
JI GULĖJO ANT SIAURO gulto grūdinto plieno rėmu, pri- 
raišiota odiniais diržais. Parišalas veržė per krūtinę. Ji gulėjo ant 
nugaros. Rankos iš šonų prispaustos prie šlaunų ir prirakintos 
prie gulto kraštų. 

Ji jau seniai nustojo mėginti išsilaisvinti. Nemiegojo, tik akys 
buvo užmerktos. Jei atsimerktų, atsidurtų tamsoje, vienintelis 
šviesos šaltinis būtų silpnutis šviesos ruoželis, besismelkiantis 
pro plyšį virš durų. Burnoje jautė blogą skonį, ji svajojo išsivalyti 
dantis. 

Dalelė jos sąmonės stengėsi įsiklausyti, gal pasigirs žings- 
niai. Tai reikštų, kad ateina jis. Ji nenumanė, kuri dabar vakaro 
valanda, tiesa, atrodė, kad jau lyg ir per vėlu jo vizitui. Netikėtai 
suvibravus gultui, teko atverti akis. Rodės, kažkur pastato gilu- 
moje įsijungė kažkokia mašina. Po poros sekundžių ji nebesuvo- 
kė, ar garsas tikras, ar viską tik įsivaizdavo. 

Mintimis ji užbraukė dar vieną kalinimo dieną. 

Keturiasdešimt trečiąją. 

Niežėjo nosis. Ji pasuko galvą, norėdama pasitrinti į pagalvę. 
Pylė prakaitas. Kambaryje buvo karšta ir tvanku. Ji vilkėjo pa- 
prastais naktiniais marškiniais, susigarankščiavusiais po kūnu. 
Kaskart kilstelėjusi klubą ji įstengdavo smiliumi ir didžiuoju 

pirštu suimti drabužį viename šone ir truktelėti žemyn per vie- 
ną centimetrą. Paskui pakartodavo visą procedūrą antra ranka. 
Tačiau marškiniai ir toliau raukšlėjosi po juosmeniu. Čiužinys 
buvo nepatogus, sušokęs guzais. Visiška izoliacija nepaprastai 
išaštrino menkiausius įspūdžius, kurie jai šiaip jau būtų buvę 
nei šilta, nei šalta. Nors ir suveržtas, parišalas buvo pakanka- 
mai laisvas, kad ji galėtų atsigulti ant šono, bet būdavo nepa- 
togu, nes vieną ranką reikėdavo laikyti už nugaros ir ji nuolat 
nutirpdavo. 

Ji nebijojo. Tik jautė tvenkiantis vis didesnį įsiūtį. 

Podraug kankino ir pačios mintys, vis virstančios nejaukio- 
mis fantazijomis, kas su ja bus. Ji nekentė jai primesto bejėgiš- 
kumo. Kad ir kaip stengėsi sutelkti dėmesį į ką nors kitą, kad 
greičiau eitų laikas ir situacija bent šiek tiek pasimirštų, vis vien 
prasismelkdavo baugesys. Jis tvyrojo pakibęs tarsi dujų debesis, 
grasindamas įsiskverbti į poras ir apnuodyti visą gyvenimą. Ji 
pastebėjo, kad geriausias būdas jo neprisileisti — svajoti apie ką 
nors, kas suteikia stiprybės. Užmerkusi akis pasistengė pajusti 
benzino kvapą. 

Jis sėdėjo automobilyje brasiveręs langą. Pripuolusi prie mašinos, 
Ji kliūstelėjo pro langą benzino, brūkštelėjo degtuką. Akimirkos rei- 
kalas. Liebsnos pasigavo beregint. Jis ėme raitytis iš skausmo, ji gir- 
dėjo siaubo ir kančios Rupinus riksmus. Juto degančios mėsos ir dar 
aštresnį anglėjančio plastiko bei sėdynių kamšalo kvapą. 


TURBUT BUVO prisnūdusi, nes neišgirdo žingsnių, bet, vos 
atsidarius durims, miegai tučtuojau išlakstė. Ją apakino pro durų 
angą plūstelėjusi šviesa. 

Vis dėlto jis atėjo. 

Buvo aukštas. Ji nežinojo, kiek jam metų, tačiau jis buvo suau- 
gęs. Rusvai rudi pasišiaušę plaukai, akiniai juodais rėmeliais, skys- 
ti barzdos šeriai ant smakro. Nuo jo atsidavė skutimosi priemone. 

Ji nekentė jo kvapo. 

Jis tylėdamas stovėjo gulto kojūgalyje ir ilgai ją stebėjo. 

Ji nekentė jo tylėjimo. 

Jo veidas buvo atsidūręs šešėlyje, tad durų angos šviesoje ji 
matė vien siluetą. Staiga jis kreipėsi į ją. Balsas Žemas, aiškus, 
pedantiškai pabrėžiantis kiekvieną žodį. 

Ji nekentė jo balso. 

Jis pasakė, kad šiandien jos gimimo diena, norįs ją pasvei- 
kinti. Balsas nei atšiaurus, nei ironiškas. Tiesiog neutralus. Ji 
susigaudė, kad jis turbūt šypsosi. 

Ji nekentė jo. 

Prisiartinęs ir apėjęs gultą, jis atsidūrė galvūgalyje. Uždė- 
jo drėgną ranką delnu į viršų jai ant kaktos, pirštais perbraukė 
palei plaukus. Gestas, matyt, turėjo išreikšti prielankumą. Tai 
buvo jo gimtadienio dovana. 

Ji nekentė jo prisilietimo. 


JIS PRAŠNEKO. Ji matė, kaip juda jo lūpos, tačiau prisivertė 
išjungti savo balso skleidžiamą garsą. Nenorėjo klausytis. Ne- 
norėjo atsakinėti. Girdėjo, kad jis, nesulaukęs atsako nuo gulto, 
pakėlė balsą, iš kurio ėmė smygčioti susierzinimo adatėlės. Jis 
kalbėjo apie tarpusavio pasitikėjimą. Po keleto minučių nutilo. 
Ji ignoravo jo žvilgsnį. Gūžtelėjęs pečiais, jis ėmė taisyti odinius 
diržus. Suveržė krūtinę dar per vieną skylutę ir pasilenkė virš 
jos. 

Ji staigiai nusisuko į kairę, šalin nuo jo, kiek galėdama labiau, 
kiek galėdama toliau — kiek tik leido diržas. Pritraukusi kelius 
prie smakro smarkiai spyrė jam į galvą. Taikė į Adomo obuolį, 
pirštų galais kliudė pasmakrę, tačiau jis buvo pasiruošęs — kryp- 
telėjo visu kūnu ir iš spyrio tesigavo vos jaučiamas stuktelėjimas. 
Ji pabandė spirti dar kartą, tačiau jis jau buvo atsitraukęs. 

Ji vėl nuleido kojas ant gulto. 

Antklodė per kraštą nutįso ant grindų. Naktiniai marškiniai 
atsidūrė aukštai virš klubų. 

Ilgą laiką jis stovėjo netardamas nė žodžio. Paskui apėjo gul- 
tą, atvertė kojų diržus. Ji pabandė prisitraukti kojas, tačiau jis, 

sučiupęs už vieno riešo, kita ranka ištiesino koją per kelį ir pri- 
rakino. Apėjęs kojūgalį priveržė per riešą ir antrąją koją. 

Ji liko visiškai beginklė. 

Pakėlęs antklodę nuo grindų pridengė ją. Dvi minutes tylo- 
mis ją stebėjo. Tamsoje ji jautė jo įsiaudrinimą, nors jis stengėsi 
jo neparodyti, nuduodamas tarsi niekur nieko. Tikriausiai jam 
erekcija. Ji žinojo, kad jam norisi ištiesti ranką ir paliesti ją. 

Paskui jis apsigręžė, išėjo, uždarė duris. Ji girdėjo, kaip jas 
užšauna, nors tai juk visiškai nereikalinga — ji neturi nė men- 
kiausios galimybės išsinarplioti iš gulto diržų. 

Keletą minučių ji gulėjo stebeilydama į siaurą šviesos ruo- 
želį virš durų. Paskui pasijudino, mėgindama pasitikrinti, ar 
smarkiai priveržti diržai. Pavyko šiek tiek sulenkti kelius, tačiau 
diržas bematant įsipjaudavo. Ji atsipalaidavo. Gulėjo visiškai ne- 
judėdama, akis įsmeigusi į nieką. 

Ji laukė. Fantazavo apie benzino kanistrą ir degtuką. 

Matė jį bpermirkusį benzinu. Fiziškai jautė rankoje dėžutę su deg- 
tukais. Pakratė ją. Subarškėjo. Atidariusi dėžutę, išsirinko degtuką. 
Girdėjo, kad jis kažką sako, tačiau mintimis brisivertė užsikimšti 
ausis ir neklausyti jo žodžių. Matė jo veido išraišką, kol degtukas jos 
rankoje artėja prie sieros Juostelės. Girdėjo, kaip degtuko galvutė brė- 
žia sierą. Garsas nuskambėjo tarsi ištęstas perkūnijos griaudėjimas. 
Ji mate, kaib blyksteli liepsna. 

Ji nusišypsojo negailestinga šypsena, sukietindama širdį. 

Tai buvo jos tryliktojo gimtadienio naktis. 


I bau 


NEREGULIARIOSIOS 
LYGIYS 


gruodžio 16-20 d. 


Lygtis yra apibrėžiama pagal didžiausią ją sudarančių dydžių 
eksponentę. Jei ši prilygsta vienetui, lygtis yra pirmo laipsnio, 
jei dviem, lygtis yra antro laipsnio ir taip toliau. Aukštesnio nei 
pirmojo laipsnio lygtis suteikia nežinomiesiems daugiau spren- 
dinių. Šie sprendiniai vadinami šaknimis. 


Pirmojo laipsnio lygtis (tiesinė lygtis): 3x — 9 = o (šaknis: x = 3) 


1 SKYRIUS 


KETYRTABIENIS, CREOBŽIS 16 — PENKTADIENIS, ERUOBŽIS 17 


NUSISMAUKUSI ANT NOSIES galiuko akinius nuo saulės, 
Lisbeta Salander prisimerkė po plačiakrašte skrybėle. Ji matė, 
kaip moteris iš trisdešimt antrojo numerio, priartėjusi nuo šoni- 
nio viešbučio įėjimo, pasuko prie baltai žaliai dryžuotų šezlon- 
gų palei baseiną. Žvilgsniu įsispyrusi į žemę. Kojos, regis, remia 
netvirtai. 

Salander ją buvo pastebėjusi ir anksčiau, bet tik iš tolo. Įver- 
tinus amžių iš akies — apie trisdešimt penkerius, tačiau tokios 
išvaizdos, kad būtum galėjęs duoti ir dvidešimt penkerius, ir 
penkiasdešimt. Rudi plaukai iki pečių, pailgas veidas, brandus 
kūnas, tarsi iškirptas iš moteriškų apatinių drabužių katalogo 
„Prekės į namus“. Sandalai, juodas bikinis ir violetinio atspalvio 
akiniai nuo saulės. Amerikietė, kalbanti su pietinių valstijų ak- 
centu. Ant galvos dėvimą geltoną plačiakraštę skrybėlę ji numetė 
šalia šezlongo, paskui pamojo barmenui iš Elos Karmaik! baro. 

Salander pasidėjo knygą ant kelių, gurkštelėjo kavos iš stikli- 
nės, pasiekė cigarečių pakelį. Nesukdama galvos perkėlė žvilgs- 
nį į horizontą. Iš savo vietos terasoje šalia baseino, tarp palmių 
guoto ir rododendrų, kerojančių palei akmeninę tvorą priešais 
viešbutį, ji matė kraštelį Karibų jūros. Atokiau nuo kranto bakš- 
tagu plaukė burinė jachta — pakeliui į Sent Lusiją arba Domi- 

niką. Dar toliau ji įžiūrėjo pilko krovininio laivo, keliaujančio į 
pietus, Gajanos ar kurios kitos kaimyninės šalies link, kontūrus. 
Silpnas brizas malšino rytmečio kaitrą, bet ji vis vien jautė tarp 
antakių riedančius prakaito lašus. Salander nemėgo vartytis 
saulėje. Kiek galėdama daugiau laiko dienomis leido šešėlyje, o 
tai reiškia — sėdėdama po tentu nuo saulės nelyg augalas vazone. 
Ir vis vien buvo ruda lyg riešuto branduolys. Ji vilkėjo rusvai 
žalsvos spalvos šortais ir juodais marškinėliais. 

Ji klausėsi keistų plieninių Trinidado būgnų garsų, besilie- 
jančių iš baro garsiakalbių. Niekada nesidomėjusi muzika, ne- 
būtų atskyrusi Chosė Iglesijaus nuo Niko Keivo, tačiau tokie 
mušamieji kėlė jai nuostabą. Atrodė neįtikėtina — kažkas suge- 
bėjo suderinti naftos cisterną. Dar neįtikėtiniau, kad ja galima 
išgauti sąmoningai valdomus, niekur negirdėtus garsus. Šie jai 
regėjosi magiški. 

Netikėtai pajutusi susierzinimą, akimis vėl pasigręžė į mote- 
rį, ką tik ranka suėmusią stiklą su apelsinų spalvos gėrimu. 

Kas Salander darbo. Ji tik niekaip nepajėgė suvokti, ko mo- 
teris neišvažiuoja. Keturias naktis iš eilės, nuo pat to momento, 
kai tuodu atvyko, Lisbetai teko klausytis žemų dažnių teroro, 
vykstančio kaimyniniame kambaryje. Girdėjosi verksmas, pri- 
slopinti sujaudinti balsai, o keletą kartų — antausiai. Vyriškis, 
skaldęs juos — Lisbeta spėjo, kad tai jos vyras - buvo maždaug 
keturiasdešimties. Tamsiais trumpais plaukais, šukuojamais 
labai jau nemadingai su sklastymu per vidurį. Grenadoje grei- 
čiausiai lankosi darbo reikalais. Koks tas jo darbas, Salander 
nenuraukė, tačiau kas rytą vyriškis tvarkingai apsivilkęs švarku 
ir pasirišęs kaklaraištį viešbučio bare išgerdavo kavos ir čiupęs 
portfelį sėsdavo į taksi. 

Į viešbutį jis grįždavo vėlai po pietų. Maudydavosi ir bend- 
raudavo su žmona prie baseino. Jie kartu vakarieniaudavo, iš 
pažiūros kaip mylinti santūri pora. Moteriškė gal ir išgerdavo 

viena kita taure per daug, tačiau pavartojusi svaigalų nė karto 
nesukėlė pasipiktinimo ir net neatkreipė į save dėmesio. 

Barniai kaimyniniame numeryje paprastai prasidėdavo tarp 
dešimtos ir vienuoliktos valandos vakaro, maždaug tada, kai 
Lisbeta eidavo gulti, apsiginklavusi knyga apie matematikos 
paslaptis. Smurtas nebuvo šiurkštus. Kiek Lisbeta galėjo spręs- 
ti, klausydamasi per sieną, jie paprasčiausiai be perstojo riejosi 
tarpusavyje. Praėjusią naktį neiškentusi ir pasidavusi smalsumui 
Salander išlindo į balkoną pasiklausyti pro atviras kaimynų du- 
ris, kas ten dedasi. Daugiau kaip valandą jis vaikščiojo po kam- 
barį pirmyn ir atgal, tvirtindamas esąs jos nevertas bjaurybė. 
Vis įrodinėjo jai, kad ji turbūt laiko jį veidmainiu. Ji kaskart 
atsakydavo, kad taip nemananti, ir bandydavo jį numaldyti. Jo 
prisipažinimai vis aštrėdavo, kol galų gale jis imdavo ją purtyti. 
Neištvėrusi ji pasakė tai, ką jis norėjo išgirsti... /aip, fu veidmai- 
nis. Vyriškis nedelsdamas pasinaudojo iš jos išspaustu pripažini- 
mu kaip dingstimi užsipulti ją, jos dorą ir charakterį. Išvadino 
ją kekše. Jei toks kaltinimas būtų skirtas jai, Salander, vien jau 
išgirdusi tą žodį, būtų, be jokių abejonių, ėmusis priemonių. 
Tačiau keiksmą ištarė ne jai, vadinasi, tai ne jos reikalas. Taigi 
Salander niekaip negalėjo apsispręsti, ar kaip nors reaguoti, ar 
reikėtų ką nors daryti. 

Ji stebėdamasi klausėsi jo burblenimo, kuris staiga lyg ir bai- 
išspirti kaimynų duris, tačiau jų kambaryje stojo visiška tyla. 

Šiuo momentu apžiūrinėdama moterį prie baseino, ji paste- 
bėjo neryškią mėlynę ant peties ir nubrozdinimo žymę ant klu- 
bo, tačiau sužalojimai į akis nekrito. 


PRIEŠ DEVYNIS MENESIUS Lisbeta žurnale „Popular 
Science“ perskaitė straipsnį, kažkieno pamirštą Leonardo da 
Vinčio oro uoste Romoje, ir netikėtai susižavėjo abejotinos 
reputacijos disciplina — sferine astronomija. Impulso pagauta 

užėjo į universiteto knygyną Romoje ir nusipirko keletą svar- 
biausių dalyko disertacijų. Vis dėlto, norint suprasti sferinę as- 
tronomiją, jai pirma teko pasigilinti į painesnes matematikos 
mįsles. Pastarųjų mėnesių klajonių metu ji reguliariai lankyda- 
vosi universitetų knygynuose, ieškodama dar nevartytų dalyko 
knygų. 

Knygos daugiausia pragulėdavo supakuotos jos kelioniniame 
krepšyje, studijos buvo nesistemingos ir beveik betikslės iki pat 
tada, kai, užsukusi į Majamio universiteto knygyną, iš ten neišėjo 
nešina L. C. Parno Dimensions in Mathematics (Harvard Universi- 
ty, 1999). Knyga jai pasipynė kelyje prieš pat skrydį į Floridos kora- 
linių rifų salyną, iš kur prasidėjo jos bastymaisi po Karibų salas. 

Ji atsižymėjo Gvadalupėje (dvi paros neįsivaizduojamoj sky- 
lėj), Dominikoje (jauku, atsipalaidavimas, penkios paros), Bar- 
badose (viena para amerikietiškame viešbutyje, kur pasijuto 
siaubingai nelaukiama) ir Sent Lusijoje (devynios dienos). Sent 
Lusijoje būtų galėjusi pasilikti ir ilgiau, jei nebūtų konfliktavusi 
su kietakakčiu vietiniu jaunimo gaujos nariu, nuolat kėksančiu 
jos viešbučio bare šalutinėje gatvelėje. Galų gale netekusi kant- 
rybės tėškė plytą jam į galvą, išsiregistravo iš viešbučio ir sėdo į 
keltą, plaukiantį į Sent Džordžą, Grenados sostinę. Prieš įkel- 
dama koją į keltą, nė girdėjusi nebuvo apie tokią valstybę. 

Grenadoje ji išlipo į krantą apie dešimtą valandą vieną lapkri- 
čio rytą, pliaupiant tropinei liūčiai. „Caribbean Traveller“ pasi- 
skaitė, kad Grenada garsėja kaip prieskonių sala, būdama viena 
didžiausių muškato augintojų. Saloje esą apie šimtą dvidešimt 
tūkstančių gyventojų, tačiau dar maždaug du šimtai tūkstan- 
čių grenadiečių gyvena JAV, Kanadoje ir Anglijoje. Iš to galima 
bent kiek spręsti apie šalies darbo rinką. O šiaip - kalnuotas 
kraštas aplink užgesusį Grand Etango ugnikalnį. 

Istoriškai Grenada — viena iš daugybės niekuo neišsiskiriančių 
buvusių Didžiosios Britanijos kolonijų. 1795 m. Grenada sukėlė 

politinę sensaciją, kai į laisvę paleistas buvęs vergas, Džiulia- 
nas Fedonas, įkvėptas prancūzų revoliucijos, sukėlė maištą, dėl 
kurio britų sostas pasijuto priverstas pasiųsti kariuomenę. Ši iš- 
kapojo, iššaudė, iškorė ir sužalojo minias maištininkų. Koloniji- 
nį režimą sukrėtė absoliučiai netaktiškas prie Fedono sukilimo 
prisijungusio būrelio nuskurdusių baltaodžių salos gyventojų el- 
gesys, nutrynęs bet kokias tarprasines ribas. Sukilimas buvo su- 
triuškintas, tačiau Fedono pagauti nepavyko, jis pasislėpė Grand 
Etango kalnų masyve, kur jį netrukus apgaubė Robino Hudo 
mastams prilygstančios legendos. 

Po gerų dviejų šimtų metų, 1979-aisiais, advokatas Morisas 
Bišopas organizavo revoliuciją, pasak kelionių gido, įkvėptą 
komunistinių Kubos ir Nikaragvos diktatūrų, tačiau, susipažinu- 
si su Filipu Kempbelu, mokytoju, bibliotekininku ir baptistų 
pamokslininku, kurio svečių namuose pirmosiomis dienomis 
buvo apsistojusi, Salander apie revoliuciją susidarė visiškai kitokį 
vaizdą. Trumpai tariant, paaiškėjo, kad Bišopas buvo nepapras- 

tai mėgstamas liaudies vadas, nuvertęs beprotį diktatorių, beje, 
buvusį ir NSO entuziastu bei skyrusį dalį ir taip lieso nacio- 
nalinio biudžeto lėšų skraidančių lėkščių vaikymuisi. Bišopas 
aukštino ekonominę demokratiją ir pirmą kartą šalies istorijoje 
įvedė lyčių lygybės įstatymus. 1983-iaisiais jį nužudė. 

Po jo nužudymo ir maždaug šimtui dvidešimčiai žmonių, 
tarp jų užsienio reikalų ministrui, moterų reikalų ministrui ir 
keletui svarbių profsąjungos lyderių, gyvybę kainavusių skerdy- 
nių, Grenadoje demokratiją įvedė šalį užėmusi JAV. Grenadai 
tai atnešė nedarbą, išaugus; maždaug nuo šešių iki kone pen- 
kiasdešimties procentų, o kokaino prekyba ir vėl virto svarbiau- 
siu piliečių pajamų šaltiniu. Į aprašymą Lisbetos kelionių vado- 
ve Filipas Kempbelas tik pakratė galvą, dar patardamas, kokių 
žmonių ir kurių kvartalų vengti tamsai apgaubus miestą. 

Duoti Salander tokius patarimus buvo tuščias burnos aušini- 
mas. Tačiau ji ir taip išvengė pažinčių su Grenados nusikalstamu 
pasauliu, nes iš pirmo žvilgsnio įsimylėjo Grand Anse Beach, tuoj 
už Sent Džordžo ribų mylių mylias besitęsiantį ir retai Žmonių 
lankomą smėlėtą paplūdimį, kur galėjo ištisas valandas bastytis 
nei su kuo nors kalbėdamasi, nei apskritai sutikdama bent vieną 
žmogų. Ji persikraustė į Keys Hote/, amerikietišką viešbutį šalia 
paplūdimio, ir išbuvo ten septynias savaites, neveikdama beveik 
nieko daugiau, išskyrus vaikščiojimą pakrante ir vietinių vaisių 
chinups, skoniu primenančių karčius švediškus agrastus, be ku- 
rių ji jau beveik nebegalėjo gyventi, valgymą. 

Buvo ne sezono metas, užimti vos trečdalis Keys Ho/e/ kam- 
barių. Vienintelė problema, kad ir jos ramybę, ir vangias mate- 
matikos studijas staiga ėmė drumsti tykusis teroras kaimyninia- 


me kambaryje. 


MIKAELIS BLIUMKVISTAS SMILIUMI spaudė Lisbe- 
tos Salander buto skambutį Lundo gatvėje. Jis nesitikėjo, kad 
ji atidarys, tačiau jau turėjo įprotį kokį kartą per mėnesį užva- 

žiuoti ir patikrinti, gal įvyko kokių permainų. Pravėręs pašto 
plyšį duryse, pastebėjo reklamos lankstinukų kauges. Buvo jau 
po dešimtos vakaro, tamsu ir per sunku susidaryti vaizdą, koks 
makulatūros kiekis bus išaugęs nuo pastarojo apsilankymo. 

Kurį laiką neryžtingai pastypsojęs laiptinėje, susierzinęs apsi- 
gręžė eiti. Neskubėdamas nupėdino namo į Belmano gatvę, už- 
sikaitė kavavirę ir atsivertė vakarinį laikraštį, viena ausimi klau- 
sydamasis vėlyvos žinių transliacijos per televiziją. Viduje jautėsi 
paniuręs, negalėdamas suprasti, kur pasidėjo ta Salander. Jautė ne- 
aiškų nerimą, tūkstantąjį kartą svarstydamas, kas galėjo nutikti. 

Pernykštėms Kalėdų šventėms jis pasikvietė Salander į vasar- 
namį Sandhamne. Kiauras dienas jie vaikštinėjo aptarinėdami 
dramatiškų įvykių, į kuriuos abu pateko per tuos metus, atgar- 
sius. Žvelgdamas į praeitį, Mikaelis tą laikotarpį laikė gyveni- 
mo krize. Nuteistas už šmeižtą porą mėnesių praleido kalėjime, 
profesinė žurnalisto karjera buvo sumaišyta su žemėmis, ir jis 
uodegą paspaudęs pabėgo palikdamas atsakingojo leidėjo postą 
„Millennium“ redakcijoje. Tačiau staiga viskas apvirto aukštyn 
kojom. Pasiūlymas parašyti pramonės magnato Henriko Van- 
gerio biografiją, pasirodęs jam absurdiškai gerai apmokama po- 
krizine terapija, staiga virto desperatiška sukto bevardžio žudi- 
ko maniako medžiokle. 

Šios medžioklės metu jis susipažino su Lisbeta Salander. Čia 
Mikaelis nesąmoningai pasičiupinėjo neryškų kilpos randą, susi- 
darius; kiek Žemiau kairės ausies. Lisbeta ne tik padėjo jam gau- 
dyti žudiką - ji tikrąja to žodžio prasme išgelbėjo jam gyvybę. 

Daugybę kartų ji apstulbino jį savo neįtikėtinais sugebėji- 
mais — fotografine atmintimi ir fenomenaliu informatikos iš- 
manymu. Mikaelis Bliumkvistas laikė save šiaip jau išprususiu 
kompiuterių naudotoju, tačiau Salander su kompiuteriais ap- 
sieidavo tarsi būtų sudariusi sutartį su pačiu velniu. Jam ne iš 
karto toptelėjo, kad ji - sau lygių neturinti programišė, o tarp- 
tautiniame išrinktųjų klube, kurio nariai — atsidavę pasaulinio 

lygio kompiuterių nusikaltėliai, ji - legenda, nors ir žinoma vien 
Was7* pravarde. 

Būtent jos talentas prasiskverbti į kitų žmonių kompiuterius 
suteikė jam medžiagą, reikalingą norint savo žurnalistinį fiasko, 
patirtą Venerstriomo aferos metu, paversti žiniasklaidos sensacija. 
Net ir po metų ši istorija tebebuvo tarptautinių policijos ekonomi- 
nio nusikalstamumo tyrimų objektu, suteikdama Mikaeliui progą 
kartkartėmis pasėdėti minkštuose televizijos studijų krėsluose. 

Prieš metus apie šią sensaciją jis prisimindavo su milžinišku 
pasitenkinimu — kaip kerštą ir atpildą už tai, kad teko pasivo- 
lioti žurnalistikos pamazgų duobėj. Tačiau pasitenkinimas ne- 
truko užleisti vietą kitiems jausmams. Jau vos po kelių savaičių 
jam įgriso atsakinėti į tuos pačius žurnalistų ir finansų policijos 
klausimus. Abgailestauju, tačiau negaliu aptarinėti savo šaltinių. 
Kai vienas žurnalistas iš angliškai leidžiamo Azerbajdzjan Times 
nepatingėjo atvažiuoti į Stokholmą vien tam, kad pateiktų tuos 
pačius bukaprotiškus klausimus, kantrybės taurė persipildė. 
Mikaelis apribojo interviu skaičių iki minimumo, o pastaraisiais 
mėnesiais iš esmės sutikdavo pasisakyti tik tada, kai paskam- 
bindavo Toji iš TVĄ ir įkalbėdavo pasisakyti, o tai jai pavykdavo 
išskirtinai tomis progomis, kai tyrimas pasiekdavo kokią nors 
naują lemiamą fazę. 

Mikaelio bendradarbiavimas su Tąja iš TV4 turėjo dar ir kitą 
pusę. Ji pirmoji tarp visų Žurnalistų patikėjo šia demaskuojančia 
istorija, o be jos indėlio tą vakarą, kai „Millennium“ išplatino 
savo sensacingą žinią, kažin ar medžiaga būtų susilaukusi tokio 
plataus atgarsio. Tik vėliau Mikaelis sužinojo, kad jai teko na- 
gais ir ragais grumtis norint įtikinti redakciją, kad istorija ver- 
ta eterio. Ją sutiko milžiniškas pasipriešinimas ir pasiryžimas 
neskirti dėmesio tam juokdariui iš „Millennium“, tad iki pat 
paskutinės akimirkos, iki prasidėjo reportažo transliacija, buvo 
neaišku, ar kanalo advokatų armija sutiks jį praleisti. Ne vienas 

vyresnių žurnalistės kolegų raukė nos; konstatuodamas, kad jei 
ji apsiriks, jos karjerai galas. Tačiau ji nenusileido, ir tai tapo 
metų naujiena. 

Pirmąją savaitę visą istoriją kuravo ji — juk buvo vienintelė 
žiniasklaidos atstovė, nuodugniai susipažinusi su šia tema — ta- 
čiau prieš pat Kalėdas Mikaelis pastebėjo, kad visi komenta- 
rai ir nauji istorijos aspektai perleidžiami jos kolegoms vyrams. 
Apie Naujuosius Mikaelis aplinkkeliais sužinojo, kad temą iš 
jos paprasčiausiai atėmė motyvuodami tuo, kad tokio svarbaus 
klausimo stebėjimas tinkamesnis rimtiems ekonomikos repor- 
teriams, o ne mergelei iš provincijos kaimelio ar miestelio, ar iš 
kur ten. Kai kitą kartą TV4 paskambino prašydami komentaro, 
Mikaelis tiesiai rėžė, kad pasisakysiąs kanale tik tokiu atveju, jei 
kalbinsianti būtent ji. Po keletą dienų trukusios gūdžios tylos, 
TV4 kanalo vyrukai kapituliavo. 

Nusilpęs Mikaelio domėjimasis Venerstriomo afera sutapo su 
Salander dingimu iš jo gyvenimo. Jam ir toliau netilpo galvoje, 
kodėl. 

Jie išsiskyrė antrąją Kalėdų dieną. Per tarpušventį nesi- 
matė. Vėlai vakare Naujųjų išvakarėse jis skambino, tačiau ji 
neatsiliepė. 

Gruodžio trisdešimt pirmąją pėsčias du sykius suvaikščiojo 
iki jos namų, skambino į duris. Pirmą kartą jos languose degė 
šviesa, bet ji neatidarė. Antrąjį kartą bute buvo tamsu. Naujųjų 
dieną jis dar kartą bandė jai prisiskambinti, tačiau niekas neat- 
siliepė. Nuo to laiko paskambinęs jis išgirsdavo tik viena — abo- 
nentas šiuo metu ne ryšio zonoje. 

Per artimiausias dienas jiedu susidūrė dar porą kartų. Ne- 
pagaudamas telefonu, sausio pradžioje nuėjo pas ją į namus ir 
atsisėdęs palaukė jos ant laiptų šalia buto durų. Buvo atsine- 
šęs knygą ir atkakliai ištūnojo keturias valandas, kol ji įžengė 
pro lauko duris netrukus prieš vienuoliktą vakaro. Ji nešėsi rudą 
kartoninę dėžę. Pamačiusi jį sustojo kaip įbesta. 

— Sveika, Lisbeta, - pasisveikino jis užversdamas knygą. 

Ji be išraiškos nužvelgė jį, akyse nešmėstelėjo nei šiluma, nei 
draugiškumas. Peržengusi per jį, kyštelėjo raktą į duris. 

— Pavaišinsi puodeliu kavos? — paklausė Mikaelis. 

Atsigręžusi ji tyliai tarė: 

— Eik iš čia. Aš tavęs nebenoriu matyti. 

Paskui uždarė duris žado netekusiam Mikaeliui Bliumkvis- 
tui prieš nosį. Jis teišgirdo, kaip ji užsirakina iš vidaus. 

Antrąjį kartą jis ją matė vos po trijų dienų. Įsėdęs prie Sliu- 
seno pakeliui į centrinę stotį, traukiniui sustojus Senamiesčio 
stotelėje jis pažvelgė pro langą ir pamatė ją perone, vos už dviejų 
žingsnių. Pastebėjo ją tą akimirką, kai užsidarė durys. Penkias 
sekundes jos žvilgsnis skrodė jį kiaurai, tarsi jis būtų tuščia vie- 
ta, paskui ji apsigręžė ir dingo iš jo regėjimo lauko kaip tik trau- 
kiniui pradėjus riedėti. 

Mikaelis nė kiek neabejojo, ką ji nori pasakyti: Salander su 
Mikaeliu nebenori turėti nieko bendra. Išstūmė jį iš savo gyve- 
nimo taip pat veiksmingai kaip būtų ištrynusi bet kokią laikme- 
ną iš savo kompiuterio, niekam nieko neaiškindama. Pasikeitė 
mobilaus numerį ir nebeatsakinėjo į elektroninio pašto laiškus. 

Mikaelis atsiduso, išjungė televizorių ir nuėjęs prie lango įsi- 
stebeilijo į Rotušę. Pasvarstė, ar blogai daro, kad taip užsispyręs 
periodiškai užeina pas ją namo. Buvo nusistatęs, kad jei moteris 
taip aiškiai rodo ir girdėti apie jį nenorinti, reikia palikti ją ra- 
mybėje. Negerbti tokio sprendimo jo akimis prilygo nepagarbai 
jai. 

Jiedu su Lisbeta buvo meilužiai. Tačiau tai vyko jos inicia- 
tyva, ryšys tęsėsi pusę metų. Jei ji apsisprendė nutraukti istoriją 
taip pat netikėtai kaip ir užmezgusi ją, Mikaelis tam visiškai 
nesipriešino. Tai jos reikalas. Mikaelis be didesnių sunkumų 
susitaikys su buvusio draugo vaidmeniu — žinoma, jei Salander 
jį kada tokiu laikė — tačiau visiškas jos atsiribojimas buvo jam 
mįslė. 

Nebuvo jos įsimylėjęs — jie buvo tokie skirtingi, kad vargu 
ar rastum du nepanašesnius žmones — tačiau ji patiko jam ir 
jis ilgėjosi tos nesukalbamos, nervus paėdančios žmogystos. Ti- 
kėjosi, kad jų draugystė abipusė. Taigi, trumpai tariant, jautėsi 
kaip paskutinis kvailys. 

Jis dar ilgai stovėjo prie lango. 

Jei Salander iš širdies jo nekenčia, kad net neprisivertė pa- 
sisveikinti, kai jie matėsi metro, matyt, jų draugystei galas, o 
padaryta žala nebeatitaisoma. Ateityje jokių iniciatyvų jis nebe- 
siims ir nebesistengs su ja susisiekti. 


SALANDER PAŽVELGĖ į rankinį laikrodį susivokdama, 
kad nors ir sėdi nejudėdama šešėlyje, vis vien yra permirkusi nuo 
prakaito. Pusė vienuoliktos ryto. Ji įsidėmėjo tris eilutes užiman- 
čią matematikos formulę ir užvertė Dimensions in Mathematics. 
Paskui nuo stalo pasičiupo numerio raktą ir cigarečių pakelį. 

Jos kambarys buvo antrame aukšte, kitaip tariant, viešbučio 
viršutiniame aukšte. Nusitraukusi drabužius ji pasuko į dušą. 

Nuo sienos palubėje į ją paskersavo dviejų decimetrų ilgio 
žalias driežas. Salander atsilygino jam tuo pačiu, tačiau nesiė- 
mė jokių priemonių, norėdama jį pabaidyti. Saloje driežų buvo 
pilna visur, jie lįsdavo į kambarį pro atvirų langų žaliuzes, pro 
plyšius durų apačioje ar vonios ventiliacijos angas. Jai netrukdė 
jų draugija — į artimesnes pažintis jie nesipiršo. Vanduo buvo 
vėsus, tačiau ne ledinis. Ji pastovėjo po čiurkšle penkias minutes, 
kad atsigaivintų. 

Grįžusi į kambarį nuoga sustojo priešais drabužių spintos 
veidrodį ir negalėdama atsistebėti apžiūrėjo savo kūną. Ji ir to- 
liau tesvėrė maždaug keturiasdešimt kilogramų, ūgis —- vos per 
metrą penkiasdešimt. Tą pakeisti ne jos valioje. Galūnės smul- 
kios nelyg lėlės, siauros plaštakos ir beveik nepastebimi klubai. 

Tačiau dabar ji turėjo krūtis. 

Visą savo gyvenimą buvo plokščiakrūtė, tarsi vis niekaip ne- 
peržengtų paauglystės slenksčio. Jos krūtinė atrodė paprasčiau- 
siai juokinga, ir ji nuolatos jausdavosi nesmagiai, kai reikėdavo 
pasirodyti nuogai. 

Ir staiga atsirado krūtys. Jokiu būdu ne arbūzai (tokių ji ir 
pati nenorėjo, juoba kad būtų atrodę dar absurdiškiau ant jos 
džiūsniško kūno), tai buvo dvi stangrios apvalios vidutinio dy- 
džio krūtys. Korekcija atlikta labai atsargiai, gerai išlaikant pro- 
porcijas. Tačiau skirtumas buvo kolosalus, pakeitęs ir jos išvaiz- 
dą, ir grynai asmeninę savijautą. 

Tam penkias savaites teko praleisti vienoje Genujos klini- 
koje, kur jai įoperavo implantus, naujosios krūtinės pagrindą. 
Ji išsirinko kaip tik tą kliniką ir kaip tik tuos gydytojus su ne- 
ginčijamai geriausia ir solidžiausia reputacija visoje Europoje. 
Gydytoja Alesandra Perini, žavingai nesentimentali moteriškė, 
konstatavo, kad jos krūtys fiziškai neišsivysčiusios, tad jų padi- 
dinimas gali būti atliekamas ir medicinine dingstimi. 

Intervencija nebuvo neskausminga, tačiau krūtys atrodė vi- 
sai natūralios, pačiai Salander — tarsi čia buvusios, o randų šiuo 
metu jau beveik visiškai nebesimatė. Ji nesigailėjo savo sprendi- 
mo nė akimirką. Jautė pasitenkinimą. Net ir po pusmečio praei- 
dama pro veidrodį vis dar loštelėdavo iš nuostabos, su džiaugs- 
mu pamanydama, kaip pagerėjo gyvenimo kokybė. 

Gulint klinikoje Genujoje, nuo dešinės kaklo pusės jai pa- 
šalino ir vieną iš devynių tatuiruočių, dviejų centimetrų ilgio 
vapsvą. Savo tatuiruotes ji mėgo, užvis labiausiai - nuo menti- 
kaulio iki sėdmens tįstantį drakoną, tačiau vis vien apsisprendė 
atsikratyti vapsvos. Pernelyg krito į akis, taip ją būtų lengva įsi- 
minti ir atpažinti. Lisbeta Salander nenorėjo būti nei įsiminta, 
nei atpažinta. Tatuiruotę panaikino lazerio procedūromis. Smi- 
liumi braukdama per kaklą ji jusdavo vos vos iškilų surandėji- 
mą. Apžiūrėjęs kaklą iš arčiau, pastebėtum, kad toje vietoje, kur 

anksčiau būta tatuiruotės, nudegusi oda šiek tiek šviesesnė, ta- 
čiau tik užmetęs akį nieko nebūtum įtaręs. Bendra jos viešnagės 
Genujoje suma siekė šimtą devyniasdešimt tūkstančių kronų. 

Ir tai ji galėjo sau leisti. 

Ji liovėsi svajoti priešais veidrodį, apsimovė kelnaites, užsi- 
segė liemenėlę. Praėjus dviem dienoms po išrašymo iš Genujos 
klinikos, ji pirmą kartą per savo dvidešimt penkerius gyveni- 
mo metus apsilankė moteriškų apatinių parduotuvėje ir įsigijo 
aprangos elementą, kurio anksčiau kaip gyvai nebuvo prireikę. 
Nuo to laiko jai spėjo sueiti dvidešimt šešeri, ir liemenėles ji ėmė 
dėvėti ne be tam tikro pasitenkinimo. 

Ji apsivilko džinsus ir juodus marškinėlius trumpomis ranko- 
vėmis su užrašu Consider fhis a fair warning“. Susirado sandalus 
ir skrybėlę nuo saulės, per petį persimetė juodą nailoninį krepšį. 

Išeidama pastebėjo, kaip prie registratūros susibūrusi šurmu- 
liuoja grupelė viešbučio svečių. Ji sulėtino žingsnį ir įtempė ausis. 

— Just how dangerous is she?** - garsiai paklausė juodaodė mo- 
teris su europietišku akcentu. Lisbeta atpažino turistę iš grupės, 
prieš dešimt dienų atskridusios užsakytu reisu iš Londono. 

Fredis Makbeinas, žilstantis viešbučio registratorius, visada 
pasitinkantis Salander draugiška šypsena, susirūpinusiu balsu 
paaiškino, kad visiems viešbučio gyventojams bus pateikti nuro- 
dymai kaip elgtis, o laikantis jų nuo pradžios iki galo nebus jo- 
kio pagrindo nerimauti. Jo atsakymą pasitiko klausimų šuoras. 

Suraukusi antakius Salander nudrožė prie baro, už kurio jai 
pavyko rasti Elą Karmaikl. 

— Apie ką jie čia? — paklausė nykščiu besdama į būrelį prie 
registratūros. 

— Matilda grasina padaryti vizitą. 

— Matilda? 

— Matilda. Uraganas, susidaręs prie Brazilijos prieš porą sa- 
vaičių. Šįryt pralėkė kiaurai per Surinamo sostinę Paramaribą. 


* Laikykite tai rimtu įspėjimu (angl). 
** Arji tikrai tokia pavojinga? (angl.). 

Neaišku, kaip pasisuks kursas — greičiausiai labiau į šiaurę, JAV 
link. Tačiau jei ir toliau skries pakrante į vakarus, kelią jam pas- 
tos Trinidadas ir Grenada. Vienu žodžiu, gali kilti vėjas. 

— Aš maniau, kad uraganų sezonas jau praėjo. 

— Teisingai. Laukiant rugsėjo ir spalio uraganų čia paprastai įve- 
dama ypatingoji padėtis. Tačiau šiuo metu tiek visokios painiavos 
su klimatu ir globaliniu atšilimu, kad negali žmoniškai numanyti. 

— Supratau. Ir kada numatomas tos Matildos pasirodymas? 

— Greit. 

— Ar man asmeniškai reikėtų ko nors imtis? 

— Lisbeta, su uraganais geriau nežaisti. Aštuntajame dešimt- 
metyje čia praūžė uraganas, visoje saloje sukeldamas baisius 
griovimus. Man buvo vienuolika metų, mes gyvenome kaime, 
Grand Etango kalnuose, netoli Grenvilio kelio. Kaip gyva ne- 
pamiršiu tos nakties. 

- Hm. 

— Bet tau nėra ko jaudintis. Šeštadienį nenuklysk toli nuo 
viešbučio. Susikrauk daiktus, kurių nenorėtum netekti, pavyz- 
džiui, savo mylimą žaisliuką kompiuterį, ir būk pasiruošusi jį 
griebti, kai tik bus duotas įsakymas leistis į priešuraganinį rūsį. 
Tai ir viskas. 

— Gerai. 

— Nori ko nors atsigerti? 

— Ne. 

Ir Salander nuėjo neatsisveikinusi. Ela Karmaikl su rezignacija 
nusišypojo jai pavymui. Prireikė poros savaičių, kol ji visiškai pri- 
prato prie keistų savotiškos mergaitės manierų ir suprato, kad Lis- 
beta Salander visiškai nepasipūtusi — ji tiesiog ne tokia kaip visi. 
Užtat nedraskydama akių užsimoka už gėrimus, alkoholio nepa- 
daugina, kitų kompanijos neieško ir niekada nekelia triukšmo. 


VIETINIO GRENADOS SUSISIEKIMO priemonės - tai 


iš esmės su fantazija išpuošti mikroautobusai, važinėjantys be 

pernelyg skrupulingos atžvalgos į tvarkaraščius ir kitokius for- 
malumus. Kita vertus, šviesiuoju paros metu jie zuidavo be per- 
stojo, o nusileidus tamsai, iš esmės būdavo nebeįmanoma kur 
nors nusigauti be automobilio. 

Prie Sent Džordžo kelio Salander prireikė luktelėti vos mi- 
nutę, kol šalia sustojo autobusiukas. Vairuotojas — rastafaris, au- 
tubusiuko garso sistema visu garsu plyšoja No woman no cry“. 
Ji pasistengė ignoruoti garsą, susimokėjo priklausantį dolerį ir 
įsigrūdo tarp kūningos moteriškės žilais plaukais ir dviejų ber- 
niukų moksleivių. 

Sent Džordžas buvo išsidėstęs „U“ raidės formos įlankoje, 
sudarančioje Zhe Carenage, vidaus uostą. Aplink jį aukštyn kilo 
stačios kalvos, nutūptos gyvenamųjų namų — senų kolonijinių 
pastatų. Pačiame viršuje ant stačios kyšulio uolos stūksojos Fort 
Ruperto tvirtovė. 

Sent Džordžas — išskirtinai kompaktiškas, tankiai susispau- 
dęs miestas siauromis gatvėmis ir daugybe skersgatvių. Namai 
lipa šlaitais, nes beveik nėra jokių horizontalių paviršių, išskyrus 
kriketo aikštelę, juosiamą lenktynių trasos šiauriniame miesto 
pakraštyje. 

Ji išlipo uosto vidury ir pėsčia patraukė iki MacIntyre's Elec- 
fronics neaukšto stataus šlaito viršūnėje. Iš esmės visos prekės, 
siūlomos Grenadoje, įvežamos iš JAV arba Anglijos, taigi ir 
kainuoja dvigubai daugiau nei kitur. Užtat parduotuvėse galima 
pasimėgauti oro kondicionieriaus gaiva. 

Pagaliau atėjo užsakytos atsarginės baterijos jos 46p/e Power- 
Book (G4 titanium, septyniolikos colių ekranas). Majamyje ji buvo 
įsigijusi delninį kompiuterį su sulankstoma klaviatūra, nesunkiai 
supakuojamą ir nešiojamą nailoniniame krepšyje. Jame galėjo 
skaityti elektroninį paštą ir nebereikėjo tampytis PowerBook, bet, 
palyginti su septyniolika colių, delninukas — prasta išeitis. Vis 
dėlto Apple baterijos ėmė silpti, pajėgdavo dirbti tik po pusvalan- 


* „Nėra moters, nėra ir ašarų“ - regio dainininko Bobo Marlėjaus dainos pavadinimas (angl.). 

dį, vėliau jas vėl reikėdavo krauti, o tai buvo grynas vargas, nes 
jai norėdavosi sėdėti terasoje prie baseino, jau nekalbant apie tai, 
kad elektros tiekimas Grenadoje ne be trūkumų. Per saloje jos 
praleistas savaites srovė buvo ilgam dingusi du kartus. Sumokė- 
jusi už baterijas kreditine Wasp Enterprises kortele, susimetė jas į 
krepšį ir vėl žengė į popiečio kaitrą. 

Ji užsuko į Barclays Bank ir išsigrynino tris šimtus dolerių, 
paskui nuėjo į turgų, nusipirko ryšelį morkų, pustuzinį mangų 
ir pusantro litro talpos butelį mineralinio vandens. Nailoninis 
krepšys gerokai pasunkėjo. Grįžusi į uostą jautėsi ir alkana, ir 
ištroškusi. Iš pradžių pagalvojo apie Zhe Nutmeg, tačiau restora- 
no įėjimas buvo ankšte užankštas lankytojų. Tad patraukė to- 
liau į kiek ramesnį Tur:/eback pačiame uosto gale ir įsitaisiusi 
verandoje užsisakė lėkštę kalmarų su pakeptomis bulvėmis bei 
butelį vietinio alaus Car:4. Siektelėjusi kažkieno pamirštą vieti- 
nio laikraščio Grenadian Voice egzempliorių, permetė jį akimis 
per dvi minutes. Vienintelis dėmesio vertas straipsnis — neri- 
mastingas įspėjimas apie galimą Matildos apsilankymą. Tekstas 
iliustruotas nuotrauka, vaizduojančia sugriuvus; namą, parašas 
po ja priminė apie anksčiau per šalį praūžusio uragano paliktus 
niokojimus. 

Ji sulankstė laikraštį, gurkštelėjo alaus tiesiai iš butelio, atsi- 
lošė krėsle. Tą pat akimirką išvydo vyriškį iš trisdešimt antrojo 
numerio, įeinantį į verandą iš baro. Vienoje rankoje jis nešėsi 
rudą portfelį, kitoje — didžiulį stiklą kokakolos. Akys, neatpa- 
žinusios jos, nuslydo toliau, ir jis atsisėdo kitame verandos gale, 
žvilgsnį įbedęs į vandenį, tyvuliuojantį šalia restorano. 

Salander stebėjo jį, sėdintį profiliu į ją. Atrodė, tarsi jis min- 
timis būtų visai kitur. Taip nejudėdamas prasėdėjo septynias 
minutes, paskui staiga kilstelėjo stiklą, nugėrė tris didžiulius 
gurkšnius. Pastatęs ant stalo vėl įsispoksojo į tuštumą. Po valan- 
dėlės Salander iš krepšio išsitraukė Dimensions in Mathematics. 

VISĄ SAVO GYVENIMĄ Lisbeta žavėjosi dėlionėmis ir mįs- 
lėmis. Būdama devynerių gavo nuo motinos Rubiko kubą. Šis 
jos loginius sugebėjimus bandė kone keturiasdešimt nervingų 
minučių, kol ji galų gale perkrimto jo veikimo principus. Nuo to 
laiko susukdavo jį teisingai be menkiausių pastangų. Ji nė karto 
nėra klaidingai atsakiusi į dienraščių publikuojamus intelekto 
testus — penkias keistos formos figūras ir klausimą, kaip turė- 
tų atrodyti šeštoji serijos figūra. Atsakymas jai visada būdavo 
akivaizdus. 

Pradinėse klasėse ji išmoko sudėties ir atimties, o daugyba 
ir dalyba bei geometrija jai tebuvo natūrali pirmųjų aritmetikos 
veiksmų tąsa. Ji galėdavo be vargo mintinai sudėti restorano sąs- 
kaitą, sudaryti sąskaitas faktūras ir apskaičiuoti artilerijos gra- 
natos, paleistos tam tikru greičiu tam tikru kampu, trajektoriją. 
Tai buvo savaime aiškūs dalykai. Prieš perskaitydama straipsnį 
Popular Science, ji anksčiau nė akimirkai nesusimąstydavo apie 
matematikos žavesį, nebuvo netgi į galvą atėję, kad daugybos 
lentelė - tai matematika. Daugybos lentelę ji įsiminė per vieną 
popietę mokykloje, ir niekaip nepajėgė suvokti, kam mokytoja 
jiems ištisus metus dėl jos kvaršino galvą. 

Ir štai staiga ji ėmė nujausti nepermaldaujamą logiką, turin- 
čią slypėti po išvedžiojimais ir formulėmis. Tai ir nuvedė ją prie 
matematikos skyrių universitetų knygynuose. Tačiau tik atsiver- 
tus Dimensions in Mathematics jai prieš akis atsivėrė nepažintas 
pasaulis. Matematika iš esmės — tai loginė dėlionė su neapsa- 
koma daugybe variacijų — mįslių, kurias galima įminti. Svar- 
biausia — ne išspręsti skaičiavimo uždavinius. Penkikart penki 
buvo ir bus dvidešimt penki. Svarbiausia — perprasti įvairiau- 
sių taisyklių sąveiką, leidžiančią išspręsti bet kokią matematinę 
problemą. 

Dimensions in Mathematics — tai ne griežtas matematikos 
vadovėlis, o tūkstančio dviejų šimtų puslapių plyta apie mate- 
matikos istoriją, pradedant senaisiais graikais ir baigiant mūsų 

dienų bandymais apvaldyti sferinę astronomiją. Ši knyga rimtų 
matematikų akyse prilygsta Biblijai, o jos reikšmė — Diofanto 
Arithmeticos kažkada turėtai (ir tebeturimai) reikšmei. Pirmą 
kartą atsivertusi Dimensions in Mathematics viešbučio terasoje 
prie Grand Anse Beach, ji staiga atsidūrė užburtame skaičių pa- 
saulyje, knygoje, kurios autorius sugebėjo būti pedagogiškas ir 
drauge pralinksminti skaitytoją anekdotais bei netikėtais galvo- 
sūkiais. Pasekusi matematikos keliais nuo Archimedo iki nū- 
dienos Jet Probulsion Laboratory Kalifornijoje, ėmė suvokti me- 
todus, kuriuos pasitelkus narpliojami matematikos uždaviniai. 

Akis jai atvėrė Pitagoro teorema (x“ + y“ = z“), apibrėžta 
so0 m. prieš mūsų erą. Staiga ji suprato tai, ką buvo įsiminu- 
si vidurinėse klasėse per vieną iš nedaugelio lankytų pamokų. 
Stataus trikampio įžambinės kvadratas yra lygus statinių kvadratų 
sumai. Ją sužavėjo Euklido 300 m. prieš mūsų erą padarytas at- 
radimas, kad tobulas skaičius visada yra dviejų skaičių kartotinis, 
iš kurių vienas skaičius yra 2, o antrąjį sudaro skirtumas tarp arti- 
miausio 2 ir 1 laipsnio. Tai buvo Pitagoro teoremos niuansai, ir ji 
suvokė, kokios begalės jos kombinacijų dar esama. 


6=2-(2-1) 
28 =2*-(23—1) 
496 = 2*- (25 —1) 
8128 = 26 (27 — 1) 


Ji galėjo tęsti ištisą amžinybę, nerasdama nė vieno skaičiaus, ku- 
ris nepaklustų taisyklei. Tokia logika buvo patraukli Salander ab- 
soliutumo jausmui. Tad su pasitenkinimu perkrimto Archimedą, 
Niutoną, Martiną Gardner; ir tuziną kitų matematikos klasikų. 

Paskui priėjo skyrių apie Pjerą de Ferma, kurio matematinė 
mįslė, Ferma teorema, gniaužė jai kvapą septynias savaites. Tai, 
žinoma, tebuvo labai kukli laiko atkarpa turint mintyje, kad 
Ferma pasaulio matematikus vedė iš proto kone keturis šimtus 

metų, kol anglas Endriu Vailzas 1993-iaisiais pagaliau sėkmin- 
gai įveikė galvosūkį. 

Iš pirmo žvilgsnio Ferma teorema — nesudėtinga užduotis. 

Pjeras de Ferma gimė 1601 m. pietvakarių Pranzūzijoje, Bo- 
mon de Lomanėje. Kad ir kaip apmaudu, jis net nebuvo mate- 
matikas, o tik valstybės tarnautojas, matematika jam atstojo tik 
kažkokį keistą pomėgį, kuriam teskyrė vien laisvalaikį. Ir vis 
vien jis buvo laikomas vienu mokyčiausių visų laikų matemati- 
kos autodidaktų. Kaip ir Salander, jis mėgo spręsti galvosūkius 
ir mįsles. Bet ypač jam patikdavo už nosies vedžioti kitus mate- 
matikus kuriant uždavinius ir nenurodant jų sprendimo. Filo- 
sofas Renė Dekartas yra paleidęs ne vieną paniekinamą epitetą 
Ferma adresu, o jo kolega anglas Džonas Volis atsiliepdavo apie 
jį kaip apie „tą prakeiktą prancūzą. 

Kažkada, maždaug 1630-aisiais, pasirodė Diofanto knygos 
Aritbmetica vertimas į prancūzų kalbą, kurioje buvo pateikta iš- 
sami Pitagoro, Euklido ir kitų antikos matematikų apibrėžtų 
skaičių teorijų suvestinė. Studijuodamas Pitagoro teoremą, Fer- 
ma, plykstelėjus tobulo genijaus šviesai, sukūrė savo nemirtin- 
gąją teoremą — apibrėžė Pitagoro teoremos variantą. Skirtingai 
nuo (x + yŽ = z4), Ferma kvadratą pavertė kubu (x* + y? = 2). 

Bėda tik ta, kad naujoji lygybė, panašu, neturėjo sprendinių 
sveikų skaičių aibėje. Ferma nuopelnas - vienas mažytis akade- 
minis pakeitimas, dėl kurio formulė, turinti begalinį skaičių to- 
bulų sprendinių, pavirto aklagatviu, neturinčiu apskritai nė vieno 
sprendinio. Jo teorema tą ir teigia — niekur visoje begalinėje skai- 
čių aibėje nėra nė vieno sveiko skaičiaus, kurio kubą būtų galima 
išreikšti dviejų kubų suma; tai galioja visiems skaičiams, kurių 
laipsnis aukštesnis už skaičių 2, kitaip tariant, Pitagoro teorema. 

Kad tai gryna tiesa, netrukus jau sutarė visi matematikai. 
Bandydami ir klysdami jie konstatavo, kad rasti skaičių, priešta- 
raujantį Ferma teiginiui, neįmanoma. Deja, nors ir skaičiuosi iki 
pasaulio pabaigos, išbandyti visų iki vieno egzistuojančių skai- 

čių - jų pernelyg daug — ne;manoma, taigi matematikai negalėjo 
šimtu procentų garantuoti, kad artimiausias neišbandytas skai- 
čius neapvers Ferma teoremos aukštyn kojomis. Matematikos 
teiginius privalu įrodyti matematiškai ir išreikšti universalia, 
moksliškai teisinga formule. Užlipęs ant pakylos, matematikas 
privalo galėti ištarti žodžius: „Taip yra /0de/, kad...“ 

Ferma, ištikimas pats sau, kolegoms parodė špygą. Knygos 
Arithmetica paraštėje šis genijus pakraigliojo savo sugalvotą už- 
davinį ir baigdamas pridėjo keletą eilučių: Cuius rei demonstrati- 
onem mirabilem sane detexi banc marginis exiguitas non caberet. Jos 
amžiams įėjo į matematikos istoriją: Prisiekiu, aš turiu puikų šio 
teiginio įrodymą, tačiau jis čia netelpa, nes per siaura baraštė. 

Jei jo užmačia buvo įsiutinti kolegas, jam pavyko atsakančiai. 
Nuo 1637-ųjų, galima sakyti, visi save gerbiantys matematikai 
savo laiką, kartais ir marias laiko, skyrė stengdamiesi įrodyti 
Ferma teoremą. Ištisų mąstytojų kartų pastangos neatnešė vai- 
sių, kol pagaliau Endriu Vailzas 1993-iaisiais pasiūlė sprendimą, 
ir visi lengviau atsikvėpė. Šią mįslę įminti jis mėgino dvidešimt 
penkerius metus, paskutiniuosius dešimt metų dirbdamas be- 
veik nuo ryto iki vakaro. 

Salander atsidūrė aklavietėje. 

Iš esmės atsakymas jos nedomino. Jai svarbiausias masalas — 
uždavinio sprendimo būdas. Kai kas nors jai pakišdavo mįslę, 
ji griebdavosi jos įminimo. Kol perprasdavo mąstysenos prin- 
cipus, skaičių misterijų narpliojimas trukdavo ilgai, tačiau prieš 
atsiversdama atsakymus ji visada rasdavo teisingą sprendimą. 

Taigi skaitydama apie Ferma teoremą ji margino skaičiais iš- 
sitrauktą popieriaus lapą. Tačiau įrodyti jos nepavyko. 

Ji užsispyrė netikrinti atsakymo, tad skyrių apie Endriu 
Vailzo rastus įrodymus praleido. Pervertusi Dimensions in 
Mathematics suprato, kad visos kitos knygoje pristatomos už- 
duotys jai nekelia jokių rimtesnių sunkumų, ir kasdien grįž- 
davo prie Ferma mįslės sukdama galvą, kokį „puikų įrodymą“ 

Ferma galėjo turėti mintyje. Tačiau kaskart atsitrenkdavo į 
sieną. 

Ji pakėlė akis, kai vyriškis iš trisdešimt antrojo numerio atsi- 
stojo ir pasuko prie išėjimo. Pašnairavusi į savo rankinį laikrodį, 
įsitikino, kad jis nė nekrustelėdamas prasėdėjo daugiau kaip dvi 
valandas ir dešimt minučių. 


ELA KARMAIKL ANT BARO PASTATĖ Salander stik- 
lą, mintyse pastebėdama, kad ši niekada neužsimano viso- 
kiausių rausvaspalvių kokteilių ir kvailų popierinių skėtukų. 
Salander užsisakydavo vieną ir tą patį gėrimą — romo su kola. 
Išskyrus vienintelį vakarą, kai Salander buvo labai jau keistos 
nuotaikos ir prisigėrė tiek, kad Elai teko iš virtuvės kviestis 
pagalbinį, kad užneštų ją į numerį. Paprastai ji sau leisdavo 
ca[fe latte, vieną kitą kokteilio ir vietinį Cari6 alų. Kaip visa- 
da, šįkart Salander atsisėdo kuo nuošaliau pačiame pakraštyje 
baro dešinėje ir atsivertė knygą su keistomis matematikos for- 
mulėmis. Elos supratimu, mažų mažiausiai keista lektūra jos 
amžiaus merginai. 

Ji taip pat konstatavo, kad Salander iš pažiūros nė kiek ne- 
suinteresuota, kad ją kas kabintų. Saujelė vienišų vyrų, parodę 
jai dėmesį, buvo mandagiai, tačiau ryžtingai pavaryti. Tiesa, 
kartą netgi visai nemandagiai. Kita vertus, toliau pasiųstasis 
Krisas Makalenas — vietinis nenauda, kuriam neprošal kokį 
kartą ir truputį proto įkrėsti. Taigi Ela pernelyg nepasipikti- 
no, kai jis kažkaip keistai paslydęs šlumštelėjo į baseiną, prieš 
tai kiaurą vakarą kabinėjęsis prie Salander. Makaleno naudai 
galima tik pasakyti, kad jis greit pamiršdavo nuoskaudas. Į 
barą jis užėjo jau kitą vakarą — blaivus blaivutėlis — ir nupir- 
ko Salander alaus, kurį ji trumpai padvejojusi priėmė. Nuo to 
laiko juodu, kaskart susidūrę bare, pasisveikindavo kaip civi- 
lizuoti žmonės. 

— Viskas okei? — pasiteiravo Ela. 

Salander linktelėjo paimdama stiklą. 

— Gal yra naujienų apie Matildą? — paklausė. 

- Ir toliau lekia mūsų kryptimi. Gali išpulti kaip reta klaikus 
savaitgalis. 

— Kada bus aišku? 

— Iš esmės, kai bus praūžusi pro šalį. Gali lėkti tiesiai į Gre- 
nadą ir pasukti į šiaurę paskutinę akimirką prieš užgriūdama. 

— Ar čia dažnai siaučia viesulai? 

— Atūžia ir nuūžia. Dažniausiai mus aplenkia - kitaip salos 
jau nebebūtų. Bet tau nėra ko jaudintis. 

— Aš nesijaudinu. 

Staiga ausis sugavo pernelyg garsų juoką, ir jos abi pasuko 
galvas į damą iš trisdešimt antrojo numerio, kurią, panašu, pra- 
linksmino jos vyro pasakojimas. 

— Kas jie tokie? 

— Daktaras Forbsas su žmona? Amerikiečiai iš Ostino, 
Teksaso. 

Žodį „amerikiečiai“ Ela Karmaik! ištarė su tam tikru pasidy- 
gėjimu. 

— Žinau, kad amerikiečiai. Ką jie čia veikia? Ar jis gydy- 
tojas? 

— Ne, jis daktaras, bet ne tos rūšies. Lankosi čia su Šv. Ma- 
rijos fondu. 

— Kas tai yra? 

— Jie apmoka gabių vaikų mokslus. Taurus žmogus. Dera- 
si su Švietimo ministerija, kad Sent Džordže pastatytų naują 
mokyklą vidurinėms klasėms. 

— Taurus žmogus, mušantis savo žmoną, — pastebėjo Salan- 
der. 

Ela Karmaikl susičiaupė, metė į Salander griežtą žvilgsnį ir 
nuėjo į kitą baro galą papilstyti alaus vietiniams klientams. 

Salander dar dešimt minučų pasėdėjo įknebusi į Dimensions 
in Mathematics. Dar iki paauglystės suvokė, kad jos atmintis fo- 

tografinė ir kad ji taip šviesmečiais skiriasi nuo savo bendrakla- 
sių. Šio sugebėjimo ji niekam neatskleidė, išskyrus vieną silpnu- 
mo akimirką, kai pasisakė Mikaeliui Bliumkvistui. Dimensions 
ji jau mokėjo mintinai, tad knygą nešiodavosi tik kaip vizualią 
sąsają su Ferma, kitaip tariant, talismaną. 

Tačiau šįvakar ji nepajėgė sutelkti minčių nei į Ferma, nei 
į jo teoremą. Užuot mąsčiusi, negalėjo atsikratyti vaizdo, kaip 
daktaras Forbsas nejudėdamas sėdi ir stebeilija į vieną ir tą patį 
tašką Zhe Carenage vandenyje. 

Negalėjo paaiškinti, kodėl staiga pajuto, kad kažkas ne taip. 

Galiausiai užvertė knygą ir grįžusi atgal į savo kambarį įsi- 
jungė kompiuterį. Naršyti po internetą nebuvo ko ir galvoti. 
Viešbutyje nebuvo greitaeigio kabelio, tačiau ji turėjo vidinį 
modemą, kurį prisijungdavo prie Panasonic mobilaus telefono ir 
taip naudodavosi elektroniniu paštu. Ji mikliai subeldė laišką į 
<Plague xyz 666€2hotmail.com>: 


[Neturiu greitaeigio. Reikia informacijos apie dr. Forbsą iš Šv. Ma- 
rijos fondo ir jo žmoną, gyvenančius Ostine, Teksase. Atlikusiam ty- 
rimą sumokėsiu 500 dolerių. Wasp.) 


Ji įjungė savo viešą PGP raktą, užšifravo laišką Plague raktu 
ir paspaudė mygtuką „siųsti“. Pažvelgusi į laikrodį pamatė, kad 
jau po pusės aštuonių vakaro. 

Išjungusi kompiuterį užrakino kambarį ir pėsčiomis paėjusi 
keturis šimtus metrų pakrante bei perkirtusi Sent Džordžo ke- 
lią pasibeldė į lūšnelės už Zbe Coconu: duris. Ten gyveno Džor- 
džas Blendas, šešiolikmetis moksleivis. Jis ketino tapti gydytoju, 
advokatu arba galbūt astronautu, sudėjimo — toks pats džiūsna 
kaip ir Salander ir netgi beveik vienodo ūgio su ja. 

Lisbeta su Džordžu susipažino paplūdimyje jau pirmąją vieš- 
nagės Grenadoje savaitę, kitą dieną po atsikraustymo į Grand 
Anse paplūdimį. Pažioplinėjusi pakrante, ji prisėdo palmių guo- 

to pavėsyje ir užsižiūrėjo į prie pat vandens futbolą žaidžiančius 
vaikus. Atsivertusi Dimensions paskendo juose, o jis prisiartinęs 
atsisėdo vos už keleto metrų, iš pažiūros tarsi nė nepastebėjęs 
jos. Ji tylėdama spoksojo į jį. Liesas juodaodis berniukas juodo- 
mis kelnėmis, baltais marškiniais ir sandalais. 

Kaip ir ji —- užgulė atsiverstą knygą. Kaip ir ji — gilinosi į 
matematiką — Basics 4. Susikaupęs paskaitė, paskui ėmė kažką 
rašinėti pratybų sąsiuvinyje. Tik po penkių minučių, kai Lisbeta 
atsikrenkštė, jis tarsi apimtas panikos pašoko ant kojų tik dabar 
ją pastebėjęs. Puolęs atsiprašinėti už trukdymą jau buvo beeinąs 
savais keliais, tačiau ji paklausė, ar sudėtingi uždaviniai. 

Algebra. Po dviejų minučių ji atkreipė jo dėmesį į fundamen- 
talią jo skaičiavimų klaidą. Po trisdešimties minučių jie buvo 
išsprendę jo namų darbus. Po valandos — išėję visą tolimesnį 
vadovėlio skyrių, o ji — pedagogiškai išaiškinusi skaičiavimo 
operacijų gudrybes. Jis žvelgė į ją su pamaldžia pagarba. Po 
dviejų valandų jis jau buvo jai pasipasakojęs, kad mama gyvena 
Toronte, Kanadoje, tėtis - Grenvilyje, kitoje salos pusėje, o jis 
pats — lūšnoje čia pat ant kranto. Esąs jauniausias iš keturių vai- 
kų, turįs tris seseris. 

Lisbetai jo draugija pasirodė keistai raminanti. Situacija susi- 
klostė neįprasta. Ji retai ar greičiau niekada neužvesdavo kalbos 
su kitais žmonėmis vien norėdama pabendrauti. Ir tai nebuvo 
drovumas. Pokalbis jai turėjo atlikti praktinę funkciją — kaip 
nueiti į vaistinę arba kiek kainuoja viešbučio kambarys parai? 
Pokalbis dar galėjo būti profesinio pobūdžio. Dirbdama Draga- 
nui Armanskiui „Milton Security“, ji nepatyrė jokių sunkumų 
ilgai kalbėdamasi, mat taip išgaudavo reikalingą informaciją. 

O štai asmeninio pobūdžio pokalbių kratydavosi, jie juk 
anksčiau ar vėliau baigiasi kapstymusi po, jos galva, asmeninius 
reikalus. Kiek tau mety? — Spėk. Ar tau patinka Britni Spyrs - Kas 
tokia? Ar tau batinka Karlo Larsono tapyba? — Niekada apie tai 
nesusimąstydavau. Ar tu lesbietė? — Tai tikrai ne tavo reikalas. 

Džordžas Blendas buvo nerangus ir savimyla, tačiau manda- 
gus ir stengėsi palaikyti inteligentišką pokalbį nerungtyniauda- 
mas su ja ir nekišdamas nosies į jos asmeninį gyvenimą. Atrodė 
vienišas kaip ir ji. Kad ir kaip ten buvę, regėjos, jam visai nekeis- 
ta, kad matematikos deivė atsilankė kaip tik Grand Anse paplū- 
dimyje. Jam aiškiai patiko, kad ji palaiko jam draugiją. Praleidę 
keletą valandų paplūdimyje, pakilo saulei pririedėjus prie hori- 
zonto. Jie grįžo jos viešbučio link, jis parodė lūšną, atstojančią 
jam bendrabučio kambarį, ir susidrovėjęs paklausė, gal galėtų 
pakviesti arbatos. Ji sutiko, o jis, rodos, dėl to nustebo. 

Būstas buvo be galo skurdus — lūšna, kurioje tilpo visiškai 
suklypęs stalas, dvi kėdės, lova ir spinta drabužiams bei skalbi- 
niams. Vienintelis apšvietimas — mažytė lempelė ant rašomojo 
stalo, laidas, atvestas iš The Coconut. Viryklę atstojo turistinė 
krosnelė. Jis pavaišino vakariene, paruošta iš ryžių ir daržovių, 
patiektų plastikinėse lėkštėse, ir narsiai pasiūlė jai paragauti vie- 
tinio draudžiamo rūkalo. Pasiūlymą ji priėmė. 

Lisbeta nesunkiai pastebėjo, kad daro jam įspūdį ir kad jis 
tiksliai nežino, kaip elgtis. Impulso pastūmėta nusprendė - tegu 
jis ją suvilioja. Viskas išvirto į kankinamai ištęstą procedūrą - jis 
puikiai suprato jos signalus, tačiau neturėjo žalio supratimo, nuo 
ko pradėti. Suko apie ją ratus kaip katė apie lašinius, kol ji nete- 
kusi kantrybės parvertė jį ant lovos ir nusitraukė drabužius. 

Tai buvo pirmas kartas, kai ji kažkam pasirodė nuoga po Ge- 
nujos operacijos. Iš klinikos išėjo jausdama lengvą paniką. Pri- 
reikė laiko suvokti, kad į ją nežiopso nė vienas žmogus. Lisbetai 
Salander kitų žmonių nuomonė apie ją paprastai rūpėdavo kaip 
pernykščiai lapai, tad buvo net sunerimusi, kodėl staiga pajuto 
tokį nepasitikėjimą savimi. 

Džordžas Blendas buvo puiki publika jos naujojo „aš“ debiu- 
tui. Sėkmingai (po tam tikros dozės paskatinimų) atsegiojęs jos 
liemenuką, jis bemat užgesino lempą šalia lovos ir tik tada pats 
pradėjo rengtis. Suvokusi, kad jis drovisi, Lisbeta vėl uždegė 

šviesą. Ji atidžiai stebėjo jo reakcijas, kai jis pradėjo negrabiai ją 
liesti. Atsipalaidavo tik vakarui gerokai pasistūmėjus, nes įsiti- 
kino, kad jam jos krūtys atrodo visiškai natūralios. Kita vertus, 
nepanašu, kad jis labai turėtų su kuo lyginti. 

Ji neplanavo Grenadoje susirasti paauglio meilužio. Tai buvo 
grynas impulsas — vėlai naktį išėjusi iš jo, ji nebeketino daugiau 
niekada grįžti. Tačiau sutiko jį jau kitą dieną paplūdimyje ir, 
atvirai tariant, pajuto, kad šio nerangaus jaunuolio draugija visai 
jauki. Per tas Grenadoje praleistas septynias savaites Džordžas 
Blendas tapo jos gyvenimo dalimi. Dienomis jie nebendrauda- 
vo, paplūdimyje jis leisdavo tik popietes, o vakarais būdavo vie- 
nas lūšnelėje. 

Ji konstatavo, kad kai juodu vaikštinėdavo kartu, visi ma- 
nydavo, kad tai du paaugliai. Ak, ta saldi jaunystė. Džordžui 
gyvenimas tikriausiai nušvito naujomis spalvomis. Štai sutiko 
moterį, kuri moko jį matematikos ir erotikos. Ir šįkart atidarė 
duris džiugiai jai šypsodamasis. 

— Ar nori kompanijos? — paklausė ji. 


DŽORDŽĄ BLENDĄ SALANDER paliko netrukus po 
dviejų nakties. Visas kūnas maloniai šilo, ji ėjo pėsčia pajūriu, 
o ne keliu iki Keys Hotel. Žingsniavo tamsoje viena, žinodama, 
kad Džordžas Blendas eina jai iš paskos už gerų šimto metrų. 

Jis visada taip darydavo. Ji niekada pas jį nenakvodavo, o jis 
visomis išgalėmis protestuodavo, kaip ji, visiškai viena moteris, 
pėsčia naktį eis iki viešbučio, ir spirdavosi, kad jo pareiga esanti 
lydėti ją iki durų. Juolab kad neretai ji išeidavo labai vėlai. Sa- 
lander klausydavosi jo išvedžiojimų, kol galiausiai nutraukdavo 
juos paprasčiausiu „ne“. Aš vaikštau kur sugalvojusi. End of dis- 
cussion*. Taip taip, ir palydos man nereikia. Kai ji pirmą kartą su- 


sigaudė, kad jis seka jai iš paskos, baisiausiai susierzino. Tačiau 


* Diskusija baigta (ang/.). 

dabar jai jau atrodydavo, kad tokie globėjiški instinktai turi tam 
tikro žavesio, tad apsimetinėdavo, kad nežino, jog jis eina jai už 
nugaros ir pasuks namo tik pamatęs ją, žengiančią pro paradi- 
nes viešbučio duris. 

Ji svarstydavo, ką darytų netikėtai užpulta. 

Ketindavo pasinaudoti plaktuku, nusipirktu MacInžyres 
ūkinių prekių parduotuvėje ir laikomu krepšio išorinėje ki- 
šenėje. Paleidus į darbą va tokį padorų plaktuką, maža ko- 
kiems fiziniams pavojams galą padarytum, mąstydavo Lisbeta 
Salander. 

Danguje kibirkščiavo žvaigždės, spindėjo pilnatis. Lisbeta 
kilstelėjo akis ir atpažino Regulą Liūto žvaigždyne šalia hori- 
zonto. Jau buvo beveik priėjusi viešbutį, bet sustojo kaip įkasta. 
Staiga pastebėjo, kaip prie pat vandens priešais viešbutį šmėste- 
lėjo žmogaus pavidalas. Pirmą kartą užėjus tamsai paplūdimyje 
pamatė gyvą būtybę. Nors atstumas ir buvo beveik šimtas met- 
rų, Salander mėnulio šviesoje lengvai atpažino vyriškį. 

Tai buvo garbingasis daktaras Forbsas iš trisdešimt antrojo 
numerio. 

Ji skubiai atsitraukė keletą žingsnių į šalį ir sustingo medžių 
prieglobstyje. Pasukusi galvą nepastebėjo ir Džordžo Blendo. 
Rūkydamas cigaretę, pavidalas prie vandens iš lėto žingsniavo 
pirmyn ir atgal. Kas keletą žingsnių jis stabtelėdavo ir pasilenkęs 
patyrinėdavo smėlį. Pantomima tęsėsi dvidešimt minučių, pas- 
kui jis staiga pakeitė judėjimo kryptį ir, spėriai nužingsniavęs į 
viešbutį, išnyko tarpduryje. 

Lisbeta luktelėjo kokią minutę, paskui nusigavo iki tos vie- 
tos, kur vaikštinėjo Forbsas. Iš lėto apsukusi pusratį, įdėmiai 
apžiūrėjo smėlį. Išskyrus jį, keletą akmenėlių ir kriauklelių, nie- 
ko nebuvo. Po dviejų minučių ji nutraukė paieškas pakrantėje ir 


grįžo į viešbutį. 

Išėjusi į balkoną, pasilenkė per turėklus stengdamasi ką nors 
įžvelgti pas kaimynus. Buvo tylu ir ramu. Vakaro kivirčas grei- 
čiausiai jau baigėsi. Po valandėlės ji atsinešė savo krepšį, išsitrau- 
kė popieriaus ir susisuko suktinę iš atsargų, kurių jai parūpino 
Džordžas Blendas. Įsitaisė ant krėslo balkone ir rūkydama bei 
mąstydama įsistebeilijo į tamsų Karibų jūros vandenį. 

Jautėsi kaip radarinė įranga, kuriai nustatytas didžiausios ka- 
tastrofinės parengties režimas. 

PENKTABIENIS, GRUOBŽIS 17 


PASTATĘS KAVOS PUODELĮ, Nilsas Erikas Bjurmanas, 
penkiasdešimt penkerių metų amžiaus advokatas, įsistebeilijo į 
žmonių srautą už Cafė Hedon lango Stiurės aikštėje. Nors matė 
ištisą pro šalį skubančių Žmonių upę, neįsidėmėjo nė vieno. 

Jis mąstė apie Lisbetą Salander. Jis dažnai mąstydavo apie 
Lisbetą Salander. 

Nuo šių minčių vidus virte užvirdavo. 

Lisbeta Salander sutriuškino jį. Tai buvo akimirkos, kurių jis 
nepamirš kol gyvas. Perėmusi padėtį į savo rankas, pažemino jį. 
Panaudojo prieš jį smurtą, kuris tikrąja to žodžio prasme pali- 
ko neišdildomus pėdsakus ant jo kūno, tiksliau tariant, daugiau 
kaip dviejų kvadratinių decimetrų dydžio plote ant pilvo ties ly- 
ties organu. Ji prirakino jį jo paties lovoje, sužalojo ir ištatuiravo 
frazę, kurios turinį buvo galima suprasti tik teisingai ir kurios 
taip paprastai nepašalinsi: AŠ ESU SADISTINĖ KIAULĖ, 
IŠGAMA IR ŽAGINTOJAS. 

Stokholmo apylinkės teismo nuosprendžiu Lisbeta Salander 
buvo pripažinta juridiškai neveiksnia. Jam buvo patikėta užduo- 
tis atlikti jos globėjo vaidmenį, taip ji tapo nepaprastai priklau- 
soma nuo jo. Jau pirmą kartą ją išvydęs, jis ėmė apie ją fantazuo- 
ti. Pats negalėjo to paaiškinti, bet ji tarsi skatino tai. 

Protu advokatas Bjurmanas suvokė, kad visuomenės akyse 
įvykdė nei pateisinamą, nei leistiną veiką. Suvokė, kad pasielgė 
neteisingai. Taip pat suvokė, kad jo veiksmai nepateisinami ir 
juridine prasme. 

Jausmams šis proto suvokimas neturėjo jokios įtakos. Nuo 
tos akimirkos, kai sutiko Salander gruodį prieš dvejus metus, 
nebesugebėjo jai atsispirti. Įstatymai, taisyklės, moralė ir atsa- 
komybė nebeturėjo jokios reikšmės. 

Keista tai buvo mergina — visiškai suaugusi, tačiau pagal iš- 
vaizdą galėjai ją supainioti su mažamečiu vaiku. Jis kontroliavo 
jos gyvenimą — ji priklausė jam ir jis galėjo disponuoti ja. Tai 
buvo be galo patrauklu. 

Ji buvo paskelbta neveiksnia, jos biografija pavertė ją Žmogu- 
mi, kuriuo niekas nepatikėtų jam sumanius protestuoti, o Bjur- 
mano veiksmai net nebuvo nekalto vaiko išprievartavimas - jos 
žurnaluose juodu ant balto parašyta, kad seksualinės patirties ji 
turi sočiai ir netgi gali būti laikoma moraliai palaido būdo. So- 
cialinis darbuotojas buvo surašęs ataskaitą, kurioje užfiksuota, 
jog būdama septyniolikos metų Lisbeta Salander teikė seksu- 
alines paslaugas už užmokestį. Ataskaitą teko sudaryti po to, 
kai policijos patrulis ant parko suolelio Tantolunde pastebėjo 
liūdnai pagarsėjusį „negerą dėdę“ šios jaunos mergaitės draugi- 
joje. Sustabdžiusi automobilį, policija iškratė porelę. Mergaitė į 
klausimus neatsakinėjo, o „negeras dėdė“ buvo per daug girtas, 
kad iš jo išgautum ką nors žmoniška. 

Advokato Bjurmano akimis, išvada aiški: Lisbeta Salander 
yra žemiausio socialinio sluoksnio kekšė. Atsidūrusi jo rankose. 
Rizikos absoliučiai jokios. Net jei ir sumanytų skųstis Globėjų 
ir rūpintojų priežiūros inspekcijai, jis vis vien, remdamasis savo 
reputacija bei profesiniais nuopelnais, galėtų atmesti jos kaltini- 
mus kaip melagingus. 

Ji buvo tobulas žaislas — suaugusi, ištvirkusi, nekomunikabili 
ir palikta jo valiai. 

Taip jis pirmą kartą išnaudojo savo klientą. Iki tol nė mintis 
nebuvo šovusi lįsti prie ko nors, su kuo sieja profesiniai santykiai. 
Šiaip norėdamas patenkinti savo ypatingus seksualinių žaidimų 
poreikius, jis kreipdavosi į prostitutes. Elgdavosi diskretiškai ir 
atsargiai, dosniai mokėdavo. Problema tik ta, kad prostitutės 
buvo tarsi ne iš tikrųjų, su jomis tik apsimeti. Iš dejuojančios, 
vaitojančios ir vaidinančios moteriškės jis įsigydavo paslaugą, 
tačiau tai buvo taip pat dirbtina kaip ir turgaus rnenas. 

Tais laikais, kai dar buvo vedęs, sekso metu bandydavo des- 
potiškai elgtis su savo žmona, tačiau ji su viskuo sutiko savo 
valia, todėl tai irgi tebuvo tik žaidimas. 

Lisbeta Salander buvo tobula. Beginklė. Nei giminaičių, nei 
draugų. Rinktinė auka, visiškai bejėgė. Nebūtų atsiradusi pro- 
ga, nebūtų susigundęs. 

Bet netikėtai ji sutriuškino ją. 

Ji sudavė tokį stiprų atsakomąjį smūgį ir taip ryžtingai, kad 
jis nė nenujautė, jog ji taip sugeba. Ji pažemino jį. Ji kankino jį. 
Ji kone sunaikino jį. 

Per tuos dvejus praėjusius metus Nilso Bjurmano gyvenimas 
neatpažįstamai pasikeitė. Iš pradžių, netrukus po Salander nak- 
tinio apsilankymo jo bute, jis jautėsi tarsi stabo ištiktas — ne- 
pajėgė nei mąstyti, nei veikti. Užsirakino namuose, neatsiliepė 
į telefono skambučius, nesugebėjo palaikyti ryšio net su nuo- 
latiniais klientais. Pasiėmė nedarbingumo lapelį tik po dviejų 
savaičių. Jo sekretorei biure teko tvarkyti einamąją korespon- 
denciją, atšaukti susitikimus ir pasistengti atsakyti į suirzusių 
klientų klausimus. 

Kiekvieną dieną būdamas priverstas matyti savo kūną veid- 
rodyje ant vonios durų, galiausiai nukabino jį. 

Į biurą grįžo tik prasidėjus vasarai. Atsirinko klientus, di- 
džiąją dalį perleido kolegoms. Pasiliko tik keletą įmonių, ku- 
rioms tvarkė verslo teisės korespondenciją, į kurią nereikėdavo 


per daug gilintis. Liko vienintelė aktyvi klientė, Lisbeta Salan- 

der — kiekvieną mėnesį jis sudarydavo jos sąskaitų buhalterinį 
balansą bei kurdavo ataskaitą Globėjų ir rūpintojų priežiūros 
inspekcijai. Darydavo viską, ką ji buvo liepusi — ataskaitos buvo 
grynos fantazijos, jomis buvo ramstoma ateities idėja, kad jai 
nebereikia jokio globėjo. 

Kiekviena ataskaita smigdavo tarsi peilis į atvirą žaizdą, nes 
primindavo jos egzistenciją, tačiau kitos išeities nebuvo. 


VASARĄ IR RUDENĮ BJURMANAS praleido tarsi ištiktas 
paralyžiaus, vien mąstydamas. Gruodžio mėnesį pagaliau suė- 
mė save į-nagą ir užsisakė kelionę atostogoms Prancūzijoje. Ten 
užsirašė į kosmetinės chirurgijos kliniką, kur konsultavosi su 
gydytoju, kaip geriausia pašalinti tatuiruotę. 

Gydytojas užkandęs žadą apžiūrėjo sudarkytą pilvą. Galiau- 
siai pasiūlė gydymą. Paprasčiausia būtų pakartotinės lazerio pro- 
cedūros, bet tatuiruotė tokia didžiulė, o adata besta taip giliai, 
kad gydytojas įtarė, jog vienintelis efektyvus būdas - serija odos 
persodinimo operacijų. Būsią brangu ir užimsią daug laiko. 

Per tuos dvejus metus jis matėsi su Lisbeta Salander du 
kartus. 

Tą užpuolimo naktų, kai jos rankose atsidūrė visas jo gyve- 
nimas, jos kišenėje atsidūrė ir atsarginiai jo buto ir biuro raktai. 
Ji sakė, kad stebės jį ir ateis aplankyti, kai tik jis mažiausiai to 
tikėsis. Per dešimt mėnesių jis buvo spėjęs pagalvoti, kad gal tai 
tik tušti grasinimai, tačiau spynos pasikeisti nedrįso. Jos grasi- 
nimą buvo galima suprasti tik vienareikšmiškai — jei bent kartą 
ras jį lovoje su moterimi, paviešins devyniasdešimties minučių 
ilgio filmą, užfiksavusį, kaip jis ją žagina. 

Vieną sausio vidurio naktį, nuo to jau greit bus metai, jis 
staiga pabudo trečią valandą nakties, tiksliai nežinodamas, nuo 
ko. Užsidegė šviestuvą ant naktinio stalelio ir kone sustugo iš 
siaubo, pamatęs ją lovos kojūgalyje. Ji buvo nelyg miegamajame 

materializavęsis vaiduoklis. Veidas išblyškęs, be jokios išraiškos. 
Rankoje - tas prakeiktas elektrinis pistoletas. 

— Labas rytas, advokate Bjurmanai, — tarė ji galop. - Atsipra- 
šau, kad šįkart pažadinau. 

Viešpatie, negi ji čia yra buvusi ir anksčiau? Man miegant? 

Jis nesugebėjo nustatyti, ar ji blefuoja, ar sako tiesą. Atsi- 
krenkštęs Nilsas Bjurmanas prasižiojo. Mergina nutraukė jį 
mostu. 

— Pažadinau tave tik dėl vienos priežasties. Aš greit išva- 
žiuosiu ilgesniam laikui. Privalėsi ir toliau kiekvieną mėnesį 
sudarinėti ataskaitas apie mano savijautą, bet, užuot siun- 
tęs kopiją mano namų adresu, turėsi atsiųsti ją į šią Xofmai/ 
dėžutę. 

Išsitraukusi iš striukės kišenės perpus perlenktą lapelį, nu- 
metė ant lovos krašto. 

— Jei Globėjų ir rūpintojų priežiūros inspekcija panorės su 
manimi susisiekti arba jei atsitiks kas nors kita, kur būtų reika- 
lingas mano fizinis dalyvavimas, privalėsi šiuo adresu parašyti 
elektroninį laišką. Supratai? 

Jis linktelėjo. 

— Supratau... 

— Tylėk. Aš nenoriu girdėti tavo balso. 

Jis sukando dantis. Prieš jai ateinant pats nė karto neišdrį- 
so jos ieškoti, nes buvo pagrasinusi tokiu atveju nusiųsti filmą 
valdžios instancijoms. Tad pasitenkino keletą mėnesių planuo- 
damas, kaip į ją kreipsis tąkart, kai pati jį susiras. Suvokė, kad 
tikrai neturi kaip apsiginti. Gali tik maldauti atleidimo. Kad 
tik suteiktų jam progą kalbėti — jis pamėgintų įtikinti ją, kad 
veikęs laikino pamišimo būsenos — kad dabar gailisi ir nori at- 
lyginti skriaudą. Buvo pasiruošęs ryti žemę, kad tik suminkš- 
tintų jos širdį ir taip nukenksmintų iškilusią grėsmę. 

— Aš turiu tau pasakyti, — tarė gailiu balsu, —- noriu paprašyti 
tavo atleidimo... 

Ji įsitempusi klausėsi netikėtos maldos. Galiausiai pasilenku- 
si per kojūgalį pervėrė jį rūsčiu žvilgsniu. 

— Paklausyk manęs. Tu — išgama, ir aš tau niekada neatleisiu. 
Tačiau jei gerai elgsies, paliksiu tave ramybėje tą dieną, kai bus 
panaikintas mano neveiksnumas. 

Ji išlaukė, kol jis nuleis akis. Ji verčia mane šliaužioti prieš ją. 

— Tai, ką sakiau prieš metus, lieka galioti ir toliau. Jei pla- 
nas nepavyks, aš paviešinsiu filmą. Jei tu manęs ieškosi kokiu 
nors kitu atveju, išskyrus tuos, kuriuos nurodžiau, aš paviešinsiu 
filmą. Jei žūsiu per nelaimingą atsitikimą, filmas taip pat bus 
paviešintas. Jei tu mane dar kartą paliesi, aš tave nudėsiu. 

Jis tikėjo ja. Nebuvo nei kaip abejoti, nei derėtis. 

— Dar vienas dalykas. Nuo tos dienos, kai paleisiu tave, galėsi 
elgtis kaip tinkamas. Bet iki to laiko — kad nė kojos tavo dau- 
giau nebūtų toje klinikoje Marselyje. Jei nuvažiuosi ir pradėsi 
procedūras, aš dar kartą tave ištatuiruosiu. Bet tąkart jau tatui- 
ruosiu kaktą. 

Po velnių. Kaip ji, velniai rautų, galėjo sužinoti... 

Jau kitą akimirką ji išnyko. Ausis pasiekė vos girdimas buto 
durų spynos trakštelėjimas pasisukus raktui. Nelyg šmėkla būtų 
aplankiusi. 

Tą akimirką jis pradėjo nekęsti Lisbetos Salander su tokia 
jėga, kad neapykanta suliepsnojo viduje nelyg iki raudonumo 
įkaitintas plienas, paversdama jo būtį apsėstojo manija sutraiš- 
kyti ją. Jis svajodavo apie jos mirtį. Svajodavo, kaip privers ją 
eiti keliais ir maldauti pasigailėjimo. Tačiau jis bus negailes- 
tingas. Svajodavo, kaip rankomis suims jai už kaklo ir smaugs 
tol, kol ji ims gaikčioti trūkdama oro. Jis troško išplėšti jai akis 
iš akiduobių, širdį iš krūtinės. Jis troško nušluoti ją nuo žemės 
paviršiaus. 

Paradoksalu, tačiau tą akimirką jis taip pat pajuto, kad sme- 
genys ima veikti kaip įprastai, kad jis atgauna keistą dvasinę 
pusiausvyrą. Ir toliau tebebuvo apsėstas Lisbetos Salander, 
kiekvieną būdravimo akimirką telkdamas dėmesį į jos egzis- 
tenciją, tačiau drauge pastebėjo, kad ir vėl pradeda mąstyti ra- 
cionaliai. Norėdamas sėkmingai ją sutriuškinti, privalo savo 
valdžion susigrąžinti sveiką protą. Taip jo gyvenimas įgavo 
naują tikslą. 

Kaip tik tą dieną jis liovėsi fantazavęs apie jos mirtį — jis pra- 
dėjo ją planuoti. 


MIKAELIS BLIUMKVISTAS, NEŠINAS dviem plikinan- 
čiai karštomis stiklinėmis ca/fe /atte, praėjo ne daugiau kaip už 
dviejų žingsnių advokatui Nilsui Bjurmanui už nugaros, tarp 
Cafė Hedon lankytojų laviruodamas link vyriausiosios redakto- 
rės Erikos Berger užimto staliuko. Nei jis, nei Erika niekada 
nebuvo nė girdėję apie advokatą Nilsą Bjurmaną ir net nepaste- 
bėjo jo. 

Suraukusi nos; Erika patraukė į šalį peleninę, padarydama 
vietos stiklinėms. Mikaelis pasvėrė striukę ant kėdės atlošo, pri- 
sitraukė peleninę arčiau savęs ir užsidegė cigaretę. Erika dygėjo- 
si tabako dūmais ir stebėjo jį su kankinio išraiška veide. Atsipra- 
šinėdamas Mikaelis pūtė dūmus kuo toliau nuo jos. 

— Maniau, kad metei. 

— Laikinas atkritimas. 

— Aš nebegulėsiu su vyrais, smirdančiais dūmais, — tarė ji 
nusišypsodama angeliška šypsena. 

— No problem. Visada atsiras mažiau išrankių panų, — atrėžė 
Mikaelis irgi šypsodamasis. 

Erika Berger užvertė akis. 

— Apie ką norėjai pakalbėti? Aš po dvidešimties minučių su- 
sitinku su Čarle. Mes einam į teatrą. 

Čarlė - Šarlota Rusenberg, Erikos vaikystės draugė. 

— Mūsų praktikantė man gadina nervus. Ta, kažkokios tavo 
draugės dukrelė. Redakcijoje jau dvi savaitės ir bus dar aštuo- 
nias. Mano kantrybė greit baigsis. 

— Pastebėjau, kad ji tave varsto geidulingais žvilgsniais. 
Aš iš tavęs, savaime suprantama, tikiuosi, kad elgsies kaip 
džentelmenas. 

— Erika, mergelei setyniolika, o protinis amžius prilygsta de- 
šimties metų vaikui, ir tai dar suapvalinus. 

- Ji tiesiog neatsitoki, kad tikrai tave mato. Gal net šiek tiek 
garbina tave. 

— Vakar vakare pusę vienuolikos paskambino apačioje prie 
lauko durų - norėjo užeiti su buteliu vyno. 

— Va tai tau, - tarstelėjo Erika. 

— Toks ir „va tai tau“, - pasiskundė Mikaelis, - būčiau dvi- 
dešimčia metų jaunesnis, nedvejočiau nė sekundės. Bet tu pati 
pagalvok - jai septyniolika. Man greit keturiasdešimt penkeri. 

— Nė neprimink. Mudu su tavim vienmečiai. 

Mikaelis Bliumkvistas atsilošęs nukratė pelenus. 


MIKAELIS BLIUMKVISTAS, ŽINOMA, pastebėjo, kad 
dėl Venerstriomo aferos jam teko absurdiškas žvaigždės statu- 
sas. Per pastaruosius metus ėmė nuolat gauti pakvietimų į ren- 
ginius ir pokylius iš pačių netikėčiausių asmenų bei organiz- 
acijų. 

Buvo akivaizdu, kad kviečiantieji nori įtraukti jį į savo pažin- 
čių ratą. Nueini, o žmonės, kuriems vargu ar kada bent ranką 
esi padavęs, ima tave bučiuoti į skruostą ir su pasigardžiavimu 
vadinti tave artimu draugu, vos ne širdies patikėtiniu. Kviesda- 
vosi dažniausiai ne kolegos žurnalistai — daugelį jis jau ir taip 
pažinojo ir tarpusavio santykiai, arba geri, arba blogi, jau buvo 
nusistovėję, — o vadinamieji kultūros veikėjai, aktoriai, pusėtini 


— 46 — 


MERGINA, KURI ŽAIDĖ SU UGNIMI 


visuomenės veikėjai ir pusiau įžymybės. Paprasčiausiai presti- 
žiška į pristatymo ar privačios vakarienės svečių sąrašą įtraukti 
Mikaelį Bliumkvistą. Per vienerius metus jį užklupo ištisa kruša 
kvietimų tai į vieną, tai į kitą renginį. Net nusistovėjo įprotis 
atsakyti standartine fraze: „Be galo pamalonintas, bet, deja, jau 
esu užimtas“, ir taip toliau. 

Prie įžymybės šleifo prikibo dar ir kitos šiukšlės — gandai. 
Vienas pažįstamas sunerimęs atsišaukė išgirdęs kalbas, kad 
Mikaelis kreipęsis pagalbos į priklausomybės ligų reabilita- 
cijos kliniką. Iš tikrųjų Mikaelio suvartotas narkotikų kiekis, 
viską sudėjus bendrai nuo pat paauglystės, siekė kelias pavienes 
marichuanos cigaretes ir vieną kokaino porciją, kurią jis prieš 
daugiau kaip penkiolika metų išbandė kartu su mergina olan- 
de, vienos roko grupės dainininke. Piktnaudžiavimas alkoho- 
liu buvo gerokai labiau išvešėjęs, tačiau vis vien apsiribodavo 
apyrečiu padidintu svaigalų vartojimu kviestinių vakarienių ar 
pobūvių proga. Lankydamasis baruose jis retai išgerdavo dau- 
giau kaip vieną didelį alaus, o šiaip su malonumu gurkšnodavo 
silpną alų. Namų bare stovėjo butelis degtinės ir keletas dovanų 
gautų single malt viskio, kuriuos atkimšdavo juokingai retomis 
progomis. 

Tai, kad Mikaelis vienišas, turintis daugybę laikinų ryšių ir 
meilės romanų, buvo gerai žinoma ir tarp jo pažįstamų, ir ne 
tik tarp jų, o tai taip pat teikė pagrindo liežuvavimui. Jo ryšys 
su Erika Berger jau daugelį metų teikė peno baisybei spėlioji- 
mų. Pastaraisiais metais gandai pasipildė paskalomis, kaip jis 
keliaująs iš vienos lovos į kitą, keičiąs moteris kaip pirštines 
ir išnaudojąs savo garsią pavardę dulkindamas vieną po kitos 
visas Stokholmo barų klientes. Tolimas pažįstamas kartą net 
pasiteiravo, ar jam nereikėtų kreiptis pagalbos dėl priklauso- 
mybės nuo sekso. Šį komentarą paskatino išplitusi žinia, kad 
dėl atitinkamo negalavimo į tokią kliniką kreipėsi garsus ame- 
rikiečių aktorius. 

Žinoma, Mikaelis turėjo daugybę trumpalaikių ryšių, yra 
pasitaikę — kelis vienu ir tuo pačiu metu. Pats tvirtai nežino- 
jo kodėl. Neabejojo, kad atrodo pakankamai neblogai, tačiau 
niekada pats savęs nelaikė pernelyg patraukliu. Jam tik dažnai 
kartodavo, kad turįs kažką, kas sudomina moteris. Erika Berger 
jam aiškino, kad jis išsyk ima skleisti saugumą ir pasitikėjimą 
savimi, kad sugeba priversti moterį atsipalaiduoti ir nusimesti 
prestižo kaukę. Eiti su juo į lovą būdavo nei sunku, nei grėsmin- 
ga, nei sudėtinga — atvirkščiai, jokių reikalavimų, vien erotiniai 
malonumai. O, pasak Mikaelio, taip ir turi būti. 

Priešingai nei manė dauguma jo pažįstamų, Mikaelis nie- 
kada negaišo laiko kabinimui. Geriausiu atveju parodydavo, 
kad mato ją ir yra pasiruošęs, tačiau leisdavo moteriai imtis 
iniciatyvos. Seksas dažnai būdavo natūrali pasekmė. Moterys, 
su kuriomis jis atsidurdavo lovoje, retai būdavo anoniminiai 
one night stands“* — tokių, be abejo, irgi pasitaikydavo, tačiau 
rezultatas dažniausiai būdavo mažai pasitenkinimo atnešantis 
pasimankštinimas. Geriausi Mikaelio romanai būdavo su mo- 
terimis, kurias jis neblogai pažinodavo ir kurios jam pačiam 
patikdavo. Tad joks atsitiktinumas, kad prieš dvidešimt metų 
užmezgė romaną su Erika Berger — jie buvo ir draugai, ir traukė 
vienas kitą. 

Visgi pastarųjų metų šlovė taip padidino moterų susidomėji- 
mą, kad jam pačiam pasirodė keista ir nesuvokiama. Didžiausias 
netikėtumas buvo tai, kad ant kaklo pačiomis absurdiškiausio- 
mis aplinkybėmis ėmė kabintis jauniklės. 

Tuo tarpu Mikaelis žavėdavosi visiškai kito tipo moterimis 
nei entuziastingos paauglės trumpučiais sijonėliais ir tobulai nu- 
tekintais kūnais. Būdamas jaunesnis, į pažįstamas damas rink- 
davosi už save vyresnes, kai kuriais atvejais netgi žymiai vyres- 
nes ir žymiai labiau patyrusias. Sulaukus brandos, jo ir partne- 


* Vienos nakties nuotykiai (angl.). 

rių amžiaus skirtumas pamažu vis labiau išsilygino. Susidėjus 
su Lisbeta Salander, kuriai tebuvo dvidešimt penkeri, meilužių 
amžiaus skalė gerokai smuktelėjo žemyn. 

Mažametystė — tai ir buvo skubiai surengto susitikimo su 
Erika priežastis. 

Atsilygindama už vieną paslaugą, „Millennium“ redakcija 
buvo priėmusi praktikantę gimnazistę, besimokančią žiniasklai- 
dos pakraipos programos, vienos Erikos pažįstamos dukrą. Ir 
nieko čia neįprasta, praktikantų pas juos ateidavo bent po keletą 
per metus. Mandagiai pasisveikinęs su septyniolikmete mer- 
gaite, Mikaelis palyginti greit nustatė, kad jos susidomėjimas 
žurnalistika blausokas, be to, ji „norėtų rodytis per TV“, be to, 
(kaip įtarė Mikaelis) šiuo metu padirbėti „Millennium“ - tai 
prestižo reikalas. 

Jis taip pat netruko pastebėti, kad ji niekada nepraleidžia pro- 
gos artimam kontaktui. Apsimetė, kad nesupranta jos palyginti 
akivaizdžių signalų, ir dėl to ji, deja, tik padvigubino pastangas. 
Padėtis darėsi paprasčiausiai nepakenčiama. 

Erika Berger staiga susijuokė. 

— Vargeli, prie tavęs seksualiai priekabiauja darbe. 

— Erika, aš nebežinau, kur dėtis. Jokiu būdu nenoriu nei 
įžeisti, nei padaryti jai gėdą. Bet kaip elgtis, kad ji takto turi ne 
daugiau nei besiporuojanti kumelė. Man jau beveik neramu, ką 
ji gali iškrėsti. 

— Mikaeli, ji tiesiog tave įsimylėjusi, bet yra per jauna ir ne- 
žino, kaip tą parodyti. 

— Atleisk. Tu klysti. Ji velniškai gerai žino, kaip ką parodyti. 
Kažkuo man jos veiksmai iškrypę, pastebiu, kad net ima irzti, 
ko aš nekimbu ant kabliuko. Ačiū, man tikrai nereikia dar vie- 
nos paplavų bangos, kad atrodyčiau kaip koks gašlūnas Džage- 


ris, medžiojantis šviežieną. 

— Gerai gerai, aš suprantu, kad tave trikdo. Vadinasi, ji pasi- 
beldė pas tave vakar vakare. 

— Su buteliu vyno. Sako, buvau vakarėly pas „pažįstamą“ 
tame pačiame kvartale. Bandė nuduoti, kad užėjo visiškai 
atsitiktinai. 

— Ką tujai pasakei? 

— Neįsileidau. Pasakiau, kad ji ne laiku ir kad pas mane vieš- 
nia. 

— Kaip reagavo? 

— Baisiai įnirto, bet išnyko. 

— O ko tu nori iš manęs? 

— Get ber off my back“. Pirmadienį žadu rimtai pašnekėti. Arba 
ji atstoja nuo manęs, arba aš ją išspiriu iš redakcijos. 

Erika Berger valandėlę pamąstė. 

— Nereikia, — tarė ji, - nieko nesakyk. Aš su ja pakalbėsiu. 

— Aš neturiu kitos išeities. 

— Ji ieško draugo, o ne meilužio. 

— Nežinau aš, ko ji ieško, bet... 

— Mikaeli. Aš juk žinau, ką ji jaučia. Aš su ja pakalbėsiu. 


NILSAS BJURMANAS, KAIP ir visi kiti, kurie pastaraisiais 
metais žiūrėjo televizorių arba skaitė vakarinius laikraščius, 
buvo girdėjęs apie Mikaelį Bliumkvistą. Visgi neatpažino jo ir 
netgi jei būtų atpažinęs, nebūtų reagavęs. Jis visiškai nenujautė, 
kad tarp „Millennium“ redakcijos ir Lisbetos Salander esama 
kokio nors ryšio. 

Be to, buvo pernelyg paskendęs mintyse, kad kreiptų dėmesį 
į aplinkinius. 

Prieš kurį laiką galų gale atsileidus intelektualiniam paraly- 
žiui, jis ėmėsi iš lėto analizuoti savo situaciją svarstydamas, kaip 
pasielgti, kad galėtų sunaikinti Lisbetą Salander. 


* Padaryk, kad atsikabintų nuo manęs (angl.). 

Problema vis užkliūdavo už vienos ir tos pačios varčios. 

Lisbeta Salander turėjo devyniasdešimties minučių trukmės 
filmą, jos nufilmuotą slapta kamera ir smulkiai rodantį, kaip jis 
ją prievartauja. Jis matė juostą. Vietos geranoriškoms interpre- 
tacijoms joje nebuvo. Jei filmas kada nors patektų prokuratūros 
žinion — arba dar blogiau — atsidurtų žiniasklaidos naguose, jo 
gyvenimui, karjerai ir laisvei ateitų galas. Žinodamas už išža- 
ginimą, už žmogaus, atsidūrusio priklausomoje padėtyje, išnau- 
dojimą bei už didelį kūno sužalojimą skiriamų bausmių dydžius, 
Bjurmanas numanė, kad gautų maždaug šešerius metus laisvės 
atėmimo. Remdamasis viena filmo atkarpa, kruopštesnis pro- 
kuroras netgi galėtų kelti kaltinimus už pasikėsinimą nužudyti. 
Išžaginimo metu jis įsiaudrinęs ėmė spausti pagalvę jai ant veido 
ir kone uždusino ją. Jis troško, kad būtų iki galo įvykdęs šią nu- 
sikalstamą veiką. 

Jie nesuprastų, kad ji visą laiką vaidino vaidinimą. Ji provoka- 
vo jį klabsėdama vaiko blakstienomis, viliojo jį savo kūnu, kuriam 
neduotum daugiau kaip dvylika. Ji leidosi jo išžaginama. Viskas ber 
Ją. Jie niekada nesuprastų, kad ji iš esmės surežisavo teatro spektaklį. 
Ji suplanavo... 

Kad ir kaip nuspręs elgtis, būtina bet kokio plano prielaida — 
gauti filmą ir įsitikinti, kad neegzistuoja jokios kopijos. Tai ir 
buvo svarbiausia problema. 

Vargu ar dar verta abejoti, kad tokia ragana kaip Lisbeta Sa- 
lander per tiek metų nebus įsigijusi būrio priešų. Tačiau advo- 
katas Bjurmanas už juos pranašesnis. Skirtingai nei visi kiti, 
dėl vienos ar kitos priežasties griežiantys ant jos dantį, jis turi 
neribotą prieigą prie visų jos ligos žurnalų, socialinių tarnybų 
tyrimų ir psichatro išvadų. Jis - vienas nedaugelio žmonių visoje 
Švedijoje, žinančių didžiausias jos paslaptis. 

Žurnalas, kurį jam įteikė Globėjų ir rūpintojų priežiūros 
inspekcija jam sutikus eiti globėjo pareigas, buvo trumpas, ap- 
žvalginio pobūdžio — maždaug penkiolika puslapių, iš esmės 

nusakančių jos gyvenimą nuo pilnametystės. Teisės psichiatro 
išvados, apylinkės teismo sprendimas skirti jai globėją ir praėju- 
sių metų finansinio audito ataskaita. 

Jis vis skaitė žurnalą iš naujo. Jis pradėjo sistemingai rinkti 
duomenis apie Salander praeitį. 

Būdamas advokatas, puikiai išmanė būdus, kaip surinkti 
informaciją iš visuomenei atvirų valdžios instancijų duomenų 
bazių. Būdamas jos globėjas, be jokių sunkumų prisibraudavo 
prie įslaptintų ligos žurnalų. Jis - vienas tų nedaugelio žmonių, 
galinčių gauti bet kurį dokumentą, kurio tik užsimanys, jei tik 
šis susijęs su Lisbeta Salander. 

Ir vis dėlto rengdamas jos gyvenimo suvestinę, lipdydamas 
vieną smulkmeną prie kitos, nuo pačių pirmųjų įrašų pradinėje 
mokykloje ir socialinių tyrimų iki policijos raportų bei apylinkės 
teismo protokolų, jis sugaišo ištisus mėnesius. Asmeniškai susi- 
tikus ir aptarus jos būklę su daktaru Jesperu H. Liodermanu, 
psichiatru, kuris jai sulaukus aštuoniolikos rekomendavo ją hos- 
pitalizuoti, Bjurmanui buvo nuodugniai išdėstytos visos aplin- 
kybės. Apskritai visi ir visur stengėsi padėti kaip išmanydami. 
Viena moteris iš socialinių reikalų komisijos netgi pagyrė už 
pademonstruotą uolumą, peržengiantį įprastines ribas siekiant 
susipažinti su visais Lisbetos Salander gyvenimo aspektais. 

Tikrąją informacijos aukso kasyklą jis vis dėlto aptiko kar- 
toninėje dėžėje, kaupiančioje dulkes pas vieną Globėjų ir rūpin- 
tojų priežiūros inspekcijos referentą. Tai buvo dvi įrištos užrašų 
knygelės. Jos priklausė Bjurmano pirmtakui advokatui Holge- 
riui Palmgrenui, kuris, iš visko sprendžiant, pažinojo Lisbetą 
Salander geriau nei bet kas kitas. Palmgrenas kasmet sąžiningai 
pateikdavo komisijai po ataskaitą, tačiau Bjurmanui pasirodė, 
kad Lisbeta Salander turbūt nežinojo, kad Palmgrenas savotiš- 
kame dienoraštyje kruopščiai Žymisi ir savo paties pamąstymus. 
Matyt, tai buvo Palmgreno darbinė medžiaga, kuri, jam prieš 
dvejus metus patyrus kraujo išsiliejimą į smegenis, pakliuvo 

Globėjų ir rūpintojų priežiūros inspekcijai, kur niekas tų užrašų 
nebeskaitė, o gal nė neatsivertė. 

Tai buvo originalai. Kopijos neegzistavo. 

Geriau ir būti negali. 

Palmgrenui Lisbeta Salander atrodė visiškai kitokia nei susi- 
darydavo vaizdas skaitant socialinių tarnybų tyrimus. Jis stebėjo 
skausmingą Lisbetos Salander kelią nuo nevaldomos paauglės 
iki jaunos moters, dirbančios „Milton Security“. Beje, darbą ji 
gavo dėl Palmgreno pažinčių. Bjurmanas su augančia nuostaba 
ėmė suvokti, kad Lisbeta Salander — visiškai ne protiškai atsili- 
kusi sekretorė, prižiūrinti kopijuoklį ir verdanti kavą —- anaiptol, 
ji dirbo kvalifikuotą darbą, tai yra sudarinėdavo asmens dosjė 
„Milton Security“ vykdomojo direktoriaus Dragano Armans- 
kio užsakymu. Buvo akivaizdu, kad Armanskis su Palmgre- 
nu pažįstami ir retkarčiais apsikeičia informacija apie bendrą 
globotinę. 


NILSAS BJURMANAS ĮSIDĖMĖJO Dragano Armanskio 
pavardę. Iš visų žmonių, figūravusių Lisbetos Salander gyve- 
nime, tebuvo tik du asmenys, galintys kuria nors prasme pasi- 
rodyti jos draugais. Abu jie, iš visko sprendžiant, laikė ją savo 
globotine. Palmgrenas jau nulipo nuo didžiosios scenos. Tad 
Armanskis — vienintelis žmogus, galbūt galintis sukelti grėsmę. 
Bjurmanas nusprendė į Armanskį nesikreipti ir apskritai laiky- 
tis nuo jo kuo atokiau. 

Rastieji užrašai labai daug ką paaiškino. Bjurmanas staiga 
susigaudė, iš kur Lisbeta Salander tiek daug apie jį žino. Vis- 
gi ir toliau nepajėgė suprasti, kaip ji galėjo išsiaiškinti, kad jis, 
laikydamasis didžiausio atsargumo, lankėsi plastinės chirurgijos 
klinikoje Prancūzijoje, tačiau didžioji dalis ją gaubiančios mis- 
tikos išsisklaidė. Šnipinėjimas po kitų žmonių gyvenimą - tai 
jos profesija. Bematant ir pats ėmė tirti jos gyvenimą dar dis- 

butą, būtų tiesiog neapdairu jame laikyti su ja susijusius doku- 
mentus. Surinkęs visą dokumentaciją, pervežė dėžę į vasarnamį 
prie Stalarholmeno, kur vienas laužydamas galvą leisdavo vis 
daugiau laiko. 

Kuo daugiau skaitė apie Lisbetą Salander, tuo labiau įsiti- 
kino, kad ji patologiškai nesveikas žmogus. Šiurpo prisiminęs, 
kad buvo prirakinusi jį prie jo paties lovos. Tą momentą jis buvo 
visiškai paliktas jos valiai. Bjurmanas nė kiek neabejojo, kad iš- 
provokuota ji įvykdytų savo grasinimus jį nužudyti. 

Ji stokoja bet kokių socialinių stabdžių. Nesveika, mirtinai 
pavojinga, psichė neraliuota. Granata nutrauktu žiedu. Kekšė. 


HOLGERIO PALMGRENO ŽURNALAS padėjo jam ap- 
tikti ir paskutinį raktą. Keletoje vietų Palmgrenas buvo pasižy- 
mėjęs nepaprastai asmeninius pastebėjimus, atliktus kalbantis 
su Salander. Kvaištelėjęs senis. Dviem atvejais jis referavo į frazę 
„kai įvyko Tas Baisus Dalykas“. Palmgrenas tikriausiai buvo po- 
sakį pasiskolinęs tiesiogiai iš Lisbetos Salander lūpų, tačiau liko 
neaišku, kas turima omeny. 

Bjurmanas sutrikęs užsirašė „Tas Baisus Dalykas“. Ar tai me- 
tai globotojų namuose? Koks nors ypatingas prievartos atvejis? 
Viskas turėtų būti užfiksuota jo jau turimuose dokumentuose. 

Jis atsivertė teisės psichiatrijos tyrimą apie Lisbetą Salander, 
sudarytą jai sulaukus pilnametystės, ir susikaupęs perskaitė jį 
penktą, o gal jau ir šeštą kartą, vieną akimirką suvokdamas, kad 
jo turimose žiniose apie Lisbetą Salander esama spragos. 

Štai išrašai iš pagrindinės mokyklos žurnalų, štai pažyma, 
konstatuojanti, kad Lisbetos Salander motina nepajėgi ja rū- 
pintis, štai ataskaitos iš įvairiausių paauglystės metais pereitų 
globotojų namų, štai psichinės sveikatos tyrimo išvada sulaukus 
aštuoniolikos. 

Bet kai jai buvo dvylika metų, kažkas paleido jos beprotybę 


nuo pavadžio. Biografijoje žiojėjo ir daugiau skylių. 

Pirmiausia jis savo neapsakomai nuostabai pastebėjo, kad 
Lisbeta Salander turi dvynę seserį, apie kurią niekur visoje jo 
disponuojamoje medžiagoje nebuvo užsimenama nė žodžiu. O 
Viešpatie, jų tokių dvi. Tačiau jis niekur nerado jokių įrašų apie 
tai, kas atsitiko seseriai. 

Tėvas nežinomas. Nebuvo ir jokio paaiškinimo, kodėl moti- 
na nebegali ja rūpintis. Bjurmanas anksčiau manė, kad ji susirgo 
ir dėl to prasidėjo visa vaikų psichikos klinikų karuselė. Tačiau 
įsitikino, kad kažkas atsitiko pačiai Lisbetai Salander, kai ji 
buvo dvylikos-trylikos. Tas Baisus Dalykas. Kažkokia trauma. 
Tačiau niekur nebuvo užsimenama, kas Tas Baisus Dalykas ga- 
lėtų būti. 

Teisės psichiatrijos tyrime jis galų gale rado nuorodą į trūks- 
tamą priedą - 1991 m. kovo 12-osios policijos tyrimo archyvo nu- 
merį. Numeris buvo ranka prirašytas kopijos, kurią jis išsitraukė 
iš socialinių instancijų slėptuvių, paraštėje. Tačiau pabandęs už- 
sisakyti dokumentą susidūrė su užkarda. Tyrimas buvo įslaptin- 
tas Karališkosios Didenybės antspaudu. Jis turįs teisę apskųsti 
vyriausybei. 

Bjurmanas suglumo. Tai, kad su dvylikamete mergaite susi- 
jęs policijos tyrimas yra įslaptintas, šiaip jau joks siurprizas — tai 
normalu atsižvegiant į asmens orumo apsaugą. Tačiau jis juk 
Salander globėjas ir turi teisę reikalauti bet kokių su ja susi- 
jusių dokumentų. Niekaip netilpo galvoje, kodėl tyrimas tiek 
įslaptintas, kad leidimo su juo susipažinti teks prašyti iš pačios 
vyriausybės. 

Jis automatiškai užpildė prašymo blanką. Kol jį peržiūrėjo, 
praėjo du mėnesiai. Jo neslepiamai nuostabai atsakymas buvo 
neigiamas. Jis nepajėgė suprasti, kas dramatiška slypi jau greit 
penkioliktus metus skaičiuosiančiame policijos tyrime apie 
dvylikametę paauglę, kad jis būtų saugomas ir slaptinamas tarsi 
raktai nuo pačios vyriausybės Rusenbado rūmų. 

Jis grįžo prie Holgerio Palmgreno dienoraščių, dar sykį per- 
skaitė juos nepraleisdamas nė eilutės ir stengdamasis susigaudyti, 
kas turima mintyje sakant „Tas Baisus Dalykas“. Tačiau nerado 
jokių užuominų. Akivaizdu, kad Holgeris Palmgrenas ir Lis- 
beta Salander temą aptarinėjo tarpusavyje, tačiau Palmgrenas 
to nepatikėjo popieriui. Įrašas apie „Tą Baisų Dalyką“ šmėkšte- 
lėjo ilgo dienoraščio pabaigoje. Galimas daiktas, kad Palmgre- 
nas paprasčiausiai nebespėjo nieko dorai užsirašyti, nes jį ištiko 
kraujo išsiliejimas į smegenis. 

Tai pakreipė advokato Bjurmano mintis dar kita linkme. 
Holgeris Palmgrenas buvo Lisbetos Salander rūpintojas nuo jos 
tryliktojo ir globėjas nuo aštuonioliktojo gimtadienio. Kitais žo- 
džiais tariant, Palmgrenas sutiko ją netrukus po „Io Baisaus Da- 
lyko“, kai Salander buvo hospitalizuota vaikų psichiatrijos ligo- 
ninėje. Vadinasi, tikimybė, kad jis žino, kas atsitiko, — didelė. 

Bjurmanas dar kartą suvaikščiojo į Globėjų ir rūpintojų 
priežiūros inspekcijos archyvą. Šįkart paprašė jau nebe Salan- 
der dokumetų, o Palmgreno pareigybės apibrėžimo, užfiksuoto 
socialinių reikalų komisijos priimtame sprendime. Jam išduoti 
dokumentai iš pirmo žvilgsnio buvo nusivylimas. Du puslapiai 
glaustos informacijos. Lisbetos Salander motina nebėra pajėgi 
prižiūrėti savo dukras. Dėl ypatingų priežasčių dukras būtina 
išskirti. Kamila Salander socialinės rūpybos sprendimu perke- 
liama į globotojų šeimą. Lisbeta Salander guldoma į Šventojo 
Stepono vaikų psichiatrijos kliniką. Jokios alternatyvios išeitys 
neaptarinėtos. 

Kodėl? Pateikta tik šifruota formuluotė: Dd/ įvykių 91 03 12 
socialinių reikalų komisija nusprendė... Toliau ir vėl ta pati misti- 
nė nuoroda - įslaptinto policijos tyrimo archyvo numeris. Šįsyk, 
tiesa, su dar viena smulkmena — tyrimą atlikusio policininko 
pavarde. 

Advokatas Nilsas Bjurmanas žado netekęs spoksojo į pavar- 
dę. Ji buvo jam pažįstama. Dar ir kaip gerai. 

Taip reikalas pakrypo visai kita vaga. 

Jis sugaišo dar du mėnesius, kol visai kitais keliais į jo rankas 
pakliuvo tyrimas — trumpas ir nuoseklus policijos tyrimas, ap- 
imantis keturiasdešimt septynis puslapius A4 formato segtuve, 
bei jo priedai, kuriuos bendrai sudėjus sudarė per šešiasdešimt 
puslapių atžymų, surinktų per šešerių metų laikotarpį. 

Iš pradžių jis nesuprato konteksto. 

Paskui rado teisės medicinos nuotraukas ir dar kartą sutikri- 
no pavardę. 

O Dieve... negali būti. 

Staiga jam tapo aišku, kodėl byla įslaptinta. Advokatas Nil- 
sas Bjurmanas aptiko aukso puodą. 

Vėliau dar kartą nepaprastai dėmesingai perskaitęs tyri- 
mą Bjurmanas suvokė, kad pasaulyje turi egzistuoti dar vienas 
žmogus, nekenčiantis Lisbetos Salander ne mažiau aistringai už 
ji patį. 

Bjurmanas nebe vienas. 

Jis turi sąjungininką. Neįtikėtinesnį sąjungininką sunku 
būtų ir susapnuoti. 

Bjurmanas ėmė iš lėto regzti planą. 


BJURMANĄ Iš APMĄSTYMŲ pažadino ant Cafė Hedon 
stalelio kritęs šešėlis. Pakėlęs akis jis išvydo šviesiaplaukį... 21/- 
žiną — galiausiai jis apsistojo ties šiuo epitetu. Dešimtąją dalį 
sekundės jautėsi apstulbęs, tačiau pamažu atgavo savitvardą. 

Žvelgiantis į jį vyriškis buvo daugiau kaip dviejų metrų ūgio, 
stambaus sudėjimo. Nepaprastai stambaus sudėjimo. Be jokių 
abejonių, kultūristas. Bjurmanas nepastebėjo nė menkiausio 
riebalų lašelio ar šiaip išplerimo pėdsakų. Trumpai drūtai, susi- 
darė įspūdis, kad tai siaubingas galiūnas. 

Šviesūs vyriškio plaukai skusti ties smilkiniais, trumpi kirp- 
čiukai. Veidas ovalus, keistai bevalis, beveik vaikiškas. Tačiau 
ledo mėlio spalvos akys anaiptol ne bevalės. Jis vilkėjo juodą 

odinę striukę iki juosmens, mėlynus marškinius, juodas kelnes 
ir ryšėjo juodą kaklaraištį. Prieš jam prašnenkant, advokatas 
Bjurmanas dar spėjo atkreipti dėmesį į jo rankas. Vyras ir šiaip 
buvo didelio augumo, bet jo rankos - gigantiškos. 

— Advokate Bjurmanai? 

Jis kalbėjo su ryškiu akcentu ir tokiu aukštu balsu, kad Bjur- 
manas akimirką išsišiepė, paskui linktelėjo. 

— Mes gavome jūsų laišką. 

— Kas jūs? Aš norėjau susitikti su... 

Vyriškis milžiniškomis rankomis praleido klausimą negirdo- 
mis ir, atsisėdęs advokatui Bjurmanui priešais, pertraukė jį. 

— Maža ko, naudokitės proga susitikti su manimi. Sakykit, 
ko reikia. 

Advokatas Nilsas Erikas Bjurmanas akimirką dvejojo. Min- 
tis viską iškloti absoliučiai nepažįstamam žmogui buvo be galo 
nepatraukli. Tačiau neišvengiama. Jis priminė sau, kad ne vie- 
nintelis nekenčia Lisbetos Salander. Jam būtina susirasti sąjun- 
gininkų. Ir Bjurmanas nuleidęs balsą ėmė aiškinti, kokiu reikalu 


kreipęsis. 

PEKKTABIENIS, GRUOBŽIS 17 — ŠEŠTADIENIS, GRBSRŽIS 18 


PABUDUSI SEPTINTĄ RYTO ir nusipraususi po dušu, Sa- 
lander nusileido į registratūrą pas Fredį Makbeiną pasiklausti, 
gal yra laisvų Beach Buggy“ išsinuomoti visai dienai. Po dešim- 
ties minučių, jau sumokėjusi užstatą, pasireguliavusi sėdynę ir 
galinį veidrodėlį, pabandžiusi užvesti ir patikrinusi, kad bake 
būtų benzino, ji grįžo į barą ir užsisakė pusryčiams ca/7e /atte, 
sumuštinį su sūriu bei mineralinio butelį išsinešti. Pusryčiau- 
dama ant servetėlės kraigliojo skaičius ir kamavo smegenis — 
sprendė Pjero de Ferma formulę (x*+ y? = 2?). 

Tuoj po aštuntos bare pasirodė daktaras Forbsas. Šviežiai nu- 
siskutęs, vilkintis tamsų kostiumą, baltus marškinius ir mėly- 
ną kaklaraištį. Užsisakė kiaušinių, skrudintos duonos, apelsinų 
sulčių ir juodos kavos. Pusę devynių pakilęs sėdo į jo laukiantį 
taksi. 

Atsilikdama prideramu atstumu, Salander nusekė iš paskos. 
Daktaras Forbsas išlipo iš taksi uosto pradžioje, prie vilos Sea- 
scabe, ir pėsčias patraukė palei vandenį. Ji pravažiavo pro šalį, 
pasistatė visureigį uosto promenados viduryje ir ėmė kantriai 
laukti, kol jis praeis, o tada nusekė iš paskos. 


* Paplūdimio visureigis (angl). 

Pirmą valandą dienos Salander buvo kiaurai šlapia nuo pra- 
kaito, kojos sutinusios. Keturias valandas ji klajojo iš vienos gat- 
vės į kitą po visą Sent Džordžą. Pasivaikščiojimo tempas buvo 
neskubus, tačiau nepertrūkstamas, daugybė stačių uolų ėmė at- 
siliepti raumenims. Forbso energija ją stulbino. Ji gėrė paskuti- 
nius mineralinio lašus. Jau buvo pradėjusi svarstyti, ar nemesti 
viso sumanymo, tačiau jis staiga pakeitė kursą ir pasuko į Zže 
Turtleback. Davusi jam dešimt minučių, užėjo į restoraną ir at- 
sisėdo terasoje. Jiedu atsidūrė tiksliai tose pačiose vietose kaip 
ir vakar, tiksliai kaip ir vakar jis gėrė kokakolą, spoksodamas į 
prieplaukos vandenį. 

Forbsas priklausė saujelei žmonių Grenadoje, šiuo metu 
vilkinčių švarką ir ryšinčių kaklaraištį. Lisbeta pastebėjo, kad 
karštis jam, regis, nė motais. 

Trečią valandą jis pertraukė Lisbetos apmąstymus užsimokė- 
damas ir sukdamas link išėjimo. Iš pradžių jis pasileido pėsčias 
palei prieplauką, paskui įšoko į mikroautobusą, vežantį į Grand 
Anse. Lisbeta pasistatė visureigį šalia viešbučio penkios minutės 
prieš autobusui išleidžiant jį stotelėje. Užlipusi į savo kambarį, 
atsisuko šaltą vandenį ir išsitiesė vonioje. Sopėjo pėdas. Ji susi- 
rūpinusi laužė galvą. 

Po dienos žygio nebeliko jokių abejonių. Kas rytą daktaras 
Forbsas išvykdavo iš viešbučio nusiskutęs, vilkėdamas kovine 
apranga, mosuodamas portfeliu. Dieną praleisdavo absoliučiai 
nieko neveikdamas, tik užmušinėdamas laiką. Kad ir ką jis vei- 
kė Grenadoje, tikrai ne naujos mokyklos statybas planavo, visgi 
kažkodėl siekė, kad atrodytų, jog į salą atkako darbo reikalais. 

Kam visas šis teatras? 

Vienintelis žmogus, nuo kurio šiomis aplinkybėmis jis turi 
kokį nors pagrindą kažką slėpti, yra jo žmona, kuri privalo su- 
sidaryti nuomonę, jog jis šiokiadieniais labai užimtas. Bet kam? 
Gal verslo sandoris nepavyko, o jis iš išdidumo neįstengia prisi- 

pažinti? Gal jo lankymosi Grenadoje tikslas visiškai kitas? Gal 
jis ko nors laukia — žinios ar žmogaus? 


PATIKRINUSI ELEKTRONINĮ PAŠTĄ, Salander savo dė- 
žutėje rado keturis laiškus. Pirmasis nuo P/ague, atsiųstas kiek 
daugiau nei po valandos, kai ji kreipėsi. Tekstas užšifruotas, 
bet jame tebuvo du žodžiai, sudarantys lakonišką klausimą „Iu 
gyva?“. Plague niekada nepersistengdavo rašydamas ilgus jaus- 
mingus laiškus. Tiesą sakant, Lisbeta nuo jo neatsiliko. 

Kiti du laiškai atėjo apie antrą valandą dienos. Vienas nuo 
Plague, atsiuntusio šifruotą informaciją, kad jo internetinis pa- 
žįstamas, pasirašinėjantis slapyvardžiu Bi/bo ir sutapimo dėka 
gyvenantis Teksase, susidomėjo jos užklausa. P/ague pridėjo jo 
adresą ir PGP raktą. Keletu minučių vėliau atėjo ir laiškas nuo 
paties Bi/bo iš bofmai/ dėžutės. Žinutė trumpa, ja tebuvo žadama, 
kad per artimiausią parą Bi/bo surinksiąs duomenis apie Forbsą. 

Ketvirtasis laiškas buvo taip pat nuo B;/o, atsiųstas vėlai po 
pietų. Jame — užšifruotas banko sąskaitos numeris ir /žb adresas. 
Patikrinusi adresą, Salander rado trijų šimtų devyniasdešimties 
kilobaitų talpiojo formato laikmeną, perkėlė į kompiuterio kie- 
tąjį diską ir atidarė. Laikmenoje gulėjo keturios didelės g nuo- 
traukos ir penki Word programos dokumentai. 

Dvi nuotraukos vaizdavo patį daktarą Forbsą, viena nuot- 
rauka daryta kažkokio teatro spektaklio premjeros metu, joje 
Forbsas nufotografuotas su žmona. Ketvirtojoje - bažnyčios sa- 
kykloje stovintis Forbsas. 

Pirmasis dokumentas apėmė vienuolika puslapių teksto, tai 
ir buvo Bi/5o sudaryta dosjė. Antrasis — aštuoniasdešimt ke- 
turis iš interneto paimtus puslapius. Kiti du — OCR programa 
skenuotos vietinio Austin American-Statesman laikraščio iškar- 
pos. Penktasis dokumentas buvo apžvalginis religinės daktaro 
Forbso bendruomenės, Zhe Presbyterian Church of Austin South, 
pristatymas. 

Nors Lisbeta Salander mintinai mokėjo visą trečiąją Kunigų 
knygą (pernai pasitaikė proga pastudijuoti Biblijos baudžiamąjį 
įstatymą), šiaip jau jos religinės istorijos žinios buvo kuklios. Ji 
tik miglotai nutuokė, kuo viena nuo kitos skiriasi žydų, presbi- 
terionų ir katalikų bažnyčios, na žinoma, žydų bažnyčia vadina- 
si sinagoga. Akimirką ji sunerimo, kad teks gilintis į teologijos 
smulkmenas. Tačiau paskui suprato — kas jai darbo ta daktaro 
Forbso parapija. 

Daktaras Ričardas Forbsas, retkarčiais tituluojamas Jo Pra- 
kilnybe, peržengė keturiasdešimt antruosius. Jo bažnyčios inter- 
netinės svetainės puslapyje sakoma, kad bažnyčiai dirba septyni 
asmenys. 

Pačioje sąrašo pradžioje buvo įrašytas Jo Prakihnybė Danka- 
nas Klegas, o tai reiškia, kad jis - pagrindinis bažnyčios ideolo- 
gas. Nuotrauka vaizdavo stambų vyriškį žilais vešliais plaukais 
ir išpuoselėta žila barzda. 

Ričardas Forbsas buvo trečioji sąrašo figūra, atsakingas už 
švietimo klausimus. Prie jo pavardės skliausteliuose dar buvo 
prirašyta Holy Water Foundation.“ 

Lisbeta perskaitė bažnyčios skelbiamų tiesų įžangą: 

Malda ir badėkomis tarnausime Ostin Sauto žmonėms skleisdami 
tvirtą tikėjimą ir viltingą mąstyseną, puoselėjamą Amerikos Presbi- 
terionų Bažnyčios. Būdami Kristaus tarnai, teiksime varge atsidū- 
rusiems žmonėms prieglobstį, o malda bei krikšto balaima — susitai- 
kymo pažadą. Džiaukimės Dievo meile. Mūsų pareiga - pašalinti 
sienas ir sugriauti kliūtis tarb žmonių, kad visi iki vieno persiimtų 
Dievo meile. 

Iškart po įžanginio žodžio buvo nurodytas bažnyčios banko 
sąskaitos numeris ir paraginimas paversti Dievo meilę darbais. 

Bi/bo sudarė puikią glaustą Ričardo Forbso asmens biografi- 
ją. Iš jos Lisbeta Salander sužinojo, kad jis gimęs Sedars Blafe, 
Nevadoje, buvęs žemdirbiu, verslininku, mokyklos tvarkdariu, 


* Pažodžiui, Švęsto vandens fondas (angl.). 


=162-= 


MERGINA, KURI ŽAIDĖ SU UGNIMI 


vieno Naujosios Meksikos laikraščio vietiniu korespondentu ir 
krikščioniškos roko grupės vadybininku. Sulaukęs trisdešimt 
vienerių, prisijungė prie Ostin Sauto bažnyčios. Iuris revizo- 
riaus išsilavinimą, be to, yra studijavęs archeologiją. Jokio for- 
malaus daktaro titulo Bi/5o rasti nepavyko. 

Parapijoje Forbsas susipažino su Džeraldina Nait, vienturte 
rančos savininko Viljamo K. Naito, taip pat įtakingo bažnyčios 
nario, dukra. Ričardas ir Džeraldina susituokė 1997-aisiais, ir 
Ričardo Forbso bažnytinė karjera kosminiu greičiu šovė į pa- 
danges. Jis tapo Šv. Marijos fondo, kurio misija „investuoti Vieš- 
paties lėšas į varguolių švietimo projektus“, vadovu. 

Forbsas buvo du kartus areštuotas. Būdamas dvidešimt 
penkerių, 1987-aisiais, buvo teisiamas už netyčinį sunkų kūno 
sužalojimą autoavarijos metu. Teismas jį išteisino. Kiek Lisbe- 
ta galėjo spręsti iš laikraščių iškarpų, jis tikrai buvo nekaltas. 
1995-aisiais jį patraukė baudžiamojon atsakomybėn už krikš- 
čioniškosios roko grupės, kurios vadybininku jis dirbo, lėšų iš- 
švaistymą. Ir šįkart jis buvo išteisintas. 

Ostine jis gerai žinomas veikėjas ir miesto švietimo komisi- 
jos narys. Priklauso demokratų partijai, nuolatos dalyvauja lab- 
daringuose renginiuose ir renka pinigines aukas nepasiturinčių 
šeimų vaikams išmokslinti. Ostin Sauto bažnyčia didelę savo 
misijos pajėgų dalį skiria ispanakalbių šeimų labui. 

2001-aisiais Forbsui mesti kaltinimai už finansinius prasižen- 
gimus dėl Šv. Marijos fondo veiklos. Pasak laikraščio straipsnio, 
Forbsas į pelno fondą padėjo didesnes aktyvo sumas nei regla- 
mentavo įstatai. Bažnyčia kaltinimus atmetė, o vėliau įsisiūba- 
vusiuose debatuose Forbsą nedvejodamas užsistojo pastorius 
Klegas. Byla nebuvo iškelta, auditas nerado ko prikišti. 

Salander atidžiai išnagrinėjo Forbso asmeninę finansinę pa- 
dėtų. Kasmetinės jo pajamos siekdavo šešiasdešimt tūkstančių 
dolerių, o tai galima laikyti padoriu atlyginimu, tačiau jis neturi 
jokio asmeninio turto. Asmuo, garantuojantis šeimai ekonomi- 

nį stabilumą, — Džeraldina Forbs. 2002-aisiais mirė jos tėvas. 
Duktė - vienintelė turto, tai yra keturiasdešimties milijonų do- 
lerių, paveldėtoja. Pora vaikų neturi. 

Taigi Ričardas Forbsas priklausomas nuo savo žmonos. Sa- 
lander suraukė antakius. Atsidūręs tokioje situacijoje, mušda- 
mas žmoną toli nenuvažiuosi. 

Prisijungusi prie interneto Salander padėkojo Bi/5o trumpa 
šifruota žinute. Taip pat pervedė į jo nurodytą banko sąskaitą 
penkis šimtus dolerių. 

Išėjusi į balkoną atsirėmė į turėklus. Saulė netoli laidos. Sti- 
prėjantis vėjas šiaušė palmių lapus palei paplūdimio mūrą. Gre- 
nada atsidūrė Matildos pakraštyje. Pasekusi Elos Karmaikl pa- 
tarimu, Salander į nailoninį krepšį įsidėjo kompiuterį, Dimen- 
sions in Mathematics, keletą asmeninių reikmenų bei drabužių 
pamainą ir pasiguldė jį ant grindų prie lovos. Nusileidusi į barą 
užsisakė vakarienei Žuvies ir butelį alaus. 

Vienintelis dėmesio vertas įvykis - daktaras Forbsas, persia- 
vęs sportiniais bateliais, persivilkęs šviesiais teniso marškinėliais 
ir šortais, smalsiai klausinėjo už baro stovinčios Elos Karmaikl 
apie Matildos ketinimus. Neatrodė, kad būtų sunerimęs. Ant 
kaklo jam kabėjo stambi auksinė grandinėlė su kryželiu, jis at- 
rodė žvalus ir patrauklus. 


SALANDER JAUTĖSI IŠSEKUSI po nepabaigiamų dienos 
klajonių po Sent Džordžą. Pavakarieniavusi trumpai pasivaikš- 
čiojo, bet smarkiai pūtė, oras žymiai atšalo. Tad grįžo į numerį 
ir apie devintą susirangė lovoje. Už lango šniokštė vėjas. Ji keti- 
no valandėlę paskaityti, tačiau beveik akimirksniu užmigo. 

Nuo stipraus trankymosi Salander pašoko iš lovos kaip įgelta. 
Užmetė akį į rankinį laikrodį. Penkiolika po vienuolikos vaka- 
ro. Svyruodama pakilo, atidarė balkono duris. Jai į veidą bloš- 
kęsis vėjo gūsis privertė Žengtelėti atgal. Įsitvėrusi durų staktos, 
ji atsargiai išėjo į balkoną apsidairyti. 

Kieme aplink baseiną švytavo kabančios lempelės, jų šešėliai 
šoko dramatišką šokį. Ji matė, kad nemažai viešbučio gyventojų 
taip pat nemiega ir sustoję palei angą mūrinėje sienoje akimis 
gręžia pakrantę. Kiti laikėsi netoli baro. Pažvelgusi į šiaurę, iš- 
vydo Sent Džordžo šviesas. Dangus aptrauktas debesų, tačiau 
nelijo. Tamsoje jūros ji neįžiūrėjo, tačiau bangos ošė gerokai 
triukšmingiau nei paprastai. Temperatūra dar labiau nukrito. 
Pirmą kartą po savo atvykimo į Karibus ji pajuto, kad dreba. 

Taip bestovint balkone, kažkas stipriai pabeldė į duris. Ji 
atidarė susisupusi į antklodę. Už jų stovėjo ryžtingai nusiteikęs 
Fredis Makbeinas. 

— Atleisk, bet atrodo — kyla audra. 

— Matilda? 

—Matilda,-patvirtino Makbeinas.- Pavakare nusiaubė Toba- 
go pakrantes, gavome pranešimus apie didelius nuniokojimus. 

Salander mintimis perkratė savo geografijos ir meteorologi- 
jos Žinias. 

Trinidadas ir Tobagas yra maždaug už dviejų šimtų kilome- 
trų į pietryčius nuo Grenados. Tropinis uraganas kaip niekur 
nieko gali išplisti iki šimto kilometrų spindulio, o jo centras gali 
judėti trisdešimties keturiasdešimties kilometrų per valandą 
greičiu. Vadinasi, Matilda šiuo momentu jau galbūt beldžiasi į 
Grenados vartus. Viskas priklausys nuo jos judėjimo krypties. 

— Kol kas nėra jokio tiesioginio pavojaus, — tęsė Fredis Mak- 
beinas, - bet atsarga gėdos nedaro. Paprašysiu susikrauti vertin- 
giausius daiktus į krepšį ir ateiti į registratūrą. Viešbutis vaišina 
kava ir sumuštiniais. 

Salander pakluso jo raginimui. Apsišlakstė veidą, kad išsi- 
budintų, užsitempė džinsus, suvarstomus batus ir flanelinius 
marškinius, persimetė per petį nailoninį krepšį. Prieš pat išei- 
dama iš kambario, grįžo į vonią ir uždegė šviesą. Žaliojo driežo 
nesimatė, tikriausiai išnyko kur nors pro kokią skylę. Supratin- 
gas berniukas. 

Bare ji nukulniavo tiesiai į savo įprastą vietą ir iš ten stebė- 
jo, kaip Ela Karmaikl davinėja nurodymus personalui pripildyti 
termosus karštų gėrimų. Po kurio laiko Ela prisiartino prie Sa- 
lander kampučio. 

— Sveika. Turbūt ką tik atsibudai. 

— Buvau užmigusi. Kas dabar bus? 

— Kol kas laukiam. Toli jūroje audra kaip reikiant, iš Trinida- 
do atėjo įspėjimas apie uraganą. Jei pasidarys blogiau, jei Matil- 
da pasisuks į mūsų pusę, leisimės į rūsį. Ar gali patalkinti? 

— O ką reikia daryti? 

— Registratūroje guli šimtas šešiasdešimt pledų, kuriuos 
reikia nunešti į rūsį. Be to, reikia sukaišioti begalę visokių 
daiktų. 

Artimiausią pusvalandį Salander padėjo nešioti pledus į rūsį 
ir surankioti gėlių vazonus, stalus, šezlongus ir kitokius palaidus 
daiktus aplin baseiną. Kai Ela liko patenkinta ir atleido ją, Sa- 
lander, nupėdinusi prie angos mūrinėje sienoje, atsiveriančioje į 
paplūdimį, žengė keletą žingsnių į tamsą. Grėsmingai griaudėjo 
jūra, vėjo gūsiai taršė ją taip smarkiai, kad teko įsispirti kojomis, 
kad nenuneštų. Palmės pasieniais linko prie žemės. 

Ji grįžo užsisakyti caffe /atte ir atsisėdo už baro. Buvo ką tik 
po vidurnakčio. Tarp viešbučio svečių ir personalo aiškiai tvy- 
rojo nerimastinga nuotaika. Prie stalų vyko prislopinti pokal- 
biai, žmonės nuolat dairėsi į dangų. Viešbutyje sudėjus visus 
kartu šiuo metu buvo trisdešimt du gyventojai ir apie dešimt 
darbuotojų. Staiga Salander pastebėjo Džeraldiną Forbs, įsi- 
taisiusią prie tolimiausio staliuko, visai šalia registratūros. Jos 
veido išraiška buvo įtempta, rankoje ji laikė kokteilį. Jos vyro 
nesimatė. 


SALANDER IŠGERĖ KAVĄ ir jau buvo bepradedanti medi- 
tuoti prie Ferma teoremos, kai iš biuro išėjęs Fredis Makbeinas 
atsistojo patalpos centre. 

— Ar galėčiau paprašyti visų dėmesio. Mane ką tik pasie- 
kė informacija, kad audra ir uraganinis vėjas užklupo Mažąją 
Martiniką. Noriu visų paprašyti tučtuojau leistis į rūsį. 

Makbeinas nutraukė bet kokius bandymus klausinėti ar kal- 
bėtis ir nusiuntė viešbučio svečius prie rūsio laiptų, esančių už 
registratūros. Mažoji Martinika - tai nedidukė sala, priklausan- 
ti Grenadai ir esanti už keleto jūrmylių į šiaurę nuo pagrindinės 
salos. Pašnairavusi į Elą Karmaikl, Salander įtempė ausis, nes ši 
prisiartino prie Makbeino. 

— Ar padėtis tikrai rimta? — paklausė Ela. 

— Nežinau. Telefonas nebeveikia, — nuleidęs balsą atsakė 
Makbeinas. 

Salander nulipo į rūsį ir viename kampe ant pledo pasidėjo 
krepšį. Valandėlę pamąsčiusi ėmė prieš srovę kopti laiptais atgal 
į registratūrą. Pagavusi Elą, pasiteiravo, gal dar galėtų kuo nors 
padėti. Ela griežtai papurtė galvą. 

— Matysim, kas bus. Matilda — tikra išpera. 

Salander atkreipė dėmesį į grupę iš penkių suaugusiųjų ir 
maždaug dešimties vaikų, skubančių į vidų pro paradines duris. 
Juos pasitiko Makbeinas, nurodydamas rūsio laiptus. 

Staiga Salander tarsi žaibas nutvilkė viena mintis. 

— Kaip suprantu, visi šiuo momentu lenda į rūsius, — tarste- 
lėjo tyliai. 

Ela Karmaikl akimis pasekė rūsio laiptuose dingstančią 
šeimą. 

— Deja, tai vienas nedaugelio rūsių palei visą Grand Anse pa- 
plūdimį. Turbūt sulauksim ir daugiau norinčių čia pasislėpti. 

Salander įdėmiai pažvelgė į Elą. 

— O ką kiti darys? 

— Kurie neturi rūsių? — Ela karčiai nusijuokė. - Gūšis namų 
viduje arba glausis lūšnose. Tokie privalo pasitikėti Dievu. 

Apsisukusi Salander per registratūrą pasileido prie lauko 
durų. 

Džordžas Blendas. 

Girdėjo, kaip Ela šaukia jai iš paskos, tačiau nebegaišo ką 
nors aiškinti. 

Jis gyvena palaikėj lūšnoj, kuri sugrius nuo birmo vėjo šuoro. 

Tik išbėgusi į Sent Džordžo kelią, ji susvyravo nuo kūną 
pagavusios vėtros. Užsispyrusi ėmė bėgti prieš vėją. Ją pasitiko 
gūsingas priešinis vėjas, nuo kurio vos laikėsi ant kojų. Tuos 
keturis šimtus metrų iki Džordžo Blendo namų ji bėgo ištisas 
dešimt minučių. Visu keliu nesutiko nė gyvos dvasios. 


LIETUS PASIPYLĖ Iš NIEKUR tarsi ledinis dušas iš van- 
dens žarnos tą pačią akimirką, kai ji, pasukusi prie Džordžo 
Blendo trobelės, pro lango plyšį pamatė žibalinės lempos švie- 
są. Per sekundę ji liko kiaurai šlapia, matomumas sumažėjo iki 
keleto žingsnių. Ji puolė daužyti duris. Džordžas atidarė plačiai 
išpūtęs akis. 

— K čia veiki? — sušuko norėdamas perrėkti vėją. 

— Einam. Mums reikia į viešbutį. Ten yra rūsys. 

Džordžas apstulbo. Vėjas netikėtai užtrenkė duris, jam vėl 
pavyko jas atplėšti tik po keleto sekundžių. Čiupusi už marški- 
nėlių, Salander išsitempė jį lauk. Nusibraukusi lietų nuo veido, 
sugriebė jį už rankos ir puolė bėgti. Jis leidosi iš paskos. 

Jie pasuko keliu palei paplūdimį, trumpesnį už plentą maž- 
daug šimtu metrų ir darantį smarkų lankstą į žemyno pusę. Pa- 
siekus pusiaukelę, Salander suvokė, kad tai turbūt klaida. Pa- 
krantėje nėra nė menkiausios užuovėjos. Vėjas ir lietus taip juos 
draskė, kad kelis kartus buvo priversti sustoti. Ore sūkuriavo 
smėlis ir smulkios šakelės. Aidėjo siaubingas griausmas. Regė- 
jos, praėjo ištisa amžinybė, kol priešais Salander materializavosi 
mūrinė viešbučio tvora. Ji dar pagreitino žingsnį. Kaip tik tą 
akimirką, kai jie pasiekė paradinį įėjimą — išsigelbėjimo pažadą, 
ji dirstelėjusi per petį apvedė akimis pakrantę. Ir sustojo kaip 
įbesta. 

LIETAUS MIGLOJE UŽ GERŲ penkiasdešimties metrų pa- 
krantėje ji netikėtai išvydo du šviesius pavidalus. Blendas tempė 
ją už rankos į vidų. Išsilaisvinusi ir įsitvėrusi į mūrinę tvorą, ji 
pabandė įsižiūrėti geriau. Vieną akimirką pametė pavidalus iš 
akių, paskui visą dangų perskrodė žaibas. 

Ji jau žinojo, kad tai Ričardas ir Džeraldina Forbsai. Jie buvo 
maždaug toje vietoje, kur Salander vakarykščiai buvo pastebė- 
jusi Forbsą vaikštinėjant pirmyn ir atgal. 

Vėl plykstelėjus žaibui, ji lyg ir pamatė, kad Forbsas tempia 
besipriešinančią žmoną. 

Staiga viskas stojo į savo vietas. Finansinė priklausomybė. 
Kaltinimai finansiniais pažeidimais Ostine. Nenustygstantis 
bastymasis ir susimąstymas restorane neregėmis akimis. 

Jis žada ją nužudyti. Laimėjimas — keturiasdešimt milijonų. 
Audra - jo briedanga. Štai fo šansas. 

Salander įstūmė Blendą pro duris, apsidairiusi pastebėjo iš- 
klypusią medinę kėdę, ant kurios sėdėdavo naktinis sargas ir 
kurią pamiršo įnešti į vidų prieš audrą. Griebė palaikį baldą, 
tvojo juo iš visų jėgų į tvorą ir apsiginklavo kėdės koja. Blendas 
apstulbęs ėmė rėkti jai pavymui. Ji nudūmė į paplūdimį. 

Vėjo šuorai vertė iš kojų, tačiau ji dantis sukandusi žingsnis 
po žingsnio artėjo prie tikslo. Jau buvo beveik prie pat Forbsų, 
kai pakrantę vėl apšvietė Žaibas, ir ji pamatė Džeraldiną Forbs 
klūpančią prie pat vandens. Forbsas stovėjo palinkęs virš jos, už- 
simojęs smūgiui, rankoje laikydamas kažkokį geležinį vamzdį 
primenantį daiktą. Salander matė, kaip jo ranka lanku leidžiasi 
prie žmonos galvos. Ši nustojo spurdėti. 

Forbsas taip ir nespėjo pamatyti Lisbetos Salander. 

Ji sulaužė kėdės koją jam į pakaušį, ir jis parvirto kniūbs- 
čias. 

Salander pasilenkusi ėmė kelti Džeraldiną Forbs. Plakė lie- 
tus, ji stengėsi apversti kūną. Staiga rankos liko kruvinos. Dže- 
raldinos Forbs viršugalvyje žiojėjo didžiulė žaizda. Kūnas sun- 

kus tarsi pripiltas švino, Salander desperatiškai apsidairė aplink, 
stengdamasi sugalvoti, kaip partempti ją iki viešbučio tvoros. 
Dar kitą akimirką šalia jos išdygo Blendas. Jis kažką suriko, bet 
Salander siaučiant audrai neišgirdo ką. 

Salander pašnairavo į Forbsą. Pasisukęs nugara į ją, jis pakilo 
keturpėsčias. Salander užsidėjo kairę Džeraldinos Forbs ranką 
ant kaklo, ženklu įsakydama Blendui imti kairiąją. Taip jie pra- 
dėjo varganai tempti kūną per paplūdimį. 

Įveikus pusiaukelę iki viešbučio tvoros, Salander pasijuto vi- 
siškai netekusi jėgų, tarsi visi syvai būtų ištekėję iš kūno. Širdis 
staiga virto kūlio pajutus, kaip kažkieno ranka sučiupo už pe- 
ties. Džeraldina Forbs išslydo jai iš rankų, ir ji pasigręžusi spyrė 
Forbsui į tarpkojį. Šis suklupo ant kelių. Įsibėgėjusi ji spyrė jam 
į veidą. Paskui jos akys susidūrė su persigandusiomis Blendo 
akimis. Salander jam skyrė dėmesio pusę sekundės, paskui vėl 
čiupusi misis Forbs ėmė tempti toliau. 

Dar po kokios sekundės ji atsigręžė. Forbsas šlitiniavo už de- 
šimties metrų jiems iš nugaros, tačiau vėtra jį mėtė į šalis tarsi 
girtą. 

Dangų vėl perskėlė žaibas, ir Lisbeta Salander išplėtė akis. 

Pirmą kartą gyvenime pajuto, kaip iš siaubo atėmė rankas ir 
kojas. 

Vandenyje Forbsui už nugaros, už kokių šimto metrų, ji iš- 
vydo Dievo pirštą. 

Plykstelėjus žaibui, artimiausia laiko akimirka stingte su- 
stingo, o besitvenkiantis juodas kaip anglis stulpas pranyko iš 
akiračio kažkur aukštai kosminėje erdvėje. 

Matilda. 

Tai neįmanoma. 

Uraganas - taip. 

Tornadas — neįmanoma. 

Grenada ne tornadų zonoje. 

Pašėlusi audra regione, kur tornadai neįmanomi. 
Nes tornadai negali susiformuoti virš vandens. 
Moksliškai tai klaidinga. 

Tai kažkas unikalaus. 


Jis atėjo manęs pasiimti. 


Džordžas Blendas irgi matė tornadą. Jie stengėsi perrėkti 
vienas kitą, ragindami paskubėti ir drauge nesuprasdami, ką 
kuris nori pasakyti. 

Dvidešimt metrų iki tvoros. Dešimt. Salander suklupusi par- 
krito ant kelių. Penki metrai. Prie įėjimo Salander dar kartą 
atsigręžė. Forbsas šmėkštelėjo kaip tik tą akimirką, kai jį tar- 
si neregimos rankos įtraukė vanduo, ir jis prapuolė. Kartu su 
Blendu juodu įvilko savo naštą pro vartus. Peršlubčiojo užpa- 
kalinį kiemą. Per vėtros kauksmą Salander girdėjo dūžtančius 
langų stiklus ir spigias linkstančio plieno dejones. Jai pro pat 
nosį prašvilpė lenta. Kitą akimirką pajuto skausmą nugaroje, nes 
kažkas į ją atsitrenkė. Pasiekus registratūrą, vėjo spaudimas ėmė 
slūgti. 

Sustabdžiusi ir sučiupusi Blendą už pakarpos, Salander prisi- 
traukė jo galvą prie burnos ir suriko į ausį: 

— Mes ją radom pajūry. Jos vyro nematėm. Supratai? 

Jis linktelėjo. 

Jiedu nutempė Džeraldiną Forbs laiptais žemyn, Salander 
spyrė į rūsio duris. Jas atidaręs Makbeinas įsispoksojo į juos. 
Paskui perėmė nešulį ir įstraukė juos prieš užšaudamas duris. 

Audros griausmas per sekundę atlėgo nuo ausų būgnelius 
sprogdinančio griausmo iki atokaus girgždėjimo ir ūžesio. Sa- 
lander giliai atsikvėpė. 


KLIŪSTELĖJUSI KARŠTOS KAVOS, Ela Karmaik! iš- 
tiesė puodelį Salander. Ši buvo tiek nusivariusi nuo kojų, kad 
tik vargais negalais pajėgė ištiesti ranką. Sėdėjo visiškai pa- 
syvi ant grindų, atsirėmusi į sieną. Kažkas ir ją, ir Džordžą 

Blendą apgaubė pledais. Visa kiaurai šlapia, iš po kelio girnele 
prakirstos žaizdos smarkiai tekėjo kraujas. Džinsuose maž- 
daug decimetro ilgio skylė, ir ji niekaip neprisiminė, kaip ši 
atsirado. Salander apatiškai stebėjo, kaip Makbeinas ir keli 
viešbučio gyventojai darbuojasi šalia misis Forbs, bintuoja jai 
galvą. Sąmonę pasiekdavo paskiros nuotrupos, ji susigaudė, 
kad kažkas iš tų Žmonių - gydytojas. Pastebėjo, kad rūsys pil- 
nutėlis, viešbučio svečių sąrašą papildė priebėgos atėję ieškoti 
žmonės iš šalies. 

Galiausiai Makbeinas priėjo prie Salander, pritūpė šalia. 

— Ji gyva. 

Salander neatsiliepė. 

— Kas įvyko? 

— Radom ant kranto už tvoros. 

— Skaičiuodamas gyventojus, rūsyje pasigedau trijų asmenų. 
Tavęs ir Forbsų. Ela sakė, kad išlėkei kaip paklaikusi, kai atūžė 
audra. 

— Bėgau pasiimti savo draugo Džordžo, - ji mostelėjo galva 
į Blendą, — jis gyvena lūšnoje prie kelio, kurios tikriausiai jau 
nebėra. 

— Kvaila, bet labai drąsu, - tarė Makbeinas, dirstelėdamas į 
Blendą. - Gal matėt jos vyrą, Ričardą Forbsą? 

— Ne, - atsakė Salander, žvilgsnis neutralus. Dėbtelėjęs į ją 
Blendas papurtė galvą. 

Pakreipusi galvą Ela Karmaikl įdėmiai pažvelgė į Lisbetą 
Salander. Ši atsakė jai bereikšmėmis akimis. 

Džeraldina Forbs atsipeikėjo apie trečią valandą ryto. Tuo 
momentu Salander jau miegojo galva atsišliejusi į Blendo petį. 


KAŽKOKIU STEBUKLINGU BŪDU Grenada išgyveno 
naktį. Išaušus rytui, audra buvo aptilusi, užleisdama vietą Sa- 
lander gyvenime anksčiau nepatirto smarkumo liūčiai. Fredis 
Makbeinas išleido gyventojus iš rūsio. 

Viešbutį neišvengiamai teks gerokai remontuoti, nes ir jis, 
ir kiti pastatai palei visą pajūrį smarkiai apgriauti. Elos Kar- 
maikl baras po atviru dangumi dingo be pėdsakų, viešbučio 
veranda visiškai nuniokota. Visos fasado langinės nuplėštos, 
viešbučio fligelio stogas įlinkęs. Registratūra verste užversta 
nuolaužomis. 

Paėmusi Blendą už rankos, Salander nusigavo į savo kambarį. 
Žiojėjančią lango kiaurymę laikinai uždengė pledu, kad į vidų 
nepatektų lietaus vanduo. Džordžas Blendas ieškojo jos akių. 

— Mažiau reikės aiškintis, jei sakysim, kad jos vyro nema- 
tėm, — tarė Salander jam dar nespėjus nieko paklausti. 

Jis linktelėjo. Ji nusitraukė drabužius, sumetė juos į krūvelę 
ant grindų, patapšnojo į lovos kraštą prie savęs. Jis dar kartą 
linktelėjo, nusirengė ir susirangė šalia jos. Juodu užmigo beveik 
akimirksniu. 

Pabudusi vidurdienį, pastebėjo, kad pro debesų plyšius skver- 
biasi saulė. Skaudėjo visus kūno raumenis, kelis sutino taip, kad 
vos galėjo sulenkti koją. Patyliukais išsiropštusi iš lovos palindo 
po dušu. Stovėdama stebėjo vėl ant sienos įsitaisiusį žaliąjį drie- 
žą. Nusipraususi apsivilko šortus ir marškinėlius ir iššlubčiojo iš 
kambario nežadindama Blendo. 

Ela Karmaikl dar nebuvo gulusi. Atrodė nusikamavusi, bet 
jau spėjo atidaryti barą registratūroje. Salander atsisėdo už stale- 
lio šalia baro, užsisakė kavos ir sumuštinį. Dirstelėjusi į iškultus 
langus šalia paradinių durų, pastebėjo lauke stovintį policijos 
automobilį. Jai kaip tik spėjo atnešti kavą, kai Fredis Makbei- 
nas išėjo iš savo biuro šalia registratoriaus stalelio, jam iš paskos 
sekė uniformuotas policininkas. Pastebėjęs ją, Makbeinas kažką 
tarstelėjo policininkui, ir abu pasuko prie jos. 

— Čia konsteblis Fergiusonas. Norėtų užduoti keletą klau- 

Salander mandagiai linktelėjo. Konsteblis Fergiusonas atro- 
dė pavargęs. Išsitraukęs rašiklį ir užrašų knygelę, pasižymėjo jos 
pavardę. 

— Mis Salander, kaip suprantu, jūs ir jūsų draugas šiąnakt per 
uraganą radote misis Džeraldiną Forbs. 

Salander linktelėjo. 

— Kur jūs ją radote? 

— Pajūryje, visai netoli tvoros, - paaiškino Salander, — mes, 
galima sakyti, užkliuvom už jos eidami. 

Fergiusonas viską užsirašė. 

— Ar ji ką nors sakė? 

Salander papurtė galvą. 

— Ar ji buvo be sąmonės? 

Nutaisiusi išmintingą miną Salander linktelėjo. 

- Jai galvoje baisi žaizda. 

Salander vėl pakinkavo. 

— Ar nežinote, kaip ta žaizda atsirado? 

Salander papurtė galvą. Fergiusonas iš pažiūros ėmė po tru- 
putį irzti — ko ji nepraveria burnos. 

— Vėjas nešiojo visokias nuolaužas, — paskubėjo ji paslau- 
giai, - man pačiai lenta vos į galvą nepataikė. 

Fergiusonas rimtai linktelėjo. 

— Jūs susižeidėt koją? 

Fergiusonas bakstelėjo į subintuotą Lisbetos koją. 

— Kas atsitiko? 

— Nežinau. Pamačiau žaizdą tik grįžusi į rūsį. 

— Jūs buvote kartu su jaunu vyriškiu. 

— Džordžu Blendu. 

— Kur jis gyvena? 

— Lūšnoje už Coconut restorano, prie kelio į oro uostą. Ta 
prasme, jei tik ta lūšna dar stovi. 

Salander nepasivargino apšviesti policininko, kad Džordžas 
Blendas šiuo metu miega jos kambaryje antrame aukšte. 

— Ar matėte jos vyrą Ričardą Forbsą? 

Salander papurtė galvą. 

Matyt, daugiau nebesugalvodamas jokių klausimų, konsteb- 
lis Fergiusonas užvertė užrašų knygelę. 

— Dėkoju, mis Salander. Aš turiu surašyti raportą apie mir- 
tiną atvejį. 

— Ar ji mirė? 

— Misis Forbs?.. Ne, ji šiuo metu Sent Džordžo ligoninėje. Ji, 
žinoma, jums ir jūsų draugui turi būti dėkinga už tai, kad liko 
gyva. Bet jos vyras žuvo. Prieš porą valandų jį rado oro uosto 
stovėjimo aikštelėje. 

Už daugiau nei šešių šimtų metrų į pietus. 

— Kūnas smarkiai nukentėjęs, - pridūrė Fergiusonas. 

- Še tau, — tarstelėjo Lisbeta Salander, aiškiai nepatyrusi per- 
nelyg didelio šoko. 

Pasišalinus Makbeinui ir konstebliui Fergiusonui, prie Sa- 
lander stalelio prisėdo Ela Karmaikl. Pastatė du stikliukus su 
romu. Salander klausiamai pažvelgė į ją. 

— Po tokios nakties reikia pasistiprinti. Aš vaišinu. Ir pusry- 
čiai mano sąskaiton. 

Abi moterys susižvalgė. Paskui pakėlusios stikliukus 
susidaužė. 


DAR DAUG METŲ Matilda bus Karibų ir JAV meteorolo- 
gijos institutų mokslinių studijų bei diskusijų objektas. Iki tol 
šiame regione Matildos mastų tornadai buvo beveik negirdėtas 
daiktas. Manyta, kad teoriškai jiems ne;manoma susiformuoti 
virš vandens. Pamažu ekspertai sutarė, kad šis „pseudotornadas“ 
susidarė sąveikaujant ypač keistai oro frontų konsteliacijai, tai 
netgi nebuvęs tikras tornadas, o tik kažkas panašaus. Mokslo 
atsimetėliai mėgino tai aiškinti teorijomis apie globalinį atšili- 
mą ir sudrumstą ekologinę pusiausvyrą. 

Lisbeta Salander nesigilino į teorines diskusijas. Ji žinojo, ką 
matė, tad nusprendė pasistengti daugiau gyvenime nepakliūti 
kokiam Matildos giminaičiui į nagus. 

Tą naktį buvo sužeista daugybė žmonių. Išties stebuklas, kad 
žuvo tik vienas. 

Niekas nesugebėjo suprasti, kas privertė Ričardą Forbsą eiti į 
lauką siaučiant uraganui, nebent daugumai amerikiečių turistų, 
regis, toks būdingas nenuovokumas. Džeraldina Forbs taip pat 
negalėjo nieko paaiškinti. Ji buvo patyrusi sunkų smegenų su- 
trenkimą ir nakties įvykius atsiminė tik padrikai. 

Tačiau tapusi našle liko nepaguodžiama. 

FROM RUSSIA 
WIIH LOVE 


Paprastai lygtis turi vieną arba daugiau nežinomųjų, dažnai žy- 
mimų x, y, Zz ir t.t. Nežinomųjų dydžiai, dėl kurių tarp abiejų 
lygties pusių tikrai nusistovi lygybės ženklas, tenkina lygtį arba, 
kitaip tariant, yra jos sprendiniai. 


Pavyzdys: 3x + 4 =6x-2 (x= 2) 


* Iš Rusijos su iūcilė (angl.). 

LISBETA SALANDER NUSILEIDO Arlandos oro uoste 
pusę septynių ryto. Pastarąsias dvidešimt šešias valandas ji pra- 
leido kelyje, iš jų ištisas devynias prakiurksojo Grant/y Adazns 
Airport Barbadose. British Airways spyrėsi neišleisti lėktuvo, kol 
nebus atšauktas galimas teroristinio išpuolio pavojus, o arabiškos 
išvaizdos kelevis nugabentas į apklausą. Jai atvykus į Londono 
Getviko oro uostą, paskutinis reisas į Švediją jau buvo išleistas ir 
jai teko valandų valandas laukti, kol ją rytą perregistruos. 

Salander jautėsi kaip maišelis bananų, per ilgai išgulėjęs sau- 
lėje. Ji vežėsi tik rankinį bagažą su kompiuteriu, Dimensions in 
Mathematics ir kietai susuktą drabužių pamainą. Niekieno neuž- 
kabinta žaliuoju išėjimu praėjo pro muitinę. Lauke prie oro uos- 
to autobusų stotelės ją pasitiko nulinė temperatūra ir šlapdriba. 

Trumpą valandėlę ji dvejojo. Visą gyvenimą priverstai rinktis 
pigiausius variantus jai vis dar buvo sunku priprasti prie minties, 
kad disponuoja beveik trimis milijardais kronų, kuriuos savo 
rankomis pavogė kombinuoto internetinio manevro metu, pasi- 
telkusi seno garbingo sukčiavimo principus. Pasvarsčiusi kokią 
minutę spjovė į savo įprastines taisykles ir pamojo taksi. Liepusi 
vežti į Lundo gatvę, bematant užmigo galinėje sėdynėje. 

Tik tada, kai taksi sustojo Lundo gatvėje ir vairuotojas pa- 
judino ją, suvokė nurodžiusi klaidingą adresą. Pasitaisiusi liepė 
vairuotojui vežti toliau, į Jotgatsbakeną. Ji paliko daug arbatpi- 
nigių amerikietiškais doleriais ir garsiai nusikeikė, nes išlipda- 
ma koja pataikė į vandens nutekamąjį griovį. Ji vilkėjo džinsus, 
marškinėlius ir ploną medžiaginę striukelę. Avėjo sandalais ir 
plonomis puskojinėmis. Nušlitiniavusi iki 7-E/even parduotuvė- 
lės, apsipirko: šampūno, dantų pastos, muilo, rūgpienio, pieno, 
sūrio, kiaušinių, duonos, šaldytų bandelių su cinamonu, kavos, 
„Lipton“ arbatos maišelių, marinuotų agurkų, obuolių, didelį 
paką Bi//ys Pan picos ir bloką Marlboro Light. Užmokėjo Visa 
kortele. 

Išėjusi į gatvę, neryžtingai sustojo nežinodama, kokiu ke- 
liu eiti. Galėjo paėjėti Svarteno gatve aukštyn arba Hiokeno 
gatve iki Sliuseno, tačiau šio maršruto trūkumas tas, kad bus 
priversta praeiti pro pat paradinį „Millennium“ redakcijos įė- 
jimą ir taip rizikuos susitikti Mikaelį Bliumkvistą. Galiausiai 
nusprendė, kad nevaikščios aplinkkeliais vien tam, kad jo iš- 
vengtų. Taigi nuėjo į Sliuseno pusę, nors išėjo lankas, pas- 
kui pasuko į Hiokeno gatvę dešinėje ir užkopė iki Musebakės 
aikštės. Praėjusi statmenai pro Seserų skulptūrą šalia Siodros 
teatro, laiptais užkopė į Žvejų gatvę. Stabtelėjusi mąsliai nu- 
žvelgė namą. Toli gražu neatrodė, kad grįžo „namo“. 

Ji apsidairė. Atkampi Siodermalmo rajono vieta. Jokių 
pravažiuojančių automobilių, o tai jai tiko kuo puikiausiai. 
Lengva stebėti, kas vaikšto po teritoriją. Šiltuoju metų lai- 
ku tai turbūt populiari pasivaikščiojimų vieta, tačiau žiemą 
čia pasirodydavo tik šiame kvartale reikalų turintys žmonės. 
Nesimatė nė gyvos dvasios — bent jau nė vienos atpažįstamos, 
tačiau svarbiausia — nė vienos, galinčios atpažinti ją. Pasi- 


stačiusi maišelį sniego pliurzėje, Salander ėmė raustis rakto. 

Pakilusi liftu į paskutinį aukštą atsirakino duris su lentele 
„V. Kula“. 

Kai tik jai netikėtai atiteko milžiniška pinigų suma ir ji 
tapo ekonomiškai nepriklausoma visam likusiam gyvenimui 
(ar bent jau tam jo laikotarpiui, kol užteks beveik trijų mili- 
jardų kronų), Salander nedelsdama pradėjo žvalgytis naujo 
būsto. Butų sandoriai jai buvo nauja patirtis. Anksčiau gy- 
venime niekada nebuvo investavusi į ką nors daugiau nei pa- 
vieniai buities daiktai, už kuriuos įstengdavo sumokėti arba 
grynais, arba pirkti išsimokėtinai per palyginti trumpą laiką. 
Didžiausios pavienės jos išlaidos iki šiol buvo įvairūs kom- 
piuteriai ir mažalitražis „Kavasakis“. Šį ji įsigijo už septynis 
tūkstančius kronų —- grynai veltui. Atsarginėms dalims išlei- 
do maždaug dar tiek pat ir keletą mėnesių pati savo rankomis 
ardė ir persukusi sutvarkė visą motociklą. Būtų norėjusi pirk- 
ti automobilį, tačiau persigalvojo, nebūdama tikra, ar pajėgs 
jį išlaikyti finansiškai. 

Butas, suvokė ji, — tai šiek tiek didesnis pirkinys. Iš pradžių 
paskaitinėjusi skelbimus apie parduodamus butus internetinėje 
Dagens Nybeter versijoje, greit pastebėjo, kad tai ištisas mokslas. 


2 kamb. ir virt + valgm., nuostabi vieta netoli P. stoties. K.: 
2,7 mil. kr arba aukšč.der. R. Mėn. komnl. batr. ss10 kr. 

3 kamb. ir virt., vaizdas į parką, Hiogalidas. 2,9 mil. kr. 

2,5 kamb. ir virt., 47 kum, suremontuota vonia, kanalizacija 


keista 1998 m. Gotlando g. 1,8 mil. kr. Mėn. komnl. patr. 2200 m. 


Ji krapštėsi pakaušį, bandė skambinti pagal keletą pirmų pa- 
sitaikiusių skelbimų nežinodama, ko klausti. Netrukus, pasiju- 
tusi visiškai paika, nutraukė savo bandymus ir pirmąjį sausio 
sekmadienį leidosi į viešas dviejų butų apžiūras. Vienas jų buvo 
Vindragaro gatvėje Reimersholmėje, antrasis — Heleneborgo 
gatvėje netoli Hurnstulio. Pirmasis butas — šviesus, keturi kam- 

bariai vienos laiptinės name su vaizdu į Longholmeną ir Esin- 
geną. Ten jai būtų patikę. Butas Heleneborgo gatvėje tebuvo 
užkaboris su vaizdu į kaimyninį namą. 

Bėda tik ta, kad ji nežinojo, nei kur nori gyventi, nei kaip 
turi atrodyti jos būstas, nei kokius reikalavimus ji, būdama pir- 
kėja, turėtų kelti savo būsimiems namams. Anksčiau niekada 
nebuvo mąsčiusi, kad galėtų gyventi kur nors kitur nei šiame 
keturiasdešimt septynių kvadratinių metrų bute Lundo gatvė- 
je, kur praleido vaikystę. Butas jos buvusio globėjo Holgerio 
Palmgreno rūpesčiu atiteko jos nuosavybei sulaukus aštuonio- 
likos. Įsitaisiusi nubrizgusioje darbo kambario-svetainės sofoje 
ji susimąstė. 

Buto Lundo gatvėje langai išėjo į galinį kiemą, jame buvo 
ankšta ir nejauku. Vaizdas iš miegamojo — plytinio fasado 
ugniasienė. Vaizdas iš virtuvės — užpakalinė kito namo siena 
ir įėjimas į rūsio sandėliukus. Iš svetainės ji matydavo gatvės 
žibintą ir kelias beržų šakas. 

Vadinasi, pirmasis reikalavimas — kad pro naujųjų namų lan- 
gus atsivertų koks nors gražus vaizdas. 

Neturėdama balkono ir visada pavydėdama laimingesniems 
kaimynams, gyvenantiems viršutiniuose namo aukštuose ir ga- 
lintiems karštas vasaros dienas leisti su šaltu alumi už nuleistų bal- 
kono žaliuzių, nusprendė, kad antrasis reikalavimas — balkonas. 

Kaip turės atrodyti butas? Ji prisiminė Mikaelio Bliumkvis- 
to namus — vieną ištisą šešiasdešimt penkių kvadratinių metrų 
dydžio patalpą, perstatytą iš palėpės buto Belmano gatvėje su 
vaizdu į Rotušę ir Sliuseną. Ten jai būtų patikę. Ji norėjo jau- 
kaus, lengvai apstatomo baldais ir lengvai prižiūrimo buto. Te- 
būnie tai trečiasis reikalavimų sąrašo punktas. 

Metų metus ji gyveno ankštai. Virtuvė — vos dešimties kvad- 
ratų, kur telpa nedidelis virtuvinis stalas ir dvi kėdės. Svetai- 

nė — dvidešimties kvadratinių metrų. Miegamasis — dvylikos. 
Ketvirtasis reikalavimas — naujajame bute reikia erdvės ir daug 
drabužinių spintų. Norėjosi ir normalaus darbo kambario, ir di- 
delio miegamojo, kad nereikėtų spaustis. 

Iki šiol vonią jai atstojo belangis užnarvis keturkampių ce- 
mentinių plokščių grindimis, negrabia sėdima vonia ir plasti- 
kiniais sienų apmušalais, nenušveičiamais, kad ir kiek ji juos 
šiūruodavo. Jai norėjosi koklių ir didelės vonios. Ir skalbyklės 
vonioje, o ne kokiame nors pripelijusiame rūsyje. Gaivaus kvapo 
patalpoje ir vėdinimo. 

Viską apsvarsčiusi prisijungė prie interneto ir peržvelgė 
esamus nekilnojamojo turto agentus. Kitą rytą anksti atsi- 
kėlusi nuėjo į „Nobelio maklerių“ biurą, kuris, pasak visų, 
turįs geriausią reputaciją visame Stokholme. Vilkėjo juodais 
nutrintais džinsais ir odine striuke, avėjo suvarstomus ba- 
tus. Atsistojusi prie vieno langelio klientams, išsiblaškiusi 
ėmė stebėti maždaug trisdešimt penkerių blondinę, kaip tik 
įvedančią „Nobelio maklerių“ slaptažodį į biuro internetinės 
svetainės puslapį ir bepradedančią kabinti parduodamų butų 
nuotraukas. Galiausiai prie Lisbetos prisiartino apvalainas, 
maždaug keturiasdešimtmetis vyriškis retais rusvais plau- 
kais. Ji paklausė, kokius butus jie galėtų pasiūlyti. Vyriškis 
apstulbęs kurį laiką ją apžiūrinėjo, paskui prašneko juokau- 
jančio dėdulės balsu: 

— Mat kaip, jaunoji panele, o tėveliai ar žino, kad susiruošei 
išsikraustyti iš namų? 

Lisbeta Salander tylėdama spoksojo į jį šaltomis akimis tol, 
kol jis liovėsi krizenti. 

— Man reikia buto, — patikslino ji. 

Atsikrenkštęs makleris pašnairavo į savo kolegę. 

— Suprantu. O kokio pageidautumėt? 

— Norėčiau buto Sioderyje. Su balkonu ir vaizdu į vandenį, 
mažiausiai keturių kambarių ir vonios su langu bei vieta skal- 
byklei. Dar reikalingas užrakinamas sandėliukas motociklui 
laikyti. 

Moteris pertraukė darbą prie kompiuterio, susidomėjusi atsi- 
suko ir įsistebeilijo į Lisbetą. 

— Motociklą? — paklausė skystaplaukis. 

Salander linktelėjo. 

Salander prisistatė. Paklausė, kas jis toks, šis pasisakė esąs 
Juakimas Personas. 

— Toks dalykas. Perkant butus Stokholme reikia truputį 
pamokėti... 

Salander nutylėjo. Juk klausė jo, kokius butus jis gali pasiū- 
lyti, o informacija, kad tai kainuoja pinigus, jai nereikalinga ir 
bereikšmė. 

— Kuo dirbate? 

Salander kurį laiką pasvarstė. Formaliai žiūrint ji turi nuo- 
savą verslą. Praktiškai ji dirba vien tik Draganui Armanskiui 
ir „Milton Security“, tačiau praėjusiais metais darbas vyko 1a- 
bai nereguliariai, jau tris mėnesius ji nėra atlikusi jam nė vieno 
užsakymo. 

— Šiuo metu niekur nedirbu, - atsakė ji tiesiai. 

- Še tau... kaip suprantu, lankote mokyklą. 

— Ne, mokyklos aš nelankau. 

Juakimas Personas pakilęs atėjo iš už kitos langelio pusės ir 
draugiškai apkabino Salander per pečius, tuo pat metu atsargiai 
vesdamasis ją prie išėjimo. 

— Paklausykite, jaunoji panele, iš širdies kviečiu užeiti po ke- 
leto metelių, bet tokiu atveju turėsite pasiimti nors kiek daugiau 
pinigų, o ne tik išsikratyti taupyklę. Suprantat, savaitės kišen- 

pinigių butui nupirkti gali nepakakti, - ir jis geranoriškai gnyb- 
telėjo jai į skruostą, — tai sakau, užeikit kada vėliau, rasim kokį 
butelį ir jums. 

Salander kelias minutes dar pastypsojo gatvėje po „Nobelio 
maklerių“ biuro langais, mat svarstė, ką Juakimas Personas pa- 
sakytų, jei jam per vitriną įskrietų butelis su Molotovo kokteiliu. 
Paskui nudrožusi namo įsijungė kompiuterį. 

Lauždamasi į „Nobelio maklerių“ vidaus kompiuterinę sis- 
temą sugaišo dešimt minučių, nes pasinaudojo slaptažodžiais, 
kuriuos viena akimi nužiūrėjo, kol prie gretimo langelio juos 
įvedinėjo ta moteris, paskui ėmusi kabinti butų nuotraukas. Dar 
po trijų minučių suprato, kad kompiuteris, kuriuo dirbo mo- 
teriškė, — taip pat ir visos įmonės vidaus tinklo serveris — negi 
tikrai nėra vaistų nuo kvailumo? — o dar po trijų jau turėjo pri- 
eigą prie visų keturiolikos sistemai priklausančių kompiuterių. 
Per geras dvi valandas peržiūrėjusi Juakimo Persono buhalteriją, 
konstatavo, kad per pastaruosius dvejus metus jis nuo mokes- 
čių inspekcijos nuslėpė beveik septynis šimtus penkiasdešimt 
tūkstančių kronų nelegalių pajamų. Persikopijavusi visas reika- 
lingas laikmenas, persiuntė jas mokesčių inspekcijai iš anoni- 
minės elektroninio pašto dėžutės, priklausančios vienam JAV 
serveriui. Paskui visiems laikams nuvijo bet kokias mintis apie 
Juakimą Personą. 

Likusią dienos dalį tikrino, ką „Nobelio makleriai“ siūlo iš 
dėmesio vertų objektų. Brangiausias — nedideli rūmai netoli 
Mariefredo, kur apsigyventi ji netroško nė už dyka. Ir tyčia iš 
biuro asortimento išsirinko antrą pagal brangumą objektą, di- 
dingą butą Musebakės aikštėje. 

Ji ilgai tyrinėjo nuotraukas ir buto išplanavimą. Galiausiai 
konstatavo, kad butas Musebakėje netgi su kaupu atitinka jos 
susidarytą reikalavimų sąrašą. Anksčiau būstas priklausė vie- 

nam „ABB“ koncerno direktoriui, prapuolusiam nuo didžiosios 
scenos pasirašius pagarsėjusią ir smarkiai sukritikuotą išeitinę 
sutartį, vertą gero milijardo. 

Vakare ji pakėlė telefono ragelį ir paskambino Džeremiui 
Makmilanui, daliniam advokatų biuro „Makmilan ir Marks“ 
Gibraltare savininkui. Su Makmilanu verslo sandorius ji su- 
darinėjo ir anksčiau. Gavęs dosnų atlygį, jis atidarė keletą fik- 
tyvių įmonių, tapusių sąskaitų, administruojančių prieš metus 
iš finansų magnato Hanso Eriko Venerstriomo pavogtą turtą, 
savininkėmis. 

Ji dar kartą pasitelkė Makmilano paslaugas. Šįkart davė nu- 
rodymus jos įmonės Wasp Enterprises vardu pradėti derybas su 
„Nobelio makleriais“ ir nupirkti trokštamą butą Žvejų gatvėje 
prie Musebakės aikštės. Derybos užtruko keturias dienas, galu- 
tinė sąskaitos suma privertė Salander aiktelėti. Plius penki pro- 
centai Makmilano honorarui. Iki savaitės pabaigos ji spėjo per- 
kraustyti dvi kartonines dėžes su drabužiais ir lovos skalbiniais, 
patalus ir šiek tiek virtuvės rakandų. Senajame bute ant čiužinio 
ji nakvojo dar daugiau kaip tris savaites, kol atsirinko plastinės 
chirurgijos klinikas, užbaigė keletą atvirų biurokratinių reikalų 
(tarp jų naktinį pokalbį su tokiu advokatu Nilsu Bjurmanu) bei 
apsimokėjo buto mokesčio, elektros sąskaitų ir kitų einamųjų 
išlaidų avansus. 


PASKUI UŽSISAKĖ kelionę į kliniką Italijoje. Kai gydymas 
buvo baigtas ir ją išrašė, ji kurį laiką kiurksojo viename Romos 
viešbutyje mąstydama, ką toliau daryti. Reikėtų grįžti į Švedi- 
ją ir susitvarkyti gyvenimą, tačiau dėl daugybės priežasčių vien 
mintis apie Stokholmą buvo nesmagi. 

Ji neturi jokios tikros profesijos. Ji nemato jokios ateities 
„Milton Security“. Draganas Armanskis čia visai niekuo dėtas. 

Tikriausiai su malonumu įdarbintų ją visu etatu ir taip paverstų 
ją našiu įmonės sraigteliu, tačiau būdama dvidešimt penkerių ji 
stokoja diplomo ir yra visiškai nenusiteikusi atsipeikėti sulau- 
kusi penkiasdešimties ir toliau knisdamasi prie pienburnių di- 
rektorių dosjė. Tai smagus laisvalaikio pomėgis, bet tik ne viso 
gyvenimo pašaukimas. 

Kita priežastis, dėl kurios ji saugojosi negrįžti į Švediją - Mi- 
kaelis Bliumkvistas. Stokholme ji, be jokios abejonės, rizikuotų 
susidurti su Kaliu Bam Bliumkvistu, o kaip tik šią akimirką 
to jai mažiausiai norėjosi. Jis įžeidė ją. Tiesa, ji pripažino, kad 
tokių ketinimų jis neturėjo. Elgėsi su ja kaip su žmogumi. Pati 
kalta, kam „įsimylėjo“. Jau pats žodis pjovėsi su Lisbetos Vištos 
Neraliuotos Salander charakteriu. 

Mikaelis Bliumkvistas — pagarsėjęs donžuanas. Ją jis — ge- 
riausiu atveju — iš geros širdies ir pasigailėjimo priėmė praleisti 
laisvalaikiui tokiu momentu, kai jam to reikėjo, tačiau netruko 
ją mesti iškeitęs į didesnę pramogą žadančią draugiją. Ji keikė 
pati save, kam pamiršusi atsargumą prisileido jį taip arti. 

Atgavusi sveiką protą nutraukė su juo bet kokius ryšius. 
Nebuvo labai lengva, tačiau ji sukando dantis. Paskutinį kartą 
matė jį stovėdama Senamiesčio metro stoties perone, jis sėdėjo 
vagone pakeliui į centrą. Stebėjo jį ištisą minutę suvokdama, 
kad nebeliko jokių jausmų, nes ką nors jausti prilygtų nu- 
kraujavimui. Fuck you. Jis pastebėjo ją tik užsitrenkus durims, 
žvelgė į ją tiriamai, kol ji traukiniui vos pajudėjus apsigręžusi 
nuėjo. 

Ji nesuprato, ko jis taip užsispyrė ir toliau stengiasi palaiky- 
ti ryšį, tarsi vykdytų kažkokį socialinės reabilitacijos projek- 
tą. Niršo, ko toks nenuovokus — kaskart, jam atsiuntus elek- 
troninį laišką, jai tekdavo sukąsti dantis, kad pajėgtų jį ištrinti 
neperskaičiusi. 

Stokholmas netraukė nė trupinėlio. Be laisvai samdomo dar- 
bo „Milton Security“, keleto nurašytų lovos draugužių ir mergi- 
nų iš buvusios roko grupės Ev:/ Fingers, ji savo gimtajame mies- 
te vargu ar pažinojo bent vieną žmogų. 

Ji gerbė vieną vienintelį Draganą Armanskį, nors nesugebėjo 
apibrėžti savo jausmų jam. Visada bent kiek stebėdavosi, ko jau- 
čia jam silpną potraukį. Jei jis nebūtų toks vedęs, toks dvigubai 
vyresnis ir nesilaikytų tokių konservatyvių pažiūrų į būtį, ji visai 
galėtų leisti sau jį suvilioti. 

Nieko geresnio nesugalvodama, išsitraukė kalendorių ir at- 
sivertė galinius puslapius su žemėlapiais. Dar niekada nesilan- 
kė nei Australijoje, nei Afrikoje. Buvo skaičiusi, tačiau niekada 
nemačiusi nei Angkor Vato, nei piramidžių. Niekada neplaukė 
Star Ferry keltu tarp Kauluno ir Viktorijos Honkonge, niekada 
nenardė su akvalangu Karibuose ir nesėdėjo Tailando pajūryje. 
Be keleto skubių komandiruočių, kai teko suvažinėti į Baltijos 
ir kitas Skandinavijos šalis, ir, žinoma, Ciurichą bei Londoną, ji 
per visą savo gyvenimą beveik nėra kojos iškėlusi iš Švedijos. Jei 
atvirai — beveik nėra buvusi išvykusi ir už Stokholmo. 

Ji niekada neturėjo už ką keliauti. 

Atsistojusi prie lango viešbučio kambaryje, pažvelgė į Romos 
Via Garibaldi. Yai miestas, atrodantis kaip griūvėsių krūva. Ir ji 
apsisprendė, apsivilko striukę ir nusileidusi į registratūrą pasi- 
domėjo, gal kur netoliese yra kelionių biuras. Užsisakė bilietą 
; Tel Avivą į vieną pusę ir artimiausias dienas praleido vaikšti- 
nėdama po Jeruzalės senamiestį, apžiūrinėdama al-Aksos me- 
četę ir Raudų sieną. Įtariai paspoksojusi į ginkluotus kareivius 
gatvių sankryžose, pasirinko Bankoką ir toliau keliavo iki metų 
pabaigos. 

Jai tereikėjo rūpintis tik vienu reikalu. Dėl to ji du kartus 
skrido į Gibraltarą. Pirmą kartą norėdama nuodugniai patik- 

rinti žmogų, kuriam patikėjo valdyti savo pinigus. Antrą kar- 
tą — norėdama įsitikinti, kad jis vykdo savo pareigas. 


PIRMĄ KARTĄ PO TIEK laiko pasukus raktą Žvejų gatvės 
buto spynoje apėmė svetimumo jausmas. 

Pastačiusi maišelį su maisto produktais ir bagažą ant holo 
grindų, suspaudė keturių skaičių kodą, išjungiantį elektroninę 
signalizaciją. Paskui nusitraukė šlapius drabužius, ten ir palik- 
dama juos gulėti. Nuoga nuėjo į virtuvę, įjungė šaldytuvą, su- 
krovė maistą, paskui susirado vonią ir artimiausias dešimt mi- 
nučių praleido po dušo srove. Pavalgė - griežinėliais supjaustytą 
obuolį ir mikrobangų krosnelėje pasišildytą picą. Atsidariusi 
vieną kartoninę dėžę, susirado bent kiek įtartinai atsiduodan- 
čius, ištisus metus neišpakuotus pagalvį, antklodę ir pledą. 

Čiužinį pasiklojo ant grindų kambaryje šalia virtuvės. 

Padėjusi galvą ant pagalvio užmigo po dešimties sekundžių 
ir pramiegojusi dvylika valandų atsibudo prieš pat vidurnaktį. 
Atsikėlė, įjungė kavavirę, susisupo į pledą ir apsikabinusi pagal- 
vį atsisėdo su cigarete lango nišoje, iš kur pažvelgė Jurgordeno 
ir Saltšiono pusėn. Ją žavėjo šviesos. Tamsoje ji apmąstė savo 
būtį. 


JAU KITĄ DIENĄ PO grįžimo Lisbetos Salander dienotvarkė 
buvo užpildyta iki paskutinės minutės. Septintą ryto ji užrakino 
buto duris. Prieš leisdamasi iš savo aukšto aikštelės, atidarė laip- 
tinės vėdinimo langelį ir užnarpliojo atsarginį raktą ant plonos 
varinės vielos, o šią pritvirtino prie užpakalinės lietvamzdžio 
pusės. Turėdama patirties iš anksčiau, žinojo, kaip naudinga 
kartais po ranka turėti atsarginį raktą. 

Lauke buvo šalta kaip ašigalyje. Lisbeta apsivilko senus nu- 
trintus džinsus, praplyšusius po užpakaline kišene, pro skylę 

švysčiojo žydros apatinės kelnaitės. Užsitempė marškinėlius ir 
pošiltį megztinį aukštu kaklu prairusia siūle. Be to, susirado 
seną nudrengtą odinę striukę su kniedėmis ant pečių. Nuspren- 
dė, kad reikės atiduoti ją siuvėjui, kad pataisytų sudriskusį ir 
beveik nebesamą kišenių pamušalą. Apsiavė storas kojines ir su- 
varstomus batus. Apskritai buvo palyginti šiltai apsitaisiusi. 

Pėsčia nuėjo Švento Pauliaus gatve iki Zinkensdamo ir iki 
pat savo senųjų namų Lundo gatvėje, kur pirmiausia patikrino, 
ar „Kavasakis“ tebestovi rūsio sandėliuke. Paplekšnojusi per bal- 
ną užlipo į savo buvus; butą. Teko persiropšti per monumentalų 
reklamos kalną. 

Ji tiksliai nežinojo, ką daryti su butu, išvažiuojant prieš metus 
lengviausia išeitimi regėjosi užsakyti tiesioginį debetą ir taip ap- 
mokėti einamąsias sąskaitas. Viduje dar buvo likę baldų, vargin- 
gai surankiotų iš įvairiausių šiukšlių konteinerių, apsidaužusių 
puodelių, du pasenę kompiuteriai ir nemažai popierių. Tačiau 
nieko vertingo. 

Atsinešusi juodą šiukšlių maišą per penkias minutes atskyrė 
paštą nuo reklamos. Didžioji dalis makulatūros nugarmėjo tie- 
siai į maišą. Atėjo ir keletas asmeniškai jai skirtų laiškų, didžioji 
dauguma pasirodė esanti sąskaitų likučių išrašai, kontroliniai 
priešdeklaraciniai mokesčių duomenys iš „Milton Security“ 
arba kokia nors užslėpta reklama. Nuosavas juridinis globėjas 
ne visada blogai — pavyzdžiui, jai niekada neprisieidavo gaišti 
laiko su mokesčių reikalais — tokie laiškai ją aplenkdavo. O šiaip 
per visus metus susikaupė trys asmeninės siuntos. 

Pirmasis laiškas buvo nuo advokatės Gretos Molander, bu- 
vusios Lisbetos Salander motinos rūpintojos. Laiške — trumpai 
išdėstyta informacija, kad mirusiosios turto surašymas po jos 
motinos mirties baigtas ir kad Lisbeta Salander bei jos sesuo 


Kamila Salander paveldi po devynis tūkstančius tris šimtus 

dvylika kronų. Atitinkama suma ir esanti išmokėta į panelės 
Salander banko sąskaitą, gal ji galėtų patvirtinti juos gavusi. 
Lisbeta įsikišo laišką į odinės striukės vidinę kišenę. 

Antrasis laiškas buvo nuo direktorės Mikaelson, Epelvikeno 
slaugos namų vedėjos, mandagiai primenančios, kad jie ir toliau 
saugo dėžę su likusiais motinos daiktais - ar nemalonėtų ji su- 
sisiekti su Epelvikenu ir duoti nurodymų, kaip norėtų pasielgti 
su paveldėtu turtu. Baigdama direktorė pranešė, kad jei jie iki 
metų pabaigos nieko neišgirsią nei iš Lisbetos, nei iš jos sesers 
(kurios adreso jie neturį), daiktus žadą išmesti. Ji pažvelgė į laiš- 
ko antraštę, datuotą birželio mėnesį, ir išsitraukė mobilųjį. Po 
dviejų minučių sužinojo, kad dėžė dar neišmesta. Atsiprašė, kad 
neatsiliepusi anksčiau, ir pažadėjo atsiimti daiktus jau artimiau- 
sią dieną. 

Paskutinysis asmeninis laiškas buvo nuo Mikaelio Blium- 
kvisto. Akimirką pasvarsčiusi vis dėlto apsisprendė laiško neat- 
plėšti ir įgrūdo jį į šiukšlių maišą. 

Į dėžę sukrovusi pavienius daiktus ir niekučius, kuriuos pa- 
nūdo pasilikti, taksi grįžo į Musebakę. Pasidažė, užsidėjo aki- 
nius nuo saulės ir šviesiaplaukį peruką, siekiantį pečius, į krep- 
Šį įsimetė norvegišką Irenai Neser išduotą pasą. Apsižiūrėjusi 
veidrodyje konstatavo, kad Irenė Neser primena Lisbetą Salan- 
der, tačiau vis vien yra visiškai kitas asmuo. 

Pietums greitosiomis suvalgiusi sumuštinį su pelėsiniu sūriu 
ir Cafė Eden Jotos gatvėje užgėrusi caffe /atte, patraukė į automo- 
bilių nuomos punktą Ringvegene, kur Irenė Neser išsinuomojo 
Nissan Micra. Vėliau universalinėje baldų parduotuvėje Ikea Ka- 
raliaus posūkyje tris valandas šukavo visą asortimentą, dėl kai 
ko apsispręsdama gal ir kiek skubotai. 

Nusipirko dvi Karlanda modelio sofas smėlio spalvos apmu- 
šalais, penkis supamuosius Podng modelio krėslus, du apvalius 

šviesiai lakuoto beržo staliukus kavai, sofos staliuką Svansbo ir 
keletą pavienių Lac4 modelio staliukų. Iš lentynų ir talpų sky- 
riaus užsisakė du Ivar sekcijos komplektus bei dvi knygų lenty- 
nas Bonde, staliuką televizoriui ir Magiker spintą. Papildė pirki- 
nius Pax Nexus modelio trijų durų drabužine ir dviem nedidelė- 
mis Ma/»m komodomis. 

Ilg4 laiką užtruko rinkdamasi lovą, kol galiausiai apsistojo 
ties Hemnes rėmu su čiužiniu ir priedais. Dėl viso pikto nusipir- 
ko ir lovą Li//ehammer, kurią pasistatys svečių kambaryje. Ne- 
sitikėjo kada nors sulaukti svečių, tačiau kadangi turėjo svečių 
kambarį, tai ko gi ir jo neapstačius baldais. 

Vonia jos naujajame bute jau turėjo visus baldus - spintelę virš 
kriauklės, spintelę rankšluosčiams ir buvusio savininko paliktą 
skalbyklę. Ji įsigijo tik pigų krepšį nešvariems skalbiniams. 

Tačiau jai dar trūko virtuvės baldų. Kiek padvejojusi nu- 
sprendė įsigyti Rosfors virtuvinį stalą iš masyvaus buko su grū- 
dinto stiklo stalviršiu ir keturias linksmų spalvų kėdes. 

Reikėjo baldų ir darbo kambariui. Apstulbusi ji apžiūrėjo ke- 
letą absurdiškų „darbo zonų“ su išmoningomis spintomis kom- 
piuteriui ir klaviatūrai pasidėti. Galiausiai papurčiusi galvą už- 
sisakė visiškai paprastą rašomąjį stalą Ga/ant iš buko fanieros su 
pusmėnulio formos stalviršiu ir suapvalintais kampais bei didelę 
spintą dokumentams. Užtat biuro kėdę rinkosi atsidėjusi — ant 
akį krito brangiausias asortimento objektas, kėdė Verksamn. 

Paskiausiai ji apėjo buities skyrius ir prisikrovė atsakančias 
kauges paklodžių, užvalkalų, rankšluosčių, antklodžių, pledų, 
pagalvių, pradinį komplektą stalo įrankių, indų ir prikaistu- 
vių, pjaustymo lentų, tris didžiulius kilimus, galybę darbinių 
lempų ir biuro reikmenų — segtuvų, šiukšlinę, įvairių dėžių ir 
panašiai. 

Apsukusi ratą su pirkinių sąrašu patraukė prie kasos. Mo- 
kėjo kortele, išduota Wasp Enterprises, parodžiusi Irenės Ne- 
ser tapatybės dokumentus. Sumokėjo ir už prekių pristatymą 
į namus. Sąskaita vos vos viršijo devyniasdešimt tūkstančių 
kronų. 

Apie penktą valandą po pietų ji grįžo į Sioderį ir dar spė- 
jo užbėgti į Akselssons Hemelektronik, kur įsigijo aštuoniolikos 
colių įsitrižainės televizorių ir radiją. Netrukus prieš uždarymą 
įsmuko į buities prekes Hurno gatvėje ir nusipirko dulkių siurb- 
l;. Maisto ir pramoninių prekių parduotuvėje nusipirko šepetį, 
skysto muilo, kibirą, skalbimo priemonių, muilo, dantų šepetė- 
lių ir didelį ryšulį tualetinio popieriaus. 

Nors ir nusivariusi nuo kojų, liko patenkinta pirkimo prie- 
puoliu. Susikrovė visus pirkinius į nuomotą Nissan Micra ir 
jėgų netekusi susmuko antrajame Cafė Java aukšte Hurno 
gatvėje. Pasiskolinusi vakarinį laikraštį nuo kaimyninio sta- 
lelio, konstatavo, kad socialdemokratai ir toliau tebėra vy- 
riausybinė partija ir kad nieko pernelyg svarbaus šalyje jos 
išvykimo metu neįvyko. 

Namus pasiekė apie aštuntą vakaro. Tamsos prieglobstyje 
išsikrovė automobilį ir suvilko prekes į „V. Kulos“ butą. Su- 
vertusi viską į neperžengiamą kaugę, paliko ant holo grin- 
dų ir pusę valandos ieškojo, kur šoninėje gatvelėje pasistatyti 
nuomotą automobilį. Paskui prisileido vandens į sūkurinę vo- 
nią, kurioje nesistumdydami galėjo tilpti bent jau trys žmo- 
nės. Valandėlę pamąstė apie Mikaelį Bliumkvistą. Prieš rytą 
aptikdama laišką apie jį nebuvo galvojusi jau keletą mėnesių. 
Kažin ar jis dabar namie. Galbūt jam kompaniją palaiko Eri- 
ka Berger. 

Po kurio laiko giliai įkvėpusi paniro po vandeniu. Rankomis 
susiėmė krūtis ir skaudžiai sužnybo spenelius. Sulaikiusi kvapą 

išbuvo be oro tris minutes, kol pradėjo nepakenčiamai skaudėti 
plaučius. 


REDAKTORĖ ERIKA BERGER tik pašnairavo į laikrodį, 
kai Mikaelis Bliumkvistas į visiems šventą gamybinį pasitarimą, 
vykstantį dešimtą valandą kiekvieno mėnesio antrąjį antradienį, 
atėjo kone penkiolika minučių pavėlavęs. Šių pasitarimų metu 
būdavo bendrais bruožais planuojamas artimiausias numeris bei 
priimami perspektyviniai sprendimai dėl „Millennium“ turinio 
keletui mėnesių į priekį. 

Mikaelis Bliumkvistas atsiprašė už pavėlavimą kažką su- 
murmėdamas pasiaiškinimui, ką — niekas neišgirdo ar bent 
jau neįsidėmėjo. Be Erikos, pasitarime dalyvavo redakcijos 
sekretorė Malina Erikson, bendrasavininkis dizaineris Kris- 
teris Malmas, reporterė Monika Nilson ir valandininkai Lotė 
Karim bei Henris Kortesas. Mikaelis Bliumkvistas akimirks- 
niu konstatavo, kad septyniolikmetė praktikantė išgaravusi, 
tačiau draugiją už nedidelio pasitarimų stalo Erikos Berger 
kabinete papildęs visiškai nepažįstamas veidas. Pašalinius į 
„Millennium“ gamybinius pasitarimus Erika įsileisdavo labai 
retai. 

— Čia Dagas Svensonas, - pristatė Erika Berger, — laisvai 
samdomas Žurnalistas. Mes iš jo pirksim vieną medžiagą. 

Linktelėjęs Mikaelis pakratė vyriškiui ranką. Dagas Svenso- 
nas buvo šviesiaplaukis, mėlynakis, trumpai apsikirpęs, su trijų 
dienų barzdos šeriais. Apie trisdešimties, iš pažiūros tiesiog ne- 
padoriai geros fizinės formos. 

— Kaip žinote, kasmet rengiam po vieną ar du teminius nu- 
merius, — tęsė Erika, - šią medžiagą norėčiau paskelbti gegužės 
numeryje. Spaustuvė užsakyta balandžio 27 dienai. Tekstams 
parengti turim daugiau kaip tris mėnesius. 

— Teminis numeris - kokia tema? — pasiteiravo Mikaelis, pil- 
damasis kavos iš termoso. 

— Praeitą savaitę Dagas buvo pas mane su publikacijos apma- 
tais. Aš ir paprašiau, kad dalyvautų redakcijos susirinkime. Gal 
galėtumėt smulkiau pristatyti? - kreipėsi Erika į Svensoną. 

— Trafficking“, - tarė Dagas Svensonas, - kitaip tariant, sekso 
prekyba merginomis. Šiuo atveju daugiausia iš Baltijos šalių ir 
Rytų Europos. O jei pradėsime iš tolo, tai aš rašau knygą šia 
tema, todėl ir susisiekiau su Erika - juk jūs nuo šiol užsiimat ir 
knygų leidyba. 

Visus tai pralinksmino. Leidykla „Millennium“ kol kas buvo 
išleidusi vieną vienintelę knygą, tai yra Mikaelio Bliumkvisto 
prieš metus pasirodžiusią plytą apie finansinę milijardieriaus 
Venerstriomo imperiją. Švedijoje buvo ką tik pasirodęs septin- 
tasis knygos leidimas, ją, be to, jau buvo išleidę norvegiškai, vo- 
kiškai ir angliškai, vertimas į prancūzų kalbą kaip tik pradeda- 
mas. Kodėl taip sėkmingai ją pirko, nesuvokiama, juk istorija iš 
esmės jau žinoma, juoba aprašyta nesuskaičiuojamoje galybėje 
laikraščių. 

— Mūsų leidybiniai mastai gal ir ne patys plačiausi, - atsargiai 
pastebėjo Mikaelis. 

Čia šyptelėjo ir Svensonas. 

— Aš jau supratau. Bet leidyklą turit. 

— Yra ir didesnių leidyklų, - tebesispyrė Mikaelis. 

— Be abejo, - pritarė Erika, - bet mes visus metus ginčija- 
mės, gal, šalia ordinarinės veiklos, pradėti leisti specializuotą 
literatūrą. Temą aptarinėjom dviejuose valdybos posėdžiuose, 
visi pasisakė teigiamai. Mūsų įsivaizdavimu, kalba eitų apie 1a- 
bai siaurą leidybos barą — tris keturias knygas per metus, ku- 
rios iš esmės būtų vien reportažai įvairiomis temomis. Kitaip 


* Prekyba žmonėmis (angl). 

tariant, tipiška Žurnalistinė produkcija. O ši knyga padarytų 
puikią pradžią. 

— Sekso prekyba žmonėmis, - pertarė ją Mikaelis, - pasakokit. 

— Aš jau ketverius metus gremžiu šią temą. Susidomėjau 
savo draugės — Mijos Bergman, kriminologės ir lyčių studijų 
mokslininkės — dėka. Anksčiau ji dirbo nusikaltimų prevenci- 
jos taryboje ir atliko tyrimus apie seksualinių paslaugų pirkimo 
įstatymą. 

— Esu ją sutikusi, - netikėtai įsiterpė Malina Erikson, - prieš 
dvejus metus ėmiau iš jos interviu, kai ji rengė ataskaitą, lygi- 
nančią teismų elgesį su vyrais ir moterimis. 

Linktelėjęs Svensonas nusišypsojo. 

— Kilo tikras ažiotažas, — pritarė jis. - Bet ji prekybą žmonė- 
mis tyrinėja jau penketą — šešetą metų. Taip mes ir susipažino- 
me. Aš rengiau medžiagą apie internetinę sekso prekybą, man 
patarė su ja pakalbėti, nes ji išmananti dalyką. Pasirodo, dar 
ir kaip. Na, neaušinsiu burnos - mudu pradėjome kartu dirb- 
ti, aš kaip Žurnalistas, ji kaip mokslininkė, pamažu pradėjome 
susitikinėti, o prieš metus apsigyvenome kartu. Ji rašo daktaro 
disertaciją, pavasarį ginsis. 

— Vadinasi, ji rašo daktarinę, o jūs?.. 

— Aš rašau disertacijos mokslo populiarinimo versiją, pa- 
pildydamas savo paties medžiaga. Bei sutrumpintą versiją — tą 
straipsnį, kur atidaviau Erikai. 

— Gerai, judu dirbat komandinį darbą. O kokia istorija? 

— Vyriausybė įteisino griežtą seksualinių paslaugų pirkimo 
įstatymą, policininkai privalo užtikrinti, kad įstatymo būtų 
laikomasi, o teismai įpareigoti teisti seksualinius prasižengė- 
lius — prostitučių klientus šalyje laikome nusikaltėliais, nes 
seksualinių paslaugų pirkimas persekiojamas įstatymo. Ži- 
niasklaida šia tema publikuoja pasipiktinimo kupinus reporta- 
žus ir taip toliau. Tuo pat metu Švedija — viena šalių, iš Rusijos 

ir Baltijos šalių pagal gyventojų skaičių perkančių daugiausia 
prostitučių. 

- Ir jūs tai galite įrodyti? 

— Tai jokia paslaptis. Tai net ne naujiena. Nauja tai, kad mes 
suradome ir pakalbinome kokį tuziną Li/a 4 ever“ mergaičių. 
Joms dažniausiai po 15-20 metų, augusios socialiai apverktino- 
mis sąlygomis Rytų bloko valstybėse, į Švediją jas atvilioja pa- 
žadai apie vienokį ar kitokį darbą, tačiau atvykusios pakliūva 
į absoliučiai jokių skrupulų nejaučiančios sekso mafijos nagus. 
Sugretinus tam tikrą asmeninę tų merginų patirtį su filmu Li/- 
Ja 4 ever, pastarasis gali pasirodyti kaip pramoga visai šeimai. 
Kitaip tariant, kai kurie tų merginų biografijos momentai net 
nesiduoda perteikiami kino priemonėmis. 

— Aišku. 

— Tai ir yra, sakykime, svarbiausias Mijos disertacijos išeities 
taškas. O knyga sumanyta kiek kitaip. 

Visi susidomėję įtempė ausis. 

— Mija darė interviu su merginomis. O aš sistemingai išana- 
lizavau tiekėjus ir klientūrą. 

Mikaelis nudžiugo. Iš anksčiau Svensono nepažinodamas, 
staiga pajuto, kad jis - kaip tik iš tokių Žurnalistų, kurie jam pa- 
tinka, kurie imasi esminių temos pusių. Mikaelio galva, auksinė 
žurnalistikos taisyklė sako, kad visada reikia ieškoti kaltų. Zže 
bad guys“. 

— Aptikote įdomių faktų? 

— Aš, tarkime, galiu įrodyti, kad vienas Teisingumo minis- 
terijos valdininkas, susijęs su seksualinių paslaugų pirkimo įsta- 
tymo rengimu, išnaudojo mažiausiai dvi merginas, atgabentas į 
šalį sekso mafijos rūpesčiu. Vienai jų - penkiolika. 

* Švedų režisieriaus Lukaso Moodysono filmas apie prekybą žmonėmis, konkrečiai, apie merginą iš 


buvusios Sovietų Sąjungos, parduotą į sekso vergiją Švedijoje. 
** Blogiečių (angl.). 

— Gražiausia. 

— Prie šios istorijos puse etato pradirbau trejus metus. Kny- 
goje bus studijuojami klientūros pavyzdžiai. Tarp jų — trys po- 
licininkai, vienas dirba saugume, o vienas — dorovės policijos 
skyriuje. Tarp jų taip pat yra penki advokatai, vienas prokuroras 
ir vienas teisėjas. Kiti — trys žurnalistai, vienas jų ne kartą skelbė 
medžiagą apie sekso prekybą. Privačiame gyvenime jis laiką lei- 
džia fantazuodamas apie išprievartavimus su niolikmete kekše 
iš Talino... ir šiuo atveju tai vargu ar abiem pusėms priimtini 
sekso žaidimai. Aš ketinu juos įvardyti pavardėmis. Turiu ne- 
nuginčijamų įrodymų. 

Mikaelis švilptelėjo. Paskui jo šypsena išblėso. 

— Kadangi vėl tapau atsakinguoju leidėju, norėsiu su didi- 
namuoju stiklu peržvelgti visą dokumentaciją, — tarė jis. - Šį 
kartą neatidžiai patikrinęs šaltinius gavau tris mėnesius laisvės 
atėmimo. 

— Jei panorėsite išleisti medžiagą, gausite visus pageidauja- 
mus įrodymus. Bet prieš parduodamas medžiagą „Millennium“, 
kelsiu vieną sąlygą. 

— Dagas nori, kad išleistume ir knygą, - įsiterpė Erika. 

— Būtent. Noriu, kad ji prilygtų bombos sprogimui, o „Mil- 
lennium“ šiuo metu kaip tik ir yra pats patikimiausias ir drąsiau- 
sias šalies žurnalas. Sunkiai įsivaizduoju, kad atsiras bent viena 
kita leidykla, pasiryžusi išleisti tokio pobūdžio knygą. 

— Vadinasi, be knygos nebus nė straipsnio, — apibendrino 
Mikaelis. 

— Man rodos, labai puikus sumanymas, - tarė Malina Erik- 
son, jai murmėdamas pritarė Henris Kortesas. 

— Straipsnis ir knyga yra du skirtingi dalykai, - tarė Berger, — 
pirmuoju atveju Mikaelis yra atsakingasis leidėjas, o knygų lei- 
dyboje atsakinguoju leidėju laikomas autorius. 

— Žinau, — nesuglumo Svensonas, - man tai nekelia nerimo. 
Tą pačią akimirką, kai pasirodys knyga, Mija paduos į policiją 
skundą apie visus mano įvardytus asmenis. 

— Kils pragaras, - spėjo Kortesas. 

— Tai dar ne viskas, — tarė Svensonas, - aš taip pat gilinuosi 
į struktūras, kurios pelnosi iš sekso prekybos. Kalba eina apie 
organizuotą nusikalstamumą. 

— Ir ką ten sužvejojote? 

— Tai ir yra tragiškiausia. Sekso mafija — purvina visiškų de- 
bilų šutvė. Ir pats gerai nežinau, ko tikėjausi pradėdamas studi- 
ją, tačiau mes kažkodėl — ar bent jau aš - klaidingai manome, 
kad „mafija“ — tai prabangiais automobiliais važinėjanti išsičius- 
tijusių vyrukų govėda visuomenės viršūnėje. Įtariu, kad tokiam 
vaizdui susiklostyti padėjo kai kurie amerikietiški filmai šia 
tematika. Jūsų istorija apie Venerstriomą, —- Svensonas dirste- 
lėjo į Mikaelį — juk taip pat įrodo, kad tai visai realu. Visgi Ve- 
nerstriomas tam tikra prasme priklausė išimtims. Tuo tarpu čia 
aš aptikau gaują brutalių nevėkšlų sadistų, beveik nemokančių 
skaityti ir rašyti, absoliučių mulkių, nė iš tolo nieko nenurau- 
kiančių apie organizavimą ir strateginį mąstymą. Yra šiokių to- 
kių sąsajų su baikeriais ir kitomis truputį geriau organizuotomis 
grupuotėmis, tačiau bendrais bruožais - sekso prekyba užsiima 
asilų kaimenė. 

— Tai labai aiškiai parodyta straipsnyje, - patvirtino Berger. — 
Kad būtų pažabota sekso prekyba, turime įstatyminę bazę, po- 
licijos pajėgas ir teisėsaugos sistemą, kasmet finansuojamas mi- 
lijonais mokesčių mokėtojų pinigų, bet jie nesusitvarko su būriu 
idiotų. 

— Tai nepertrūkstamas Žmogaus teisių pažeidinėjimas, mergi- 
nos, apie kurias čia kalbame, yra nustumtos ant tokio žemo vi- 
suomenės laiptelio, kad juridiškai jos nieko nedomina. Jos nebal- 

suoja. Vos pakalba švediškai — moka tik tiek, kiek reikia susitarti 
dėl sandėrio. Devyniasdešimt devyni kablelis devyniasdešimt 
devyni procento visų su sekso prekyba susijusių nusikaltimų ne- 
patenka policijos žinion. Tai neabejotinai paties didžiausio Šve- 
dijos nusikalstamumo ledkalnio viršūnė. Įsivaizduokit, kas būtų, 
jei bankų apiplėšimai būtų traktuojami taip pat aplaidžiai — ne- 
įmanomas dalykas. Talino ir Rygos paauglių mergaičių išnau- 
dojimas nėra prioritetinis klausimas. Kekšė yra kekšė. Taip jau 
veikia sistema. 

— Ir tai žino kiekvienas kvailys, - įsiterpė Monika Nilson. 

— Tai ką pasakysite? - paklausė Berger. 

— Mintis man patinka, - tarė Bliumkvistas, —- tokia medžiaga 
kai kam kaip reikiant pakedensime kailį, o kaip tik tai kažkada 
ir buvo pagrindinė idėja kuriant „Millennium“. 

— Kaip tik todėl aš čia ir tebedirbu. Atsakingajam leidė- 
jui kartkartėmis priklauso pasėdėti šaltojoje, — tarė Monika 
Nilson. 

Visi, išskyrus Mikaelį, nusijuokė. 

— Jis vienintelis per savo kvailumą sutiko tapti atsakinguoju 
leidėju, — toliau juokavo Berger. - Medžiagą leisim gegužę. Tuo 
pat metu išeis ir jūsų knyga. 

— Ar knyga jau baigta? - paklausė Mikaelis. 

— Dar ne. Turiu santrauką, tačiau parašyta vos truputį dau- 
giau nei pusė. Jei sutiksite išleisti knygą ir sumokėsite avansą, 
galėčiau užgulti knygą visomis pajėgomis. Beveik visas tiriama- 
sis darbas jau padarytas. Liko tik keletas papildomų neesminių 
dalykų — iš esmės vien patvirtinti tai, ką jau ir taip žinau — bei 
atlikti akistatas su demaskuojama klientūra. 

— Elgsimės lygiai kaip ir su knyga apie Venerstriomą. For- 
matavimas užims savaitę, — Kristeris Malmas linktelėjo, — dvi 
savaites spausdins. Akistatas darysime kovo ir balandžio mė- 

nesiais, paskutinis pasirengimų etapas — penkiolikos puslapių 
reziumė. Vadinasi, viso rankraščio norėtume balandžio penkio- 
liktą, kad spėtume peržiūrėti visus šaltinius. 

— Kaip darysime su kontraktu ir panašiai? 

— Anksčiau niekada nesu pasirašiusi knygos kontrakto, teks, 
matyt, šnektelėti su mūsų advokatu. 

Berger suraukė antakius. 

— Bet kol kas siūlau autorinę sutartį keturiems mėnesiams 
nuo vasario iki gegužės. Ir jokių didelių pinigų. 

— Tinka. Man reikalingas minimalus atlyginimas, kad galė- 
čiau visą dėmesį sutelkti į tekstą. 

— O šiaip empirinė taisyklė tokia — apmokėjus visas išlaidas, 
nuo knygos pardavimo likusias pajamas dalijamės pusiau. Ką 
pasakysite? 

— Pasakysiu, kad man kaip sykis, - tarė Svensonas. 

— Dabar pasiskirstom darbus, — tęsė Berger, — Malina, ta- 
vęs prašysiu pabūti teminio numerio gamybos redaktore. Nuo 
kito mėnesio pradžios tai pagrindinis tavo darbas, dirbsite su 
Svensonu ir redaguosite rankraštį. Lote, vadinasi, tau teks pa- 
būti laikinąja žurnalo redakcijos sekretore nuo kovo iki gegužės 
imtinai. Privalėsi pasiimti visą etatą, o Malina ir Mikaelis tave 
parems, kiek spės. 

Erikson linktelėjo. 

— Mikaeli, tau patikiu tapti knygos redaktoriumi. 

Ji pažvelgė į Svensoną. 

— Mikaelis apsimeta kaip niekur nieko, bet jei atvirai, jis 
meistriškas redaktorius, be to, išmano medžiagos rinkimą. Per 
mikroskopą patikrins kiekvieną knygos skiemenį. Kaip vanagas 
puls kiekvieną smulkmeną. Jaučiuosi pamaloninta, kad pano- 
rote knygą išleisti „Millennium“. Tačiau mes turime nemažai 
priešų, kurie nieko kito ir netrokšta, kad tik mes apsikvailin- 

tume. Todėl, publikuodami ką nors kontroversiška, privalome 
būti visiškai tikri. Negalime sau leisti nieko kito. 

— Man tik to ir reikia. 

— Puiku. Tik ar ištversite, kai kas nors dieną naktį visą pava- 
sarį stypsos jums už nugaros ir baksnos kiekvieną žodį? 

Svensonas nusišaipė žiūrėdamas į Mikaelį. 

— Visada prašom. 

Mikaelis linktelėjo. 

— Tai teminis numeris, vadinasi, reikia parengti ir daugiau 
publikacijų. Mikaeli, norėčiau, kad parašytum apie sekso 
prekybos ekonomiką. Apie kokias kasmetines sumas suka- 
si kalba? Kas išlošia iš sekso prekybos ir kur atsiduria pini- 
gai? O gal galima rasti įrodymų, kad dalis pinigų pakliūva į 
valstybės iždą? Monika, norėčiau, kad bendrai apžvelgtum 
seksualinį išnaudojimą. Pakalbėk su moterų krizių centrais 
ir tyrėjais, gydytojais ir valdžios instancijomis. Judu plius 
Dagas rašot pamatinius tekstus. Henriui užsakau interviu 
su Dago drauge Mija Bergman, Dagas jo padaryti negalės. 
Tai būtų portretas — kas ji, ką tyrinėja, kokias priėjo išvadas? 
Paskui norėčiau, kad pateiktum policijos tyrimų pavyzdžių. 
Kristeri - nuotraukos. Nežinau, kaip tokią temą iliustruosi- 
me. Pagalvok apie tai. 

— Turbūt nieko nėra lengviau kaip iliustruoti tokią temą. 
Anoks čia menas. Jokių problemų. 

— Gal galiu ir aš įsiterpti, - tarė Svensonas, — yra saujelė poli- 
cininkų, be galo atsidavusių savo darbui. Būtų naudinga pakal- 
binti ir ką nors iš jų. 

— Turite pavardes? - paklausė Kortesas. 

— Ir telefono numerius, - linktelėjo Svensonas. 

— Puiku, - apibendrino Berger, — gegužės mėnesio tema — 


sekso prekyba. Pagrindinė problematika — prekyba žmonė- 

mis yra Žmogaus teisių pažeidimus, o plačiuosius sluoksnius 
privalu informuoti apie nusikaltėlius bei bausti juos kaip bet 
kuriuos karo nusikaltėlius, mirties eskadronus ar budelius. 


Pradedam. 


— 103 — 


o SKYRIUS 


TREČIABIENIS, SABSIS 12 — PENKTADIENIS, SAUSIO 14 


KAI LISBETA PIRMĄ kartą per pusantrų metų nuomota 
Nissan Micra įsuko į Epelvikeno keliuką, sanatorija pasirodė 
svetima ir nepažįstama vieta. Nuo to laiko, kai jai suėjo pen- 
kiolika, ji reguliariai po porą kartų per metus atvažiuodavo į 
sanatoriją, kurioje, po įvykusio To Baisaus Dalyko, buvo hospi- 
talizuota jos motina. Nors lankydavosi Epelvikene retai, sanato- 
rija Lisbetos gyvenime buvo nusistovėjusi gairė. Tai buvo vieta, 
kur jos motina praleido paskutiniuosius dešimt savo gyvenimo 
metų ir kur po paskutiniojo visa naikinančio kraujo išsiliejimo į 
smegenis galiausiai mirė būdama vos keturiasdešim trejų metų 
amžiaus. Motina buvo vardu Agneta Sofija Salander. Paskuti- 
niaisiais keturiolika metų iki mirties ją nuolatos persekiojo vis 
pasikartojantys mikroinsultai, pavertę ją neįgalia, nesugebančia 
savarankiškai rūpintis higiena, apsišvarinti bei tvarkytis kasdie- 
ninę buitį. Nors kartkartėmis su motina netgi pavykdavo susi- 
kalbėti, ji sunkiai atpažindavo Lisbetą. 

Nuo minčių apie motiną Lisbeta kaskart pasijusdavo bejėgė 
ir tarsi atsidūrusi ant juodos kaip naktis prarajos krašto. Būda- 
ma paauglė, ji ilgai puoselėjo svajonę, kaip motina pasveiks ir 
juodvi tada galės atstatyti bent kokį nors tarpusavio ryšį. Tačiau 
protu visada suvokė, kad taip niekada nebus. 


— 104 — 


MERGINA, KURI ŽAIDĖ SU UGNIMI 


Jos motina kažkada buvo liekna, neaukšta, tačiau visiškai ne 
tokia anorektiška kaip Lisbeta. Netgi atvirkščiai, motina buvo 
dailiai sudėta, tikra gražuolė. Kaip ir sesuo. 

Kamila. 

Seserį Lisbeta prisimindavo nenoromis. 

Lisbetai tai buvo likimo ironija, kad ji ir sesuo tarpusavyje 
tokios skirtingos. Jos dvynės, gimusios dvidešimties minučių 
skirtumu. 

Lisbeta — pirmoji. Kamila - gražioji. 

Jos tokios nepanašios, kad, regėjos, neįtikėtina, kaip galėjo 
subręsti tose pačiose įsčiose. Jei Lisbetos genetiniame kode ne- 
būtų atsiradęs defektas, ji būtų lygiai tokia pat nuostabiai graži 
kaip ir sesuo. 

Tikriausiai ir tokia pati kvaiša. 

Nuo pat mažų dienų Kamila buvo ekstravertė, mėgstama 
mokykloje, jai visur sekėsi. Lisbeta — tylenė, susikausčiusi, retai 
atsakinėdavo į mokytojų klausimus, o tai skaudžiai atsiliepdavo 
pažymiams. Jau pradinėse klasėse Kamila atsiribojo nuo Lisbe- 
tos tiek, kad jos net į mokyklą eidavo skirtingais keliais. Moky- 
tojai ir draugai pastebėjo, kad mergaitės niekada nebendrauja ir 
niekada nesisėda šalia. Nuo trečios klasės jos ėmė lankyti pa- 
ralelines klases. Nuo dvylikos ir nuo tada, kai įvyko Tas Baisus 
Dalykas, augo skirtingose globotojų šeimose. Jos nesimatė nuo 
septynioliktojo gimtadienio, kai susitikimas Lisbetai baigėsi 
mėlyne po akim, o Kamilai ištinusia lūpa. Lisbeta nežinojo, kur 
šiuo metu Kamila, ir net nebandė aiškintis. 

Tarp seserų Salander meilės nebuvo. 

Lisbetos akimis, Kamila - veidmainė, moraliai smukusi ma- 
nipuliatorė. Ir vis dėlto ne ją, o Lisbetą apylinkės teismo nutar- 
timi pripažino nevisprote. 

Ji sustojo lankytojams skirtoje stovėjimo aikštelėje ir užsi- 
sagstė nutrintą odinę striukę, paskui per lietų pasileido prie pa- 
radinio įėjimo. Stabtelėjusi šalia parko suolelio apsidairė. Kaip 

tik šioje vietoje, ant šito suolelio, prieš aštuonioliką mėnesių ji 
matė motiną paskutinį kartą. Iš anksto neplanavusi užvažiavo 
į Epelvikeno sanatoriją, keliaudama į šiaurę patalkinti Mikae- 
liui Bliumkvistui gaudyti klastingą, psichiškai nesveiką žudiką 
maniaką. Motina nerimavo ir, regis, nepažino Lisbetos, bet vis 
vien nenorėjo jos paleisti. Laikė dukros ranką, žvelgdama į ją 
pakrikusio proto žmogaus akimis. Lisbeta skubėjo. Išlaisvinusi 
ranką apkabino mamą ir, sėdusi ant motociklo, nulėkė. 

Epelvikeno direktorė Agnesė Mikaelson, atrodo, apsidžiau- 
gė išvydusi Lisbetą. Draugiškai pasisveikinusi palydėjo į san- 
dėlį, kur jos pasiėmė kartoninę dėžę. Lisbeta pakėlė ją — pora 
kilogramų. Jos turinys, ištiso nugyvento gyvenimo palikimas, 
buvo niekam vertas. 

— Nežinojau, ką daryti su jūsų motinos daiktais, - tarė Mi- 
kaelson, — bet taip ir nujaučiau, kad vieną gražią dieną dar 
pasirodysit. 

— Buvau išvykusi, - pasiteisino Lisbeta. 

Padėkojusi, kad palaikė dėžę, nusitempė ją į automobilį ir 
išvažiavo iš Epelvikeno visiems laikams. 


GRĮŽUSI Į MUSEBAKĘ TUOJ po dvyliktos, Lisbeta užnešė 
motinos daiktus į butą. Neatidarinėdama pastatė į sandėliuką 
hole ir vėl išėjo. 

Jai pravėrus lauko duris, pro šalį iš palengvo pravažiavo po- 
licijos automobilis. Lisbeta sustojo ir budriai nužvelgė šalia jos 
valdų atsidūrusius valdžios atstovus, tačiau kadangi šie nerodė 
jokių ženklų, kad rengiasi pulti, ji leido jiems pabėgti į laisvę. 

Po pietų ji slampinėjo po drabužių parduotuves pirkdamasi 
naują aprangą. Įsigijo didžiulį komplektą reikalingiausių drabu- 
žių, tai yra kelnių, džinsų, megztukų ir kojinių. Jos nedomino 
brangūs firminiai drabužiai, bet jautė tam tikrą pasitenkinimą 
galėdama vienu ypu nė nemirktelėjusi nusitėkšti pustuzinį džin- 

sų. Ekstravagantiškiausius pirkinius ji išsinešė iš Twvi/f4, kur iš- 
sirinko daugybę liemenėlių ir kelnaičių. Tai taip pat būtiniausia 
apranga. Tiesa, po pusvalandžio paieškų, visa iškaitusi nuo gė- 
dos, pasistvėrė ir komplektėlį, jos supratimu, laikytiną „seksua- 
liu“, o galbūt net „porno“. Tokių anksčiau nė nebūtų pamaniusi 
pirkti. Vakare, pasimatavusi apatinius, pasijuto be galo kvailai. 
Veidrodyje ji matė perkarusią tatuiruotą mergaitę su groteskiš- 
kais apdarais. Nusitraukusi juos šveitė į šiukšlių kibirą. 

Ji nusipirko naujus tvirtus žieminius batus iš Din Sko ir dvi 
poras lengvų šlepečių. Paskui, impulso pagauta, išsirinko juo- 
dus, pasivaikščiojimui skirtus aulinius aukštu kulneliu, su jais 
paaugdavo keletą centimetrų. Be to, storą Žieminę striukę iš ru- 
dos zomšos. 

Parvilkusi namo pirkinius, išsivirė kavos ir prisidarė sumušti- 
nių, paskui nuvažiavo į Ringeną atiduoti nuomoto automobilio. 
Namo grįžo pėsčia, likusią vakaro dalį prasėdėjo lango nišoje 
visiškoje tamsoje, žvelgdama į Saltšiono vandenį. 


MIJA BERGMAN, KRIMINOLOGIJOS doktorantė, pjaustė 
varškės pyragą ir puošė jo riekeles avietiniais ledais. Pirmiausia 
aptarnavusi Eriką Berger ir Mikaelį Bliumkvistą, paskui pastatė 
desertinius dubenėlius Dagui Svensonui ir sau. Malina Erikson, 
ryžtingai atsisakiusi deserto, tenkinosi juoda kava iš nematyto 
senamadiško gėlėto porcelianinio puodelio. 

— Iš močiutės servizo, - tarė Mija, pastebėjusi, kaip Malina 
apžiūrinėja puodelį. 

- Ji tiesiog dreba, kad tik kuris nesudužtų, - švelniai pasišai- 
pė Dagas. - Servizą ištraukiame tik sulaukę išskirtinių svečių. 

Mija šyptelėjo. 

— Aš pas močiutę augau kelerius metus, servizas iš esmės vie- 
nintelis man likęs jos daiktas. 

— Nuostabūs, - pagyrė Malina, - mano pačios virtuvėj tik 
šimtaprocentinė Ikea. 

Mikaeliui gėlėti kavos puodeliai buvo nusispjaut, užtat jis 
kritiškomis akimis stebeilijo į dubenėlį su pyragu, svarstyda- 
mas, ar neatleidus diržo per vieną skylutę. Buvo akivaizdu, kad 
Eriką užplūdę tie patys jausmai. 

— Viešpatie Dieve, man irgi reikėjo atsisakyti saldumynų, - ji 
kaltai dirstelėjo į Maliną prieš tvirtai sugniauždama šaukštelį. 

Susitikimas buvo numatytas kaip paprasta darbinė vakarienė 
norint, viena vertus, patvirtinti sutartą bendradarbiavimą, kita 
vertus, pratęsti diskusiją apie būsimo teminio „Millennium“ nu- 
merio maketą. Dagas pasiūlė susitikti pas jį kuklios vakarienės. 
Mija patiekė skaniausią pasaulyje viščiuką su saldžiarūgščiu 
padažu, skanesnio Mikaelis nebuvo ragavęs. Valgį jie užgėrė 
dviem buteliais sodraus ispaniško raudonojo vyno. Pateikus de- 
sertą, Dagas pasiteiravo, ar ką nors sudomintų taurė Ti//amore 
Dew. Tik Erika atsisakė iš kvailumo. Dagas ištraukė stiklus. 

Dagas su Mija gyveno dviejų kambarių bute Enšėdėje. Jie 
draugavo jau porą metų, bet apsisprendė ir atsikraustė gyventi 
kartu prieš metus. 

Svečiai susirinko apie šeštą vakaro. Ant stalo atsiradus de- 
sertui, jau buvo pusė devynių, bet kol kas apie tikrąjį vakarienės 
tikslą iš esmės nebuvo pasakyta nė žodžio. Visgi Mikaelis spėjo 
pastebėti, kad ir Dagas, ir Mija jam patinka, jų draugijoje laikas 
ėjo smagiai. 

Pagaliau Erika pakreipė pokalbį tema, kurios aptarti jie ir 
susibūrė. Mija atsinešė spausdintuvu išspausdintą disertacijos 
egzempliorių ir padėjo ant stalo Erikai. Pavadinimas buvo neti- 
kėtai ironiškas — From Russia with Love - o tai, aišku, aliuzija į 
klasikinę Ijano Flemingo agento 007 ekranizaciją. Paantraštė — 
Prekyba žmonėmis, organizuotas nusikalstamumas ir visuomenės 
kontrabriemonės. 

— Reikia būtinai skirti mano disertaciją ir Dago rašomą kny- 
gą, - įspėjo Mija. - Dago knyga — tai agitacinė versija, telkianti 
dėmesį į tuos, kurie pelnosi iš prekybos žmonėmis. Mano diser- 

tacija — tai statistika, konkrečių pavyzdžių nagrinėjimas, įstaty- 
mų tekstų ir visuomenės bei teismų elgesio su aukomis analizė. 

— Kaip suprantu, elgesio su merginomis. 

— Jaunomis mergaitėmis, paprastai nuo penkiolikos iki dvi- 
dešimties. Tai proletariatas, išsilavinimas prastas. Merginos ne- 
retai augusios gan painiomis šeimyninėmis sąlygomis, dažnai 
jau vaikystėje jas kas nors vienaip ar kitaip išnaudojo. Bet vie- 
na priežasčių, kad jas pavyko atsivilioti į Švediją, ta, jog kažkas 
joms pripūtė miglos į akis. 

— Sekso prekeiviai. 

— Šia prasme disertacijoje ryški lyčių studijų perspektyva. 
Retai kada mokslininkams pavyksta taip aiškiai nustatyti ta- 
koskyrą tarp lyčių vaidmenų. Merginos — aukos, vaikinai —- nu- 
sikaltėliai. Išskyrus kelias pavienes moteris, kurios pačios pel- 
nosi iš sekso prekybos, neegzistuoja jokia kita nusikalstamumo 
forma, kur lyčių vaidmenys kaip tokie yra nusikaltimo prielaida. 
Neegzistuoja taip pat ir jokia kita nusikalstamumo forma, kur 
socialinis pakantumas būtų toks beribis, o visuomenė dėtų tiek 
mažai pastangų, kad nusikalstamumas būtų pažabotas. 

— Jei teisingai suprantu, Švedijos įstatymai prieš prekybą 
žmonėmis ir seksu vis dėlto gana griežti, - įsiterpė Erika. 

— Nejuokinkit. Kasmet koks šimtas merginų — tikslios sta- 
tistikos nėra — atgabenamos į Švediją tarnauti kekšėmis, o tai į 
suprantamą kalbą išvertus reikštų, kad kūnas atiduodamas sis- 
temingam žaginimui. Nuo to laiko, kai įsigaliojo įstatymas dėl 
prekybos žmonėmis, teisme jis taikytas kokį kartą kitą. Pirmą 
kartą — du tūkstančiai trečiųjų balandį iškėlus bylą tai beprotei 
viešnamio šeimininkei, kuri darėsi lyties keitimo operaciją. Ji, 
žinoma, buvo išteisinta. 

— Pala, aš maniau, kad ją nuteisė? 

— Už viešnamio laikymą — taip. Tačiau kaltinimai prekyba 
žmonėmis buvo atmesti. O dalykas tas, kad nukentėjusios mer- 
ginos taip pat turėjo prieš ją liudyti, bet dingo kažkur Balti- 

jos šalyse. Valdžios organai bandė priversti jas atvykti į bylos 
nagrinėjimą, ieškojo jų pasitelkę Interpolą. Po mėnesio sekimo 
konstatuota, kad jų rasti neįmanoma. 

— O kas joms atsitiko? 

— Nieko. Televizijos laida „Insaideris“ pasigilino į faktus ir 
nuvažiavo į Taliną. Reporteriai užtruko maždaug vieną popietę, 
kol surado dvi merginas - gyvena su tėvais. Trečia išsikrausčiusi 
į Italiją. 

— Kitais žodžiais tariant, Talino policija per daug nepersi- 
stengė. 

— Reikia pasakyti, kad nuo to laiko sulaukėme poros kaltina- 
mųjų nuosprendžių, tačiau jais kaskart nuteisiami žmonės arba 
sulaikyti už kitus nusikaltimus, arba nenusakomi besmegeniai, 
niekaip nesugebantys išsisukti nesuimti. Įstatymas yra vien kos- 
metika. Jis iš esmės netaikomas. 

— Aišku. 

— Nusikaltimai šiuo atveju įvardijami kaip išžaginimas, daž- 
nai kartu su fiziniu smurtu, žiauriu fiziniu smurtu ir grasini- 
mu nužudyti, kai kuriais atvejais pasitaiko ir neteisėto laisvės 
atėmimo, - įsiterpė Dagas. - Daugelio šių merginų kasdieny- 
bė — tai trumpas sijonas, storas makiažo sluoksnis ir kelionės į 
kokią nors priemiesčio vilą. Svarbiausia, merginos neturi iš ko 
rinktis. Arba važiuos dulkintis su gašliu seniu, arba bus sun- 
kiai sužalotos ir kankinamos sutenerio. Pabėgti negali — kalbos 
nemoka, įstatymų bei taisyklių neišmano, kur kreiptis nežino. 
Namo važiuoti negali. Vos spėja kirsti Švedijos sieną, iš jų ati- 
ma pasus. Viešnamio prižiūrėtojos byloje netgi laikė užrakintas 
kažkokiame bute. 

— Kaip vergų fermoj. Ar jos bent kiek užsidirba iš tokio 
verslo? 

— O kaipgi, - atsakė Mija, - paguodai joms šis tas nutrupa. 
Atitarnauja vidutiniškai keletą mėnesių, paskui joms leidžia va- 
žiuoti namo. Išsiveža neblogą pluoštą banknotų — apie dvide- 

šimt, kai kada net iki trisdešimties tūkstančių. Rusiška valiuta 
visai nemenkas turtas. Deja, neretai jas parlydi giliai įsišaknijusi 
alkoholio ir narkotikų priklausomybė bei gyvenimo stilius, dėl 
kurio pinigai palyginti greitai baigiasi. Taip sistema tampa apsi- 
rūpinanti pačia savimi. Po kurio laiko jos vėl stoja į darbą, taip 
sakant, laisva valia grįždamos pas savo kankintoją. 

— Kokia metinė šios veiklos apyvarta? — paklausė Mikaelis. 

Prieš atsakydama Mija pašnairavo į Dagą ir kuriam laikui 
susimąstė. 

— Į šį klausimą konkrečiai atsakyti sunku. Mes čia ir šiaip 
skaičiavom, ir kitaip, ir vis vien dauguma mūsų skaičiavimų tėra 
tik vertinimai. 

— O iš akies? 

— Gerai, tarkime, mes žinome, kad viešnamio prižiūrėto- 
ja, ta, kurią nuteisė už sąvadavimą, bet išteisino dėl kaltinimų 
prekyba žmonėmis, per dvejų metų laikotarpį atsivežė iš Rytų 
trisdešimt penkias moteris. Jos čia išbuvo įvairiai — nuo keleto 
savaičių iki keleto mėnesių. Teisme išaiškėjo, kad per tuos dve- 
jus metus visos kartu uždirbo daugiau kaip du milijonus kronų. 
Aš perskaičiavau ir nustačiau, kad viena mergina per mėnesį už- 
dirba maždaug penkiasdešimt tūkstančių kronų. Nuo to maž- 
daug penkiolika procentų reikia atmesti išlaidoms - kelionėms, 
drabužiams, būstui ir pan. Tokiame gyvenime prabangos maža. 
Dažniausiai tenka glaustis kokiame nors bute, kurį parūpina 
gauja. Iš likusių keturiasdešimt penkių tūkstančių gauja pasiima 
nuo dvidešimties iki trisdešimties tūkstančių. Gaujos vadeiva į 
kišenę susideda pusę, sakykim, penkiolika tūkstančių, o liku- 
sius išdalija savo darbuotojams — vairuotojams, smogikams ir 
kitiems. Merginai tenka dešimt - dvylika tūkstančių. 

— Taigi per mėnesį... 

— Sakykim, kad gauja turi dvi ar tris jai triūsiančias merginas. 
Tai reiškia, kad jos uždirba gerus šimtą penkiasdešimt per mė- 
nesį. Kiekvienoje gaujoje yra vidutinškai du trys asmenys, kurie 

iš to privalo gauti pajamas. Štai taip maždaug ir atrodo prievar- 
tos biudžetas. 

— O kiek iš viso... turiu omeny, skaičiuojant bendrai? 

— Sakykime, išeitinis taškas —- bent šimtas aktyvių merginų, 
kiekvienu momentu kuria nors prasme patiriančių išnaudojimą. 
Tai reiškia, kad bendra apyvarta visos Švedijos mastu kas mėne- 
sį siekia gerus pusantro milijono kronų, o per metus tokiu būdu 
gauname šimtą milijonų kronų. Čia kalbame tik apie merginas, 
prekybos žmonėmis aukas. 

— Bet suma beveik niekinė. 

— Tai ir yra smulkūs pinigai. Bet tam, kad būtų surinktos 
šios palyginti kuklios įplaukos, reikia išprievartauti per šimtą 
merginų. Tai mane varo į pasiutimą. 

— Kalbat lyg neobjektyvi mokslininkė. Bet pažiūrėkim taip — 
jei vienai merginai tenka trys vaikinai, vadinasi, iš to pragyvena 
kokie penki — šeši šimtai vyrų. 

— Realiai netgi dar mažiau. Spėju, kad kokie trys šimtai. 

— Paklausius neatrodo, kad tai neįveikiama problema, - įsi- 
terpė Erika. 

— Mes leidžiame įstatymus ir piktinamės žiniasklaidoje, bet 
parodykit man tą, kuris kalbėjo su kekše iš Rytų bloko ir bent 
per nago juodymą įsivaizduoja, koks jos gyvenimas. 

— Kaip tas daroma? Grynai praktiškai? Turėtų būti palyginti 
sunku nemačiomis atsigabenti šešiolikmetę mergaitę iš Talino. 
Kas būna, kai jos atvažiuoja čia? - paklausė Mikaelis. 

— Kai pradėjau į tai gilintis, maniau, kad kalba eina apie ne- 
paprastai gerai organizuotą veiklą, vykdomą kokios nors pro- 
fesionalų mafijos, daugiau ar mažiau nepastebimai vežančios 
merginas per sieną. 

— Bet taip nėra? — spėjo Malina. 

— Veikla organizuota, bet aš pamažu suvokiau, kad iš esmės 
kalba eina apie daugybę mažų, gan prastai organizuotų grupelių. 
Pamirškite „Armani“ kostiumus ir sportinius automobilius — vi- 

dutinei gaujai priklauso du ar trys nariai, pusė rusų arba baltų, 
pusė švedų. Įsivaizduokit gaujos galvą — jam keturiasdešimt, 
kėkso apsivilkęs apatinius marškinėlius, geria alų ir krapštosi 
bambą. Be išsilavinimo, visą gyvenimą persekiojamas proble- 
mų, kai kuriais atvejais laikytinas socialiai nevisaverčiu. 

— Kokia romantika. 

— Jo požiūris į moteris — iš akmens amžiaus. Tai pagarsėjęs 
smurtautojas, dažnai neblaivus, daužo visus, kas tik žodį prieš 
pasako. Gaujoje tas viršesnis, kas stipresnis, bendradarbiai daž- 
nai jo bijo. 


BALDUS IŠ IKEA LISBETAI pristatė po trijų dienų, apie 
pusę dešimtos ryto. Du pečiuiti vyrukai pakratė ranką blondinei 
Irenei Neser, žvitruolei, kalbančiai su norvegišku akcentu. Jų 
diena prabėgo nelyg šaudykle važinėjantis mažyčiu liftu ir mon- 
tuojant stalus, spintas bei lovas. Jiedu dirbo pasiutusiai našiai, 
aiškiai, tai jiems ne pirmiena. Irenė Neser pavaišino pietumis, 
suvaikščiojusi iki Sioderio halės turgaus ir nupirkusi graikiško 
maisto išsineštinai. 

Apie penktą po pietų vaikinukai baigė darbą. Jiems išėjus, 
Lisbeta nusitraukė peruką ir ėmė apžiūrinėti butą, svarstyda- 
ma, ar jai patiks naujuosiuose namuose. Virtuvės stalas atrodė 
pernelyg elegantiškas, kad atitiktų jos stilių. Kambarys prie pat 
virtuvės, į kurį galėjai patekti ir iš koridoriaus, ir iš virtuvės, 
atstos svetainę — nuo šiol jame puikavosi šiuolaikiškos sofos ir 
aplink staliuką kavai prie pat lango susibūrę foteliai. Miegama- 
jame atsargiai atsisėdusi ant Bergen modelio lovos ir pačiupinė- 
jusi čiužinį ji net liko patenkinta. 

Paskui kyštelėjo nosį į darbo kambarį su vaizdu į Saltšiono 
ežerą. Va čia tai liuks. Čia dirbti ji galės. 

Tiksliai ką dirbs, pati, tiesa, nežinojo. Ir šiaip kritiškai verti- 
no visus likusius baldus. 

Gerai jau gerai, pažiūrėsim, kas 1š viso to išeis. 

Likusią vakaro dalį Lisbeta praleido kraustydama ir rūšiuo- 
dama asmeninius daiktus. Pirma pasiklojo lovą, susidėliojo į 
spintas rankšluosčius, paklodes ir užvalkalus. Išpakavo maiše- 
lius su naujai įsigytais drabužiais ir sukabino į drabužines. Nors 
ir daug pirko, teužpildė vos varganą dalį visos erdvės. Pasika- 
bino ir susistatė į vietą lempas, po virtuvės spinteles išskirstė 
puodus, indus ir įrankius. 

Kritiškai nužvelgusi tuščias sienas, suvokė, kad reikėjo nu- 
sipirkti keletą afišų, paveikslų ar ką nors panašaus. Normalūs 
žmonės tokius dalykus kabina ant sienų. Bent vienas gėlių vazo- 
nėlis irgi būtų ne pro šalį. 

Paskui, atidariusi kartonines dėžes iš Lundo gatvės, surū- 
šiavo knygas, laikraščius, spaudos iškarpas ir senus tyrimų do- 
kumentus, kuriuos turbūt derėtų išmesti. Negailėdama ištrenkė 
senus nudėvėtus marškinėlius ir skylėtas kojines. Netikėtai ap- 
tiko vibratorių, net neišluptą iš originalios pakuotės. Pati kreivai 
šyptelėjo. Gimtadienio dovana nuo Mimi, „ant bajerio“. Buvo 
visiškai pamiršusi jį, netgi nė karto neišbandžiusi. Nusprendusi, 
kad vibratoriaus valanda jau aušta, pasistatė jį stačią ant komo- 
dos šalia lovos. 

Paskui surimtėjo. Mimi. Pajuto smigtelint sąžinę. Kokius 
metus su Mimi reguliariai palaikė artimus santykius, o paskui 
metė ją dėl Mikaelio Bliumkvisto nė žodžio netarusi. Nei neat- 
sisveikino, nei nepranešė, kad žada išvažiuoti į užsienį. Lygiai 
taip pat neatsisveikino ir nė žodžio nekvėptelėjo nei Draganui 
Armanskiui, nei Evi/ Fingers merginoms. Šios turbūt mano, kad 
jos ir gyvos nebėr, arba galbūt pamiršo ją — ji niekada nebuvo 
svarbiausia šutvės narė. Ji tarsi visiems ir viskam atsuko nuga- 
rą. Staiga dingtelėjo mintis, kad Grenadoje neatsisveikino ir su 
Džordžu Blendu. Pagalvojo, kad gal bastosi ieškodamas jos pa- 
krantėje. Prisiminė, ką Mikaelis jai buvo sakęs apie draugystę — 
kad ši remiasi pagarba ir pasitikėjimu. Pasvarstė, kažin ar Mimi 
niekur nepasimetė ir gal reikėtų su ja susisiekti. 

Vėliau didelį vakaro ir nemažą nakties laiką rūšiavo popie- 
rius darbo kambaryje, instaliavo kompiuterius ir naršė po inter- 
netą. Peržvelgė taip pat savo investicijas, konstatuodama, kad 
šiuo metu yra turtingesnė nei prieš metus. 

Kaip įprasta, įlindo į advokato Nilso Bjurmano kompiuterį ir, 
neradusi nieko įdomesnio jo korespondencijoje, padarė išvadą, 
kad jis stengiasi nebandyti jos kantrybės. Neaptiko jokių užuo- 
minų, kad jis dar nors kartą būtų susisiekęs su klinika Marselyje. 
Ir šiaip, panašu, bus sumažinęs profesinės bei asmeninės veiklos 
apimtis iki vegetacinio nulio. Elektroniniu paštu naudodavosi 
retai, o naršydamas po internetą iš esmės lankydavosi vien por- 
nografinėse svetainėse. 

Nuo interneto ji atsijungė tik apie antrą. Nuėjusi į miegamąjį 
nusirengė ir nusviedė drabužius ant kėdės. Paskui nuėjo į vonią 
praustis. Kampe prie lauko durų kabėjo du žmogaus ūgio veid- 
rodžiai. Ji ilgai apžiūrinėjo save - kampuotą, kreivą veidą, nau- 
jas krūtis ir milžinišką tatuiruotę ant nugaros. Tatuiruotė graži, 
ilgas besiraitantis drakonas raudonos, žalios ir juodos spalvos, 
prasidedantis ant peties ir besibaigiantis ant šlaunies. Keliauda- 
ma visus metus ji užsiaugino plaukus iki pečių, bet paskutiniąją 
savaitę Grenadoje išsitraukusi žirkles nusikirpo trumpai. Plau- 
kai ir toliau styrojo į visas šalis. 

Staiga pajuto, kad jos gyvenime įvyko ar kaip tik vyksta kaž- 
kokios fundamentalios permainos. Galbūt tai turtų primesti 
rūpesčiai, kad nebereikia sukti galvos dėl grašgalių. Galbūt vi- 
dun pagaliau ima brautis suaugusiųjų pasaulis. O galbūt ji pra- 
deda suvokti, kad motinos mirtis neatšaukiamai padėjo tašką 
vaikystei. 

Kelionių metais ji atsikratė keleto auskarų. Genujos klinikoje 
žiedas iš krūties spenelio buvo išmestas lauk grynai dėl medici- 
ninių priežasčių, nes reikėjo operuotis. Paskui ji išsivėrė žiedą iš 
apatinės lūpos, Grenadoje išsiėmė žiedą iš kairės lytinės lūpos — 

jis skaudžiai trynė, o ir pati nebeatsiminė, kam kažkada jo ten 
prireikė. 

Prasižiojusi atsuko virbelį, išbuvusį liežuvyje septynerius 
metus. Pasidėjo į dubenėlį ant lentynos šalia prausyklės. Bur- 
noje staiga pasidarė tuščia. Be keleto žiedų ausų kaušeliuose ji 
segėjo dar du auskarus — žiedą kairiajame antakyje ir papuošalą 
bamboje. 

Galiausiai ji grįžo į miegamąjį ir susirangė po naujai pirkta 
antklode. Susivokė, kad naujoji lova gigantiška, ir ji pati užima 
tik menką jos dalį. Pasijuto, tarsi gulėtų futbolo stadiono pa- 
kraštyje. Apsikamšė antklode. Ir dar ilgai mąstė. 


— 116 — 


6 SKYRIUS 


SEKMABIENIS, SAUSIS 23 — ŠEŠTADIENIS, SAUSIS 28 


LIFTU LISBETA SALANDER pakilo iš garažo į penktą 
aukštą, į viršutinį iš trijų antžeminių biurų pastato šalia Sliu- 
seno aukštų, kur buvo įsikūrę „Milton Security“. Lifto duris 
atidarė pasinaudojusi piratine pagrindinio įmonės rakto kopija, 
kurią pasirūpino įsigyti dar prieš keletą metų. Žengdama į tam- 
sų koridorių automatiškai žvilgtelėjo į rankinį laikrodį. Trys va- 
landos dešimt minučių, sekmadienio rytas. Naktinis budėtojas 
sėdi signalizacinėje trečiajame aukšte, ji žinojo, kad gali beveik 
neabejoti — visame aukšte bus tik ji viena. 

Kaip visada ji kraupo nuo minties, kaip profesionali apsaugos 
firma gali turėti tokių akivaizdžių trūkumų savo pačios apsau- 
gos sistemoje. 

Per vienerius metus penktojo aukšto koridorius mažai kuo 
pasikeitė. Pirmiausia ji užsuko į savo kabinetą, mažytį narvelį 
už stiklinės koridoriaus sienos, kur ją buvo įkišęs Armanskis. 
Durys buvo neužrakintos. Lisbeta sugaišo ne daugiau kaip vos 
keletą sekundžių, kol įsitikino, kad absoliučiai niekas jos ka- 
binete nepasikeitę, išskyrus tai, kad kažkas jame prie pat durų 
pastatė kartoninę dėžę su popieriaus atliekomis. Kambaryje te- 
buvo stalas, biuro kėdė, šiukšliadėžė ir tuščia knygų lentyna. 
Biuro įrangą sudarė idiotiška 1997 m. gamybos Toshiba PC su 
juokingai mažu kietuoju disku. 

Lisbeta neaptiko jokių požymių, rodančių, kad Draganas 
būtų užleidęs kambarį kam nors kitam. Tai ji palaikė geru ženk- 
lu, tuo pat metu suprasdama, kad džiaugtis nėra ko. Patalpa — 
atliekamas vos keturių kvadratinių metrų dydžio plotas, niekam 
išmintingiau nepritaikomas. 

Uždariusi duris be garso nužingsniavo koridoriumi pasitik- 
rindama, kad kuriame kabinete prie darbų nekiurksotų joks pe- 
lėda. Buvo visiškai viena. Stabtelėjusi prie automato prisileido 
plastikinį puodelį kapučino kavos, paskui patraukė toliau, į Ar- 
manskio kabinetą, duris vėl atsirakindama piratiniu raktu. 

Armanskio biuras kaip visada papiktino savo nepriekaištinga 
tvarka. Ji greitosiomis apsuko kabinetą, peržvelgė knygų lenty- 
ną, paskui įsitaisė už stalo ir įjungė kompiuterį. 

Iš savo naujai pirktos zomšinės striukės kišenės išsitraukusi 
kompaktinę plokštelę įkišo ją į grotuvą. Paleido programą, pa- 
vadintą Aspbyxia 1.3. Pati buvo ją sudariusi. Vienintelė jos funk- 
cija — instaliuoti naujesnę Internet Explorer versiją Armanskio 
kietajame diske. Procedūra užtruko maždaug penkias minutes. 

Baigusi paspaudė komandą „išmesti“, išsiėmė kompaktinę 
plokštelę, paleido kompiuterį iš naujo, o su juo ir naująją Internet 
Explorer. Programa atrodė ir elgėsi visiškai taip pat kaip ir jos 
pirmtakė, tačiau buvo vos vos didesnė ir mikrosekundę lėtesnė. 
Nustatymai visiškai atitiko originalą, netgi instaliacijos data. 
Nesimatė nė menkiausių naujosios laikmenos pėdsakų. 

Ji įrašė vieno olandiško serverio fž6 adresą, atsidarė nurody- 
mų langelis. Ji spustelėjo komandą copy. Įrašė pavadinimą Ar- 
manskis/MiltSec ir paspaudė OK. Kopiuteris ėmė akimirksniu 
kopijuoti Armanskio kietąjį diską į olandiškąjį serverį. Pasiro- 
dęs laikrodis pranešė, kad procesas užtruks trisdešimt keturias 
minutes. 

Kol vyko kopijavimas, ji išsitraukė atsarginį Armanskio ra- 
šomojo stalo raktą, kurį jis laikydavo dekoratyviniame vazo- 
nėlyje knygų lentynoje, ir artimiausią pusvalandį paskyrė su- 

sipažinimui su segtuvais, Armanskio saugomais viršutiniame 
dešiniajame stalo stalčiuje, kur visada kaupdavo aktualiausius 
ir skubiausius užsakymus. Kai kompiuteris skimbtelėjo, duoda- 
mas ženklą, kad kopijavimas baigtas, ji suguldė segtuvus į vietą 
tiksliai ta pačia tvarka. 

Paskui išjungė kompiuterį, rašomojo stalo lempą ir pasiėmė 
išgertą puodelį nuo kapučino. Išėjo iš „Milton Security“ tuo pa- 
čiu keliu kaip ir atvykdama į jį. Į liftą ji įlipo keturios valandos 
dvylika minučių. 

Pėsčia parėjo namo į Musebakę, atsisėdo prie kompiuterio, 
prisijungė prie serverio Olandijoje, paleido Aspbyxia 13 ver- 
siją. Programai įsivažiavus, atsidarė langelis, klausiantis, kokį 
kietąjį diską pasirinkti. Ji turėjo apie keturiasdešimt skirtingų 
variantų, kuriuos vartė stumdama pelę žemyn. Praleido kietą- 
jį diską, pažymėtą N:/sEBjurmanas, kurį paprastai permesdavo 
akimis kokį kartą kas antrą mėnesį. Akimirkai stabtelėjo prie 
MikBlom/nešiojamas ir MikBlom/stacionaras. Neatidarinėjo jų 
jau daugiau kaip metus, pasąmonėje svarstydama, ar neištrynus 
visai. Iš principo vis dėlto apsisprendė pasilikti — jei jau kartą 
įlindo į tuos kompiuteris, būtų kvaila atsikratyti visos informa- 
cijos, galbūt vieną gražią dieną bus priversta iš naujo atlikti visą 
procedūrą. Tas pats ir su piktograma Venersfriomas, kurios ji jau 
seniai nebuvo atsidariusi. Jos savininkas buvo miręs. Piktogra- 
ma Armanskis/MiltSec buvo pati naujausia, todėl atsivertė tik pa- 
čiame sąrašo gale. 

Būtų galėjusi ir anksčiau klonuoti jo kietąjį diską, bet jai tai 
nė karto nerūpėjo, nes ten dirbdama galėjo bet kada pasisavinti 
informaciją, kurią Armanskis slėpdavo nuo pašalinių akių. Įsi- 
laužimas į jo kompiuterį nebuvo piktavališkas darbas. Ji papras- 
čiausiai norėjo Žinoti, kuo įmonė šiuo metu užsiima ir kokia 
padėtis šalyje. Spustelėjus bematant atsidarė segtuvas su nauja 
piktograma, pavadinta ArmanskisKietasisD. Pabandžiusi įeiti, 
konstatavo, kad visos laikmenos vietoje. 

Prasėdėjo prie kompiuterio skaitydama Armanskio raportus, 
finansines ataskaitas ir elektroninį paštą iki pat septynių ryto. 
Galiausiai mąsliai linktelėjusi pati sau, išjungė kompiuterį. Vo- 
nioje išsivalė dantis ir nuėjo į miegamąjį, kur nusirengė palikda- 
ma drabužius, sumestus į krūvą ant grindų. Susirangiusi lovoje 
pramiegojo iki pusės pirmos po pietų. 


PASKUTINĮJĮ MĖNESIO PENKTADIENĮ „Millennium“ 
valdyboje vyko metinis ataskaitinis susirinkimas. Jame dalyvavo 
įmonės kasininkas, auditorius iš šalies bei keturi daliniai savinin- 
kai - Erika Berger (trisdešimt procentų), Mikaelis Bliumkvistas 
(dvidešimt procentų), Kristeris Malmas (dvidešimt procentų) ir 
galop Harieta Vanger (trisdešimt procentų). Į susirinkimą kvie- 
timą gavo taip pat ir redakcijos sekretorė Malina Erikson kaip 
darbuotojų atstovė bei vietinio profsąjungos klubo pirmininkė. 
Klubo nariams priklausė ji, Lotė Karim, Henris Kortesas, Mo- 
nika Nilson ir rinkodaros skyriaus viršininkas Sonis Magnuso- 
nas. Malina pirmą kartą dalyvavo įmonės vadovybės valdybos 
susirinkime. 

Susirinkimas prasidėjo lygiai ketvirtą po pietų ir baigėsi 
po geros valandos. Didelė dalis susirinkimo laiko buvo skirta 
finansinės veiklos ataskaitos bei finansinio audito ataskaitos 
pristatymams. Susirinkimo dalyviai priėjo išvadą, kad nors 
įmonę dvejus metus persekiojo finansinė krizė, „Millennium“ 
stabiliai stovi ant kojų. Audito analizė parodė, kad įmonė fak- 
tiškai gavo daugiau nei du milijonus kronų pelno, iš jų dau- 
giau kaip milijoną atnešė Bliumkvisto knyga apie Venerstrio- 
mo aferą. 

Erikai Berger pasiūlius, buvo nuspręsta, kad milijonas bus 
grąžintas į fondus apsisaugoti nuo būsimų krizių, du šimtai 
penkiasdešimt tūkstančių kronų bus paskirta būtinoms inves- 
ticijoms, redakcijos patalpų remontui bei naujiems kompiute- 
riams ir kitai techninei įrangai pirkti, trys šimtai tūkstančių 

bus atidėta bendram atlyginimų augimui bei galimybei pasiū- 
lyti kolegai Henriui Kortesui visą etatą. Iš likusios sumos da- 
liniams savininkams buvo pasiūlyta po penkiasdešimt tūks- 
tančių kronų. Visiems nuolatiniams redakcijos darbuotojams, 
nesvarbu, ar jie dirba visu ar nevisu etatu, bus po lygiai išdalyta 
šimto tūkstančių kronų dydžio premija. Vieninteliam rinko- 
daros skyriaus vedėjui Soniui Magnusonui nieko nenubyrėjo 
nuo premijos. Pagal darbo sutartį jis gaudavo komisinius nuo 
parduotų skelbimų, o tai kartais jį paversdavo didžiausią at- 
lyginimą gaunančiu redakcijos darbuotoju. Pasiūlymas buvo 
priimtas vienbalsiai. 

Mikaelis Bliumkvistas išdėstė mintį dar sumažinti laisvai 
samdomiems darbuotojams numatomą biudžetą — geriau puse 
etato įdarbinti papildomą reporterį. Dėl to kilo trumpa diskusija. 
Mikaelis turėjo mintyje Dagą Svensoną, kuriam „Millennium“ 
galėtų tapti pagrindine darboviete, vėliau jis galėtų pereiti dirb- 
ti visu etatu. Pasiūlymui pasipriešino Berger, kurios nuomone, 
žurnalas negalės išsilaikyti neturėdamas prieigos prie palyginti 
gausaus nepriklausomų žurnalistinių tekstų pluošto. Erikai pri- 
tarė Vanger, o Malmas susilaikė. Taip buvo nuspręsta laisvai 
samdomųjų biudžeto neliesti, bet ateityje pasigilinti, gal galima 
pakoreguoti kai kurias kitas išlaidas. Visi su malonumu bent jau 
puse etato būtų priėmę dirbti Svensoną. 

Po trumpo pasitarimo apie būsimas veiklos gaires ir plėtros 
planus, Berger buvo perrinkta valdybos pirmininke ateinantiems 
veiklos metams, ir.susirinkimas buvo baigtas. 

Erikson per visą valdybos susirinkimą nepratarė nė žodžio. 
Mintyse ji apmetė, kad kiekvienas darbuotojas nuo pelno gaus 
dvidešimt penkių tūkstančių kronų premiją, kitaip tariant, dau- 
giau nei dar vieną mėnesinį atlyginimą. Ji neįžvelgė pagrindo 
užprotestuoti sprendimą. 

Netrukus po susirinkimo Erika Berger pakvietė į papildomą 
savininkų susirinkimą. Taigi Erika, Mikaelis, Kristeris ir Ha- 

rieta pasiliko, o kiti išėjo iš pasitarimų kabineto. Kaigi Erika 
paskelbė susirinkimo pradžią. 

— Darbotvarkėje turime vieną vienintelį punktą. Harieta, 
pagal susitarimą su Henriku Vangeriu, jo bendrasavininkys- 
tė tęsis dvejus metus. Šiuo metu jau priartėjo kontrakto pa- 
baiga. Reikia apsispręsti, kas bus su jūsų — teisingiau tariant, 
Henriko — bendrasavininkyste. 

Harieta linktelėjo. 

— Visi žinome, kad Henriko narystę paskatino impulsyvus 
apsisprendimas, išprovokuotas ypatingos situacijos, - tarė Ha- 
rieta. — Ši situacija nebeegzistuoja. Ką pasiūlysite? 

Kristeris Malmas susierzinęs pasiraivė. Jis vienintelis pa- 
sitarimų salėje nežinojo, kokios buvo situacijos aplinkybės. 
Jis numanė, kad Mikaelis su Erika nuo jo nuslėpė kažkokią 
istoriją, Erika jam tik paaiškino, kad kalbama apie nepa- 
prastai privatų dalyką, susijusį su Mikaeliu, ko jis jokiomis 
aplinkybėmis nenorįs aptarinėti. Kristeris nebuvo toks kvai- 
las, kad nesuprastų, jog Mikaelio tylėjimas turi kažką bendra 
ir su Hedestadu, ir Harieta Vanger. Drauge jis suvokė, kad 
norėdamas priimti principinį sprendimą neprivalo visko Ži- 
noti, be to, pernelyg gerbia Mikaelį, kad keltų triukšmą dėl 
slapukavimo. 

— Mes visi trys panagrinėjome šį dalyką ir vienbalsiai sutarė- 
me dėl bendros pozicijos, - tarė Erika. Padariusi pauzę pažvel- 
gė Harietai į akis. - Prieš pristatydami savo poziciją, norėtume 
sužinoti jūsų nuomonę. 

Harieta Vanger žvelgė tai į Eriką, tai į Mikaelį, tai į Kristerį. 
Jos akys ilgėliau apsistojo ties Mikaeliu, tačiau jo veide ji nieko 
nesugebėjo išskaityti. 

— Jei norėsite išpirkti mano dalį, tai kainuos daugiau kaip 
tris milijonus kronų plius palūkanos, tiek Vangerių šeima in- 
vestavo į „Millennium“. Ar turit už ką? — paklausė Harieta 
švelniai. 

— O kaipgi, turim, - tarė šypsodamasis Mikaelis. 

Iš Henriko Vangerio jis buvo gavęs penkis milijonus kronus 
už senajam pramonės magnatui atliktą darbą. Kad ir kaip iro- 
niška būtų, jo užduotis, be kita ko, buvo surasti pačią Harietą 
Vanger. 

— Tokiu atveju nulems jūsų nuomonė, - tarė Vanger. — Pa- 
gal kontrakto sąlygas jūs turite teisę nuo šios dienos atsikratyti 
bendrasavininkio Vangerio. Henriko vietoje jokiu būdu nebū- 
čiau surašiusi tokio neapdairaus kontrakto. 

— Reikalui esant mes galime išpirkti jūsų dalį, — tarė Eri- 
ka, — klausimas, vadinasi, toks — kaip jūs norite pasielgti? Jūs 
valdote koncerną, teisingiau, netgi du koncernus. Visas mūsų 
metinis biudžetas atitinka jūsų koncernų kavutei skiriamas iš- 
laidas. Kokia jums nauda švaistyti energiją tokiai marginalijai 
kaip „Millennium“? Mes šaukiame valdybos susirinkimus kartą 
per ketvirtį. Vos užėmusi Henriko vietą, jūs skiriate jiems laiko 
ir punktualiai atvykstate į kiekvieną susirinkimą. 

Vanger lipšniai pažvelgė į valdybos pirmininkę. Ilgokai tylė- 
jusi pasisuko į Mikaelį ir atsakė: 

— Nuo pat gimimo esu kažkieno savininkė. Dienas leidžiu 
vadovaudama koncernui, kuriame intrigų daugiau nei keturių 
šimtų puslapių meilės romane. Tapdama jūsų valdybos nare, 
privalėjau atlikti primestas pareigas. Visgi būsiu atvira: per pas- 
taruosius aštuoniolika mėnesių pastebėjau, kad dalyvaudama 
šios valdybos veikloje jaučiuosi geriau nei visose kitose valdybo- 
se kartu sudėjus. 

Mikaelis mąsliai linktelėjo. Harieta akimis pasirinko Kris- 
terį. 

— „Millennium“ valdyba tarsi žaislinė. Problemos mažos, ap- 
rėpiamos, perkandamos. Žinoma, įmonės veiklos prielaida - pel- 
nas, pinigų uždirbimas, tačiau jūsų darbo tikslas visai kitas — jūs 
norite kažką pasiekti. 

Gurkštelėjusi mineralinio ji įsisiurbė akimis į Berger. 

— Kas riksliau tai yra — neaišku. Tie jūsų tikslai, atvirai sa- 
kant, migloti. Nesate nei politinė partija, nei suinteresuotųjų 
organizacija. Nesate niekam lojalūs ir į nieką neturite atsižvelg- 
ti, išskyrus patys save. Jūs įvardijate visuomenės trūkumus ir su 
malonumu kiaulinate nesimpatiškiems visuomenės veikėjams, 
dažniausiai siekdami ką nors pakeisti, daryti įtaką. Net jei visi 
drauge apsimesite cinikais ir nihilistais, žurnalą valdys vien tik 
jūsų pačių moralė, o aš ne kartą turėjau progos patirti, kad ji 
nekasdieniška. Nežinau, kaip čia tiksliau pasakius, bet „Millen- 
nium“ turi sielą. Tik šioje valdyboje dirbdama tikrai galiu jausti 
išdidumą. 

Ji nutilo ir tylėjo tiek, kad Erika pradėjo juoktis. 

— Puiku. Tačiau į klausimą taip ir neatsakyta. 

— Man patinka jūsų draugija, dirbdama čia jaučiuosi nuosta- 
biai. Nieko keistesnio ir absurdiškesnio nesu patyrusi. Jei norite, 
kad likčiau, liksiu su mielu noru. 

— Puiku, - tarė Kristeris, - mes vis tarėmės ir sutarėme vie- 
ningai. Šiandien kontraktą nutraukiame ir išperkame Vangerių 
dalį. 

Harietos akys šiek tiek išsiplėtė. 

— Norit manim atsikratyti? 

— Kai pasirašėme kontraktą, mūsų galvos gulėjo ant bude- 
lio kaladės ir laukėme kirvio. Nebuvo kitos išeities. Jau tada 
pradėjome skaičiuoti dienas, kada galėsime išpirkti Henriką 
Vangerį. 

Erika atvertė segtuvą ir išėmusi iš jo popieriaus lapą pastūmė 
jį Harietai Vanger kartu su čekiu — lygiai tokiai sumai, kurią 
Harieta ir nurodė. Ši peržvelgė kontraktą. Be žodžių paėmusi 
rašiklį nuo stalo pasirašė. 

— Ką gi, - tarė Erika, - ir visai neskaudėjo. Noriu padėkoti 
Henrikui už kartu praleistą laiką ir už jo indėlį į „Millennium“. 
Tikiuosi, perduosite jam. 

— Perduosiu, — neutraliai atsakė Vanger, nė vienu veido rau- 
menėliu neišsiduodama, ką jaučia, tačiau iš tiesų buvo ir įsižei- 
dusi, ir giliai nusivylusi, kam ją pirma privertė pasakyti, kad 
nori likti valdybos nare, o paskui lengva ranka išspyrė lauk. Po 
velnių, kam to reikėjo. 

— Dabar išsyk noriu pabandyti sudominti visiškai kitu kon- 
traktu, — tarė Berger. 

Ji išsitraukė dar kitą popierių pluoštelį ir pastūmė per stalą 
Vanger. 

— Klausiu, ar jus asmeniškai domintų galimybė tapti „Mil- 
lennium“ bendrasavininke. Kaina centas į centą atitinka sumą, 
kurią ką tik gavote. Kontraktas skiriasi tik tuo, kad nėra nuro- 
dytas bendrasavininkystės galiojimo laikas ir nepridėta išimčių 
klauzulė. Tapsite visateise įmonės bendrasavininke ir įgysite to- 
kią pačią atsakomybę ir pareigas kaip kiti. 

Harieta kilstelėjo vieną antakį. 

— Kodėl reikėjo sukti, užuot ėjus tiesiai prie reikalo? 

— Todėl, kad anksčiau ar vėliau tai reikėjo padaryti, — tarė 
Malmas. —- Galėjome kaskart dar metams iki artimiausio savi- 
ninkų susirinkimo atnaujinti senąjį kontraktą arba iki tol, kol 
valdyba pirmą kartą kaip reikiant susipjaus ir išspirs jus. Kon- 
traktą, šiaip ar taip, vis vien reikėjo tvarkyti. 

Vanger pasirėmė galvą ranka ir tiriamai pažvelgė į jį. Pas- 
kui - į Mikaelį ir galiausiai į Eriką. 

— Reikalas tas, kad kontraktą su Henriku pasirašėme spiria- 
mi finansinės būklės, — tarstelėjo Erika, — šį kontraktą pasira- 
šytume todėl, kad to norime. Skirtingai nuo senojo kontrakto, 
ateityje nebebus taip lengva jumis atsikratyti. 

— Mums tai labai didelis skirtumas, - tarė Mikaelis prislo- 
pintu balsu. 

Per visą pasitarimą jis tiek ir tepasakė. 

— Paprasčiausiai manome, kad „Millennium“ jūs ir be eko- 
nominių garantijų, kurias suteikia Vangerių pavardė, reiškiate 

labai daug, — tęsė Berger. —- Esate nuovoki ir supratinga, siūlote 
kosntruktyvius sprendimus. Iki šiol laikėtės bent kiek nuošaly, 
tarsi užėjusi į svečius. Bet esate šiai valdybai anksčiau nepatirta 
paspirtis ir pagalba, nes išmanote verslą. Kažkada manęs klau- 
sėte, ar galima manimi pasitikėti, aš tą patį pagalvojau apie jus. 
Šiuo metu abi jau žinome atsakymą. Man keliate simpatiją ir 
pasitikėjimą — visi jumis pasitikime ir nebenorime, kad daly- 
vautumėt veikloje išimties sąlygomis pagal kažkokį absurdišką 
susitarimą. Norime, kad taptumėt mūsų partnere ir visateise 
bendrasavininke. 

Prisitraukusi kontraktą Vanger per penkias minutes atidžiai 
perskaitė kiekvieną eilutę. Galų gale pakėlė akis. 

— Ar visi trys vieningai sutariat? — paklausė. 

Jai linktelėjo trys galvos. Vanger kilstelėjo rašiklį, brūkštelėjo 
parašą. Pastūmė atgal čekį. Mikaelis jį suplėšė. 

„Millennium“ bendrasavininkiai vakarieniavo „Samiro pri- 
kaistuvyje“ Tavastės gatvėje. Tai buvo ramus pasisėdėjimas, 
skanus vynas ir avienos kuskusas — taip jie atšventė naujo ben- 
drasavininkio atsiradimą. Pokalbis vyko be įtampos, nors Ha- 
rieta Vanger buvo pastebimai sugluminta. Jautėsi kaip per pirmą 
negrabų pasimatymą, kurio dalyviai žino, kad kažkas bus, bet 
nežino tiksliai kas. 

Jau apie pusę aštuntos Vanger paliko draugiją. Atsiprašė no- 
rinti grįžti į viešbutį ir susirangyti lovoje. Berger turėjo grįžti 
namo pas vyrą, tad palydėjo ją kelio galiuką iki Sliuseno. Mi- 
kaelis su Kristeriu užsisėdėjo dar valandėlei, kol Kristeris irgi 
atsiprašė turįs grįžti namo. 

Vanger taksi parvažiavo į Sberaton viešbutį ir pakilo į savo 
kambarį septintajame aukšte. Nusivilko, išsimaudė, apsisiautė 
viešbučio chalatu. Paskui atsisėdusi prie lango pažvelgė į Ri- 
darholmeną. Atsiplėšusi pakelį Dunbi//, prisidegė cigaretę. Ji 


surūkydavo maždaug tris ar keturias cigaretes per dieną, o tai 

buvo taip mažai, kad jautėsi beveik nerūkanti, ir sugebėdavo be 
sąžinės graužaties mėgautis nuodėmingais dūmeliais. 

Devintą valandą kažkas pabeldė į duris. Ji atidarė ir įsileido 
Mikaelį. 

— Niekšas, — tarė ji. 

Mikaelis šyptelėjęs pakštelėjo jai į skruostą. 

— Akimirką tikrai pamaniau, kad žadat mane išmesti. 

— Jei būtume metę, niekad nebūtume šitaip elgęsi. Supranti, 
kodėl norėjom perrašyti kontraktą? 

— Suprantu. Taip protingiausia. 

Mikaelis praskleidė chalatą ir atsargiai suėmė jos krūtį. 

— Niekšas, - pakartojo ji. 


LISBETA SALANDER STABTELĖJO prie durų su lentele, 
ant kurios buvo parašyta „Vu“. Stovėdama gatvėje ji matė šviesą 
lange, už durų girdėjosi muzika. Pavardė atitiko. Taigi Lisbeta 
padarė išvadą, kad Miriam Vu tebegyvena vieno kambario bute 
Tomtebu gatvėje prie Švento Eriko aikštės. Buvo penktadienio 
vakaras, Lisbeta vylėsi, kad Mimi bus išėjusi kur nors linksmin- 
tis, kad bute bus tamsu. Jai rūpėjo vienintelis dalykas - ar Mimi 
tebenori būti jos pažįstama, ar neturi poros ir ar ji šiuo metu 
viena. 

Lisbeta paskambino į duris. 

Atidariusi Mimi iš nuostabos išvertė akis. Paskui atsirėmė į 
staktą, įsisprendė į klubą. 

— Salander. Maniau, numirei ar ką. 

— Ar ką, - atsiliepė Lisbeta. 

— Ko norėjai? 

— Į šį klausimą galima visaip atsakyti. 

Miriam žvilgsniu apvedė laiptinę, paskui vėl akimis įsisiurbė 
į Lisbetą. 

— O tu atsakyk bent vienaip. 

— Ką gi, pavyzdžiui, sužinoti, ar tu neturi poros ir ar šiąnakt 
norėtum kompanijos. 

Mimi keletą sekundžių žvelgė priblokšta, paskui ėmė kva- 
toti. 

— Pažįstu tik vieną vienintelį žmogų, kuriam galėtų šauti 
mintis paskambinti man į duris po pusantrų metų tylos ir pasi- 
teirauti, gal noriu pasidulkinti. 

— Man išeiti? 

Mimi nustojo juoktis. Keletą sekundžių patylėjo. 

— Lisbeta... Viešpatie, tu nejuokauji. 

Lisbeta lūkuriavo. 

Galiausiai Mimi atsidususi pravėrė duris plačiau. 

— Užeik. Bent jau kava pavaišinsiu. 

Lisbeta nusekė jai iš paskos ir atsisėdo ant vienos iš dviejų 
taburečių prie valgomojo stalo, kurį Mimi buvo pastačiusi ko- 
ridoriuje, visai šalia buto durų. Butas tebuvo dvidešimt keturių 
kvadratinių metrų dydžio, tik ankštas kambarys ir iš bėdos gy- 
venamas holas. Virtuvė - kamputis hole, kur Mimi buvo atve- 
dusi vandens žarną iš vonios. 

Kol Mimi pylė vandenį kavai, Lisbeta žvilgčiojo į ją. Miriam 
Vu mama kilusi iš Honkongo, tėtis — iš Budeno Švedijos šiaurėje. 
Lisbeta žinojo, kad jos tėvai tebėra susituokę ir gyvena Paryžiu- 
je. Mimi Stokholme studijuoja sociologiją. Vyresnioji sesuo JAV 
mokosi antropologijos. Mamos genai pasireiškė varno juodumo 
tiesut tiesutėliais trumpai kirptais plaukais ir vos pastebimais 
rytietiškais bruožais. Tėtis prisidėjo ryškiai mėlynomis akimis. 
Visa tai suteikė jai išskirtinę išvaizdą. Plati burna ir duobutės 
skruostuose nepaveldėti nei iš mamos, nei iš tėčio. 

Mimi trisdešimt vieneri. Ji mėgdavo išsidarkyti rengdama- 
si blizgančiais drabužiais ir eiti per klubus, rengiančius perfor- 
manso šou, kartais net pati juose pasirodydavo. Lisbeta nebuvo 
klube nuo šešiolikos. 

Be mokslo, Mimi vieną dieną per savaitę uždarbiaudavo Do- 
mino Fashion — dirbdavo šios parduotuvės pardavėja viename 
Svejos plento skersgatvių. Domino patys ir kurdavo, ir gamin- 
davo aprangą. Jų klientams dažniausiai verkiant reikėdavo gu- 
minių gailestingosios seselės uniformų arba raganos aprangos 
iš juodos odos. Mimi kartu su keletu draugių buvo parduotu- 
vės savininkė, taip prie kuklios mėnesinės studentės stipendijos 
prisidurdama keleto tūkstančių kronų priedą. Lisbeta pastebėjo 
Mimi per vieną nenusakomą gėjų festivalio šou prieš porą metų, 
vėliau tą pačią naktį sutiko ją lauko aludėje. Mimi vilkėjo keista, 
celofanine citrinos geltonumo suknele. Suknelė veikiau atidengė 
nei pridengė. Lisbeta gal ir sunkokai įžiūrėjo kokį nors eroti- 
nį aprangos niuansą, tačiau buvo pakankamai apsvaigusi, kad 
staiga pajustų norą pakabinti merginą, persirengusią citrusiniu 
vaisiumi. Didžiulei Lisbetos nuostabai citrusas, tik užmetęs į ją 
akį, nusijuokė visa gerkle, nesikuklindamas pabučiavo ją tiesiai į 
lūpas ir pasakė: „Tavęs man ir reikia“. Paskui jos nuėjo pas Lis- 
betą ir dūko kiaurą naktį. 


— AŠ TOKIA, KOKIA ESU, - tarė Lisbeta. - Buvau išvažia- 
vusi, nes norėjau mesti viską ir visus. Gal reikėjo prieš tai 
atsisveikinti. 

— Pamaniau, kad tau kas nors atsitiko. Nors prieš tau išva- 
žiuojant irgi mažai matydavomės. 

— Buvau užsiėmusi. 

— Kokia paslaptinga. Niekad apie save nekalbi, kur dirbi - neži- 
nau, kam paskambinti, kai pati neatsiliepi mobiliuoju - neaišku. 

— Šiuo momentu nedirbu niekur, o tu ir pati už mane ne ką 
geresnė. Dulkintis - prašom, bet pastovūs santykiai nelabai do- 
mina? Sakysi, ne? 

Mimi pažvelgė į Lisbetą. 

— Teisingai, — pagaliau sutiko. 

— Tai kuo mes skiriamės? Aš tau niekad nieko nežadėjau. 


— 129 — 


STIEG LARSSON 


— Tu pasikeitei. 

— Ne per daugiausiai. 

— Atrodai vyresnė. Labiau subrendusi. Rengiesi kitaip. Ir į 
liemenuką kažko prisikišai. 

Lisbeta neatsiliepė. Tik pasimuistė. Mimi kaip tik prašneko 
apie tai, kas jai atrodė gėdinga, be to, niekaip negalėjo apsi- 
spręsti, kaip pasiaiškinti. Mimi buvo mačiusi ją nuogą ir ne- 
išvengiamai pastebėjo įvykusią permainą. Galiausiai nuleidusi 
akis ji sumurmėjo: 

— Pasidariau krūtinės operaciją. 

— Ką tokį? 

Lisbeta pakėlė akis, pakėlė balsą, nejausdama, kad tonas tarsi 
užsispyrusio vaiko. 

— Nuvažiavau į kliniką Italijoje ir gavau tikras krūtis. Todėl ir 
dingau. O vėliau tiesiog keliavau toliau. Dabar jau grįžau. 

— Tu rimtai? 

Lisbeta pažvelgė į Mimi bereikšmėmis akimis. 

— Kokia aš kvaila. Jūs visada rimtai, daktare Spokai. 

— Aš nežadu atsiprašinėti. Aš tau viską tiesiai sakau. Jei nori, 
kad išeičiau, tik pasakyk. 

— Ką — tu tikrai pasididinai krūtinę? 

Lisbeta linktelėjo. Mimi staiga nusikvatojo visa gerkle. Lis- 
beta apsiniaukė. 

— Viena aišku — nenoriu, kad išeitum, kol nepamačiau, kaip 
atrodo. Būk gera. 

— Mimi, man visada patikdavo su tavimi mylėtis. Tau visiškai 
nusispjaut, kuo aš užsiimu, jei tuo metu negalėdavau, tu susi- 
rasdavai ką nors kitą. Bet svarbiausia, tau vienas ir tas pats, ką 
žmonės apie tave pamanys. 

Mimi linktelėjo. Kad yra lesbietė, suprato jau jaunesniosiose 
klasėse. Po keleto drovių bandymų jai galiausiai buvo atskleis- 
ta erotikos misterija, kai būdama septyniolikos atsitiktinai su 

pažįstama nuvažiavo į seksualinių mažumų teisių organizacijos 
vakarėlį Geteborge. Nuo to laiko ji nė nemąstė apie kokį kitą 
gyvenimo stilių. Vieną vienintelį kartą, būdama dvidešimt tre- 
jų, bandė mylėtis su vyru. Atliko sueitį mechaniškai darydama 
viską, ko iš jos buvo tikimasi. Malonumo nepajuto jokio. Be to, 
priklausė tai mažumos mažumai, nė per nago juodymą nesuinte- 
resuotai santuoka, ištikimybe ir burkavimu namuose ant sofos. 

— Aš Švedijoje jau kelios savaitės. Norėjau išsiaiškinti, ar man 
reikia eiti ieškoti, ką pakabinti, ar gal tu ir toliau pasirašai. 

Mimi pakilo, prisiartino prie Lisbetos. Pasilenkusi pakštelė- 
jo į lūpas. 

— Žadėjau šįvakar mokytis. 

Ji atsegė viršutinę Lisbetos palaidinės sagutę. 

— Bet ką jau čia... 

Vėl ją pabučiavo, atsegdama dar vieną sagą. 

— Jei nepamatysiu, neištversiu. 

Dar vienas bučinys. 

— Gerai, kad grįžai. 


HARIETA VANGER UŽMIGO maždaug antrą valandą 
nakties, o Mikaelis Bliumkvistas gulėjo atviromis akimis klau- 
sydamasis jos kvėpavimo. Galiausiai atsikėlė, iš jos rankinės 
pasiskolino vieną Dunbi//. Įsitaisė nuogas ant kėdės šalia lovos, 
įsižiūrėjo į ją. 

Mikaelis neplanavo tapti Vanger meilužiu. Priešingai, po gy- 
venimo Hedestade jam greičiau atrodė būtina nusidanginti kuo 
toliau nuo Vangerių šeimos. Harietą jis matydavo per valdybos 
susirinkimus praėjus; pavasarį, visada išlaikydamas mandagų 
atstumą. Jie žinojo vienas kito paslaptis ir turėjo kiekvienas po 
kozirį, tačiau be Harietos įsipareigojimų „Millennium“ valdy- 
boje jų niekas nebesiejo. 

Prieš metus per Sekmines Mikaelis pirmą kartą per kele- 
tą mėnesių išsiruošė į Sandhamno vasarnamį, trokšdamas vien 

pabūti ramybėje, pasėdėti ant lieptelio ir paskaityti detektyvą. 
Penktadienio popietę, keletą valandų po atvykimo, jis neskubė- 
damas traukė į kioską nusipirkti cigarečių ir staiga kaktomuša 
susidūrė su Vanger. Ši, pajutusi poreikį pabėgti iš Hedestado, 
užsisakė savaitgaliui numerį Sandhamno viešbutyje, vietovėje, 
kur nebuvo lankiusis nuo vaikystės. Kai ji dingo, jai buvo še- 
šiolika, o į Švediją ji grįžo būdama jau penkiasdešimt trejų. Tai 
Mikaelis aptiko jos pėdsakus. 

Po keleto mandagumo frazių Harieta susidrovėjusi nutilo. 
Mikaelis žinojo jos istorijos smulkmenas. O ji žinojo, kad jis pa- 
mynė savo principus, kad nutylėjo siaubingas Vangerių šeimos 
paslaptis. Tai jis padarė iš dalies jos labui. 

Po valandėlės Mikaelis pakvietė ją apžiūrėti vasarnamio. Iš- 
virė kavos, ir jie keletą valandų prasėdėjo šnekučiuodamiesi al- 
tanoje. Jie pirmą kartą nuo jos grįžimo į Švediją rimtai kalbėjosi. 
Mikaelis neiškentęs paklausė: 

— Kur dėjot daiktus iš Martino Vangerio rūsio? 

— Jūs tikrai norit žinoti? 

Mikaelis linktelėjo. 

— Aš pati viską išmėžiau. Ką įmanoma, sudeginau. Liepiau 
nugriauti namą. Pati ten gyventi negalėjau, negalėjau ir par- 
duoti, taip leisdama kam nors kitam ten įsikurti. Man ta vieta 
susijusi vien su blogiu. Žadu sklype pasistatydinti naują namą, 
nedidelę vasarvietę. 

— Ar niekas akių neišvertė, kai liepėt nugriauti pastatą? Juk 
tai prašmatni, visais atžvilgiais šiuolaikiška vila. 

Harieta šyptelėjo. 

— Dirkas Frudė paskleidė gandus, kad namas taip pažeistas 
įsimetusio pelėsio, kad sanuoti būtų atsiėję daug brangiau. 

Dirkas Frudė - Vangerių šeimos advokatas. 

— Kaip Frudė gyvuoja? 


— Jam greit septyniasdešimt. Aš jam neleidžiu tinginiauti. 

Jie kartu pavakarieniavo, ir Mikaelis staiga suvokė, kad Ha- 
rieta pasakoja jam intymiausias ir asmeniškiausias savo gyve- 
nimo smulkmenas. Kai jis ją pertraukė klausdamas kodėl, ji 
valandėlę pamąsčiusi atsakė, kad tikriausiai visame pasaulyje 
daugiau nėra kito žmogaus, prieš kurį ji neturėtų ko slėpti. Be 
to, per sunku atsispirti berniūkščiui, kuriam atstojo auklę prieš 
daugiau nei keturiasdešimt metų. 

Per savo gyvenimą ji turėjo lytinių santykių su trimis vyrais. 
Pirmiausia su tėvu, paskui su broliu. Tėvą ji nužudė, nuo brolio 
pabėgo. Kažkaip sugebėjusi atsitiesti, sutiko savo vyrą ir susikū- 
rė naują gyvenimą. 

— Jis buvo švelnus ir mylintis. Garbingas. Suteikė man saugu- 
mą. Buvau su juo laiminga. Kartu praleidome dvidešimt metų, 
kol jis susirgo. 

— Antrą kartą nebeištekėjote? Kodėl? 

Ji trūktelėjo pečiais. 

— Buvau australietė dviejų vaikų motina, milžiniškos že- 
mės ūkio įmonės savininkė. Nelabai kada proga pasitaikė iš- 
sliuogti į romantišką savaitgalio pasimatymą. Sekso aš niekada 
nesiilgėjau. 

Jie trumpai patylėjo. 

— Jau vėlu. Man reikėtų grįžti į viešbutį. 

Mikaelis linktelėjo. 

— Gal norit mane suvilioti? 

— Noriu, - atsakė jis. 

Pakilęs Mikaelis suėmė ją už rankos, jie įėjo į trobelę, užlipo 
į] pusaukštį. Staiga ji sulaikė jį. 

— Aš nelabai žinau, kaip elgtis, - tarė, - tokių dalykų kiekvie- 
ną dieną nedarau. 

Jie praleido savaitgalį kartu. Nuo to laiko vykstant „Millen- 
nium“ valdybos susirinkimams susitikdavo vienai nakčiai kas trys 
mėnesiai. Tai nebuvo nei praktiškas, nei ilgalaikis ryšys. Harieta 
Vanger dirbo kiauras paras, dažnai važinėdavo į komandiruotes. 

Kas antrą mėnesį leisdavo Autralijoje. Tačiau, panašu, vertino 
nereguliarius, atsitiktinius pasimatymus su Mikaeliu. 


PO POROS VALANDŲ MIMI nuėjo virti kavos, Lisbeta 
nuoga ir suprakaitavusi gulėjo ant paklodės. Stebėdama Mimi 
pro durų plyšį, surūkė cigaretę. Pavydėjo Mimi kūno. Įspūdin- 
gų raumenų. Mimi tris kartus per savaitę eidavo treniruotis, 
užsiiminėjo Tailando boksu ir dar kažkokia į karatė panašia ne- 
sąmone, jos kūną pavertusia meno kūriniu. 

Ji tiesiog gardumynas. Ne fotomodelio grožio, tačiau atvirai 
patraukli. Dievino provokacijas ir iššūkius. Išsipuošusi šven- 
tei galėdavo sudominti bet ką. Lisbeta nesuvokė, kodėl Mimi 
apskritai dėmesį kreipia į tokią vištą kaip ji. 

Tačiau džiaugėsi tuo. Seksas su Mimi tikrai suteikdavo spar- 
nus, Lisbeta leisdavo sau visiškai atsipalaiduoti ir mėgautis, dos- 
niai imdama ir duodama. 

Mimi grįžo į lovą nešina dviem puodeliais, pastatė juos ant 
taburetės prie lovos krašto. Vėl susirangė lovoje ir pasilenkusi 
krimstelėjo Lisbetai į krūties spenelį. 

— Geras, visai nieko, - tarė. 

Lisbeta neatsiliepė. Žvelgė į Mimi krūtis sau priešais. Irgi 
palyginti mažos, bet visiškai natūraliai derėjo su kūnu. 

— Tiesiai sakau, Lisbeta, tu atrodai žiauriai gerai. 

— Kokios nesąmonės. Krūtinė juk nei ką prideda, nei atima, 
tiek tik, kad aš ją dabar turiu. 

— Tu daugiau nieko kito ir negalvoji, tik kūnas, kūnas. 

- Žiūrėkit, kas kalba, — pati treniruojies kaip nesveika. 

— Treniruojuos todėl, kad man malonumas. Energijos užtai- 
sas, beveik kaip seksas. Turėtum išbandyti. 

— Aš boksuojuos, - tarė Lisbeta. 

— Nenusišnekėk, tu boksuodavaisi daugių daugiausia kartą 
per du mėnesius, ir tai tik todėl, kad tau kaifas atkalt pasipūtu- 
sius bernus. Tai ne tas pats, kas treniruotis dėl geros savijautos. 

Lisbeta trūktelėjo pečiais. Mimi apžergė ją. 

— Lisbeta, tu žiauri egocentrikė ir nieko daugiau nematai, 
kaip savo kūną. Suprask — man patikdavo tave turėt lovoj ne 
dėl to, kaip tu atrodai, o dėl to, kaip elgiesi. Mano akimis, tu 
patraukli kaip nežinau kas. 

— Tu irgi. Todėl ir grįžau. 

— Ne iš meilės? — paklausė Mimi nutaisiusi įsižeidusios 
balsą. 

Lisbeta papurtė galvą. 

— Ar susitikinėji dabar su kuo? 

Mimi sekundę padvejojo, paskui linktelėjo. 

— Galbūt. Tam tikra prasme. Visaip galima sakyti. Truputį 
sudėtingas reikalas. 

— Aš nešniukštinėju. 

— Žinau. Bet aš nieko prieš išsipasakoti. Yra viena moteris 
universitete, už mane truputį vyresnė. Ištekėjusi jau dvide- 
šimt metų, tai susitikinėjam, taip sakant, slapta nuo jos vyro. 
Gyvenimas priemiestyje, nuosavas namas ir visa kita. Lesbė 
pogrindininkė. 

Lisbeta linktelėjo. 

— Vyras daug važinėja, tai mes vis susimetam. Viskas tęsiasi 
nuo rudens, ir man jau darosi truputį nuobodu. Bet ji tikras sal- 
dainiukas. O šiaip bendrauju su likusiom šutvės mergom. 

— Aš tik norėjau paklausti, ar galiu dar pas tave užeiti? 

Mimi linktelėjo. 

— Rimtai norėčiau, kad dar atsišauktum. 

— Net jei ir vėl dingsiu pusmečiui? 

— Tokiu atveju palaikyk ryšį. Aš juk noriu žinoti, ar tu gyva, 
ar ką. Aš bent prisimenu, kada tavo gimimo diena. 

— Ir jokių reikalavimų? 

Mimi atsidususi nusišypsojo. 

- Žinai, su tokia lesbe aš net galėčiau kartu gyventi. Duotum 
man ramybę, kai reikėtų. 

Lisbeta nutylėjo. 

— Tik tiek, kad tu ne lesbė. Iš esmės - ne. Galbūt tu bi. Bet 
labiausiai tu seksuali — tau patinka seksas, tau nusispjaut į lytį. 
Tu - entropinis chaoso veiksnys. 

— Aš nežinau, kas aš, - tarė Lisbeta. — Bet grįžau į Stokhol- 
mą. Ir toliau nemoku palaikyti santykių. Jeigu atvirai, nepažįstu 
čia nė gyvos dvasios. Tu — pirmas žmogus, su kuriuo kalbuosi 
po grįžimo. 

Mimi neatitraukė nuo jos įdėmių akių. 

— Klausimas, ar tu nori su kuo nors palaikyti santykius? Ne- 
pažįstu paslaptingesnio ir sunkiau prieinamo žmogaus. 

Jos kurį laiką patylėjo. 

— Bet tavo naujos krūtys tikrai niamniam. 

Palietusi pirštais odą po speneliu ištempė ją. 

— Tinka tau. Nei per didelės, nei per mažos. 

Lisbeta lengviau atsiduso — kad ir kaip ten būtų buvę, krūtų 
operacija ji liko patenkinta. 

— Kai lieti, atrodo kaip tikros. 

Mimi sugniaužė krūtį taip smarkiai, kad Lisbetai užėmė 
kvapą, ji pravėrė burną. Jos žiūrėjo viena į kitą. Paskui Mimi 
pasilenkusi įsisiurbė Lisbetai į lūpas. Lisbeta apkabino Mimi, 
atsakydama į bučinį. Kava aušo neliesta. 


— 136 — 


1 SKYRIUS 


ŠEŠTABIENIS, SAUSIS 28 — SEKMADIENIS, VASARIO 13 


MILZŽINAS BLONDINAS Į SVAVELŠIO kaimą, esantį 
tarp Jernos ir Vangnherado, įsuko šeštadienį apie vienuoliktą 
ryto. Gyvenvietėje tebuvo apie penkiolika namų. Jis sustojo prie 
tolimiausio pastato, esančio maždaug už šimto penkiasdešimties 
metrų nuo gyvenvietės ribos. Tai buvo apsitrynęs pramoninis 
pastatas, anksčiau naudotas spaustuvės patalpoms, tačiau šiuo 
metu ant jo puikavosi iškaba, skelbianti, kad čia įsitaisę „Svavel- 
šio MC“. Nors ant kelio nebuvo matyti nė vieno automobilio, 
prieš atidarydamas dureles ir išlipdamas atvykusysis atidžiai ap- 
sidairė. Oras buvo šaltas. Jis užsimovė rudas odines pirštines ir 
iš bagažinės išsitraukė juodą sportinį krepšį. 

Jis per daug nesijaudino, kad jį kas stebi. Senoji spaustuvė 
buvo tokioje vietoje, kad kam nors pasistatyti mašiną kur ne- 
toliese ir likti nepastebėtam beveik neįmanoma. Kokia nors 
valstybinė instancija, užsimaniusi sekti pastatą, būtų priversta 
savo darbuotojus aprūpinti karine slepiamos spalvos uniforma 
ir teleskopu bei patupdyti griovyje kitoje laukų pusėje. Tai išsyk 
atkreiptų dėmesį ir plačiai nuskambėtų visame kaime. Kadangi 
trys gyvenvietės namai priklauso „Svavelšio MC“ nariams, tai 
bematant pasiektų klubo vadovybės ausis. 

Tačiau jis nenorėjo eiti į pastato vidų. Policija ne kartą atliko 
kratas klubo patalpose, ir niekas negalėjo būti tikras, kad ten 

nėra sumontuota nepastebima pasiklausymo aparatūra. Vadina- 
si, kasdieniniai pokalbiai klubo patalpose sukdavosi apie auto- 
mobilius, mergas ir alų, kartais - kokios akcijos parankiausios 
investuoti, tačiau retai kas užsimindavo apie rimtus reikalus. 

Taigi milžinas blondinas kantriai išlaukė, kol kieme pasiro- 
dys Karlas Magnus Lundinas - trisdešimt šešerių metų amžiaus 
Magis Lundinas, C/ub President. Palyginti smulkių kaulų, ta- 
čiau per kelerius pastaruosius metus prisiauginęs tiek kilogra- 
mų, kad galėjo puikuotis gana iškilia alaus statinaite. Šviesūs 
plaukai surišti į arklio uodegą, kaubojiški batai, juodi džinsai ir 
stora žieminė striukė. Jo biografiją puošė penki nuosprendžiai. 
Du - už smulkius narkotikų nusikaltimus, vienas — už vogtų 
daiktų laikymą stambiu mastu, vienas — už transporto priemo- 
nės vagystę ir vairavimą išgėrus. Penktasis nuosprendis, pats 
rimčiausias, atnešė jam vienerių metų laisvės atėmimą už sunkų 
kūno sužalojimą, kai jis prieš keletą metų smarkiai apsvaigęs 
nuo alkoholio siautėjo viename Stokholmo bare. 

Magis Lundinas ir milžinas pakratė vienas kitam ranką ir 
neskubėdami patraukė palei kiemą juosiančią metalinę tvorą. 

— Kelis mėnesius nesimatėm, - tarstelėjo Magis. 

Milžinas blondinas linktelėjo. 

— Greit pareis bizniukas. 3060 gramų metamfetamino. 

— Sąlygos kaip ir praeitą kartą? 

— Po lygiai. 

Magis Lundinas išsikrapštė iš krūtinės kišenaitės cigarečių 
pakelį. Pritariamai linktelėjo. Jam patikdavo sandėriai su mil- 
žinu blondinu. Metamfetaminas gatvėje šaukdavo nuo šimto 
šešiasdešimties iki dviejų šimtų trisdešimties kronų už gramą, 
priklausomai nuo pasiūlos. 3060 gramų verta vidutiniškai še- 
šių šimtų tūkstančių kronų. „Svavelšio MC“ turės išplatinti 
minėtuosius tris kilogramus maždaug dviejų šimtų penkias- 
dešimties gramų porcijomis savo nuolatiniams perpardavinė- 
tojams. Šioje grandyje kaina kris iki maždaug šimto dvide- 

šimties — šimto trisdešimties kronų už gramą, dėl to bendros 
pajamos sumažės. 

Klubui tai buvo išskirtinai rentabilios aferos. Skirtingai nuo 
kitų tiekėjų, blondinas niekada neburbėdavo apie apmokėjimus 
avansu arba pastovias kainas. Jis pristatydavo prekes ir paprašy- 
davo penkiasdešimties procentų, visiškai pagrįstos pelno dalies. 
Jie daugmaž žinojo, kokią apyvartą padaro vienas metamfeta- 
mino kilogramas, o tiksli suma priklauso nuo to, ar Magis Lun- 
dinas sugebės suorganizuoti godžių pirkėjų. Pelnas skirdavosi 
keletu tūkstančių į vieną ar į kitą pusę nuo tikėtinos kainos, ta- 
čiau užbaigus sandėrį milžinas blondinas galėdavo ateiti atsiimti 
maždaug šimto devyniasdešimties tūkstančių kronų, „Svavelšio 
MC“ irgi pasilikdavo tokio pat dydžio sumą. 

Per daugybę metų jie prasuko ne vieną reikalą, visada pagal 
tą pačią sistemą. Magis Lundinas žinojo, kad milžinas blondi- 
nas galėtų savo pelną padvigubinti, jei imtųsi platinti pats. Taip 
pat žinojo, kodėl milžinas blondinas susitaiko su mažesniu pel- 
nu — taip gali likti nematomas Jis - nežymi figūra, viskuo rizi- 
kuoja „Svavelšio MC“. Milžinas blondinas gaudavo mažesnius, 
tačiau palyginti patikimus pinigus. Skirtingai nuo kitų tiekėjų, 
apie kuriuos jis bent buvo girdėjęs, jųdviejų santykiai buvo grin- 
džiami verslo principais, pasitikėjimu ir geranoriškumu. Jokių 
negražių žodžių, jokio kabinėjimosi ir jokių grasinimų. 

Kartą milžinas blondinas nepakėlė triukšmo netgi praradęs 
maždaug šimtą tūkstančių kronų, kai nepavyko pristatyti vie- 
nos ginklų siuntos. Magiui Lundinui nepasitaikė pažinoti kito 
tokio, kuris nesišiauštų dėl tokio nuostolio. Pats jis drebėjo iš 
siaubo prieš pasipasakodamas milžinui, kas nutiko. Jis išdėstė 
smulkmenas, kodėl sandėris buvo nesėkmingas ir kodėl Nusi- 
kaltimų prevencijos centro policininkui pavyko išimti didžiulę 
partiją vieno „Arijų brolijos“ nario namuose Vermlande. Tačiau 
milžinas net nemirktelėjo. Greičiau parodė užuojautą. Tokių 


dalykų pasitaiko. Juk Magis Lundinas negavo jokio pelno, o 

penkiasdešimt procentų nuo nulio ir yra nulis. Taigi sandėris 
nurašomas. 

Turėdamas šiek tiek košės galvoje, Lundinas suvokė, kad 
mažesnis, bet beveik be rizikos pelnas — gera verslo idėja. 

Jam niekada ir į galvą nešaudavo apmauti milžino. Būtų ne- 
gražu. Milžinas ir jo kompanionai sutikdavo su mažesniu pel- 
nu, kol tik su jais sąžiningai atsiskaitoma. Apgautas milžinas 
surengtų pas Magį audienciją. Magis buvo tikras, kad po šio 
susitikimo jis iškeliautų į dausas. Vadinasi, nėra ko nė svajoti. 

— Kada galėsi pristatyti? 

Milžinas blondinas nuleido sportinį krepšį ant žemės. 

— Jau pristatyta. 

Magis Lundinas nė nežvilgtelėjo į vidų patikrinti turinio. 
Tik ištiesė ranką, šiuo ženklu parodydamas, kad susitarimas su- 
darytas, o jo sąlygas jis ketina vykdyti nesiderėdamas. 

— Ir dar vienas dalykas, — tarė milžinas. 

— Kas? 

— Norėtume nusamdyti tave ypatingam reikalui. 

— Dėstyk. 

Iš vidinės striukės kišenės milžinas blondinas išsitraukė voką. 
Magis Lundinas atplėšė jį ir išsitraukė paso nuotrauką bei lapą 
su anketiniais duomenimis. Žvilgsniu pasiklausė, kas ir ko. 

— Vardu Lisbeta Salander, gyvena Lundo gatvėje Siodermal- 
me, Stokholme. 

— Supratau. 

— Šiuo metu turbūt užsienyje, bet anksčiau ar vėliau turi 
pasirodyti. 

— Supratau. 

— Mano šefas nori asmeniškai pasikalbėti su ja niekieno ne- 
trukdomas. Todėl reikia pristatyti gyvą. Pavyzdžiui, į anuos 
sandėlių pastatus prie Ingerno. Paskui reikės žmogaus, kuris 
viską po pokalbio nuvalytų. Ji turi dingti be pėdsakų. 


— Manau, galėsim pasirūpinti. Kaip sužinosim, kada ji grįš? 

— Pranešiu, kai ateis laikas. 

— O šlamantys? 

— Dešimt gabalų už viską, kaip sakai? Darbas palyginti nesu- 
dėtingas. Nuvažiuoji į Stokholmą, pasikrauni ir pristatai man. 

Jie vėl pakratė rankas. 


APSILANKIUSI LUNDO GATVĖJE antrą kartą, Lisbeta 
klestelėjo į aptriušusią sofą ir susimąstė. Reikia priimti nemažai 
strateginių sprendimų. Vienas jų — ar norės pasilikti butą, ar ne. 

Prisidegė cigaretę, išpūtė dūmus į lubas, pelenus nukratė į 
tuščią kokakolos skardinę. 

Branginti šio buto nebuvo jokio pagrindo. Įsikraustė į jį su 
mama ir seserimi būdama ketverių. Mama gyveno didžiajame 
kambaryje, o ji su Kamila dalijosi mažytį miegamąjį. Kai jai 
buvo dvylika ir atsitiko Tas Baisus Dalykas, ji pirma buvo per- 
kelta į vaikų kliniką, o nuo penkiolikos kraustėsi iš vienos glo- 
botojų šeimos į kitą. Butas jos rūpintojo Holgerio Palmgreno 
dėka buvo užleistas subnuomininkui. Palmgrenas taip pat pasi- 
rūpino, kad butas grįžtų į jos rankas, kai jai sueis aštuoniolika ir 
prireiks stogo virš galvos. 

Didžiąją jos gyvenimo dalį šis butas buvo pastovus jos gyve- 
nimo taškas. Nors jai pačiai jo nebereikėjo, mintis apie jo atsi- 
kratymą buvo ne prie širdies. Tai reikštų, kad jos grindis min- 
džiotų svetimi Žmonės. 

Buvo ir viena praktinė problema — visas jos, kaip visuomenės 
ląstelės, paštas (kiek jau ji to pašto gauna) būdavo siunčiamas 
Lundo gatvės adresu. Atsisakiusi buto, būtų priversta užsiregis- 
truoti kitur. Lisbeta Salander nenorėjo būti asmeniu, užfikstuo- 
tu įvairiausiose gyventojų duomenų bazėse. Jausmais ji prilygo 
paranojikui ir nematė rimto pagrindo pasitikėti nei valdžios ins- 
tancijomis, nei, tiesą sakant, paprastais žmonėmis. 

Pažvelgusi pro langą, išvydo užpakalinio kiemo ugniasienę, 
kurią matydavo visą savo gyvenimą. Staiga jai palengvėjo pa- 

galvojus, kad gali butą palikti. Niekados jame nesijautė saugi. 
Kaskart įsukdama į Lundo gatvę ir artindamasi prie laiptinės 
durų — nesvarbu, ar blaivi, ar vos ant kojų laikydavosi — visada 
budriai sekdavo aplinką, pastatytus automobilius ir praeivius. 
Buvo neklystamai įsitikinusi, kad kažkur esama žmonių, lin- 
kinčių jai bloga. O tikėtiniausia, kad žmonės, linkintys jai blo- 
ga, užpuls ją kaip tik einančią į savo butą arba iš jo. 

Tačiau užpuolimų vis nebuvo. Tai nereiškia, kad ji leido sau 
atsipalaiduoti. Adresas Lundo gatvėje atsispindėjo visose duo- 
menų bazėse. Iki šiol ji neturėjo lėšų investuoti į savo saugumą, 
tad teko nuolat neprarasti budrumo. Dabar situacija pasikeitė. 
Ji už jokius pinigus niekam neišduos savo gyvenamosios vietos 
Musebakėje. Instinktai ragino ją likti kiek įmanoma didesne 
anonime. 

Tačiau taip lieka neišspręstas vienas klausimas - ką daryti su 
butu? Ji valandėlę palaužė galvą, paskui išsitraukė mobilųjį ir 
susuko Mimi. 

— Sveika, čia aš. 

— Sveika, Lisbeta. Nutarei šįsyk paskambinti vos po savai- 
tės? 

— Aš Lundo gatvėje. 

— Ir ką? 

— Norėjau paklausti, gal norėtum perimti butą? 

— Perimti? 

— Tu gyveni batų dėžutėj. 

— Man čia patinka. Ką, tu kraustaisi? 

— Jau išsikrausčiau. Butas tuščias. 

Mimi kitame laido gale dvejojo. 

— Tu klausi, ar aš noriu jį perimti. Lisbeta, aš neturiu už ką. 

— Tai visiškai išpirktas nuosavas butas. Mėnesinis mokestis 
bendrijai už paslaugas — tūkstantis keturi šimtai aštuoniasde- 
šimt kronų, turbūt mažiau nei tu moki už tą savo stalčių. Mo- 
kestis sumokėtas už metus į priekį. 

— Nežadi parduoti? Man atrodo, toks daiktas vertas daugiau 
nei milijono. 

— Daugiau nei pusantro, jei tikėsime nekilnojamojo turto 
skelbimais. 

— Aš neturiu pinigų. 

— Aš nežadu parduoti. Gali įsikraustyti jau šįvakar, gali gy- 
venti čia kiek tik nori, nuomos mokesčio nereikės mokėti metus. 
Man nevalia priimti subnuomininko, bet galiu įrašyti tave į kont- 
raktą kaip savo sugyventinę, ir tau nereikės aiškintis bendrijai. 

— Oi, Lisbeta, ar tik tu nesiperši? - nusijuokė Mimi. 

Lisbeta nė nešyptelėjo. 

— Man jokios naudos iš to buto, parduoti irgi nenoriu. 

— Nori pasakyti, aš ten atseit galiu gyventi už dyka? Tu 
rimtai? 

— Taip. 

— Kuriam laikui? 

— Kuriam nori. Domina? 

— Tai aišku. Man ne kasdien pasiūlo nemokamai apsigyventi 
Sioderio centre. 

— Yra vienas kabliukas. 

— Aš taip ir maniau. 

— Gali gyventi kiek tik nori, bet aš ir toliau liksiu priregis- 
truota, man čia nešios paštą. Viskas, ką tau reikės padaryti, — 
sužiūrėti atneštus laiškus ir susisiekti su manim, jei ateitų kas 
nors svarbaus. 

— Lisbeta, aš kitos tokios kuoktelėjusios panos kaip tu nepa- 
žįstu. Kuo tu iš tikrųjų užsiimi? Kur pati gyvensi? 

— Paskui pakalbėsim, - atsakė Lisbeta išsisukinėdama. 


JOS SUTARĖ SUSITIKTI tos pačios dienos pavakare, kad 
Mimi galėtų žmoniškai apsižvalgyti po butą. Baigusi pokalbį, 
Lisbeta bematant pasijuto daug geriau. Sutikrinusi rankinį laik- 
rodį įsitikino, kad turi pakankamai laiko iki Mimi ateis. Pali- 

kusi butą patraukė į Hlandelsbank Hurno gatvėje, kur pasiėmusi 
eilės numerį ėmė kantriai laukti. 

Ji parodė asmens dokumentą, paaiškino kurį laiką buvusi už- 
sienyje ir dabar norinti pasižiūrėti savo taupomosios sąskaitos li- 
kutį. Jos oficialiai deklaruotas santaupas sudarė aštuoniasdešimt 
du tūkstančiai šeši šimtai septyniasdešimt kronų. Sąskaita buvo 
nejudinta daugiau kaip metus, išskyrus vieną vienintelę įmoką — 
rudenį pervestas devynis tūkstančius tris šimtus dvylika kronų. 
Motinos palikimą. 

Lisbeta grynais išsiėmė palikimo dydžio sumą. Valandėlę 
pamąstė. Pinigus norėjo panaudoti kam nors, kas pradžiugintų 
motiną. Kam nors priderama. Pėsčia nuėjo iki pašto Rusenlun- 
do gatvėje ir anonimiškai pervedė visą sumą vienam Stokhol- 
mo moterų krizių centrui. Pati tiksliai nežinodama, kodėl taip 


pasielgė. 


ERIKA KOMPIUTERĮ IŠJUNGĖ aštuntą valandą. Penkta- 
dienio vakaras. Ji pasirąžė. Pastarąsias devynias valandas pralei- 
do darydama paskutines pataisas „Millennium“ kovo numery- 
je, nes Malina Erikson šiuo metu visu etatu dirbo prie teminio 
numerio drauge su Dagu Svensonu. Tad Erikai tekdavo pačiai 
atlikti didžiąją redakcinio darbo dalį. Kortesas ir Karim būtų 
atskubėję į pagalbą, bet iš esmės buvo rašantys ir tiriantys Žur- 
nalistai, taigi nelabai pratę redaguoti. 

Erika jautėsi pavargusi, maudė nusėdėtus sėdmenis, tačiau 
šiaip jau buvo patenkinta ir praėjusia diena, ir apskritai gyve- 
nimu. Leidinio finansinė padėtis stabili, raidos kreivės krypsta 
reikiama linkme, tekstai suplaukia nustatytoms datoms ar bent 
jau ne tragiškai vėluodami, užganėdinti darbuotojai toliau te- 
besvaigsta nuo daugiau kaip prieš metus patirtos Venerstriomo 
aferos sukeltos adrenalino injekcijos. 

Valandėlę pabandžiusi pasimasažuoti sprandą, nusprendė, 
kad reikėtų pastovėti po dušu. Pasvarstė, gal įlįsti į mažytę du- 

šinę prie dar mažesnės virtuvėlės. Tačiau jautėsi per daug atbu- 
kusi, tik susidėjo kojas ant rašomojo stalo. Po trijų mėnesių jai 
sueis keturiasdešimt penkeri. Ta visų išreklamuota ateitis ima 
vis labiau virsti praeitimi. Aplink akis ir burną jau susimetęs 
smulkių raukšlelių tinklas, bet ji žino, kad vis dar atrodo gerai. 
Kiekvieną savaitę treniruoklių salėje darbuodavosi žliaugdama 
prakaitu, ir vis vien ėmė pastebėti, kad darosi vis sunkiau už- 
siropšti į stiebą, kai išsirengdavo į daugiadienius buriavimus su 
vyru. Būtent ji prireikus ir buvo atsakinga už laipiojimą — Gre- 
geriui siaubingai sukdavosi galva. 

Erika konstatavo, kad pirmieji keturiasdešimt penkeri jos 
gyvenimo metai, atmetus visus ufs and downs, iš esmės buvo 
sėkmingi. Ji turi pinigų, prestižą, puikius namus ir mėgstamą 
darbą. Turi švelnų, mylintį vyrą, kurį tebėra įsimylėjusi net po 
penkiolikos vedybinio gyvenimo metų. Be to — mielą ir iš pa- 
žiūros nenuvaromą meilužį, kuris, žinoma, nepatenkindavo jos 
sielos potroškių, bet užtat kūniškus — su kaupu. | 

Ji šyptelėjo prisiminusi Mikaelį Bliumkvistą. Pasvarstė, kada 
šis sukaups drąsą ir prisipažins, kad riečia kažkokį šurumburum 
su Harieta Vanger. Nei Mikaelis, nei Harieta nė puse žodžio ne- 
buvo užsiminę apie savo romaną, tačiau Erika ne pirštu penima. 
Kad kažkas vyksta, ji susigaudė per rugpjūčio valdybos susirin- 
kimą, pastebėjusi, kaip anuodu susižvalgė. Tyčia tą patį vakarą 
bandė prisiskambinti ir į Mikaelio, ir ; Harietos mobilųjį, ir ne- 
labai nustebusi konstatavo, kad abu išjungti. Tai, žinoma, joks 
nenuginčijamas įrodymas, bet ir per kitą valdybos susirinkimą ji 
atkreipė dėmesį, kad Mikaelis vakare neatsiliepia. Beveik juokas 
ėmė stebint, kaip po pastarojo metinio ataskaitinio susirinkimo 
Harieta greitosiomis pasišalino tuoj po vakarienės, miglotai at- 
siprašiusi, girdi, reikia į viešbutį gulti. Erika nešniukštinėjo ir 
nepavyduliavo. Visgi ketino tinkamai progai pasitaikius abu dėl 
to paerzinti. 


* Pakilimus ir nesekmes (angl). 

Ji nė kiek nesikišdavo į Mikaelio meilės reikalus, tik vylėsi, 
kad romanas su Harieta ateityje nesukels nesusipratimų valdy- 
boje. Vis dėlto nerimas nebuvo pernelyg stiprus. Mikaelio gyve- 
nime pasitaikė daugybė moterų, su kuriomis jis buvo nutraukęs 
artimus santykius, tačiau tebebuvo geras jų draugas, ir tik išskir- 
tiniais atvejais dėl to patirdavo keblumų. 

Pati Erika nepaprastai džiaugėsi būdama Mikaelio drauge 
ir patikėtine. Tiesa, kai kuriais atžvilgiais jis kvaiša, o kitais — 
demonstruoja tokią įžvalgą, kad prilygtų orakului. Pavyzdžiui, 
jis taip niekada ir nesugebėjo suprasti, už ką ji myli savo vyrą. 
Paprasčiausiai nepajėgė suvokti, kodėl ji laiko Gregerį kerinčiu, 
šiltu, įdomiu ir dosniu žmogumi, o svarbiausia — kad jam ne- 
būdingos ydos, kurias ji visa širdimi niekina kituose vyruose. 
Gregeris — vyras, su kuriuo ji nori pasenti. Būtų norėjusi su juo 
susilaukti vaikų, bet iš pradžių tai buvo neįmanoma, o dabar jau 
ir per vėlu. Tačiau rinkdamasi gyvenimo partnerį ji ir įsivaiz- 
duoti nebūtų galėjusi geresnio ir stabilesnio varianto — tai buvo 
žmogus, kuriuo ji besąlygiškai pasitikėjo ir kuris visada būdavo 
šalia, kai tik jai prireikdavo paramos. 

Mikaelis kitoks. Tai vyras, kurio charakterio bruožai tokie 
nepastovūs, kad kartais vaidendavosi, ar tik jam nebūdingas as- 
menybės susiskaidymas. Kaip profesionalas, jis buvo užsispyręs 
ir kone patologiškai atsidavęs savo profesinei misijai. Jis grieb- 
davosi medžiagos ir dirbdavo tol, kol priartėdavo prie tobulybės, 
kol susimegzdavo visi palaidi galai. Būdamas geriausios formos, 
jis buvo nepranokstamas, o prasčiausios — vis vien toli lenkdavo 
vidutinybes. Atrodė, kad jam teko kone intuityvus talentas at- 
spėti, kur galima atkapstyti pakastą šunį, o kur išeitų tik nuobo- 
dus serijinis gaminys. Erika niekada nesigailėjo pradėjusi ben- 
dradarbiauti su Mikaeliu. 

Ji niekada nesigailėjo ir tapusi jo meiluže. 

Vienintelis, supratęs Erikos aistrą Mikaeliui, - jos vyras, nes 
ji drįso su juo aptarti savo poreikius. Kalba čia ėjo ne apie neiš- 

tikimybę, o apie potraukį. Seksas su Mikaeliu būdavo toks už- 
taisas, kurio nesugebėdavo suteikti joks kitas vyras, neišskiriant 
nė Gregerio. 

Seksas Erikai buvo svarbus. Nekaltybę ji prarado būdama 
keturiolikos, didžiąją paauglystės dalį praleido karštligiškai 
siekdama pasitenkinimo. Būdama paauglė išbandė ir šiurkščias 
glamones su bendraklasiais, ir painų romaną su vyresniu mo- 
kytoju, ir seksą telefonu, ir seksą aksomu su vienu neurotiku. 
Erotikos srityje ji buvo išmėginusi beveik viską, kas ją domino. 
Išdykavo su diržais, priklausė C/u6 Xžreme, rengiančiam ne vi- 
siškai visuomenei priimtinus vakarėlius, ne kartą mėgino mylė- 
tis su kitomis moterimis, bet nusivylusi suprato, kad tai ne jos 
niša ir kad nė viena moteris toli gražu nesugebės jos sujaudinti 
kaip paprastas vyras. Arba du vyrai. Kartu su Gregeriu ji ištyri- 
nėjo seksą su dviem partneriais — antrasis buvo garsus galerijos 
savininkas — abu pastebėjo, kad jos vyro biseksualumas smarkiai 
išreikštas ir kad ji pati jaučiasi beveik paralyžiuojama malonu- 
mo, kai du vyrai vienu metu glamonėja ir patenkina ją. Ji taip 
pat jusdavo sunkiai paaiškinamą geismą, matydama, kaip jos 
vyrą glamonėja kitas vyras. Šį aistrų proveržį jiedu su Gregeriu 
ir keletu nuolatinių partnerių patyrė ne kartą ir ne du. 

Jos lytinis gyvenimas su Gregeriu, kitais žodžiais tariant, ne- 
buvo nei monotoniškas, nei neužganėdinantis. Tiesiog Mikaelis 
suteikdavo jai visiškai kitus potyrius. 

Jis turėjo talentą. Tiesiog LGS. Labai geras seksas. 

Toks geras, kad atrodydavo, jog su sutuoktiniu Gregeriu 
ir meilužiu pagal pareikalavimą Mikaeliu ji pasiekia tobu- 
lą pusiausvyrą. Negalėjo gyventi be kurio vieno jų ir neketino 
rinktis. 

Kaip tik tai ir buvo įsisąmoninęs jos vyras — ji turi porei- 
kių, kurių jis negali patenkinti netgi siūlydamas jai išmoningus 
akrobatinius triukus sūkuriniame baseine. 

Santykiuose su Mikaeliu Erika labiausiai mėgo tai, kad jis 
beveik nejaučia būtinybės jos kontroliuoti. Jis nė trupinėlio nie- 
kada nepavyduliaudavo, ir nors ji pati santykių pradžioje prieš 
dvidešimt metų keletą kartų patyrė smarkius pavydo priepuo- 
lius, tačiau greit pastebėjo, kad nėra ko pavydėti. Jų santykiai 
kilo ant draugystės pamatų, o draugui jis bus ištikimas kaip šuo. 
Tokie santykiai ištvers ir sunkiausius išbandymus. 

Erika Berger suvokė, kad priklauso tiems žmonėms, kurių 
pasirinktas gyvenimo stilius greičiausiai ne prie širdies provin- 
cijos krikščionių namų šeimininkių sąjungai. Jai tas nerūpėjo. 
Jau paauglystės metais nusprendė, kad tai, ką ji veikia lovoje ir 
kokį gyvenimą renkasi, yra tik jos pačios ir niekieno daugiau 
reikalas. Tačiau ją erzino, kam daugybė jos pažįstamų vis vien 
šnibždėdavosi ir rodydavo pirštais į juodu su Mikaeliui, ir visada 
jiems už akių. 

Mikaelis — vyras. Jis gali keliauti iš vienos lovos į kitą, ir 
niekas nė nemirktelės. Ji —- moteris. Tas faktas, kad turi vieną 
vienintelį meilužį, o tam pritaria jos vyras, be to, yra ištikima 
meilužiui dvidešimt metų — per kviestines vakarienes įžiebdavo 
pačias įdomiausias diskusijas. 

Fuck you all“. Valandėlę luktelėjusi pakėlė ragelį paskambinti 
vyrui. 

— Sveikas, mielasis. Ką veiki? 

— Rašau. 

Gregeris Bekmanas buvo ne tik menininkas. Pirmiausia — 
meno istorijos docentas ir keleto knygų autorius šia tema. Ne- 
retai dalyvaudavo viešose diskusijose, dažnai būdavo samdomas 
didelių architektų biurų. Pastaraisiais metais rengė knygą apie 
meninės pastatų puošybos svarbą, kitaip tariant, kodėl žmonės 
vienuose pastatuose jaučiasi gerai, o kituose — ne. Knyga turėjo 
tapti neapykantos funkcionalizmui manifestu, o tai, kaip įtarė 
Erika, sukels tam tikrą bruzdesį estetinių debatų padangėje. 


p Atšikniskie jūs visi (angl.). 

— Kaip sekasi? 

— Gerai. Rašosi. O tau? 

— Ką tik baigiau naujausią numerį. Ketvirtadienį vežam į 
spaustuvę. 

— Sveikinu. 

— Aš be kvapo. 

— Kalbi, lyg būtum ką nors sugalvojusi. 

— Ar ką nors esi šiam vakarui suplanavęs? Ar liksi siaubingai 
nepatenkintas, jei šiąnakt nepareisiu? 

— Perduok Bliumkvistui, kad jis meta likimui iššūkį, — tarė 
Gregeris. 

— Manau, jam vienas ir tas pats. 

— Gerai. Perduok jam, kad tu ragana, kurios pats velnias ne- 
patenkins, ir kad jis be laiko susens. 

— Jau ir pats žino. 

— Tokiu atveju man telieka pakelti prieš save ranką. Aš rašy- 
siu, kol užmigsiu. Gražiai praleisk laiką. 

Jie atsisveikino, paskui Erika susuko Mikaeliui. Jis svečia- 
vosi pas Dagą su Mija Enšedėje ir kaip tik baigė diskusiją apie 
keletą sudėtingų Dago knygos smulkmenų. Ji pasiteiravo, ar jis 
užimtas naktį. O gal būtų nieko prieš pamasažuoti maudžiančią 
nugarą. 

— Raktus turi, - tarė Mikaelis, - jauskis kaip namie. 

— Jausiuos, — pažadėjo ji, - pasimatysim po kokios valandos. 

Pėsčiomis pasiekti Belmano gatvę jai prireikė tik dešimties 
minučių. Ji nusirengė, nusiprausė po dušu, Mikaelio espresso 
aparatu išsivirė stiprios kavos. Paskui susirangė jo lovoje ir nuo- 
ga įsitaisė nekantriai laukti. 

Optimalus pasitenkinimas tikriausiai būtų sekso trikampis 
su vyru ir Mikaeliu, tačiau tai beveik šimtu procentų neįgyven- 
dinamas reikalas. Problema ta, kad Mikaelis toks nepataisomas 
hetero, kad erzindama jį net apkaltindavo homofobija. Jo susi- 

domėjimas vyrais prilygo nuliui. Ką gi, matyt, tikrai neį;mano- 
ma turėti visko, ko geidžia širdis. 


MILŽINAS BLONDINAS susierzinęs raukė antakius. Jis at- 
sargiai laviravo automobilį penkiolikos kilometrų per valandą 
greičiu taip prastai prižiūrėtu miško keliuku, kad kurį laiką net 
manė ne taip supratęs kelio aprašymą. Jau buvo pradėję temti, 
kai kelias išplatėjo ir priešais pagaliau šmėkštelėjo trobelė. Su- 
stabdęs automobilį, išjungė variklį ir apsidairė. Buvo likę apie 
šimtą penkiasdešimt metrų. 

Jis atsidūrė prie Stalarholmeno, visai netoli Mariefredo. Tai 
buvo paprasta, šeštajame dešimtmetyje statyta vasarvietė miško 
viduryje. Tarp medžių sublykčiojo Melareną užklojęs ledas. 

Kaip gyvas jis nepajėgė perprasti, kaip kažkam gali norėtis 
leisti laisvalaikį nuo pasaulio atkirstoje giraitėje. Uždaręs auto- 
mobilio dureles staiga pasijuto nejaukiai. Miškas atrodė grės- 
mingas, lyg įkyriai nenuleistų nuo jo akių. Jautėsi stebimas. Jis 
ėmė eiti kiemo link, tačiau staiga išgirdęs čežėjimą sustojo kaip 
įkastas. 

Įsistebeilijo į mišką. Vakarėjo, buvo tylu, vėjas nurimęs. Iki 
kraštutinumo įtemptais nervais prastypsojo dvi minutes, kol pa- 
galiau akies kampučiu užmatė pavidalą, atsargiai judantį tarp 
kamienų. Sutelkus į jį žvilgsnį, pavidalas tarsi sustingo tankmė- 
ję maždaug už trisdešimties metrų ir įsispoksojo į jį. 

Milžinas pajuto neaiškią paniką. Pabandė įžiūrėti kokias 
nors detales. Jis matė tamsų sudžiūvusį veidą. Būtybė atrodė 
tarsi neūžauga, maždaug metro ūgio, vilkinti slepiama apranga, 
primenančia kostiumą iš eglių šakelių ir samanų. Kas čia - Ba- 
varijos miškų nykštukas? Airijos leprekonas? Ar jie pavojingi? 

Milžinas blondinas sulaikė kvėpavimą jusdamas, kaip pasi- 
šiaušė plaukeliai ant sprando. 

Paskui stipriai sumirksėjęs papurtė galvą. Kai vėl atsimerkė, 
būtybė buvo pasislinkusi maždaug dešimt metrų į dešinę. Nieko 

ten nėra. Jis žinojo, kad viską tik įsivaizduoja. Ir vis dėlto galėjo 
kuo puikiausiai atskirti būtybę tarp medžių. Staiga ji sujudėjo 
dar priartėdama. Regėjos, skverbiasi į priekį greitai trūkčio- 
dama ir darydama pusratį, kad galėtų užimti tinkamą poziciją 
puolimui. 

Milžinas blondinas paskubėjo įveikti likusį galiuką iki na- 
melio. Į duris pasibeldė kiek per smarkiai, pernelyg nekantrau- 
damas. Panika nuslopo tik išgirdus žmogaus keliamus garsus iš 
vidaus. Jis pašnairavo per petį. Nieko ten nėra. 

Tačiau lengviau atsikvėpė tik atsidarius durims. Mandagiai 
pasisveikinęs advokatas Nilsas Bjurmanas pakvietė užeiti. 


NUVILKUSI PASKUTINĮ MAIŠĄ su likusiais Lisbetos Sa- 
lander daiktais, Miriam Vu lengviau atsikvėpė iš didžiagaba- 
ričių šiukšlių patalpos rūsyje vėl užlipusi laiptais į; butą. Butas 
buvo švarutėlis, kvepėjo šveitimo priemonėmis, dažais ir šviežia 
kava. Pastarąją suorganizavo Lisbeta. Ji sėdėjo ant taburetės ir 
susimąsčiusi apžiūrinėjo tuščią butą, iš kurio tarsi burtų lazdele 
pamojus pradingo užuolaidos, kilimai, nuo šaldytuvo — maisto 
ir buities prekių nuolaidų kuponai ir kitoks jos šlamštas. Jai gal- 
voje netilpo, kad butas toks erdvus. 

Miriam Vu ir Lisbetos Salander skonis skyrėsi ir dėl apran- 
gos, ir dėl interjero, ir dėl intelektualinių stimulų. Tai yra: Mi- 
riam Vu turi skonį ir griežtą nuomonę apie tai, kaip nori apsta- 
tyti savo butą, kokie tiktų baldai, kokie drabužiai madingi. Tuo 
tarpu Lisbeta, Miriam supratimu, apskritai neturi jokio skonio. 

Atėjusi apžiūrėti Lisbetos buto, Miriam elgėsi tarsi rimta 
pirkėja. Po apžiūros jos kartu pasitarė, o Mimi nusprendė, kad 
beveik viską reikia išmesti. Pirmiausia — apgailėtiną, purvinai 
rudą sofą iš gyvenamojo kambario. Nebent Lisbeta norėtų ką 
nors pasilaikyti? Nenorėty. Paskui Mimi kelis šventadienius bei 
kelias valandas kas vakarą ištisas dvi savaites mėžė senus, kon- 
teineriuose rastus baldus, valė rūbines, šveitė, šiūravo vonią ir 

dažė virtuvės, didžiojo kambario, miegamojo ir koridoriaus sie- 
nas bei lakavo parketą didžiajame kambaryje. 

Lisbetai tokie darbai buvo visai ne prie širdies, užėjusi ji jau 
kelintą kartą neatsistebėdama sekiojo Mimi akimis. Kai viskas 
buvo baigta, o butas beveik tuščias, išskyrus mažutį, apsidaužiu- 
sį masyvaus medžio virtuvės stalelį, kurį Mimi ketino nušlifuoti 
ir perlakuoti, dvi tvirtas taburetes, Lisbetos nusavintas kažkam 
tuštinant vieną namo palėpę, ir tvirtą lentynų sekciją didžiaja- 
me kambaryje, Mimi nusprendė, kad dabar jau galima kažką ir 
galvoti. 

— Aš atsikraustau šį savaitgalį. Ar tu tikrai nesigailėsi? 

— Nereikia man to buto. 

— Bet juk tai puikus butas. Aišku, esu mačiusi ir didesnių, 
ir geresnių, bet čia juk Sioderio centras, nuoma - pigiau grybų. 
Lisbeta, tu neteksi didelio turto, jei neparduosi. 

— Turiu aš tų pinigų, man užtenka. 

Mimi nutilo nebūdama tikra, kaip interpretuoti neiškalbin- 
gus Lisbetos atsakymus. 

— O tu kur gyvensi? 

Lisbeta neatsiliepė. 

— Tai gal galima užeiti aplankyti? 

— Kol kas ne. 

Atitraukusi krepšelio užtrauktuką, Lisbeta išėmė popieriaus 
lapą ir pastūmė Mimi. 

— Sutariau dėl kontrakto su gyventojų bendrija. Paprasčiau- 
sia bus tave įregistruoti kaip mano sugyventinę, o aš tau atseit 
parduosiu pusę savo buto. Pirkinio kaina — viena krona. Imk, 
pasirašysi kontraktą. 

Mimi brūkštelėjo parašą bei gimimo datą ant kontrakto. 

— Ir viskas? 

— Viskas. 

— Lisbeta, šiaip aš visada tave laikiau truputį kuoktelėjusia, 
bet ar tu suvoki, kad ką tik dovanai atidavei pusę savo buto man? 

Aš, aišku, buto labai noriu, bet netrokštu patekti į situacija, kai 
tu, staiga apsigalvojusi, imsi kelti vaidus. 

— Niekada gyvenime nebus jokių vaidų. Aš noriu, kad tu čia 
gyventum. Man nuo to tik geriau. 

— Bet - už dyka? Nemokėjusi? Tau ne visi namie. 

— Tu seksi mano paštą. Su tokia sąlyga. 

— Tai man per savaitę tikriausiai užims net keturias sekun- 
des. O gal ir pasimylėti užeisi? 

Lisbeta įsisiurbė akimis į Mimi. Valandėlę patylėjo. 

— Žinoma, aš to noriu. Bet tai nejeina į kontraktą, tu gali 
mane atstatyti kada panorėjusi. 

Mimi atsiduso. 

— Jau apsidžiaugiau, kad ir aš galėsiu pasijusti išlaikoma mo- 
terimi. Butas parūpintas, nuoma sumokėta ir dar į lovą pasirai- 
čioti kartkartėmis atpėdina. 

Jos pasėdėjo tylėdamos. Paskui Mimi ryžtingai pakilo, nuė- 
jusi į svetainę užgesino nuogą elektros lemputę. 

- Eikš. 

Lisbeta atsekė iš paskos. 

— Dar niekada nesimylėjau šviežiai išdažytame bute, kur nėra 
nė vieno baldo. Tik kartą mačiau filmą su Marlonu Brando apie 
vieną porą Paryžiuje. 

Lisbeta dirstelėjo į grindis. 

— Man norisi pažaisti. O tau? 

— Man beveik visada norisi. 

— Šįvakar aš būsiu despotė kalė. Mano žodis paskutinis. 
Nusirenk. 

Lisbeta kreivai šyptelėjo. Nusivilko drabužius. Užgaišo ma- 
Žiausiai dešimt sekundžių. 

— Gulkis ant grindų. Ant pilvo. 

Lisbeta padarė, kaip sukomandavo Mimi. Parketas buvo 
vėsus, oda beregint pašiurpo. Lisbetos marškinėliais su užra- 

šu You bave the right to remain silent* Mimi surišo jai rankas už 
nugaros. 

Lisbetai dingtelėjo, kad prieš gerus dvejus metus panašiai ją 
buvo surišęs advokatas Nilsas Bjurmanas. Neraliuotas gašlūnas. 

Tuo visi panašumai ir baigėsi. 

Kartu su Mimi Lisbetą apėmė geismas, lūkestis. Ji noriai 
ir nuolankiai nesipriešino, kai Mimi pervertė ją ant nugaros ir 
praskėtė kojas. Tik stebėjo prietemoje, kaip ji nusitraukia marš- 
kinėlius, ir gėrėjosi švelniomis jos krūtimis. Savo marškinėliais 
Mimi užrišo Lisbetai akis. Ji girdėjo šiugždant drabužius. Po 
keleto sekundžių ant pilvo pajuto Mimi liežuvį, o ant vidinės 
šlaunų pusės — pirštus. Jau seniai nebuvo taip smarkiai įsiaudri- 
nusi. Kiek galėdama stipriau užsimerkė po raiščiu ir leido Mimi 
spręsti, kas bus toliau. 


* Jūs turite teisę tylėti (angl.) 

IŠGIRDĘS TYLŲ BELDIMĄ į durų staktą, Draganas Ar- 
manskis pakėlė akis ir tarpduryje pamatė Lisbetą Salander. Ši 
stengėsi neišlaistyti dviejų puodelių su kava iš automato. Iš lėto 
padėjęs rašiklį nustūmė į šalį ataskaitą. 

— Sveikas, — tarė ji. 

— Sveika, — atsiliepė Armanskis. 

— Čia draugiškas vizitas, — pareiškė ji, - ar galiu įeiti? 

Draganas Armanskis sekundei užsimerkė. Paskui mostelėjo į 
lankytojų kėdę. Pašnairavo į laikrodį. Pusė septynių vakaro. Sa- 
lander padavė jam puodelį, atsisėdo. Valandėlę jie varstė vienas 
kitą Žvilgsniais. 

— Daugiau kaip metai, - pratarė Armanskis. 

Lisbeta linktelėjo. 

— Pyksti? 

— O turėčiau? 

— Aš juk neatsisveikinau. 

Armanskis papūtė lūpas. Jis patyrė šoką, tačiau kartu ir pa- 
lengvėjimą, nes bent jau paaiškėjo, kad Salander gyva. Staiga 
užplūdo ir smarkus susierzinimas, ir nuovargis. 

— Net nežinau, ką pasakyti, - burbtelėjo, — tu nesi įsipareigo- 
jusi atsiskaityti man, kuo užsiimi. Tai su kokiu reikalu? 


— 155 — 


STIEG LARSSON 


Balsas nuskambėjo atšiauriau nei jam norėjosi. 

— Pati gerai nežinau. Didžiausias reikalas turbūt „labas“ pa- 
sakyti. 

— Darbo reikia? Daugiau tavęs niekada nesamdysiu. 

Ji papurtė galvą. 

— Dirbi kur nors kitur? 

Ji vėl papurtė galvą. Atrodė, lyg stengiasi kažką pasakyti. 
Armanskis laukė. 

— Keliavau, — tarė pagaliau, - grįžau į Švediją visai neseniai. 

Armanskis mąsliai kinktelėjo nužvelgdamas ją. Salander 
pasikeitusi. 

Spinduliuoja kažkokią... brandą — kitaip rengiasi, kitaip el- 
giasi. Ir kažko į liemenėlę prisigrūdusi. 

— Pasikeitusi. Kur buvai? 

— Tai šen, tai ten... — ji išsisukinėjo, tačiau pamačiusi jo suir- 
zusias akis ėmė pasakoti. 

— Nuvažiavau į Italiją, iš ten į Artimuosius Rytus, tada per 
Bankoką į Honkongą. Kurį laiką praleidau Australijoje ir Nau- 
jojoje Zelandijoje, paskui blaškiausi po Ramiojo vandenyno sa- 
las. Mėnesį išbuvau Taityje. Paskui važinėjau po JAV, paskuti- 
nius mėnesius gyvenau Karibuose. 

Jis linktelėjo. 

— Pati nežinau, kodėl neatsisveikinau. 

— Todėl, kad tau kiti žmonės yra šūdo vietoj, - dalykiškai 
pastebėjo Armanskis. 

Salander prikando apatinę lūpą. Valandėlę pasvarstė. Jo 
žodžiuose buvo tiesos, tačiau kaltinimai jai vis vien pasirodė 
neteisingi. 

— Paprastai kitiems žmonėms į mane nusispjaut. 

— Nesąmonės, - atrėžė Armanskis, - tu nesugebi bendrauti ir 
nė per nago juodymą nevertini kitų žmonių, kurie stengiasi būti 
tavo draugais. Štai kaip viskas paprasta. 

Tyla. 

— Ar man išeiti? 

— Kaip nori. Juk tu visada taip. Bet jeigu dabar išeisi, aš dau- 
giau niekada nenoriu tavęs matyti. 

Lisbeta Salander staiga išsigando. Žmogus, kurį ji gerbė, 
nori ją atstumti. Ji nežinojo, ką pasakyti. 

— Palmgrenas prieš dvejus metus patyrė insultą, o tu jo nė 
karto neaplankei per tą laiką, - neatlyžo Armanskis. 

Salander šokiruota įsispoksojo į Armanskį. 

— Palmgrenas gyvas? 

— Tai tu net nežinai, ar jis gyvas, ar miręs. 

— Gydytojai sakė, kad jis... 

— Maža ką gydytojai apie jį sakė, - pertraukė Armans- 
kis, — būklė labai prasta, buvo praradęs kalbą, bet per pasta- 
ruosius metus gerokai pasitaisė. Dabar kalba sunkiai, reikia 
atidžiai klausytis, ką sako. Ir be pagalbos beveik neapsieina, 
bet gali pats net į tualetą nueiti. Jį lanko žmonės, kuriems jis 
rūpi. 

Lisbeta sėdėjo lyg žado netekusi. Tai ji prieš dvejus metus 
rado insulto ištiktą Palmgreną. Ji iškvietė greitąją pagalbą. Įsi- 
tikinę, kad prognozės nepalankios, gydytojai papurtė galvas. Ji 
prakiūtojo ligoninėje visą savaitę, kol vienas gydytojas pasakė, 
kad jam koma, visiškai neįtikėtina, kad kada atsigaus. Tą aki- 
mirką nustojusi nerimauti, ji išbraukė jį iš savo gyvenimo. Tik 
pakilo ir išėjo iš ligoninės nesidairydama. Matyt, nepatikrinusi 
faktų. 

Salander suraukė antakius. Tomis pačiomis dienomis jos pe- 
čius prislėgė problemos su advokatu Bjurmanu, pasiglemžusios 
nemenką jos dėmesio dalį. Be to, niekas, net Armanskis, ne- 
užsiminė, kad Palmgrenas gyvas, juolab kad taisosi. O pati net 
nebuvo numačiusi tokios galimybės. 

Staiga akyse pajuto susitvenkusias ašaras. Nė karto per visą 
gyvenimą nesijautė nelemta bjaurybe egoiste. Nė karto jos nie- 
kas nebuvo išbaręs su tokiu tyliu įtūžiu. Ji nuleido galvą. 

Kurį laiką jie patylėjo. Tylą nutraukė Armanskis. 

— Kaip laikaisi? 

Salander truktelėjo pečiais. 

— Iš ko pragyveni? Turi darbą? 

— Ne, darbo neturiu, net nežinau, ką noriu dirbti. Bet pinigų 
yra, man užtenka. 

Armanskis nužvelgė ją tiriančiomis akimis. 

- Aš tik užėjau aplankyti... darbo neieškau. Nežinau... gal ir 
atlikčiau kokį užsakymą, jei tau kada prireiktų, bet darbas mane 
turi dominti. 

— Spėju, kad nepasakosi, kas pernai įvyko Hedestade. 

Salander sėdėjo tylėdama. 

— Kažkas juk įvyko. Martinas Vangeris užsimušė po to, kai 
tu užvažiavai pasiskolinti stebėjimo įrangos, nes kažkas jums 
grasino mirtimi. Jo sesuo prisikėlė iš numirusiųjų. Tai buvo, 
švelniai tariant, sensacija. 

— Aš pažadėjau nepasakoti. 

Armanskis linktelėjo. 

— Dar spėju, kad nepasakosi ir apie savo vaidmenį Veners- 
triomo aferoje. 

— Aš padėjau Kaliui Bliumkvistui atlikti tiriamąjį darbą, - jos 
balsas staiga pasidarė žymiai šaltesnis. — Ir daugiau nieko. Aš 
nenoriu į nieką painiotis. 

— Mikaelis Bliumkvistas tavęs vos ne su šunimis ieškojo. Ir 
dabar apsireiškia maždaug kartą per mėnesį klausdamas, ar nie- 
ko iš tavęs negirdėt. Jis irgi rūpinasi. 

Salander ir toliau tylėjo, bet Armanskis pastebėjo, kad jos ir 


taip kietai sučiauptos lūpos virtusios siauru brūkšniu. 

— Nežinau, ar jis man kelia simpatiją, - tęsė Armanskis, — bet 
jis tikrai tavimi rūpinasi. Sutikau jį kartą praėjus; rudenį. Irgi 
nenorėjo kalbėti apie Hedestadą. 

Lisbeta savo ruožtu netroško aptarinėti Mikaelio Bliumk- 
visto. 

— Užėjau tik „labas“ pasakyti ir pasirodyti, kad grįžau. Neži- 
nau, ar pasiliksiu. Čia mano mobilaus numeris ir naujas elektro- 
ninio pašto adresas, jei prireiktų. 

Padavusi Armanskiui lapelį, pakilo. Jis paėmė lapelį. Ji jau 
buvo prie durų, kai jis šūktelėjo: 

— Palauk sekundę! Ką žadi veikti? 

— Važiuosiu aplankyti Palmgreno. 

— Gerai. Bet aš klausiu... ką dirbsi? 

Ji įsistebeilijo į jį. 

— Nežinau. 

— Iš kažko turėsi pragyventi. 

— Juk sakiau, kad turiu užtektinai. 

Armanskis atsilošė, pasvarstė. Kalbėdamas su Salander jis 
niekada nebūdavo tikras, kaip interpretuoti jos žodžius. 

— Taip supykau, kai prapuolei, kad buvau beveik apsisprendęs 
daugiau tavęs nesamdyti, — jis padarė grimasą. — Baisiai jau tu 
nepatikima. Kita vertus, baisiai jau gera tyrėja. Gal net turiu tau 
tinkamą užsakymą. 

Ji papurtė galvą. Bet grįžo prie rašomojo stalo. 

— Aš darbo nenoriu. Tai yra man pinigų nereikia. Aš rimtai. 
Finansiškai esu nepriklausoma. 

Armanskis abejodamas suraukė antakius. Galiausiai link- 
telėjo. 

— Puiku, tu finansiškai nepriklausoma, nors aš nežinau, ką 


tai reiškia. Patikėsiu tavo žodžiu. Bet jei prireiktų darbo... 

— Draganai, tu antras žmogus, kurį lankau grįžusi namo. 
Man nereikia tavo pinigų. Atėjau, nes gerbiu tave jau keletą 
metų. 

— Gerai, bet visi žmonės turi kažkaip pramisti. 

— Atleisk, dosjė sudarinėjimas manęs nebedomina. Susisiek 
su manimi, jei susidursi su rimta problema. 

— Kokia problema? 

— Tokia, kurios niekaip nesiseks išnarplioti. Kai užstrigsi ir 
nežinosi, ką daryti. Jei kada apsiimsiu tau dirbti, darbas turės 
mane dominti. Galbūt kokia nors operatyvinė veikla. 

— Operatyvinė veikla? Tau? Kuri dingsti be Žinios, kai tik 
šauna į galvą? 

— Nesąmonės. Aš niekada nesu pražiopsojusi apsiimto darbo. 

Armanskis žvelgė į ją bejėgišku žvilgsniu. Sąvoka „ope- 
ratyvinė veikla“ — žargonas, kalba ėjo apie darbą užsakymo 
vietoje. Čia Jėjo ir asmens sargyba, ir ypatingi apsaugos prie- 
monių komplektai, tarkime, meno parodoms. Jo operatyvinis 
personalas buvo savimi pasitikintys, stabilūs veteranai, nere- 
tai — buvę policininkai. Be to, devyniasdešimt procentų - vy- 
rai. Salander kardinaliai neatitiko nė vieno jo suformuluotų, 
„Milton Security“ operatyvinio skyriaus personalui keliamų 
reikalavimų. 

— Hm, kad gal... — tarė jis abejodamas. 

— Tau nereikia persistengti. Aš apsiimsiu tik tokius darbus, 
kurie man įdomūs, taigi galimybė, kad atsisakysiu, didžiulė. At- 
siliepk, jei pateksi į tikrai painią padėtį. Aš — mįslių ekspertė. 

Čia apsigręžusi ji dingo tarpduryje. Armanskis papurtė gal- 
vą. Ji trenkta. Ji tikrai trenkta. 

Jau kitą akimirką Salander vėl išdygo ant slenksčio. 

— Tarp kitko... Du tavo vyrukai mėnesį saugo tą aktorę Kris- 
tiną Riuterford nuo bepročio, siuntinėjančio anoniminius grasi- 

namus laiškus. Jūs manot, kai tai informatorių darbas, nes laiškų 
siuntėjas žino labai daug jos gyvenimo smulkmenų. 

Armanskis įsispoksojo į Salander, tarsi perlietas elektros sro- 
ve. Štai ir vėl. Ji išsitarė apie dalyką, apie kurį jokiu būdu nega- 
lėjo žinoti nė murmur. Ji juk negali žinoti. 

— Ir ką?.. 

- Ir nieko. Tai vaidinimas. Pati su savo draugužiu rašo laiš- 
kus siekdama dėmesio. Artimiausiomis dienomis gaus dar vie- 
ną. Kitą savaitę jie slapta praneš žiniasklaidai. Rizika, kad „Mil- 
ton“ apkaltins informacijos nutekėjimu — milžiniška. Išbrauk ją 
iš klientų sąrašo. 

Armanskiui nespėjus nieko pasakyti, ji pranyko. Jis tebe- 
spoksojo į tuščią tarpdurį. 

Vadovaujantis sveiku protu, apie šią bylą ji turėtų nė nenu- 
tuokti. Matyt, turi informatorių „Milton“, perduodantį naujau- 
sią informaciją. Tačiau pačiame „Milton“ apie tai žino tik keturi 
ar penki žmonės — pats Armanskis, operatyvinis vadas ir pora 
žmonių, tiriančių grasinimus — visi jie seniai dirbantys, patikimi 
profesionalai. Armanskis pasitrynė smakrą. 

Jis pažvelgė į rašomąjį stalą. Segtuvas su Riuterford bylos 
dokumentais guli užrakintas stalčiuje. Kabinete įrengta signa- 
lizacija. Jis vėl pašnairavo į laikrodį konstatuodamas, kad Haris 
Fransonas, techninio skyriaus vadovas, jau bus išėjęs namo po 
darbo. Įsijungęs elektroninio pašto programą kompiuteryje, pa- 
siuntė žinutę prašydamas Fransono kitą dieną užeiti pas jį įreng- 
ti slaptos stebėjimo kameros. 


LISBETA SALANDER NUDROZĖ tiesiai namo į Museba- 
kę. Ji skubino žingsnį jausdama, kad laiko nedaug. 
Paskambinusi į Sioderio ligoninę, po valandėlės painiavos 
įvairiuose komutatoriuose, sėkmingai išsiaiškino, kur šiuo 
metu Palmgrenas. Jau keturioliktą mėnesį jis leido Erstavi- 

keno reabilitacijos sanatorijoje Eltoje. Staiga jai akyse šmėkš- 
telėjo Epelvikenas. Telefoninio pokalbio metu jai pasakė, kad 
Palmgrenas miega, bet ji be kliūčių galinti aplankyti jį ryto- 
jaus dieną. 

Vakarą Lisbeta praleido klajodama iš vieno buto kampo į 
kitą. Širdy buvo negera. Anksti atsigulusi užmigo beveik aki- 
mirksniu. Prabudo septintą, nusiprausė po dušu ir papusryčiavo 
kiaurą parą dirbančioje parduotuvėje — užkandinėje. Apie aš- 
tuntą pėsčia patraukė į Ringvegeno autonuomą. Reikės įsigyti 
nuosavą automobilį. Ji išsinuomavo tą pačią Nissan Micra, su ku- 
ria prieš keletą savaičių važiavo į Epelvikeną. 

Statydama automobilį prie sanatorijos, netikėtai pajuto, kad 
nervinasi, tačiau sukaupusi drasą įėjo į registratūrą ir paprašė 
leidimo susitikti su Holgeriu Palmgrenu. 

Moteriškė registratūroje, seginti ženkliuką „Margita, pa- 
sirausė tarp popierių ir pareiškė, kad jis dabar kineziterapinėje 
mankštoje, bus laisvas tik apie vienuoliktą. Lisbeta galinti įsi- 
taisyti laukiamajame arba eiti pasivaikščioti. Ji grįžo į stovėjimo 
aikštelę, atsisėdo į automobilį ir laukdama surūkė tris cigaretes. 
Vienuoliktą vėl pasirodė registratūroje. Jai nurodė eiti į valgyk- 
lą, koridoriumi į dešinę, paskui į kairę. 

Sustojo tarpduryje pamačiusi Palmgreną pustuštėje salėje. Jis 
sėdėjo veidu į ją, tačiau visas jo dėmesys buvo sutelktas į lėkštę. 
Visa sauja negrabiai gniauždamas šakutę, susikaupęs nešė mais- 
tą prie burnos. Maždaug kas trečią kartą jam nepavykdavo ir 
maistas nukrisdavo. 

Jis buvo susmukęs, atrodė lyg būtų maždaug šimto metų. 
Veidas keistai nejudrus. Sėdėjo neįgaliųjų vežimėlyje. Tik tą 
akimirką Lisbeta Salander įsisąmonino, kad jis tikrai gyvas ir 
kad Armanskis jai nemelavo. 


— 162 — 


MERGINA, KURI ŽAIDĖ SU UGNIMI 


HOLGERIS PALMGRENAS TYLIAI keikėsi, jau trečią 
kartą bandydamas šakute pasmeigti kąsnį makaronų apkepo. 
Jis susitaikė su tuo, kad negali žmoniškai vaikščioti ir kad yra 
daugybė dalykų, kurių atlikti nebeįstengia. Tačiau šlykštėjosi sa- 
vimi negalėdamas tvarkingai valgyti, kartais seilėdamasis nelyg 
naujagimis. 

Jo protas puikiai žinojo, kaip reikia elgtis. Besti šakute reikia- 
mu kampu, pasmeigti, pakelti ir nukreipti prie burnos. Tačiau 
koordinacija keistai sutrikusi. Atrodė, lyg ranka gyventų savo 
gyvenimą atskirai nuo kūno. Kai jis įsakydavo jai kelti, ranka 
iš lėto sukdavo į šoną. Kai jis kreipdavo ją burnos link, ranka 
pasukdavo į šalį paskutiniu momentu ir pataikydavo į skruostą 
ar smakrą. 

Tačiau jam buvo akivaizdu, kad reabilitacija duoda rezultatų. 
Dar prieš šešis mėnesius ranka taip kretėjo, kad pats nesugebė- 
davo nė kąsnelio pasisiekti. Šiuo metu valgymas vykdavo kad ir 
lėtai, bet, šiaip ar taip, savarankiškai. Jis neketino pasiduoti tol, 
kol neatkovos visų galūnių. 

Jis nuleido šakutę, norėdamas pasismeigti naują kąsnį, bet 
kažkieno ranka įkypai iš nugaros švelniai atėmė iš jo įrankį. Jis 
matė, kaip ranka pamauna naują porciją makaronų apkepo ir 
kelia maistą. Siaurą, lėlės primenantį kumštelį jis pažino bere- 
gint ir pasukęs galvą sutiko Lisbetos Salander akis mažiau nei 
už dešimties centimetrų nuo savo veido. Žvilgsnis kažko lūku- 
riuoja. Pati įsibauginusi. 

Palmgrenas ilgokai sėdėjo nejudėdamas ir spoksojo jai į vei- 
dą. Širdis staiga ėmė daužytis kaip pašėlusi. Atsitokėjęs pravėrė 
burną ir apžiojo maistą. 

Ji maitino jį kąsnis po kąsnio. Šiaip jau Palmgrenas nepakęs- 
davo pagalbos prie stalo, tačiau suprato, kad Lisbetai to reikia. 
Kalba ėjo ne apie tai, kad jis - bejėgis ryšulys. Ji maitino jį, ir tai 

buvo nusižeminimo gestas — jos atveju ypač retas negalavimas. 
Pasmeigusi patogaus dydžio kąsnį ji palaukdavo, kol jis sukram- 
tys. Kai jis parodė į pieno stiklinę su šiaudeliu, ji neskubėdama 
palaikė ją, kol jis atsigėrė. 

Per visą valgį jie nepersimetė nė vienu žodžiu. Kai jis nurijo 
paskutinį kąsnį, ji padėjo šakutę ir klausiamai pažvelgė į jį. Jis 
papurtė galvą. Ne, aš nenoriu kartoti. 

Palmgrenas atsilošė vežimėlyje ir giliai atsiduso. Lisbeta ser- 
vetėle nušluostė jam lūpas. Jis staiga pasijuto kaip mafijos bosas 
amerikietiškame filme, kuriame visi rodo savo pagarbą capo di 
tutti capi“. Įsivaizdavęs, kaip ji pabučiuos jam ranką, šyptelėjo iš 
tokios fantazijos. 

— Kaip manai, ar galima čia kur gauti kavos puodelį? — pa- 
klausė ji. 

Jis šveplavo. Lūpos ir liežuvis priešinosi, verčiami formuoti 
garsus. 

— Nt stlo žkmpo. Ant stalo už kampo. 

— Norėsi? Su pienu be cukraus, kaip anksčiau? 

Jis linktelėjo. Lisbeta nunešė padėklą ir po kokios minutės 
grįžo su dviem kavos puodeliais. Jis atkreipė dėmesį, kad ji ge- 
ria juodą kavą, o tai buvo neįprasta. Šyptelėjo pastebėjęs, kad ji 
sumojo neišmesti šiaudelio iš pieno stiklinės ir perdėjo į kavos 
puodelį. Gėrė tylėdami. Palmgrenas norėjo apsakyti tūkstan- 
čius dalykų, tačiau nepajėgė išspausti nė skiemenėlio. Vis dėlto 
jų akys vis susitikdavo. Lisbetą Salander aiškiai siaubingai grau- 
žė sąžinė. Galiausiai ji pertraukė tylą. 

— Maniau, kad mirei, — tarė, — nežinojau, kad likai gyvas. 
Būčiau žinojusi, niekada nebūčiau... būčiau aplankiusi tave 
daug anskčiau. 

Jis linktelėjo. 


* Bosų bosui (4£.). 

— Atleisk. 

Jis vėl linktelėjo. Šyptelėjo. Šypsena kreiva, lūpos išsiviepė. 

— Tau buvo koma, gydytojai sakė, kad mirsi. Manė, kad mir- 
si vėliausiai po paros, man nieko nebeliko, tik išeiti. Atsiprašau, 
atleisk. 

Kilstelėjęs ranką uždėjo ant jos kumštelio. Stipriai ją sučiu- 
pusi ji atsikvėpė. 

— Tvai dngsi. Tu buvai dingusi. 

— Kalbėjai su Armanskiu? 

Jis linktelėjo. 

— Keliavau. Man būtinai reikėjo išvažiuoti. Aš su niekuo ne- 
atsisveikinau, tik ėmiau ir išvažiavau. Nerimavai? 

Jis papurtė galvą. 

— Tau niekada nereikia dėl manęs nerimauti. 

— Šš nda Itves nsu nrimes. Tu vsda... vsda sip-pstai. Bet 
Armškis nrmav-vo. Aš niekad nesu dėl tavęs nerimavęs. Tu visada 
išsikabstai. Bet Armanskis nerimavo. 

Ji pirmą kartą nusišypsojo, Holgeris Palmgrenas atsipalaida- 
vo. Jos įprastinė kreiva šypsena. Jis nužvelgė ją, lygindamas savo 
prisiminimus su priešais sėdinčia mergina. Pasikeitusi. Švari, 
nusipraususi ir tvarkingai apsirengusi. Išsivėrusi auskarą iš lūpos 
ir ...bmm... vapsvos tatuiruotės nebematyti. Atrodo suaugusi. 
Pirmą kartą po daugelio savaičių jis nusijuokė. Juokas nuskam- 
bėjo tarsi kosulys. 

Lisbeta vyptelėjo dar kreiviau, staiga pajutusi, kaip širdį už- 
pildo seniai nejusta šiluma. 

— T-grai vuoj-ji. Tu gerai gyvuoji. - Jis parodė į jos drabužius. 
Ji linktelėjo. 

— Aš gyvuoju puikiai. 

— R gras njas-s glbėj-jas? Ar geras naujasis globėjas? 

Palmgrenas pastebėjo, kad Lisbetos veidas apniuko. Bur- 
na staiga bent kiek įsitempė. Bet ji žiūrėjo į jį nekalčiausiomis 
akimis. 

— Jis... nieko... aš žinau, kaip su juo elgtis. 

Palmgreno antakiai susidėjo klaustuku. Pasidairiusi po salę, 
Lisbeta pakeitė temą. 

— Kiek laiko tu jau čia? 

Palmgrenas - senas vilkas. Jis patyrė insultą, po kurio sutriko 
kalba ir judesių koordinacija, tačiau intelektas liko nepaliestas, 
jo radaras beregint pastebėjo nenuoširdų toną Lisbetos balse. Per 
jų pažinties metus jo įžvalga padėjo jam suvokti, kad ji niekada 
jam tiesiai nemeluoja, tik ne visada yra visiškai atvira. Meluo- 
dama ji mėgindavo nukreipti jo dėmesį. Viena aišku — naujasis 
globėjas kelia problemų. Palmgreno tai nė kiek nenustebino. 

Staiga pajuto, kaip skaudžiai dilgtelėjo sąžinė. Juk šitiek kar- 
tų žadėjo susisiekti su kolega Bjurmanu, norėdamas išsiaiškin- 
ti, kaip gyvuoja Lisbeta, bet ranka nekildavo. Ir kodėl nesiėmė 
priemonių dėl jos neveiksnumo panaikinimo, kol dar pats turėjo 
jėgų? Žinojo kodėl - egoistiškai bijojo, kad jų pažintis nutrūks. 
Mylėjo šią neraliuotą neklusnią mergiūkštę kaip savo dukrą, ku- 
rios taip ir nesusilaukė, ir jam reikėjo dingsties ryšiui palaikyti. 
Be to, slaugos namuose vegetuojančiam ryšuliui šiuo metu per 
sunku ir per sudėtinga įgyvendinti tokią mintį, juk gerokai pa- 
vargsta, kol nuklibikščiavęs į tualetą bent antuką atsisega. Pa- 
juto, tarsi jis, o ne kas kitas būtų nuvylęs Lisbetą. Be/ ji visada 
išsikapsto... Ji pats nuovokiausias mano sutiktas žmogus. 

— Plinks tsma-as. 

— Nesuprantu. 

— Plinks te-eism-ma-as. 

— Apylinkės teismas? Kuria prasme? 


— Rke ntra-akt tvo nev...nev... nev-veiks-ssnm.... 

Visas Palmgreno veidas persikreipė ir išraudo, niekaip nesi- 
sekė ištarti žodžių. Uždėjusi ranką jam ant dilbio, Lisbeta atsar- 
giai spustelėjo. 

— Holgeri, dėl manęs nesijaudink. Artimiausiu laiku pla- 
nuoju sutvarkyti dokumentus dėl neveiksnumo. Tu jau ne- 
beprivalai manimi rūpintis, tiesa, galimas daiktas, kad man 
prireiks tavo pagalbos. Ar galėsi pabūti mano advokatu, jei 
iškils būtinybė? 

Jis papurtė galvą. 

— Pr snas, - jis pabarbeno krumpliais į stalviršį, - kv-kva-i... 
Is snis. 

— Teisingai — neraliuotas kvailas senis, jei taip Žiūri į šį rei- 
kalą, o man būtinas advokatas. Aš noriu, kad apsiimtum tu. 
Galbūt ir negalėsi pasakyti baigiamosios kalbos svarstant bylą, 
bet patarsi man laikui atėjus. Sutariam? 

Jis vėl papurtė galvą. Paskui linktelėjo. 

— Drb? 

— Nesuprantu. 

— Kur drb? Nps Rmški. Kur dirbi. Ne pas Armanskį. 

Lisbeta akimirką padvejojo svarstydama, kaip paaiškinti da- 
bartinę savo gyvenimo situaciją. 

Sudėtinga. 

— Armanskiui nebedirbu. Kad pragyvenčiau, man nebereikia 
dirbti. Turiu savų pinigų ir gerai laikausi. 

Palmgreno antakiai vėl susitraukė. 

— Ateityje tave dabar dažnai lankysiu. Ir viską papasakosiu... 
dabar nesikarščiuokim. Veikim ką nors kita. 

Pasilenkusi užkėlė ant stalo krepšį, ištraukė iš jo šachmatų 
lentą. 

— Jau dvejus metus vis progos nepasitaiko tavęs į miltus 


sumalti. 

Jis nusileido. Jokių abejonių, kad ji suka kažkokius tamsius 
reikaliukus, apie kuriuos nenori pasakoti. Jis buvo tikras, kad 
būtų priverstas protestuoti, tačiau pernelyg pasitikėjo ja ir žino- 
jo, jog kad ir kuo ji užsiimtų, tai galbūt abejotina juridine pras- 
me, tačiau Dievo įstatymai nėra laužomi. Mat skirtingai nuo 
daugybės kitų, Holgeris Palmgrenas buvo įsitikinęs, kad Lisbe- 
ta Salander yra iki kaulų smegenų moralus žmogus. Problema 
tik ta, kad jos moralė ne visada atitinka skelbiamą įstatymuose. 

Ji išdėliojo šachmatų figūras, ir jis šokiruotas suvokė, kad tai 
jo paties šachmatų lenta. Ji turėjo ją basivogti iš buto jau po ligos. 
Prisiminimui? Ji leido jam žaisti baltaisiais. Ir staiga jis pasijuto 
laimingas nelyg vaikas. 


LISBETA PRABUVO PAS Holgerį Palmgreną dvi valandas. 
Spėjo sutriuškinti jį tris kartus, kol atėjusi slaugytoja pertraukė 
jų nepiktas rietenas prie šachmatų lentos, pareiškusi, kad metas 
popietiniam kineziterapinės mankštos seansui. Lisbeta suran- 
kiojo figūras, sulankstė lentą. 

— Sakykit, kaip sekasi ta mankšta? - kreipėsi ji į slaugytoją. 

— Čia tokie ištvermės ir koordinacijos pratimai. Mes darom 
pažangą, tiesa? 

Pastarasis klausimas buvo skirtas Palmgrenui. Šis linktelėjo. 

— Jau dabar galit nueiti keletą metrų. Vasarop pats galėsit 
vaikštinėti po parką. Ar čia jūsų dukra? 

Lisbetos ir Palmgreno žvilgsniai susitiko. 

— A-agtin-nė. Augintinė. 

— Tai smagu, kad atvažiavot aplankyt. Vertimas: Kur, po vel- 
nių, tu buvai šitiek laiko? 

Lisbeta ignoravo numanomą kritiką. Pasilenkusi pabučiavo 
jį į skruostą. 

— Atvažiuosiu pabūti penktadienį. 

Palmgrenas sunkiai pakilo iš vežimėlio. Ji paėjėjo su juo iki 
lifto, kur jų keliai išsiskyrė. Vos tik užsidarė lifto durys, ji pa- 
traukė į registratūrą pasiklausti, su kuo pakalbėti, kas atsakin- 
gas už pacientus. Jai nurodė eiti pas daktarą A. Sivarnandaną, 
kurį ji rado kabinete koridoriaus gale. Prisistatė esanti Holgerio 
Palmgreno augintinė. 

— Norėčiau sužinoti, kokia jo savijauta ir kas bus toliau. 

Daktaras A. Sivarnandanas atsivertė Palmgreno žurnalą, per- 
metė įžanginius puslapius. Oda su vėjaraupių randeliais. Lisbetą 
erzino ploni ūsiukai. Galiausiai jis pakėlė akis. Jos nuostabai jis 
prašneko su aiškiu suomišku akcentu. 

— Nėra jokių nuorodų nei apie pono Palmgreno įdukrą, nei 
augintinę. Kiek galiu spręsti, artimiausias jo giminaitis — aštuo- 
niasdešimt šešerių metų pusbrolis Jemtlande. 

— Jis rūpinosi manimi nuo to laiko, kai man buvo trylika metų, 
iki tol, kol ištiko insultas. Man tada buvo dvidešimt ketveri. 

Pasiraususi vidinėje striukės kišenėje taukštelėjo ant daktaro 
A. Sivarnandano stalo rašiklį. 

— Lisbeta Salander. Užrašykit mane į jo žurnalą. Aš arti- 
miausia jo giminaitė visame pasaulyje. 

— Galimas daiktas, - neatlyžo A. Sivarnandanas, -— bet jeigu 
jūs jo artimiausia giminaitė, turėsite pripažinti, kad gerokai už- 
delsėte prieš atsiliepdama. Kiek man žinoma, jį tik kartkartėmis 
aplanko Žmogus — ne giminaitis, tačiau jam esame įpareigoti 
pranešti pablogėjus būklei arba mirties atveju. 

— Greičiausiai Draganas Armanskis. 

Daktaras A. Sivarnandanas kilstelėjo antakius ir mąsliai 
linktelėjo. 

— Tiesa. Jūs jį pažįstate? 

— Galit jam paskambinti, jis patvirtins, kad aš — iš tikrųjų 


v 


as. 

— Nereikia. Aš tikiu jumis. Man pasakė, kad dvi valandas 
žaidėt su ponu Palmgrenu šachmatais. Tačiau aš vis vien negaliu 
aptarinėti jo sveikatos būklės be jo paties sutikimo. 

— O tokio ar panašaus sutikimo jūs iš to nelemto užsispyru- 
sio kriošenos niekada negausite. Supraskit, jis įsikliedėjo, kad 
jam nevalia apkrauti manęs savo kančiomis, kad jis vis dar atsa- 
kingas už mane, o ne atvirkščiai. Štai ką aš pasakysiu — dvejus 
metus maniau, kad Palmgreno nebėra. Tik vakar man pranešė, 
kad jis gyvas. Jei būčiau Žinojusi... sudėtinga viską paaiškinti, 
bet aš noriu susigaudyti, kokios jo prognozės ir ar jis kada nors 
pasveiks. 

Kilstelėjęs rašiklį daktaras A. Sivarnandanas dailia rašysena 
įrašė Lisbetos Salander pavardę į; Holgerio Palmgreno žurnalą. 
Pasižymėjo asmens kodą ir telefono numerį. 

— Gerai, nuo šiol formaliai jūs jo augintinė. Tai galbūt ne 
visai pagal taisykles, tačiau turint mintyje, kad jūs pirmoji jį 
lankote po Kalėdų, kai trumpam užsuko ponas Armanskis... 
Pati jį šiandien matėt, tad galit konstatuoti, kad ir koordinacija, 
ir kalba šlubuoja. Jam buvo insultas. 

— Žinau. Pati jį radau ir paskambinau greitajai. 

— Štai kaip. Tokiu atveju pasakysiu, kad jį tris mėnesius 
gydė intensyviosios slaugos skyriuje. Ilgą laiką išbuvo be s34- 
monės. Iš tokios komos pacientai dažniausiai neatsibunda, 
tačiau kartais pasitaiko. Matyt, dar nebuvo pasiruošęs mirti. 
Iš pradžių jį atkėlė čionai, į demensijos skyrių, sergantiems 
lėtinėmis įsisenėjusiomis ligomis, visiškai nesugebantiems sa- 
vimi pasirūpinti. Priešingai nei tikėtasi, pasirodė ženklų, kad 
jis taisosi, todėl prieš devynis mėnesius pervežė reabilitacijai 
pas mane. 

— Kas jo laukia ateityje? 


Daktaras A. Sivarnandanas skėstelėjo rankomis. 

— Gal jūs sugebate aiškiau nuspėti ateitį nei aš. Jei atvirai — 
neįsivaizduoju. Jis jau šiąnakt gali mirti nuo kraujo išsiliejimo 
į smegenis. Bet gali ir pragyventi sąlyginai normalų gyvenimą 
dar dvidešimt metų. Nežinau. Sakykime taip — viskas Dievo 
rankose. 

— O jeigu išgyvens dvidešimt metų? 

— Reabilitacija vyko sunkiai, tik pastaraisiais mėnesiais aiš- 
kiai pastebėjom Žymų pagerėjimą. Prieš šešis mėnesius negalėjo 
net pavalgyti nepadedamas. Dar prieš mėnesį vos atsistodavo 
iš vežimėlio, iš dalies dėl to, kad smegenys atrofavosi nuo tokio 
ilgo gulėjimo. Dabar jis jau bent iš bėdos gali nueiti trumpesnes 
atkarpas. 

— Arjam pagerės? 

— Taip. Ir smarkiai. Sunkiausia įveikti pirmąjį slenkstį, ta- 
čiau dabar pažangą pastebim kiekvieną dieną. Jis neteko beveik 
dvejų savo gyvenimo metų. Po keleto mėnesių, vasarop, tikiuosi, 
galės vaikštinėti po parką. 

— O kalba? 

— Jo problema ta, kad ir kalbos centras, ir judesių koordi- 
nacija buvo išėję iš rikiuotės. Ilgą laiką jis tikrai buvo rankų ir 
kojų nevaldantis maišas. Teko iš naujo išmokti įsakinėti kūnui, 
kalbėti. Jis sunkiai prisimena, kokius žodžius reikia vartoti, ten- 
ka mokytis iš naujo. Tačiau visgi tai ne tas pats, kas mokyti 
kalbos mažą vaiką - jis supranta žodžių reikšmes, tačiau negali 
jų ištarti. Duokit jam porą mėnesių ir pastebėsit, kad kalba, pa- 
lyginti su šiandienine, dar pasitaisė. Tas pats ir su orientacija. 
Prieš devynis mėnesius jis sunkiai skyrė dešinę nuo kairės, lifte 
nesuvokė, kur mygtukas aukštyn, kur žemyn. 

Lisbeta susimąsčiusi linktelėjo. Porą minučių pasvarstė. Pa- 
stebėjo, kad daktaras A. Sivarnandanas pradeda jai patikti: ir jo 
indiška išvaizda, ir suomiškas akcentas. 

— Kas ta A.? - paklausė ji netikėtai. 

Jis pralinksmintas žvilgtelėjo į ją. 

— Andersas. 

— Andersas? 

— Aš gimęs Šri Lankoje, bet mane įvaikino žmonės iš Turku, 
kai buvau devynių mėnesių. 

— Supratau, Andersai. Kuo galėčiau prisidėti? 

— Lankykit. Teikit intelektualinių stimulų. 

— Galiu atvažiuoti kiekvieną dieną. 

— Kiekvieną dieną nenorėčiau. Jūs jam patinkate, optima- 
liausia būtų, kad jis nekantriai lauktų jūsų vizitų, kad jie jam 
nenusibostų. 

— Ar būklę galėtų pagerinti kokia nors ypatinga medicininė 
priežiūra? Aš užmokėsiu, nesvarbu kiek. 

Jis akimirksnį šyptelėjo Lisbetai, bet beregint ir vėl surim- 
tėjo. 

— Bijau, kad mes ir esame specialioji medicininė priežiūra. 
Žinoma, didesni resursai mums būtų ne pro šalį. Ir kad nerei- 
kėtų nuolat susidurti su apkarpymais, bet užtikrinu jus, kad jį 
prižiūri labai profesionaliai. 

— Jei nereikėtų taupyti, ką tokiu atveju jam pasiūlytumėte? 

— Tokiam pacientui kaip Holgeris Palmgrenas, žinoma, būtų 
idealiausia pasiūlyti asmeninį trenerį visu etatu. Tačiau jau se- 
niai Švedijoje kada bebuvo lėšų tokiems dalykams. 

— Įdarbinkit tą trenerį. 

— Atsiprašau? 

— Įdarbinkit asmeninį trenerį Holgeriui Palmgrenui. Suras- 
kit patį patį geriausią. Rytoj iš pat ryto. Ir užtikrinkit, kad jis 


galėtų naudotis absoliučiai viskuo, kas tik reikalinga techniškai. 

Aš pasirūpinsiu atidėti pinigų jau šios savaitės pabaigoje, kad 
būtų iš ko mokėti atlyginimą ir nupirkti įrangą. 

— Jūs juokaujat? 

Lisbeta Salander daktarą Andersą Sivarnandaną perliejo ne- 
gailestingu žvilgsniu. 


PRISTABDŽIUSI MIJA BERGMAN pasuko savo „Fiatą“ 
prie šaligatvio šalia Senamiesčio metro stoties. Atsidaręs du- 
reles Dagas Svensonas įšoko į keleivio sėdynę automobiliui dar 
nesustojus. Pasilenkęs pakštelėjo jai į skruostą, ji laviravo auto- 
mobilį Stokholmo miesto autobusui iš paskos. 

— Sveikas, — pasilabino ji, neatitraukdama akių nuo eismo. — 
Ko toks rimtas — ar kas nors atsitiko? 

Dagas atsiduso, prisisegė saugos diržą. 

— Ne, nieko rimta. Tekstas stringa. 

— O kas? 

— Liko mėnuo iki atidavimo. Devynios iš dvidešimt dviejų 
suplanuotų akistatų gatavos. Sustojau ties Bjorku iš saugumo 
policijos, ir nė iš vietos. Bjaurybė pasiėmė ilgalaikį nedarbingu- 
mo lapelį ir neatsiliepia namų telefonu. 

— Gal ligoninėj? 

— Nežinau. Ar bandei kada nors gauti informaciją per saugu- 
mą? Jie net neprisipažįsta, kad jis ten dirba. 

— Bandei per tėvus? 

— Mirę. Pats nevedęs. Brolis gyvena Ispanijoje. Aš tiesiog ne- 
žinau, kaip jį prigriebti. 

Mija pašnairavo į gyvenimo draugą bandydama pataikyti per 
Sliuseną į tunelį, vedantį į Nineso plentą. 

— Blogiausiu atveju skyrius apie Bjorką išmesim. Bliumkvis- 
tas reikalauja, kad visi, kuriems metam kaltinimus, turėtų progą 
pakomentuoti prieš viską paviešinant. 


— 173 — 


STIEG LARSSON 


— Bet būtų gaila praleisti kekšaujantį slaptosios policijos at- 
stovą. Ką darysi? 

— Surasiu kaip nors, ką daugiau. O tu kaip laikaisi? Nervai 
vietoj? 

Jis atsargiai kepštelėjo jai ; pašonę. 

— Kaip ne keista — vietoj. Kitą mėnesį man gintis disertaciją, 
tapsiu daktare, o jaučiuosi rami kaip belgas. 

— Dalyką tu išmanai. Tai ko nervintis? 

— Pasižiūrėk, kas ant galinės sėdynės. 

Atsigręžęs Dagas pamatė maišelį. 

— Mija, jau išspausdinta! — išsprūdo jam. 

Jis kilstelėjo disertacijos tomą. 


From Russia with Love 
Prekyba žmonėmis, organizuotas nusikalstamumas 
17 VISUOMeNėS kontrabriemonės. 


Mija Bergman 


— Maniau, kad pasirodys tik kitą savaitę. Po galais... reikės 
bent vyno namie atsikimšti. Sveikinu, daktare! 

Pasilenkęs vėl pabučiavo jai į skruostą. 

— Ramiau ramiau, daktare tapsiu tik po trijų savaičių. Ir val- 
dyk rankas, kol vairuoju. 

Dagas nusijuokė. Paskui vėl surimtėjo. 

— Beje, štai šaukštas deguto medaus statinėje, ir panašiai... 
Prieš kokius metus kalbinai tokią Iriną P. 

- Irina P., 22 m., Sankt Peterburgas. Į Švediją pirmą kartą 
atvyko 1999 m., nuo to laiko lankėsi keletą kartų. O ką? 

- Šiandien policijoje mačiausi su Guldbrandsenu, kuris vado- 
vauja Sioderteljės viešnamio tyrimui. Ar tu praeitą savaitę skai- 
tei, kad Sioderteljės kanale aptiko išplaukusį merginos lavoną? 
Vakariniai laikraščiai rašė, trimitavo. Pasirodo, Irina P. 

— O ne, koks siaubas. 

Tylėdami pravažiavo Skanstulį. 

— Apie ją rašoma disertacijoje, — tarė pagaliau Mija, - jos 
pseudonimas Tamara. 

Dagas atsivertė disertacijos skyrių su interviu, susirado Ta- 
marą. Susikaupęs perskaitė tekstą, kol Mija pravažiavo Gul- 
marsplaną ir Glubeną. 

— Ją čia atgabeno žmogus, kurį tu vadini Antonu. 

— Aš negaliu rašyti tikrųjų vardų. Mane įspėjo, kad per di- 
sertacijos gynimą už tai tikriausiai sukritikuos, bet aš negaliu 
nurodyti merginų vardų. Jos rizikuoja padėti galvas. Vadina- 
si, negaliu įvardyti ir kekšautojų, nes jie galėtų išsiaiškinti, su 
kuriomis merginomis aš kalbėjau. Taigi visuose pavyzdžiuose 
žymiu tik pseudonimus, veikiančiųjų asmenų tapatybė visiškai 
užmaskuota, kad neliktų jokių specifinių smulkmenų. 

— Kas tas Antonas? 

— Tikroji jo pavardė greičiausiai Žala. Aš taip ir nesugebėjau 
tiksliai nustatyti jo tapatybės, manau, jis lenkas arba jugoslavas 
ir turbūt vadinasi kaip nors kitaip. Su Irina P. kalbėjau pen- 
kis kartus, ji paminėjo jį tik paskutinį kartą. Stengėsi įstatyti 
gyvenimą į naujas vėžes, žadėjo viską mesti, bet bijojo jo kaip 
ugnies. 

— Hmm, - nutęsė Dagas. 

— Ką taip? 

— Šiaip galvoju... Susidūriau su pavarde Zala prieš kokią 
savaitę. 

— Kur? 

— Dariau akistatą su Sandstriomu - tuo šlykštyne kuiliu žur- 
nalistu. Velnias. Šūdžius, kokių reta. 

— Kodėl? 

— Anoks jis žurnalistas. Ruošia reklaminę įmonių medžiagą. 
Ir pasižymi iškrypėliška fantazija, mėgsta išžaginimus, kuriuos 
tikrovėje atlieka su ta mergina... 

— Žinau, aš ją kalbinau. 

— Bet ar tu atkreipei dėmesį, kad jis maketavo informacinį 
Visuomenės sveikatos apsaugos instituto lankstinuką apie lyti- 
niu keliu platinamas ligas? 

— Nežinojau. 

— Aš dariau su juo akistatą praeitą savaitę. Aišku, ištižo kaip 
skuduras, kai padėjau prieš nosį dokumentus ir paklausiau, ko 
jis laksto pas nepilnametes kekšes iš Rytų bloko, kad įkūnytų 
fantazijas apie išprievartavimą. Taip žodis po žodžio išgavau iš 
jo šiokį tokį paaiškinimą. 

— Tikrai? 

— Sandstriomas pakliuvo į tokią padėtį, kad dabar yra ne tik 
klientas, bet ir bėgioja su sekso mafijos reikalais. Jis man išklojo 
visus jam žinomus vardus, tarp jų ir Žalos. Nieko ypatinga apie 
jį nesakė, tačiau pavardė palyginti neįprasta. 

Mija dirstelėjo į jį. 

— Tu nežinai, kas jis toks? — paklausė Dagas. 

— Ne. Taip ir nesugebėjau demaskuoti. Jis taip ir liko tik ret- 
karčiais šmėkštelėjančia pavarde. Merginos, atrodo, jo žiauriai 
bijo, nė viena nesutiko papasakoti ko nors daugiau. 

SEKMADIENIS, KSV 6 — PENKTADIENIS, KGVO 1! 


EIDAMAS Į VALGYKLĄ, DAKTARAS A. Sivarnandanas 
sulėtino žingsnį, nes pastebėjo Holgerį Palmgreną ir Lisbetą 
Salander. Jie sėdėjo palinkę prie šachmatų lentos. Kaip papras- 
tai, ji atvažiuodavo kartą per savaitę, dažniausiai sekmadieniais. 
Pasirodydavo kaskart apie trečią ir porą valandų žaisdavo su 
juo šachmatais. Išvažiuodavo apie aštuntą vakaro, atėjus metui 
gulti. Jis pastebėjo, kad ji su Palmgrenu nesielgia nei pernelyg 
pagarbiai, nei kaip su paliegėliu — atvirkščiai, atrodė, jie visą 
laiką nepiktai vienas kitą pašiepia, o jis su malonumu leidžia jai 
patarnauti — atnešti kavos. 

Daktaras A. Sivarnandanas suraukė antakius. Niekaip neper- 
prato tos keistos merginos, save laikančios Holgerio Palmgreno 
augintine. Išvaizda išskirtinė, iš pažiūros — stebi aplinką su di- 
džiuliu įtarumu, visi bandymai su ja pajuokauti — bergždi. 

Kur ten pajuokauti, net žmoniškai pasišnekėti neįmanoma. 
Kai jis kažkokia proga paklausė, kuo dirba, tik numykė kažką 
išsisukinėdama. 

Praėjus keletui dienų po pirmo apsilankymo, ji grįžo su 
krūva popierių, liudijančių, kad esąs įkurtas ne pelno fondas, 
kurio išsikeltas tikslas — finansuoti sanatorijoje vykstančią 

Holgerio Palmgreno reabilitaciją. Fondo pirmininkas — advo- 
katas, praktikuojantis Gibraltare. Valdyba susidėjo iš vieno 
nario, taip pat kažkokio Gibraltaro advokato bei stokhol- 
miečio revizoriaus Hugo Svensono. Fondas numatė du su 
puse milijono kronų, kuriais daktaras A. Sivarnandanas galįs 
disponuoti kaip tinkamas, visgi siekdamas vienintelio tiks- 
lo — suteikti Holgeriui Palmgrenui kuo geresnę medicininę 
priežiūrą. Norėdamas naudotis lėšomis, Sivarnandanas bus 
priverstas užsakyti pinigus iš revizoriaus, kuris ir tvarkysiąs 
išmokas. 

Tai buvo neįprastas, netgi galima sakyti unikalus problemos 
sprendimas. 

Sivarnandanas kelias dienas suko galvą, ar tokia tvarka nebus 
kuo nors neetiška. Nesugebėjęs rasti jokių akivaizdžių priešta- 
ravimų, nusprendė asmenine Holgerio Palmgreno asistente ir 
trenere įdarbinti trisdešimt devynerių metų Juhaną Karoliną 
Oskarson, licencijuotą kineziterapeutę, turinčią papildomą psi- 
chologės atestaciją ir plačią reabilitacinės slaugos patirtį. For- 
maliai ją įdarbino fondas. Didžiulei Sivarnandano nuostabai 
pirmasis mėnesinis atlyginimas buvo išmokėtas avansu vos pasi- 
rašius darbo sutartį. Iki to! jis pusiau rimtai svarstė, ar čia tik ne 
koks absurdiškas blefas. 

Panašu, kad toks žingsnis davė rezultatų. Per vieną mėne- 
sį Holgerio Palmgreno koordinacija ir bendra būklė pagerėjo 
iš esmės, o tai buvo galima pastebėti iš kas savaitę atliekamų 
testų. Sivarnandanas nebuvo tikras, kiek pagerėjimas priklau- 
so nuo treniruočių ir kiek tai vyksta Lisbetos Salander dėka. 
Nebuvo jokių abejonių, kad Palmgrenas stengiasi iš visų jėgų ir 
kaip susižavėjęs vaikas nekantraudamas laukia jos vizitų. Tarsi 


nežinotų nieko smagesnio kaip kaskart gauti į kaulus lošdamas 
šachmatais. 

Kartą daktaras Sivarnandanas palaikė jiems kompaniją. Tai 
buvo keista partija. Palmgrenas žaidė baltaisiais, pradėjo sicilie- 
tišką partiją, visi ėjimai buvo teisingi. 

Jis ilgai ir nuodugniai apmąstydavo kiekvieną ėjimą. Nesvar- 
bu, kokios fizinės negalios jį ištiko po insulto, tačiau intelektas 
išliko tarsi išgaląstas peilis. 

Salander žaisdama skaitė knygą keisčiausia tema — „Radijo 
teleskopų dažnių kalibravimas nesvarumo būsenoje“. Ji sėdėjo 
ant pagalvės, kad geriau pasiektų stalą. Kai Palmgrenas stumte- 
lėdavo figūrą ji atsitiesdavo nuo knygos ir perkeldavo kurią nors 
figūrą, iš pažiūros visiškai nesusimąstydama, paskui vėl pasiner- 
davo į skaitinį. Palmgrenas kapituliavo po dvidešimt septinto- 
jo ėjimo. Salander suraukusi kaktą keletą sekundžių patyrinėjo 
lentą. 

— Na jau ne, - tarė, — tu turi galimybę sužaisti lygiosiomis. 

Atsidusęs Palmgrenas penkias minutes stebeilijo į lentą. Pas- 
kui įrėmė į ją akis. 

— Įrodyk. 

Ji apsuko lentą ir perėmė jo figūras. Lygiosios buvo pasiektos 
trisdešimt devintuoju ėjimu. 

— Viešpatie, - apstulbo Sivarnandanas. 

— Štai kokia ji. Niekada neloškite su ja iš pinigų, - pamokė 
Palmgrenas. 

Sivarnandanas pats žaidė šachmatais nuo vaikystės, būdamas 
paauglys dalyvavo moksleivių čempionate Turku, kur užėmė 
antrąją vietą. Jis laikė save kompetentingų mėgėju. Nebuvo abe- 
jonių, kad Lisbeta - kraupiai gera šachmatininkė. Bet akivaiz- 
du, kad niekada nelošė už klubą, nes, jam užsiminus, kad partija 
primenanti klasikinės Laskerio partijos variantą, tik dėbtelėjo 
nieko nesusigaudydama. Atrodė - gyvenime nėra girdėjusi apie 
Emanuelį Laskerį. Jis neatsispyrė pagundai pasvarstyti, ar šis 

talentas įgimtas, o gal turi ir kitų talentų, galinčių sudominti 
psichologą. 

"Tačiau nieko neklausė. Pasitenkino konstatavęs, kad Palm- 
grenas, regis, nuo pat atvykimo į Erstą niekada dar taip gerai 
nesijautė. 


NAMO ADVOKATAS NILSAS BJURMANAS grįžo va- 
kare. Keturias savaites be pertraukos jis praleido Stalarholme- 
no.vasarnamyje. Jautėsi netekęs drąsos. Nieko nauja, apverktina 
gyvenimo situacija iš esmės nepasikeitė. Išskyrus tai, kad mil- 
žinas blondinas pranešė žinią — jo pasiūlymas juos domina, kai- 
na — šimtas tūkstančių kronų. 

Ant holo grindų po durų plyšiu paštui susikaupė kaugė laiš- 
kų. Surankiojęs juos padėjo ant stalo virtuvėje. Buvo išsivystęs 
įprotis nesidomėti niekuo, kas susiję su darbu ir išoriniu pasau- 
liu, tad už laiškų pluošto jo akys užkliuvo tik vėlyvą vakarą. Jis 
pervertė juos išsiblaškęs. 

Laiškas iš Hlande/sbanken. Atplėšė voką ir patyrė kone šoką, 
pastebėjęs, kad jame — grynųjų pinigų išėmimo iš Lisbetos 
Salander sąskaitos operacijos kopija, suma prilygo devyniems 
tūkstančiams trims šimtams dvylikai kronų. 

Ji grįžo. 

Nuėjęs į kabinetą, padėjo dokumentą ant rašomojo stalo. 
Daugiau kaip minutę nenuleido nuo jo neapykanta degančių 
akių, stengdamasis sutelkti mintis. Reikia susirasti tą numerį. 
Jis pakėlė ragelį, paskambino į neabonentinį mobilųjį. Atsiliepė 
milžinas blondinas su vos girdimu akcentu. 

— Taip? 

— Čia Nilsas Bjurmanas. 

— Ko reikia? 


- Ji grįžo į Švediją. 

Ragelyje trumpam stojo tyla. 

— Gerai. Daugiau šituo numeriu neskambinkit. 

— Bet... 

— Greitai viską pranešim. 

Didžiuliam jo nepasitenkinimui pokalbis nutrūko. Bjurma- 
nas mintyse nusikeikė. Nuėjęs prie baro įsipylė maždaug šim- 
tą gramų Kentucky burbono. Susivertė stiklą dviem gurkšniais. 
Reikia mažiau gerti, pagalvojo. Paskui įsipylė dar du šimtus, nu- 
sinešė stiklą prie rašomojo stalo, kur dar sykį perskaitė laišką iš 


banko. 


MIRIAM VU MASAŽAVO Lisbetai Salander nugarą ir spran- 
dą. Ji intensyviai maigė dvidešimt minučių, o Lisbeta išleisdavo 
vieną kitą pasitenkinimo atodūsį;. Mimi daromas masažas būda- 
vo neapsakomas malonumas, ji jausdavosi nelyginti kačiukas, ku- 
riam maga tik murkti ir tabaluoti letenėlėmis. 

Teko užgniaužti nusivylimo atodūsį, kai Mimi pliaukštelė- 
jo per užpakalį, sakydama, kad užteks. Akimirką dar pagulėjo, 
tuščiai vildamasi, kad Mimi persigalvos, tačiau išgirdusi, kad 
Mimi siekia savo vyno taurės, apsivertė ant nugaros. 

— Ačiū, - padėkojo. 

— Aiškiai kiurksai prie kompiuterio kiauras dienas. Todėl ir 
skauda nugarą. 

— Aš tik pasitempiau raumenis. 

Jos gulėjo nuogos Mimi lovoje Lundo gatvėje. Gėrė raudo- 
nąjį vyną, vis ėmė juokas. Nuo to laiko, kai Lisbeta atnaujino 
pažintį su Mimi, atrodė, tarsi nebegali ja pasisotinti. Net įsitaisė 
prastą įprotį skambinti vos ne kas dieną — dar ir kaip per daž- 
nai. Stebėdama Mimi, priminė sau nesileisti ir vėl per daug prie 
ko nors prisirišti. Kad nesibaigtų taip, kad kuri nors pusė liktų 
įskaudinta. 

Mikliai loštelėjusi per lovos kraštą, Miriam atidarė nakti- 
nio staliuko stalčių. Ištraukė plokščią paketėlį gėlėtame dovanų 
popieriuje, perrištą auksiniu kaspinėliu su kilpelėmis ir sviedė jį 
Lisbetai į glėbį. 

- Čia kas? 

— Gimtadienio dovana tau. 

— Mano gimtadienis dar po mėnesio. 

— Liko iš pernai metų. Tada nepavyko tavęs pagauti. Radau 
kraustydamasi. 

Lisbeta minutę patylėjo. 

— Atplėšti? 

— Ką aš žinau, kaip nori. 

Pastačiusi vyno taurę, Lisbeta pakratė paketėlį ir atsar- 
giai išvyniojo. Daili tabakinė emaliuotu juodos ir mėly- 
nos spalvos dangteliu, papuoštu keliais mažyčiais kiniškais 
hieroglifais. 

— Tau reikėtų mesti rūkyti, — pastebėjo Miriam, — bet jei 
nemesi, bent cigaretes estetiškai susidėsi. 

— Ačiū, - padėkojo Lisbeta, — tu vienintelė man dovanoji do- 
vanas gimtadienio proga. Ką reiškia tie hieroglifai? 

— Dieve, o man iš kur žinot? Žalio supratimo neturiu apie 
kinų kalbą. Čia smulkmena, radau sendaikčių turguje. 

— Daili. 

— Pigus niekelis, bet pasirodė, kad bus kaip tik tau. Mūsų 
vynas baigėsi. Gal einam alaus? 

— Ar tai reiškia, kad reikės keltis iš lovos ir apsirengti? 

— Bijau, kad taip. Antraip, kokia prasmė gyventi Sioderyje, 
jei niekada neišeini į barą. 

Lisbeta atsiduso. 

— Netingėk, - Miriam kepštelėjo Lisbetos žiedą bamboje. — 
Galėsi iš baro grįžti čia. 

Lisbeta vėl atsiduso ir nuleidusi vieną koją ant grindų ėmė 
ieškoti kelnaičių. 


DAGAS SVENSONAS SĖDĖJO prie jam užleisto rašomojo 
stalo „Millennium“ redakcijos kampe. Staiga subraškėjo lauko 
durų spyna. Jis dirstelėjo į laikrodį, susivokdamas, kad jau de- 
vinta vakaro. Mikaelis Bliumkvistas irgi akivaizdžiai nustebo, 
supratęs, kad redakcija netuščia. 

— Darbas Žmogų puošia, ir taip toliau. Sveikas. Krapščiausi 
prie rankraščio ir užsimiršau. Ką čia veiki? 

— Norėjau tik knygą pasiimti, buvau pamiršęs. Kaip sekasi? 

— Ką, nieko, gerai, nežinau... Tris savaites medžioju tą pra- 
keiktą Bjorką iš saugumo. Gal jį užsienio žvalgyba pagrobė. 
Kaip kiaurai žemę prasmegęs. 

Dagas išsipasakojo savo vargus. Mikaelis prisitraukė kėdę, 
klestelėjęs kurį laiką pamąstė. 

— Ar jau bandei triuką su loterijos laimėjimu? 

— Ką? 

— Sugalvok pavadinimą, parašyk laišką, pranešantį, kad jis 
laimėjo mobilųjį telefoną su GPS navigatoriumi ir dar ką nors 
panašaus. Išspausdink, kad tvarkingai ir padoriai atrodytų, nu- 
siųsk jo adresu — nurodytu adresu iki pareikalavimo. Atseit jis 
jau laimėjo telefoną. Be to, jis atseit esąs vienas iš dvidešimties 
asmenų, galintis laimėti dar ir šimtą tūkstančių kronų. Vienin- 
telė sąlyga — dalyvauti rinkos tyrime apie įvairias prekes. Tyri- 
mas užtruktų vieną valandą, jį atliktų profesionalus specialistas. 
O paskui... ką aš Žinau, 

Dagas žiopsojo į Mikaelį pražiota burna. 

— Tu ką, rimtai? 

— O kodėl ne? Juk jau viską išbandei, net ir besislapstantis 
saugumietis turėtų sugebėti apsiskaičiuoti, kad šansas laimėti 

šimtą tūkstančių visai neblogas, jei esi vienas iš dvidešimties 
kandidatų. 

Dagas nusikvatojo visa gerkle. 

— Išprotėjai. Ar tai teisėta? 

— Man sunku patikėti, kad draudžiama dovanoti mobilųjį 
telefoną. 

— Aš ir sakau, kad tu išprotėjęs. 

Dagas negalėjo nustoti juoktis. Mikaelis trumpam sudvejo- 
jo. Šiaip jau ruošėsi namo, į barus vaikščiodavo retai, bet Dago 
draugija jam patiko. 

— Gal alaus? —- paklausė spontaniškai. 

Dagas pasižiūrėjo į laikrodį. 

— Be abejo, — nė nesvarstė, — mielai. Tik greitai. Pala, pa- 
skambinsiu Mijai. Jinai irgi bare su draugėmis, užvažiuos manęs 
pakeliui namo. 


JIE NUĖJO Į „MALŪNĄ,, nes buvo patogu ir netoli. Dagas 
tebekikeno mintyse kurdamas laišką „Bjorkui, Valstybės poli- 
cijos valdyba/Saugumas“. Mikaelis nepatikliai šnairavo į savo 
jukujį kolegą. Jiems pasisekė, gavo staliuką visai prie įėjimo, už- 
sisakė po didelį alaus. Surėmę galvas ėmė gvildenti temą, šiuo 
metu suryjančią visą Dago laiką. 

Mikaelis nematė, kad bare kartu su Miriam stovi Lisbeta 
Salander. Lisbeta pasitraukė per žingsnį atatupsta, kad ją nuo 
Mikaelio užstotų Mimi, ir stebėjo jį jai pro petį. 

Pirmą kartą išsiruošia į barą po ilgų kelionių ir, aišku, būti- 
nai turi susidurti su juo. Kalis Bliam Bliumkvistas. 

Matė jį pirmą kartą po metų. 

— Kas negerai? - paklausė Mimi. 

— Viskas gerai, - atsakė Lisbeta. 

Jos šnekučiavosi toliau. Ar, teisingiau tariant, Mimi tęsė 
istoriją apie lesbę, prieš keletą metų sutiktą Londone. Kalba 

sukosi apie vizitą į meno galeriją ir vis juokingesnę situaciją, iš- 
sirutuliojusią Mimi bandant ją pakabinti. Lisbeta kartkartėmis 
linktelėdavo, bet kaip visada visos istorijos „vinis“ praslydo jai 
pro ausis. 

Mikaelis žymiau nepasikeitęs, nusprendė. Atrodo begėdiškai 
gerai, pasitikintis savimi, atsipalaidavęs, nors ir rimta veido iš- 
raiška. Jis klausėsi, ką kalba stalo kaimynas, protarpiais linkte- 
lėdamas. Atrodė, vyksta rimtas pokalbis. 

Lisbeta nukreipė žvilgsnį į Mikaelio draugą. Šviesiaplau- 
kis, trumpai kirptas tipažas, keletu metų jaunesnis už Mikaelį, 
veidas susikaupęs, atrodo, kažką stengiasi paaiškinti. Anksčiau 
niekad nematytas. Ji nė nenumanė, kas toks. 

Netikėtai prie Mikaelio stalo prisiartino gausi draugija ir 
ėmė jam kratyti ranką. Viena moteriškė tapšnojo Mikaeliui per 
skruostą kažką sakydama, visas būrys sprogo juokais. Mikaelis 
atrodė susidrovėjęs, tačiau irgi nusijuokė. 

Lisbeta suraukė antakius. 

— Tu nesiklausai, ką aš pasakoju, - burbtelėjo Mimi. 

— Aišku, klausausi. 

— Bare iš tavęs jokio įdomumo. Man jau užteks. Einam namo 
padūkti? 

— Dar ne dabar, - atsakė Lisbeta. 

Pasislinkusi dar arčiau, uždėjo ranką Mimi ant klubo. Mimi 
pažvelgė į savo pašnekovę. 

— Man toks noras pabučiuoti tave į lūpas. 

— Geriau nereikia. 

— Bijai, kad žmonės pamanys, kad tu lesbė? 

- Šiuo momentu nenorėčiau atkreipti į save dėmesio. 

— Tada einam namo. 


— Dar ne dabar. Truputį palauk. 

ILGAI LAUKTI JOMS nereikėjo. Vos po dvidešimties mi- 
nučių nuo jų atvykimo Mikaelio draugui kažkas paskambino į 
mobilųjį. Jie ištuštino alaus bokalus ir abu kartu pakilo. 

- Žiū, — bakstelėjo Mimi, — čia tas Mikaelis Bliumkvistas. 
Po Venerstriomo aferos išgarsėjo labiau už roko žvaigždę. 

— Ane, - tarė Lisbeta. 

— Negirdėjai? Maždaug tada, kai išvarei į užsienį. 

— Kažkokias kalbas girdėjau. 

Lisbeta padelsė dar penkias minutes, paskui pakėlė akis į 
Mimi. 

— Tu norėjai mane pabučiuoti į lūpas. 

Mimi apstulbusi sužiuro į ją. 

— Aš tik šiaip erzinausi. 

Pasistiebusi Lisbeta prisitraukė Mimi veidą prie savęs ir įsisiur- 
bė į lūpas. Atsitraukusios jos sulaukė aplodismentų. 


— Tau visai kvankt, — nusprendė Mimi. 


LISBETA SALANDER NAMO grįžo tik apie septintą ryto. 
Timptelėjusi marškinėlių iškirptę truktelėjo nosimi. Pagalvo- 
jo, gal nusimaudyti po dušu, bet paskui nusispjovusi paliko 
drabužius sumestus ant grindų ir atsigulė. Išmiegojusi iki ket- 
virtos po pietų atsikėlė ir išpėdino pusryčiauti į Sioderio halės 
turgų. 

Mintys sukosi apie Mikaelį ir pačios reakciją, staiga atsidū- 
rus toje pačioje patalpoje. Ją erzino jo egzistavimas, tačiau paste- 
bėjo, kad jau nebeskauda jį matant. Jis pavirto mažyčiu radaro 
blyksniu kažkur palei horizontą, smulkiu būties trikdžiu. 

Gyvenime pasitaiko kur kas didesnių trikdžių. 

Tačiau ji staiga panoro, kad būtų įstengusi sukaupti drąsą ir 


prieiti pasisveikinti. 

Arba nulaužti jam koją. Niekaip negalėjo apsispręsti, kuris 
variantas priimtinesnis. 

Šiaip ar taip, jai staiga pasidarė smalsu, kuo jis užsiima. 

Pavakare dar sutvarkiusi kai kuriuos reikalus, grįžo namo 
apie septintą. Įsijungė kompiuterį, paleido programą 455- 
byxia 13. Piktograma Mik/Blium/nešiojamas ir toliau tebekabė- 
jo olandiškajame serveryje. Du kartus spragtelėjusi pele, ati- 
darė identišką Mikaelio Bliumkvisto kietojo disko kopiją. Tai 
buvo pirmasis jos apsilankymas šiame kompiuteryje nuo pat to 
laiko, kai ji daugiau kaip prieš metus išsidangino iš Švedijos. Ji 
su pasitenkinimu konstatavo, kad jis dar neįsivedė naujausios 
MacOS versijos — antraip Aspbyxia būtų nebepaveiki, informa- 
cijos nutekėjimas nutrūktų. Ji taip pat konstatavo, kad jai reikia 
perrašyti programą taip, kad netrukdytų patobulinta apsaugos 
programa. 

Kietojo disko apimtis nuo pastarojo jos apsilankymo buvo pa- 
didėjusi kone šešiais ir devyniais gigabaito. Didžioji dalis naujų 
laikmenų - pdf ir Ouark formato dokumentai. Tekstai užėmė 
šiaip ne tiek ir daug vietos, atmintį, nors ir sumažintos, užankštė 
nuotraukos. Grįžęs į atsakingojo leidėjo pareigas, jis, kaip matyt, 
ėmė archyve laikyti kiekvieną „Millennium“ numerį. 

Ji susirūšiavo kietąjį diską pagal datas viršuje palikdama se- 
niausius dokumentus ir taip pastebėjo, kad pastaraisiais mėne- 
siais Mikaelis marias laiko skiria segtuvui, pavadinimu < Dagas 
Svensonas>. Jame neabejotinai gulėjo kažkokios knygos apma- 
tai. Paskui ji atsidarė Mikaelio pašto dėžutę ir skrupulingai per- 
skaitė korespondencijos adresų sąrašą. 

Vienas adresas privertė Lisbetą krūptelėti. Sausio dvide- 
šimt šeštąją Mikaelis gavo laišką nuo Harietos Bliam Vanger. 
Ji įsilaužė į laišką, perskaitė keletą glaustų eilučių apie artėjantį 
metinį ataskaitinį susirinkimą „Millennium“. Laiško pabaigoje 

buvo pranešama, kad Harieta užsisakiusi tą patį viešbučio nu- 
merį kaip ir anksčiau. 

Kurį laiką ji virškino informaciją. Paskui gūžtelėjusi pečiais 
parsisiųsdino Mikaelio paštą ir Dago Svensono knygos rankraš- 
tį darbiniu pavadinimu „Siurbėlės“, paantrašte Kekšių industrijos 
šulai. Ji taip pat rado ir disertacijos, pavadinimu Iš Rusijos su 
meile, kopiją. Autorė - kažkokia Mija Bergman. 

Atsijungusi nuo interneto, virtuvėje užkaitė kavavirę. Pas- 
kui su kompiuteriu atsisėdo naujojoje svetainės sofoje. Atsidarė 
Mimi dovanotą tabakinę ir prisidegė Marlboro Light. Likusią 
vakaro dalį praleido skaitydama. 

Apie devintą pabaigusi Mijos Bergman disertaciją mąsliai 
prikando lūpą. 

Apie pusę vienuoliktos peržiūrėjo ir Dago Svensono knygą. 
Jai tapo aišku, kad „Millnennium“ neužilgo ir vėl nuskambės 
per visą žiniasklaidą. 


APIE PUSĘ DVYLIKTOS ji jau baiginėjo Mikaelio Blium- 
kvisto korespondencijos peržvalgą. Tik staiga palinko į priekį, 
jos akys išsiplėtė. 

Pajuto, kaip stuburu nubėgo šaltas šiurpas. 

Tai buvo Dago Svensono elektroninis laiškas Mikaeliui 
Bliumkvistui. 

Viename sakinyje Svensonas minėjo sukąs galvą apie vieną 
Rytų Europos gangsterį, vardu Zala, apie kurį galbūt susidarytų 
atskiras skyrius — tačiau konstatavo, kad iki rankraščio atidavi- 
mo liko per mažai laiko. Mikaelis į laišką neatsakė. 

Zala. 

Lisbeta Salander sėdėjo nė nekrustelėdama ir svarstė tol, kol 
vėl pasileido ekrano užsklanda. 

DAGAS ATIDĖJO užrašų sąsiuvinį, pasikasė galvą. Susi- 
mąstęs jo žvilgsnis tyrinėjo vienintelį žodį, parašytą sąsiuvinio 
atlankoje pačiame puslapio viršuje. Keturios raidės. 

Žala. 

Tris minutes jis praleido aplink pavardę kraigliodamas dau- 
gybę labirintų. Paskui pakilęs iš virtuvėlės atsinešė kavos puo- 
delį. Dirstelėjęs į rankinį laikrodį, nusprendė, kad metas namo 
miegoti, tačiau buvo pastebėjęs, kad vėlai naktį „Millennium“ 
redakcijoje, kai patalpose tylu ir ramu, ir sėdisi, ir dirbasi. Lai- 
kas iki rankraščio atidavimo nepermaldaujamai tirpo. Tekstas 
jau buvo parengtas, tačiau pirmą kartą nuo to laiko, kai ėmėsi 
projekto, pajuto neaiškią abejonę — ar nebus praleidęs esminės 
detalės. 

Žala. 

Iki tol jis nekantravo greičiau baigti rankraštį ir publikuoti 
knygą. Tačiau staiga panūdo, kad laiko būtų daugiau. 

Jis prisiminė skrodimo protokolą, kurį jam leido perskaityti 
kriminalinis inspektorius Guldbrandsenas. Iriną P. rado Sio- 
derteljės kanale. Patyrusi žiaurų smurtą, veide ir krūtinės ląsto- 
je trupintinės žaizdos. Mirties priežastis - nulaužtas sprandas, 
tačiau mažiausiai dar du sužalojimai laikytini mirtini. Šeši su- 
triuškinti šonkauliai ir perdurtas kairysis plautis. Nuo smarkaus 
mušimo trūkusi blužnis. Sužalojimus buvo sunku paaiškinti. 
Patologas pateikė teoriją, kad galbūt buvo naudojama medinė 
lazda, įsukta į audeklą. Kodėl žudikas nusprendė apvynioti nu- 
žudymo įrankį medžiaga, buvo neaišku, tačiau trupintinės žaiz- 
dos neturėjo jokių įprastinių kieto daikto žymių. 

Nužudymas vis dar tebebuvo neišaiškintas, Guldbrandsenas 
neabejojo, kad perspektyvos išspręsti bylą ne pernelyg šviesios. 

Per pastaruosius metus Mijos Bergman surinktoje medžia- 
goje Zalos pavardė šmėkštelėjo keturis kartus, tačiau kaskart 

periferijoje, kaskart tarsi iš rankų slystančio vaiduoklio vardas. 
Niekas nežinojo, kas jis ir ar apskritai egzistuoja. Kai kurios 
merginos minėjo jį kaip neatpažintą grėsmę, keliančią pavojų 
neklusniesiems. Dagas ištisą savaitę mėgino išsiaiškinti ką nors 
daugiau apie Zalą, klausinėjo policininkų, žurnalistų ir visų 
kitų šaltinių, susijusių su prekyba seksu, prie kurių tik pavyko 
prisikasti. 

Dar kartą susisiekė su žurnalistu Peru Oke Sandstriomu, 
kurį ketino be pasigailėjimo ištempti į dienos šviesą. Sandstrio- 
mas, tuo metu jau bepradedąs suvokti situacijos rimtumą, mal- 
davo ir prašinėjo, kad Dagas jo pasigailėtų. Siūlė pinigų. Dagas 
nė neketino atsisakyti paviešinimo, bet, pasinaudojęs savo galia, 
spaudė Sandstriomą, kad išduotų informaciją apie Zalą. 

Rezultatas privertė jį nukabinti nosį. Sandstriomas tebuvo 
korumpuotas rupūžė ant sekso mafijos pavadėlio. Jis niekada 
nebuvo matęs Zalos, tik kalbėjo su juo telefonu ir žinojo, kad 
toks egzistuoja. Galbūt. Ne, telefono numerio neturįs. Ne, jis 
negalįs nurodyti, kas juos suvedė. 

Dagui toptelėjo mintis, kad Sandstriomas bijo. Tai buvo bai- 
mė, pranokstanti net ir grasinimą viešai demaskuoti. Jis bijojo 


dėl savo gyvybės. Kodė/? 

10 SKYRIUS 


PIRMABIENIS, KGVS 14 — SEKMABIENIS, KGVS 28 


KELIONĖS VIEŠUOJU TRANSPORTU į reabilitacijos li- 
goninę Erstavikene lankyti Holgerio Palmgreno buvo laiką gai- 
šinanti procedūra, nuomotis automobilį prieš kiekvieną vizitą — 
beveik taip pat sudėtinga. Tad kovo viduryje Lisbeta Salander 
pasiryžo įsigyti nuosavą transpotą, pirmiausia išsirūpindama 
stovėjimo aikštelę. Kartais tai būna kur kas didesnė problema 
nei pats automobilis. 

Ji turėjo vietą automobiliui garaže prie Musebakės, tačiau ne- 
norėjo, kad automobilį būtų galima susieti su namu Žvejų gat- 
vėje. Prieš keletą metų buvo atsistojusi į eilę stovėjimo aikštelei 
garaže prie savo senosios gyventojų bendrijos Lundo gatvėje. 
Paskambino norėdama sužinoti, kurioje eilės vietoje atsidūrusi, 
ir paaiškėjo, kad ji pirma. To dar negana — nuo artimiausio mė- 
nesio netgi atsirasianti laisva vieta. Kai sekasi, tai sekasi. Ji susi- 
siekė su Mimi ir paprašė nedelsiant užpildyti sutartį su bendrija 
ir jau rytojaus dieną pradėjo ieškoti automobilio. 

Pinigų turėjo pakankamai, kad galėtų nusipirkti bet kurį 
prašmatniausią mandarinų spalvos rolsroisą ar ferarį, tačiau buvo 
visiškai nesuinteresuota tapti į akis krintančio daikto savininke. 
Taigi aplankiusi du automobilių salonus Nakoje, apsisprendė 
įsigyti ketverių metų senumo vyšninę Hondg su atomatine pa- 
varų dėže. Sugaišo valandą, kol užsispyrusi su nevilties apimtu 

pardavėju patikrino kiekvieną variklio detalę ir vien iš principo 
nusiderėjusi nuo kainos keletą tūkstantinių sumokėjo grynais. 

Paskui nuvarė Hondą į Lundo gatvę. Pasibeldusi pas Mimi 
paliko jai atsarginius raktus. Žinoma, Mimi galinti pasinaudoti 
automobiliu, jei pasiklausianti iš anksto. Kadangi vieta garaže 
liks laisva tik kito mėnesio pradžioje, jos kol kas pasistatė ma- 
šiną gatvėje. 

Mimi ruošėsi į pasimatymą — į kiną su drauge, apie kurią 
Lisbeta dar nebuvo girdėjusi. Kadangi Mimi buvo vulgariai iš- 
sidažiusi ir išsigašinusi kažkokiomis klaikiomis drapanomis, o 
ant kaklo užsisegusi šuns antkaklį primenantį daiktą, Lisbeta 
spėjo, kad pana —- vienas Mimi aistros objektų. Paklausta, gal 
norinti eiti kartu, atsisakė. Neturėjo nė menkiausio noro pa- 
kliūti į lovą trise su kokia nors ilgakoje Mimi drauge, aišku, iki 
apalpimo seksualia, taip priversiančią Lisbetą jaustis paskutine 
kvaiša. Visgi Lisbeta turėjo reikalų mieste, tad jos kartu pava- 
žiavo metro iki Šieno aikštės, kur ir išsiskyrė. 

Lisbeta nupėdino į OnO/ Svejos plente, pakliūdama į vidų 
likus dviem minutėms iki uždarymo. Nusipirko rašalo kasetę ir 
paprašė išimti iš dėžės, kad pirkinys tilptų į kuprinę. 

Išėjusi iš parduotuvės pasijuto ištroškusi ir išalkusi. Nužings- 
niavusi iki Stiureplano, ten visiškai atsitiktinai nusprendė užeiti 
į Cafė Hedon, kur anksčiau niekada nebuvo buvusi ir netgi ne- 
buvo apie ją girdėjusi. Akimirksniu atpažinusi advokatą Nilsą 
Bjurmaną, sėdintį skersai nugara į ją, automatiškai apsisuko sa- 
lės tarpduryje. Atsistojusi prie lango į šaligatvį ir ištiesusi kaklą 
ji ėmė stebėti savo globėją, slepiama prekystalio. 

Išvydus Bjurmaną, Lisbetos neužliejo jokie dramatiški jaus- 
mai, nei pyktis, nei neapykanta, nei baimė. Lisbetos galva, pa- 
saulis, be jokių abejonių, be jo taptų tobulesnis, tačiau ji dovano- 
jo jam gyvybę todėl, kad sumetė, jog gyvas jai bus naudingesnis. 
Ji perkėlė žvilgsnį į vyriškį, sėdintį priešais Bjurmaną, ir išplėtė 
akis, kai šis pakilo. Spragt. 

Tai buvo ypač stambus vyras, mažiausiai dviejų metrų ūgio, 
raumeningas. Netgi išskirtinai raumeningas. Veidas silpnavališ- 
kas, trumpais visiškai baltais plaukais, tačiau bendras įspūdis vis 
dėlto be galo galingo žmogaus. 

Lisbeta matė, kaip milžinas blondinas pasilenkė ir patyliu- 
kais ištarė Bjurmanui keletą žodžių, šis linktelėjo. Jiedu pakratė 
rankas, Lisbeta pastebėjo, kaip Bjurmanas paskubomis atitrau- 
kė ranką. 

Kas tu per bersonažas tr ką turi bendra su Bjurmanu? 

Mikliai pabėgėjusi gatve žemyn, Lisbeta įsitaisė prie įėjimo į 
tabako parduotuvėlę. Ji gilinosi į vakarinio laikraščio antraštes, 
kai iš Hledon kavinės išlindęs blondinas nesidairydamas pasuko 
kairėn ir praėjo jai už nugaros mažiau nei trisdešimties centi- 
metrų atstumu. Leidusi jam paeiti į priekį penkiolika metrų, 
nusekė iš paskos. 


EITI TOLI NETEKO. Milžinas blondinas nuėjo tiesiai į met- 
ro Birgerio Jarlo gatvėje ir prie užkardos nusipirko bilietą. At- 
sistojo pietų kryptimi vykstančių traukinių perone — o tai buvo 
kryptis, kuria Lisbeta ar šiaip, ar taip būtų važiavusi — ir įsė- 
do į Nursborgo traukinį. Išlipęs prie Sliuseno, persėdo į žaliąjį 
maršrutą, vedantį į Farstą, tačiau išlipo jau Skanstulyje ir nuėjo 
į Blombergs kavinę Jotos gatvėje. 

Lisbeta liko lauke. Ji atidžiai apžiūrinėjo vyriškį, su kuriuo 
kartu prisėdo milžinas blondinas. Sprag/. Lisbeta akimirksniu 
suvokė, kad vyksta kažkas nešvaraus. Vyriškis buvo lieso veido, 
tačiau turėjo antsvorio — didžiulį pilvą nuo alaus. Plaukai suimti 
į arklio uodegą, šviesūs ūsai. Juodi džinsai ir auliniai batai aukš- 
ta pakulne. Ant dešiniosios rankos išsitatuiravęs kažkokį moty- 
vą, kurio Lisbeta nesugebėjo įžiūrėti. Ant riešo blizgėjo auksinė 
grandinėlė, rūkė Lucky Sžrike. Žvilgsnis drumstas tarsi dažnokai 
apsinešančio veikėjo. Lisbeta taip pat atkreipė dėmesį, kad po 

džinsine striuke jis vilki liemenę. Visos liemenės nesimatė, bet 
Lisbeta sumetė, kad jis baikeris. 

Milžinas blondinas nieko neužsisakė. Iš pažiūros kažką aiš- 
kino vyriškiui džinsine striuke, šis kartkartėmis linktelėdavo, 
tačiau lyg ir niekaip neprisidėjo prie pokalbio. Lisbeta priminė 
sau, kad kada nors reikia pagaliau imti ir nusipirkti nuotolinį 
mikrofoną. 

Vos po gerų penkių minučių milžinas blondinas pakilo ir išė- 
jo iš kavinės. Lisbeta atsitraukė per keletą žingsnių, tačiau jis nė 
nekryptelėjo į jos pusę. Paėjęs keturiasdešimt metrų ir pasukęs, 
užlipo laiptais į Visų Šventųjų gatvę, kur prisiartinęs prie balto 
Volvo atidarė dureles. Užvedęs variklį atsargiai išsuko į gatvę. 
Lisbeta kaip tik spėjo įžiūrėti automobilio numerį, ir jis dingo 
už kampo artimiausioje gatvių sankryžoje. 

Lisbeta apsigręžė ir nuskubėjo atgal į kavinę. Jos nebuvo ma- 
žiau nei tris minutes, tačiau staliukas jau buvo tuščias. Pasidairė 
į vieną ir kitą šaligatvio pusę, bet vyriškio su arklio uodega ne- 
simatė. Tik pažvelgusi skersai gatvę pastebėjo jį kaip tik stum- 
telint McDonalds duris. 

Teko eiti į vidų, kad vėl jį pamatytų. Jis sėdėjo tolmesniajame 
kampe kartu su kitu labai panašiai apsirengusiu vyriškiu, lie- 
menę užsivilkusiu ant striukės. Lisbeta perskaitė užrašą „SVA- 
VELŠĖS MC“. Papuošimas buvo stilizuotas, keltišką kryžių ir 
kirvį primenantis motociklo ratas. 

Lisbeta išėjo iš restorano ir minutę neryžtingai pamindži- 
kavo Jotos gatvėje, paskui patraukė šiaurės kryptimi. Ji pajuto, 
kad visa jos vidinė signalizacijos sistema staiga ėmė kaukti pagal 
komandą „Aukščiausia parengtis“. 


SUSTOJUSI PRIE PARDUOTUVĖS >-E/even, Lisbeta ap- 
sipirko visai savaitei — didelę pakuotę Bi//ys Pan Pizza, tris šal- 
dytus žuvies apkepus, tris apkepo su šonine porcijas, kilogramą 
obuolių, du kepalus duonos, pusę kilogramo sūrio, pieno, kavos, 

bloką Mar/boro Light, pasičiupo vakarinius laikraščius. Pasuko 
Juodžio gatve į Musebakę. Prieš paspausdama telefonspynės 
kodą į savo namus Žvejų gatvėje, dar atidžiai apsidairė. Įkišo 
porciją apkepo su šonine į mikrobangę, atsigėrė pieno tiesiai iš 
pakelio. Įjungė kavos aparatą ir paskui sėdo prie kompiuterio, 
paleisdama Aspbyxia 1.3. Įvedusi slaptažodį į veidrodinę advoka- 
to Bjurmano kietojo disko kopiją artimiausią pusvalandį pralei- 
do nuodugniai šukuodama jo turinį. 

Ir nerado visiškai nieko įdomaus. Atrodė, kad Bjurmanas 
retai naudojasi elektroniniu paštu. Ji aptiko tik tuziną trumpų 
asmeninio pobūdžio laiškų nuo pažįstamų ar pažįstamiems. Nė 
vienas jų neturėjo nieko bendra su Lisbeta Salander. 

Ji užėjo naujai sukurtą bylą su šiurkščiomis pornografinėmis 
nuotraukomis, iš kurių buvo galima spręsti, kad jis ir toliau do- 
misi moterimis, žeminamomis įvairiomis sadistinėmis aplinky- 
bėmis. Žvelgiant iš techninės pusės, jos draudimas bendrauti su 
moterimis nepažeistas. 

Ji įsilaužė į bylą su dokumentais, susijusiais su Bjurmano — 
Lisbetos Salander globėjo — darbu, ir susikaupusi perskaitė visas 
mėnesines ataskaitas. Jos be jokių nukrypimų atitiko kopijas, 
kurias jos nurodymu jis nuolatos siuntė į vieną iš daugybės 50/- 
mail adresų. 

Viskas atitiko normą. 

Tik galbūt vienas mažytis nukrypimas... Atidariusi Word 
dokumentų informaciją apie įvarias mėnesines ataskaitas, paste- 
bėjo, kad jis dokumentus pradėdavo rašyti pirmosiomis kiek- 
vieno mėnesio dienomis, kiekvienai ataskaitai paskirdamas 
vidutiniškai po keturias valandas redagavimo, ir punktualiai 
kiekvieno mėnesio dvidešimtąją dieną persiųsdavo Globėjų ir 
rūpintojų priežiūros inspekcijai. Jau buvo kovo vidurys, o jis dar 
nė nepradėjęs rengti einamojo mėnesio ataskaitos. Apsileidimas? 

Suvėlavo? Užsiėmęs kitais reikalais? Sugalvojo kokią nors niekšybę? 
Lisbetos Salander kaktoje susimetė raukšlė. 

Ji išjungė kompiuterį ir atsisėdusi lango nišoje atsidarė iš 
Mimi gautą tabakinę. Prisidegė cigaretę ir įsispoksojo į tamsą. 
Bus per daug atleidusi vadžias. Bjurmanas slidus kaip ungurys. 

Ji pajuto didžiulį nerimą. Pirma Kalis Bliam Bliumkvistas, 
paskui Zalos bavardė ir štai Nilsas Bliam Gašlūnas Bjurmanas kar- 
tu su anabolikų pribampusiu šernu, turinčiu ryšių su už įstatymo 
ribų paskelbtu klubu. Vos per keletą parų taip rūpestingai Lisbe- 
tos kuriamą tvarkingą būtį aptemdė debesų būriai. 


PUSĘ TRIJŲ TĄ PAČIĄ naktį Lisbeta Salander įkišo raktą 
į lauko durų spyną viename Uplando gatvės name šalia Odino 
aikštės, kuriame gyveno advokatas Nilsas Bjurmanas. Stabtelė- 
jusi užjo durų, atsargiai pravėrė plyšį laiškams ir įkišo nepapras- 
tai jautrų mikrofoną, nusipirktą Countersby Sbob Londono Mei- 
fero mikrorajone. Ji nieko nebuvo girdėjusi apie Ebę Karlsoną“, 
tačiau tai buvo ta pati parduotuvė, kur šis įsigijo skandalingai 
pagarsėjusią pasiklausymo įrangą, dėl kurios devintojo dešimt- 
mečio pabaigoje skubiai turėjo atsistatydinti Švedijos teisingu- 
mo ministrė. Lisbeta užsidėjo ausines ir susireguliavo garsą. 

Ji girdėjo duslų šaldytuvo birbimą, skardų mažiausiai dviejų 
laikrodžių tiksėjimą, vienas jų — sieninis laikrodis svetainėje į 
kairę nuo buto durų. Ji dar pareguliavo garsą ir sulaikiusi kva- 
pą įsiklausė. Girdėjo įvairiausius pastato traškesius ir dūzgesius, 
tačiau jokių žmogiškos veiklos garsų. Sugaišusi dar minutę, su- 
vokė ir išskyrė silpną, tačiau gilų ritmingą kvėpavimą. 

Nilsas Bjurmanas miegojo. 

Ji įsitraukė mikrofoną, įsikišo į vidinę odinės striukės kiše- 
nę. Ji vilkėjo tamsius džinsus, avėjo sportinius batelius rauplė- 
tos odos padais. Be garso įkišusi raktą į spyną, kiek stumtelėjo 


* Žurnalistas ir leidybininkas, turėjęs artimų ryšių vyriausybiniuose sluoksniuose bei daręs didelę 
įtaką Ulofo Palmės nužudymo tyrimui. 

duris. Prieš jas visiškai atidarydama, iš striukės išorinės kišenės 
išsitraukė elektrinį pistoletą. Jokio kito ginklo su savimi netu- 
rėjo. Nerado reikalo neštis ką nors efektingesnio, su Bjurmanu 
prireikus susitvarkys ir taip. 

Ji žengė į holą, uždarė buto duris ir negirdimai nutykino ko- 
ridoriumi miegamojo link. Pamačiusi uždegtos lempos metamą 
šviesą, sustojo kaip įbesta, tačiau tuo metu aiškiai pasigirdo jo 
knarkimas. Netrukus ji įsliuogė į miegamąjį. Ant palangės degė 
šviesa. Kas dabar, Bjurmanai? Truputį bijai tamsos? 

Atsistojusi šalia lovos keletą minučių tyrinėjo veidą. Jis buvo 
pasenęs, atrodė apsileidęs. Kambaryje tvyrantis kvapas išdavė, 
kad nesurūpina asmenine higiena. 

Ji nepajuto nė lašelio užuojautos. Jos akyse sekundę blykste- 
lėjo užuomina į negailestingą neapykantą. Pastebėjusi taurę ant 
naktinio staliuko pasilenkusi pauostė. Alkoholis. 

Galiausiai išėjo iš miegamojo. Trumpai pasisukiojo virtuvė- 
je nerasdama nieko ypatinga, nuėjo per svetainę ir sustojo prie 
durų į kabinetą. Įkišusi ranką į striukės kišenę išsitraukė tuziną 
mažyčių džiūvėsio gabalėlių, kuriuos tamsoje atsargiai išdėliojo 
ant parketo. Jei kas nors mėgintų sėlinti per svetainę, traškėji- 
mas ją įspėtų. 

Ji atsisėdo už advokato Nilso Bjurmano rašomojo stalo ir 
pasidėjo elektrinį pistoletą taip, kad būtų lengvai pasiekiamas. 
Metodiškai apieškojo stalčius, patikrino korespondenciją apie 
privačias Bjurmano banko operacijas ir finansines suvestines. 
Atkreipė dėmesį, kad jis nebe toks kruopštus, informaciją at- 
naujina neregulariai, tačiau jai nepavyko rasti nieko įdomaus. 

Apatinis rašomojo stalo stalčius buvo užrakintas. Lisbeta Sa- 
lander suraukė antakius. Per jos apsilankymą prieš metus visi 
stalčiai buvo nerakinti. Ji pamėgino vizualizuoti stalčiaus turinį, 
žvilgsnis tarsi susidrumstė. Viduje guli fotoaparatas, teleobjek- 
tyvas, nedidelis kišeninis magnetofonas „Olympus“, fotoalbumas 

odiniais viršeliais ir mažytė dėžutė su karoliais, papuošalais bei 
auksiniu žiedu su išgraviruotu įrašu 7i/da ir Jakobas Bjurmanai 
+ 1951 m. balandžio 23 d. Lisbeta žinojo, kad tai jo mirusių tėvų 
vardai. Spėjo, kad vestuvinis žiedas laikomas prisiminimui. 

Vadinasi, jis rakina tai, kas, jo supratimu, vertinga. 

Ji užėjo už rašomojo stalo ir ėmėsi spintos žaliuzinėmis dure- 
lėmis. Išsitraukė du segtuvus su raštais, susijusiais su jos globa. 
Penkiolika minučių atidžiai vertė popierių po popieriaus. Atas- 
kaitos buvo nepriekaištingos, iš jų susidarė įspūdis, kad Lisbeta 
Salander- miela ir dora mergaitė. Prieš keturis mėnesius jis buvo 
pateikęs raštą su savo pastebėjimais, jog ji, jo akimis, atrodanti 
tokia racionali ir sumani, kad esama pagrindo per artimiausią 
metinį svarstymą pasitarti, ar priežastys skirti jai globėją tikrai 
pakankamos. Dokumentas buvo tiesiog pasigėrėtinas — pirmasis 
neveiksnumo nutraukimo proceso žingsnis. 

Segtuve taip pat buvo ranka darytas įrašas, rodantis, jog į 
Bjurmaną kreipėsi Ulrika fon Lybenstal iš Globėjų ir rūpintojų 
priežiūros inspekcijos, norėdama iš principo aptarti bendrą Lis- 
betos būklę. Žodžiai „reikalingas psichiatro vertinimas“ buvo 
pabraukti. 

Lisbeta papūtė lūpas ir, sukišusi segtuvus į vietą, apsidairė. 

Tarsi ir nebūtų ko prikišti. Iš pažiūros Bjurmanas atidžiai 
laikosi visų jos taisyklių. Ji prikando apatinę lūpą. Vis dėlto ne- 
apleido jausmas, kad kažkas ne taip. 

Ji pakilo nuo kėdės ir jau buvo begesinanti stalinę lempą, ta- 
čiau persigalvojo. Vėl išsitraukė segtuvus ir neryžtingai iš naujo 
permetė akimis. 

Medžiagos segtuvuose turėtų būti daugiau. Prieš metus čia 
dar gulėjo pastabų apie jos raidą santrauka, sudaryta Globėjų ir 
rūpintojų priežiūros inspekcijos. O dabar nebeguli. Kam Bjur- 
manas ištraukė dokumentus iš nebaigtos bylos? Ji suraukė antakius. 

Į galvą niekaip neatėjo joks tinkamas paaiškinimas. Nebent jis 
kaupia dokumentaciją dar kokioje nors vietoje. Akimis apvedė 
spintą žaliuzinėmis durelėmis ir užrakintąjį stalčių. 

Neturėdama visrakčio, tylutėliai nusigavo atgal į miegamą- 
jį ir išžvejojo raktų ryšulėlį iš Bjurmano švarko, pasverto ant 
medinio pakabo. Stalčiuje gulėjo tie patys daiktai kaip ir prieš 
metus, prie jų prisijungė tik plokščia dėžutė su ant viršaus pa- 
vaizduotu Colt 45 Magnum. 

Ji mintimis perbėgo pačios prieš dvejus metus sudarytą 
Bjurmano dosjė. Šaulių klubo narys, šaudo laisvalaikiu. Pasak 
viešojo ginklų savininkų registro, turi licenciją laikyti Colt 45 
Magnum. 

Nenoromis priėjo išvadą, kad esama natūralaus pagrindo lai- 
kyti stalčių užrakintą. 

Tai jai nepatiko, bet tuo momentu į galvą nešovė jokia dings- 
tis pažadinti Bjurmaną ir aptalžyti jam šonus. 


MIJA BERGMAN PABUDO pusę septynių. Iš svetainės ją 
pasiekė silpnas ryto televizijos zirzimas, atsklido šviežiai už- 
kaistos kavos aromatas. Girdėjosi, kaip Dagas barškina iBook 
klaviatūrą. Mija šyptelėjo. 

Dar nebuvo mačiusi, kad Dagas taip smarkiai darbuotųsi 
prie kokio nors rašinio. Pažintis su „Millennium“ —- puikus ėji- 
mas. Paprastai Dagas pernelyg pasitikėdavo savimi, bet bendra- 
vimas su Bliumkvistu, Berger ir kitais, rodos, išeis jam į naudą. 
Vis dažniau jis grįždavo namo netekęs narsos, nes Bliumkvis- 
tas atkreipdavo dėmesį į trūkumus ir į miltus sumaldavo visus 
jo argumentus. Dėl to Dagas tik užguldavo darbus su dvigubu 
atkaklumu. 

Mija pasvarstė, ar tinkamas metas blaškyti jo dėmesį. Mėne- 
sinės vėluoja jau tris savaites. Ji nebuvo tikra, nėštumo testo dar 
neatliko. 


— 199 — 


STIEG LARSSON 


Ji sprendė, ar bus atėjęs metas. 

Jau greit trisdešimt. Mažiau nei po mėnesio ginsis disertaciją. 
Daktarė Bergman. Vėl šyptelėjusi, nutarė nieko Dagui nesakyti, 
kol pati neįsitikins, o galbūt net palaukti, kol jis baigs knygą, o 
ji pati sėdės disertacijos gynimo pokylyje. 

Ji suko galvą dar dešimt minučių, paskui atsikėlė ir apsigau- 
busi antklode nuėjo į svetainę. Jis pakėlė akis. 

— Dar nė septynių nėra, — tarė ji. 

— Bliumkvistas šakojasi, — paaiškino jis. 

— Ir vėl tave barė, linelių raut išvarė? Taip tau ir reikia. Bet 
tau patinka, ką? 

Dagas atsilošė į svetainės sofos atkaltę, pažvelgė jai į akis. Po 
valandėlės linktelėjo. 

— Gera darbovietė tas „Millennium“. Kalbėjau su Mikaeliu 
„Malūne“, prieš tau mane pasiimant kurį čia vakarą. Klausė, ką 
žadu daryti, kai baigsis projektas. 

— Še tau. Ir ką atsakei? 

— Sakau — nežinau. Tiek metų baldžiausi be pastovaus darbo. 
Norėtųsi ko nors stabilesnio. 

— Vadinasi, „Millennium“. 

Jis linktelėjo. 

— Mikaelis zondavo terpę — klausė, ar domintų pusė etato. 
Pagal tokią pačią sutartį kaip Korteso ir Karim. „Millennium“ 
gaučiau rašomąjį stalą ir bazinį atlyginimą, o likusius susiran- 
kiočiau iš nuosavų kanalų. 

— Tu to nori? 

— Jei pasiūlys kontraktą, sutiksiu. 

— Gerai. Bet dar net septynių nėra — šeštadienio rytą. 

— Tai kas. Šiaip žadėjau pasikrapštyti prie teksto. 

— Aš sakyčiau - grįžk tu į lovą ir pasikrapštyk prie ko nors kito. 

Nusišypsojusi jam atvertė antklodės kraštą. Dagas nuspaudė 
kompiuterio komandą „budintis režimas“. 

DIDELĘ DALĮ ARTIMIAUSIOS paros Lisbeta Salander 
prasėdėjo prie savo PowerBooA naršydama. Paieškos šakojosi į 
daugybę pusių, jai ne kaskart būdavo aišku, ko ieško. 

Kai kuriuos faktus nustatė nesunkiai. Pasiknisusi spaudos 
archyve Mediarkivet, pasidarė suvestinę apie „Svavelšės MC“ 
istoriją. Pirmą kartą laikraščių puslapiuose klubas nuskambėjo 
1991-aisiais pavadinimu „Teljės šernai“, kai policija atliko reidą 
klubui priklausančiame pastate, tuo metu nenaudojamoje seno- 
je mokykloje už Sioderteljės. Pagrindas reidui —- nerimaujančių 
kaimynų sukeltas aliarmas dėl šaudymo prie senosios mokyklos. 
Gausios policijos pajėgos operatyviai išvyko nutraukti pobūvio. 
Alus liejosi upėmis, tad susiėjimas išvirto į šaulių varžybas iš 
AK4, kaip vėliau paaiškėjo, devintojo dešimtmečio pradžioje 
pavogtų iš panaikinto Vesterboteno pulko I 20. 

Pasak vieno vakarinio laikraščio sisteminės analizės, „Svavel- 
šės MC“ turi šešis ar septynis narius ir apie tuziną prielipų. Visi 
nuolatiniai nariai bent kartą teisti už nusikaltimus — iš esmės 
gan primityvaus, bet kartais žiauraus pobūdžio. Iš klubo dau- 
gumos išsiskyrė du asmenys. Apie „Svavelšės MC“ prezidentą 
Karlą Magnų, „Magį“, Lundiną internetinėje Af/žonbladet ver- 
sijoje buvo išspausdinta apybraiža, mat 2001-aisiais policija vėl 
vykdė reidą klubo patalpose. Devintojo dešimtmečio pabaigoje 
ir dešimtojo pradžioje Lundinas buvo penkis kartus teisiamas. 
Trys teismo procesai vyko dėl vagysčių, vogtų daiktų laikymo ir 
smulkaus masto narkotikų nusikaltimų. Vienas apkaltinamasis 
nuosprendis paskirtas už šiurkštesnius nusikaltimus, tokius kaip 
stiprus kūno sužalojimas, už ką jam buvo priteista aštuoniolika 
mėnesių. Lundiną paleido į laisvę 1995-aisiais, netrukus jis iš- 
kilo į „Ieljės šernų“ klubo, šiuo metu besivadinančio „Svavelšės 
MC“, prezidentus. 

Pasak policijos organizuoto nusikalstamumo skyriaus, ant- 
rasis klubo žmogus — Sonis Nieminenas, trisdešimt septynerių 
metų amžiaus. Jo pavardė teistumo registre figūravo ne mažiau 

kaip dvidešimt trijuose skyriuose. Karjerą pradėjo būdamas še- 
šiolikos, kai už kūno sužalojimą ir vagystę buvo nuteistas lygtinai 
su kontrole ir nepilnamečių reabilitacija, sutinkamai su sociali- 
nių tarnybų įstatymu. Per artimiausius dešimt metų Sonis Nie- 
minenas buvo penkis kartus teisiamas už vagystes, vieną kartą 
už stambaus masto vagystę, du kartus už neteisėtą grasinimą, 
du narkotikų nusikaltimus, šantažą, jėgos panaudojimą prieš 
valdininką, du kartus už nelegalų ginklo laikymą, vairavimą 
išgėrus ir ne mažiau kaip šešis kartus už kūno sužalojimą. Pa- 
gal Lisbetai Salander nesuvokiamą logiką, jam buvo skiriamos 
lygtinės bausmės su kontrole, baudos ir nuolat pasikartojantys 
pasisvečiavimai laisvės atėmimo įstaigose — vienam ar dviem 
mėnesiams, kol staiga 1989-aisiais už stambaus masto kūno su- 
žalojimą ir apiplėšimą jį nuteisė dešimčiai mėnesių. Po dviejų 
trečdalių bausmės jis vėl išėjo į laisvę ir laikė save suėmęs į nagą 
iki pat 1990-ųjų spalio, kai lankydamasis viename Sioderteljės 
bare įsivėlė į muštynes, pasibaigusias tyčiniu nužudymu leng- 
vinančiomis aplinkybėmis ir šešerių metų laisvės atėmimu. Iš 
zonos Nieminenas išėjo 1995-aisiais, šįkart jau kaip artimiausias 
Magio Lundino draugas. 

1996-aisiais jį sulaikė už prisidėjimą prie ginkluoto inkasa- 
torių automobilio apiplėšimo. Jis pats apiplėšime nedalyvavo, 
tačiau aprūpino tris jaunus vaikinus užduočiai reikalingais gin- 
klais. Tai tapo antruoju stambiu užėjimu. Jį nuteisė kalėti ket- 
verius metus ir paleido 1999-aisiais. Nuo to laiko Nieminenas 
stebuklingai išvengdavo policijos sulaikymo už kitus nusikalti- 
mus. Pasak vieno laikraščio straipsnio, publikuoto 200:1-aisiais, 
kuriame Niemineno pavardė nebuvo skelbiama, tačiau visa jo 
istorija išdėstyta taip smulkiai, kad nebuvo ypač sunku susigau- 
dyti, kas turimas mintyje, jis buvo laikomas įtariamu prisidėjus 
bent prie vieno nužudymo - patiesė tokio pat už įstatymo ribų 
esančio konkurentų klubo narį. 

Lisbeta užsisakė Niemineno ir Lundino paso nuotraukas. 
Niemineno veidas apstulbino grožiu — tamsios garbanos ir pa- 
vojingos akys. Magis Lundinas atrodė kaip visiškas idiotas. Lis- 
beta juos atpažino, nepatyrusi nė menkiausių sunkumų. Lun- 
dinas - žmogus, milžino blondino sutiktas B/ombergs kavinėje, 
Nieminenas - žmogus, laukęs McDonald s. 


PASITELKUSI AUTOMOBILIŲ SAVININKŲ registrą, ji 
atsekė, kam priklauso baltas Vo/vo — automobilis, kuriuo nuva- 
žiavo milžinas blondinas. Pasirodo, jis iš Eskilstiunos automo- 
bilių nuomos firmos „Auto Ekspert“. Pakėlusi telefono ragelį 
susiskambino su įmonės darbuotoju Refiku Alba. 

— Čia tokia Gunila Hanson. Vakar kažkas pervažiavo mano 
šunį, tas išgama pasišalino. Mašinos registracijos numeris rodo, 
kad išnuomota iš jūsų. Baltas Vo/vo. 

Ji pasakė valstybinės registracijos numerį. 

— Apgailestauju. 

— Nereikia manjjūsų apgailestavimo. Aš noriu sužinoti išgamos 
pavardę, kad galėčiau pareikšti pretenzijas dėl kompensacijos. 

— Ar pranešėte policijai? 

— Ne, noriu susitarti geruoju. 

— Apgailestauju, bet, nesant pranešimo policijai, išduoti mūsų 
klientų pavardžių negaliu. 

Nutaisiusi rūstų balsą Salander pasiteiravo, ar vertimas pa- 
duoti į policiją įmonės klientus, užuot susitarus geruoju, atitinka 
verslo etikos kodeksą. Refikas Alba ir vėl išreiškė apgailestavi- 
mą, sakydamas, deja, nieko negalįs pakeisti. Ji ginčijosi dar porą 
minučių, bet milžino blondino pavardės taip ir neišpešė. 


ZALOS PAVARDĖ ATVEDĖ į dar vieną aklagatvį. Dusyk 
pertraukusi darbą B://ys Pan Pizza porcijai praryti, Salander di- 

džiąją paros dalį praleido prie kompiuterio. Draugiją jai sudarė 
vienišas pusantro litro talpos kokakolos butelis. 

Ji aptiko šimtus asmenų, pavarde Žala — pradedant Italijos 
sporto žvaigžde ir baigiant argentiniečiu kompozitoriumi. Ir 
nerado nieko, ko ieškojusi. 

Ji išbandė pavardę „Zalačenka“, bet neatkapstė nieko ver- 
tinga. 

Susierzinusi galiausiai nusvirduliavo į miegamąjį ir nepra- 
busdama išmiegojo dvylika valandų. Kai praplėšė akis, laikrodis 
rodė vienuoliktą valandą priešpiet. Įsijungė kavavirę, prisileido 
vandens į sūkurinę vonią. Kliūstelėjo vonios putų ir, įsinešusi 
kavą su sumuštiniais, papusryčiavo vonioje. Staiga jai panūdo 
Mimi draugijos. Tačiau dar nebuvo jai atskleidusi savo būsto 
paslapties. 

Apie dvyliktą išlipo iš vonios, išsitrynė frotiniu rankšluosčiu 
ir apsivilko chalatą. Ir vėl įsijungė kompiuterį. 

Iš užklausų „Dagas Svensonas“ ir „Mija Bergman“ ji laimėjo 
daugiau. 

Pasitelkusi Goog/e naršyklę, ji greit susidarė glaustą reziu- 
mė apie jų pastarųjų metų veiklą. Persikopijavusi keletą Dago 
straipsnių, apžiūrėjo juos iliustruojantį fotoportretą. Pernelyg 
nenustebusi konstatavo, kad tai tas pats vyriškis, kurį matė kar- 
tu su Bliumkvistu „Malūne“ kažkurį praėjusios savaitės vakarą. 
Pavardė susisiejo su veidu, veidas su pavarde. 

Ji rado ir keletą publikacijų apie Miją Bergman bei jos pa- 
čios rašinių. Prieš porą metų ji atkreipė į save dėmesį, sudariusi 
ataskaitą apie tai, kaip skirtingai teismuose elgiamasi su vyrais 
ir moterimis. Dėl tos ataskaitos buvo parašytas ne vienas veda- 
masis, ne kartą pasisakyta įvairiuose moterų organizacijų leidi- 
nių debatų puslapiuose. Mija Bergman pati prie debatų prisidėjo 
keletu rašinių. Lisbeta įdėmiai juos perskaitė. Kai kurios femi- 
nistės laikėsi nuomonės, kad Bergman išvados svarbios, o kitos 
kritikavo ją už tai, kad „skleidžia buržuazines iliuzijas“. Tačiau 
kur slypi tos „buržuazinės iliuzijos“, liko neaišku. 

Apie antrą valandą po pietų ji įėjo į 4spbyxia 1,3, tačiau, užuot 
lindusiį Mik/Blium/nešiojamas, pasirinko Mik/Blium/stacionaras, 
Mikaelio Bliumkvisto kompiuterį redakcijoje. Iš patirties žinojo, 
kad stacionariniame nieko vertingo nebus. Vien retkarčiais nau- 
dodamasis juo naršymui po internetą, jis dirbdavo beveik vien 
nuosavu iBook. Tačiau Mikaeliui priklausė visos „Millennium“ 
redakcijos administratoriaus teisės, ir ji greit rado reikalingą in- 
formaciją su „Millennium“ vidaus tinklo slaptažodžiais. 

Kad galėtų geiti į kitus „Millennium“ kompiuterius, neužteko 
veidrodinio kietojo disko olandiškame serveryje. Reikėjo, kad ir 
MikBlium/stacionaro originalas būtų prijungtas prie vidinio tin- 
klo. Jai pasisekė. Matyt, Mikaelis sėdėjo darbe, nes redakcijos 
kompiuteris buvo įjungtas. Palaukusi dešimt minučių, nepaste- 
bėjo jokios veiklos ženklų ir paaiškino tai tuo, kad Mikaelis, at- 
ėjęs į redakciją, įsijungė kompiuterį galbūt norėdamas pasiknisti 
po internetą, o paskui paliko kompiuterį įjungtą, kol pats tuo 
metu darė ką nors kita arba dirbo nešiojamuoju. 

Reikėjo elgtis atsargiai. Per artimiausią valandą Lisbeta įsi- 
laužė į visus kompiuterius vieną po kito ir parsisiuntė elektroni- 
nę Erikos Berger, Kristerio Malmo ir jai nepažįstamos kolegės 
Malinos Erikson korespondenciją. Galiausiai užėjo ir Svensono 
darbinį kompiuterį, pasak sistemos informacijos — nenaujo mo- 
delio Macintosh PowerPC su vos 750 megabaitų dydžio kietuoju 
disku, vadinasi — atgyvenusia seniena, greičiausiai naudojama 
laikinų darbuotojų vien spausdinimui. Kompiuteris buvo pri- 
jungtas prie interneto, kitais žodžiais tariant, Svensonas kaip 
tik tą akimirką sėdėjo „Millennium“ redakcijoje. Ji parsisiuntė 
jo elektroninį paštą ir apieškojo visą kietąjį diską. Jame gulėjo 
byla, pavadinta trumpai drūtai - „Žala“. 


MILŽINAS BLONDINAS BUVO nepatenkintas ir jautėsi 
nesmagiai nusiteikęs. Jis ką tik atsiėmė du šimtus tris tūkstan- 
čius kronų grynais — netikėtai daug už tai, kad sausio pabaigoje 

Magiui Lundinui pristatė tris kilogramus metamfetamino. Ge- 
ras pelnas už keletą valandų praktinės veiklos — atsiimi metam- 
fetaminą iš kurjerio, palaikai pas save valandėlę ir pristatai Lun- 
dinui, o paskui susižeri penkiasdešimt procentų pelno. „Svavel- 
šės MC“ už tokią sumą lengvai įstengia realizuoti kas mėnesį. 
Lundino gauja atlikdavo vieną iš trijų panašių operacijų — kitos 
dvi vykdavo Geteborgo ir atitinkamai Malmės regionuose. Vi- 
sos kartu gaujos per mėnesį galėdavo prasukti daugiau nei pusę 
milijono grynojo pelno. 

Ir vis vien jis jautėsi taip nesmagiai nusiteikęs, kad nutaręs 
sustoti pavažiavo į šalikelę ir išjungė variklį. Daugiau kaip tris- 
dešimt valandų be miego, jausmas — tarsi rūke. Atidaręs dureles 
išlipo pramankštinti kojų, nusišlapino kelkraštyje. Buvo šaltoka, 
giedras dangus nusėtas žvaigždėmis. Jis stovėjo prie kažkokio 
lauko netoli Jernos. , 

Savo pobūdžiu konfliktas buvo kone ideologinis. Metamfeta- 
mino pasiūla čia nepalyginti menkesnė nei kitoje Baltijos pusėje. 
Paklausa Švedijos rinkoje neginčijamai didžiulė. Visa kita - vien 
tiekimo logistikos klausimas. Kaip nugabenti paklausią prekę iš 
punkto A į punktą B? Tiksliau tariant, iš rūsyje įsikūrusio biuro 
Talino atvirų jūrų uoste į Stokholmą. 

Kamavo vis ta nuolat grįžtanti problema - kaip elgtis norint 
užtikrinti reguliarų pervežimą iš Estijos į Švediją. Tai ir buvo 
problemos branduolys bei silpniausia veiklos grandis — mat net 
keletą metų dėjus visas pastangas ir toliau tekdavo nuolat impro- 
vizuoti ir ieškoti laikinų sprendimų. 

Bėda ta, kad pastaruoju metu vis dažniau atsirasdavo trinties. 
Šiaip milžinas blondinas didžiavosi savo organizaciniais suge- 
bėjimais. Per keletą metų jam pavyko sukurti gerai suteptą ryšių 
mechanizmą, aprūpintą tobulai apgalvota baudimo ir paskati- 
nimo sistema. Pats mynė visus slenksčius, surasdavo partnerius, 
vesdavo derybas, susitardavo ir sužiūrėdavo, kad siuntos pasiek- 
tų paskirties vietą. 

Paskatinimas — premijos, siūlomos subtiekėjams, tokiems 
kaip Magis Lundinas. Geras ir palyginti nerizikingas pelnas. 
Sistema veikė nepriekaištingai. Lundinui nereikėdavo ir pirš- 
to pajudinti, kad prekės būtų pristatytos jam — jokių pavojingų 
verslo kelionių ar priverstinių derybų su asmenimis, kurie galė- 
tų būti bet kas — pradedant narkotikų policija ir baigiant rusų 
mafija — ir kurie galėtų jį Žiauriai apmulkinti. Lundinas žinojo, 
kad milžinas blondinas pristato kas reikia ir už darbą pasiima 
penkiasdešimt procentų. 

Botago prireikė, nes pastaruoju metu ėmė vis dažniau rastis 
komplikacijų. Vienas paleistagerklis gatvinis platintojas, per- 
nelyg gerai susipažinęs su visomis veiklos grandimis, sugebėjo 
išpliurpti apie „Svavelšės MC“. Blondinui teko įsikišti ir pritai- 
kyti bausmę. | 

Milžinas blondinas puikiai taikydavo bausmes. 

Jis atsiduso. 

Jautė, kad verslas pamažu darosi sunkiai suvaldomas. Veikla 
paprasčiausiai virto per daug įvairiapusiška. 

Metamfetaminas — neprilygstamas, akies nerėžiantis ir ne- 
sunkiai reguliuojamas pajamų šaltinis. Pelnas didelis, rizika 
maža. Ginklų sandėriai apsimokėdavo tik iš dalies —- su sąlyga, 
kad galima iš anksto atpažinti ir išvengti nereikalingų nuklydi- 
mų iš kelio dėl takelio. Atsižvelgiant į riziką, tiesiog nerentabilu 
apsiimti pristatyti du asmeninius šaunamuosius ginklus už kele- 
tą tūkstančių kronų dviem trenktiems vaikigaliams, susiruošu- 
siems apiplėšti artimiausią kioską. 

Sporadiškas pramoninis špionažas ar elektroninių kompo- 
nentų kontrabanda į Rytus apsimokėjo kiek daugiau. Tiesa, rin- 
ka per pastaruosius metus tragiškai sumažėjo. 

O štai Baltijos šalių kekšės iš finansinės perspektyvos — visiš- 
kas fiasko. Gaudavai vien kišenpinigius, iš esmės grynas nepa- 
togumas, dėl kurio bet kada galėjo prasidėti veidmaininga raš- 

liava žiniasklaidoje bei debatai keistuolių politikos klube, pasi- 
vadinusiame Švedijos parlamentu. Jų žaidimo taisyklės, milžino 
blondino akimis žvelgiant, mažų mažiausiai miglotos. Prostitu- 
cija turi privalumą — teisine prasme beveik jokios rizikos. O ir 
kekšes mėgsta visi — prokurorai, teisėjai, faraonai ir netgi vienas 
kitas parlamentaras. Tad niekas pernelyg giliai nekapstys, kad 
pažabotų šį verslą. 

Kekšė, netgi būdama negyva, nesukelia didelių politinių 
audrų. Jei policija per keletą valandų sulaikytų akivaizdžiai įta- 
riamąjį ir jei ant įtariamojo drabužių vis dar būtų kraujo dėmių, 
to pasekmės, žinoma, neišvengiamos — pripažinimas kaltu ir ke- 
leto metų laisvės atėmimas arba gydymas kokioje nors neaiškios 
paskirties kolonijoje. Tačiau blondinas iš patirties žinojo, kad jei 
įtariamasis nesulaikomas per keturiasdešimt aštuonias valandas, 
policijai netrukus atsiranda rimtesnių darbų nei kekšės nužudy- 
mo tyrimas. 

Tačiau prekyba kekšėmis jam buvo ne prie širdies. Nepatiko 
pačios kekšės — nutinkuoti veidai ir skardus girtuoklių juokas. 
Jos susitepusios ir atstovauja tos rūšies žmogiškajam kapitalui, 
kuris ir pelno tiek teduoda. Juoba kad būtent dėl to, kad tai žmo- 
giškasis kapitalas, nuolatos gresia pavojus, jog kuriai nors kekšei 
pasimaišys galvoje ir ji pamanys, kad gali nebebūti kekše arba 
pradėti pliaukšti policijai, žurnalistams ar kitiems pašaliniams. 
Ir jam vėl tektų įsikišti pritaikyti bausmės. Jei būtų demaskuo- 
ti pakankamai svarūs asmenys, ištisa prokurorų ir policininkų 
armija būtų priversta imtis veiksmų — antraip tame prakeikta- 
me parlamente kiltų pragaras. Taigi prekyba kekšėmis — vienas 
vargas. 

Aiškiausias tokio vargo pavyzdys — broliai Rantos, Ato ir 
Haris. Du niekam nenaudingi parazitai, kuriems pavyko gerai 
iššniukštinėti visus verslo etapus. Užvis labiau jam norėjosi ap- 
vynioti juos grandinėmis ir nuleisti į uosto vandenį. Tačiau susi- 
valdęs tik nuvežė juos į Talino keltą ir kantriai palaukė, kol įlips 

į laivą. Atostogas Estijoje išprovokavo tai, kad į jų sandėrius nosį 
pradėjo kaišioti šiknius žurnalistas, tad buvo nuspręsti, kad bro- 
liams reikia išnykti, kol atauš visas reikalas. 

Jis vėl atsiduso. 

Svarbiausia jam nepatiko nukrypimai nuo bendro kurso, to- 
kie kaip Lisbeta Salander. Jam asmeniškai ji visiškai neįdomi. Iš 
jos absoliučiai jokio pelno. 

Nepatiko ir advokatas Nilsas Bjurmanas. Niekaip negalėjo 
suvokti, kodėl nusprendė padaryti jam paslaugą. Tačiau sniego 
kamuolys jau rieda nuo kalno. Nurodymai jau duoti, užsakymas 
pagal rangos sutartį pateiktas „Svavelšės MC“. 

Visa situacija jam stojo skersai gerklės. Persekiojo bloga 
nuojauta. 

Pakėlęs akis apmetė tamsius laukus, nuspriegė nuorūką į 
griovį. Staiga nelauktai akies kampučiu užregistravo kažkokį 
judesį ir sustingo. Įtempė žvilgsnį. Nebuvo jokio apšvietimo, 
išskyrus siaurą mėnulio pjautuvą, bet vis viena galėjai aiškiai 
išskirti juodo pavidalo kontūrus, šliaužiančius jo link maždaug 
už trisdešimties metrų nuo kelio. Būtybė judėjo iš lėto, nuolat 
trumpam stabtelėdama. 

Staiga milžinas blondinas pajuto, kaip kakta išrasojo šaltais 
prakaito lašais. 

Jis nekentė būtybės laukuose. 

Daugiau kaip minutę stovėjo lyg paralyžiuotas ir užburtas 
stebėjo lėtą, tačiau tikslingą pavidalo skverbimąsi į priekį. Bū- 
tybei prisiartinus tiek, kad pasimatė, kaip tamsoje blykčiojo jos 
akys, jis staiga pasisukęs nubėgo į automobilį. Atplėšęs dureles 
ėmė grabinėtis rakto. Jautė augančią paniką. Galop pavyko už- 
kurti variklį ir įsijungti ilgąsias šviesas. Būtybė išėjo į kelią, au- 
tmobilio žibintų metamoje šviesoje milžinas blondinas galų gale 
įžiūrėjo detales. Padaras atrodė kaip milžiniška spygliauodegė 
raja ir artėjo vilkdamas kojas. Geluonis nelyg skorpiono. 

Vienas dalykas nekėlė jokių abejonių. Būtybė ne iš šio pasau- 
lio. Tai pabaisa, pakilusi iš požemių. 

Jis užmynė sankabą, automobilis atsiplėšė iš vietos. Automo- 
biliui pravažiuojant, jis matė, kad padaras metėsi ant jo, tačiau 
nepasiekė. Drebulys liovėsi tik po keleto kilometrų. 


NAKTĮ LISBETA PRALEIDO gilindamasi į tiriamąjį darbą 
apie prekybą žmonėmis, atliktą Svensono ir „Millennium“. Pa- 
mažu ji susidarė palyginti neblogą vaizdą, nors ir pagrįstą šif- 
ruotomis nuotrupomis, susidėliotomis pagal elektroninio pašto 
turinį. 

Erika Berger paštu klausė Mikaelio Bliumkvisto, kaip vyksta 
akistatos. Šis trumpai atsakė, kad jie susidūrę su sunkumais ieš- 
kodami žmogaus iš CK. Lisbeta nusprendė, kad tai reiškia, jog 
vienas žmogus, kurį „Millennium“ rengiasi demaskuoti, dirba 
saugumo policijoje. Malina Erikson Dagui Svensonui siuntė ša- 
lutinio tyrimo reziumė, jos kopiją — Mikaeliui Bliumkvistui bei 
Erikai Berger. Ir Svensonas, ir Bliumkvistas atsakydami pateikė 
komentarus ir pasiūlymus, kaip jį papildyti. Mikaelis ir Dagas 
susirašinėjo po keletą kartų per parą. Svensonas informavo jį 
apie akistatą, vykdytą su žurnalistu Peru Oke Sandstriomu. 

Iš Svensono elektroninio pašto jai taip pat pavyko konsta- 
tuoti, kad jis palaiko ryš; su asmeniu, pavarde Guldbrandsenas, 
rašančiu ya>o00.com adresu. Ji ne iš karto susigaudė, kad Guld- 
brandsenas, matyt, policininkas ir kad apsikeitimas nuomonė- 
mis vyksta off :e record, per asmeninę elektroninio pašto dėžutę, 
o ne Guldbrandseno adresu policijoje. Vadinasi, Guldbrandse- 
nas — informacijos šaltinis. 

Byla „Žala“ suerzino ją savo glaustumu, joje tebuvo tik trys 
Word dokumentai. Ilgiausias, 128 kB, vadinosi [Irina P], jame — 
fragmentiška moters prostitutės gyvenimo istorija. Buvo aišku, 
kad ji nebegyva. Lisbeta įdėmiai perskaitė Svensono sudarytą 
lavono skrodimo protokolo santrauką. 

Kiek Lisbeta suprato, Irina P. patyrė tokį išskirtinai žiau- 
rų smurtą, kad trys iš patirtų sužalojimų ir pavieniui buvo 
mirtini. 

Lisbeta atpažino formuluotę tekste — pažodinę Mijos Ber- 
gman disertacijos citatą. Disertacijoje buvo kalbama apie mo- 
terį, vardu Tamara. Be abejo, Irina P. ir Tamara — vienas ir tas 
pats asmuo. Ji susidomėjusi perskaitė disertacijoje pateikiamus 
skyrius su interviu. 

Antrasis dokumentas vadinosi [Sandstriomas| ir buvo ne- 
palyginti trumpesnis. Jame — ta pati santrauka, Svensono per- 
siųsta Bliumkvistui, iš kurios aiškėjo, kad žurnalistas Peras Okė 
Sandstriomas — vienas sekso pirkėjų, išnaudojančių merginą 
iš Baltijos šalių. Tačiau taip pat buvo įrodymų, kad jis - sekso 
mafijos pasiuntinukas, atlygį gaunantis narkotikais arba seksu. 
Lisbeta negalėjo atsistebėti, kad Sandstriomas, šalia savo nuola- 
tinio darbo — įmonių biuletenių rengimo — buvo parašęs ir keletą 
nepriklausomų straipsnių į vieną dienraštį, kuriuose pasipiktinęs 
smerkė prekybą seksu ir netgi skelbė, kad kažkoks verslininkas 
švedas lankosi viename Talino viešnamyje. 

Pavardė „Žala“ nebuvo minima »ei dokumente [Sandstrio- 
mas], mei [Irina PĮ, tačiau Lisbeta pasidarė išvadą, kad todėl, 
jog abu dokumentai sudėti laikmenoje, pavadintoje <Zala>, turi 
būti kažkoks ryšys. Trečiasis ir paskutinis glaustas, punktais su- 
rašytas jos dokumentas vadinosi [Zala]. 

Pasak Svensono, pavardė „Zala“ nuo dešimtojo dešimtme- 
čio vidurio sutinkama devyniais atvejais ryšium su narkotikais, 
ginklais ar prostitucija. Regis, niekas nežinojo, kas per vienas 
tas Žala, tačiau įvairūs šaltiniai įvardydavo jį kaip jugoslavą, 
lenką ar galbūt čeką. Visi duomenys buvo ne iš pirmų lūpų. Iš 
visko sprendžiant, nė vienas žmogus, kalbintas Svensono, nebu- 
vo sutikęs Zalos. 

Svensonas išsamiai aptarinėjo Zalą su ša/žiniu G (Guldbrand- 
senu?) pateikdamas teoriją, kad Žalai tenka atsakomybė už Iri- 

nos P. nužudymą. Liko neaišku, ką ša/žinis G mano šiuo klausi- 
mu, tačiau buvo pasakyta, kad Žala prieš metus buvo diskusijų 
objektu per susitikimą su „ypatingomis organizuoto nusikals- 
tamumo tyrimų grupėmis“. Pavardė kartojosi taip dažnai, kad 
policija pradėjo domėtis stengdamasi nustatyti, ar Žala apskritai 
egzistuoja. 

Kiek pavyko išsiaiškinti Svensonui, Žalos pavardė pirmą kar- 
tą šmėstelėjo tiriant inkasatorių automobilio apiplėšimą Erkel- 
jungoje 1996-aisiais. Plėšikams pavyko pasisavinti tris milijonus 
tris šimtus tūkstančių kronų, tačiau jie taip kvailai susidirbo, 
kad policija, praėjus vos parai, sugebėjo atpažinti ir sulaikyti 
grupuotės narius. Dar po paros buvo sulaikytas pavienis asmuo, 
nusikaltėlis profesionalas Sonis Nieminenas, „Svavelšės MC“ 
narys, kuris, pasak gautų duomenų, buvo parūpinęs ginklus, 
naudotus per apiplėšimą. Už tai vėliau buvo nuteistas ketveriems 
metams laisvės atėmimo. 

 Artimiausią savaitę po inkasatorių automobilio apiplėšimo 
1996-aisiais už prisidėjimą prie apiplėšimo buvo areštuoti dar 
trys asmenys. Taigi pakliuvo aštuoni sąmokslo dalyviai, iš kurių 
septyni kietakaktiškai atsisakinėjo bendradarbiauti su policija. 
Aštuntasis, vos devyniolikos sulaukęs vaikinukas, Birgeris Nur- 
dmanas, neišlaikė spaudimo per policijos tardymą ir išsiplepėjo. 
Prokuroras triumfavo per teismo procesą, o tai baigėsi tuo (kaip 
įtarė Svensonas), kad Birgeris Nurdmanas po dvejų metų buvo 
rastas pakastas viename Vermlando smėlio karjere. 

Pasak ša/tinio G, policija įtarė, kad visos gaujos galva - Sonis 
Nieminenas. Taip pat buvo įtariama, kad Nurdmanas nužudytas 
Niemineno liepimu, tačiau tam pagrįsti nebuvo jokių įrodymų. 
Šiaip ar taip, Nieminenas buvo laikomas išskirtinai pavojingu ir 
beatodairišku. Cypėje Nieminenas bičiuliavosi su „Arijų broli- 
ja, kalėjimuose veikiančia nacių organizacija, kuri savo ruožtu 

turėjo ryšių su „Vilkų gauja“, o ši siekė dar toliau — ir už įstatymo 
ribų atsidūrusius klubus „MC“ pasaulyje, ir kitokius smurtinius 
nacistinius tuščiagalvių darinius, kaip antai „Švedijos pasiprie- 
šinimo judėjimas“, ir panašiai. 

Vis dėlto Lisbetą Salander domino kas kita. Ji, kaip ir Sven- 
sonas, atkreipė dėmesį į parodymus, kuriuos velionis Birgeris 
Nurdmanas pateikė per policijos apklausą — ginklus, naudoja- 
mus plėšimų metu, parūpinęs Nieminenas, savo ruožtu gavęs 
juos iš Nurdmanui nepažįstamo jugoslavo, pavarde „Zala“. 

Svensonas padarė išvadą, kad kalba eina apie nusikalstamo 
pasaulio anonimą. Kadangi jokio asmens, pavarde Zala, nebuvo 
gyventojų surašymo registre, Svensonas spėjo, kad tai pravar- 
dė ar malonybinis sutrumpinimas, tačiau galimas daiktas, kad 
kalba eina apie ypač užkietėjusį niekšą, sąmoningai prisistatantį 
svetima pavarde. 

Paskutiniame punkte buvo pateiktas trumpas reziumė - žur- 
nalisto Sandstriomo duomenys apie Zalą. Jei atvirai, vienos aša- 
ros. Pasak Svensono, Sandstriomas kartą telefonu kalbėjęs su 
žmogumi, pasivadinusiu ta pavarde. 

Apie ketvirtą ryto Salander išjungė kompiuterį ir atsisėdusi 
į lango nišą įsižiūrėjo į Saltšiono vandenis. Nekrutėdama ten 
pratūnojo dvi valandas, mąsliai pešdama vieną cigaretę po ki- 
tos. Teko priimti kai kuriuos strateginius sprendimus — kitaip 
tariant, ji buvo priversta atlikti pasekmių analizę. 

Ji suprato, kad turės susekti Zalą, kad kartą ir visiems lai- 
kams sutvarkytų judviejų reikalus. 


ŠEŠTADIENIO VAKARĄ, LIKUS savaitei iki Velykų, Mi- 
kaelis Bliumkvistas lankė vieną savo buvusią draugę Slipo gat- 
vėje prie Hurnstulio. Dėl permainos jis sutiko atvykti į kviestinį 
vakarėlį. Ji šiuo metu buvo ištekėjusi ir intymus bendravimas 
su Mikaeliu jos visiškai nedomino, tačiau ji dirbo žiniasklaidos 
srityje ir jiedu tais retais kartais kur nors susidūrę paprasčiausiai 


— 213 — 


STIEG LARSSON 


pasisveikindavo. Ji kaip tik buvo išleidusi knygą, brandintą apie 
dešimt metų. Joje nagrinėjo tokį neįtikėtinai keistą daiktą — po- 
žiūrį į moteris žiniasklaidoje. Mikaelis kartą pagelbėjo jai su 
knygos medžiaga, todėl jį ir pakvietė. 

Mikaelio užduotis buvo tiesiog atlikti patikrinimą papras- 
tu klausimu. Jis išsitraukė lygių galimybių planus, apie kuriuos 
pagyrūniškai trimitavo telegramų agentūra 7'7, didžiausias ša- 
lies dienraštis Dagens Nybeter, žinių laida Rapport ir daugybė 
kitų žiniasklaidos priemonių, ir tiesiog paukščiukais sužymėjo, 
kiek vyrų ir kiek atitinkamai moterų užima aukštesnius nei re- 
dakcijos sekretorių postus šių žiniasklaidos įmonių vadovybėse. 
Darėsi tiesiog gėda pamačius rezultatus. Vykdomasis direkto- 
rius — vyras. Valdybos pirmininkas — vyras. Vyriausiasis redak- 
torius — vyras. Užsienio naujienų skyriaus viršininkas — vyras. 
Redakcijos viršininkas — vyras... ir taip toliau iki pat tol, kol 
rado pirmą moterį, dažniausiai tokias retas išimtis kaip Kristina 
Juterstriom ar Amelija Adamo. 

Vakarėlis buvo privatus, svečiai — daugiausia įvairūs asmenys, 
vienaip ar kitaip padėję parašyti knygą. 

Vakaras praėjo nuotaikingai - geras maistas, neįtempti pokal- 
biai. Mikaelis ketino eiti namo palyginti anksti, tačiau dauguma 
svečių pasitaikė seni pažįstami, su kuriais seniai nesimatė. Be 
to, laimei, niekas iš kompanijos nesileido į postringavimus apie 
Venerstriomo aferą. Pobūvis nusitęsė ir tik apie antrą valandą 
sekmadienio nakties ištvermingiausieji svečiai ėmė kilti namo. 
Visi kartu pasiekę Longholmeno gatvę išsiskirstė kas sau. 

Mikaelis matė, kaip jam dar nespėjus pasiekti stotelės nuva- 
žiavo naktinis autobusas, tačiau naktis buvo drungna, ir jis ap- 
sisprendė namo eiti pėsčiomis — vis geriau nei laukti kito reiso. 
Paėjęs Hiogalido gatve iki bažnyčios, pasuko į Lundo gatvę, ir 
tai bematant sužadino prisiminimus. 

Mikaelis ištesėjo sau gruodžio mėnesį duotą pažadą nebe- 
lankyti Lundo gatvės, tuščiai besiviliant, kad horizonte vėl su- 
šmėžuos Lisbeta Salander. Jis sustojo priešais jos laiptinę. Pajuto 

norą pereiti per gatvę ir paskambinti jai į duris, tačiau bematant 
suvokė, kaip neįtikėtina būtų viltis, kad ji staiga išnirs iš kur 
nors, dar nejtikėtiniau — kad norės su juo kalbėtis. 

Galiausiai trūktelėjęs pečiais pasileido pėsčias toliau Žin- 
kensdamo link. Spėjęs nueiti beveik šešiasdešimt metrų, išgir- 
do kažkokį garsą, pasuko galvą ir jo širdis virto kūlio. Sunku 
būtų buvę apsirikti išvydus tą džiūsnišką figūrėlę. Kaip tik iš- 
ėjusi į gatvę nuo jo tolo Lisbeta. Paskui sustojo prie kažkokio 
automobilio. 

Mikaelis pravėrė burną norėdamas šūktelėti, tačiau balsas 
užstrigo gerklėje. Iš palei šaligatvį stovinčio kito automobilio 
netikėtai išsliuogė vyriškas pavidalas ir negirdimai prisėlino 
Lisbetai iš nugaros. Mikaeliui jis pasirodė aukštas, su ryškiu 
pilvu. Plaukai surišti į arklio uodegą. 


IŠGIRDUSI KAŽKOKĮ GARSĄ, Lisbeta Salander akies 
kampučiu užpelengavo judesius tą pat akimirką, kai jau buvo 
bekišanti raktą į vyšninės spalvos Honda dureles. Jis išniro įky- 
pai jai iš nugaros. Per sekundę, kol jis visiškai prisiartino, ji spėjo 
atsigręžti. Atpažino jį bematant - Karlas Magnus, Magis Lun- 
dinas, trisdešimt šešerių metų amžiaus, iš „Svavelšės MC“. Tai 
jis prieš keletą dienų B/ombergs kavinėje buvo susitikęs su mil- 
žinu blondinu. 

Ji pastebėjo, kad gerus šimtą dvidešimt kilogramų sveriantis 
Magis Lundinas nusiteikęs agresyviai. Nedvejodama nė tūks- 
tantąją sekundės dalį driežo miklumo judesiu raktais nelyg kas- 
tetu giliai perrėžė jam skruostą nuo nosies pamato iki ausies. Jis 
tik ore pagrabaliojo, o Lisbeta prasmego tarsi kiaurai žemę. 


MIKAELIS BLIUMKVISTAS MATĖ Lisbetą Salander 
trenkiant kumščiu. Vos užvožusi užpuolikui, pati nėrė ant že- 
mės ir nusirideno po automobilio ratais. 

JAU PO AKIMIRKOS LISBETA pašoko ant kojų kitoje auto- 
mobilio pusėje, pasiruošusi ir kautis, ir bėgti. Jos ir priešo akys 
susitiko virš motoro gaubšlės, ji akimoju apsisprendė pasirinkti 
pastarąjį variantą. Iš skruosto jam tekėjo kraujas. Jis dar nespėjo 
nė gerai į ją įsižiūrėti, o ji jau skuodė Lundo gatve Hiogalido 
bažnyčios kryptimi. 

Mikaelis pražiota burna stypsojo tarsi kuolu trenktas. Staiga 
užpuolikas pasileido paskui Salander. Atrodė, lyg tankas vytųsi 
žaislinį automobiliuką. 

Lisbeta pasuko laiptais, vedančiais į viršutinę Lundo gatvės 
atkarpą, šokdama per dvi pakopas. Pasiekusi viršų pašnairavo 
per petį — persekiotojo koja palietė pirmąjį laiptelį. Jis greitas. 
Vos nesuklupusi paskutinę akimirką aplenkė suverstų įspėjamų- 
jų trikampių ir smėlio krūvą, nes Kelių valdyba perkasė gatvę. 

Magis Lundinas buvo beveik viršuje, kai Lisbeta Salander 
vėl pasirodė jo akiratyje. Jis spėjo pastebėti, kad ji kažką sviedė, 
tačiau nesureagavo iki pat tol, kol keturkampis gatvės grindinio 
akmuo nepataikė jam į kaktos šoną. Smūgis buvo ne per sti- 
priausias, tačiau akmuo visgi buvo mestas su pakankama jėga, 
kad pradrėkstų veide dar vieną žaizdą. Pajutęs, kaip netenka 
pagrindo po kojomis, o visas pasaulis tavaruoja akyse, Lundinas 
aukštielninkas virto nuo laiptų. Jam pavyko pristabdyti kritimą 
ranka sugriebus turėklą, tačiau jis neteko keleto sekundžių. 


VYRIŠKIUI DINGUS LAIPTUOSE, Mikaelį ištikęs stabas 
atsileido ir jis subliuvo jam pavymui: „Iuoj pat atsiknisi!“. 

Lisbeta jau buvo perkirtusi pusę kiemo, kai ją pasiekė Mi- 
kaelio Bliumkvisto balsas. Bam, o čia dabar kas? Atsigręžusi 
pašnairavo per turėklus laiptų aikštelėje. Mikaelį ji pamatė už 
trijų metrų gatvės apačioje. Padvejojusi dešimtadalį sekundės 
vėl puolė bėgti. 

TUO PAT METU, kai pasileido prie laiptų, Mikaelis pastebėjo 
ir nuo Lisbetos laiptinės pajudantį Dodge Van, stovėjusį kaip tik 
už automobilio, kurį ji bandė atsirakinti. Transporto priemonė 
išsuko iš gatvės pakraščio ir pravažiavusi pro Mikaelį nuriedė- 
jo į Žinkensdamo pusę. Kai mašina lėkė pro šalį, jis pastebėjo 
šmėkštelint vairuotojo veidą. Naktinėje gatvių šviesoje registra- 
cijos numeriai buvo neįžiūrimi. 

Mikaelis neryžtingai žiopsojo automobiliui iš paskos, ir toliau 
bėgdamas Lisbetos persekiotojui iš paskos. Pasivijo jį laiptų vir- 
šuje. Vyriškis nejudėdamas stovėjo nugara į Mikaelį ir dairėsi. 

Kai tik Mikaelis prisiartino, vyriškis grįžtelėjęs atgalia ranka 
šėrė jam per veidą. Šis buvo visiškai nepasiruošęs ir nulėkė laip- 
tais galva į priekį. 


IŠGIRDUSI PUSIAU PRISLOPINTUS Mikaelio riksmus, 
Lisbeta buvo besustojanti. Kas čia, po velnių, darosi? Tačiau me- 
tusi žvilgsnį per petį pamatė Lundiną už kokių keturiasdešim- 
ties metrų nuo savęs — jis vėl pasileido bėgti. Jis greitesnis. Pasivys 
mane. 

Dvejoti nebuvo kada, ji pasuko į kairę ir kiek tik kojos neša 
puolė laiptais į tarp namų įspraustą terasą. Atsidūrusi kažkokia- 
me kieme be menkiausios užuoglaudos, atstumą iki artimiausio 
kampo įveikė tokiu greičiu, kad pati Karolina Kliuft būtų susi- 
žavėjusi. Pasuko į dešinę suvokdama, kad tuoj paklius į aklagat- 
vį, tad apsigręžė šimto aštuoniasdešimties laispnių kampu. Kaip 
tik tą akimirką, kai pasiekė priekinį artimiausio namo fasadą, 
Lundinas pasirodė laiptų viršuje. Jam nematoma ji dar pabėgėjo 
keletą metrų ir stačia galvą nėrė į rododendrų krūmus, augan- 
čius lysvėse palei visą fasadą. 

Ji girdėjo sunkius Magio Lundino žingsnius, tačiau nematė 
jo. Gulėjo krūmuose apmirusi, prisiplojusi prie sienos. 

Praskuodęs pro jos slėptuvę, Lundinas sustojo mažiau kaip už 
penkių žingsnių. Palaukęs dešimt sekundžių ėmė blaškytis po 

kiemą. Po kokios minutės grįžo. Sustojo toje pačioje vietoje kaip 
anksčiau. Šįkart prastovėjo klausydamasis trisdešimt sekundžių. 
Lisbeta įtempė raumenis, pasiruošusi akimirksniu pulti bėgti, 
jei tik ją pastebėtų. Jis vėl praėjo pro šalį. Juos skyrė mažiau nei 
pora metrų. Ji girdėjo, kaip jo žingsniai tolsta per kiemą. 


STENĖDAMAS APKVAITĘS MIKAELIS pakilo ant kojų. 
Skaudėjo sprandą ir žandikaulį. Pasijuto kraujo skonis — bėgo 
iš perskeltos lūpos. Pabandęs žengti keletą žingsnių, susvir- 
duliavo. 

Jis vėl pakilo laiptais ir apsidairė. Matė, kaip užpuolikas lekia 
už kokio šimto metrų gatve žemyn. Sustojęs vyriškis su arklio 
uodega akimis gręžė tarpunames, paskui nubėgo gatve tolyn. 
Pripuolęs prie krašto, Mikaelis pažvelgė jam pavymui. Perbėgęs 
Lundo gatvę šis įšoko į Dodge Van, prieš tai pajudėjus; nuo Lis- 
betos namų. Automobilis beregint dingo už kampo Zinkensda- 
mo kryptimi. 

Dairydamasis Lisbetos Mikaelis iš lėto patraukė viršutine 
Lundo gatvės dalimi. Jos niekur nesimatė. Apskritai nesimatė 
nė gyvo dvasios, ir Mikaelis negalėjo atsistebėti, kokios ištuštė- 
jusios Stokholmo gatvės kovo sekmadienį trečią valandą nakties. 
Po kurio laiko jis grįžo atgal prie Lisbetos namo įėjimo Lundo 
gatvės apačioje. Praeidamas automobilį, kur įvyko užpuolimas, 
kažką primynė ir taip aptiko Lisbetos raktų ryšulėlį. Pasilenkęs 
jo pakelti, po automobiliu pamatė rankinę. 

Mikaelis dar ilgai lūkuriavo nebūdamas tikras, kaip reikėtų 
pasielgti. Galiausiai priėjęs prie laiptinės durų kyštelėjo raktą. 
Šis netiko. 


LISBETA SALANDER NE NEKRUSTELĖDAMA pragu- 
lėjo po krūmais dar penkiolika minučių ir netgi nežvilgtelėjo 
pasitikrinti, kuri valanda. Netrukus po trijų išgirdo, kaip atsi- 
darė ir užsidarė kažkokios durys, žingsniai pasuko prie dviračių 
stovo kieme. 

Kai garsai nuščiuvo, ji iš lėto atsiklaupė ir iškišo galvą iš krū- 
mų. Akys apšmižinėjo menkiausią kiemo kampelį bei užkabor;: 
Lundino niekur nesimatė. Kaip galėdama tyliau ji grįžo į gat- 
vę, kiekvieną akimirką pasiruošusi parodyti kulnus. Stabtelėjusi 
ėmė žvalgyti Lundo gatvę pro mūro viršų ir taip pamatė Mikaelį 
Bliumkvistą prie savo laiptinės. Rankoje jis laikė jos rankinę. 

Kol Mikaelio akys slydo mūru, Lisbeta stovėjo nė nekvėpte- 
lėdama, užsiglaudusi už žibinto. Jis jos nepamatė. 

Mikaelis prastypsojo šalia jos namų kone pusvalandį. Ji 
kantriai stebėjo jį nė nekryptelėdama, kol jis pasidavęs pasuko į 
Zinkensdamo pusę. Jam dingus iš akių, ji dar valandėlę palūku- 
riavo, paskui pradėjo svarstyti, kas gi čia įvyko. 

Mikaelis Bliumkvistas. 

Kaip gyva negalėjo suvokti, kaip jis tarsi iš niekur nieko pate- 
ko į šių įvykių sūkurį. Patį užpuolimą buvo galima interpretuoti 
tik vienaip. 

Karlas Magnus Šūdinas Lundinas. 

Jis matėsi su milžinu blondinu, trumpam šmėstelėjusiu jos 
akiratyje kartu su advokatu Bjurmanu. 

Nilsas Bliam Prakeiktas Šlykštynė Bjurmanas. 

Tas šiukšlė nusamdė kažkokį tanką, kad susidorotų su manim. 
Nors aš jam aiškių aiškiausiai pasakiau, kokios bus pasekmės. 

Staiga Lisbetos Salander viduje užvirė pyktis. Iš įsiūčio bur- 
noje pajuto kraujo skonį. Juk dabar jai teks jį nubausti. 

ABSURDIŠKOS 
LYGTYS 


kave 23 — balandžis 2 


Beprasmiškos lygtys, kurios nėra lygios jokiam dydžiui, vadina- 
mos absurdiškomis. 


(a+b)-(a-b)=až-bž+1 


11 SKYRIUS 
TREČIABIENIS, KSYS 23 — KETVIETABIENIS, KBYB 24 


RAUDONU RAŠIKLIU MIKAELIS Bliumkvistas Dago 
Svensono rankraščio paraštėje brūkštelėjo šauktuką ir apibrau- 
kė jį apskritimu, šalia pridėdamas Žodį „išnaša“ — prie teiginio 
privalo būti nurodytas šaltinis. 

Buvo trečiadienis, Didžiojo ketvirtadienio išvakarės, „Mil- 
lennium“ iš principo užsidarė visai savaitei priešvelykinių atos- 
togų. Monika Nilson užsienyje. Lotė Karim su vyru kalnuose. 
Henris Kortesas buvo užėjęs, pasiryžęs keletą valandų pabudėti 
prie telefono, bet Mikaelis išsiuntė jį namo, nes niekas neskam- 
bino, o jis pats ar šiaip, ar taip žadėjo pasilikti redakcijoje. Palai- 
mingai šypsodamasis Henris išnyko - jo laukė naujoji. 

Svensonas nesirodė. Mikaelis vienas knebinėjosi prie rank- 
raščio. Knygą sudarys dvylika skyrių, du šimtai devyniasdešimt 
puslapių — taip jie pagaliau susitarė. Svensonas pristatė galutinę 
devynių iš dvylikos skyrių versiją. Mikaelis išmėsinėjo kiekvie- 
ną žodį ir grąžino tekstus, kai kur reikalaudamas paaiškinimų 
arba siūlydamas performuluoti. 

Visgi, Mikaelio galva, Svensonas meistriškai valdo plunks- 
ną, mat redakcinės pastabos iš esmės apsiribojo vien smulkiais 
komentarais paraštėse. Teko tikrai pasistengti, kad rastų prie ko 
rimčiau prikibti. Per tas savaites, kai ant Mikaelio rašomojo sta- 

lo augo rankraščių kaugė, jiems nepavyko sutarti tik dėl vienos 
vienintelės maždaug puslapio ilgio atkarpos, kurią Mikaeliui 
norėjosi išbraukti, o Dagas nagais ir ragais ją gynė. Tačiau tai 
buvo niekniekiai. 

Žodžiu, „Millennium“ rankose atsidūrė puikus veikalas, ne- 
trukus iškeliausiantis į spaustuvę. Mikaelis nė nedvejojo, kad 
knyga bus sutikta dramatiškomis antraštėmis. Svensonas be 
gailesčio tempė į dienos šviesą sekso pirkėjus ir taip suaudė is- 
torijos gijas, kad esminis visos sistemos ydingumas bus kaip ant 
delno. Štai kur tikras rašytojo talentas! Jau nekalbant apie Sven- 
sono pateiktus faktus, knygos nugarkaulį. Tokio lygio tiriamąjį 
žurnalistinį darbą reikėtų paskelbti saugomu valstybės. 

Per praėjusius mėnesius Mikaelis apie Dagą sužinojo tris 
dalykus. Stropus žurnalistas, nepaliekantis palaidų galų. Ne- 
perkrauna teksto gūdžiais pagraudenimais, būdingais ištisam 
būriui socialinės tematikos reportažų, paverčiančių juos pre- 
tenzinga rašliava. Ši knyga daugiau nei reportažas — tai karo 
paskelbimas. Mikaelis šyptelėjo į ūsą. Dagas maždaug pen- 
keriais metais už jį jaunesnis, tačiau Mikaelis atpažino aist- 
rą, su kuria pats kažkada traukdavo į karo taką prieš niekam 
tikusius ekonomikos reporterius ir su kuria suraukė skanda- 
lingą knygą — už ją kai kuriose redakcijose jam taip dar ir 
neatleido. 

Bėda ta, kad Svensono knyga privalo atlaikyti bet kokią kriti- 
ką. Šitokį triukšmą keliantis reporteris privalo būti arba visiškai 
tikras, kad jo baltiniai švarūs, arba atsisakyti publikacijos. Sven- 
sono darbas siekė devyniasdešimt aštuonių procentų garantijas, 
liko silpnų vietų ir teiginių, kuriuos derėtų dar kartą perkratyti, 
dar trūksta pagrindimo, kad Mikaelis būtų patenkintas. 

Apie pusę šešių jis atsitraukė stalčių, išsiėmė cigaretę. Eri- 
ka Berger buvo įvedusi visišką draudimą rūkyti, tačiau jis šiuo 

metu vienas, niekas visą savaitgalį nekiš nosies. Padirbėjęs dar 
keturiasdešimt minučių, surankiojo rankraščio lapus ir padė- 
jo skyrių Erikai ant stalo, kad peržiūrėtų. Kitą rytą Svensonas 
žadėjo persiųsti galutines likusių trijų skyrių versijas, taip Mi- 
kaelis galėtų patikrinti medžiagą per savaitgalį. Antradienį po 
Velykų švenčių suplanuotas posėdis, kurio metu Dagas, Erika, 
Mikaelis ir redakcijos sekretorė Malina Erikson susitikę tarsis 
dėl galutinio ir knygos, ir „Millennium“ publikacijų varianto. 
Paskui liktų dizainas, tai - Kristerio Malmo galvos skausmas, ir 
galiausiai pasiųsti į spaustuvę. Mikaelis net nepriiminėjo spaus- 
tuvių pasiūlymų — buvo apsisprendęs dar kartą pasitelkti „Hal- 
vigo reklamą“ Morgongovoje, kur buvo spausdinama jo knyga 
apie Venerstriomo aferą. Su jų siūlomomis paslaugomis bei jų 
kainomis gali konkuruoti tik reta kuri spaustuvė. 


PASIŽIŪRĖJĘS Į LAIKRODĮ, MIKAELIS leido sau slap- 
čia surūkyti dar vieną cigaretę. Atsisėdęs prie lango pažvelgė 
žemyn į Jotos gatvę. Liežuviu susimąstęs baksnojo žaizdelę, at- 
sivėrusią vidinėje lūpos pusėje. Jau pradėjo gyti. Jis tūkstantan- 
tąjį kartą laužė galvą, kas iš tikrųjų įvyko Lundo gatvėje prie 
Salander namų. 

Abejonių jam nekėlė vienintelis dalykas - Lisbeta gyva ir yra 
Stokholme. 

Po incidento jis kasdien stengėsi su ja susisiekti. Siuntinėjo 
elektroninius laiškus adresu, kuriuo ji naudodavosi prieš dau- 
giau kaip metus, bet atsakymo nesulaukė. Užeidavo į Lundo 
gatvę, bet gaudavo tik dar labiau nusivilti. 

Lentelė ant durų pasikeitė į „Salander-Vu“. Asmenų pavarde 
„Vu“ gyventojų surašymo registre — du šimtai trisdešimt, iš kurių 
daugiau kaip šimtas keturiasdešimt registruoti Stokholmo aps- 
krityje. Ir nė vieno Lundo gatvėje. Mikaelis neįsivaizdavo, kuris 

šių Vu bus įsikraustęs pas Salander, ar ji įsitaisė vaikiną, o gal 
butas išnuomotas. Pasibeldus niekas neatidarė. 
Galiausiai atsisėdęs parašė paprastą senamadišką laišką. 


Sveika, Sale, 

Nežinau, kas įvyko prieš metus, tačiau dabar jau net ir toks ne- 
vėkšla kietakaktis kaip aš suvokiu, kad tu nutraukei su manimi bet 
kokius ryšius. Turi tam teisę, tavo privilegija spręsti, su kuo nori ben- 
drauti, tad neįkyrėsiu. Tik konstatuoju, kad ir toliau laikau tave savo 
drauge, kad man trūksta tavęs ir kad mielai su tavim išgerčiau puo- 
delį kavos, jei turėtum ūpo. 

Nežinau, į ką tu ten taip įsivėlei, bet incidentas Lundo gatvėje 
man kelia nerimą. Jei reikėtų pagalbos, skambink bet kada. Aš, kaip 
žinai, esu tau amžinai skolingas. 

Be to, aš turiu tavo rankinę. Jei nori susigrąžinti, tik duok žinią. 
Jei nenori susitikt, užteks nurodyti adresą, kuriuo galėčiau jį pasiųti. 
Nebeieškosiu tavęs - labai jau aiškiai parodei, jog nenori su manimi 
turėti nieko bendra. 

Mikaelis 


Žinoma, iš to jis pešė ne daugiau kaip šnipštą. 

Grįžęs namo tą rytą po užpuolimo Lundo gatvėje jis atsegė 
rankinę ir iškraustė turinį ant virtuvės stalo. Piniginė su pašto 
išduota tapatybės kortele, maždaug šeši šimtai kronų grynais, 
du šimtai JAV dolerių ir mėnesinis Stokholmo viešojo transpor- 
to bilietas. Pradėtas Marlboro Ligb: pakelis, trys Bic žiebtuvėliai, 
dėžutė pastilių nuo gerklės, praplėštas pakelis vienkartinių no- 
sinių, dantų šepetėlis, dantų pasta ir trys tamponai šoninėje ki- 
šenėlėje, nepraimtas prezervatyvų pakelis su plastikine etikete, 
rodančia, jog jie įgyti Getviko oro uoste Londone. Įrišti As for- 
mato užrašai kietais juodais viršeliais, penki tušinukai, ašarinių 
dujų patronas, mažas maišelis su lūpdažiu ir kita dekoratyvine 

kosmetika, „FM“ radijas su ausine, tačiau be baterijų, bei vaka- 
rykštis Afžonb/adet egzempliorius. 

Keisčiausias rankinėje buvęs daiktas - plaktukas, įdėtas taip, 
kad būtų lengvai prieinamas išorinėje kišenėje. Ataka vis dėl- 
to užklupo taip netikėtai, kad Lisbeta nespėjo pasinaudoti nei 
plaktuku, nei ašarinių dujų patronu. Matyt, rėžė vien raktais, 
ant jų buvo likę kraujo ir odos pėdsakų. 

Ryšelyje kabėjo šeši raktai. Trys jų — tipiški būsto raktai nuo 
laiptinės durų, nuo buto ir nuo apsauginės spynos. Deja, jie ne- 
tiko Lundo gatvei. 

Atsivertęs akimis permetė visus užrašų puslapius. Atpažino 
tvarkingą ir taupią jos rašyseną, kone akimirksniu įsitikinda- 
mas, kad tai toli gražu ne slaptas mergaitės dienoraštis - maž- 
daug trys ketvirtadaliai knygelės primarginti kažkokių lyg ir 
matematinių skaičiavimų. Kiekvieno puslapio viršuje — ta pati 
lygtis, kurią atpažino net ir Mikaelis. 


(53 + ys = 23) 


Skaičiuoti Mikaeliui Bliumkvistui visada sekdavosi sun- 
kiai. Gimnaziją jis baigė aukščiausiais matematikos pažy- 
miais, bet tai jokiu būdu nereiškė, kad jis geras matemati- 
kas — tiesiog sugebėjo įsiminti mokyklos programos turinį. 
Tuo tarpu Lisbetos užrašų puslapiai buvo priraityti taip, kad 
Mikaelis nei suprato, nei turėjo noro gilintis. Viena lygtis tę- 
sėsi per visą atlanką, pabaigoje — viskas užbraukta ir pakeis- 
ta. Sunku buvo spręsti, ar tai rimtos matematinės formulės ir 
skaičiavimai, bet kadangi buvo girdėjęs apie Lisbetos suge- 
bėjimus, spėjo, kad lygtys teisingos ir greičiausiai turi kokią 
nors ezoterinę reikšmę. 

Jis ilgai vartė puslapius. Lygtis suprasti ėjosi ne ką geriau, 
net jei rankose būtų atsidūręs sąsiuvinis su kinų hieroglifais. 

Bet jis susigaudė, kuo ji užsiima. (x? + y? = z*). Susižavėjo 
Ferma misle, klasikiniu uždaviniu, apie kurį buvo girdėjęs 
net Mikaelis Bliumkvistas. Jis giliai atsiduso. 
Paskutiniajame puslapyje aptiko keletą išskirtinai šykščių šif- 
ruotų atžymų, apskritai neturinčių nieko bendra su matematika, 


bet vis vien užrašytų formule: 
(Blondinukas + Magis) = NEB 


Jos buvo pabrauktos ir apvestos apskritimu, ir nieko iš to ne- 
paaiškėjo. Pačioje puslapio apačioje pridėtas Eskilstiunos „Auto 
Ekspert“ automobilių nuomos telefono numeris. 

Mikaelis nė nebandė aiškintis. Piršosi išvada, kad užrašai — 


šiaip terlionės, atsiradusios, kai ji šiaip apie kažką mąstė. 


UŽGESINĘS NUORŪKĄ MIKAELIS apsivilko švarką, 
įjungė redakcijos signalizaciją ir, nusigavęs į Sliuseno terminalą, 
sėdo į autobusą, nuvešiantį jį į japių rezervatą Lenerstoje. Buvo 
pakviestas vakarieniauti pas savo seserį Aniką Bliumkvist- 


Džianini, kuriai sukako keturiasdešimt dveji. 


LAISVĄJĮ SAVAITGALĮ ERIKA Berger pradėjo trijų kilo- 
metrų krosu. Springdama įsiūčiu apsuko ratą, kuris baigėsi prie 
Saltšiobadeno garlaivių prieplaukos. Pastaraisiais mėnesiais ji 
praleidinėjo treniruotes, tad jautėsi nelanksti, prastos formos. 
Atgal grįžo pėsčia. Vyras skaito pranešimą Modernaus meno 
muziejaus parodoje, kol jis grįš namo, užtruks bent jau iki aš- 
tuntos. Ta proga Erika žadėjo atkimšti gero vyno, prikaitinti 
sauną ir suvilioti savo vyrą. Tai bent jau nuvytų mintis apie ją 


graužiančią problemą. 

Prieš keturias dienas jai per pietus pasimatymą skyrė vykdo- 
masis vienos didžiausių Švedijos žiniasklaidos įmonių direkto- 
rius. Valgant salotas jis rimtu balsu pareiškė apie savo ketinimus 
prisikviesti ją į vyriausiosios redaktorės pareigas didžiausiame 
įmonės dienraštyje. Valdyba aptarinėjo keletą pavardžių, bet visi 
sutarėme, kad jūs laikraščiui būtumėte didžiulė paspirtis. Norime 
būtent jūsų. Prie darbo pasiūlymo buvo pridėtas atlyginimas, ša- 
lia kurio jos pajamos „Millennium“ atrodė juokingos. 

Pasiūlymas trenkė kaip perkūnas iš giedro dangaus, ji tiesiog 
neteko žado. Kodėl kaip tik man? 

Direktorius atsakė pastebimai miglotai, bet pamažu paaiškė- 
jo, kad ji garsi, gerbiama ir, kaip įrodyta, sumani vadovė. Jos el- 
gesys traukiant „Millennium“ iš duobės, kurioje leidinys išbuvo 
dvejus metus, daro įspūdį. Be to, spaudos milžinui reikia atsi- 
naujinti. Laikraštis apsinešęs pelėsiais ir kerpe, o tai reiškia, kad 
jaunų prenumeratorių prieaugis nuolat tirpsta. Erika pagarsėjusi 
kaip žodžio kišenėje neieškanti Žurnalistė. Turi parako. Mote- 
rį, ir dar feministę, pasodinti už vairo konservatyviausioje visos 
Vyrų Švedijos institucijoje - koks iššūkis, koks įžūlumas. Visi 
laikosi vieningos nuomonės. Na, beveik visi. Tie, kurių nuomo- 
nė svarbi, yra vieningos nuomonės. 

— Bet man nepriimtina esminė politinė laikraščio nuostata. 

— O kam tai rūpi? Jūs nesate ir nesutaikoma priešininkė. Bū- 
site vadovė — ne politrukė. Vedamojo puslapis kaip nors ir pats 
išs1VEIS. 

Jis to nesakė, bet kalba ėjo ir apie socialinį luomą. Erika ki- 
lusi iš tinkamos aplinkos ir šeimos. 

Atsakydama ji pripažino, kad iš pirmo žvilgsnio pasiūlymas 
jai patrauklus, bet iškart sutikti negalinti. Būsianti priversta 
kaip reikiant apie tai pagalvoti. Jie sutarė, kad ji duos žinią arti- 
miausiu laiku. Direktorius pridūrė, kad jei abejonių pagrindas — 

atlyginimas, jos užimama pozicija jai turbūt leidžianti dar kiek 
pasiderėti dėl sumos. Be to, atlyginimą lydės išskirtinai įspūdin- 
ga išeitinė sutartis. Jums metas pagalvoti apie pensijos sąlygas. 

Keturiasdešimt penkeri jau ant nosies. Šitiek metų atarė 
pavaduojančia ir pradedančiąja. Surentė „Millennium“, tapo 
vyriausiąja redaktore dėl savo pačios nuopelnų. Akimirka, kai 
bus priversta pakelti ragelį ir sutikti arba atsisakyti, nenumal- 
domai artėjo, o ji vis neapsisprendžia. Per praėjusią savaitę tiek 
kartų žadėjo aptarti dalyką su Mikaeliu, bet neprisiruošė. Net 
priešingai — jautė, kad slapukauja, ir dėl to ją šiek tiek kamavo 
sąžinė. 

Pasiūlymas turi akivaizdžių minusų. Sutikimas reikštų, kad 
partnerystė su Mikaeliu nutrūktų. Jis amžiais nesileis išsiveda- 
mas į milžiną, kad ir kaip ji liežuvį plonintų jį viliodama. Pinigų 
jam nereikia. Neskubriai krapštytis prie nuosavų tekstų — tai 
viskas, ko jis trokšta. 

Erikai patiko vyriausiosios „Millennium“ redaktorės vaid- 
muo. Jis teikė, jos galva, beveik neužsitarnautą žurnalistinį pres- 
tižą. Ji redaktorė, bet ne naujienų gamintoja. Rašymas ne visai 
jos nosiai — pati save laikė tik pusėtina spaudos žurnaliste. Tie- 
sa, ji geba puikiai kalbėti radijuje ir televizijoje, bet visų pirma 
ji - neprilygstama redakcijos vadovė. Be to, jai patiko praktinis 
redagavimas — būtina sąlyga redaktoriaujant „Millennium“. 

Ir vis dėlto Erika jautė pagundą. Ne tiek dėl atlyginimo, kiek 
dėl fakto, kad šios pareigos ją, be abejonės, paverstų viena soli- 
džiausių visos šalies žiniasklaidos veikėjų. Toks pasiūlymas gyve- 
nime basitaiko vieną kartą, pastebėjo direktorius. 

Maždaug ties Saltšiobadeno Grand Hote/ ji su neviltimi suvo- 
kė, kad nepajėgs atsisakyti. Jau dabar drebėjo prieš tą akimirką, 
kai teks pranešti naujieną Mikaeliui. 

VAKARIENĖ DŽIANINIŲ ŠEIMOJE kaip visada vyko 
švelnaus chaoso sąlygomis. Be abejo, dalyvavo abi Anikos duk- 
ros, trylikametė Monika ir dešimtmetė Jenė, ir kartu gyvenantis 
jos vyro Enriko Džianinio, tarptautinės biotechnikos įmonės fi- 
lialo Skandinavijoje vadovo, sūnus iš ankstesnės santuokos - še- 
šiolikmetis Antonio. Likusieji svečiai - Enriko mama Antonija 
ir brolis Pietro, jo žmona Eva Lota bei jų vaikai Peteris ir Niko- 
la. Be to, Enriko sesuo Marsela ir jos keturi vaikai, gyvenantys 
tame pačiame kvartale. Į vakarienę pakvietė ir Enriko tetą iš 
tėvo pusės Andželiną, visų giminaičių laikomą trenkta ar bent 
jau be saiko ekscentriška, bei jos naująjį draugą. 

Taigi chaosas prie atsakančio pietų stalo buvo neišvengiamas. 
Pokalbiai vyko smagiu švedų ir italų mišiniu, kartais abiem kal- 
bomis iš karto. Situacijos nė kiek nepataisė tai, kad Andželina 
visą vakarą balsu svarstė, kodėl Mikaelis vis dar senbernis, bei 
siūlė įvairias tinkamas kandidatūras — savo pažįstamų dukteris. 
Galiausiai Mikaelis pareiškė, kad su malonumu vestų, bet, deja, 
jo meilužė jau ištekėjusi. Po šių žodžių trumpam susičiaupė net 
ir Andželina. 

Pusę aštuntos vakaro birbtelėjo Mikaelio mobilusis. Many- 
damas, kad jo telefonas išjungtas, vos nepraleido skambučio, bet 
spėjo išsitraukti jį iš vidinės švarko kišenės, kurį kažkas padėjo 
ant skrybėlių lentynos hole. Skambino Dagas. 

— Sutrukdžiau? 

- Neypatingai. Vakarieniauju pas seserį ir pulką jos vyro gi- 
minaičių. Kas nauja? 

— Du dalykai. Bandau susisiekti su Kristeriu, bet jis neat- 
siliepia. 

— Jie su draugu šįvakar teatre. 

— Velnias. Buvau pažadėjęs susitikti su juo rytoj prieš pietus 
redakcijoj parodyti nuotraukų ir iliustracijų, kurias dėsim į kny- 

gą. Kristeris turi peržiūrėti jas per Velykų atostogas. Bet Mija 
staiga užsikepė Velykoms nuvažiuot pas tėvus į Dalarną, pasi- 
puikuoti disertacija. Todėl išvažiuojam rytoj iš pat ryto. 

— Supratau. 

— Nuotraukos popierinės, negaliu persiųsti elektroniniu paš- 
tu. Gal galėčiau užvežti tau šįvakar? 

— Ne kodėl, aišku... ei, klausyk, aš dabar Lenerstoj. Pabū- 
siu dar truputį, o paskui — atgal į miestą. Į Enšedę beveik net 
nereikės iš kelio sukti. Galiu pats pas tave užlėkti ir pasiimti 
nuotraukas pakeliui. Ar gerai apie vienuoliktą? 

Dagas neprieštaravo. 

— Dabar toliau... man atrodo, kad tau nepatiks. 

— Klok. 

— Aš netyčia užėjau vieną daiktą, kurį norėčiau patikrinti 
prieš atiduodamas knygą į spaudą. 

— Gerai - kas per daiktas? 

— Zala, rašoma su ŽZ. 

— Kas ta Zala? 

— Zala - gangsteris, greičiausiai iš Rytų bloko, galbūt iš Len- 
kijos. Minėjau tau elektroniniam laiške prieš kokią savaitę. 

— Atsiprašau, bet jau pamiršau. 

- Jis išlenda tai šen, tai ten visoje medžiagoje. Panašu, kad 
žmonės jo bijo, nes niekas nenori apie jį kalbėti. 

— Na na? 

— Prieš porą dienų man jis vėl pasipynė. Man rodos, kad jis 
šiuo metu Švedijoje ir turėtų būti įtrauktas į sekso pirkėjų sąrašą 
septintame skyriuje. 

— Dagai, kas pradeda ieškoti naujos medžiagos likus trims 
savaitėms iki atiduodant knygą į spaustuvę? 

— Žinau. Bet tas tipas gali būti tikras siurprizas. Kalbėjau su 
vienu policininku, jis irgi yra girdėjęs apie Žalą ir... man rodos, 
būtų verta paskirti kitos savaitės porą dienų jam patikrinti. 

— O kam? Juk tau ir taip tekste sočiai šunsnukių. 

— Kad šitas ypatingas. Niekas tiksliai nežino, kas jis toks. 
Man tokia nuojauta, kad verta dar kartą viską perknisti. 

— Į nuojautas nereikia spjauti, — pritarė Mikaelis, — bet jei 
atvirai... mes jau nebegalim atidėlioti terminų. Spaustuvė užsa- 
kyta, knyga turi pasirodyti kartu su „Millennium“ numeriu. 

— Žinau, - nutęsė Dagas neryžtingai. 


MIJA BERGMAN BUVO ką tik išvirusi kavos ir supylusi 
į stalinį termosą, kai prie durų pasigirdo skambutis. Netru- 
kus devynios. Dagas buvo arčiausiai durų ir tikėdamas, kad 
tai Mikaelis užvažiavo anksčiau nei skelbėsi, atidarė pirma nė 
nepasižiūrėjęs pro akutę. Vietoj Bliumkvisto jo akys susidūrė 
su žemaugęe, lėlę primenančia mergaite, kurią galėtum palai- 
kyti paaugle. 

— Aš ieškau Dago Svensono ir Mijos Bergman, — tarė 
mergaitė. 

— Aš ir esu Dagas Svensonas, - atsakė jis. 

— Noriu pakalbėti. 

Dagas automatiškai užmetė akį į laikrodį. Į holą įėjo Mija ir 
susidomėjusi atsistojo už gyvenimo draugo. 

— Ar kiek nevėloka vizitui? - paklausė Dagas. 

Mergaitė žvelgė į jį kantriai tylėdama. 

— Apie ką jūs norite kalbėti? — paklausė jis. 

— Apie knygą, kurią žadate publikuoti „Millennium“. 

Dagas ir Mija susžvalgė. 

— O kas jūs tokia? 

— Mane domina ši tema. Ar galėčiau užeiti į vidų? Ar apta- 
rinėsime laiptinėje? 

Dagas sekundę padvejojo. Mergaitė —- absoliučiai nepažįsta- 
mas žmogus, apsilankymo laikas nejprastas, bet ji atrodė pa- 

kankamai nepiktybinė, kad jis pravertų duris. Parodė jai sėstis 
prie pietų stalo gyvenamajame kambaryje. 

— Gal kavos? - pasiūlė Mija. 

Dagas suirzęs pašnairavo į draugę. 

— O gal visgi atsakytumėt, kas jūs tokia, — paragino jis. 

— Žinoma, mielai. Tai yra, taip, kavos noriu. Lisbeta 
Salander. 

Truktelėjusi pečiais Mija atsuko termosą. Puodelius jau 
buvo išdėliojusi, nes jie laukė Mikaelio. 

— O kodėl jūs manot, kad aš žadu publikuoti knygą „Mil- 
lennium“? —- paklausė Dagas. 

Jam kilo didžiuliai įtarimai, bet mergaitė ignoravo jį, spi- 
gindama akimis vien į Miją. Jos veidą iškreipė grimasa, kurią 
būtum galėjęs palaikyti kreiva šypsena. 

— Įdomi disertacija, — tarė ji. 

Mija neteko žado. 

— Kaip jūs galite ką nors žinoti apie mano disertaciją? 

— Pasitaikė vartyti vieną egzempliorių, - mįslingai paaiš- 
kino mergaitė. 

Dago susierzinimas dar padidėjo. 

— Na gana, gausit žmoniškai paaiškinti, ko jums reikia, — 
tarė griežtai. 

Mergaitė atsisuko. Jis staiga pastebėjo, kad jos rainelės to- 
kios tamsiai rudos, kad akys lempos šviesoje tapdavo juodos 
nelyg varno sparnas. Dingtelėjo mintis, kad bus neteisingai 
įvertinęs jos amžių — ji vyresnė nei jis manė iš pradžių. 

— Noriu išsiaiškinti, ko visur klausinėjat apie Žalą, Alek- 
sandrą Žalą, — ištarė Lisbeta Salander. —- Bet pirmiausia man 
rūpi, ką jūs apie jį žinote. 

Aleksandras Zala, pagalvojo Dagas Svensonas šokiruotas. 
Iki tol nebuvo girdėjęs vardo. 

Dagas nužvelgė mergaitę. Kilstelėjusi kavos puodelį ji nugėrė 
gurkšnį nenuleisdama nuo jo akių. Akyse nė lašo šilumos. Stai- 
ga jį apėmė neaiškus, tačiau nemalonus jausmas. 


SKIRTINGAI NUO MIKAELIO ir kitų draugijos suau- 
gusiųjų (bei nepaisant to, kad tai ji - sukaktuvininkė), Anika 
Džianini gėrė tik silpną alų susilaikydama ir nuo vyno, ir nuo 
burnelės stipresnio prie valgio. Taigi apie pusę vienuoliktos va- 
karo ji tebebuvo blaivi. Kadangi savo brolį kai kuriais atžvil- 
giais laikė nepataisomu asilu, kuriuo retkarčiais reikia rūpintis 
kaip mažu vaiku, iš geros širdies pasisiūlė nuvežti jį namo pro 
Enšedę. Ar šiaip, ar taip buvo žadėjusi pavežti jį iki autobuso 
stotelės Vermdės plente, o nuvažiuoti iki pat miesto užtruktų 
ne ką ilgiau. 

— Ko pats neįsitaisai automobilio? — burbtelėjo dėl viso pikto, 
kai Mikaelis prisisegė saugos diržus. 

— Todėl, kad, skirtingai nei tu, gyvenu ranka paduot iki dar- 
bo ir automobilio man reikia maždaug kartą per metus. Be to, 
vairuoti vis vien nebūčiau galėjęs, nes taviškis privaišino skonie- 
tiška namine. 

— Visai sušvedėjo. Prieš dešimt metų dar būtų pylęs itališkos 
degtinės. 

Važiuodami jie naudojosi proga paplepėti kaip brolis ir se- 
suo. Nors ir turėdami labai jau giminiuotis linkusią tetą iš tėvo 
pusės, dvi kiek mažiau įkyrias tetas iš motinos pusės ir vieną 
kitą tolimą pusbrolį bei tuntą antros eilės pusseserių, Mikaelis ir 
Anika jautėsi likę vieninteliai giminaičiai. Trejų metų amžiaus 
skirtumas reiškė, kad paauglystės metais jie nelabai turėjo ką 
bendra, tačiau suaugę juo labiau suartėjo. 

Anika mokėsi teisės, Mikaelis laikė ją neabejotinai gabesne 
už save. Studijos jai ėjosi kaip per sviestą, keletą metų atpylusi 

apylinkės teisme, tapo vieno žinomiausių Švedijos advokatų pa- 
dėjėja, kol išėjo iš ano biuro ir įkūrė savo. Specializacija Anika 
pasirinko šeimos teisę, o tai vėliau išvirto į kovą už lygias galimy- 
bes visuomenėje. Ji išgarsėjo kaip nuo smurto kenčiančių moterų 
advokatė, šia tema parašė knygą ir taip tapo gerbiama. Lyg to jai 
dar būtų maža, įsitraukė į socialdemokratų politinę veiklą, taip 
suteikdama Mikaeliui progų ją paerzinti, girdi, tapusi komisare. 
Pats Mikaelis jau ankstyvos jaunystės metais buvo apsispren- 
dęs nederinti partinės priklausomybės ir siektino žurnalistinio 
objektyvumo. Jis netgi vengdavo balsuoti, o jei vis dėlto balsuo- 
davo, griežtai atsisakydavo atskleisti, už ką, net Erikai. 

— Tai kaip gyvuoji? — paklausė Anika, jiems pravažiavus 
Skiurio tiltą. 

— Po truputį. Gerai gyvuoju. 

— Tai kokios problemos? 

— Problemos? 

— Gal aš tavęs nepažįstu? Visą vakarą paskendęs mintyse. 

Mikaelis valandėlę patylėjo. 

— Sudėtinga istorija. Šiuo metu problemų dvi. Viena - mer- 
gina, su kuria susipažinau prieš dvejus metus. Padėjo išnarplioti 
man Venerstriomo aferą ir paskui dingo iš akių nė žodžio ne- 
tarusi. Nemačiau jos nė padujų daugiau kaip metus, ir staiga 
praeitą savaitę... 

Mikaelis papasakojo apie užpuolimą Lundo gatvėje. 

— Policijai pranešei? — paklausė Anika žaibiškai. 

— Ne. 

— Kodėl? 

— Tu tokios tylenės slapukės dar nesi mačiusi. Tai ją užpuolė. 
Ji turi pranešti. 

O tai, kaip Mikaelis įtarė, greičiausiai neprioritetinis Lisbe- 
tos Salander dienotvarkės punktas. 

— Ot užsispyrėlis, - Anika paplekšnojo Mikaeliui per skruos- 
tą. — Vis pats viską. O kokia antra problema? 

— „Millennium“ rengia medžiagą, dėl kurios kils didelis są- 
myšis. Aš visą vakarą sėdėjau ir galvojau, ar tartis su tavim. Kaip 
advokate, turiu minty. 

Anika apstulbusi pašnairavo į brolį. 

— Tartis su manim, — išsprūdo jai, — čia tai naujiena. 

— Kalbama apie prekybą žmonėmis ir smurtą prieš moteris. 
Tu dirbi šioje srityje, tu — advokatė. Suprantu, kad neužsiimi 
spaudos laisvės bylomis, bet labai norėčiau, kad perskaitytum 
tekstą prieš spausdinant. Bus ir straipsniai, ir knyga, skaitymo 
palyginti daug. 

Anika patylėjo, kol įsuko ; Hamarbio fabriko plentą ir prava- 
žiavo Siklos šliuzą. Pasisukinėjusi siauromis gatvelėmis parale- 
liai Nineso plentui, pagaliui ėmė važiuoti Enšedės kryptimi. 

— Žinai, Mikaeli, per visą savo gyvenimą aš ant tavęs buvau 
rimtai supykusi vieną vienintelį kartą. 

— Še tau, — nesitikėjo Mikaelis. 

— Tada, kai pripažino kaltu Venerstriomo byloje ir nuteisė 
trims mėnesiams laisvės atėmimo už garbės įžeidimą. Aš taip 
įdūkau, kad vos nesprogau iš pykčio. 

— O ko? Apsijuokiau, ir viskas. 

— Anksčiau tu begalę kartų esi apsijuokęs. Bet tą kartą tau 
reikėjo advokato ir tu kreipeisi į visus, tik ne į mane. Užuot 
prašęs pagalbos, leidaisi drabstomas purvais ir žiniasklaidoj, ir 
teisme. Tu net nesigynei. Maniau, kojas pakratysiu. 

— Susiklostė ypatingos aplinkybės. Nieko nebūtum galėjusi 
padaryti. 

— Gerai, bet tas man paaiškėjo tik praėjus metams, kai „Mil- 
lenium“ grįžo į įprastą orbitą ir sumalė Venerstriomą į miltus. 
Iki tol buvau žvėriškai tavim nusivylusi. 

— Kad ir ką būtum dariusi, teisme būtum nelaimėjusi. 

— Klausyk tu, vyresnysis broli. Tu nesupranti mano pagrindi- 
nės minties. Aš juk ir pati suvokiu, kad byla buvo beviltiška. Bet 
svarbiausia, kad tu nesikreipei į mane pagalbos. Na, pavyzdžiui, 
labas, sese, man reikia advokato. Aš todėl taip ir nepasirodžiau 
teisme. 

Mikaelis pamąstė. 

— Atsiprašau. Nepagalvojau. 

— O reikėjo. 

— Aš tais metais buvau griuvėsiai, ne žmogus. Net neturėjau 
jėgų su kuo nors kalbėtis. Norėjau tik atsigulti ir numirti. 

— Na, to neprireikė, greičiau priešingai. 

- Atleisk. 

Anika Džianini netikėtai šyptelėjo. 

— Gražu. Atsiprašė po dvejų metų. Gerai. Aš mielai paskai- 
tysiu tekstą. Ar skubu? 

— Taip. Greit metas siųsti į spaustuvę. Suk čia, į kairę. 


ANIKA DŽIANINI PASTATĖ automobilį Bjorneborgo 
plente priešais Dago Svensono ir Mijos Bergman laiptinę. „Už- 
truksiu kokią minutę“, - pažadėjo Mikaelis ristele bėgdamas per 
gatvę ir spausdamas telefonspynės kodą. Vos spėjęs įžengti pro 
duris, iškart suvokė, kad kažkas negerai. Laiptinėje aidėjo su- 
jaudinti balsai. Jis užlipo į trečią aukštą, iki Dago ir Mijos buto. 
Vos atsidūręs prie jų durų suprato, kad bruzdesys kilęs kaip tik 
dėl jų. Laiptų aikštelėje būriavosi penki kaimynai. Durys į Dago 
ir Mijos butą buvo praviros. 

— Kas čia darosi? - paklausė Mikaelis, labiau smalsaudamas 
nei nerimaudamas. 

Balsai nutilo. Penkios poros akių įsmigo į jį. Trys moterys ir 
du vyrai, visi pensinio amžiaus. Viena moteris vilkėjo naktiniais 
marškiniais. 

— Mums pasigirdo, lyg šaudytų, - atsakiusysis buvo maždaug 
septyniasdešimties metų vyriškis, susisiautęs rudu chalatu. 

— Šaudytų? — pakartojo Mikaelis aviniška veido išraiška. 

— Va ką tik. Bute šaudė prieš minutę. Durys buvo atidaros. 

Prasibrovęs į priekį Mikaelis spustelėjo skambutį, tuo pat 
metu žengdamas į butą. 

— Dagai? Mija? — šūktelėjo jis. 

Niekas neatsiliepė. 

Staiga pajuto, kaip sprandu nubėgo ledinis šiurpas. Jis užuodė 
sieros kvapą. Įėjo pro gyvenamojo kambario duris. Jį pasitiko — 
viešpatiemielaširdingiausiasirvisidangausangelai — Svensonas, 
kniūbsčias tamsaus kraujo metro skersmens baloje priešais pietų 
stalą, už kurio Mikaelis su Erika vakarieniavo viešėdami prieš 
keletą mėnesių. 

Mikaelis puolė prie Dago, tuo pat metu išsitraukdamas mo- 
bilųjį ir rinkdamas 112 į SOS tarnybą. Jam atsiliepė bematant. 

— Čia Mikaelis Bliumkvistas. Reikia greitosios ir policijos. 

Jis pasakė adresą. 

— Kokiu reikalu? 

— Vyras. Atrodo, nušautas į galvą, be gyvybės ženklų. 

Mikaelis pasilenkė mėgindamas užčiuoti kaklo pulsą. Tada 
ir pamatė milžinišką kraterį Dago pakaušyje, akimirksniu su- 
vokdamas, kad pats stovi ištaškytoje Svensono smegenų subs- 
tancijoje. Jis iš lėto atitraukė ranką. 

Jokia pasaulio greitoji nebeišgelbės Dago Svensono. 

Staiga jis pastebėjo šukes nuo kavos puodelių, kuriuos Mija 
Bergman buvo paveldėjusi iš savo močiutės ir kuriuos taip bran- 
gino. Žaibiškai pakilęs ėmė dairytis. 

— Mija! — suriko jis. 

Paskui jį į holą atsekė kaimynas rudu chalatu. Mikaelis atsi- 
gręžė gyvenamojo kambario tarpduryje ir dūrė pirštu į jį. 

— Nė žingsnio toliau! - subliuvo, — ir marš atgal į laiptinę! 

Kaimynas iš pradžių lyg ir ketino protestuoti, tačiau pakluso 
įsakymui. Mikaelis nejudėdamas pastovėjo penkiolika sekun- 
džių. Paskui atsargiai apėjęs kraujo balą ir Dagą pasuko prie 
miegamojo durų. 

Mija Bergman gulėjo ant nugaros, ant grindų prie lovos ko- 
jūgalio. NenenetikneMijaMijanedėldievomeilės. Ji buvo nušauta į 
veidą. Kulka įėjusi pro apatinio žandikaulio kraštą žemiau kairės 
ausies. Smilkinyje žiojėjo išėjimo anga didumo sulyg apelsinu, 
dešinioji akiduobė išnešta. Kraujas plūdo dar smarkiau nei jos 
gyvenimo draugui, nors ir atrodė, kad tai neįmanoma. Kulkos 
Jėgos būta tokios stiprios, kad visa siena prie lovos galvūgalio, už 
kelių metrų nuo Mijos, aptiško kraujo lašais. 

Mikaelis atsipeikėjo mėšlungiškai spausdamas mobilųjį, vis 
dar neišjungęs pokalbio su SOS tarnyba. Suvokė, kad visas tas 
akimirkas buvo sulaikęs kvėpavimą. Įtraukęs oro į plaučius kils- 
telėjo telefoną. 

— Reikalinga policija. Pašauti du žmonės. Atrodo, negyvai. 
Paskubėkit. 

Jis girdėjo, kaip SOS tarnybos balsas kažką sako, bet žodžiai 
sąmonės nepasiekė. Staiga pasijuto taip, tarsi kažkas būtų nuti- 
kę klausai. Aplink stojo spengianti tyla. Pamėginęs kažką sakyti 
neišgirdo savo balso. Ranka su mobiliuoju nusileido, jis atbu- 
las išėjo iš buto. Laiptinėje susivokė, kad kreta visu kūnu, širdis 
daužosi lyg bausdamasi tuoj iššokti. Netardamas nė žodžio pra- 
sibrovė pro suakmenėjusių kaimynų būrelį, atsisėdo ant laiptų 
pakopos. Tarsi tolumoje girdėjo, kaip kaimynai jo klausinėja. 
Kas atsitiko? Ar jie susižalojo? Ar kas nors atsitiko? Balsai skam- 
bėjo lyg tunelyje. 

Mikaelis sėdėjo tarsi apkvaitęs. Suvokė, kad ištiko šokas. Nu- 


lenkė galvą prie kelių. Pamažu grįžo mintys. Viešpatie — juos nu- 


— 240 — 


MERGINA, KURI ŽAIDĖ SU UGNIMI 


žudė. Juos ką tik nušovė. Žudikas dar gali būti bute... ne, būčiau 
pamatęs. Ten tik penkaisdešimt penki kvadratiniai metrai. Niekaip 
negalėjo liautis drebėjęs. Dagas gulėjo kniūbsčias, jo veido jis taip 
ir nepamatė, bet suniokoto Mijos veido vaizdas nenyko iš akių. 

Visiškai netikėtai grįžo klausa, tarsi kažas būtų smarkiai pa- 
sukęs garso ratuką. Skubiai pakilęs įrėmė akis į kaimyną rudu 
chalatu. 

— Klausykite, — kreipėsi, — stokit čia ir žiūrėkit, kad niekas 
nepatektų į butą. Policija ir greitoji jau važiuoja. Aš lipu į apačią 
jų įleisti. 

Mikaelis nulėkė laiptais šokinėdamas per tris pakopas. Pir- 
majame aukšte atsitiktinai užmetė akį į rūsio laiptus ir susto- 
jo kaip įbestas. Žengė žingsnį rūsio link. Laiptų vidury aiškiai 
matomas gulėjo revolveris. Mikaelis konstatavo, kad tai turbūt 
Colt 35 Magnum, - Ulofo Palmės žudiko ginklas. 

Numaldęs impulsą pakelti ginklą paliko jį gulėti vietoje. Pra- 
vėręs prikabino duris ir liko stovėti naktyje nė nekrustelėdamas. 
Tik išgirdęs trumpą automobilio pyptelėjimą prisiminė, kad 
laukia sesuo. Perėjo per gatvę. 

Anika jau žiojosi norėdama mestelėti ką nors kandaus apie 
brolio punktualumą. Paskui pastebėjo jo veido išraišką. 

— Ar nieko čia nematei, kol laukei? - paklausė Mikaelis. 

Jo balsas buvo kimus, skambėjo nenatūraliai. 

— Ne. Ką aš galėjau matyti? Kas atsitiko? 

Mikaelis keletą sekundžių tylėjo akimis naršydamas aplin- 
ką. Gatvėje viskas buvo ramu ir tylu. Pasirausęs švarko kišenėje, 
susirado sulamdytą pakelį su užsilikusia cigarete. Prisidegęs iš- 
girdo tolimą artėjančių sirenų kauksmą. Pažvelgė į laikrodį. Šis 
rodė septyniolika minučių po dvidešimt trečios valandos. 

— Anika, naktis bus ilga, — tarė jis nežiūrėdamas į ją. Į gatvę 
įsuko policija. 

PIRMIEJI Į VIETĄ ATVYKO policininkai Magnusonas ir 
Ulsonas. Šaukimą jiedu išgirdo Nineso plente, nes buvo nuva- 
žiavę pagal iškvietimą, kuris pasirodė melagingas. Magnusonui 
ir Ulsonui iš paskos sekė palydintysis automobilis, kuriame sė- 
dėjo komisaras patrulis Osvaldas Mortensonas, paskelbus teri- 
torinį vadavietės šaukinį buvęs Skanstulio rajone. Suvažiavę į 
vietą iš skirtingų punktų beveik tuo pačiu metu, vidury gatvės 
jie pamatė vyrą, vilkintį džinsais ir tamsiu švarku, ranka mojantį 
sustoti. Iš automobilio už keleto metrų nuo vyro išlipo moteris. 

Visi trys policininkai keletą sekundžių lūkuriavo. SOS tar- 
nyba pranešė, kad nušauti du asmenys. Gatvėje stovintis vyriškis 
rankoje laikė kažkokį tamsų daiktą. Po keleto akimirkų įsitiki- 
nę, kad tai mobilusis, policininkai sutartinai išlipo iš automobi- 
lių ir ėmė iš arčiau apžiūrinėti asmenis. Mortensonas beregint 
perėmė vadovavimą. 

— Ar tai jūs pranešėte apie susišaudymą? 

Vyriškis linktelėjo. Jis atrodė gerokai sukrėstas. Rūkė nešda- 
mas prie lūpų cigaretę drebančia ranka. 

— Pavardė? 

— Mikaelis Bliumkvistas. Prieš kelias minutes tame name 
nušovė du žmones. Dagą Svensoną ir Miją Bergman. Jie trečia- 
me aukšte. Šalia buto durų stovi kaimynai. 

— Viešpatie, — ištarė moteris. 

— Ojūs kas tokia? - paklausė Mortensonas. 

- Anika Džianini. 

— Gyvenate čia? 

— Ne, - atsakė Mikaelis Bliumkvistas, — aš turėjau užeiti pas 
nušautąją porą. Čia mano sesuo, kuri mane pavežė iki čia po 
kviestinės vakarienės. 

— Jūs teigiate, kad nušauti du asmenys. Ar matėte, kas 


įvyko? 

— Ne. Aš radau juos. 

— Reikia lipti pažiūrėti, - apsisprendė Mortensonas. 

— Palaukit, — įsiterpė Mikaelis, - pasak kaimynų, šūviai nu- 
skambėjo vos akimirką prieš man pasirodant. Aš paskambinau į 
SOS nepraėjus ir minutei po savo atvykimo. Nuo to laiko praėjo 
mažiau kaip penkios minutės. Tai reiškia, kad žudikas ir toliau 
tebėra netoliese. 

— Bet požymių nurodyti jūs negalite? 

— Mes nieko nematėme. Galimas daiktas, kad kuris kaimy- 
nas ką nors pastebėjo. 

Mortensonas mostelėjo Magnusonui, šis kilstelėjo radiją ir pus- 
balsiu ėmė pranešinėti vadavietei. Pasisukęs į Mikaelį paprašė: 

— Ar galit parodyti kelią. 

Kai jie įžengė pro lauko duris, Mikaelis stabtelėjęs be žodžių 
parodė į rūsio laiptus. Mortensonas pasilenkęs apžiūrėjo ginklą. 
Nulipęs patraukė už rūsio durų rankenos. Užrakintos. 

— Ulsonai, likit čia ir nenuleiskit akių, —- paliepė Magnu- 
sonas. 

Kaimynų gretos šalia Dago ir Mijos buto buvo praretėjusios. 
Žmonės išsiskirstė, tik vyriškis rudu chalatu tebestovėjo savo 
poste. Atrodo, jam palengvėjo, išvydus uniformas. 

— Aš nieko neįleidau, — tarė jis. 

— Labai gerai, — tarė ir Mikaelis, ir Mortensonas. 

— Panašu, kad laiptuose yra kraujo pėdsakų, - pastebėjo po- 
licininkas Magnusonas. 

Visi sužiuro į kruvinas pėdas. Mikaelis dirstelėjo į savo ita- 
liškus pusbačius. 

— Tai greičiausia nuo mano batų, - tarė, - aš buvau užėjęs į 
butą. Ten nemažai kraujo. 

Mortensonas tiriamai pažvelgė į Mikaelį. Rašikliu atstūmęs 
buto duris pastebėjo kruvinus pėdsakus hole. 

— Į dešinę. Dagas Svensonas gyvenamajame, Mija Berg- 
man — miegamajame. 

Skubiai patikrinęs visą butą, Mortensonas grįžo vos po ke- 
leto sekundžių. Per radiją paprašė iš budinčios kriminalinės 
tarnybos atsiųsti pastiprinimą. Jam bekalbant atvyko greitosios 
darbuotojai. Mortensonas sustabdė juos tuo pat metu užbaigda- 
mas pokalbį. 

— Du žmonės. Kiek galiu spręsti, jų niekas nebeišgelbės. Gal 
vienas kuris galėtumėt žvilgtelėti, tik pasistenkit nesujaukti nu- 
sikaltimo vietos. 

Nereikėjo ilgai laukti, kol buvo įsitikinta, kad greitosios dar- 
buotojams nėra ką veikti. Budintis gydytojas nusprendė, kad 
vežti kūnų į ligoninę ir bandyti gaivinti nėra prasmės. Buvo nu- 
statyta, kad vilties neliko. Staiga pajutęs, kad smarkiai pykina, 
Mikaelis pasisuko į Mortensoną. 

— Einu lauk. Man reikia gryno oro. 

— Deja, negaliu jūsų paleisti. 

— Nesijaudinkit, - nuramino Mikaelis, - aš pasėdėsiu priebu- 
tyje šalia laiptinės. 

— Ar galėčiau pamatyti jūsų tapatybės dokumentą? 

Mikaelis išsitraukė piniginę, padavė Mortensonui. Paskui 
apsigrįžo ir netaręs nė žodžio išėjo atsisėsti ant priebučio, kur 
Anika tebelaukė kartu su policininku Ulsonu. Ji klestelėjo 
šalia. 

— Mikaeli, kas atsitiko? — paklausė. 

— Nušauti du žmonės, kurie man labai patiko. Dagas Sven- 
sonas ir Mija Bergman. Aš apie jų rankraščius kalbėjau prašy- 
damas tavęs perskaityti. 

Anika suvokė, kad apipilti brolio klausimais šiuo metu ne- 
verta, tik apkabino jį per pečius ir priglaudė, tuo metu atvyko 
dar vienas policijos automobilis. Kitoje gatvės pusėje ant šali- 

gatvio jau buvo sustoję keli smalsūs gatvės praeiviai. Mikaelis 
nebyliai juos stebėjo, o policija ėmė statyti užkardas. Prasidėjo 
nužudymo tyrimas. 


IŠ BUDINČIOS KRIMINALINĖS TARNYBOS Mikaeliui 
ir Anikai leido išeiti laikrodžiui rodant netrukus po trečios ryto. 
Iš pradžių valandą jie pralaukė Anikos automobilyje prie namo 
Enšedėje, kol stebėti pradinio ikiteisminio tyrimo atvyko bu- 
dintis prokuroras. Paskui - kadangi Mikaelis buvo geras abiejų 
aukų draugas ir kadangi būtent jis juos rado ir paskambino į 
SOS - juos paprašė vykti kartu į Kungsholmeną, policijos žo- 
džiais tariant, patalkinti tyrimui. 

Ten jie irgi ilgai gaišo laukdami, kol apklaus budinti krimi- 
nalinė inspektorė Anita Niuberg. Šviesiais tarsi rugiai plaukais, 
iš pažiūros tarsi paauglė. 

Jau senstu, pamanė Mikaelis. 

Apie pusę trijų nakties, išgėręs marias pastovėjusios kavos iš 
aparato, pasijuto blaivus, tačiau bloguojantis. Teko staigiai nu- 
traukti apklausą ir ieškoti tualeto, kur ėmė be perstojo vemti. Iš 
akių nenyko sudarkytas Mijos Bergman veidas. Susivertęs kelis 
puodelius šalto vandens, ilgai šlakstėsi veidą, kad galėtų grįžti 
tęsti apklausos. Jis bandė sutelkti mintis ir kuo išsamiau atsaki- 
nėti į Niuberg klausimus. 

Ar Dagas Svensonas ir Mija Bergman turėjo briešų? 

Ne, kiek man žinoma, neturėjo. 

Ar jiems buvo grasinta? 

Ne, kiek man žinoma, nebuvo. 

Kokie buvo jų tarpusavio santykiai? 

Kiek suprantu, jie mylėjo vienas kitą. Dagas kartą prasitarė, 
kad jie Mijai gavus daktaro laipsnį planuoja vaikus. 


Ar jie vartojo narkotikus? 

Nė neįsivaizduoju. Nemanau, bet jeigu ir taip, tai turbūt 
daugių daugiausia sutraukdavo kokią suktinę iškilmingomis 
progomis. 

Kaip atsitiko, kad tokį vėlų vakarą važiavote pas juos į namus? 

Mikaelis išdėstė aplinkybes. 

Ar nieko neįprasta, kad išsiruošėte bas juos taip vėlai? 

O kaipgi. Tai pirmas kartas. 

Iš kur juos bažinojote? 

Per darbą. Mikaelis vis aiškino, aiškino. 

Nuolat kartojosi klausimai, įtvirtinantys keistą įvykių laiko 
ašį. 

Šūvius žmonės girdėjo visame name. Jie nuaidėjo su mažiau 
nei penkių sekundžių pertrauka. Septyniasdešimtmetis vyriš- 
kis rudu chalatu, artimiausias kaimynas, pensininkas pakrantės 
artilerijos majoras, po antrojo šūvio pakilo nuo sofos prie tele- 
vizoriaus ir nedelsdamas išskubėjo į laiptinę. Atsižvelgiant į tai, 
kad jo nesveiki klubai ir sunku atsistoti, jo paties vertinimu, už- 
truko trisdešimt sekundžių, kol jis pravėrė savo buto duris. Nei 
jis, nei kuris kitas kaimynas nematė jokio nusikalstamos veikos 
vykdytojo. 

Pasak visų kaimynų, Mikaelis prie buto durų atsidūrė praėjus 
mažiau nei dviem minutėms po paleistų šūvių. 

Atsižvelgiant į tai, kad juodu su Anika stebėjo gatvę grei- 
čiausiai kokias tridešimt sekundžių - kol Anika privažiavo prie 
namo ir persimetė pora žodžių su Mikaeliu, kol jis perėjo per 
gatvę ir užlipo laiptais, susidaro nuo trisdešimties iki keturias- 
dešimties sekundžių laiko tarpas. Per jį dviejų asmenų žudikas 
spėjo išeiti iš buto, nusileisti laiptais, nusviesti ginklą pirmame 
aukšte, išeiti iš pastato ir dingti iš akių prieš Anikai sustabdant 
automobilį. Ir visa tai įvyko nė vienam Žmogui nė akies krašte- 
liu nepastebėjus jokio įtariamojo. 

Visi vieningai sutarė, kad Mikaelis su Anika pražiopsojo žu- 
diką pavėlavę kokią sekundę. 

Vieną svaiginančią akimirką Mikaeliui toptelėjo, kad kri- 
minalinė inspektorė Anita Niuberg svarsto idėją, gal Mikaelis 
galėtų būti veikos vykdytojas, gal jis tik nusileido vienu aukštu 
ir apsimetė, kad atvyksta į įvykio vietą pradėjus rinktis kaimy- 
nams. Tačiau Mikaelis turėjo alibi, kurį patvirtino sesuo, be 
to, jo sąjungininkas buvo jo nurodytas laikas. Jo žodžius, ką jis 
veikė tą vakarą, taip pat ir telefono pokalbį su Dagu Svensonu, 
galėjo patvirtinti didžiulis Džianinių šeimos narių skaičius. 

Galop Anika ėmė protestuoti. Mikaelis pateikė visą įmano- 
mą informaciją. Jis regimai pavargęs ir blogai jaučiasi. Metas 
apklausą nutraukti ir leisti jam eiti namo. Ji priminė, kad yra 
brolio advokatė ir kad jis turi kai kurias Dievo ar bent Riksdago 
ratifikuotas teises. 


IŠĖJĘ Į GATVĘ TYLĖDAMI pastovėjo šalia Anikos auto- 
mobilio. 

— Eik namo ir išsimiegok, - liepė ji. 

Mikaelis papurtė galvą. 

— Reikia važiuoti pas Eriką, — tarė, — ji juos irgi pažinojo. Ne- 
galiu tokio dalyko pranešti telefonu ir nenoriu, kad atsibudusi 
išgirstų per Žinias. 

Anika padvejojo, tačiau suvokė, kad brolis teisus. 

— Vadinasi, į Saltšiobadeną, — tarė ji. 

— Pajėgsi? 

— O kam dar jaunesnės seserys skirtos? 

— Jei paveši iki Nakos centro, ten gal sėsiu į taksi ar palauksiu 
kokio autobuso. 

— Nepliaukšk, šok į vidų, nuvešiu. 

ANIKA TAIP PAT VOS ANT kojų bepastovėjo, ir Mikae- 
liui pavyko įkalbėti, užuot valandą sukus lanką aplink Leners- 
tos sąsiaurį, tiesiog išleisti jį prie Nakos centro. Jis pakštelėjo 
jai į skruostą, padėkojo už visą naktinę pagalbą, palaukė, kol 
ji apgręžusi automobilį dings jam iš akių, ir tik tada išsikvietė 
taksi. 

Paskutinį kartą Mikaelis Saltšiobadene lankėsi daugiau kaip 
prieš dvejus metus. Apskritai buvo užėjęs pas Eriką ir jos vyrą 
vos keletą kartų. Greičiausiai tai nebrandumo ženklas, pamanė 
pats sau. 

Kaip tiksliai klostosi Erikos ir Gregerio santuoka, Mika- 
elis nenutuokė. Eriką jis pažinojo nuo devintojo dešimtmečio 
pradžios ir ketino su ja palaikyti meilės ryšius tol, kol bus per 
senas ir nebepajėgs atsikelti iš neįgaliųjų vežimėlio. Santykiai 
buvo nutrūkę tik trumpam laikotarpiui devintojo dešimtmečio 
pabaigoje, kai ir jis, ir Erika susituokė kiekvienas sau. Pertrauka 
truko daugiau nei metus, paskui jie kartu sulaužė ištikimybę 
sutuoktiniams. 

Mikaeliui tai baigėsi skyrybomis. Erikai tai baigėsi tuo, kad 
Gregeris Bekmanas įsisąmonino, jog jųdviejų su Mikaeliu ilga- 
metė aistra, matyt, tokia stipri, kad būtų nepagrįsta tikėtis, jog 
visuomenės normos ar viešoji moralė sulaikys juos nuo guolio. 

Jis taip pat pareiškė nenorįs rizikuoti prarasti Erikos taip, kaip 
Mikaelis prarado žmoną. 

Erikai prisipažinus dėl neištikimybės, Gregeris pasibeldė 
pas Mikaelį. Jo vizito Mikaelis laukė ir baiminosi — jautėsi 
kaip paskutinis niekšas. Bet užuot trenkęs Mikaeliui į snukį 
Gregeris pasiūlė eiti per barus. Jie atsižymėjo trijose Sioderio 
aludėse, kol pasijuto pakankamai užsipylę akis pradėti rimtą 
pokalbį. Šis įvyko maždaug saulei tekant ant parko suolelio 
Marijos aikštėje. 

Mikaelis negalėjo patikėti Gregeriu, kai šis tiesiai pareiškė, 
jog jei Mikaelis bando sugriauti jo santuoką su Erika, jis grįšiąs 
pas jį būdamas blaivus ir atsinešiąs kuoką, bet jei kalbama tik 
apie kūno geidulius ir sielos nenorą pasitenkinti kuo turi, jam 
tai netrukdą. 

Taigi Mikaelio ir Erikos meilės ryšiai tęsėsi Gregeriui Bek- 
manui apie tai žinant ir nesant poreikio slapstytis. Kiek Mika- 
elis buvo girdėjęs, Gregeris ir Erika ir toliau gyvena laimingą 
santuokinį gyvenimą. Jis susitaikė su tuo, kad Gregeris nepro- 
testuodamas susitaikė su jų ryšiais — ir netgi tiek susitaikė, kad 
Erikai užtekdavo paskambinti ir pranešti, jog jei bus įkvėpimo, 
naktį ketinanti praleisti su Mikaeliu, o įkvėpimas atsirasdavo 
reguliariai. 

Gregeris Bekmanas nė karto nė vienu žodžiu nekritikavo 
Mikaelio. Rodės, atvirkščiai, laiko Mikaelio ir Erikos santykius 
teigiamu dalyku, nes jo paties meilė Erikai nuo to dar tik pagi- 
lėja - juk taip jis privalo jos nuolat siekti. 

Tuo tarpu Mikaelis Gregerio draugijoje visada jausdavosi 
nepatogiai. Šis nejaukumas jam nuolat gūdžiai primindavo, jog 
net ir tokie normų nesuvaržyti santykiai turi savo kainą. Taigi 
Saltšiobadene jis būdavo retas svečias - tik Erikai rengiant dide- 
lius kviestinius pobūvius, kai jo nedalyvavimas būtų palaikytas 
demonstratyviu. 

Taksi sustojo prie dviejų šimtų penkiasdešimties kvadratinių 
metrų dydžio vilos. Nors vidus priešinosi užeiti atnešant blogas 
naujienas, jis ryžtingai paskambino. Laikė nuspaudęs mygtu- 
ką beveik keturiasdešimt sekundžių — tol, kol išgirdo žingsnius. 
Gregeris atidarė duris apsivyniojęs aplink juosmenį rankšluostį, 
veidu, kupinu giliai miegojusio žmogaus įniršio, kurį, pamačius 
ant laiptų žmonos meilužį, pakeitė mieguista nuostaba. 

— Sveikas, Gregeri, - tarė Mikaelis. 

— Labas rytas, Bliumkvistai. Kuri, po velnių, dabar valanda? 

Gregeris Bekmanas buvo šviesaus gymio, lieso sudėjimo. 
Smarkiai apžėlusia krūtine ir beveik plika galva. Smakrą den- 
gė savaitę neskusti šeriai, virš dešiniojo antakio veidą kirto ryš- 
kus randas, likęs po prieš keletą metų įvykusios rimtos avarijos 
buriuojant. 

— Truputis po penkių, - atsakė Mikaelis, - ar gali pažadinti 
Eriką? Man reikia pakalbėti. 

Bekmanas spėjo, kad jei Bliumkvistas nugalėjo savo nenorą lan- 
kytis Saltšiobadene ir matytis su juo, vadinasi, įvyko kažkas neį- 
prasta. Be to, sprendžiant iš Mikaelio išvaizdos, stiklas grogo jam 
tikrai būtų buvęs ne pro šalį ar bent jau lova, kad galėtų išsimiegoti. 
Taigi jis leido Mikaeliui užeiti plačiau praverdamas duris. 

— Kas atsitiko? — dar paklausė. 

Mikaelis nespėjo atsakyti, Erika jau leidosi laiptais iš antrojo 
aukšto rišdamasi balto frotinio chalato diržą. Išvydusi Mikaelį 
hole, sustojo kaip įbesta vidury kambario. 

— Kas? 

— Dagas ir Mija, - išdaužė Mikaelis. 

Jo veidas akimirksniu išdavė, kokią žinią atneša ateidamas. 

— One, - ji prisidengė burną ranka. 

— Aš ką tik iš policijos. Dagą ir Miją šiąnakt nužudė. 

— Nužudė, - aidu pakartojo Erika su Gregeriu. 

Erika pažvelgė į Mikaelį abejodama. 


— Tu rimtai? 

Mikaelis prisivertė linktelėti galva. 

— Kažkas įėjo į butą Enšedėje ir nušovė juos. Aš juos radau. 
Erika atsisėdo ant laiptų. 

— Nenorėjau, kad išgirstum per rytines žinias, — paaiškino 


Mikaelis. 


BUVO BE VIENOS MINUTĖS septinta valanda ryto, Di- 
dysis ketvirtadienis, kai Mikaelis su Erika įžengė pro „Millen- 
nium“ redakcijos duris. Erika paskambinusi pažadino Kristerį 
1r redakcijos sekretorę Maliną pranešdama, kad naktį nužudė 
Dagą ir Miją. Jie gyveno nepalyginti arčiau, tad jau spėjo atvykti 
į pasitarimą ir virtuvėlėje įjungti kavavirę. 

— Po perkūnais, kas atsitiko? — pasitiko juos Kristeris. 

Malina sušnyptė „ššš“ ir pagarsino septintos valandos žinių 
transliaciją. 

Vakar vėlai vakare savo bute Enšedėje nušauti du asmenys, 
vyras ir moteris. Policija praneša, kad kalbama apie dvigubą 
žmogžudystę. Ne vienas žuvusiųjų nera iš anksčiau žinomas 
policijai. Kokios nusikaltimo priežastys - nežinoma. Iš įvykio 
vietos praneša mūsų koresbondentas Hansas Ulofsonas: 

— Prieš bat vidurnaktį buvo paskelbtas policijos aliarmas 
dėl šaudymo Bjorneborgo plente Enšedėje. Pasak vieno iš kai- 
mynų, bute buvo paleisti keli šūviai. Motyvai nežinomi, už 
nusikaltimą kol kas niekas nesulaikytas. Policija butą užplom- 
bavo, vyksta techninė ekspertizė. 

— Labai jau glaustai, - Malina vėl primažino garsą. Ir pravir- 
ko. Erika apkabino ją per pečius. 

— Žinot ką, nesikeikiant, - tarė Kristeris, į nieką konkrečiai 
nesikreipdamas. 

— Sėskit, - ryžtingai paliepė Erika, - Mikaeli... 

Mikaelis dar kartą papasakojo nakties įvykius. Priėjęs tą vie- 
tą, kai rado Dagą ir Miją, kalbėjo monotonišku balsu, vartoda- 
mas dalykines žurnalistinio stiliaus frazes. 

- Žinot ką, nesikeikiant, — pakartojo Kristeris, - kur tai 
matyta. 

Malina vėl apsipylė ašaromis. Ji verkė nė nesistengdama jų 
slėpti. 

— Atsiprašau, — iškūkčiojo. 

— Aš irgi mielai paverkčiau, - guodė Kristeris. 

Mikaelis svarstė, kodėl neįstengia verkti. Jautė tik milžinišką 
tuštumą, buvo lyg apkvaitęs. 

— Rytas ankstyvas, kol kas žinome palyginti mažai, — tarė 
Erika. — Privalome aptarti du dalykus. Visų pirma — liko trys 
savaitės iki Dago medžiagos atidavimo į spaudą. Ar vis vien 
publikuosime? Ar galime publikuoti? Tai viena. Antra - klausi- 
mas, dėl kurio mudu su Mikaeliu tarėmės pakeliui į miestą. 

— Mes juk nežinome, kodėl įvyko žmogžudystės, - įsiterpė 
Mikaelis,- gal čia kokios asmeninio Dago ir Mijos gyvenimo 
peripetijos, o gal grynas pamišėlio išpuolis. Tačiau nevalia at- 
mesti galimybės, kad tai turi ką nors bendra su jų darbu. 

Aplink stalą įsivyravo tyla. Galiausiai Mikaelis atsikrenkštė. 

— Kaip jau sakyta, mes finišo tiesiojoje ir tuoj turėsime pri- 
statyti žvėriškai svarias publikacijas, kuriose minimos pavardės 
žmonių, mažiau už viską trokštančių nuskambėti tokiame kon- 
tekste. Prieš dvi savaites Dagas pradėjo atlikinėti akistatas. Man 
kilo mintis, ar tik ne kas nors iš jų... 

— Pala, - nutraukė jį Malina, - mes paviešinam tris policinin- 
kus, iš kurių vienas dirba saugume, vienas — dorovės policijoje, 
būrį advokatų, vieną prokurorą, vieną teisėją ir porą kekšaujan- 
čių žurnalistų. Vadinasi, kažkas iš jų įvykdė dvigubą žmogžu- 
dystę, kad užkirstų kelią leidybai? 

— Na, šito aš nežinau, —- nutęsė Mikaelis, — jie turi ką pra- 
rasti, tačiau iš pirmo žvilgsnio man atrodo, kad žudikas labai 
jau minkštų smegenų, jei tikisi, kad nužudydamas žurnalistą 
užgniauš tokią istoriją. Bet į dienos šviesą bus ištempta ir pora 
sutenerių. Net ir vartojant išgalvotus vardus, ne taip sunku at- 

spėti, kas jie tokie. Kai kurie anksčiau teisti už smurtinius 
nusikaltimus. 

— Gerai, — tarė Kristeris, — bet tavęs pasiklausius atrodo, kad 
įvyko grynas susidorojimas. Jei teisingai supratau pagrindinę 
Dago mintį, kalba eina apie intelekto nesužalotus tipus. Ar to- 
kie sugebėtų įvykdyti dvigubą žmogžudystę ir pasprukti? 

— O kiek reikia talento, kad paleistum du šūvius? — atrėmė 
Malina. 

— Kol kas spėliojam dalykus, apie kuriuos ničnieko nežino- 
me, — pertraukė Erika. — Visgi į klausimą reikės atsakyti, nes 
jei Dago straipsniai, o gal ir Mijos disertacija yra nužudymo 
priežastis — privalėsime padidinti redakcijos saugumą. 

- Ir trečias dalykas, - priminė Malina, - ar pranešime polici- 
jai pavardes? Ką tu pasakei šiąnakt per apklausą? 

— Atsakiau į viską, ko klausė. Papasakojau, kokią medžiagą 
rengė Dagas, bet nieko smulkiau manęs nesiteiravo, jokių pa- 
vardžių neminėjau. 

— Turbūt reikėtų tą padaryti, - svarstė Erika. 

— Nebūkim tokie tikri - paprieštaravo Mikaelis, - sąrašą su 
pavardėmis gal ir galėtume perduoti, bet ką darysime, jei poli- 
cija pradės domėtis, iš kur jas gavome? Neturime teisės atskleis- 
ti informantų, kurie nori išlikti anonimais. Turiu minty Mijos 
kalbintas merginas. 

— Na ir košė užvirė, - atsiduso Erika, - sukę apsukę grįžtam 
prie pirmojo klausimo - ar skelbsime medžiagą? 

Mikaelis pakėlė ranką. 

— Palauk. Galėtume balsuoti, bet aš, kaip atsakingasis lei- 
dėjas, pirmą kartą per visus laikus ketinu pats vienas priimti 
sprendimą. Atsakymas — ne. Artimiausiame numeryje skelbti 
medžiagos negalime. Būtų neprotinga toliau lyg niekur nieko 
dirbti pagal planą. 

Stalą ir vėl užgulė tyla. 

— Aš su mielu noru publikuočiau, bet tikriausiai tektų daug 
ką performuluoti. Visą dokumentaciją turėjo Dagas ir Mija, me- 
džiaga rėmėsi tuo, kad Mija ketino paduoti pranešimą policijai 
prieš asmenis, kuriuos įvardysime pavardėmis. Ji disponavo eks- 
perto žiniomis. Ar mes jomis disponuojame? 

Trinktelėjo lauko durys, angoje išniro Henris Kortesas. 

- Čia Dagas ir Mija? - paklausė gaudydamas kvapą. 

Susirinkusiųjų galvos linktelėjo. 

— Po velnių, kaip taip galima. 

— Iš kur išgirdai? — paklausė Mikaelis. 

— Šventėm mieste su mergina, grįždami namo išgirdom per 
radiją taksi. Policija prašė informacijos apie iškvietimus į tą gat- 
vę. Aš atpažinau adresą. Tuoj pat pasukau į redakciją. 

Henris atrodė sukrėstas, tad Erika pakilusi apkabino jį, pa- 
prašė prisėsti. Paskui vėl grįžo prie diskusijos. 

— Aš manau, kad Dagas tikrai būtų norėjęs spausdinti. 

— Aš irgi manau, kad būtinai turime tą padaryti. Knygą - be 
kalbų. Tačiau dėl susidariusios padėties publikavimą privalome 
atidėti. 

— Tai ką dabar darysime? - paklausė Malina, - juk ne vieną 
straipsnį reikia išmesti — juk tai teminis numeris, reikia perda- 
ryti visą Žurnalą. 

Erika pasėdėjo tylėdama. Paskui pirmą kartą tądien nusišyp- 
sojo iškamuota šypsena. 

— Žadėjai per Velykas paatostogauti, Malina? — paklausė, — 
nebesvajok. Padarysim štai kaip... Malina, tu, aš ir Kristeris 
sėdam ir suplanuojam visiškai naują numerį be Dago medžia- 
gos. Pažiūrėsim, gal pavyks sukrapštyti kelis tekstus, kuriuos 
buvom numatę birželiui. Mikaeli, kiek medžiagos spėjai gauti 
iš Dago? 

— Iuriu devynių iš dvylikos skyrių baigiamąjį variantą. Turiu 
priešpaskutinį dešimto ir vienuolikto skyrių variantus. Dagas 
turėjo persiųsti jų galutinį — patikrinsiu paštą — bet baigiamojo 

skyriaus turiu tik trupinius. Jame turėjo susumuoti rezultatus ir 
paskelbti išvadas. 

— Bet judu buvote aptarę visus skyrius. 

— Aš žinau, ką jis ketino juose rašyti, jeigu tu to klausi. 

— Gerai, tu sėdi su tekstais — ir knyga, ir straipsniais. Aš no- 
rėsiu žinoti, kiek trūksta, ir ar sugebėtume rekonstruoti, ko Da- 
gas nespėjo perduoti. Ar galėtum jau šiandien pateikti realistinę 
analizę? 

Mikaelis linktelėjo. 

— Taip pat paprašysiu pagalvoti, ką sakysim policijai. Kas ne- 
pavojinga, o kur rizikuotume nusižengti šaltinių apsaugai. Vi- 
siems leidinio darbuotojams draudžiama viešai kalbėti apie tai, 
ko tu nebūsi iš anksto aprobavęs. 

— Puiku, - tarė Mikaelis. 

— Tu rimtai manai, kad Dago istorija pasitarnavo pagrindu 
nužudymui? 

— Arba gal Mijos disertacija... nežinau. Šiaip ar taip, tokios 
galimybės atmesti nevalia. 

Erika kurį laiką pamąstė. 

— Ne, nevalia. Tu turėsi viską perimti į savo rankas. 

— Ką viską? 

— Tyrimą. 

— Kokį tyrimą? 

— Mūsų tyrimą, po velnių! — Erika staiga pakėlė balsą. — 
Dagas Svensonas buvo žurnalistas, dirbo „Millennium“. Jei jį 
nužudė už tai, kad dirbo savo darbą, aš tai noriu išsiaiškinti. 
Vadinasi, kapstysim, kas įvyko. Tu vadovauji šitam punktui. 
Pirmiausia peržiūrėk visą Dago perduotą medžiagą ir pagalvok, 
koks galėtų būti nužudymo motyvas. 

Ji dirstelėjo į Maliną. 

- Šiandien padėsi man paruošti visiškai naujo numerio apma- 
tus, o tada jau mudu su Kristeriu nudirbsim juodžiausią darbą. 

Tu kalnus nuvertei prie Dago ir kitų teminio numerio tekstų, 
todėl siūlau tau kartu su Mikaeliu prižiūrėti nužudymo tyrimą. 

Malina linktelėjo 

— Henri, ar šiandien galėtum padirbėti? 

— Aišku. 

— Pirmiausia apskambink kitus bendradarbius ir pranešk. 
Paskui gausi paskambinėti po policiją ir sužinoti, kas įvyko. Iš- 
siaiškink, ar bus kokia spaudos konferencija ir panašiai. Turime 
būti pasikaustę naujausia informacija. 

— Gerai. Pirmiausia pranešiu kolegoms, paskui nulėk- 
siu namo po dušu ir papusryčiausiu. Grįšiu po keturiasdešimt 
penkių minučių, nebent prireiktų važiuoti tiesiai į policiją 
Kungsholmene. 

— Palaikysim ryšį. 

Prie stalo trumpam paliko tylu. 

— Ką gi, - tarė pagaliau Mikaelis, - ar pasiruošę? 

— Tikriausiai, - tarė Erika, - skubi? 

— Taip. Turiu paskambinti. 


HARIETA VANGER PUSRYČIAVO - stiklinėje Henriko 
Vangerio namų verandoje Hedebyje gėrė kavą užkąsdama skru- 
dinta duona su sūriu ir apelsinų marmeladu. Suskambo mobilu- 
sis. Atsiliepė nežiūrėdama į ekraną. 

— Labas rytas, Harieta, - tarė Mikaelis Bliumkvistas. 

— Kokie dyvai. O aš maniau, kad tu iš tų, kurie niekada prieš 
aštuonias nesikelia. 

- Taip ir būna, jei spėju atsigulti. Šiąnakt tokios laimės 
neturėjau. 

— Kas nors atsitiko? 

- Žinių klauseisi? 

Mikaelis trumpai perpasakojo nakties įvykius. 

— Koks siaubas, - pašiurpo Harieta, - kaip jautiesi? 

— Tai jau. Esu jautęsis ir geriau. Bet aš skambinu dėl to, kad 
tu „Millennium“ valdybos narė ir turėtum būti informuota. 
Spėju, kad koks nors žurnalistas greit suuos, kad Miją su Dagu 
radau kaip tik aš, dėl to bus įvairiausių pasvarstymų, ir kai išaiš- 
kės, kad Dagas mums rengė milžiniškų mastų demaskuojančią 
medžiagą, bus klausimėlių. 

— Sakai, privalau būti pasirengusi. Gerai. Ką man galima 
pasakyti? 

— Sakyk, kaip yra. Esi informuota apie įvykį. Žinoma, patyrei 
šoką išgirdusi apie brutalias žmogžudystes, bet nesi susipažinusi 
su redakcijos darbu ir jokių spėlionių negali komentuoti. Išaiš- 
kinti žmogžudystes — policijos uždavinys, ne „Millennium“. 

— Ačiū, kad perspėjai. Ar galėčiau kuo nors padėti? 

- Šiuo metu ne. Bet jei ką nors sugalvosiu, atsišauksiu. 


— Gerai. Tik, Mikaeli... pranešk man viską. Būk geras. 

BIBYSIS KETVIATABIENIS, KGVO 24 


JAU DIDŽIOJO KETVIRTADIENIO septintą valandą ryto 
kuruoti ikiteisminį dviejų asmenų nužudymo tyrimą Enšedės 
byloje oficialiai buvo paskirta prokurorui Rikardui Ekstriomui. 
Naktį budėjęs prokuroras — palyginti jaunas ir nepatyręs juris- 
tas — suvokė, kad Enšedės nužudymai — potencialiai sensacinga 
byla, tad paskambinęs pažadino pavaduojantį apskrities proku- 
rorą, šis savo ruožtu išvertė iš lovos apskrities policijos virši- 
ninką. Abu kartu nusprendė permesti darbą uoliam ir labiau 
patyrusiam kolegai. Tam buvo pasirinktas keturiasdešimt dvejų 
metų amžiaus Rikardas Ekstriomas. 

Ekstriomas - liesas, stamantrus, šimto šešiasdešimt septynių 
centimetrų ūgio vyriškis skystais šviesiais plaukais, barzdele ap- 
žėlusiu smakru. Jis visada rengdavosi nepriekaištingai, dėl men- 
ko ūgio dėvėdavo batus paaukštinta pakulne. Karjerą pradėjo 
stojęs dirbti pavaduojančiu prokuroru Upsaloje, iš ten jį užver- 
bavo į Teisingumo ministerijos tyrėjus, kur jo darbas buvo pri- 
taikyti Švedijos įstatyminę bazę Europos Sąjungos įstatymams. 
Čia jis taip gerai pasirodė, kad kurį laiką netgi dirbo padalinio 
viršininku. Dėmesį į save jis patraukė tyrimu apie organizatori- 
nius piliečių teisių apsaugos sistemos trūkumus, kuriame, užuot 
reikalavęs padidinti resursus — to reikalavo kai kurios policijos 
instancijos — jis pareikalavo padidinti darbo našumą. Po ketve- 

rių metų Teisingumo ministerijoje perėjęs į Stokholmo proku- 
garsėjusiais plėšimais ar smurtiniais nusikaltimais. 

Nors valstybės tarnybose jį laikė socialdemokratu, tačiau 
Ekstriomas, tiesą sakant, visiškai nesidomėjo partine politika. 
Jis vis dažniau sulaukdavo kai kurių žiniasklaidos priemonių 
dėmesio, o valdžios koridoriuose žvelgdami į ateitį jį stebėda- 
vo aukštus postus užimantys asmenys. Jis, be jokios abejonės, 
buvo potencialus kandidatas į solidžias pareigas, o dėl savo 
tariamo sugebėjimo ideologizuoti turėjo platų ryšių tinklą 
politikų ir policijos sluoksniuose. Tarp policininkų nuomo- 
nės apie Ekstriomo talentus išsiskyrė. Jo tyrimai Teisingumo 
ministerijoje nebuvo palankūs policijai, tvirtinančiai, kad ge- 
riausias būdas puoselėti piliečių teisių apsaugą — didinti pa- 
jėgas. Tačiau, kita vertus, Ekstriomas pasižymėjo tuo, kad, 
vadovaudamas byloms iki teismo proceso, niekada nekišdavo 
pirštų tarp durų. 

Išklausęs trumpą, budinčios kriminalinės tarnybos pateiktą 
reziumė apie naktinius įvykius Enšedėje, jis netrukus konstata- 
vo, kad bylai būdingas didžiulis kinetinės energijos užtaisas ir 
kad ji neabejotinai sukels sumaištį žiniasklaidoje. Tai ne šiaip 
sau žmogžudystė. Nužudytieji — kriminologijos doktorantė ir 
žurnalistas. Pastarosios profesijos jis arba nekęsdavo, ar aukštin- 
davo ją, priklausomai nuo situacijos. 

Pora minučių po septynių Ekstriomas skubiai pasitarė tele- 
fonu su apskrities policijos viršininku. Penkiolika po septynių 
Ekstriomas susukęs numerį pažadino kriminalinį inspektorių 
Janą Bublanskį, kolegų dažniau vadinamą pravarde - Konsteblis 
Burbulas. Šiaip jau Bublanskis buvo pasiėmęs išeiginių visoms 
Velykoms, norėdamas išnaudoti per praėjusius metus susikaupu- 
sį viršvalandžių kalną, tačiau buvo paprašytas nutraukti poilsį ir 
nedelsiant prisistatyti į policijos nuovadą bei perimti operatyvi- 
nio sekimo vado pareigas Enšedės byloje. 

Bublanskiui buvo penkiasdešimt dveji, daugiau kaip pusę 
savo gyvenimo išdirbęs policininku — nuo dvidešimt trejų. Še- 
šerius metus teko praleisti automobilyje su radiju, paskui pereiti 
ir ginklų, ir vagysčių skyrius, kol pasitobulinęs kursuose paly- 
pėjo iki apskrities kriminalinės policijos smurtinių nusikaltimų 
skyriaus. Jis nuodugniai paskaičiavo, kad per dešimt pastarųjų 
metų dalyvavo trisdešimt trijų nužudymų bei nužudymų len- 
gvinančiomis aplinkybėmis tyrimuose. Septyniolikoje šių bylų 
vadovavo operatyviniam sekimui, keturiolika jų buvo išaiškin- 
tos. Dvi buvo laikomos formaliai išaiškintomis, o tai reiškė, kad 
policija žino, kas žudikas, tačiau neturi pakankamai įrodymų 
patraukti kalbamąjį asmenį baudžiamojon atsakomybėn. Vienu 
vieninteliu likusiu, jau septintuosius metus skaičiuojančiu atveju 
Bublanskiui ir jo kolegoms nepasisekė. Kalba ėjo apie pagarsė- 
jusį girtuoklį ir triukšmadarį, papjautą savo bute Bergshamroje. 
Nusikaltimo vieta buvo tikras košmaras — jūra pirštų atspaudų 
ir DNR pėdsakų, kuriuos paliko kelios dešimtys asmenų, metų 
metais girtavusių ar susimušusių bute. Bublanskis ir jo kolegos 
buvo įsitikinę, kad žudiką galima rasti plačiame vyriškio pažįs- 
tamų rate, susidedančiame iš alkoholikų ir narkomanų, tačiau 
žudikas, kad ir kaip įtemptai buvo vykdomas tyrimas, vis te- 
bevedžiojo policiją už nosies. Byla praktiškai buvo iškeliavusi į 
archyvus. 

Žodžiu tariant, darbinė Bublanskio statistika buvo gera, ko- 
legų laikoma kone blizgančia. 

Vis dėlto tarp bendradarbių apie Bublanskį buvo pasisakoma 
kaip apie šiokį tokį originalą, iš dalies dėl to, kad Bublanskis 
buvo žydas ir kai kuriomis šventinėmis dienomis policijos kori- 
doriuose jį matydavo su šlike. Viena tokia proga dabar jau buvęs 
policijos viršininkas leido sau pareikšti asmeninę nuomonę, gir- 
di, policijos patalpose nešioti šlikę nepridera, kur būtų maty- 
ta, jei policininkas kaip niekur nieko sau lakstytų su tiurbanu. 
Pernelyg karšti debatai iš to neišsivystė. Komentaras netrukus 

pasiekė vieno žurnalisto ausis, šis pradėjo domėtis, tad minėtasis 
policijos viršininkas negaišdamas susičiaupė ir dar ilgai nekišo 
nosies iš kabineto. 

Bublanskis priklausė Sioderio parapijai. Jei nebūdavo ko- 
šerinio maisto, užsisakinėdavo vegetariškus patiekalus. Visgi 
jo pažiūros nebuvo tiek ortodoksiškos, kad neleistų dirbti per 
šabą. Bublanskis irgi jau pačioje įvykių pradžioje suvokė, kad 
nusikaltimas Enšedėje reikalauja nestandartinio tyrimo. Kai tik 
jis netrukus po aštuonių įžengė pro duris, Rikardas Ekstriomas 
pasivėdėjo jį į šalį. 

— Iš visko sprendžiant, turėsim vargo su šita istorija, — pasi- 
sveikino Ekstriomas, — nušautųjų pora —- žurnalistas ir krimino- 
logė. Ir tai dar ne viskas. Juos rado irgi Žurnalistas. 

Bublanskis linktelėjo. Beveik galvą gali dėti, kad byla žinias- 
klaidos bus stebima su sunkiąja artilerija ir mėsinėjama iki kau- 
lų smegenų. 

— Na ir jeigu dar pabarstysime žaizdas druska, žurnalis- 
tas, radęs nužudytuosius — Mikaelis Bliumkvistas iš žurnalo 
„Millennium“. 

— Gražiausia, — burbtelėjo Bublanskis. 

— Pagarsėjęs dėl cirko per Venerstriomo aferą. 

— Ar kas nors žinoma apie motyvą? 

— Kol kas — nė šnipšt. Nė viena auka mums iš anksčiau ne- 
girdėta. Panašu, padori pora. Mergina po kelių savaičių turėjo 
ginti disertaciją. Bylai turim skirti didžiausią pirmenybę. 

Bublanskis linktelėjo. Jam žmogžudystės visada turėjo 
pirmenybę. 

— Sudarysim grupę. Stumkis kaip galėdamas greičiau, aš 
jau pasirūpinsiu, kad turėtum visus resursus. Į pagalbininkus 
gausi Hansą Fastę ir Kurtą Svensoną. Atsiųsiu ir Jerkerį Holm- 
bergą. Jis priskirtas nužudymui lengvinančiomis aplinkybėmis 
Rinkebyje, bet kiek matyt, veikos vykdytojas bus pasitraukęs į 


užsienį. Holmbergas neprilygstamas nusikaltimo vietos tyrėjas. 

Prireikus gali taip pat pasitelkti seklius ir Kriminalinės policijos 
valdybą. 

— Aš noriu dirbti su Sonja Mudig. 

— Ar tik ji ne per jauna? 

Bublanskis nustebęs kilstelėjo antakius ir įsistebeilijo į 
Ekstriomą. 

— Jai trisdešimt devyneri, taigi, vos keletu metų jaunesnė už 
tave. Be to, pasikausčiusi kaip reta. 

— Gerai, spręsk pats, ką imsi į grupę, kad tik darbas vyktų. 
Vadovybė jau kabinosi. 

Pastarąją frazę Bublanskis nuleido negirdomis. Vadovybė šią 
ankstyvą valandą vargu ar bent pakilusi nuo pusryčių stalo. 


POLICIJOS TYRIMAS PRASIDĖJO rimtu akordu - susiti- 
kimu dar prieš devynias. Kriminalinis inspektorius Bublanskis 
sutelkė savo pėstininkus apskrities kriminalinės policijos pa- 
sitarimų salėje. Nužvelgęs susirinkusiuosius, jis liko nevisiškai 
patenkintas grupės sudėtimi. 

Sonja Mudig patalpoje buvo tas žmogus, kuriuo jis labiau- 
siai pasitikėjo. Jau dvylika metų išdirbusi policijoje, ketverius 
jų - smurtinių nusikaltimų skyriuje, dalyvavusi ne viename Bu- 
blanskio vadovaujamų tyrimų. Kruopšti, dirbdavo metodiškai, 
bet Bublanskis labai greit pastebėjo, kad jai taip pat buvo būdin- 
ga ir savybė, asmeniškai jam neįkainojama painiuose tyrimuose. 
Jai nestigo vazduotės ir asociatyvinio mąstymo. Bent jau dviejo- 
se sudėtingose bylose Mudig aptiko keistas, nelogiškas sąsajas, 
kurias kiti tiesiog praleido. Taip jos dėka pavyko pasiekti ope- 
ratyvinio sekimo darbų persilaužimo. Be to, Mudig pasižymėjo 
santūriu intelektualiu humoro jausmu, kurį Bublanskis taip pat 
vertino. 

Bublanskis džiaugėsi, kad grupei teko ir Jerkeris Holmbergas. 
Penkiasdešimt penkerių, kilęs iš Ongermanlando provincijos. 
Kampuotas, nuobodus žmogėnas, visiškai stokojantis fantazijos, 

kuri Sonją Mudig darė neprilygstamą. Tuo tarpu Holmbergas, 
anot Bublanskio, - galbūt geriausias nusikaltimo vietos tyrėjas 
visoje Švedijos policijoje. Per ilgus metus jiedu bendradarbiavo 
daugybėje tyrimų, ir Bublanskis tvirtai tikėjo, kad jei nusikalti- 
mo vietoje yra ką rasti, Holmbergas visada ras. Pirminis jo užda- 
vinys bus imtis vadovauti darbui, vyksiančiam bute Enšedėje. 

Kolega Kurtas Svensonas Bublanskiui buvo palyginti ne- 
pažįstamas. Nekalbus stambaus sudėjimo vyriškis taip trum- 
pai ežiuku kirptais šviesiais plaukais, kad atrodydavo visiškai 
plikas. Svensonui buvo trisdešimt aštuoneri, į skyrių jis perėjo 
neseniai iš Hudingės policijos, kur daug metų skyrė gaujų nu- 
sikalstamumui. Garsėjo karštu temperamentu ir kietais kumš- 
čiais, ir tai dar švelniai pasakyta — darbe su klientais jis atseit 
naudojosi metodais, toli gražu neatitinkančiais policijos statu- 
to. Kartą prieš dešimt metų Svensoną buvo įskundę už kūno 
sužalojimą, prasidėjo tyrimas, tačiau jis buvo išteisintas pagal 
visus punktus. 

Visgi Svensono reputaciją sutepė visai kitas įvykis. 1999-ųjų 
spalį kartu su kitu kolega jis nuvyko į Albį konvojuoti vietinio 
chuligano tardymui. Vietinis chuliganas policijai buvo ne nau- 
jokas, ne vienerius metus namo kaimynams kėlęs siaubą ir ant 
savo galvos prisirinkęs skundų, nes nuolatos kėlė grėsmę aplin- 
kiniams. Tąkart jis pagal anoniminį pranešimą buvo įtariamas 
apiplėšęs vaizdajuosčių nuomos punktą Nursborge. Operacija 
buvo kone standartinė, tačiau virto košmaru, nes chuliganas, 
užuot kaip gerutis sėdęs į automobilį, išsitraukė peilį. Prieš už- 
puolikui pasisukant į Kurtą Svensoną, jo kolega gindamasis spėjo 
patirti keletą rankos sužeidimų, kairysis nykštys buvo nurėžtas. 
Svensonas pirmą kartą per visą karjerą buvo priverstas iššauti iš 
tarnybinio ginklo. Jis paleido tris šūvius. Pirmąjį — įspėdamas. 
Antrąjį - taikydamas pašauti, tačiau kulka smurtautojo nekliu- 
dė, vien jau tai buvo pasiekimas, nes atstumas buvo mažiau nei 
trys metrai. Trečiasis šūvis atsitiktinai pataikė į kūno centrą ir 

perplėšė aortą, to pasekmė - chuliganas nukraujavo vos per ke- 
letą minučių. Vėliau sekęs tyrimas galiausiai visiškai išteisino 
Svensoną, ir taip įsiplieskė žiniasklaidos debatai, kurių metu su 
didinamuoju stiklu narstytas vadinamasis smurto monopolis, o 
Svensonas gretintas su dviem provincijos policininkais, užmu- 
šusiais besipriešinantį Osmo Valo. 

Bublanskis iš pradžių gerokai dvejojo dėl Svensono, tačiau net 
ir po pusmečio nepastebėjo dalykų, dėl kurių būtų verta tiesio- 
giai jį kritikuoti ir niršti. Atvirkščiai, laikui bėgant Bublanskis 
net ėmė savotiškai gerbti nebylų Kurto Svensono sumanumą. 

Paskutinysis Bublanskio komandos narys — Hansas Fastė, 
keturiadešimt septynerių metų amžiaus, smurtinių nusikalti- 
mų skyriaus veteranas, atidavęs jam penkiolika metų. Fastė ir 
buvo tikroji riboto Bublanskio pasitenkinimo komandos sudė- 
timi priežastis. Fastė turėjo minusų ir pliusų. Teigiami buvo to- 
kie dalykai kaip didelė patirtis ir didelis patyrimas dalyvaujant 
sudėtinguose tyrimuose. Tarp trūkumų Bublanskis įrašydavo 
savo nuomonę, kad Fastė, egocentrikas, vaidingo būdo, suga- 
dins nervus bet kuriam normalaus intelekto aplinkiniui, juoba 
kad Bublanskiui jis nervus paėsdavo nuolatos. Fastė pasižymėjo 
asmeniniais bruožais ir savybėmis, kurių Bublanskis papras- 
čiausiai nemėgo. Kita vertus, jei tvirtai pažabosi, išeis visai pa- 
kenčiamas tyrėjas. Be to, Fastė buvo tapęs tam tikru Svensono 
mentoriumi, o pastarasis, regis, dėl vaidingumo nesiskundė. Jie 
dažnai eidavo į sekimus pora. 

Į susitikimą taip pat buvo pakviesta budinčios kriminalinės 
tarnybos inspektorė Anita Niuberg, kad informuotų apie ap- 
klausą, atliktą nakties metu su Mikaeliu Bliumkvistu, taip pat 
ir komisaras Osvaldas Mortensonas, turėjęs raportuoti, kas pa- 
daryta įvykio vietoje po aliarmo paskelbimo. Abu nusikamavę 
norėjo kuo greičiau važiuoti namo išsimiegoti. Niuberg, jau spė- 
jusi padaryti įvykio vietos nuotraukas, paleido grupės nariams 


per rankas. 

Po pusvalandį trukusio pokalbio įvykių eiga tapo aiški. Bub- 
lanskis padarė santrauką. 

— Paliekant vietos galimoms pataisoms, nes techninė nusi- 
kaltimo vietos ekspertizė dar tebevyksta, atrodo, buvo taip... 
Nežinomas asmuo, nepatebėtas nei kaimynų, nei kitų liudinin- 
kų, įėjo į butą Enšedėje ir nužudė kartu gyvenusius Svensoną ir 
Bergman. 

— Kol kas nežinome, ar rastasis ginklas ir yra nužudymo įran- 
kis, bet jis jau pasiųstas į valstybinę kriminalinę laboratoriją, — 
įsiterpė Niuberg, — ir bus nedelsiant ištirtas. Taip pat sienoje 
į miegamąjį radome beveik nepažeistą Svensonui pataikiusios 
kulkos fragmentą. Iš kulkos, kuria nušauta Bergman, liko tik 
skeveldros. Abejoju, ar ją bus galima panaudoti. 

— Dėkoju. Co/? Magnum — sušiktas kaubojiškas pistoletas, 
kurį reikėtų visiškai uždrausti, Ar turime serijos numerį? 

— Kol kas ne, - tarė Osvaldas Mortensonas, - ginklą ir kul- 
kos fragmentus su kurjeriu pasiunčiau į kriminalinę laboratoriją 
tiesiai iš vietos. Pamaniau, bus geriau, jei ten iškart galės jo im- 
tis, o ne kad aš pradėsiu su juo čiupinėtis. 

— Na ir puiku. Pats kol kas dar nespėjau apžiūrėti nusikalti- 
mo vietos, bet judu viską matėte. Kokios jūsų išvados? 

Niuberg ir Mortensonas susižvalgė. Niuberg leido vyresnia- 
jam kolegai pasisakyti už abu. 

— Visų pirma mes manome, kad žudikas veikė vienas. Tai 
buvo grynas susidorojimas. Man toks jausmas, kad asmuo turėjo 
nepaprastai rimtą priežastį nužudyti Svensoną ir Bergman, nes 
veikta labai ryžtingai. 

— Kuo remiasi toks įspūdis? —- paklausė Fastė. 

— Butas prieš įvykį sutvarkytas ir iššveistas, tad kalba neina 
apie apiplėšimą ar kūno sužalojimą, ar ką nors panašaus. Be to, 
paleisti tik du šūviai. Abu pataikė į numatytą tikslą — be galo 
preciziškai į galvą. Vadinasi, tai žmogus, gerai valdąs ginklus. 


— Aišku. 

— Pažiūrėkime į eskizą... pagal mūsų rekonstrukciją vyriškis 
buvo nušautas iš labai arti — turbūt iš taip arti, kad revolverio 
vamzdis buvo įremtas jam į galvą. Yra aiškių nudegimo žymių 
prie kulkos įėjimo angos. Spėju, jį nužudė pirmą. Šūvis bloškė 
Svensoną į svetainės baldus. Žudikas turėjo stovėti ant slenksčio 
į holą arba visai prie pat durų angos į svetainę. 

— Aišku. 

- Šūviai, pasak liudininkų, buvo paleisti vos per keletą se- 
kundžių. Mija Bergman nušauta iš atstumo. Spėju, ji stovėjo 
miegamojo tarpduryje ir bandė nusisukti. Kulka pataikė po kai- 
re ausimi ir išlindo kaip tik virš dešiniosios akies. Kulkos jėga 

nusviedė ją į miegamąjį, kur ją ir radome. Ji krito ant lovos ko- 
jūgalio kampo ir nuslydo ant grindų. 

— Įgudęs šaulys, - pritarė Fastė. 

— Per švelniai pasakyta. Nėra jokių batų pėdsakų, rodančių, 
jog žudikas ėjo į miegamąjį įsitikinti, ar ji negyva. Jis žinojo, 
kad pataikė, tad apsigręžė kur stovėjęs ir išėjo iš buto. Vadinasi, 
du šūviai, du negyvėliai, paskui — lauk. Ir dar... 

— Taip? 

— Neužbėgant ekspertizei už akių. Įtariu, kad žudikas nau- 
dojosi medžiokline amunicija. Mirtis turėjo ištikti akimirksniu. 
Abi aukos patyrė kraupius sužalojimus. 

Aplink stalą trumpam stojo tyla. Šios temos nenorėjo pri- 
siminti nė vienas susirinkusiųjų. Esama dviejų tipų amunici- 
jos — kietų, visiškai dengtų kulkų, pereinančių kiaurai kūną ir 
sukeliančių palyginti nedideles traumas, ir minkštų ekspansyvių 
šaudmenų, kūne sukeliančių masyvius sužalojimus. Milžiniškas 
skirtumas, ar žmogui pataiko devynių milimetrų skersmens 
kulka, ar kulka, išsiplečianti iki dviejų, o gal ir trijų centrime- 
trų diametro. Pastaroji rūšis vadinama medžiokline amunici- 
ja, jos tikslas — sukelti gausų nukraujavimą, elnių medžioklėje 
šis būdas laikoma humanišku, nes jo paskirtis — kuo greičiau 
ir neskausmingiau pakloti laimikį. Tuo tarpu kare medžioklinė 
amunicija yra draudžiama tarptautiniais įstatymais, nes nelai- 
mėlis, kliudytas ekspansyvios kulkos, žūsta beveik visais atve- 
jais, iš principo nesvarbu, į kurią kūno vietą pataikoma. 

Norsiržinodama tai, Švedijos policija vis dėlto įvedė medžiok- 
linę amuniciją į policijos arsenalą. Tiksliai, dėl kokios priežas- 
ties leista naudoti šiuos šaudmenis, mažumėlę nesuprantama, 
tačiau aišku viena: jei šalyje pagarsėjęs demonstrantas Hanesas 
Vestbergas, kuriam per Geteborgo riaušes 2001-ųjų birželio 1 
dieną pataikė į pilvą, būtų pašautas medžiokline amunicija, jo 
nebūtų likę tarp gyvųjų. 

— Kitais žodžiais tariant, tikslas buvo atimti gyvybę, — reziu- 
mavo Svensonas. 

Jis turėjo galvoje Enšedę, tačiau tuo pat metu atskleidė ir savo 
poziciją aplink stalą vykstančiuose nebyliuose debatuose. 

Ir Niuberg, ir Mortensonas linktelėjo. 

— Kitas dalykas — neįtikėtinas įvykių eigos laikas, — tarė 
Bublanskis. 

— Būtent. Paleidęs šūvius žudikas nedelsdamas išėjo iš buto, 
nusileido laiptais, numetė ginklą ir dingo naktyje. Netrukus 
po to — kalba eina apie keletą sekundžių — automobiliu atvyko 
Bliumkvistas ir jo sesuo. 

— Hmm, - nutęsė Bublanskis. 

— Esama galimybės, kad žudikas išėjo per rūsį. Galėjo pasi- 
naudoti šoninėmis durimis — per jas į užpakalinį kiemą ir veja į 
paralelinę gatvę. Tik su sąlyga, kad turėjo rūsio raktą. 

— Ar esama kokių požymių, rodančių, kad žudikas pabėgo 
tuo keliu? 

— Ne. 

— Vadinasi, neturime nė menkiausios versijos, kuria galėtume 
vadovautis, - apibendrino Mudig. - Bet kam jis numetė ginklą? 
Jei būtų išsinešęs arba numetęs toliau nuo pastato — būtume su- 
gaišę ieškodami. 

Susirinkusieji truktelėjo pečiais. Į šį klausimą negalėjo atsa- 
kyti nė vienas. 

— O ką manyti apie tą Bliumkvistą? — paklausė Fastė. 

— Jis akivaizdžiai patyrė šoką, — tarė Mortensonas, - bet el- 
gėsi teisingai ir mąstė blaiviai, sudarydamas patikimo žmogaus 
įspūdį. Jo sesuo patvirtino kelionę automobiliu ir telefoninį po- 
kalbį. Nemanau, kad jis čia įsipainiojęs. 

- Žurnalistas garsenybė, — pastebėjo Mudig. 

— Neapsieisim be žiniasklaidos spektaklių, — pritarė jai Bu- 
blanskis, - juo didesnis pagrindas kuo greičiau išaiškinti bylą. Ką 
gi... Jerkeri, tau, savaime suprantama, teks nusikaltimo vieta ir 
kaimynai. Faste, judu su Kurtu aiškinkitės viską apie aukas. Kas 
tokie, kuo užsiėmė, pažįstamų ratas, kas galėjo turėti motyvą 

nužudyti? Sonja, mudu nagrinėsim naktines apklausas. Paskui 
sudarysite įvykių eigos grafiką, ką Svensonas ir Bergman veikė 
tą paskutiniąją parą prieš nužudymą. Artimiausias pasitarimas 
numatomas dieną pusę trijų. 


MIKAELIS BLIUMKVISTAS PRADĖJO darbą - atsisėdo 
už rašomojo stalo redakcijoje, šį pavasarį tekusio Dago Sven- 
sono nuožiūrai. Pirmiausia ilgai sėdėjo visiškai nekrutėdamas, 
tarsi nepajėgdamas imtis užduoties. Paskui įsijungė kompiuterį. 

Dagas turėjo nuosavą nešiojamąjį kompiuterį ir iš esmės dau- 
giausia dirbdavo namuose, tačiau maždaug dvi dienas per savai- 
tę sėdėdavo ir redakcijoje, pastaruoju metu netgi daug dažniau. 
„Millennium“ jam davė nenaujo modelio PowerMac G3. Šiuo 
stacionariniu kompiuteriu galėdavo naudotis laikini darbuoto- 
jai. Mikaelis paleido senuką. Pervertė ir dalį šlamšto, prie kurio 
dirbo Dagas. Iš esmės šiuo kompiuteriu Dagas naršydavo po 
internetą, tačiau jame buvo ir palaidų laikmenų, perkopijuotų 
iš nešiojamojo kompiuterio. Tiesa, Dagas rūpinosi atsarginėmis 
kopijomis — užrakinęs rašomajame stalčiuje laikė du talpiuosius 
zip diskelius ir kasdien darydavo naujos ir atnaujintos medžia- 
gos kopijas. Kadangi per pastarąsias paras į redakciją nebuvo 
užsukęs, šviežiausia atsarginė kopija buvo datuota sekmadienio 
vakarą. Trūko trijų dienų. 

Mikaelis nusikopijavo medžiagą į atsarginį talpųjį ir užraki- 
no seife savo kabinete. Paskui per keturiasdešimt penkias mi- 
nutes greitosiomis peržvelgė originalų turinį — apie trisdešimt 
laikmenų ir nesuskaičiuojamus jų skyrius, tiriamąjį ketverių 
metų darbą, Dago Svensono tyrimą apie prekybą žmonėmis. 
Perskaitė dokumentų pavadinimus ieškodamas, kur galėtų būti 
įslaptinta medžiaga — anoniminių Svensono informantų pavar- 
dės. Atkreipė dėmesį, kad Svensono su šaltiniais apsieita labai 
kruopščiai — visa informacija sudėta į vieną laikmeną, pavadintą 
„Šaltiniai — slapta“. Laikmenoje buvo šimtas trisdešimt keturi 

įvairaus dydžio dokumentai, dauguma palyginti maži. Pažy- 
mėjęs ištrynė visus vieną po kito — į „Šiukšliadėžę“ neišmetė, 
nutempė su pele į programą Burn, kuri ne tik išmesdavo doku- 
mentus, bet ir ištrindavo juos. 

Tada griebėsi Svensono elektroninės korespondencijos. Re- 
dakcijoje Dagas turėjo laikiną asmeninį adresą, kuriuo naudo- 
davosi ir vietoje darbe, ir nešiojamame kompiuteryje. Jis turėjo 
ir asmeninį slaptažodį, tačiau tai nesudarė jokių problemų, nes 
Mikaelis admininstratoriaus teisėmis netrukdamas priėjo prie 
paties laiškų serverio. Pasidaręs Svensono elektroninio pašto 
kopiją, perkėlė ją į kompaktinį diskelį. 

Galiausiai ėmėsi rūšiuoti kalną dokumentų - pagalbinę 
medžiagą, užrašus, spaudos iškarpas, nuosprendžius ir kores- 
pondenciją, Svensono sukauptą per netrumpą ketverių metų 
laikotarpį. Dėl atsargumo nusprendė viską, kas atrodė svarbu, 
nusikopijuoti redakcijoje, išėjo kone du tūkstančiai puslapių, 
procedūra užtruko tris valandas. 

Paskui Mikaelis suskirstė visą medžiagą, turinčią bent men- 
kiausių sąsajų su slaptais šaltiniais. Pluoštas apėmė gerus ke- 
turiasdešimt puslapių, iš esmės dviejų A4 formato sąsuvinių, 
kuriuos Dagas laikė užrakinęs rašomajam stale, užrašus. Juos 
Mikaelis susidėjo į voką ir nusinešė į savo kabinetą. Visą likusią 
Dago projekto medžiagą sukrovė ant jo rašomojo stalo. 

Tik tada kiek lengviau atsikvėpė ir nuėjęs į 7-E/even išgėrė 
kavos, užkąsdamas picos gabalu. Nusprendė, kad bus klaidin- 
gai spėjęs tikėdamasis, kad policija bet kuriuo momentu atvyks 
apieškoti Svensono darbo vietos. 


JAU PO DEŠIMTOS RYTO BUBLANSKIS tapo netikėto 
operatyvinių sekimų persilaužimo liudininku, nes iš valstybinės 
kriminalinės techninės laboratorijos Linšiopinge jam paskam- 
bino docentas Lenartas Granlundas. 

— Aš dėl dvigubos žmogžudystės Enšedėje. 

— Jau? 

— Ginklą gavome šįryt anksti, ir aš analizės dar visiškai 
neužbaigiau, bet turiu informacijos, kuri, manau, turėtų jus 
sudominti. 

— Puiku. Pasakokit, ką išsiaiškinot, - Konsteblis Burbulas 
demonstravo neįtikėtiną kantrybę. 

— Ginklas - Colt 45 Magnum, pagamintas JAV 1981 m. 

— Supratau. 

— Izoliavome pirštų atspaudus ir galbūt DNR - tačiau eks- 
pertizė užtruks ilgiau. Taip pat apžiūrėjome kulkas, kuriomis 
buvo nušauta minėtoji pora. Jokių netikėtumų - kulkos paleis- 
tos būtent iš šio ginklo. Tai paprastai pasitvirtina visais atvejais, 
kai ginklas randamas laiptinėje, nužudymo vietoje. Kulkos labai 
fragmentiškos, bet turim nuolaužą, kurią galime analizuoti. Ti- 
kėtina, kad tai ir yra nužudymo įrankis. 

— Spėju, nelegalus ginklas. Ar turim serijos numerį? 

— Ginklas visiškai legalus. Savininkas — advokatas Nilsas 
Erikas Bjurmanas, įgijimo metai — 1983. Jis policijos šaulių klubo 
narys. Gyvena Uplando gatvėje prie Odino aikštės. 

- Še kad nori, kad jį kur velnias! 

— Kaip jau sakiau, turime ir pirštų atspaudų ant ginklo. Lies- 
ta mažiausiai dviejų asmenų. 

— Supratau. 

— Galime daryti prielaidą, kad vieni priklauso Bjurmanui, 
nebent ginklas buvo pavogtas arba parduotas — bet apie tai aš 
neturiu jokios informacijos. 

— Aha! Kitaip tariant, turime įkaltį, kaip sako policininkai. 

— Registre aptikome ir antrąjį žmogų. Atspaudai nuo deši- 
niojo nykščio ir smiliaus. 

— Kas toks? 

— Moteris, gimusi 1978-ųjų balandžio 30-ąją. 1995-aisiais 
sulaikyta senamiestyje už chuliganizmą, tada ir buvo nuimti 
atspaudai. 

— Arji turi vardą ir pavardę? 

— O kaipgi. Lisbeta Salander. 

Konsteblis Burbulas suraukė antakius ir pasižymėjo pavardę 
bei asmens kodą užrašuose, gulinčiuose ant stalo. 


GRĮŽĘS Į REDAKCIJĄ PO VĖLYVŲ pietų, Mikaelis 
Blumkvistas pasuko tiesiai į savo kabinetą ir užsidarė duris. Tai 
buvo ženklas, kad nenori būti trukdomas. Nerimavo, kad vis 
niekaip neištaiko laiko peržvelgti šalutinių duomenų, sukauptų 
Svensono elektroniniuose laiškuose bei užrašuose. Pirma teko 
sėsti ir naujomis akimis peržiūrėti ir knygą, ir straipsnius, šįkart 
žinant, kad autorius nebegyvas ir atsakyti į painius klausimus 
nebegalės. 

Mikaelis sprendė, ar knyga ateityje apskritai galės išeiti. Jo 
daliai taip pat teko patikrinti, ar kas nors, minimo rankraštyje, 
galėjo tapti nužudymo motyvu. Jis užgulė kompiuterį. 


JANAS BUBLANSKIS TRUMPAI šnektelėjo su ikiteisminio 
tyrimo vadovu Rikardu Ekstriomu norėdamas informuoti jį apie 
tai, kas paaiškėjo per kriminalinės techninės laboratorijos ana- 
lizę. Buvo nuspręsta, kad Bublanskis ir kolegė Mudig susisieks 
su advokatu Bjurmanu pokalbio — šį bus galima perkvalifikuoti 
į apklausą arba net ir sulaikymą, jei tam atsiras pagrindo — tuo 
tarpu kolegos Fastė bei Svensonas telks dėmesį į Lisbetą Salan- 
der prašydami paaiškinti, kaip jos pirštų atspaudai atsidūrė ant 
nužudymo įrankio. 

Advokato Bjurmano paieškos iš pradžių nekėlė jokių keblu- 
mų. Gyvenamasis adresas užregistruotas mokesčių mokėtojų są- 
rašuose, ginklų savininkų ir automobilių savininkų registruose, 
be to, juodu ant balto išspausdintas telefonų kataloge. Bublans- 
kis ir Mudig nuvažiavo į Odino aikštę ir sėkmingai prasmuko 
pro telefonspyne rakinamas pastato duris Uplando gatvėje, kai 
pro jas kaip tik jiems atvykus ėjo kažkoks apyjaunis vyriškis. 

Paskui reikalai ėmė strigti. Paskambinus į duris, niekas ne- 
atidarė. Todėl jie nusigavo į Bjurmano kontorą Švento Eriko 
aikštėje ir pakartojo procedūrą, tačiau jos rezultatas liko toks 
pat nepatenkinamas. 

— Gal teisme, — spėjo kriminalinė inspektorė Mudig. 

— O gal įvykdė dvigubą žmogžudystę ir pabėgo į Braziliją, — 
pasvarstė Bublanskis. 

Mudig tylomis pritarė dirstelėdama į kolegą. Jo draugija jai 
patiko. Mielai ir paflirtuotų su juo, jei nebūtų dviejų vaikų mo- 
tina ir jei abu, tiek ji, tiek Bublanskis, nebūtų kiekvienas sau 
džiaugęsi laiminga santuoka. Akimis permetusi žalvarines len- 
teles ant kitų aukšto durų, konstatavo, kad artimiausi kaimy- 
nai — stomatologas Nurmanas, įmonė, besivadinanti N-Consu/- 
ting, ir advokatas Riunė Hokansonas. 

Jie pasibeldė pas Hokansoną. 

— Laba diena, inspektorė Mudig, čia - kriminalinis inspek- 
torius Bublanskis. Mes iš policijos, turime reikalą su jūsų kolega 
Bjurmanu čia, kaimynystėje. Ar kartais nežinote, kur jį rasti? 

Hokansonas papurtė galvą. 

— Pastaruoju metu retai jį matau. Jis prieš dvejus metus rimtai 
susirgo ir iš esmės beveik likvidavo savo veiklą. Lentelė ant durų 
tebekaba, bet jis čia pasirodo maždaug kartą per porą mėnesių. 

— Rimtai susirgo? — pasidomėjo Bublanskis. 

— Aš tiksliai nežinau. Jo visur būdavo pilna, o paskui pasiligo- 
jo. Spėju, vėžys ar panašiai. Mudu tik paviršutiniškai pažįstami. 

— Jūs manote ar žinote, kad jam vėžys? — patikslino Bub- 
lanskis. 

— Kaip čia pasakius... nežinau. Jis turėjo sekretorę, Britą 
Karlson ar Nilson ar kažkaip panašiai. Pagyvenusią moterį. Ją 
atleido, ir ji tada pasakojo, kad susirgęs, bet kuo — nežinau. Tai 
buvo 2003-iųjų pavasarį. Pamačiau jį tik metų pabaigoje, atrodė 
dešimt metų pasenęs, perkaręs, staiga pražilęs... aš pasidariau 
savo išvadas. O ką? Ar jis ką nors padarė? 

— Kiek žinome, ne, — atrėžė Bublanskis, — bet jis mums rei- 
kalingas skubiu reikalu. 

Jie grįžo į butą Odino aikštėje ir vėl paskambino į Bjurma- 
no butą. Vėl niekas neatidarė. Galiausiai Bublanskis išsitraukė 
mobilųjį, surinko Bjurmano numerį. Ragelyje jam pranešė, kad 
„ieškomas abonentas šiuo metu ne ryšio zonoje, būkite malonus 
paskambinti vėliau“. 

Jis pabandė surinkti buto laidinio telefono numerį. Stovėda- 
mi laiptinėje jie girdėjo silpnai aidintį signalą kitoje durų pusėje, 
kol įsijungė telefono atsakiklis, prašydamas skambinantįjį pa- 
likti žinutę. Susižvalgę abu truktelėjo pečiais. 

Jau buvo pirma valanda po pietų. 

— Kavos? 

— Geriau mėsainio. 

Ir jiedu pėsti nužingsniavo iki Burger King Odino aikštėje. 
Mudig užsisakė paprastą mėsainį, Bublanskis pasirinko vegeta- 
rišką meniu. Paskui abu grįžo į policiją. 


ANTRĄ VALANDĄ PO PIETŲ PROKURORAS Ekstrio- 
mas savo tarnybiniame kabinete sušaukė pasitarimą prie konfe- 
rencijų stalo. Bublanskis ir Mudig susėdo šalia, prie sienos šalia 
lango. Po dviejų minučių pasirodęs Svensonas įsitaisė jiems prie- 
šais. Holmbergas atėjo nešinas padėklais su kava popieriniuose 
puodeliuose. Prieš tai trumpam užsukęs į Enšedę, buvo pažadė- 
jęs grįžti vėliau tą pačią popietę, kai darbus bus baigę technikai. 

— Kur Fastė? — paklausė Ekstriomas. 

— Socialinių reikalų komisijoje, skambino prieš penkias mi- 
nutes, sakė, valandžiukę vėluos, - paaiškino Svensonas. 

— Gerai. Gal vis tiek pradėkim. Ką turim? - griebė jautį už 
ragų Ekstriomas, pirmiausia bakstelėdamas į Bublanskį. 

— Mes ieškojom advokato Bjurmano. Namuose nėra, darbe 
nėra. Pasak jo kolegos advokato, prieš dvejus metus Bjurmanas 
susirgo ir praktiškai uždarė biurą. 

Raportą tęsė Mudig. 

— Penkiasdešimt šešerių metų amžiaus, kriminalinių įvykių 
registre neužfiksuotas. Iš esmės verslo juristas. Daugiau pasido- 
mėti biografija nespėjau. 

— Bet jis yra ginklo, naudoto Enšedėje, savininkas. 

— Visiškai teisingai. Jis turi leidimą ginklui laikyti ir yra Po- 
licijos šaulių klubo narys, - tarė Bublanskis. - Kalbėjau su Gu- 
narsonu ginklų skyriuj, jis klubo pirmininkas ir puikiai pažįsta 
Bjurmaną iš matymo. Įstojo į klubą 1978-aisiais, nuo 1984-ųjų 
iki 1992-ųjų buvo valdybos kasininkas. Gunarsonas Bjurmaną 
apibūdino kaip puikiai šaudantį pistoletu, ramų ir santūrų, jokių 
nukrypimų. 

— Domisi ginklais? 

— Gunarsonas sakė, kad jam atrodo, jog Bjurmanui labiau 
rūpi bendravimas nei pats šaudymas. Jam patikdavo dalyvauti 
varžybose, bet jis nesudaro ginklų fetišisto įspūdžio. 1983-iaisiais 
dalyvavo Švedijos pirmenybėse ir užėmė tryliktą vietą. Pasta- 
raisiais metais šaudo rečiau ir šiaip pasirodo tik per metinius 
ataskaitinius surinkimus ar panašiai. 

— Ar turi daugiau ginklų? 

— Nuo įstojimo į šaulių klubą yra turėjęs leidimą iš viso ketu- 
riems rankiniams šaunamiesiems ginklams. Be kolto, dar bere- 
tai, smitvesonui ir Rapid markės varžybiniam pistoletui. Visus 
tris prieš dešimt metų pardavė klube, leidimai perėjo į kitų narių 
rankas. Jokių nukrypimų. 

— Bet mes, vadinasi, nežinome, kur jis šiuo metu. 

— Teisingai. Kita vertus, ieškome tik nuo dešimtos valandos 
ryto, gal išėjęs pasivaikščioti po Jurgordeną arba guli ligoninėje, 
ar dar kas nors. 

Tą akimirką duryse išdygo Fastė. Atrodė, lyg gaudytų kvapą. 

— Atsiprašau už pavėlavimą. Gal galiu raportuoti be ilgų 
ceremonijų? 

Ekstriomas kviesdamas mostelėjo ranka. 

— Lisbeta Salander tikrai įdomus tipažas. Visą dieną prasėdė- 
jau socialinių reikalų komisijoj bei Globėjų ir rūpintojų priežiū- 
ros inspekcijoj. — Prieš atsisėsdamas ir atsiversdamas užrašus, jis 
nusivilko odinę striukę ir pasikabino ant kėdės atlošo. 

— Globėjų ir rūpintojų priežiūros inspekcijoje? - Ekstriomas 
suraukė antakius. 

— Trenkta merga kokių reta, — tęsė Fastė, — paskelbta ne- 
veiksnia, priskirtas globėjas. Spėkit, kas tas globėjas, — jis padarė 
dirbtinę pauzę. - Advokatas Nilsas Bjurmanas, kuriam priklau- 
so Enšedėje panaudotas ginklas. 

Visi patalpoje buvę kolegos išpūtė akis. 

Fastė sugaišo penkiolika minučių, kol klojo, kokių pasisėmęs 
žinių apie Salander. 

— Reziumuokime, - nusprendė Ekstriomas, Fastei baigus pa- 
sakoti, - ant nužudymo įrankio turime moters pirštų atspaudų, 
kurią paauglystės metais tai guldydavo, tai išrašydavo iš beprot- 
namio, manoma, kad pragyvenimui užsidirbdavo parsiduoda- 
ma, apylinkės teismo paskelbta neveiksnia, kaip įrodyta, linkusi 
smurtauti. Ką ji apskritai veikia laisvėje? 

— Polinkis į smurtą jai būdingas nuo pat pradinių klasių, — 
pridūrė Fastė, - panašu, kad rimtai psichinė. 

— Tik kol kas dar neturime nieko, kas tiesiogiai ją susietų su 
pora Enšedėje. - Ekstriomas barbeno į stalą pirštų galiukais, — 
ką gi, gal ne taip ir sunkiai išaiškinsim tą dvigubą žmogžudystę. 
Ar turime Salander adresą? 

— Registruota Lundo gatvėje Siodermalme. Mokesčių ins- 
pekcija teigia, kad ji kai kuriais laikotarpiais gaudavo atlyginimą 
iš „Milton Security“, apsaugos paslaugų įmonės. 

— Ir ką ji ten veikdavo? 

— Nežinau. Bet kaip keleriems metams pajamos kuklios. Gal 
dirbo kokia valytoja ar ką. 

— Hmm, - nutęsė Ekstriomas. — Tą galima išsiaiškinti. Bet 
šiuo momentu manęs neapleidžia jausmas, kad tą Salander rei- 
kia surasti kuo skubiau. 

— Pritariu, — burbtelėjo Bublanskis, —- detales aptarsime vė- 
liau. Pažanga yra, jau turime įtariamąją. Faste, tu ir Kurtas va- 
žiuojat į Lundo gatvę ir bandot pričiupt Salander. Tik atsar- 
giai - dar neaišku, gal turi ir daugiau ginklų, be to, nežinia, kiek 
ji išprotėjus. 

— Gerai. 

— Burbule, - pertraukė Ekstriomas, - „Milton Security“ vado- 
vauja toks Draganas Armanskis. Esu jį sutikęs prieš keletą metų 
per vieną tyrimą. Jis patikimas. Važiuok pats asmeniškai ir pa- 
kalbėk apie Salander. Turėtum spėti, kol dar neišėjo po darbo. 

Bublanskis susierzino. Iš dalies todėl, kad Ekstriomas krei- 
pėsi pravarde, iš dalies - kad pasiūlymas nuskambėjo kaip ;sa- 
kymas, bet tik linktelėjo ir akimis susirado Mudig. 

— Mudig, tau teks toliau ieškoti advokato Bjurmano. Pasi- 
belsk pas kaimynus. Man rodos, jį rasti irgi skubu. 

— Gerai. 

— Reikia susieti Salander ir porą Enšedėje. Reikia įrodyti, 
kad Salander buvo Enšedėje nužudymo momentu. Jerkeri, pa- 
ieškok jos nuotraukų ir parodyk kaimynams. Vakare pereik per 
laiptinę. Pasiimk kelis uniformuotus į pagalbą. 

Padaręs pauzę Bublanskis pasikasė sprandą. 

— Velnias, jei bent kiek pasiseks, su šituo vargu susidorosim 
jau šįvakar. O aš maniau, kad reikalas užsitęs. 

— Dar vienas dalykas, - priminė Ekstriomas. - Žiniasklaida 
jau apgulė. Aš trečią valandą pažadėjau spaudos konferenciją. 
Galėčiau ir aš vesti, jei pavyks gauti kokį spaudos atstovą į pa- 
dėjėjus. Spėju, kad kai kurie žurnalistai skambins tiesiai jums. 
Apie Salander ir Bjurmaną neprasižiojam kiek galima ilgiau. 

Visų galvos linktelėjo. 


DRAGANAS ARMANSKIS ŽADĖJO anksčiau baigti dar- 
bą. Didysis ketvirtadienis, juodu su žmona Velykų savaitgaliui 
ruošėsi važiuoti į užmiesčio namelį Blidėje. Jis spėjo užsegti 

portfelį ir apsivilkti paltą, kai paskambinę iš priimamojo pra- 
nešė, kad jo ieško kriminalinis inspektorius Janas Bublanskis. 
Armanskis nepažinojo Bublanskio, bet pakako vien fakto, kad 
jo ieško policija, ir jis atsidusęs pasvėrė paltą ant pakabo kabyk- 
loje. Nejuto jokio ūpo priiminėti lankytojus, bet „Milton Secu- 
rity“ negali sau leisti akiplėšiškai elgtis su policija. Jis pasitiko 
Bublanskį koridoriuje prie lifto. 

— Dėkingas, kad radot laiko, - pasisveikino Bublanskis, — at- 
nešu linkėjimų nuo savo šefo, prokuroro Rikardo Ekstriomo. 

Jie paspaudė rankas. 

— Ekstriomo? Turėjom reikalų porą kartų. Bet jau bus keleri 
metai. Norėsit kavos? 

Prieš atidarydamas duris į savo kabinetą ir pasiūlydamas 
Bublanskiui prisėsti į patogų lankytojų fotelį prie staliuko pa- 
langėje, Armanskis stabtelėjo prie kavos automato, paspaudęs 
ištraukė du puodelius. 

— Armanskis... rusiška pavardė? — pasmalsavo Bublanskis, — 
mano pavardė irgi „skis“. 

— Giminės kilę iš Armėnijos. O jūsų? 

— Lenkijos. 

— Kuo galiu padėti? 

Bublanskis išsitraukė užrašų knygelę, atsivertė reikiamą 
puslapį. 

— Aš dirbu su Enšedės byla. Tikiuosi, šįryt klausėtės Žinių. 

Armanskis tylėdamas linktelėjo. 

— Ekstriomas sakė, kad mokat laikyti liežuvį už dantų. 

— Einant mano pareigas, susipykęs su policija nieko nelaimė- 
si. Aš moku tylėti, jei jūs to klausiate. 

— Puiku. Šiuo metu ieškome asmens, anksčiau dirbusio jums. 
Lisbetos Salander. Ar esate apie tokią girdėjęs? 

Armanskis pajuto, kad skrandyje materializavosi cementinis 
gumulas. Tačiau neišsidavė nė vienu raumenėliu. 

— Dėl kokios priežasties ieškote panelės Salander? 

— Sakykime taip — turime pagrindo šiame kontekste ja 
domėtis. 

Cementinis gumulas Armanskio skrandyje dar padidėjo. Jau 
beveik fiziškai skaudėjo. Nuo pat tos dienos, kai pirmą kartą 
sutiko Salander, jo neapleido stipri nujauta, kad jos gyvenimas — 
tai tiesus kelias į katastrofą. Tačiau jis visada vaizduodavosi ją 
kaip auką, o ne kaip veikos vykdytoją. Jo veide ir toliau nesukru- 
tėjo nė vienas raumenėlis. 

— Vadinasi, jūs įtariate Lisbetą Salander įvykdžius dvigubą 
žmogžudystę Enšedėje. Ar teisingai jus supratau? 

Trumpą akimirką Bublanskis dvejojo, bet paskui linktelėjo. 

— Ką galite papasakoti apie Salander? 

— O ką norite sužinoti? 

— Visų pirma... kaip mums ją rasti? 

- Ji gyvena Lundo gatvėje. Man reikėtų atsiversti tikslų adre- 
są. Turiu jos mobilaus telefono numerį. 

— Adresą mes turim. Mobilaus numeris domina. 

Priėjęs prie rašomojo stalo, Armanskis surado numerį. Pa- 
diktavo garsiai, Bublanskis užsirašė. 

- Ji jūsų darbuotoja. 

— Dirba pagal patentą. Įsidarbino 1998-aisiais, retkarčiais 
duodavau jai užsakymų, bendradarbiavimas sustojo maždaug 
prieš pusantrų metų. 

— Kokio pobūdžio užsakymus ji atlikdavo? 

— Tyrimus. 

Apstulbęs Bublanskis pakėlė akis nuo užrašų, antakiai paki- 
lo stogeliu. 

— Tyrimus, — pakartojo jis. 

— Tiksliau — dosjė. 

— Minutėlę... ar mes kalbame apie tą pačią merginą? — pasi- 
tikslino Bublanskis. - Mūsų sekama Lisbeta Salander net nelai- 
kė abitūros egzaminų ir yra paskelbta neveiksnia. 

— Tokia sąvoka jau nebevartojama, - atkreipė dėmes; Armanskis. 

— Koks skirtumas - sąvokos. Sprendžiant iš dokumentų, mer- 
gina, kurios ieškome, yra visiškai nedarni asmenybė, į smurtą 
linkęs žmogus. Be to, turime socialinių tarnybų raportus, ku- 
riuose daroma prielaida, jog ji dešimtojo dešimtmečio pabaigoje 
vertėsi prostitucija. Dokumentuose nėra nė žodžio apie tai, kad 
ji gali dirbti kvalifikuotą darbą. 

- Popieriai - viena. Žmogus - kita. 

- Jūs norite pasakyti, kad ji kompetentinga sudarinėti dosjė 
„Milton Security? 

— Ir ne tik. Per visą savo gyvenimą nesu sutikęs profesiona- 
lesnės tyrėjos. 

Bublanskis iš lėto nuleido rašiklį, suraukė kaktą. 

— Kalbat taip, tarsi... gerbtumėt ją? 

Armanskis akimis įsistebeilijo į savo rankas. Klausimas pa- 
statė jį į kryžkelę. Nuo pirmos akimirkos žinojo, kad Lisbeta 
Salander anksčiau ar vėliau įpuls į balą. Nors jau buvo susitai- 
kęs su tuo, kad mažai ką žino apie jos asmeninį gyvenimą, vis 
dėlto galvoje netilpo, kas galėjo priversti ją įsipainioti į dvigu- 
bą žmogžudystę Enšedėje - ir tapti veikos vykdytoja ar kažkuo 
kitu. Kur ji įmerkė uodegą? Armanskis staiga prisiminė jos vizitą 
biure, kai ji miglotai paaiškino, kad pinigų dabar turi užtektinai 
ir darbo jai nereikia. 

Protingiausia ir išmintingiausia šiuo momnetu būtų atsiri- 
boti pačiam, ir visų pirma pabrėžti, kad „Milton Security“ su 
Lisbeta Salander neturi absoliučiai nieko bendra. Mintyse jis 
pastebėjo, kad Lisbeta Salander greičiausiai pats vienišiausias jo 
pažįstamas Žmogus. 

— Aš gerbiu jos kompetenciją. O ši neatsispindi nei jos pažy- 
miuose, nei gyvenimo aprašyme. 

— Vadinasi, jums žinoma jos biografija. 

— Kad turi globėją ir kad augo sudėtingomis sąlygomis? 
Taip. 

- Ir vis dėlto jūs ją įdarbinote. 

— Kaip tik dėl to ir įdarbinau. 

— Prašom plačiau. 

— Ankstesnysis jos globėjas Holgeris Palmgrenas buvo seno- 
jo J. F. Miltono advokatas. Apsiėmė ją globoti paauglystėje ir 
įkalbino mane priimti ją į darbą. Pirma aš ją priėmiau rūšiuoti 
pašto, prižiūrėti kopijavimo aparato ir panašiai. Paskui paaiškė- 
jo, kad ji turi neregėtų talentų. O tas socialinių tarnybų išvadas, 
kad ji galbūt prostitutė, tai jūs meskit iš galvos. Nesąmonės. Sa- 
lander paauglystė buvo audringa, pati, be jokios abejonės, buvo 
sunkiai valdoma — bet to juk nevalia traktuoti kaip nusižengimo 
įstatymui. Prostitucija ji neužsiimtų nė bėdos prispirta. 

— Jos naujasis globėjas yra Nilsas Bjurmanas. 

— Aš jo niekada nesu matęs. Prieš porą metų Palmgreną iš- 
tiko insultas. Netrukus po to Salander labai sumažino darbų 
apimtis pas mane. Paskutinį kartą ji man dirbo spalio mėnesį 
prieš pusantrų metų. 

— Kodėl nustojot duoti jai užsakymus? 

- Čia ne mano sprendimas. Tai ji nutraukė ryšius, išsitrenkė 
į užsienį nė žodžio netarusi ir nieko nepaaiškinusi. 

— Išsitrenkė į užsienį? 

— Buvo išvykusi daugiau kaip metus. 

— Negali būti. Advokatas Bjurmanas siuntinėjo mėnesines 
ataskaitas apie ją visus praėjusius metus. Kungsholmene turime 
kopijas. 

Armanskis truktelėjo pečiais atlaidžiai nusišypsodamas. 

— Kada ją paskutinį kartą matėte? 

— Maždaug prieš du mėnesius, vasario pradžioje. Nukrito 
tarsi iš dangaus — atėjo mandagumo vizito. Prieš tai neatsiliepė 
gerus metus. Prabuvo užsienyje, keliavo po Aziją ir Karibus. 

— Atleiskite, bet man truputėlį nebeaišku. Atvykdamas čio- 
nai buvau susidaręs įspūdį, kad Lisbeta Salander — psichiškai 
nesveika mergina, nebaigusi net pagrindinės mokyklos, jai pa- 
skirtas globėjas. O jūs pasakojate, kad samdydavote ją kaip aukš- 

tos kvalifikacijos tyrėją, kad ji dirba pagal patentą ir užsidirba 
pakankamai pinigų, kad galėtų metus atostogauti ir važinėti po 
visą žemės rutulį, o jos globėjas nekelia triukšmo. Kažkas ne 
taip. 

— Daug kas ne taip Lisbetos Salander gyvenime. 

— Ar galėčiau paklausti... kaip ją nusakytumėte? 

Armanskis valandėlę pasvarstė. 

— Ji turbūt vienas labiausiai mane erzinančių ir labiausiai už- 
sispyrusių žmonių, kuriuos esu sutikęs savo gyvenime, — tarė 
pagaliau. 

— Užsispyrusių? 

— Jei nėra nusiteikusi, nedaro absoliučiai nieko. Jai iš širdies 
nusispjaut, ką kiti apie ją pamanys. Pasiutusiai talentinga. Ir nė 
trupučio nepanaši į kitus žmones. 

— Išprotėjusi? 

— Kaip jūs apibrėžiate išprotėjimą? 

— Ar ji įstengtų šaltakraujiškai nužudyti du žmones? 

Armanskis ilgai tylėjo. 

— Apgailestauju, — tarė galop, —- bet į šį klausimą atsakyti 
negaliu. Aš - cinikas. Manau, kad kiekvieno viduje giliai giliai 
slypi jėga, galinti nužudyti kitus žmones. Iš nevilties ar iš nea- 
pykantos, ar bent savigynos sumetimais. 

— Šiaip ar taip, tai reiškia, kad jūs tokios galimybės neatme- 
tate. 

— Lisbeta Salander nieko nedaro be pagrindo. Jei ji ką nors 
nužudė, tam, jos supratimu, ji turėjo tvirtą pagrindą. Ar galė- 
čiau paklausti... kuo motyvuodami įtariate ją įsivėlus į Enšedės 
nužudymus? 

Bublanskis valandėlę dvejojo. Paskui pažvelgė Armanskiui į 
akis. 

— Visiškai konfidencialiai. 

— Be kalbų. 

— Nužudymo įrankis priklauso jos globėjui. Ant jo rasti jos 
pirštų atspaudai. 

Armanskis sukando dantis. Sunkinanti aplinkybė. 

— Apie žmogžudystes girdėjau tik per žinių laidą. Kas ten 
įvyko? Dėl narkotikų? 

— Ar ji turi ką bendra su narkotikais? 

— Kiek man žinoma, ne. Tačiau, kaip sakyta, ji išgyveno su- 
dėtingą paauglystę ir keletą kartų yra vežta išblaivinti. Spėju, 
dokumentuose užfiksuota, ar kada bandė kvaišalus. 

— Bėda ta, kad nežinome nužudymo motyvų. Nužudytieji — 
padori pora. Ji - kriminologė, netrukus turėjo ginti disertaciją. 
Jis - žurnalistas. Dagas Svensonas ir Mija Bergman. Ar pavar- 
dės nieko nesako? 

Armanskis papurtė galvą. 

— Mes bandom susigaudyti, kas juos siejo su Lisbeta Salan- 
der. 

— Aš apie juos niekada nesu girdėjęs. 

Bublanskis pakilo. 

— Dėkoju, kad gaišote man laiką. Mūsų pokalbis mane pri- 
bloškė. Dar nežinau, ar iš to pešime kokios naudos, bet, tikiuosi, 
jo turinys liks tarp mūsų. 

— Jokių problemų. 

— Jei prireiks, dar kreipsiuos į jus. Be abejo, jei Salander 
atsilieptų... 

— Be abejo, - pažadėjo Draganas Armanskis. 

— (Gal atsitiktinai žinote, su kokiais žmonėmis Salander 
bendrauja? Kokių draugų, pažįstamų... 

Armanskis papurtė galvą. 

— Aš apie jos asmeninį gyvenimą išmanau tiek pat kiek jūs. 
Vienas nedaugelio asmenų, ką nors reiškiančių jos gyvenime — 
Holgeris Palmgrenas. Ji turėjo bandyti su juo susitikti. Jis šiuo 
metu Erstos sanatorijoje. 

— Arjos niekas nelankydavo čia, kol ji dar dirbo? 

— Ne. Ji dirbdavo namuose ir iš esmės pasirodydavo tik atsi- 
skaityti dėl užsakymo. Ji netgi nesusitikinėdavo su jokiais klien- 
tais, be poros nedidelių išimčių. Gal tik... 

Armanskiui staiga toptelėjo viena mintis. 

— Ką? 

— Galbūt yra dar vienas asmuo, su kuriuo ji, ko gero, bandė 
susitikti. Vienas Žurnalistas, su kuriuo ji bendravo prieš dvejus 
metus ir kuris jos ieškojo jai būnant užsienyje. 

— Žurnalistas? 

- Jo pavardė Bliumkvistas, Mikaelis Bliumkvistas. Ar prisi- 
menate Venerstriomo aferą? 

Bublanskis paleido durų rankeną. Iš lėto grįžo prie Dragano 
Armanskio. 

— Nužudytuosius Enšedėje rado Mikaelis Bliumkvistas. Jūs 
ką tik įvardijote sąsają tarp aukų ir Lisbetos Salander. 

Armanskis skrandyje vėl pajuto sunkų cementinį gumulą. 

PER PUSVALANDĮ SONJA MUDIG tris kartus mėgino 
prisiskambinti advokatui Nilsui Bjurmanui. Kaskart ją pasitik- 
davo žinia, kad abonentas šiuo metu nepasiekiamas. 

Apie pusę keturių ji sėdo į automobilį ir nuvažiavusi iki Odi- 
no aikštės paskambino jam į duris. Rezultatas kaip ir anksčiau 
tą dieną jos nepradžiugino. Per artimiausias dvidešimt minučių 
ji apėjo namo kaimynus klausinėdama, gal kuris numano, kur 
galėtų būti Bjurmanas. 

Vienuolikoje iš aplankytų devyniolikos butų nieko nebuvo 
namie. Žinoma, netinkamas paros metas, o, beje, ir Velykų 
šventės, tad šansų neprisideda. Visuose aštuoniuose butuose, 
kur ją įsileido, žmonės kaip išgalėdami stengėsi padėti. Penki iš 
jų žinojo, kas toks tas Bjurmanas - mandagus ir inteligentiškas 
ponas iš ketvirtojo aukšto. Visgi nė vienas negalėjo nurodyti, 
kur jis šiuo metu. Pamažu jai pavyko išsiaiškinti, kad Bjurmanas 
galbūt privačiai bendrauja su vienu artimiausių kaimynų, versli- 
ninku, pavarde Šiomanas. Tačiau paskambinus į duris, Šiomano 
bute niekas neatidarė. 

Suirzusi Mudig dar sykį surinko į Bjurmano telefono atsakik- 
l;. Prisistačiusi paliko mobiliojo numerį, prašydama Bjurmaną 
nedelsiant susisiekti. 

Grįžusi prie Bjurmano durų, atsivertė užrašus ir brūkštelėjo 
jam raštelį, prašydama paskambinti. Pridėjusi savo vizitinę kor- 
telę, įmetė lapelį per pašto plyšį duryse. Tą pat akimirką, kai jau 
buvo beužvožianti plyšio dangtelį, išgirdo, kaip buto gilumoje 
sučirškė telefonas. Pasilenkusi įdėmiai išklausė keturis signalus, 
po jų spragtelėjęs įsijungė atsakiklis, tačiau ausis nesuvokė, ką 
sako skambinantysis. 

Ji užvėrė pašto plyšį ir įsispoksojo į duris. Koks tiksliai im- 
pulsas paskatino ištiesus ranką pajudinti rankeną, ji negalėjo 
pasakyti, tačiau savo didžiulei nuostabai aptiko, kad durys nera- 
kintos. Atidariusi jas žvilgtelėjo į holą. 

— Laba diena! - šūktelėjo negarsiai Mudig ir įsiklausė. Ją pa- 
sitiko visiška tyla. 

Ji žengė žingsnį į holą, bet abejodama sustojo. Toks poelgis 
gali lengvai būti palaikytas brovimusi į privačią erdvę. Ji netu- 
rėjo nei kratos orderio, nei apskritai jokios teisės būti advokato 
Bjurmano bute, nesvarbu, kad durys nerakintos. Pašnairavusi 
į kairę, išvydo dalį svetainės ir jau kaip tik buvo apsisprendusi 
pasišalinti, tačiau jos žvilgsnis užkliuvo už komodos hole. Ant 
jos gulėjo dėžutė nuo Co// Magnum pistoleto. 

Staiga Mudig apėmė be galo nejaukus jausmas. Praskleidusi 
striukę ji išsitraukė tarnybinį ginklą —- anksčiau jai beveik nebu- 
vo tekę to daryti. 

Atlaužusi gaiduką ir nukreipusi pistoleto žiomenis į grindis, 
pasuko į svetainę apsižvalgyti. Ji neišvydo nieko ypatinga, tačiau 
nejaukumas dar sustiprėjo. Iš svetainės perėjo į virtuvę. Tuščia. 
Vidiniame koridoriuje ji atstūmė miegamojo duris. 

Advokatas Nilsas Bjurmanas gulėjo kniūbsčias ant lovos. 
Klūpomis ant grindų. Atrodė, tarsi būtų parpuolęs sukalbėti 
vakarinės maldos. Jis buvo visiškai nuogas. 

Mudig matė jį iš šono. Jau iš savo pozicijos prie durų įsitikino, 
kad jis nebegyvas. Pusė kaktos išnešta į pakaušį paleistu šūviu. 

Mudig atatupsta atsitraukė iš buto. Laiptinėje traukdama 
Ji susuko kriminaliniam inspektoriui Bublanskiui. Susisiekti 
nepavyko. Tad įsiminusi laiką paskambino prokurorui Ekstrio- 
mui. Buvo po keturių aštuoniolika. 


HANSAS FASTĖ STEBEILIJO į laiptinės duris Lundo ga- 
tvėje, kur buvo registruota ir spėjamai gyveno Lisbeta Salander. 
Jis pašnairavo į Kurtą Svensoną, paskui į savo rankinį laikrodį. 
Dešimt po keturių. 

Iš namo valdytojo gavę telefonspynės kodą, jie jau spėjo užei- 
ti į vidų ir pasiklausyti už durų su pavardėmis „Salander-Vu“. Iš 
buto nesklido jokie garsai, paskambinus niekas neatidarė. Grįžę 
į automobilį jie įsitaisė taip, kad galėtų stebėti laiptinės duris. 

Iš automobilio telefonu išsiaiškino, kad asmuo, neseniai 
įtrauktas į nuosavo buto kontraktą Lundo gatvėje Stokholme, 
yra kažkokia Miriam Vu, gimusi 1974 metais, anksčiau gyvenusi 
Švento Eriko aikštėje. 

Virš automobilio radijo jie buvo prisiklijavę Salander nuo- 
trauką. Fastė garsiai pasidalijo savo mintimis apie tai, kad ji jam 
primenanti šarką. 

— Galas griebtų, kekšės kuo toliau, tuo baisiau atrodo. Žmo- 
gus tik tikro reikalo prispirtas su tokia prasidėtum, ir tai dar 
neaišku. 

Kurtas Svensonas nutylėjo. 

Po keturių dvidešimt paskambino Bublanskis, pranešdamas, 
kad iš Armanskio keliauja į „Millennium“, ir paprašė Fastės su 
Svensonu dar palūkuriuoti Lundo gatvėje. Salander privalo būti 
konvojuota į apklausą, tačiau, prokuroro supratimu, jos dar ne- 
galima laikyti susieta su žmogžudystėmis Enšedėje. 

— Tai ką, — suburbėjo Fastė, — iš Burbulo reikia suprast, 
kad prokuroras galvoja — pirma tegu prisipažįsta, o paskui jau 
sulaikysim. 

Svensonas nutylėjo. Jie vangiai spoksojo į žmones, praeinan- 
čius stebėjimo lauką. 

Be dvidešimt penkios Fastei į mobilųjį paskambino prokuro- 
ras Ekstriomas. 

— "Turim įvykį. Advokatas Bjurmanas nušautas savo bute. 
Negyvas jau mažiausiai parą. 

Fastė atsitiesė. 

— Supratau. Ką darom? 

- Įsakysiu paskelbti Salander paiešką. Ji jau sulaikyta už akių 
kaip pakankamu pagrindu įtariama įvykdžiusi tris nužudymus. 
Paskelbsim paiešką apskrities mastu. Ją reikia sulaikyti. Trak- 
tuotina kaip pavojinga ir galbūt ginkluota. 

— Supratau. 

— Siunčiu į Lundo gatvę greitojo reagavimo būrį. Tegu eina į 
vidų ir patikrina butą. 

— Supratau. 

— Ar buvot susisiekę su Bublanskiu? 

— Jis dabar „Millennium“. 

— Aiškiai išsijungęs mobilųjį. Gal pabandykit prisiskambinti 
ir informuoti. 

Svensonas su Faste susižvalgė. 

— Tik klausimas, ką darysim, jei pasirodytų Salander, - paa- 
bejojo Svensonas. 

- Jei bus viena ir jokių kliūčių neįžiūrėsit, imam. Jei spės užeiti 
į butą, tegu tvarkosi greitasis reagavimas. Panelė visiška ligonė, 
aiškiai ištroškusi kraujo. Gal bute laiko ir daugiau ginklų. 


NUBLOŠKĘS ANT ERIKOS BERGER rašomojo stalo ran- 
kraščių pluoštą ir sunkiai sudribęs lankytojų kėdėje prie lango 
į Jotos gatvę, Mikaelis Bliumkvistas pasijuto mirtinai pavargęs. 
Popietę jis praleido bandydamas apsispręsti, kas laukia nebaig- 
tos Dago Svensono knygos. 

Tema opi. Svensonas išbuvo negyvas dar vos kelias valandas, 
o jo darbdaviai jau surėmę galvas svarsto, kaip pasielgti su jo 
žurnalistiniu palikimu. Mikaelis suvokė, kad pašaliniams jie gal 
pasirodys cinikai ir beširdžiai. Jis pats buvo kitos nuomonės ir 
jautėsi nelyg atsidūręs nesvarumo būsenoje. Tai ypatingas, kri- 
zės akimirką apimantis sindromas, kurį yra patyręs kiekvienas 
aktyviai dirbantis naujienų reporteris. 

Kai kitiems gedulas, naujienų Žurnalistas mobilizuoja savo 
pajėgas. Tad, nepaisant paralyžiuojančio šoko, tą Didžiojo ket- 
virtadienio rytą patirto „Millennium“ redakcijoje susirinkusių 
darbuotojų, profesinis vaidmuo paėmė viršų, virsdamas energija 
su įniršiu imtis darbo. 

Mikaeliui tai buvo savaime aiškus dalykas. Svensonas — to 
paties raugo ir būtų pasielgęs visiškai taip pat, jei jie būtų ap- 
sikeitę vaidmenimis. Būtų paklausęs savęs, kuo galėtų pasitar- 
nauti Mikaeliui. Po savęs Svensonas paliko knygos rankrašų, 
kuriame išdėstė branduolinio sprogimo galią turinčią istoriją. 
Pradirbęs keletą metų, rinkęs medžiagą ir rūšiavęs faktus, su- 
dėjo į šį darbą visą savo sielą, ir vis dėlto jau niekada nebegalės 
jo užbaigti. 

Tačiau pirmiausia jis buvo „Millennium“ bendradarbis. 

Svensono ir Bergman nužudymas netaps nacionaline trauma 
kaip, sakykime, Ulofo Palmės mirtis, jo nelydės nacionalinis 
gedulas. Tačiau „Millennium“ darbuotojams šis šokas greičiau 
dar didesnis, nes palietė juos asmeniškai, be to, Svensono pa- 
žintys buvo plačios, daugybė jo kolegų žurnalistų pareikalaus 
atsakymo į klausimus. 

Taigi Mikaeliui su Erika ir teko užduotis užbaigti Svensono 
darbą ir atsakyti — kas ir už ką. 

— Tekstą aš galiu rekonstruoti, — tarė Mikaelis, — peržiū- 
rėsim su Malina kiekvieną eilutę, papildysim faktais, kad ne- 
liktų klaustukų. Beveik visais atvejais galėsim laikytis paties 
Dago užrašų, tik ketvirtajame ir penktajame skyriuose susi- 

dursime su problemomis, nes šie skyriai pagrįsti Mijos dary- 
tais interviu, ir mes paprasčiausiai nežinome, kas jos šaltiniai. 
Visgi su keletu išimčių manau, kad galėsime daug kur remtis 
jos disertacija. 

— Mums trūksta paskutinio skyriaus. 

— Tiesa, bet aš turiu Dago apmatus, o tą skyrių žodžiu apta- 
rinėjom tiek kartų, kad aš tiksliai žinau, ką jis norėjo pasakyti. 
Siūlau tiesiog iškelti rezultatų aptarimą į baigiamąjį Žodį, kur aš 
dar paaiškinsiu, kokia buvo Dago linija. 

— Gerai. Aš norėsiu pamatyti, prieš duodama sutikimą. Ne- 
galima apsimesti, kad tai jo rašyta. 

— Nesijaudink. Skyrių parašysiu kaip asmeninius pastebė- 
jimus, pasirašysiu savo pavarde. Bus aišku kaip dieną, kad čia 
mano, o ne jo autorystė. Papasakosiu, kaip susiklostė, kad jis 
apskritai ėmėsi knygos, ir koks jis buvo žmogus. Baigdamas re- 
ziumuosiu, ką jis man sakė ne mažiau kaip per tuziną pastarųjų 
mėnesių pokalbių. Daug ką galėsiu pacituoti iš jo juodraščio. 
Man rodos, taip bus garbinga. 

— Velnias... aš tą knygą noriu išleisti labiau nei bet kada, — 
neslėpė Erika. 

Mikaelis linktelėjo. Jis tiksliai suprato Erikos mintį. 

— Girdėjai ką nors naujo? — paklausė jis. 

Erika pasidėjo ant stalo skaitymui skirtus akinius ir papurtė 
galvą. Atsistojusi įpylė du puodelius kavos iš termoso ir prisėdo 
Mikaeliui priešais. 

— Mudu su Kristeriu turime naujausio numerio planą. Paim- 
sim du straipsnius, numatytus birželiui, kitus tekstus jau išdali- 
jom laisvai samdomiems. Tik tiek, kad numeris išeis padrikas, 
be aiškios temos. 

Jie kurį laiką patylėjo. 

— Naujienų klauseisi? — pasiteiravo Erika. 

Mikaelis papurtė galvą. 


— Nesiklausiau, žinau, ką jie pasakys. 

— Žmogžudystė - pagrindinė dienos naujiena. Antroj vietoj - 
centro bloko išpuolis. 

— Tai reiškia, kad šalyje nieko nevyksta. 

— Policija dar vis nemini Dago ir Mijos pavardžių. Jie api- 
būdinami kaip „padori pora“. Kol kas dar neminima, kad tai tu 
juos radai. 

— Spėju, policija padarys viską, kad tai nuslėptų. Mums bent 
jau tiek naudos. 

— O kam policijai slėpti? 

— Tam, kad policija iš principo nemėgsta žiniasklaidos ažio- 
tažo. Mano pavardė žiniasklaidai įdomi, taigi policijai palanku, 
kad niekas nežinotų, jog būtent aš juos radau. Bet, manyčiau, 
kas nors išplepės kada nors šiąnakt arba ryt rytą. 

— Toks jaunas ir jau toks cinikas. 

— Ne tokie mes ir jauni, Erika. Kaip tik pagalvojau, kai mane 
apklausinėjo ta policininkė. Pagal išvaizdą galėtų gimnaziją 
lankyti. 

Erika prasijuokė puse lūpų. Pati tą naktį, tiesa, šiek tiek pa- 
miegojo, tačiau ir ji jau pradėjo justi nuovargį. Kitas rūpestis — 
netrukus ji visiems iškrės staigmeną tapdama vyriausiąja vieno 
didžiausių šalies dienraščių redaktore. Ne, dabar ne laikas ir ne 
vieta pasidalyti naujiena su Mikaeliu. 

— Henris neseniai skambino. Ikiteisminio tyrimo vadovas, 
toks Ekstriomas, vedė kažkokią spaudos konferenciją apie trečią 
valandą, - tarė ji. 

— Rikardas Ekstriomas? 

— Taip. Girdėtas? 

— Politikuojantis. Žiniasklaidos cirkas garantuotas. Čia tau 
ne dviejų turgaus pardavėjų nužudymas imigrantų priemiestyje. 
Plačiai nuskambės. 

— Šiaip ar taip, jis teigia, kad policija seka tam tikrais pėdsa- 
kais ir tikisi greit bylą išspręsti. Ir daugiau nieko doro nepasakė, 
o žurnalistų prisigrūdo pilna salė. 

Mikaelis gūžtelėjo pečiais. Pasitrynė akis. 

— Aš neatsikratau Mijos kūno vaizdo. Velnias, juk vos spėjau 
su jais susidraugauti. 

Erika niūriai palingavo galvą. 

— Palaukim ir pamatysim. Kažkoks psichas... 

— Nežinau. Aš visą dieną galvoju. 

— Ką tokį? 

— Miją nušovė iš šono. Mačiau įėjimo angą kaklo šone, išėji- 
mo - kaktoje. Dagas nušautas iš priekio į kaktą, kulka išlindusi 
per pakaušį. Kiek supratau, paleisti tik tie du šūviai. Neprimena 
pamišėlio rankos. 

Erika mąsliai stebeilijo į savo partnerį. 

— Ką tu nori tuo pasakyti? 

— Jei tai ne bepročio darbas, turi būti kažkoks motyvas. Ir 
kuo aš daugiau apie tai galvoju, tuo labiau tas prakeiktas rank- 
raštis man atrodo labai tvirtas motyvas. 

Mikaelis bakstelėjo į popierių šūsnį ant Erikos rašomojo sta- 
lo. Erika pasekė jo žvilgsnį. Jie susižvalgė. 

— Motyvas nebūtinai susijęs su pačia knyga. Gal jie per daug 
kapstė ir sėkmingai iškapstė... pats nežinau. Kažkas pajuto 
grėsmę. 

— Ir pasamdė smogiką. Mikaeli, tokie dalykai nutinka ameri- 
kiečių filmuose. Šita knyga apie prostitučių klientūrą, pavardė- 
mis įvardijanti policininkus, politikus, žurnalistus... vadinasi, 
kažkuris jų nužudė Dagą su Mija? 

— Aš nežinau, Erika. Tik tiek, kad po trijų savaičių į spaudą 
turėjom atiduoti rimčiausią visos Švedijos istorijoje veikalą apie 
prekybą žmonėmis. 

Tą akimirką pro tarpdurį galvą kyštelėjo Malina Erikson, ir 
pasakė, kad su Mikaeliu norėtų šnektelėti kriminalinis inspek- 
torius Bublanskis. 

PAKRATEĘES RANKAS ERIKAI ir Mikaeliui, Bublanskis 
klestelėjo į trečiąją patalpos kėdę už stalo šalia lango. Nužvelgęs 
Mikaelį, išvydo žmogų pajuodusiais paakiais su paros senumo 
barzdos šeriais. 

— Ar paaiškėjo kas nauja? — paklausė Mikaelis. 

— Galir taip. Kaip supratau, kaip tik jūs vakar naktį Enšedėje 
aptikote nužudytuosius ir sukėlėte ant kojų policiją. 

Mikaelis pavargęs linktelėjo. 

— Žinau, kad paryčiui viską pasakojot budinčiai krimina- 
linei tarnybai, bet norėčiau paprašyti patikslinti kai kurias 
smulkmenas. 

— Ką norėtumėte sužinoti? 

— Kaip atsitiko, kad taip vėlai vakare vykote pas Svensoną ir 
Bergman? 

— Tai ne smulkmena, o ištisas romanas, — pavargusia šypse- 
na nusišypsojo Mikaelis. - Buvau kviestas vakarienės pas savo 
seserį, kuri gyvena naujakurių gete Stekete. Svensonas paskam- 
bino man į mobilųjį ir įspėjo, kad Didįjį ketvirtadienį, kitaip 
tariant šiandien, nebespės užbėgti į redakciją, kaip anksčiau bu- 
vom taręsi, kad perduotų nuotraukas Kristeriui Malmui. Juodu 
su Mija nusprendė iš pat ryto važiuoti Velykoms pas jos tėvus, 
todėl ir nebeužeisiąs. Jis klausė, gal galėtų iš ryto užsukti pas 
mane į namus. Aš atsakiau, kad jau ir taip esu netoli, tai galėčiau 
užvažiuoti ir paimti nuotraukas pakeliui iš sesers. 

— Vadinasi, į Enšedę važiavote paimti nuotraukų. 

Mikaelis linktelėjo. 

— Ar įsivaizduojate, koks galėtų būti Svensono ir Bergman 
nužudymo motyvas? 

Mikaelis ir Erika pašnairavo vienas į kitą. Abu sėdėjo tylė- 
dami. 

— Ką? - pastebėjęs tai susidomėjo Bublanskis. 

— Be abejo, mes tą klausimą šiandien aptarinėjome, išvada — 
bent kiek tarpusavyje nesutariame. Arba tiksliau tariant, ne ne- 
sutariame, o nesame tikri. Nesinori spėlioti. 

— Pasakokit. 

Mikaelis išdėstė būsimosios Svensono knygos turinį ir kaip 
juodu su Erika svarsto, ar ji negalėtų turėti ryšio su nužudymu. 
Bublanskis kurį laiką tylėdamas gromulavo informaciją. 

— Vadinasi, Svensonas rengėsi paviešinti kažkokius polici- 
ninkus. 

Jam visai nepatiko, kad pokalbis pakrypo tokia linkme, jis 
jau vaizdavosi, kaip „policininko versija“ artimiausiu laiku ap- 
keliaus visas iki vienos žiniasklaidos priemones ir bus taršoma 
įvairiausiuose konspiraciniuose kontekstuose. 

— Ne, - pataisė Mikaelis, - Svensonas rengėsi paviešinti nu- 
sikaltėlius, kai kurie jų, taip sutapus, yra policininkai. Tarp jų 
yra ir asmenų, kurie priklauso mano paties profesinei kategori- 
jai, tai yra žurnalistų. 

— Ir šią informaciją jūs dabar ketinate išplatinti? 

Mikaelis žvilgtelėjo į Eriką. 

— Neketiname, — nuramino Erika. - Visą dieną dėjome pa- 
stangas norėdami sustabdyti artimiausio numerio leidybą. Sven- 
sono knygą greičiausiai kada nors leisime, bet tik tada, kai žino- 
sime, kas įvyko. Kol kas knygą dar reikia nemažai perrašinėti. 
Ir jeigu jums nuo to ramiau — nesirengiame sabotuoti policijos 
tyrimo, besiaiškinančio, kas nužudė mūsų draugus. 

— Turėsiu užmesti akį į Svensono rašomąjį stalą. Kadangi tai 
redakcija, krata gali būti opus reikalas. 

— Visą medžiagą rasite Svensono nešiojamajame kompiutery- 
Je, — tarė Erika. 

— Aišku, - tarė Bublanskis. 

— Aš patikrinau Svensono stalą, - tarė Mikaelis, — ir atidė- 
Jau kai kuriuos užrašus su tiesioginėmis nuorodomis į šaltinius, 
norinčius išlikti anonimiškais. Visa kita — jūsų paslaugoms, aš 

ant stalo palikau raštelį, kad nieko nevalia perkelti ar paliesti. 
Problema ta, kad Svensono knygos turinys yra įslaptintas, kol 
ji nebus išspausdinta, ir mes labai nepalankiai pažiūrėtume, jei 
rankraštis atsidurtų policijoje, juoba kad ketiname paskelbti po- 
ros policininkų pavardes. 

Kad juos kur, pagalvojo Bublanskis, 40dė/ aš nepasiunčiau pas 
Juos žmogaus iš pat ryto. Tačiau jis tik linktelėjo ir pakeitė temą. 

— Yra vienas asmuo, kurį norėtume apklausti dėl nužudymų. 
Turiu pagrindo manyti, kad jūs ją pažįstate Norėčiau išsiaiškin- 
ti, ką žinote apie tokią Lisbetą Salander. 

Akimirką rodės, kad Mikaelio akys iššoks ant kaktos. Bub- 
lanskis atkreipė dėmesį, kad Erika jį žvilgsniu sutramdė. 

— Nieko nesuprantu. 

— Pažįstate Lisbetą Salander? 

— Taip, Lisbetą Salander pažįstu. 

— Iš kur? 

— O kodėl klausiat? 

Bublanskis susinervinęs mostelėjo ranka. 

— Kaip jau sakiau, norime ją apklausti dėl nužudymų. Iš kur 
ją pažįstate? 

— Betgi... tai absurdas. Lisbeta Salander neturi jokio ryšio su 
Bergman ar Svensonu. 

— Tam nustatyti bus laikas, — stengėsi neprarasti kantrybės 
Bublanskis, — tačiau mano klausimas ir toliau neatsakytas. Iš 
kur pažįstate Lisbetą Salander? 

Mintys lakstė kaip pašėlusios. Mikaelis pasiglostė šerius, pa- 
sitrynė vokus. Galiausiai pakėlė į Bublanskį akis. 

— Prieš dvejus metus buvau įdarbinęs Salander atlikti vieną 
tyrimą, visai kitu reikalu. 

— Apie ką tas reikalas? 

— Apgailestauju, bet čia susiduriame su konstitucinėmis tei- 
sėmis, šaltinių apsauga ir panašiai. Patikėkite mano žodžiu, kad 

tai visiškai nesusiję su Svensonu ir Bergman. Tai buvo visai kita 
byla, kuri šiuo metu jau baigta. 

Bublanskis apsvarstė jo žodžius. Jam buvo ne prie širdies, kad 
kažkas teigia, jog esama paslapčių, kurių nevalia atskleisti netgi 
tiriant nužudymą, tačiau apsisprendė kol kas nesigilinti. 

— Kada paskutinį kartą matėte Salander? 

Prieš atsakydamas Mikaelis pamąstė. 

— Buvo taip. Su Salander bendravome rudenį prieš dvejus 
metus. Bendravimas nutrūko per Kalėdas. Ir ji išsidangino iš 
miesto. Nei mačiau, nei girdėjau daugiau kaip metus, bet neti- 
kėtai susidūriau prieš savaitę. 

Berger nustebusi sužiuro į Mikaelį. Bublanskis spėjo, kad jai 
tai naujiena. 

— Papasakokit apie susitikimą. 

Mikaelis giliai įkvėpė oro ir paskui glaustai nupasakojo įvykį 
šalia laiptinės Lundo gatvėje. Bublanskis klausėsi vis labiau ste- 
bėdamasis ir bandydamas susigaudyti, ar Bliumkvistas skiedžia, 
ar sako tiesą. 

— O sujja pačia taip ir nepakalbėjote? 

— Ne, ji išnyko tarp namų Lundo gatvės viršuje. Aš ilgai 
laukiau, bet taip ir nepasirodė. Parašiau jai laišką prašydamas 
atsiliepti. 

— Vadinasi, jums nežinoma jokia sąsaja tarp jos ir poros 
Enšedėje? 

— Ne. 

— Ką gi... ar galėtumėte nusakyti žmogaus, kuris, jūsų ma- 
nymu, ją užpuolė, požymius? 

— Nemanau. Jis puolė, ji gynėsi, paskui bėgo. Mačiau jį maž- 
daug keturiasdešimties - keturiasdešimt penkių metrų atstumu. 
Buvo vidurys nakties, lauke tamsu. 

— Ar buvot išgėręs? 

— Girstelėjęs, bet nepasigėręs. Šviesūs plaukai surišti į arklio 
uodegą. Tamsi striukė iki liemens. Išsprogęs pilvas nuo alaus. 

Užlėkęs laiptais į Lundo gatvės viršų mačiau jį tik iš nugaros, 
bet jis atsigręžė ir plojo man. Susidariau įspūdį, kad jo veidas 
liesas, akys šviesios, arti viena kitos. 

— Kodėl anksčiau nieko nepasakojai? — neiškentė Erika. 

Mikaelis gūžtelėjo pečiais. 

— Buvo savaitgalis, paskui tu išvažiavai į Geteborgą, į tą su- 
šiktą debatų laidą. Pirmadienį nedirbai, antradienį matėmės tik 
greitosiomis. Kažkaip pasimiršo. 

— Tačiau turint mintyje tai, kas įvyko Enšedėje... jūs policijai 
nieko neminėjot, - konstatavo Bublanskis. 

— O kam? Būtų tas pats, jei būčiau mėginęs pranešti policijai, 
kad man prieš mėnesį centrinėje metro stotyje vagys iškraustė 
kišenes. Tarp Lundo gatvės incidento ir to, kas įvyko Enšedėje, 
nėra visiškai nieko bendra. 

— Bet jūs apskritai policijai apie įvykį nepranešėte. 

— Teisingai, — Mikaelis trumpai padvejojo. — Salander ne- 
paprastai saugo savo privatumą. Aš svarsčiau, ar pranešti, bet 
nusprendžiau, kad ji pati turi tai padaryti. Šiaip ar taip, pirma 
norėjau su ja pakalbėti. 

— Bet nepakalbėjote? 

— Aš nekalbėjau su Salander nuo praeitų metų antros Kalėdų 
dienos. 

— Kodėl jūsų... jei galima taip pavadinti, santykiai, nutrūko? 

Mikaelio žvilgsnis bent kiek apsiniaukė. Prieš galiausiai at- 
sakydamas, jis gerai pasvėrė savo žodžius. 

— Nežinau. Nei iš šio, nei iš to vieną dieną ji nustojo su ma- 
nimi bendravusi. 

— Ar kas nors atsitiko? 

— Ne, jei turite mintyje ginčą ar panašiai. Vieną dieną mes 
geri draugai. Kitą dieną ji nebeatsiliepia telefonu. Paskui apskri- 
tai prapuolė iš akiračio. 

Bublanskis apgalvojo Mikaelio paaiškinimą. Šis nuskambėjo 
nuoširdžiai, jį patvirtino ir Armanskis, panašiais žodžiais pa- 

sakodamas, kaip ji dingo iš „Milton Security“. Akivaizdu, kad 
Salander pernai žiemą kažkas atsitiko. Bublanskis pasisuko į 
Berger. 

— Arjūs taip pat pažįstate Lisbetą Salander? 

— Mačiau vieną vienintelį kartą. Ar galėtumėte man paaiš- 
kinti, kodėl klausinėjate apie Salander Enšedės nužudymų kon- 
tekste? — paklausė Berger. 

Bublanskis papurtė galvą. 

— Ją susiejo su nusikaltimo vieta. Tai viskas, ką galiu pasakyti. 
Tačiau turiu pripažinti, kad juo daugiau apie Salander girdžiu, 
tuo labiau glumstu. Koks ji žmogus? 

— Kuria prasme? — paklausė Mikaelis. 

— Kaip ją apibūdintumėte? 

— Profesine prasme — viena geriausių mano sutiktų knislių. 

Berger pašnairavo į Bliumkvistą ir prikando lūpą. Bublans- 
kis nebeabejojo, kad čia kažkas ne taip — juodu kažką žino, bet 
nenori pasakoti. 

— O kaip žmogus? 

Mikaelis ilgai tylėjo. 

- Žmogus ji be galo vienišas ir keistas. Susikausčiusi tarp 
kitų. Nenoriai kalba apie save. Tačiau tuo pat metu pasižymi 
tvirta valia. Turi moralę. 

— Moralę? 

— Taip. Labai savotišką moralę. Net ir klasta nepriversite jos 
daryti ko nors prieš jos valią. Jos akyse viskas yra arba „teisinga“, 
arba „neteisinga“, taip sakant. 

Bublanskiui neprasprūdo tai, kad Mikaelis dar sykį kone žo- 
dis žodin pakartojo Armanskio nuomonę apie Salander. Du ją 
pažinoję vyriškiai apibūdino ją visiškai taip pat. 

— Ar pažįstate Draganą Armanskį? — paklausė Bublanskis. 

— Esam susitikę porą kartų. Pernai su juo buvau išgerti alaus, 
kai bandžiau išklausti, kur dingo Lisbeta. 

— Sakote, ji kvalifikuota tyrėja, - pakartojo Bublanskis. 

— Geriausia per visą mano praktiką, - pakartojo Mikaelis. 

Akimirką Bublanskis barbeno pirštais per langą sekdamas 
žmonių srautą Jotos gatvėje. Jautėsi be galo sutrikęs. Teisės 
medicinos dokumentuose, Fastės gautuose iš Globėjų ir rū- 
pintojų priežiūros inspekcijos, tvirtinama, kad Salander — 
sunkiai psichiškai sergantis, linkęs į smurtą ir intelektualiai 
kone nevisavertis žmogus. Armanskio ir Bliumkvisto atsaky- 
mai smarkiai skyrėsi nuo vaizdo, besiklostančio skaitant ilga- 
metes psichiatrų ekspertizės išvadas. Vyriškiai nusakė ją kaip 
keistuolę, tačiau abiejų balse girdėjosi ir tam tikros susižavė- 
jimo gaidelės. 

Be to, Bliumkvistas pavartojo frazę „bendravome su ja kurį 
laiką — o tai darė užuominas į tam tikrą seksualinį ryšį. Bu- 
blanskis mintyse paabejojo dėl elgesio su neveiksniais paskelb- 
tais asmenimis taisyklių. Ar Bliumkvistas nebus kaip nors nusi- 
kaltęs išnaudodamas priklausomoje padėtyje atsidūrus; žmogų? 

— O koks jums susidarė įspūdis apie jos socialinę negalę? — 
paklausė galop. 

— Negalę? —- nesusivokė Mikaelis. 

— Turint mintyje globėją ir jos psichines problemas. 

— Globėją? — aidu pakartojo Mikaelis. 

— Psichines problemas? — pasigavo Berger. 

Bublanskis apstulbęs žvelgė čia į Bliumkvistą, čia į Berger. 
Jie nežinojo. Jie tikrai nežinojo. Bublanskis staiga įtūžo ir ant 
Armanskio, ir ant Bliumkvisto, bet visų pirma ant Berger, vil- 
kinčios elegantiškais drabužiais, besisukiojančios prašmatniame 
biure su vaizdu į Jotos gatvę. Sėdi sau ir nurodinėja kitiems, ką 
manyti. Visgi įtūžį sutelkė į Mikaelį. 

— Neperprantu aš judviejų su Armanskiu, — tarė. 

— Atsiprašau? 

— Salander nuo pat paauglystės — sezoninė psichiatrinės 
klientė, — paaiškino Bublanskis. — Pasak teisinės medicinos ty- 

rimo ir apylinkės teismo nutarties, ji neįstengia pasirūpinti savo 
asmeniu ir yra paskelbta neveiksnia. Dokumentais įrodyta, kad 
linkusi į smurtą, visą gyvenimą turėjusi nemalonumų su įvairio- 
mis institucijomis. Šiuo metu nepaprastai rimtai įtariama... pri- 
sidėjusi prie dvigubos žmogžudystės. O jūs su Armanskiu apie 
ją giedate tarsi apie kokią princesę. 

Mikaelis žado netekęs spoksojo į Bublanskį. 

— Suformuluokime taip, — tęsė Bublanskis. - Mes ieškojome 
sąsajos tarp Salander ir poros Enšedėje. Paaiškėjo, kad jūs, radęs 
aukas, ir esate ta sąsaja. Ar norėsite pakomentuoti? 

Mikaelis atsilošė. Užmerkė akis bandydamas susigaudyti si- 
tuacijoje. Salander įtariama nužudžiusi Dagą ir Miją. Taip nega- 
lš būti. Tai absurdas. Ar ji sugebėtų nužudyti? Staiga Mikaeliui 
prieš akis iškilo jos veidas, kai ji prieš dvejus metus golfo lazda 
talžė Martiną Vangerį. Ji būtų be jokių abejonių užmušusi jį. Ji 
to nepadarė todėl, kad buvo priversta gelbėti mane. Jis nevalingai 
pasigraibė kaklą, kur buvo užveržusi Vangerio užnerta kilpa. 
Tačiau Dagas su Mija? Tai nelogiška. 

Jis suvokė, kad Bublanskis nenuleidžia nuo jo akių. Kaip ir 
Armanskiui, jam teko apsispręsti. Anksčiau ar vėliau, jei Sa- 
lander būtų apkaltinta žmogžudyste, jis bus priverstas rinktis, 
kuriame ringo kampe jo vieta. Kalta ar nekalta? 

Jam nespėjus nieko atsakyti, ant Erikos rašomojo stalo sus- 
kambo telefonas. 

Atsiliepusi ji ištiesė ragelį Bublanskiui. 

— Su jumis nori kalbėti kažkoks Hansas Fastė. 

Bublanskis suėmė ragelį ir ėmė įdėmiai klausytis. Ir Mikae- 
lis, ir Erika pastebėjo, kaip keičiasi jo veido išraiška. 

— Kada jie veršis? 

Tyla. 

— Koks, pala, adresas?.. Lundo gatvė... gerai, aš netoliese, jau 
važiuoju. 


Bublanskis paskubomis pakilo. 

— Atleiskite, teks pokalbį nutraukti. Dabartinis Salander glo- 
bėjas ką tik rastas nušautas, paskelbta Salander paieška, ji už 
akių sulaikyta už tris nužudymus. 

Berger išsižiojo. Bliumkvistas atrodė lyg žaibo trenktas. 


BUTO APGULTIS LUNDO gatvėje taktine prasme buvo 
nekomplikuota procedūra. Fastė ir Svensonas lūkuriavo at- 
sirėmę į automobilio kapotą, o policijos greitojo reagavimo 
būrys, apsirūpinęs paramos ginklais, užėmė laiptinę ir visą 
namą kieme. 

Po dešimties minučių būrys įsitikino, ką Fastė su Svensonu 
jau ir taip žinojo — paskambinus į duris niekas neatidaro. 

Fastė pasižvalgė po Lundo gatvę, šešiasdešimt šeštojo marš- 
ruto autobuso keleivių susierzinimui atitvertą užkarda nuo Žin- 
kensdamo iki Hiogalido bažnyčios. Vienas autobusas, įstrigęs 
užkardos ribose, nebegalėjo nei sukti atgal, nei išvažiuoti. Fastė 
pasigailėjęs paliepė uniformuotam saugotojui atsitraukti ir pra- 
leisti autobusą. Sąmyšį nuo Lundo gatvės aukštumų stebėjo di- 
džiulė smalsuolių minia. 

— Galima ir paprasčiau išspręsti, — tarė Fastė. 

— Paprasčiau nei kaip? — paklausė Svensonas. 

— Paprasčiau nei kviečiant greitąjį reagavimą kaskart, kai rei- 
kia susemti chuliganą. 

Svensonas nuo komentarų susilaikė. 

— Juk čia kas — metro penkiasdešimties ūgio pana, sveria gal 
keturiasdešimt kilogramų, — nesiliovė Fastė. 

Buvo nuspręsta, kad laužti duris kūju nebūtina. Belaukiant, 
kol atėjęs meistras išgręš spyną ir atsitrauks, kad kariai galėtų 
užimti butą, prisijungė ir Bublanskis. Išžvalgyti keturiasdešimt 
penkių kvadratinių metrų dydžio butą ir įsitikinti, kad Lisbeta 
Salander nesislepia nei po lova, nei vonioje, nei kurioje nors rūbų 
spintoje, užtruko maždaug aštuonias sekundes. Paskui Bublans- 
kiui buvo duotas leidimas įeiti. 

Trys policininkai smalsiai dairėsi po nepriekaištingai sutvar- 
kytą, skoningai įrengtą butą. Paprasti baldai. Virtuvės kėdės 
dažytos įvairiomis pastelinėmis spalvomis. Ant sienų svetainė- 
ję - įrėmintos meninės nespalvotos fotografijos. Interjeras atseit 
meniškas. Dailus. Su skoniu. Baldais apstatytoje holo dalyje — 
lentyna su kompaktiniu grotuvu ir didžiule plokštelių kolekcija. 
Bublanskis konstatavo, kad esama visko, pradedant hardroku ir 
baigiant opera. Svensonas, patikrinęs virtuvę, nerado nieko ypa- 
tinga, nors peržvelgė didžiulę kaugę laikraščių, patikrino kriau- 
klę, spinteles ir šaldymo kamerą šaldytuve. 

Fastė atidarė spintas ir miegamojo komodos stalčius. Radęs 
antrankius ir kai kuriuos sekso žaisliukus, net švilptelėjo, o vie- 
noje rūbinėje aptiko ir lateksinius kostiumus, kuriuos pamačiusi 
jo motina iš gėdos būtų kiaurai žemę prasmegusi. 

— Va čia tai išeiginiai drabužiai, - tarė garsiai iškeldamas su- 
knelę, pasak etiketės, sukurtą Domino Fashion (galas žino, kas 
tai per daiktas). 

Apžiūrėjęs komodą hole, Bublanskis pastebėjo nedidelę krū- 
velę nepraplėštų, Lisbetai Salander adresuotų laiškų. Pervertęs 
pluoštelį konstatavo, kad tai sąskaitos ir banko ataskaitos bei 
vienas asmeninio pobūdžio laiškas. Nuo Mikaelio Bliumkvisto. 
Kol kas Bliumkvisto istorija atitinka tikrovę. Paskui Bublanskis 
pasilenkęs pakėlė ant grindų prie pašto plyšio gulėjusias siun- 
tas, apmindžiotas kareiviškų batų. Laikraštis Zbai Pro Boxing, 
nemokamas laikraštis „Siodermalmo naujienos“ ir trys vokai, 
adresuoti Miriam Vu. 

Bublanskis nuvijo slogų įtarimą. Nuėjęs į vonią, atidarė spin- 
telę. Rado pakelį citramono ir puspilnę tūtelę analgetikų, pirk- 
tų pagal receptą, išrašytą Miriam Vu. Vonios spintelėje rymojo 
vienui vienas dantų šepetėlis. 

— Faste, kodėl ant durų parašyta „Salander-Vu“? — paklausė 
jis. 

— Neįsivaizduoju, — neslėpė Fastė. 

— Gerai, sakykit jūs man, kodėl ant holo grindų laiškai, skirti 
Miriam Vu, kodėl vonios spintelėje vaistai, išrašyti Miriam Vu? 
Kodėl čia tik vienas dantų šepetėlis? Ir kodėl — neišleidžiant iš 
akių to fakto, kad Salander yra sieksnio ūgio — tos odinės kelnės, 
kurias tu laikai, tiktų žmogui, kurio ūgis ne mažiau kaip metras 
septyniasdešimt penki? 

Bute kurį laiką tvyrojo tyla. Ją pertraukė Kurtas Svensonas: 

- Šūdas, - tarė jis. 

PAGALIAU GRĮŽĘS NAMO PO NEPLANUOTOS darbo 
dienos, Kristeris Malmas jautėsi pavargęs ir apgailėtinas. Iš virtu- 
vės į jį atplūdo kažkoks aštrus aromatas, įėjęs jis apkabino draugą. 

— Kaip tu? - paklausė Arnoldas Magnusonas. 

— Kaip šūdo maišas, - pasiguodė Kristeris. 

— Visą dieną per naujienas apie tai tik ir kalbėjo. Pavardžių 
dar nepagarsino. Bet šiaip siaubinga. 

— Ne tas žodis. Dagas pas mus dirbo. Jis mūsų draugas, aš jį 
labai mėgau. Jo draugės Mijos nepažinojau, bet užtat Mikaelis 
su Erika pažinojo. 

Kristeris apsidairė virtuvėje. Prieš tris mėnesius jie pirko ir 
įsikraustė į naują butą. Visų Šventjų gatvėje. Staiga visa tai jam 
pasirodė kaip kitas pasaulis. 

Suskambo telefonas. Kristeris ir Arnoldas susižvalgė, tylomis 
apsispręsdami ignoruoti skambutį. Paskui įsijungė atsakiklis, ir 
jie išgirdo gerai pažįstamą balsą. 

— Kristeri? Iu namie? Pakelk ragelį. 

Erika Berger skambino įspėti Kristerio, kad policija dėl Mi- 
jos ir Dago nužudymo gaudo buvusią Mikaelio Bliumkvisto 
tyrėją. 

Kristeris išklausė žinią negalėdamas atsikratyti jausmo, kad 
tai iš mokslinės fantastikos srities. 


SAMBRŪZDIS LUNDO GATVĖJE prasprūdo Henriui 
Kortesui pro ausis dėl paprasčiausios priežasties — jis visą laiką 
buvo šalia policijos spaudos centro Kungsholmene ir praktiškai 
buvo patekęs į informacijos šešėlį. Po skubotos spaudos konfe- 
rencijos ankstyvą popietę daugiau nieko nepaaiškėjo. Jis buvo 
pavargęs, norėjo valgyti ir irzo, nes žmonės, su kuriais jis sten- 
gėsi užmegzti pokalbį, vis pavarydavo jį. Tik apie šeštą valandą, 
kai reidas į Lisbetos Salander butą buvo pasibaigęs, jis nugirdo 
gandą, kad policija ėmė sekti įtariamąjį. Kad ir kaip apmau- 
du būtų, naujieną jis išgirdo iš kolegos, dirbančio vakariniame 
laikraštyje ir palaikančio glaudesnį ryšį su redakcija. Netrukus 
Henriui pagaliau pavyko išgauti prokuroro Rikardo Ekstriomo 
asmeninio mobilaus numerį. Prisistatęs ėmė klausinėti esminių 
dalykų, kas, kaip ir kodėl. 

— Iš kokio, sakėt, jūs leidinio? — klausimu į klausimą atsakė 
Rikardas Ekstriomas. 

— Iš žurnalo „Millennium“. Buvau pažįstamas su vienu iš 
aukų. Pasak šaltinių, policija seka įvardytą asmenį. Kas čia 
vyksta? 

- Šiuo momentu nieko negaliu atskleisti. 

— O kada galėsite? 

— Galimas daiktas, rengsime dar vieną spaudos konferenciją 
kada nors šįvakar. 

Prokuroro Rikardo Ekstriomo pažadas nuskambėjo ne visai 
tvirtai. Kortesas pasičiupinėjo auksinį žiedą ausies spenelyje. 

— Spaudos konferencijos skirtos naujienų žurnalistams, per- 
davinėjantiems medžiagą vietoje. Aš dirbu mėnraštyje, ir mes 
asmeniškai esame suinteresuti žinoti, kas įvyko. 

— Niekuo negaliu padėti. Turėsite kaip ir visi kiti imtis kant- 


rybės. 

— Pasak mano šaltinių, sekama moteris. Kas ji tokia? 
— Siuo metu negaliu pasisakyti. 
— Ar galite paneigti, kad sekama moteris? 


— Ne, aš sakau, kad negaliu pasisakyti... 


KRIMINALINIS INSPEKTRIUS JERKERIS Holmber- 
gas stovėjo ant slenksčio į miegamąjį, atidžiai apžiūrinėda- 
mas didžiulį kraujo klaną ant grindų, kuriame buvo rasta Mija 
Bergman. Pasukęs galvą jis išvysdavo atitinkamą kraujo balą, 
kurioje gulėjo Dagas Svensonas. Holmbergas stebėjosi, kad 
kraujo nepaprastai daug. Nepalyginti daugiau nei jis papras- 
tai matydavo po šaunamųjų žaizdų. Tai rodė, kad panaudoti 
šaudmenys sukėlė siaubingus sužalojimus, o tai savo ruožtu 
indikavo, kad komisaras Mortensonas buvo teisus spėdamas, 
jog žudikas šaudė medžiokline amunicija. Kraujas spėjo su- 
krešėti į juodai rudą masę, dengiančią didžiulį grindų plotą, 
po kurį, negalėdami apeiti, turėjo laipioti greitosios pagalbos 
darbuotojai ir techninis skyrius, taip kruvinai pripėdavę visą 
butą. Holmbergas avėjo sportinius batelius su vienkartiniais 
mėlynais plastikiniais apmautais. 

Jo galva, tikrasis nusikaltimo vietos tyrimas tik tą akimirką ir 
prasidėjo. Abiejų aukų palaikai išnešti iš buto. Holmbergas, pa- 
sišalinus dviem užsibuvusiems, labo vakaro jam palinkėjusiems 
technikams, liko vienas. Prieš išeidami juodu nufotografavo 
aukas, išmatavo kraujo pėdsakų visumą ant sienų, pasitarė apie 
splatter distribution areas“ ir droplet velocity“". Holmbergas žinojo, 
ką reiškia šie žodžiai, bet išsiblaškęs skyrė menką dėmesį tech- 
ninėms smulkmenoms. Kriminalinių technikų darbo rezultatas 
sudarys didelį raportą, detaliai išdėstysiantį, kur kokiu atstumu 
aukų atžvilgiu stovėjo žudikas, kokia tvarka buvo paleisti šūviai 
ir kurie pirštų atspaudai gali pasitarnauti tyrimui. Tačiau Holm- 


* Purslų kritimo plotas (2ng/.). 
** Lašelių kritimo greitis (angl.). 

bergo tai nedomino. Techninis tyrimas nė žodeliu neužsimins 
apie tai, kas toks yra žudikas, kokie jo arba jos (šiuo momen- 
tu pagrindinė įtariamoji — moteris) motyvai galėjo būti žudant. 
Atsakyti į šiuos klausimus ir yra jo pagrindinis uždavinys. 

Holmbergas įėjo į miegamąjį. Ant kėdės pasiguldęs nudėvė- 
tą protfelį, išsitraukė kišeninį diktofoną, skaitmeninį fotoapara- 
tą ir sąsiuvinį užrašams. 

Iš pradžių atidarė komodos stalčius miegamojo užduryje. 
Dviejuose viršutiniuose gulėjo apatiniai drabužiai, megztukai 
ir papuošalų skrynelė, akivaizdžiai priklausiusi Bergman. Išdė- 
liojęs kiekvieną daiktelį ant lovos, atidžiai apžiūrėjo, įsitikinda- 
mas, kad skrynelėje jokių bent kiek didesnės vertės papuošalų 
nėra. Apatiniame komodos stalčiuje jis aptiko du fotoalbumus ir 
du segtuvus su bankų ataskaitomis. Jis įjungė diktofoną. 

Poėmio protokolas, Bjorneborgo plentas 8B. Miegamasis, apatinis 
komodos stalčius. Du įrišti A4 formato fotoalbumai. Segtuvas juoda 
nugarėle su užrašu „Butas“ ir segtuvas mėlyna nugarėle su užrašu 
„Pirkimo dokumentai“, jame informacija apie paskolą ir jos grąži- 
nimo įmokas. Nedidelė kartoninė dėžutė su ranka rašytais laiškais, 
atvirukais ir asmeniniais daiktais. 

Nunešęs daiktus į koridorių, sukrovė į drobinį maišą. Tada 
perėjo prie naktinių staliukų stalčių abipus dvigulės lovos, bet 
nerado nieko įdomaus. Atidaręs spintas, išdėliojo drabužius, iš- 
čiupinėjo visas kišenes bei batus, tikrindamas, ar nėra juose ko 
nors pamiršto ar paslėpto, paskui sutelkė dėmesį į lentynas spin- 
tų viršuje. Atidarė kartonines dėžes ir nedideles dėžutes su nie- 
kučiais. Retkarčiais pasitaikydavo tai dokumentas, tai daiktas, 
kurį jis dėl įvairių priežasčių įtraukdavo į poėmio protokolą. 

Miegamojo kampe stovėjo įspraustas rašomasis stalas, atsto- 
jantis mažą namų biurą su stacionariniu Compbag kompiuteriu 
seno modeliu ekranu. Po stalu — stalčiai ant ratukų, ant grindų 
šalia stalo — žema lentyna. Holmbergas žinojo, kad kaip tik dar- 
bo vietoje aptiks esmingiausius radinius - jei apskritai bus kokių 

radinių — tad pasiliko rašomąjį stalą pačiai pabaigai ir išėjo tęsti 
nusikaltimo vietos tyrimo į svetainę. Atidaręs spintą įstiklinto- 
mis durimis, nuodugniai patikrino kiekvieną dubenį, stalčių ir 
lentyną. Paskui jo žvilgsnis nukrypo į didžiulę knygų lentyną 
palei išorinę sieną ir sieną į vonią. Pasilypėjęs ant kėdės apžiūrą 
pradėjo nuo viršaus, įsitikindamas, ar ten nėra ko nors paslėpta. 
Paskui patikrino visas iki vienos lentynas - mikliai ištraukdamas 
po kaugę knygų, perversdamas jas ir patikrindamas, ar niekas 
neužkišta už nugarėlių. Po keturiasdešimt penkių minučių jis 
grąžino į vietą paskutinę knygą. Ant svetainės stalo liko krūvelė 
knygų, į kurias jis dėl vienos ar kitos priežasties atkreipė dėmesį. 
Jis įjungė diktofoną. 

Lentyna svetainėje. Mikaelio Bliumkvisto knyga, „Mafijos ban- 
kininkas . Knyga vokiečių kalba „Der Staat und die Autonomen, 
knyga švedų kalba pavadinimu „Revoliucinis terorizmas“ tr knyga 
anglų kalba „Islamic Jibad“. 

Mikaelio Bliumkvisto knygą jis įtraukė automatiškai — todėl, 
kad autoriaus pavardė anksčiau šmėstelėjo ikiteisminiame ty- 
rime. Trys paskutinieji veikalai atrodė įtartinesni. Holmbergas 
neturėjo žalio supratimo, ar nužudymai bent kuria prasme turi 
nors mažiausią sąsają su politine veikla — nebuvo jokių duomenų 
apie tai, kad Svensonas ir Bergman apskritai įsitraukę į politinę 
veiklą. Gal knygos tiesiog bendro domėjimosi politika išraiška, 
o gal atsidūrė knygų lentynoje kaip paprasčiausias žurnalistinės 
veiklos produktas. Vis dėlto jis nusprendė, kad jei bute, kuriame 
rasti du negyvėliai, esama ir literatūros apie politinį terorizmą, 
verta tai bent jau įsidėmėti. Taigi knygos nukeliavo į maišą su 
areštuotais daiktais. 

Paskui jis keletą minučių naršė juodos nudėvėtos senovinės 
komodos stalčius. Ant jos stovėjo kompaktinių diskų grotu- 
vas, stalčiuose gulėjo didžiulė muzikos kolekcija. Holmbergas 
trisdešimt minučių vieną po kito atidarinėjo plokštelių vokelius 
tikrindamas, ar viršelis atitinka turinį. Susidarė apie dešimt 

diskelių be jokių užrašų, vadinasi, jie nukepti namų sąlygomis 
arba yra piratinės kopijos. Visas nefabrikines plokšteles jis pa- 
eiliui kyštelėjo į grotuvą konstatuodamas, kad jose nieko kito 
be muzikos nėra. Paskui ilgokai įdėmiai tikrino televizoriaus 
staliuko lentynas šalia miegamojo durų, kur gulėjo gausus vaiz- 
dajuosčių rinkinys. Pabandymui uždėjo kelias, įsitikindamas, 
kad jose įrašyti tai veiksmo filmai, tai Žinių transliacijų kratinys, 
tai visuomeniniai socialiniai reportažai. Į poėmio protokolą jis 
įtraukė trisdešimt šešias juostas. Tada virtuvėje atsisuko termosą 
su kava ir padarė trumpą pertrauką, paskui tęsė darbą. 

Iš lentynos virtuvės spintelėje jis surankiojo indelius ir buteliu- 
kus, akivaizdžiai atliekančius namų vaistinėlės vaidmenį. Sukro- 
vė į plastikinį maišelį, o šį - į maišą su poėmiais. Iškraustė maisto 
produktus iš podėlio ir šaldytuvo, pradarė kiekvieną dėžutę, ka- 
vos pakelius ir užkimštus butelius. Vazonėlyje ant virtuvės palan- 
gės rado tūkstantį du šimtus dvidešimt kronų ir kvitų pluoštelį. 
Spėjo, kad tai greičiausiai namų biudžetas maisto pirkiniams ir 
kasdienėms prekėms. Daugiau nieko įdomaus nebuvo. Vonioje 
nepasitaikė nieko areštuotina. Tiesa, pastebėjęs, kad krepšys su 
nešvariais skalbiniais grūste prigrūstas, išvertė skalbinius. Kori- 
doriaus drabužinėje iškratė visas viršutinių rūbų kišenes. 

Vidinėje Svensono švarko kišenėje radęs jo piniginę, įtraukė į 
protokolą. Joje gulėjo metinis sporto klubo nario bilietas, „Han- 
delsbanken“ išduota grynųjų pinigų kortelė ir kiek mažiau nei 
keturi šimtai kronų grynaisiais. Radęs Bergman rankinę, kele- 
tą minučių peržiūrinėjo jo turinį. Jai taip pat priklausė metinis 
sporto klubo nario bilietas, bankomato kortelė, nuolatinio mais- 
to prekių pardutuvių tinklo kliento kortelė, kažkokio C/ub6 Elo- 
rizont nario kortelė, ant kurio buvo pavaizduotas žemės rutulio 
formos logotipas. Be to, ji turėjo gerus du tūkstančius penkis 
šimtus kronų grynaisiais, o tai reikėtų laikyti santykinai didele, 
nors ir ne beprotiška, grynųjų suma, turint omeny tai, kad jie 

žadėjo vykti savaitgaliui atostogų. Tai, kad pinigai tebegulėjo 
piniginėje, sumažino tikimybę, jog įvyko apiplėšimas. 

Mijos Bergman rankinėje, gulėjusiame ant kabyklos lentynos ko- 
ridoriuje — kišeninis darbo kalendorius „ProPlaner , atskira adresų 
knygelė tr įrišta juoda užrašų knygele. 

Holmbergas padarė dar vieną kavos pertraukėlę, konstatuo- 
damas, kad nors ir kaip būtų neįprasta, Svensono ir Bergman 
namuse jis (kol kas) dar nerado jokių rausti verčiančių asmeninių 
ar intymių dalykų. Neužkišta jokių pagalbinių sekso priemonių, 
jokių nuodėmingų apatinių drabužėlių, jokio komodos stalčiaus 
su pornojuostomis. Nepasitaikė išslapstytų marichuanos ciga- 
rečių ar kokios nors nusikalstamos veiklos ženklo. Atrodė, kad 
tai paprastų paprasčiausia priemiestyje gyvenanti pora, galbūt 
(policijos akimis), kiek nuobodesnė už įprastinę. 

Galiausiai grįžęs į miegamąjį jis atsisėdo prie rašomojo stalo. 
Pravėrė viršutinį stalčių. Artimiausią valandą dėliojo popierius 
ir netrukus konstatavo, kad rašomojo stalo stalčiuose ir lentynoje 
guli milžiniškos apimties šaltiniai ir pagalbinė medžiaga, likusi 
nuo Mijos Bergman disertacijos „Iš Rusijos su meile“. Viskas 
tvarkingai suskirstyta nelyg gerame policijos tyrime, valandėlę 
jis užsimiršęs skaitė teksto atkarpas. Bergman būtų tikusi mūsų 
skyriui, pagalvojo pats sau. Viena knygų lentynos sekcija buvo 
pustuštė, jos turinys aiškiai priklausė Svensonui, iš esmės — jo 
paties spaudos publikacijų iškarpos bei iškarpos jį dominančio- 
mis temomis. 

Valandėlę tikrinęs kompiuterį, jis nustatė, kad jame beveik 
penki gigabaitai, pradedant programine įranga ir baigiant laiš- 
kais, įvestais į atmintį straipsniais bei 54/ dokumentais. Kitais 
žodžiais tariant, šios medžiagos jis tikrai neskaitys tą patį vaka- 
rą. Visą kompiuterį ir aplink išskleistas kompaktines plokšteles 
bei zi» tvarkyklę ir apie trisdešimt talpiųjų plokštelių jis įtraukė 
į protokolą. 

Paskui susirūpinęs kurį laiką laužė galvą. Kiek matė, kom- 
piuteryje guli Bergman tekstas. Svensonas buvo žurnalistas, tad 
svarbiausias jo darbo įrankis - kompiuteris, tačiau ką tik patik- 
rintajame nebuvo netgi jo elektroninės korespondencijos. Vadi- 
nasi, Svensonas kažkur turi nuosavą kompiuterį. Holmbergas 
pakilo ant kojų, mintyse apeidamas butą. Koridoriuje buvo pa- 
stebėjęs juodą kuprinę su tuščiu skyreliu kompiuteriui bei keletu 
užrašų knygelių, priklausančių Svensonui. Paslėpto nešiojamojo 
kompiuterio jis neužėjo niekur visame bute. Išsitraukęs raktus, 
nusileido į kiemą patikrinti Bergman automobilio ir sandėliuko 
rūsyje. Ten kompiuterio taip pat nebuvo. 

Keisčiausia tai, kad šuo nelojo, brangusis Vatsonai. 

Jis buvo tikras, kad poėmio protokole kol kas trūksta kompiu- 
terio. 


BUBLANSKIS IR FASTĖ susitiko su prokuroru Ekstrio- 
mu jo darbo kabinete apie pusę septynių, iškart, kai grįžo iš 
Lundo gatvės. Kurtui Svensonui telefonu buvo liepta važiuoti į 
Stokholmo universitetą apklausti Bergman disertacijos vadovo, 
Holmbergas tebedirbo Enšedėje, o Mudig teko atsakomybė už 
nusikaltimo vietos tyrimą Odino aikštėje. Nuo to momento, kai 
Bublanskį paskyrė operatyvinių sekimų vadovu, praėjo dešimt 
valandų, septynios — nuo to, kai prasidėjo Lisbetos Salander 
gaudynės. Bublanskis padarė Lundo gatvės įvykių santrauką. 

— Ir kas ta Miriam Vu? - paklausė Ekstriomas. 

— Apie ją kol kas žinome nedaug. Teistųjų registre nefigūruo- 
ja. Fastei patikėsime surasti ją rytoj iš pat ryto. 

— Bet Salander Lundo gatvėje nėra? 

— Kiek pastebėjome, nėra jokių ženklų, rodančių, jog ji ten 
gyvena. Bent jau visi drabužiai spintose yra jai netinkamo 
dydžio. 

— Ir dar kokie drabužiai, - įsiterpė Fastė. 

— O ką? - sukluso Ekstriomas. 

— Tokių, sakykim, niekas per Motinos dieną nedėvėtų. 

— Kol kas apie Miriam Vu mes nieko nežinome, - pastebėjo 
Bublanskis. 

— Po šimts, o ką čia dar žinoti? Jos spintoj prikabinta kekšių 
mundurų. 

— Kekšių mundurų? - pasitikslino Ekstriomas. 

— Odinių ir lakinių korsetų, fetišistinių atributų, o komodos 
stalčiuj - sekso žaisliukai. Ir nepanašu, kad tie skudurai pigūs. 

— Norite pasakyti, kad Miriam Vu - prostitutė? 

— Kol kas apie Miriam Vu mes nieko nežinome, - pakartojo 
Bublanskis dar labiau pabrėždamas savo žodžius. 

— Socialinių tarnybų tyrimas, darytas prieš keletą metų, už- 
simena, kad Salander linkusi į kekšiavimą, — prisiminė Eks- 
triomas. 

— Paprastai socialinės tarnybos žino, ką kalba, - tarė Fastė. 

— Socialinės tarnybos tyrimas nesiremia nei sulaikymu, nei 
tyrimu, - atkreipė dėmesį Bublanskis, - Salander buvo iškratyta 
Tantolunde, būdama šešiolikos ar septyniolikos, jai kompaniją 
tąkart palaikė žymiai vyresnis vyriškis. Tais pačiais metais ją 
buvo pričiupę už girtavimą. Ir tada kartu su gerokai vyresniu 
vyriškiu. 

— Norit pasakyti, kad nereikia daryti skubotų išvadų, - susi- 
protėjo Ekstriomas. - Gerai, bet man dingtelėjo, kad Bergman 
disertacijoje nagrinėjama prekyba žmonėmis ir prostitucija. Tai- 
gi yra galimybė, kad ji rašydama bus susisiekusi su Salander ir 
ta Miriama Vu. Gal kaip nors jas išprovokavo, ir tai kuria nors 
prasme gali būti nužudymo motyvas. 

— Galbūt Bergman buvo susitikusi su jos globėju ir taip užvi- 
rė kokią nors košę, - pasvarstė Fastė. 

— Galimas daiktas, — nesiginčijo Bublanskis, — bet tą turės 
išsiaiškinti tyrimas. — Svarbiausia dabar rasti Salander. Akivaiz- 
du, kad ji Lundo gatvėje negyvena. Vadinasi, reikia rasti ir Vu 

bei išsiaiškinti, kaip ji atsidūrė tame bute ir kokie jos santykiai 
su Salander. 

— O kaip rasim Salander? 

— Ji kažkur yra. Bėda ta, kad tėra gyvenusi vieninteliu adre- 
su — Lundo gatvėje. Adresų registre nėra jokių pakeitimų. 

— Tu pamiršti, kad ji buvo hospitalizuota Švento Stepono li- 
goninėje bei gyveno įvairiose globotojų šeimose. 

— Nepamirštu, - Bublanskis pasitikrino savo dokumentuo- 
se, - būdama penkiolikos gyveno trijose globotojų šeimose. Ir 
nesugyveno. Nuo šešiolikos iki aštuoniuolikos gyveno pas vieną 
šeimą Hegersteno mikrorajone, Fredriką ir Moniką Gulbergus. 
Svensonas eis jų aplankyti šįvakar, kai baigs pokalbį su diserta- 
cijos vadovu universitete. 


BUVO SEPTINTA VALANDA VAKARO. Erikos Berger 
kabinete tvyrojo niauri nuotaika. Nuo to laiko, kai juos pali- 
ko kriminalinis inspektorius Bublanskis, Mikaelis Bliumkvistas 
prasėdėjo nebylus, beveik nejudėdamas. Malina Erikson dvira- 
čiu numynė į Lundo gatvę stebėti operatyvinių pajėgų reido. 
Grįžusi pranešė, kad panašu, jog niekas nesulaikytas ir kad eis- 
mas vėl vyksta be kliūčių. Skambino sunerimęs Kortesas, kad 
atseit girdėjęs, jog policija ieško kol kas neįvardytos moters. Eri- 
ka apšvietė jį, apie kokią moterį eina kalba. 

Erika ir Malina bandė tartis, ką reikėtų daryti, bet nieko 
protingo taip ir nesutarė. Situaciją komplikavo tai, kad Mikaelis 
ir Erika žinojo, kokį vaidmenį Salander suvaidino Venerstriomo 
aferoje — ji, būdama elitinė programišė, buvo slaptas Mikaelio 
šaltinis. Erikson apie tai nieko nežinojo, anksčiau nebuvo netgi 
girdėjusi jos pavardės. Dėl to pokalbį kartkartėmis pertraukda- 
vo mistiškos pauzės. 

— Einu namo, - staiga pakilo Bliumkvistas. - Taip pavargau, 


kad galva nebedirba. Man reikia pamiegoti. 

Jis pažvelgė į Maliną. 

— Artimiausiu laiku darbo iki kaklo. Rytoj Didysis penkta- 
dienis, aš žadu vien miegoti ir rūšiuoti popierius. Tu galėsi dirbti 
per Velykas? 

— O ką, galiu rinktis? 

— Negali. Pradedam šeštadienį, dvyliktą. Kaip sakai, gal ge- 
riau atsisėskim namie pas mane, o ne redakcijoj? 

— Gerai. 

— Aš norėčiau performuluti išsikeltą uždavinį, dėl kurio suta- 
rėme rytą. Dabar jau kalbama vien tik apie bandymą nustatyti, 
ar demaskuojamoji Svensono medžiaga turėjo ką nors bendra 
su nužudymais. Dabar turime išsiaiškinti, kas nužudė Dagą ir 
Miją. 

Malinai dingtelėjo, kaip jie pasieks tok; tikslą, bet ji nutylėjo. 
Daugiau nebesileisdamas į komentarus, Mikaelis atsisveikinda- 
mas pamojavo Malinai ir Erikai. 


PO SEPTYNIŲ PENKIOLIKA OPERATYVINIŲ seki- 
mų vadovas Bublanskis nenoromis nusekė iš paskos ikiteismi- 
nio tyrimo vadovui Ekstriomui, lipančiam ant pakylos policijos 
spaudos centre. Spaudos konferencija buvo skelbta septintai va- 
landai, bet vėlavo jau geras penkiolika minučių. Skirtingai nei 
Ekstriomas, Bublanskis visiškai nebuvo suinteresuotas patekti į 
rampos šviesą priešais tuziną televizijos kamerų. Jautėsi bemaž 
ištiktas panikos, kai atsidurdavo tokio pobūdžio dėmesio centre, 
žinodamas, kad niekada neįpras matyti savęs per televiziją. 

Tuo tarpu Ekstriomas jautėsi kaip žuvis vandeny, kilstelėjo 
akinius ant nosies ir nutaisė pritinkančią rimtą miną. Leidęs 
spaudos fotografams kurį laiką pačekšėti aparatais, kilstelėjo 
ranką prašydamas salėje tvarkos. Kalbėjo tarsi pagal scenarijų. 

— Širdingai sveikinu susirinkusius į šią greitosiomis sušauktą 
spaudos konferenciją dėl nužudymų Enšedėje, įvykdytų vakar 
vėlai vakare, ir todėl, kad turime jus supažindinti su nauja infor- 

macija. Aš esu Rikardas Ekstriomas, prokuroras, o čia - krimi- 
nalinis inspektorius Janas Bublanskis iš Apskrities kriminalinės 
policijos smurtinių nusikaltimų skyriaus, jis vadovauja operaty- 
viniam sekimui. Turiu pranešimą, kurį ir perskaitysiu, o paskui 
suteiksime galimybę užduoti klausimus. 

Ekstriomas nutilo apžiūrinėdamas spaudos gildijos atsto- 
vus, sulėkusius per mažiau nei pusvalandį nuo būsimos konfe- 
rencijos paskelbimo. Nužudymai Enšedėje buvo didžiulė nau- 
jiena, gresianti dar išsipūsti. Jis su pasitenkinimu konstatavo, 
kad dalyvauja visų kanalų žinių laidos, atpažino reporterius 
iš valstybinės telegramų agentūros, iš dienraščių bei vakari- 
nių laikraščių. Be to, matė ir daugybę nepažįstamų veidų. Sa- 
lėje drauge sudėjus spietėsi ne mažiau kaip dvidešimt penki 
žurnalistai. 

— Kaip jums žinoma, Enšedėje vakar netrukus prieš vidur- 
naktį buvo rasti du brutaliai nužudyti asmenys. Atliekant nusi- 
kaltimo vietos tyrimą, rastas ginklas Co// 45 Magnum. Valstybi- 
nė kriminalinė techninė laboratorija šiandien nustatė, kad tai ir 
yra nužudymo įrankis. Ginklo savininkas žinomas, šiandien jo 
buvo ieškoma. 

Ekstriomas padarė dirbtinę pauzę. 

— Apie septynioliktą valandą ginklo savininkas buvo ras- 
tas negyvas savo bute netoli Odino aikštės. Jis buvo nušau- 
tas. Manoma, kad tuo metu, kai įvyko žmguždystė Enše- 
dėje, jis jau buvo negyvas. Policija, - Ekstriomas mostelėjo 
į Bublanskio pusę, — pagrįstai mano, kad kalba eina apie 
tą patį veiklos vykdytoją, kuris šiuo metu sekamas dėl trijų 
nužudymų. 

Tarp susirinkusių žurnalistų nuvilnijo murmesys, didžioji 
dauguma puolė nuleistais balsas kalbėtis mobiliaisiais. Ekstrio- 
mas prašneko šiek tiek garsiau. 

— Ar turite įtariamąjį? — šūktelėjo vienas radijo žurnalistas. 

— Jei nepertraukinėsite mano pranešimo, prieisime ir prie to. 
Šįvakar jau įvardytas įtariamasis, pavardė žinoma, policija nori 
šį asmenį apklausti dėl žmogžudysčių įvykdymo. 

— Kas jis? 

— Tai ne jis, o ji. Policija ieško dvidešimt šešerių metų am- 
žiaus moters, susijusios su ginklo savininku ir, mūsų žiniomis, 
buvusios nužudymo vietoje Enšedėje. 

Bublanskis suraukė antakius nutaisydamas rūgščią miną. Jie 
priėjo tokį dienotvarkės punktą, dėl kurio juodu su Ekstriomu 
nesutarė, o būtent — ar operatyvinių sekimų vadovybė nurodys 
įtariamosios trimis nužudymais pavardę. Bublanskis būtų no- 
rėjęs dar pristabdyti arklius. Ekstriomas laikėsi nuomonės, kad 
lūkuriuoti nebegalima. 

Ekstriomo argumentai buvo nepriekaištingi. Policija ieško, 
kiek žinoma, psichiškai nesveikos moters, pagrįstai įtariamos 
įvykdžius tris žmgžudystes. Dienai bėgant pirmiausia buvo pa- 
skelbtas aliarmas apskrities, o paskui ir šalies mastu. Ekstrio- 
mas teigė, kad Salander laikytina pavojinga, tad visuomenė ne- 
paprastai suinteresuota kuo greičiau ją sulaikyti. 

Bublanskio argumentai buvo ne tokie sklandūs. Jis tvirtino, 
kad esama priežasčių palaukti bent jau kol baigsis techninis ty- 
rimas advokato Bjurmano bute, ir operatyvinių sekimų vadovy- 
bė galutinai apsispręs laikytis šios versijos. 

Ekstriomas atkirto, kad Salander, anot visų prieinamų do- 
kumentų, psichiškai nesveika moteris, linkusi į smurtą, ir kad 
kažkas, matyt, bus išprovokavęs mirtį nešantį siautėjimą. Nesą 
jokių garantijų, kad smurto išpuoliai liausis. 

— O jei ji per artimiausią parą įeis dar į kitą butą ir nušaus 
dar porą žmonių, ką tada darysime? — retoriškai paklausė 
Ekstriomas. 

Į tai Bublanskis nesugalvojo jokio protingo atsakymo, ir 
Ekstriomas konstatavo, kad precedentų yra pakankamai. Po vi- 
sus šalies kampelius medžiojant trigubą žudiką Juhą Valjakalą iš 

Omselės, policija viešai paskelbė jo paiešką nurodydama pavardę 
ir pateikdama nutrauką būtent dėl to, kad jis laikytas pavojingu 
visuomenei. Tas pats argumentas nuskambėjo dėl Salander, to- 
dėl Ekstriomas nusprendė, kad pavardę skelbti reikia. 

Ekstriomas kilstelėjo ranką norėdamas pertraukti šurmu- 
lį. Žinoma, už trigubą žmogžudystę ieškoma moteris prilygo 
bombos sprogimui. Jis suteikė žodį Bublanskiui. Šis dusyk atsi- 
krenkštė, pasitaisė akinius ir įsispoksojo į užrašus su aptartomis 
frazėmis. 

— Policija ieško dvidešimt šešerių metų Lisbetos Salander. 
Bus išplatinta jos nuotrauka iš pasų registro. Šiuo metu netu- 
rime žinių, kur ji yra, bet manome, kad ji gali būti Stokholmo 
regione. Policija ragina visuomenę ateiti į pagalbą, kad moteris 
būtų kuo greičiau rasta. Salander yra metro penkiasdešimties 
centimetrų ūgio, lieso kūno sudėjimo. 

Jis giliai nervingai atsikvėpė. Pylė prakaitas, jautė, kaip šlam- 
pa pažastys. 

— Lisbeta Salander anksčiau buvo slaugoma psichiatrijos kli- 
nikoje ir laikoma pavojinga sau pačiai bei visuomenei. Norime 
pabrėžti, kad šiuo momentu vienareikšmiškai negalime teigti, 
kad ji ir yra žudikė, tačiau esama aplinkybių, dėl kurių nedel- 
siant norime ją apklausti, kas jai žinoma apie žmogžudystes En- 
šedėje ir Odino aikštėje. 

— Jūs neturite teisės, — šūktelėjo vakarinio laikraščio žur- 
nalistas, — arba ji įtariama įvykdžiusi žmogžudystes, arba ne;- 
tariama. 

Bublanskis bejėgiškai pasisuko į Ekstriomą. 

— Policija vykdo plačius operatyvinius sekimus, savaime su- 
prantama, mes tikriname įvairias versijas. Šiuo metu prieš šią 
moterį esama tam tikrų įtarimų, policijos nuomone, būtina ją 
tučtuojau izoliuoti. Įtarimai prieš ją paremti techniniais įkal- 
čiais, rastais nusikaltimo vietos tyrimo metu. 

— Kokie tie įkalčiai? — pasigirdo akimirksniu iš salės. 

— Šiuo metu gilintis į ekspertizės rezultatus negalime. 

Vienas per kitą prašneko keli reporteriai iškart. Ekstriomas, 
pakėlęs ranką, parodė į radijo žinių korespondentą, su kuriuo 
buvo susidūręs ir anksčiau ir kuris jam atrodė rimtas. 

— Kriminalinis inspektorius Bublanskis užsiminė, kad ji gu- 
lėjo psichiatrijos klinikoje. Kodėl? 

— Ši moteris išgyveno... sudėtingą paauglystę ir patyrė kai 
kurių problemų vėlesniais gyvenimo metais. Ji turi globėją, 
ginklo savininkas ir buvo jos globėjas. 

— Kasis toks? 

— Tai tas žmogus, kuris buvo nušautas savo namuose Odino 
aikštėje. Šiuo metu nenorime nurodyti jo pavardės atsižvelgda- 
mi į tai, kad artimieji dar neinformuoti. 

— Kokie buvo jos motyvai? 

Mikrofoną perėmė Bublanskis. 

- Šiuo metu į motyvus gilintis nenorėtume. 

— Ar ji figūruoja policijos registruose? 

— Taip. 

Paskui žurnalistas žemu balsu, nustelbusiu visą triukšmą, pa- 
teikė lemiamą klausimą: 

— Ar ji pavojinga visuomenei? 

Ekstriomas akimirką padvejojo. Galop linktelėjo. 

— Yra kai kurių duomenų apie tai, kad, atsidūrusi įtempto- 
se situacijose, ji linkusi panaudoti smurtą. Jos paieška paskelbta 
viešai dėl to, kad privalu kuo greičau ją surasti. 


Bublanskis prikando apatinę lūpą. 


DEVINTĄ VAKARO KRIMINALINĖ INSPEKTORĖ 
Sonja Mudig dar tebebuvo advokato Bjurmano bute. Ką tik pa- 
skambino namo paaiškinti situaciją vyrui. Po vienuolikos ben- 
dro gyvenimo metų sutuoktinis jau buvo susitaikęs su faktu, 
kad žmonos darbas niekada nesitęs nuo devynių iki penkių. Ji 

sėdėjo už Bjurmano rašomojo stalo jo kabinete ir dėliojo doku- 
mentus, rastus stalo stalčiuose. Pasigirdo beldimas į staktą, ji 
išvydo Konsteblį Burbulą, balansuojantį kioske pirktais dviem 
puodeliais kavos ir mėlynu maišeliu bandelių su cinamonu. Ji 
pamojavo išsikamavusi. 

— Ko man negalima liesti? — paklausė Bublanskis automa- 
tiškai. 

— Technikai darbą čia jau baigė. Bet miegamajame ir virtuvė- 
je dar ne viskas padaryta. Ir kūnas, žinoma, neišgabentas. 

Bublanskis prisitraukė kėdę, atsisėdo kolegei priešais. Mudig 
atplėšė maišelį, išsitraukė bandelę. 

— Ačiū. Taip norėjau kavos, maniau — mirsiu. 

Jie kramtė tylėdami. 

— Girdėjau, Lundo gatvėje prastai sekėsi, - Mudig nurijo 
paskutinius bandelės likučius ir aplaižė pirštus. 

— Nieko namie nebuvo. Radom neatplėštų laiškų Salan- 
der vardu, bet ten gyvena kažkokia Miriam Vu, kurios dar 
neradome. 

— Kas ji tokia? 

— Tiksliai nežinau. Fastė aiškinasi anketinius duomenis. Ją 
įrašė į būsto sutartį prieš mėnesį, bet panašu, kad ji tik gyvena 
tame bute. Manau, Salander išsikraustė nepranešdama apie gy- 
venamosios vietos adreso pakeitimą. 

— Gal ji viską suplanavo? 

— Ką? Trigubą žmogžudystę? - Bublanskis su rezignacija pa- 
lingavo galvą. - Na ir košė čia užvirė. Ekstriomas užsispyręs 
sušaukė spaudos konferenciją, o mes per tai nuo žiniasklaidos 
artimiausiu laiku kentėsim pragaro kančias. Ar ką nors radai? 

— Be Bjurmano, miegamajame... radome tuščią dėžutę nuo 
Magnum. Dėžutė daktiloskopijos labratorijoj. Dar — segtuvą su 
mėnesinių ataskaitų apie Salander kopijomis, kurias jis siuntinėjo 
Globėjų ir rūpintojų priežiūros inspekcijai. Jei tikėsime ataskaito- 
mis — Salander angelas žemėje, nei daugiau nei mažiau. 

— Ką —irjis tą patį? — išsprūdo Bublanskiui. 

— Kaip tai — „ir jis tą patį ? 

— Ir jis gieda ditirambus Lisbetai Salander. 

Bublanskis glaustai perpasakojo, ką sužinojęs iš Dragano 
Armanskio ir Mikaelio Bliumkvisto. Mudig klausėsi neper- 
traukdama. Jam nutilus persibraukė pirštais plaukus, pasitrynė 
akis. 

— Visiškas absurdas, - tarė. 

Bublanskis mąsliai linktelėjo, tampydamas sau už apatinės 
lūpos. Mudig pašnairavo į jį stengdamasi sulaikyti šypseną. Vei- 
das negrabiai išskaptuotas, kone brutalus. Bet Bublanskiui dėl 
ko nors ėmus sukti galvą arba dvejoti, jame atsirasdavo nepa- 
sitenkinimo bruožas. Kaip tik tokiomis akimirkomis jis tikrai 
virsdavo Konstebliu Burbulu. Ji niekada jo nevadino pravarde ir 
net tiksliai nežinojo jos atsiradimo istorijos. Bet tiko ji tobulai. 

— Gerai, - tarė ji, - kiek mes tuo tikri? 

— Prokuras atrodo įsitikinęs. Šįvakar paskelbta Salander 
paieška šalies mastu, - suniurnėjo Bublanskis, — pernai ji metus 
praleido užsienyje, galimas daiktas, kad bandys ir vėl pasprukti 
iš šalies. 

— Kiek mes tuo tikri? 

Jis gūžtelėjo pečiais. 

— Sulaikom žmones turėdami ir daug mažiau įrodymų, - at- 
sakė jis. 

— Jos pirštų atspaudų yra ant Enšedės žmogžudysčių įran- 
kio. Jos globėjas taip pat nužudytas. Neužbėgdama įvykiams už 
akių, spėju, kad jam nužudyti buvo pavartotas tas pats ginklas. 
Rytoj sužinosime — technikai lovos dugne rado palyginti gerai 
išsilaikius; kulkos fragmentą. 

— Puiku. 

— Apatiniame stalo stalčiuje gulėjo keli revolverio patronai. 
Kulkos su urano branduoliu ir auksine galvute. 

— Supratau. 

— Surinkta pakankamai daug dokumentų, patvirtinančių, 
kad Salander nesveika. Bjurmanas buvo jos globėjas ir ginklo 


savininkas. 

— Hmmm... - nutęsė nepatenkintas Konsteblis Burbulas. 

- Žinome, kas sieja Salander ir porą Enšedėje — Mikaelis 
Bliumkvistas. 

— Hmmm... - pakartojo jis. 


— Tu, man rodos, dvejoji. 

— Man nesusiklosto vieningas Salander portretas. Dokumen- 
tai teigia viena, o Armanskis ir Bliumkvistas — visiškai ką kita. 
Pasak dokumentų, tai sutrikusio intelekto psichopatė. Pasak 
jų - kompetentinga tyrėja. Skirtumas didokas. Be to, nenusta- 
tytas Bjurmano nužudymo motyvas, net nepatvirtinta, kad ji 
pažinojo Enšedės aukas. 

— O kokių motyvų reikia psichoze sergančiai klaikšei? 

— Aš dar nebuvau užėjęs į miegamąjį. Kaip ten atrodo? 

— Radau Bjurmaną užsikniaubusį ant lovos. Klūpo ant grin- 
dų, tarsi kalbėtų poterius. Nuogas. Nušautas į pakaušį. 

— Vienu šūviu? Visai kaip Enšedėje. 

— Kiek pastebėjau, šauta tik vieną kartą. Tiesa, Salander, jei 
tai jos darbas, greičiausiai privertė jį atsiklaupti prie lovos dar 
prieš paleisdama šūvį. Kulka įėjo skersai iš viršaus ir išlindo per 
veidą. 

— Šovė į pakaušį. Kuo ne susidorojimas. 

— Būtent. 

— Sakau... kažkas juk turėjo girdėti šūvį. 

— Miegamojo langas išeina į galinį kiemą, ir apatiniai, ir vir- 
šutiniai kaimynai išvykę Velykų šventėms. Langas uždarytas. 
Be to, ji panaudojo pagalvę — garsui prislopinti. 

— Labai jau viskas apskaičiuota. 

Tą pačią akimirką galvą pro tarpdurį kyštelėjo Gunaras Sa- 
miuelsonas iš Teismo ekspertizės skyriaus. 

— Sveikutis, Burbule, — pasilabino jis ir kreipėsi į jo kolegę: — 
Mudig, mes rengėmės perkelti kūną ir apvertėm jį. Reikėtų tau 
pasižiūrėti vieną dalyką. 

Jie nusekė paskui į miegamąjį. Nilso Bjurmano palaikai buvo 
paguldyti ant vežiojamų neštuvų. Pirmasis etapas pakeliui pas 
patologą. Niekas neabejojo dėl mirties priežasties. Kaktoje žio- 
jėjo masyvi decimetro skersmens atviros mėsos žaizda, didžioji 
dalis kaktikaulio kadaravo pakibusi ant odos skyvyto. Purslais 
aptiškusi lova ir siena taip pat bylojo savo. 

Bublanskis nepatenkintas papūtė lūpas. 

— O ką žiūrėti? - paklausė Mudig. 

Gunaras Samiuelsonas kilstelėjo maršką apnuogindamas 
Bjurmano papilvę. 

Bublanskis užsidėjo akinius, drauge su Mudig žengdamas 
artyn perskaityti Bjurmanui ant pilvo ištatuiruoto teksto. Ne- 
grabios, nelygios raidės neabejotinai neįgudusio tatuiruotojo 
rankų darbas. Tačiau užrašas rėkte rėkė: AŠ ESU SADISTINĖ 
KIAULĖ, IŠGAMA IR ŽAGINTOJAS. 

Mudig ir Bublanskis apstulbę susižvalgė. 

— Ar tik nebūsime susidūrę su tam tikromis užuominomis į 


motyvą? — galop išspaudė Mudig. 


EIDAMAS NAMO, MIKAELIS BLIUMKVISTAS 7-Ele- 
ven nusipirko keturis šimtus gramų gatavo makaronų apkepo, 
namuose įkišo pakelį į mikrobangę, pats jau rengdamasis ir lįs- 
damas trims minutėms po dušu. Susiradęs šakutę pavalgė stovė- 
damas tiesiai iš pakuotės. Buvo alkanas, tačiau visiškai nejautė 
apetito, trokšdamas kuo greičiau praryti maistą. Baigęs atsidarė 
silpno Ves/fyn alaus ir išgėrė tiesiai iš butelio. 

Pirma, nedegdamas šviesos atsistojo prie lango su vaizdu į 
Senamiestį ir nė nekrustelėdamas prastovėjo daugiau kaip dvi- 
dešimt minučių, bandydamas apie nieką negalvoti. 

Lygiai para anksčiau jis tebeviešėjo pobūvyje pas seserį, kai 
jam į mobilųjų paskambino Dagas. Tą akimirką juodu su Mija 
dar tebebuvo gyvi. 

Jis nemiegojo geras trisdešimt šešias valandas, o tie laikai, 
kai be pasekmių galėdavo būdrauti ištisas paras, jau praeityje. 
Tačiau jis žinojo, kad neužmigs galvodamas apie tai, ką matė. 
Atrodė, tarsi vaizdai iš Enšedės visam gyvenimui bus įsispaudę 
į atmintį. 

Galiausiai išjungęs mobilųjį susirangė po antklode. Vienuo- 
liktą vakaro vis dar nebuvo sumerkęs akių. Atsikėlęs išsivirė ka- 
vos. Įsijungė grotuvą, pasiklausė Debi Heri, dainuojančios apie 
Mariją. Susisupęs į pledą ant svetainės sofos, išgėrė kavą ir lei- 
dosi mąstyti apie Lisbetą Salander. 

Ką iš tiesų apie ją žinau? Nuotrupas. 

Žino, kad jos atmintis fotografinė, kad ji nepranokstama 
programišė. Žino, kad ji keistuolė, susikausčiusi, nenoriai pasa- 
koja apie save ir nė už grašį nepasitiki valdžios institucijomis. 

Jis žino, kad ji moka būti neapsakomai žiauri. Tik dėl šios jos 
savybės jis vis dar gyvas. 

Tačiau jis nė nesapnavo, kad ji paskelbta neveiksnia ir turi 
globėją, o dalį paauglystės praleido psichiatrijos klinikoje. 

Teks rinktis, kieno pusėn stoti. 

Kažkada po vidurnakčio jis apsisprendė paprasčiausiai neti- 
kėti policijos išvadomis, atseit Lisbeta nužudė Dagą su Mija. 
Šiaip ar taip, prieš pasmerkdamas ją yra skolingas jai progą 
pasiaiškinti. 

Nė nepajuto, kaip pagaliau užmigo, bet prabudo pusę pen- 
kių ant sofos. Nusvirduliavęs į lovą akimirksniu vėl nugrimzdo 
į miegą. 

MALINA ERIKSON ATSILOŠĖ Mikaelio Bliumkvisto so- 
foje. Nepagalvojusi susidėjo kojas ant staliuko — tarsi namuose — 
ir bematant vėl nukėlė. Mikaelis draugiškai nusišypsojo. 

— Nieko tokio, — tarė, — atsipalaiduok ir jauskis kaip namie. 

Ji irgi šyptelėjo ir vėl užsikėlė kojas ant stalo. 

Didįjį penktadienį Mikaelis į savo butą iš „Millennium“ re- 
dakcijos parsitempė viso Dago Svensono palikimo kopijas. Do- 
kumentai gulėjo išskirstyti ant svetainės grindų. Didįjį šešta- 
dienį juodu su Malina aštuonias valandas mėsinėjo elektroninę 
korespondenciją, užrašus, prikraigaliotas užrašų knygeles ir visų 
pirma būsimosios knygos tekstą. 

Rytą Mikaelį aplankė sesuo Anika Džianini, nešina bulva- 
riniais laikraščiais su rėksmingomis antraštėmis ir maksimaliai 
išdidinta Lisbetos Salander paso nuotrauka pirmuosiuose pusla- 


piuose. Pirmasis laikraštis nenuklydo nuo esmės: 
IEŠKOMA 


UŽ TRIGUBĄ 
ŽMOGŽUDYSTĘ 

Kiti savo antraštes nusprendė paskaninti: 


Policija gaudo 
PSICHOZE SERGANČIĄ 
ŽUDIKĘ 
MANIAKĘ 


Jie prakalbėjo valandą, kol Mikaelis išaiškino savo santykius 
su Salander ir dėl kokių priežasčių netiki, kad ji kalta. Baigda- 
mas paklausė sesers, ar galėtų atstovauti Salander, jei ji būtų 
sulaikyta. 

— Atstovauju moterims įvairiose išžaginimų ir kūno sužaloji- 
mų bylose, bet šiaip jau nesu baudžiamųjų bylų advokatė, - pri- 
minė Anika. 

— Tu pati nuovokiausia man žinoma advokatė, Lisbetai reikės 
žmogaus, kuriuo ji galėtų pasitikėti. Manau, ji tave pripažintų. 

Valandėlę pasvarsčiusi, Anika abejodama pažadėjo, kad pri- 
reikus juodvi su Salander galėtų pasitarti. 

Didįjį šeštadienį, pirmą valandą dienos, paskambino kri- 
minalinė inspektorė Sonja Mudig prašydama leidimo nedel- 
siant užeiti pasiimti Lisbetos Salander rankinės. Akivaizdu, 
kad policija bus atplėšusi ir perskaičiusi jo laišką Lisbetai į 
Lundo gatvę. Mudig pasirodė vos po dvidešimties minučių, 
Mikaelis pakvietė sėstis šalia Malinos prie pietų stalo svetai- 
nėje. Nuėjęs atnešė iš virtuvės Lisbetos krepšelį, paguldytą į 
lentyną šalia mikrobangės. Prieš tai akimirką padvejojęs iš- 
traukė iš jo plaktuką ir ašarinių dujų patroną. Įkalčių slėpimas. 
Ašarinių dujų patronai klasifikuojami kaip nelegalus ginklas, 
todėl užtrauktų bausmę. Plaktukas, be jokios abejonės, nu- 
kreiptų mintis į Lisbetos polinkį į smurtą. Kam to reikia, nu- 
sprendė Mikaelis. 

Jis pasiūlė Mudig kavos. 

— Ar galėčiau užduoti keletą klausimų? — pasiteiravo krimi- 
nalinė inspektorė. 

— Prašom. 

— Savo laiške Salander, kurį radome Lundo gatvėje, jūs rašo- 
te, kad esate jai skolingas. Ką turite mintyje? 

— Kad Lisbeta Salander padarė man didžiulę paslaugą. 

— Apie ką ėjo kalba? 

— Tai grynai asmeninio pobūdžio paslauga, apie kurią pasa- 
koti neketinu. 

Mudig įdėmiai jį stebėjo. 

— Neišleiskite iš akių, kad tai nužudymo bylos tyrimas. 

— Tikiuosi, kad kaip įmanoma greičiau suimsite tą niekšą, 
kuris nužudė Dagą ir Miją. 

— Jūs manote, kad Salander nekalta? 

— Taip. 

— Kas tada, jūsų galva, nužudė jūsų draugus? 

— Nežinau. Dagas Svensonas ketino paskelbti pavardes dau- 
gybės Žmonių, kurie dėl to daug kuo rizikuoja. Kaltininkas gali 
būti kas nors iš jų. | 

— O kam tokiam asmeniui žudyti advokatą Nilsą Bjurmaną? 

- Šito aš nežinau. Kol kas. 

Jo žvilgsnis buvo tvirtas ir kupinas pasitikėjimo savimi. 
Mudig nusišypsojo. Jai pasitaikė girdėti, kad jo pravardė Kalis 
Bliumkvistas. Staiga ji suprato, kodėl. 

— Bet ketinate sužinoti? 

- Jei pavyks. Galite perduoti Bublanskiui. 

— Taip ir padarysiu. Jei Salander atsilieptų, tikiuosi, pranešite 
mums. 

— Nesitikiu, kad ji atsilieps ir prisipažins, kad yra kalta įvyk- 
džiusi žmogžudystes, bet jei taip atsitiktų, aš padarysiu viską, 
kad įkalbėčiau ją eiti į policiją pasiduoti. Tokiu atveju taip pat iš 
visų jėgų bandysiu jai talkinti - jai reikės draugo. 

— Ojei sakys, kad yra nekalta? 

— Tokiu atveju tikiuosi, kad sugebės paaiškinti, kas atsitiko. 

— Pone Bliumkvistai — tik tarp mūsų ir nedarant dramblio iš 
musės. Tikiuosi, kad suvokiate, jog privalėsime Salander suimti, 
tad nedarysite jokių kvailysčių, jei ji atsišauktų. Jei pasirodytų, 
kad klystate ir kad tai ji įvykdė šiuos nusikaltimus, gali kilti pa- 
vojus gyvybei, jei į situaciją nebus pažvelgta rimtai. 

Mikaelis linktelėjo. 

— Tikiuosi, nereikės jums prikabinti seklių. Juk jums žinoma, 
kad pagal įstatymą draudžiama talkinti policijos ieškomam as- 
meniui. Šiuo atveju grėstų bausmė už nusikaltėlio slapstymą. 

— Aš savo ruožtu tikiuosi, kad skirsite keletą minučių ir ap- 
svarstysite kitus galimus nusikalstamos veikos vykdytojus. 

— Skirsime. Kitas klausimas. Gal numanote, kokiu kompiu- 
teriu dirbo Svensonas? 

— Jis turėjo padėvėtą Mac iBook soo, baltą su keturiolikos co- 
lių ekranu. Atrodė taip pat kaip ir mano kompiuteris, tik įstri- 
žainė didesnė. 

Mikaelis bakstelėjo į savo kompiuterį ant svetainės stalo. 

— Gal numanote, kur tas kompiuteris galėjo dingti? 

— Dagas jį nešiodavosi juodoje kuprinėje. Nė neįsivaizduoju, 
kad galėtų būti kur nors kitur nei jo namuose. 

— Namuose nėra. Tai gal darbovietėje? 

— Ne. Aš patikrinau Dago rašomąjį stalą, ten jo nėra. 

Jie minutėlę pasėdėjo tylėdami. 

— Tai telieka daryti išvadą, kad Svensono kompiuterio pasi- 
gendama? - galiausiai paklausė Mikaelis. 


MIKAELIS IR MALINA ĮVARDIJO atsakantį būrį žmonių, 
kurie, teoriškai žvelgiant, galėjo turėti motyvą nužudyti Dagą 
Svensoną. Visas pavardes juodu surašė ant kelių didelių juodraš- 
čio lapų, Mikaelis juos suklijavo ant svetainės sienos. Pavardžių 
sąrašas susidėjo išimtinai vien tik iš vyrų, arba prostitučių klien- 

tūros, arba sutenerių, figūruojančių knygoje. Aštuntą valandą 
vakaro susidarė trisdešimt septynios pavardės, iš kurių dvide- 
šimt devynias buvo galima identifikuoti, aštuonios Svensono 
medžiagoje buvo pakeistos pseudonimais. Dvidešimt identifi- 
kuotųjų - klientūra, įvairiais atvejais išnaudojusi merginas. 

Jie taip pat aptarė, ar derėtų publikuoti knygą. Publikuo- 
jant iškiltų praktinė problema — didelė dalis teiginių buvo 
pagrįsti informacija, kurią Dagas ar Mija žinojo asmeniškai 
ir prireikus galėjo pateikti, tačiau kitas autorius, mažiau iš- 
manydamas temą, turėtų gilintis nuodugniau arba rasti, kas 
patvirtins duomenis. 

Jie konstatavo, kad maždaug aštuoniasdešimt procentų esa- 
mo rankraščio gali būti leidžiama be didelių problemų, tačiau 
jei „Millennium“ išdrįstų spausdinti likusius dvidešimt, reikėtų 
nemažai pasiknisti. Abejonių dėl turinio teisingumo nekilo, jos 
atsirado grynai todėl, kad jie nebuvo kaip reikiant susipažinę 
su dalyku. Jei Svensonas būtų gyvas, spausdinti būtų galima nė 
nemirktelėjus - Dagas su Mija būtų atmetę galimus prieštara- 
vimus ar kritiką. 

Mikaelis pažvelgė pro langą. Buvo sutemę, lijo. Paklausė, gal 
Mija dar nori kavos. Mija atsisakė. 

— Na gerai, - tarė ji, - rankraščio turinį maždaug įsivaizduo- 
jam, bet juk neaptikom jokių Dago ir Mijos žudiko pėdsakų. 

— Žudiko pavardė galbūt parašyta ant sienos, - tarė Mika- 
elis. 

— Tai gali būti žmogus, visiškai nieko bendra neturintis su 
knyga. O gali būti ir tavo draugė. 

— Lisbeta, - tarė Mikaelis. 

Malina slapčia dirstelėjo į jį. „Millennium“ ji jau spėjo pra- 
dirbti aštuoniolika mėnesių, įsidarbinusi pačiame baisiosios Ve- 
nerstriomo aferos sukelto chaoso įkarštyje. Po daugybės metų 
pavadavimo, laikinų tarnybų, „Millennium“ tapo pirmąja jos 

darboviete su neterminuota darbo sutartim. Čia ji jautėsi kaip 
namie. „Millennium“ — prestižinis darbas. Jos ryšiai su Eri- 
ka Berger ir kitais darbuotojais buvo artimi, tačiau Mikaelio 
Bliumkvisto draugijoje visada jausdavosi truputį nepatogiai. Jo- 
kios aiškios priežasties tam nebuvo, tačiau iš visų kolegų Mika- 
elis jai atrodė uždariausias ir neprieinamiausias. 

Pernai jis į darbą ateidavo vėlai po pietų ir pats vienas kiurk- 
sodavo arba savo kabinete, arba pas Berger. Neretai būdavo išsi- 
blaškęs, pirmaisiais mėnesiais Malinai atrodydavo, kad dažniau 
jį mato televizijos studijoje nei redakcijoje. Jis dažnai išvykdavo 
ar bent jau būdavo užsiėmęs kažkuo kitu. Jis nesiimdavo inici- 
atyvos bendravimams, o sprendžiant iš komentarų, kuriuos jos 
ausys pagavo kalbantis kitiems bendradarbiams, Mikaelis pasi- 
keitė. Tapo tylesnis ir ne toks nuoširdus. 

— Jei man tektų bandyti išsiaiškinti, kodėl Dagas ir Mija buvo 
nušauti, būtų gerai daugiau žinoti apie Salander. Aš nežinau, 
nuo ko pradėti, nebent... 

Paskutiniai jos sakinio žodžiai pakibo ore. Mikaelis pašnai- 
ravo į ją. Galiausiai įsitaisė fotelyje atokiau ir taip pat susidėjo 
kojas ant stalo. 

— Ar tau patinka dirbti „Millennium“? — paklausė netikė- 
tai. — Sakau, dirbi jau pusantrų metų, o aš per savo lakstymus 
net nespėjau dorai su tavim susipažinti. 

— Man patinka be galo, be krašto, —- patikino Malina. - O 
redakcija manimi patenkinta? 

Mikaelis šyptelėjo. 

— Mudu su Erika vis pasidžiaugiam, kad tokio kompeten- 
tingo redakcijos sekretoriaus dar nesam turėję. Mums tu tikras 
radinys. Atleisk, nepasakiau anksčiau. 

Malina patenkinta išsišiepė. Pagyros iš didžiojo Mikaelio 
Bliumkvisto lūpų netgi labai pamalonino. 

— Bet aš iš esmės aš ne to klausiau. 

— Tu klausi apie Lisbetos Salander santykius su „Mille- 
nnium“. 

— Jūs abu su Erika labai jau šykštit informacijos. 

Mikaelis linktelėjo, žvelgdamas jai į akis. Ir jis, ir Erika vi- 
siškai pasitikėjo Malina, tačiau esama dalykų, kurių su ja apta- 
rinėti nevalia. 

— Nesiginčysiu, — tarė, - jei aiškinsimės Dago ir Mijos nužu- 
dymą, tau bus reikalingi išsamesni duomenys. Aš - pirminis jų 
šaltinis ir, be to, grandis tarp Lisbetos ir Dago bei Mijos. Nieko 
nelaukusi gali pradėti uždavinėti klausimus, o aš atsakysiu iki 
galimos ribos. Kai negalėsiu atsakyti — įspėsiu. 

— Kam tie nutylėjimai? Kas ta Lisbeta Salander ir ką bendra 
ji turi su „Millennium ? 

— Tai štai. Prieš dvejus metus aš Salander pasisamdžiau ty- 
rėja ekstremaliai komplikuotam darbui. Čia ir iškyla problema, 
nes negaliu pasakoti, kokį darbą Lisbeta man atliko. Erika žino, 
apie ką eina kalba, tačiau yra saistoma pažado tylėti. 

— Prieš dvejus metus... vadinasi, prieš tau sutriuškinant Ve- 
nerstriomą. Gal galiu spėti, kad ji atliko tiriamąjį darbą, susijusį 
su tuo? 

— Nespėliok. Aš nei patvirtinsiu, nei paneigsiu. Pasakysiu tik 
tiek, kad pirmiausia įdarbinau ją visai kitkam, ir ji pranoko bet 
kokius lūkesčius. 

— Ką gi, kiek aš suprantu, tu Hedestade gyvenai vos ne atsis- 
kyrėlio gyvenimą. 

Hedestadas tą vasarą nebuvo visiškai ignoruojamas žinias- 
klaidos. Iš numirusių prisikėlė Harieta Vanger ir taip toliau. 
Kad ir kaip keista būtų, „Millennium“ apie ją nerašė nė žodžio. 

— Kaip jau sakiau... aš nesakau nei bu, nei be. Gali spėlioti, 
kiek tinkama, o tikimybę, kad pataikysi teisingai, laikau prak- 
tiškai nuline, — jis nusišypsojo, - tačiau mes apie ją nerašome 
todėl, kad ji mūsų valdybos narė. Tegu kitos žiniasklaidos prie- 
monės ją stebi. O dėl Lisbetos - patikėk mano žodžiu - tai, ką ji 

padarė mano labui, neturi absoliučiai jokio loginio ryšio su tuo, 
kas įvyko Enšedėje. Tai paprasčiausiai niekaip nesusiję. 

— Suprantu. 

— Leisk duoti tau patarimą. Nespėliok. Nedaryk jokių išva- 
dų. Tiesiog konstatuok, kad ji man dirbo ir kad man nevalia 
aptarinėti, koks tai darbas. Žinai, dar pasakysiu tau, kad ji man 
pasitarnavo ir daugiau. Bendradarbiavimo metu išgelbėjo man 
gyvybę. Tikrąja to žodžio prasme. Ir aš jai amžinai dėkingas. 

Malina nustebusi kilstelėjo antakius. Apie tai „Millennium“ 
niekas nebuvo nė puse lūpų prasitaręs. 

— Vadinasi, tu ją gana gerai pažįsti, jei teisingai supratau. 

— Spėju — tiek, kiek tik kitam žmogui apskritai įmanoma pa- 
žinti Lisbetą Salander, — tarė Mikaelis. - Ji turbūt vienas užda- 
riausių mano sutiktų žmonių. 

Mikaelis staiga pakilo ir įsižiūrėjo į tamsą už lango. 

— Nežinau, kaip tu, bet aš ketinu įsipilti Vodka /ime, — tarė 
patylėjęs. 

Malina šyptelėjo. 


— Jau geriau nei kavos. 


VELYKŲ ŠVENTES DRAGANAS ARMANSKIS leido va- 
sarnamyje Blidėje, skirdamas laiko apmąstymams apie Lisbetą 
Salander. Jo suaugę vaikai nusprendė nešvęsti švenčių su tėvais. 
Žmona Ritva, su kuria pragyventa jau dvidešimt penkeri metai, 
akimirksniu pastebėdavo, kada jis mintimis nuklydęs į tolius. 
Kaip dabar — nugrimzdavo į bežadį galvos laužymą, pašauktas 
atsiliepdavo išsiblaškiusiu balsu. Kiekvieną dieną sėsdavo į auto- 
mobilį ir važiuodavo į kaimo krautuvę pirkti laikraščių. Grįžęs 
sėsdavo prie verandos lango ir skaitydavo apie Lisbetos Salander 
gaudynes. 

Armanskis jautėsi nusivylęs savimi. Nusivylimą žadino tai, 
kad taip stipriai apsiriko vertindamas Salander. Kad ji turi psi- 

chinių problemų, jis žinojo daugybę metų. Mintis, kad gali 
griebtis prievartos ir sužaloti tą, kuris jai grasina, nebuvo jam 
svetima. Kad susidorojo su savo globėju — kurį ji, be jokios abe- 
jonės, laikė žmogumi, lendančiu į jos asmeninius reikalus - tam 
tikra prasme buvo protui įveikiama mintis. Bandymus reguliuo- 
ti jai gyvenimą ji suvokdavo kaip provokaciją, o gal net priešišką 
išpuolį. 

Tačiau jo smegenys atsisakinėjo rasti priežastį, privertusią ją 
važiuoti į Enšedę ir nušauti du žmones, kurie, pasak visų priei- 
namų šaltinių, jai nepažįstami. 

Armanskis visą laiką tikėjosi, kad tarp Salander ir poros 
Enšedėje bus nustatytas koks nors loginis ryšys — kad vienas 
kuris buvo su ja susidūręs arba savo elgesiu įsiutinęs ją. Tačiau 
žiniasklaida neatskleidė jokių sąsajų, vien spėliodama, ar nebus 
psichinė ligonė Lisbeta Salander ištikta kažkokio priepuolio. 

Jis dusyk skambino kriminaliniam inspektoriui Bublanskiui 
teiraudamasis apie įvykių raidą, tačiau ir operatyvinių tyrimų 
vadovas negalėjo paaiškinti, kaip kitaip nei per Mikaelį Blium- 
kvistą Salander būtų susijusi su Enšede. Bet jau čia tyrimas at- 
sitrenkė į sieną. Mikaelis Bliumkvistas pažinojo ir Salander, ir 
nužudytąją porą Enšedėje, tačiau nebuvo absoliučiai jokių įro- 
dymų, kad Salander pažinojo ar bent buvo girdėjusi apie Sven- 
soną ir Bergman. Taigi įvykiai nesidavė atsekami. Jei nebūtų 
nužudymo įrankio su jos pirštų atspaudais ir neginčytinos sąsa- 
jos su pirmąja auka, advokatu Bjurmanu, policijos darbas aps- 
kritai būtų patekęs aklavietėn. 


SUVAIKŠČIOJUSI Į MIKAELIO VONIĄ, Malina vėl įsi- 
taisė ant sofos. 

— Taigi apibendrinant, — tarė ji. - Mūsų uždavinys - įsitikin- 
ti, ar Salander tikrai, kaip teigia policija, nužudė Dagą ir Miją. 
Nė neįsivaizduoju, nuo ko pradėti. 

— Žvelk į tai kaip į tiriamąjį žurnalistinį darbą. Neatliki- 
nėsime paralelinio policijos tyrimo norėdami atspėti, kas jiems 
žinoma. Mūsų darbas niekuo nesiskirs nuo bet kurio kito, tik 
tiek, kad nebūtinai publikuosime išaiškintus rezultatus. 

— Bet jei Salander yra žudikė, tarp jos ir Dago su Mija turi 
būti kažkas bendra. O vienintelis bendras vardiklis — tai tu. 

— Šiuo atveju tai neįmanoma. Lisbetos nemačiau daugiau kaip 
metus. Net neįsivaizduoju, iš kur jai žinot apie jų egzistenciją. 

Mikaelis staiga nutilo. Skirtingai nuo visų kitų, jam buvo ne 
paslaptis, kad Lisbeta Salander — pasaulinio lygio programišė. 
Staiga jam toptelėjo, kad jo kompiuteris pergrūstas korespon- 
dencijos su Svensonu ir įvairių jo knygos versijų. Be to, ten guli 
ir elektroninė Mijos disertacijos kopija. Jis nebuvo tikras, ar Lis- 
beta tikrino jo kompiuterį, bet taip būtų galėjusi suprasti, kad 
jis pažįsta Dagą. 

Bėda tik ta, kad Mikaelis kaip gyvas negalėjo sugalvoti nė 
vieno vienintelio motyvo, kurio vedama Lisbeta vien dėl to va- 
žiuotų į Enšedę nušauti Dago ir Mijos. Atvirkščiai — jie juk ren- 
gė publikacijas apie smurtą prieš moteris, kam Lisbeta pritartų 
visomis keturiomis. Jei Mikaelis bent truputį ją pažįsta. 

— Iš tavo veido atrodo, tarsi būtum kažką sugalvojęs, - paža- 
dino jį iš apmąstymų Malina. 

Mikaelis nė neketino pagarsinti Lisbetos talentų kompiute- 
rijos srityje. 

— Ne, tik šiaip jaučiuosi pavargęs ir galva susisukusi, — pa- 
siaiškino. 

— Ji dabar įtariama nužudžiusi ne tik Dagą ir Miją, bet ir 
savo globėją, čia aiškesnės sąsajos ir norėti nereikia. Ką tu apie 
jį Žinai? 

— Ničnieko. Gyvenime nesu girdėjęs apie advokatą Bjurmaną 
ir netgi nežinojau, kad ji turi globėją. 

— Bet tikimybė, kad kas nors kitas būtų nužudęs visus tris, 
tiesiog minimali. Tarkim, kas nors nužudė Dagą ir Miją kaip 

tik dėl jų reportažo, bet tam asmeniui nėra nė mažiausio pagrin- 
do nužudyti dar ir Salander globėją. 

— Žinau ir laužau galvą iki sąmonės netekimo. Tiesa, turiu 
vieną galimą versiją,pagal kurią ir Dagą su Mija, ir Lisbetos glo- 
bėją galėjo nužudyti pašalinis žmogus. 

— Ir kokia ji? 

— Sakykim, Dagą su Mija nužudė už tai, kam kapstėsi po 
sekso prekybą. Sakykim, Lisbeta kažkokiu būdu įpainiota kaip 
trečia šalis. Bjurmanas buvo jos globėjas, vadinasi, esama gali- 
mybės, kad ji tiesiog išsipasakojo jam ir taip jis tapo liudininku 
arba sužinojo ką nors, dėl ko ir buvo nužudytas. 

Malina valandėlę pasvarstė. 

— Suprantu tavo mintį, - tarė abejodama, - bet tu juk niekaip 
negali įrodyti šios teorijos. 

— Būtent — niekaip. 

— Ką tu pats manai? Kalta ji ar ne? 

Prieš atsakydamas Mikaelis ilgai galvojo. 

— Pasakysiu štai taip. Ar ji sugebėtų nužudyti? Atsakymas 
„taip. Lisbeta Salander linkusi į smurtą. Esu matęs, ką ji suge- 
ba, kai... 

— Kai ji išgelbėjo tau gyvybę? 

Mikaelis linktelėjo. 

— Pasakoti, kas tada įvyko, negaliu. Vienas žmogus rengėsi 
mane nužudyti ir jam tai beveik pavyko, bet ji sutrukdė ir Žiau- 
riai jį sužalojo golfo lazda. 

— Ir tu nieko neminėjai policijai? 

- Jokiu būdu. Čia tik tarp mudviejų. 

— Supratau. 

Jis griežtai Žiūrėjo į ją. 

— Malina, aš privalau žinoti, kad šiomis aplinkybėmis galiu 
tavimi pasitikėti. 

— Aš niekam nepasakosiu, ką mes aptarinėjame. Net ir Anto- 
nui. Tu ne tik mano viršininkas — tu man patinki kaip žmogus 
ir aš neketinu tau pakenkti. 

Mikaelis kinktelėjo. 

— Atleisk, — tarė. 

— Baik atsiprašinėti. 

Jis susijuokė, paskui vėl surimtėjo. 

— Esu tikras, kad jei būtų prireikę norint mane išgelbėti, ji 
būtų jį nužudžiusi. 

— Supratau. 

— Tačiau tuo pat metu ji, mano akimis, yra racionali būtybė. 
Ji keistuolė, tas tiesa, bet visiškai racionali, nors vadovaujasi vien 
savo pačios logika. Smurtą ji panaudojo, nes tai buvo būtina, o 
ne todėl, kad buvo tam nusiteikusi. Žudymui jai reikalinga prie- 
žastis — ekstremalus pavojus ir išprovokavimas. 

Jis dar kurį laiką pagalvojo. Malina kantriai stebėjo jį. 

— Apie jos globėją nieko negaliu pasakyti, nes ničnieko apie 
jį nežinau. Bet man paprasčiausiai galvoj netelpa, kad ji būtų 
nušovusi Dagą ir Miją. Aš tuo netikiu. 

Jie ilgai tylėjo. Dirstelėjusi į laikrodį, Malina pastebėjo, kad 
jau pusė dešimtos vakaro. 

— Vėlu. Man reikėtų namo, - tarė. 

Mikaelis linktelėjo. 

— Visą dieną plūkėmės. Rytoj galėsim toliau galvas kvaršinti. 
Ne ne, neplauk indų, aš pats. 


NAKTĮ Į VELYKŲ SEKMADIENĮ Armanskis pragulėjo 

nesumerkdamas akių ir klausydamasis Ritvos šnopavimo. Dra- 

ma jam taip pat nesidavė atsekama. Galiausiai jis pakilo, apsiavė 

šlepetes, užsimetė chalatą ir nuėjo į bendrą kambarį. Oras buvo 

vėsus, jis įmetė kelias pliauskas į skalūno židinį, atsidarė silpno 

alaus ir atsisėdęs įsistebeilijo į tamsą prie Fiuriusundsledeno. 
Kiek aš žinau? 

Armanskis galėjo nedvejodamas patvirtinti, kad Salander 
kuoktelėjusi ir neprognozuojama. Dėl to nesuklysi. 

Jis žinojo, kad kažkas atsitiko 2003-iųjų žiemą, kai ji staiga 
nustojo jam dirbti ir metus slapstėsi užsienyje. Jis buvo įsitiki- 
nęs, kad nagus prie jos dingimo yra prikišęs Mikaelis Blium- 
kvistas - bet pats Mikaelis nežinojo, kas atsitiko. 

Grįžusi užėjo pas jį. Teigė esanti „finansiškai nepriklauso- 
ma“, Armanskiui iš to paaiškėjo, kad ji turi pinigų ir kurį laiką 
galės pragyventi. 

Šį pavasarį ji lankė Holgerį Palmgreną. Su Bliumkvistu su- 
sisiekusi nebuvo. 

Ji nušovė tris žmones, du jų, regis, visiškai jai nepažįstamus. 

Kažkas ne taip. Nėra jokios logikos. 

Armanskis gurkštelėjo alaus tiesiai iš butelio, prisidegė ciga- 
rilę. Jį graužė ne tik šios mintys, bet ir sąžinė, o tai dar labiau 
aptemdė švenčių nuotaiką. 

Bublanskio vizito metu jis, be jokios abejonės, pateikė šiam 
kiek galėdamas daugiau informacijos, kad Salander būtų su- 
imta nedelsiant. Kad ją privalu suimti, jis nė kiek neabejojo — 
kuo greičiau, tuo geriau. Tačiau jį graužė sąžinė už tai, kad 
yra tokios prastos nuomonės apie ją, kad išsyk už gryną pinigą 
priėmė žinią apie jos kaltę. Armanskis buvo realistas. Jei po- 
licija ateina sakydama, kad tas ir anas įtariams žmogžudyste, 
vadinasi, tikimybė, kad taip ir yra, didžiulė. Vadinasi, Salander 
kalta. 

Visgi policija neatsižvelgia į tai, kad ji galbūt turėjo pagrindo 
savo veiksmams — galbūt jos siautėjimui būta kokių švelninan- 
čių aplinkybių ar bent jau logiško paaiškinimo. Policijos užda- 


vinys — suimti ir įrodyti, kad ji paleido šūvius, o ne knaisiotis po 

jos psichikos labirintus ir tiksliai paaiškinti, kodėl taip atsitiko. 
Policija pasitenkina galėdama rasti bent kiek priimtiną nusikal- 
timo motyvą. Kita vertus, pritrūkus įkalčių, viską ramiai nura- 
šys beprotybės priepuoliui. Lisbeta Salander eina Matijo Flinko“ 
pėdomis. Armanskis papurtė galvą. 

Armanskiui šis paaiškinimas buvo ne prie širdies. 

Salander niekada nieko nedaro prieš savo valią, juoba prieš 
tai neapgalvojusi pasekmių. 

Šavotiška — taib. Beprotė — ne. 

Vadinasi, egzistuoja kažkoks paaiškinimas, kad ir koks nelo- 
giškas ir neperprantamas jis būtų pašaliniams. 

Kažkada apie antrą valandą nakties jis apsisprendė. 


* Mattias Flinkas - žemesnio rango karininkas profesionalas, 1994 m. ištiktas psichinio priepuolio 
nušovė $ ką tik diplomus gavusias gailestingąsias seseris ir 2 pracivius. Nuceistas laisvės atėmimu iki 


gyvos galvos. 

VELYKŲ SEKMABIENIS, KGVO 27 — ANTRABIENIS, KOVOS 29 


SEKMADIENIO RYTĄ PO NERAMIŲ apmąstymų nak- 
ties Draganas Armanskis atsikėlė anksti. Atsargiai nutykino į 
apačią, nežadindamas žmonos išsivirė kavos, pasidarė sumušti- 
nių. Paskui išsitraukė nešiojamąjį kompiuterį ir pradėjo rašyti. 

Atsivertęs raporto šabloną, kurį „Milton Security“ naudoda- 
vo asmens dosjė sudaryti, surašė raportą iš kiek galėdamas dau- 
giau bazinės informacijos apie Lisbetos Salander asmenį. 

Apie devintą nusileido Ritva, įsipylė kavos iš kavavirės. Pa- 
sidomėjo, ką veikiąs. Jis atsakė išsisukinėdamas ir atkakliai rašė 
toliau. Savo vyrą Ritva pažinojo pakankamai gerai, kad supras- 
tų, jog tądien jis šeimai prarastas žmogus. 


MIKAELIS KLYDO IR GREIČIAUSIAI DĖL to, kad nepa- 
galvojo, jog Velykų savaitgalis ir policijoje palyginti mažai dar- 
buotojų. Užtruko iki pat Velykų sekmadienio ryto, kol žinias- 
klaida išsiaiškino, kad kaip tik jis rado Dagą ir Miją. Pirmiausia 
apsireiškė Afžonb/ladet reporteris, senas Mikaelio pažįstamas. 

— Sveikas, Bliumkvistai. Čia Niklasonas. 

— Sveikas, Niklasonai, - atsiliepė Mikaelis. 

— Tu radai porą Enšedėje. 

Mikaelis patvirtino, kad tai tiesa. 

— Aš turiu informacijos, kad jie dirbo „Millennium“. 

— Tavo informacija iš dalies teisinga, iš dalies ne. Svensonas 
pagal autorinę sutartį rengė „Millennium“ publikaciją. Berg- 
man - ne. 

— Tu matai. Sultinga istorija. 

— Tikriausiai, — pavargusiu balsu tarė Mikaelis. 

— O jūs ko nieko neskelbiat? 

— Svensonas buvo geras draugas ir kolega. Pamanėm, kad 
būtų etiška leisti jo ir Mijos giminaičiams pirmiausia bent suži- 
noti, kas atsitiko, prieš paleidžiant kažkokią medžiagą. 

Mikaelis žinojo, kad šių jo žodžių tikrai niekas necituos. 

— Aišku. O ką Dagas rengė? 

— Medžiagą „Millennium“ publikacijai. 

— Apie ką? 

— O kokia rytojaus pagrindinė naujiena Afžonbladet? 

— Vadinasi, tai galėtų būti pagrindinė naujiena? 

— Klausyk, Niklasonai, eik šikt. 

— Na jau, jautrioji širdele. Kaip manai, ar žmogžudystė kaip 
nors susijusi su jo rengta medžiaga? 

— Dar sykį taip mane pavadini, aš dedu ragelį ir šiemet su 
tavim daugiau nešnekėsiu. 

— Gerai jau gerai, atsiprašau. Ar manai, kad Svensonas nužu- 
dytas dėl savo tiriamojo žurnalistinio darbo? 

— Aš nė nesįsivaizduoju, dėl ko jį nužudė. 

— Ar jo medžiaga turėjo ką nors bendra su Lisbeta Salan- 
der? 

— Ne, nė truputėlio. 

— Tu nežinai, ar Dagas pažinojo tą beprotę Salander? 

— Ne. 

— Dagas anksčiau yra labai daug rašęs apie kompiuterių nu- 
sikalstamumą. Ar „Millennium“ jis rengė tokio pobūdžio me- 
džiagą? 

Ar tu nenustosi, pamanė Mikaelis. Jau buvo bepasiunčiąs Ni- 
klasoną šunims šėko pjauti, tik staiga apsigalvojęs vienu ypu pa- 

šoko lovoje. Jam toptelėjo dvi paralelinės mintys. Niklasonas ir 
toliau kažko klausinėjo. 

— Pala, Niklasonai, minutėlę. Nepadėk ragelio. Aš tuoj 
grįšiu. 

Mikaelis atsikėlė ranka pridengęs mikrofoną. Staiga pasijuto 
tarsi atsidūręs visiškai kitoje planetoje. 

Nuo pat žmogžudystės Mikaelis suko smegenis, kaip ras- 
ti būdą susisiekti su Lisbeta Salander. Tikimybė, kad ji per- 
skaitys jo žodžius, labai didelė, nesvarbu, kur pati būtų. Jei jis 
išsigintų, kad pažįsta ją, ji nuspręstų, kad jis apleido ją arba 
išdavė. Jei jis ją gintų, kiti nuspręstų, kad jis Žino apie nu- 
žudymus daugiau nei nuduoda. Tačiau jei pasisakys reikiamu 
būdu, Lisbeta galbūt panūs su juo susisiekti. Proga pernelyg 
gera, kad leistum jai išsprūsti iš rankų. Tačiau jis turi kažką 
pasakyti į ragelį. Ti4 ką? 

— Atleisk, aš jau vėl čia. Ką sakei? 

— Aš klausiau, ar Dagas Svensonas rašė apie kompiuterių 
nusikalstamumą? 

— Jei nori mane pacituoti, galiu pažerti citatą. 

— Varyk. 

— Turėsi mane pacituoti žodis į Žodį. 

— O kaip aš kitaip galėčiau tave cituoti? 

— Į šį klausimą geriau neatsakinėsiu. 

— Tai ką nori pasakyti? 

— Aš tau parašysiu po penkiolikos minučių. 

- Ką? 

— Pasitikrink elektroninį paštą po penkiolikos minučių, — 
tarė Mikaelis dėdamas ragelį. 

Nuėjęs prie rašomojo stalo įjungė kompiuterį, paleido progra- 
mą Word. Susikaupęs pagalvojo dvi minutes ir pradėjo rašyti. 

[„Millennium“ vadovė Erika Berger giliai sukrėsta dėl nepriklau- 
somo žurnalisto ir kolegos Dago Svensono nužudymo. Ji tikisi, kad 
Žmogžudystės bus greit išaiškintos. 

Savo kolegą ir jo gyvenimo draugę Didžiojo ketvirtadienio naktį 
rado „Millennium“ atsakingasis redaktorius Mikaelis Bliumkvistas. 

— Dagas Svensonas buvo fenomenalus žurnalistas ir Žmogus, 
kurį be galo mėgau. Jis buvo pilnas naujų reportažų idėjų. Be kita 
ko, rengė didžiulį reportažą apie kompiuterinės informacijos pasi- 
savinimą, - sakė Aftonbladet Mikaelis Bliumkvistas. 

Nei Mikaelis Bliumkvistas, nei Erika Berger nelinkę spėlioti, kas 
kaltas dėl žmogžudysčių ir kokie nužudymo motyvai). 


Paskui Mikaelis surinko Erikos Berger numerį. 

— Sveika, iš tavęs ką tik ėmė interviu Afžonb/ader. 

— Nejaugi. 

Jis greitai perskaitė trumpas citatas. 

— O kam? - paklausė Erika. 

— O tam, kad čia kiekvienas žodis tiesa. Dagas dešimt metų 
dirbo nepriklausomu žurnalistu, viena jo specializacijų - kom- 
piuterių saugumas. Aš ne kartą su juo aptarinėjau šią temą, mes 
netgi svarstėm, gal leisti vieną jo tekstą, kai būsim baigę prekybą 
žmonėmis. - Jis patylėjo penkias sekundes. - Gal dar ką pažįsti, 
ką domina kompiuterinės informacijos pasisavinimo klausimai? 

Erika pratylėjo dešimt sekundžių. Paskui susigaudė, kokios 
Mikaelio užmačios. 

— Gudruolis. Tikras lapė. Taip ir toliau. 

Po minutės vėl paskambino Niklasonas, jau gavęs elektroninį 
Mikaelio laišką. 

— Na ir kokia čia tau citata? 

— Tai viskas, ką gausi, ir tai daugiau nei iš mūsų išpeš bet ku- 
ris kitas laikraštis. Arba paleidi visą citatą, arba apskritai nieko. 

VOS IŠSIUNTĘS LAIŠKĄ NIKLASONUI, Mikaelis vėl 
sėdo prie rašomojo kompiuterio. Ir trumpai pasvarstęs parašė 
neilgą laišką: 


[Brangi Lisbeta, 

Rašau tau šį laišką ir palieku jį savo kietajame diske būdamas įsiti- 
kinęs, kad tu anksčiau ar vėliau jį perskaitysi. Prisimenu, kaip tu prieš 
dvejus metus okupavai Venerstriomo kietąjį diską, ir įtariu, kad pasi- 
naudojusi proga lindai ir į mano kompiuterį. Šiuo metu jau bet kam 
akivaizdu, kad tu nenori su manimi prasidėti. Dar nežinau, kodėl nu- 
traukei su manimi ryšius būtent tokiu būdu, bet klausinėti neketinu, 
tau aiškintis nereikės. 

Deja, nori tu to, ar ne, pastarųjų dienų įvykiai ir vėl mudu suvedė. 
Policija teigia, kad tu šaltakraujiškai nužudei du žmones, kuriuos aš 
labai mėgau. Kad žmogžudystės buvo brutalios, man netenka abe- 
joti - tai aš radau Dagą ir Miją keletą minučių po to, kai jie buvo 
nušauti. Bėda ta, kad netikiu, jog tai tu juos nušovei. Bent jau viliuo- 
si. Jei tu, kaip teigia policija, esi psichoze serganti žudikė, vadinasi, 
arba aš susidariau apie tave visiškai klaidingą nuomonę, arba tu per 
praėjusius metus neatpažįstamai pasikeitei. Tačiau jei žudikė ne tu, 
vadinasi, policija gaudo ne tą Žmogų. 

Šiomis aplinkybėmis turėčiau turbūt tave paraginti pasiduo- 
ti policijai. Visgi įtariu, kad kalbėčiau sienoms. Kita vertus, realiai 
žvelgiant, taip negalės tęstis be galo ir anksčiau ar vėliau tu būsi 
sulaikyta. Kai tai įvyks, tau reikės draugo. Jei nenori bendrauti su 
manimi, pabendrauk su mano seserimi Anika Džianini, ji advokatė. 
Aš jau kalbėjau su ja, ji sutiktų atstovauti tau, jei susisieksi su ja. Ja 
tu gali pasitikėti. 

„Millennium“ pradėtas tyrimas, aiškinamės, kas nužudė Dagą 
su Mija. Šiuo metu aš kaip tik sudarinėju sąrašą žmonių, kurie ga- 
lėjo turėti pakankamą pagrindą užčiaupti Dagui burną. Nežinau, ar 
einu teisingomis pėdomis, tačiau žadu vieną po kito tikrinti į sąrašą 
įtrauktus asmenis. 

Mano bėda ta, kad aš nesuprantu, kaip į visą šį kontekstą papuo- 
lė advokatas Nilsas Bjurmanas. Jis niekur neminimas Dago medžia- 
goje ir aš nematau absoliučiai jokių sąsajų tarp jo ir Dago su Mija. 

Padėk man. Labai prašau. Koks čia ryšys? 

Mikaelis. 

P.S. Turėtum pasikeisti paso nuotrauką. Labai jau ji neatitinka 
tikrovės.) 


Trumpai pasvarstęs, dokumentą pavadino [Salei]. Paskui su- 
kūrė naują bylą, pakrikštydams ją <LISBETA SALANDER> 


ir padėjo puikiai matomoje kompiuterio ekrano vietoje. 


ANTRADIENIO RYTĄ DRAGANAS Armanskis savo ka- 
binete „Milton Security“ sušaukė susirinkimą prie apvalaus pa- 
sitarimų stalo. Jis pakvietė tris asmenis. 

Pirmasis - Juhanas Freklundas. Šešiasdešimt dvejų metų am- 
žiaus buvęs kriminalinis Solnos policijos inspektorius, operaty- 
vinio „Milton“ skyriaus vadovas. Freklundas buvo atsakingas už 
planavimą ir analizę. Prieš dešimt metų Armanskis persiverba- 
vo jį iš valstybinės tarnybos, nuo tol laikydamas Freklundą vienu 
aštriausių savo įmonės protų. 

Kiti du Armanskio kviestieji — keturiasdešimt aštuonerių 
metų Sonis Bumanas ir dvidešimt devynerių Niklas Erikso- 
nas. Bumanas anksčiau taip pat dirbo policininku. Devintajame 
dešimtmetyje išauklėtas Normalmo greitojo reagavimo būryje, 
vėliau perbėgo į smurtinių nusikaltimų skyrių, kur dalyvavo de- 
šimtyse dramatiškų tyrimų. Lazerių Žmogaus siautėjimo laiko- 
tarpiu dešimtojo dešimtmečio pradžioje Bumanas buvo vienas 
pagrindinių tyrėjų. 1997-aisiais ne be tam tikrų įkalbinėjimų ir 
pažado apie gerokai didesnį atlyginimą, jis perėjo į „Milton“. 

Niklas Eriksonas buvo laikomas naujoku. Baigė aukštąją po- 
licijos mokyklą, tačiau kaip tik prieš pat valstybinius egzaminus 


— 343 — 


STIEG LARSSON 


sužinojo, kad turi įgimtą širdies ydą, ir tai reiškė, kad tam reika- 
linga didelė operacija, tačiau tai ne viskas — būsimoji Eriksono 
karjera policijoje baigėsi nė neprasidėjusi. 

Freklundas - buvęs Eriksono tėvo kolega —- Armanskiui pa- 
siūlė suteikti Niklui šansą. Kadangi analizės skyriuje pasitaikė 
laisva vieta, Armanskis sutiko jį įdarbinti. Ir jam neteko gailėtis. 
Eriksonas dirbo „Milton“ jau penkerius metus. Skirtingai nuo 
daugelio kitų operatyvinio skyriaus darbuotojų, Eriksonui trū- 
ko gatvės praktikos — tačiau jis demonstruodavo guvų protą ir 
talentą. 

— Visiems labą rytą, prisėskit, pradėkit skaityti, — nurodė 
Armanskis. 

Jis išdalijo po tris pluoštus su maždaug penkiasdešimt pus- 
lapių nukopijuotų spaudos iškarpų apie Lisbetos Salander gau- 
dynes bei trijų puslapių ilgumo jos biografija. Antrąją Velykų 
dieną Armanskis praleido rašydamas jos dosjė. Palaukęs, kol 
perskaitys ir Bumanas su Freklundu, tarė: 

— Spėju, kad nė vienam, gerbiamieji, nepraslydo pro akis ant- 
raštės pastarojo savaitgalio vakariniuose laikraščiuose. 

— Apie Lisbetą Salander, — tarė niūriai Freklundas. 

Sonis Bumanas palingavo galvą. 

Niklas Eriksonas žvelgė neperprantama mina, lūpose tarsi 
žaidė liūdna šypsena. 

Armanskis tiriamai stebėjo trijulę. 

— Mūsų darbuotoja, - tarė. - Kiek spėjote su ja susipažinti per 
jos išdirbtus metus? 

— Aš bandžiau su ja kartą pajuokauti, - Eriksonas probrėkš- 
mais šypsojosi, — patyriau nesėkmę. Maniau, kad ji man galvą 
nuims. Tokio nedraugiško žmogaus dar nebuvau sutikęs. Gal 
kokiais dešimčia sakinių ir esam persimetę. 

— Gan savotiška, - pritarė Freklundas. 

Bumanas truktelėjo pečiais. 

— Pamišėlė, grynas vargas darbe. Žinojau, kad kuoktelėjusi, 
bet nenumaniau, kad tokia protinė ligonė. 

Armanskis linktelėjo. 

— Tikra balta varna, — nesiginčijo jis. — Ir apsieiti su ja ne- 
lengva. Bet pasamdžiau ją todėl, kad per visą gyvenimą nebu- 
vau sutikęs geresnės tyrėjos. Jos pateikti dosjė visada stebindavo 
profesionalumu. 

— Man taip ir liko neaišku, - įsiterpė Freklundas, - aš nesuvo- 
kiu, kaip ji, būdama kone geniali, elgiasi kaip visiška asocialė. 

Visi trys sulinksėjo. 

— Paaiškinimo, žinoma, reikėtų ieškoti jos psichinėje būklė- 
je, - tarė Armanskis, bakstelėdamas į vieną segtuvą, - ją paskel- 
bė neveiksnia. 

— Aš nė nesuuodžiau, - stebėjosi Eriksonas, - sakau, ant kak- 
tos jai nebuvo parašyta. Ir jūs niekada nužsiminėte. 

— Neužsiminiau, - pripažino Armanskis, — todėl, kad, mano 
galva, ji ir taip išsiskiria. Visiems Žmonėms reikalingas šansas. 

— Šio eksperimento rezultatus ir matome Enšedėje, - įkando 
Bumanas. 


— Galbūt, - nesiginčijo Armanskis. 


ARMANSKIS AKIMIRKĄ DVEJOJO. Jis nenorėjo atskleis- 
ti savo silpnybės Lisbetai Salander trijų profesionalų akivaiz- 
doje, stebinčių jį lūkesčio kupinomis akimis. Pokalbio metu jie 
kalbėjo gan neutraliai, bet Armanskis žinojo, kad visi trys giliai 
dygisi Salander, kaip ir visi kiti likę „Milton Security“ dirban- 
tieji. Jam nevalia parodyti silpnumo ar ryžto stokos. Dalyką rei- 
kia pateikti taip, kad įsivyrautų entuziazmo ir profesionalumo 
atmosfera. 

— Pirmą kartą per visą įmonės istoriją nusprendžiau dalį 
„Milton“ resursų panaudoti grynai vidiniam reikalui, — tarė 

jis, — biudžete dėl to neturėtų susidaryti pernelyg didelė skylė. 
Šiaip ar taip, žadu judu, Bumaną ir Eriksoną, atleisti nuo stan- 
dartinių užsakymų. Jūsų užduotis, kol kas gal ir ne visai tiksliai 
nusakysiu, yra „išaiškinti tiesą apie Salander. 

Bumanas su Eriksonu abejodami sužiuro į Armanskį. 

— Prašysiu, kad tu, Freklundai, imtumeisi vadovauti tyrimui. 
Noriu žinoti, kas atsitiko ir kas privertė Salander nužudyti savo 
globėją bei porą Enšedėje. Tokie veiksmai turi būti logiškai 
paaiškinami. 

— Atleisk, mano akimis, tai grynai policijos uždavinys, - pa- 
prieštaravo Freklundas. 

— Be abejo, - atkirto Armanskis akimirksniu, — tačiau mes, 
palyginti su policija, turime vieną privalumą. Mes pažinojome 
Salander ir bent kiek numanorne, koks jos būdas. 

— Na jau, - Bumano balse nuskambėjo abejonė, - nepatikė- 
siu, kad bent vienas žmogus visoje įmonėje pažinojo Salander ar 
nors nuraukė, kas vyksta jos galvelėje. 

— Tai neturi reikšmės, —- nesutriko Armanskis, - Salander 
dirbo „Milton Security“. Manau, mums tenka atsakomybė išsi- 
aiškinti tiesą. 

— Salander mums jau nebedirba... kiek čia bus, greit dveji 
metai, - sumetė Freklundas, - mano nuomone, mūsų atsakomy- 
bė aiškintis jos pokštus ne tokia ir didelė. Be to, nemanau, kad 
policija apsidžiaugtų, jei imtume kištis į tyrimą. 

— Atvirkščiai, - suskubo Armanskis. Tai buvo jo koziris, ku- 
riuo būtinai reikėjo gerai sulošti. 

— Kaip tai? - paklausė Bumanas. 

— Vakar ilgai kalbėjausi su pora žmonių, ikiteisminio tyri- 
mo vadovu prokuroru Ekstriomu ir kriminaliniu inspektoriumi 
Bublanskiu. Tai jis praktiškai vykdo tyrimą. Ekstriomas šioje 
situacijoje jaučia spaudimą. Tai ne koks paprastas gangsterių 
tarpusavio santykių aiškinimasis, o įvykis, kuriam žiniasklaida 

skiria milžinišką dėmesį — susidorota su advokatu, kriminologe 
ir žurnalistu. Aš pareiškiau, kad ir mes nusprendėme pradėti 
bylos tyrimą, nes pagrindinė įtariamoji yra buvusi „Milton Se- 
curity“ darbuotoja. 

Prieš kalbėdamas toliau, Armanskis padarė pauzę. 

— Mudu su Ekstriomu sutarėmė, kad dabar svarbiausia kuo 
greičiau Salander sulaikyti, kol dar nespėjo pridaryti žalos nei 
sau, nei kam nors kitam, - tęsė jis. - Kadangi mes ją asmeniškai 
pažįstame geriau nei policija, galėtume patalkinti tyrimui. Taigi 
mudu su Ekstriomu sutarėme, kad jūs, - jis parodė į Bumaną ir 
Eriksoną, - persikelsite į; Kungsholmeną ir prisidėsite prie Bu- 
blanskio komandos. 

Visi trys nustebę pakėlė į Armanskį akis. 

— Atsiprašau už žioplą klausimą, bet mes šiuo metu civiliai, — 
pastebėjo Bumanas, - negi policija žada mus taip be niekur nie- 
ko prileisti prie tyrimo? 

— Būsite pavaldūs Bublanskiui, tačiau atsiskaitysite ir man. 
Galėsite laisvai prieiti prie tyrimo. Visa medžiaga, kurią turime 
ir kurią surinksite, bus perduota Bublanskiui. Policijai naudinga, 
nes komanda už dyka gauna pastiprinimą. Beje, nė vienas jūsų 
nėra visiškas civilis. Judu, Freklundai ir Bumanai, prieš pradė- 
dami darbą čia daug metų dirbote policijoje, ir tu, Eriksonai, 
baigei policijos mokyklą. 

— Bet tai juk neatitinka principų... 

— Anaiptol. Policija dažnai į tyrimus priima civilius konsul- 
tantus. Pavyzdžiui, psichologus seksualinių nusikaltimų bylose 
arba vertėjus, kur įsipainioję užsieniečiai. Jūs paprasčiausiai pri- 
klausysite komandai kaip civiliai konsultantai, disponuojantys 
specifinėmis žiniomis apie pagrindinę įtariamąją. 

Freklundas iš lėto kinkavo galva. 

— Aišku. „Milton“ prisijungia prie policijos tyrimo ir bando 
patalkinti sulaikant Salander. Kas dar? 

— Dar — vienas dalykas: jūsų užduotis iš „Milton“ pusės - iš- 
aiškinti tiesą. Nieko daugiau. Aš noriu žinoti, ar Salander tikrai 
nušovė tuos tris žmones. O tokiu atveju — kodėl. 

— O ką, dar yra abejonių dėl jos kaltumo? — paklausė 
Eriksonas. 

— Policijos surinkti netiesioginiai įrodymai labai apsunkina 
jos padėtį. Bet aš noriu Žinoti, ar istorijoje nebūta dar kokių 
plotmių — gal yra mums nežinomas nusikaltimo bendrininkas, 
laikęs ginklą šūvio momentu, arba gal egzistuoja kokios kitos 
aplinkybės. 

— Manau, aptikti švelninančių aplinkybių bus sudėtinga, juk 
kalba eina apie trigubą žmogžudystę, - pastebėjo Freklundas. — 
Tokiu atveju išeities tašku reikėtų laikyti įsitikinimą, kad ji vi- 
siškai nekalta. O tuo aš netikiu. 

— Aš irgi netikiu, — prisipažino Armanskis, — šiaip ar taip, 
jūsų darbas - visais įmanomais būdais palengvinti policijos dar- 
bą, kad ji kuo greičiau būtų sulaikyta. 

— Koks mūsų biudžetas? — pasidomėjo Freklundas. 

— Einamasis. Noriu, kad nuolatos mane informuotumėte apie 
išlaidas, o kai nebepavešime, nutrauksime darbus. Tik iškart 
pasakau, kad nuo šio momento prie bylos dirbsite mažiausiai 
savaitę visu etatu. 

Jis padvejojo dar valandėlę. 

— Aš pats Salander pažįstu geriausiai. Taigi mane turėsite 
laikyti vienu iš byloje veikiančių asmenų, tad privalėsite mane 
apklausti kaip ir kitus, — tarė galiausiai. 


SONJA MUDIG SKUBĖJO koridoriumi. Ji spėjo įpulti į tar- 
dymo kambarį kaip tik baigus traukyti kėdes ir atsisėdo šalia 
Bublanskio, į pasitarimą surinkusio visą tyrimo grupę, įskaitant 
ir ikiteisminio tyrimo vadovą. Hansas Fastė metė į ją suerzintą 
žvilgsnį ir paskui ėmėsi įžangos, mat pasitarimas buvo sureng- 
tas jo iniciatyva. 

Ir toliau kapstydamasis po ilgamečius socialinių tarnybų biu- 
rokratijos susirėmimus su Lisbeta Salander, tai yra nagrinėda- 
mas vadinamąją „psichopatės versiją, kaip jis pats sakė, Han- 
sas Fastė spėjo sukaupti neginčytinai gausią medžiagą. Fastė 
atsikrenkštė: 

— Pristatau daktarą Peterį Ieleburianą, vyriausiąjį Upsalos 
psichiatrinės Šv. Stepono ligoninės gydytoją. Jis maloniai sutiko 
atvykti į Stokholmą patalkinti tyrimui savo turimomis žinio- 
mos apie Lisbetą Salander. 

Mudig žvilgsnis nukrypo į Peterį Ieleburianą. Tai buvo 
žemaūgis vyras, rudais garbanotais plaukais, plieniniais aki- 
nių rėmeliais ir mažyte ožio barzdele. Vilkėjo smėlio spalvos 
velvetiniu švarku, džinsais ir šviesiai dryžuotais marškiniais, 
prasegtais po kaklu. Veido bruožai aštrūs, išvaizda bernio- 
kiška. Mudig Teleburianą buvo keletą kartų mačiusi ir anks- 
čiau, tačiau nekalbėjusi. Paskutiniajame aukštosios policijos 
mokyklos semestre jis skaitydavo paskaitas apie psichikos su- 
trikimus. Kartą jau po studijų ji dalyvavo tobulinimosi kur- 
suose, kur jis kalbėjo apie psichopatus ir psichopatinį jaunimo 
elgesį. Dar kita proga ji taip pat sėdėjo teisme, nagrinėjant 
bylą prieš žagintoją maniaką. Teleburianas buvo kviestas kaip 
liudytojas ekspertas. Jau ne pirmus metus dalyvaudamas vi- 
suomenės debatuose, jis buvo vienas garsiausių šalies psichi- 
atrų. Pasižymėjo kaip aistringas psichiatrijos srities taupymo 
politikos kritikas, taupymu esą tebuvę pasiekta vien psichi- 
atrijos klinikų uždarymo ir todėl žmonės, akivaizdžiai rei- 
kalingi skubios psichinės pagalbos, paliekami likimo valiai 
gatvėje, pasmerkti tapti benamiais ir asocialais. Po užsienio 
reikalų ministrės Anos Lind nužudymo Teleburianas buvo 
paskirtas valstybinės komisijos, tiriančios psichiatrinės glo- 
bos sistemos žlugimą, nariu. 

Teleburianas sveikindamasis su susirinkusiaisiais linktelėjo ir 
įsipylė mineralinio vandens į plastikinį puodelį. 

— Pamatysime, kuo galėsiu padėti, - atsargiai tarstelėjo, - ne- 
pakenčiu, kai mano žodžiai pildosi tokiomis aplinkybėmis. 

— Jūsų žodžiai pildosi? — nustebo Bublanskis. 

— Būtent. Tai ironiška. Tą patį vakarą, kai buvo įvykdytos 
žmogžudystės Enšedėje, dalyvavau televizijos apvaliojo stalo 
diskusijoje, kur aptarinėtos mūsų visuomenės tykančios bom- 
bos su laiko mechanizmu. Tai siaubinga. Žinoma, konkrečiai 
Lisbetos Salander mintyje neturėjau, tačiau pateikiau ne vieną 
pavyzdį — suprantama, neminėdamas pavardžių — kai pacien- 
tai, užuot laisvai vaikštinėję gatvėje, turėtų paprasčiausiai gu- 
lėti slaugos įstaigose. Spėju, kad policijai vien šiemet teks tirti 
bent pustuzinį žmogžudysčių arba nužudymų lengvinančiomis 
aplinkybėmis, kurių vykdytojas priklausys šiai, kiekybės prasme 
gana ribotai pacientų grupei. 

— Iurite galvoje, kad Salander — viena šių nevispročių? — pa- 
klausė Fastė. 

— Terminas „nevisprotis“ nelabai vartotinas. Vis dėlto — taip, 
ji priklauso kategorijai žmonių, kuriuos visuomenė yra apleidusi. 
Ji, be jokios abejonės, - viena šių pakrikusios psichikos individų, 
kurių, būtų mano valia, neleisčiau draugėn su kitais visuomenės 
nariais. 

— Turite galvoje, kad ji turėtų būti uždaryta dar prieš įvykdy- 
dama nusikaltimą? — paklausė Mudig, - bet tai ne visai atitinka 
teisinės visuomenės principus. 

Suraukęs antakius į ją piktai pašnairavo Fastė. Mudig pasiro- 
dė keista, ko jis prieš ją visą laiką dyglius atstatęs. 

— Jūs visiškai teisi, — sutiko Ieleburianas, taip netiesiogiai 
ištiesdamas jai pagalbos ranką. — Tai neatitinka teisinės visuo- 
menės principų, bent jau dabartinės teisinės visuomenės. Tai 
balansavimas tarp pagarbos individui ir pagarbos potencialioms 
aukoms, kurias po savęs gali palikti psichiškai nesveikas žmo- 
gus. Nė vienas atvejis nėra identiškas kitam, kiekvienas pacien- 


— 350 — 


MERGINA, KURI ŽAIDĖ SU UGNIMI 


tas turi būti traktuojamas individualiai. Savaime aišku, ir mes, 
psichiatrinės slaugos sistemos darbuotojai, taip pat darome klai- 
dų, išrašydami asmenis, kuriems gatvėje ne vieta. 

— Galbūt neverta šiomis aplinkybėmis pradėti gilintis į socia- 
linę politiką, — atsargiai įsiterpė Bublanskis. 

— Gryna tiesa, - pritarė Teleburianas, - kalba eina apie vieną 
specifinį atvejį. Leiskite tik pasakyti, kad jums svarbu įsisąmo- 
ninti, jog Lisbeta Salander — nesveikas žmogus, ne mažiau nei 
pacientas su skaudamu dantimi ar širdies yda reikalingas slau- 
gos. Ji gali pasveikti, ji jau galėjo būti sveika, jeigu jai būtų buvęs 
suteiktas tinkamas gydymas, kai ji vis dar tebebuvo pagydoma. 

— Jūs buvote jos gydytojas, — tarė Fastė. 

— Aš vienas iš daugelio susidūrusiųjų su Lisbeta Salander. Ji 
buvo mano pacientė ankstyvoje paauglystėje, aš drauge su kitais 
gydytojais vertinau jos būklę prieš priimant sprendimą paskirti 
jai globėją suėjus aštuoniolikai metų. 

— Ar galėtumėte apie ją papasakoti? — paprašė Bublanskis. — 
Kas galėjo ją priversti važiuoti į Enšedę ir nužudyti du nepažįs- 
tamus žmones. Kas galėjo ją priversti nužudyti savo globėją? 

Teleburianas nusijuokė. 

— Na ne, to aš jums pasakyti negaliu. Jau keletą metų ne- 
beseku jos psichinės raidos, man nežinoma, koks jos psichozės 
laipsnis. Vis dėlto galiu išsyk pažymėti, kad abejoju, ar Enšedės 
pora jai buvo nepažįstama. 

— Kas jus verčia taip teigti? — pasiteiravo Fastė. 

— Viena silpnųjų Salander gydymo kurso pusių ta, kad taip 
ir nebuvo nustatyta tikra diagnozė. To nepavyko padaryti dėl 
to, kad ji nepasidavė gydymui. Ji nuolatos spyrėsi neatsakinėti į 
klausimus ir nedalyvauti jokios formos terapiniame gydyme. 

— Vadinasi, jūs tiksliai nežinote, ar ji sveika, ar serga? — pa- 
klausė Mudig, — turiu galvoje tai, kad nėra diagnozės. 

— Žvelkime į tai štai taip, - tarė Teleburianas, - Salander 
man priskyrė tuo metu, kai jai kaip tik turėjo sueiti trylika. Ji 

buvo psichotinė, kentėjo nuo iškreipto realybės suvokimo ir aki- 
vaizdžios persekiojimo manijos. Mano paciente ji išbuvo dvejus 
metus priverstinai ją gydant Šv. Stepono ligoninėje. Priverstinai 
hospitalizavome dėl to, kad visą vaikystę demonstravo išskirtinį 
polinkį į smurtą prieš mokyklos draugus, mokytojus ir pažįs- 
tamus. Jai ne kartą buvo rašyti skundai dėl kūno sužalojimo. 
Tačiau smurtas kaskart būdavo nukreiptas prieš jos pažįstamus, 
tai yra prieš žmogų, pasakiusį arba padariusį ką nors, kas jai 
pasirodydavo kaip asmeninis įžeidimas. Nėra užregistruota nė 
vieno atvejo, kad ji būtų užsipuolusi visiškai nepažįstamą žmo- 
gų. Todėl aš ir manau, kad tarp jos ir nužudytųjų Enšedėje yra 
kažkokia sąsaja. 

— Yra viena išimtis — išpuolis metro, kai jai buvo septynioli- 
ka, - priminė Fastė. 

— Tuo atveju reikėtų manyti esant įrodyta, kad tai ji buvo 
užsipulta ir tik gynėsi, — nukirto Teleburianas, - žmogus, su 
kuriuo ji susidūrė, buvo pagarsėjęs seksualinis priekabiautojas. 
Sykiu tai ir geras jos būdo pavyzdys. Ji galėjo pasišalinti arba 
eiti arčiau prie kitų vagone buvusių keleivių. Tačiau nusprendė 
įvykdyti stambaus masto kūno sužalojimą. Patekus į pavojų, jos 
atsakomoji reakcija yra perdėtai Žiaurus smurtas. 

— Tai kas su ja iš tikrųjų negerai? — paklausė Bublanskis. 

— Kaip jau sakiau, nėra tikslios diagnozės. Aš pasakyčiau, kad 
jai šizofrenija ir kad ji nuolatos balansuoja ant psichozės ribos. 
Ji stokoja empatijos ir daugeliu atžvilgiu gali būti apibūdinama 
kaip sociopatė. Turiu pabrėžti, kad, mano galva, stebuklas, jog 
jai taip gerai sekėsi sulaukus pilnametystės. Ji aštuonerius metus 
išbuvo visateisė visuomenės narė, nors ir turėdama globėją, ir 
neįvykdė nė vienos poelgio, privedusio prie skundo policijai ar 
sulaikymo. Tačiau jos prognozės... 

— Prognozės? 

— Per tą laiką jai nebuvo skirtas joks gydymas. Spėju, kad 
liga, kurią galbūt būtume galėję sustabdyti ir pagydyti prieš de- 

šimt metų, šiuo metu jau yra tapusi neatsiejama jos asmenybės 
dalimi. Prognozuoju, kad, ją pagaliau sulaikius, jai nebus taiko- 
mas laisvės atėmimas. Jai būtinas gydymas. 

— Tai kaip, po velnių, apylinkės teismas galėjo nuspręsti, kad 
tramdomieji marškiniai jai nebereikalingi? — suburbėjo Fastė. 

— Tai greičiausiai keleto veiksnių derinys. Advokatas gerai 
pasmailintu liežuviu ir nuolatinės liberalizacijos bei taupymo 
politikos išdavos. Šiaip ar taip, aš, paprašytas teismo medicinos 
konsultacijos, priešinausi tokiam sprendimui. Tačiau mano nuo- 
monė nieko nelėmė. 

— Visgi jūsų suformuluota prognozė turbūt ir lieka spėlio- 
ne? — įsiterpė Mudig. — Tai yra... jūs juk tiksliai nežinote, ką ji 
patyrė nuo tada, kai jai suėjo aštuoniolika. 

— Tai daugiau nei spėlionė. Tai mano patirtis. 

— Arji linkusi į savidestrukciją? — pasiteiravo Mudig. 

— Norit pasakyti, ar įmanoma, kad ji nusižudys? Ne, abejoju. 
Ji greičiau egomanė psichopatė. Ji — visų svarbiausia. Visi kiti 
visuomenės nariai — nesvarbūs. 

— Minėjote, kad jos reakcija gali būti perdėtai žiaurus smur- 
tas, — tarė Fastė, — kitas žodžiais tariant, ją būtų galima laikyti 
pavojinga? 

Peteris Teleburianas ilgai stebeilijo į jį. Paskui, prieš atsaky- 
damas, nulenkė galvą ir pasitrynė kaktą. 

- Jūs nė neįsivaizduojate, kaip sunku tiksliai nusakyti būsimą 
vieno ar kito žmogaus reakciją. Nenorėčiau, kad Salander nu- 
kentėtų sulaikymo metu... tačiau - taip, jos atveju aš bandyčiau 
užtikrinti, kad sulaikymas vyktų su didžiausiu įmanomu atsar- 
gumu. Jei ji ginkluota, esama pagrįstos rizikos, kad ji panaudos 


ginklą. 

ANTRABIENIS, KSVS 28 — TREČIADIENIS, KGYS 38 


TRYS PARALELINIAI ENŠEDĖS BYLOS tyrimai ėmė 
įsibėgėti. Konsteblio Burbulo tyrimas turėjo valstybinėms ins- 
tancijoms būdingų privalumų. Iš pirmo žvilgsnio sprendimas, 
atrodė, slypi kažkur čia pat. Įtariamoji nustatyta, nužudymo 
įrankis rastas ir susietas su įtariamąja. Aptikta neginčytina įta- 
riamosios sąsaja su pirmąja auka ir įmanoma sąsaja (per Mikaelį 
Bliumkvistą) su kitomis dviem aukomis. Bublanskiui buvo likę 
tik pagauti Lisbetą Salander ir įkišti į kurią nors Krunubergo 
areštinės vienučių. 

Dragano Armanskio tyrimas buvo formaliai pavaldus ofi- 
cialiajam policijos tyrimui, tačiau Armanskis turėjo ir atskirą 
planą. Jis asmeniškai ketino kokiu nors būdu prižiūrėti Lisbetos 
Salander interesus — išaiškinti tiesą, o visų geriausia — tiesą, kuri 
galėtų pasitarnauti kaip švelninanti aplinkybė. 

„Millennium“ tyrimas buvo pats skurdžiausias. Leidiniui 
stigo resursų, kuriais disponavo ir policija, ir Armanskio orga- 
nizacija. Skirtingai nuo policijos, Mikaeliui Bliumkvistui visgi 
neypač rūpėjo nustatyti logiškus motyvus, kam Salander Enše- 
dėje nužudė du jo draugus. Kažkada per Velykas jis apsisprendė 
paprasčiausiai netikėti šia istorija. Jei Lisbeta kokiu nors būdu 
yra įsipainiojusi į žmogžudystes, tai ji padarė dėl visiškai kitų 
priežasčių nei įvardytosios oficialiojo tyrimo metu — kitaip ta- 

riant, arba ginklą laikė kažkas kitas, arba įvyko kas nors Lisbe- 
tai nepavaldaus. 


VISĄ KELIONĘ TAKSI NUO SLIUSENO iki Kungshol- 
meno Niklas Eriksonas pratylėjo. Jis svaigo nuo minties, kad 
pagaliau, netgi be jokio išankstinio įspėjimo, pateko į tikrą poli- 
cijos tyrimą. Jis pašnairavo į Sonį Bumaną, vėl iš naujo vartantį 
Armanskio suvestinę. Paskui nusišypsojo pats sau. 

Ši užduotis suteikė jam absoliučiai netikėtą galimybę įgyven- 
dinti užmojį, apie kurį nei Armanskis, nei Bumanas nė sapnuote 
nesapnavo. Visiškai nelauktai jis atsidūrė padėtyje, suteiksian- 
čioje jam šansą pričiupti Salander. Jis tikėjosi prisidėti prie jos 
sulaikymo. Jis tikėjosi, kad ją nuteis laisvės atėmimu iki gyvos 
galvos. 

Niekam nebuvo paslaptis, kad Salander - nemėgstamas žmo- 
gus „Milton Security“. Beveik visi kolegos, bent kartą turėję su 
ja kokių reikalų, laikė ją našta. Tačiau nei Bumanas, nei Ar- 
manskis nė neįsivaizdavo, kaip giliai jos nekenčia Eriksonas. 

Gyvenimas Niklui Eriksonui buvo neteisingas. Geros išvaiz- 
dos. Vyras pačiame jėgų Žydėjime. Be to, apdovanotas nepa- 
prastu protu. Ir vis vien bet kokios galimybės kada nors tapti 
tuo, kuo visada troško — policininku, buvo jam amžiams nepa- 
siekiamos. Kliūtis - mikroskopinio dydžio skylutė širdaplėvėje, 
dėl kurios atsirasdavo ūžesiai ir dėl kurios vieno skilvelio sienelė 
buvo susilpnėjusi. Jį operavo, pašalino negalavimą, tačiau su šir- 
dies yda jis visiems laikams liks atmestas, antrarūšis žmogus. 

Atsiradus progai įsidarbinti „Milton Security“, jis priėmė 
pasiūlymą, bet be mažiausio entuziazmo. „Milton“ jis laikė at- 
gyvenų — nusenusių ir reikalavimų nebeatitinkančių policinin- 
kų — sąvartynu. Ir štai pats tapo vienu išbrokuotųjų, tik jo atveju 
visiškai nekaltai. 

Pradėjęs dirbti „Milton“, pagal vieną pirmųjų užduočių jis 
turėjo padėti operatyvinių sekimų skyriui sudaryti asmeninės 

pagyvenusio amžiaus užsienyje garsios dainininkės apsaugos 
analizę. Žvaigždei grasino pernelyg entuziastingai nusiteikęs 
gerbėjas, šiaip jau pabėgęs psichikos ligonis. Darbas vyko Erik- 
sono apmokomojo periodo „Milton Security“ metu. Dainininkė 
gyveno viena savo viloje Siodertiorne, „Milton“ sumontavo ste- 
bėjimo įrangą, signalizaciją ir kuriam laikam patupdė vietoje 
asmens sargybinį. Vėlai vieną vakarą entuziastingasis gerbėjas 
bandė įsibrauti į vidų. Asmens sargybinis negaišdamas parmetė 
jį ant žemės. Įsilaužėlis buvo nuteistas už neteisėtą grasinimą bei 
įsibrovimą ir grąžintas atgal į beprotnamį. 

Per dvi savaites iki užpuolimo Eriksonas ne kartą lankėsi 
Siodertiorno viloje kartu su kitais „Milton“ darbuotojais. Jam 
senstanti dainininkė atrodė snobė, nosį užrietusi boba, kuri tik 
dėbsojo į jį akis išvertusi, kai jis tuo metu iš kailio nėrėsi steng- 
damasis su ja būti malonus. Turėtų vien džiaugtis, kad kažkoks 
gerbėjas ją dar apskritai prisimena. 

Jis niekino kitus „Milton“ darbuotojus, kam jie taip šunuode- 
giauja prieš ją, tačiau, suprantama, apie savo jausmus neprasitarė 
nė žodžio. 

Vieną popietę, netrukus prieš sulaikant gerbėją, dainininkė ir 
du „Milton“ darbuotojai buvo prie baseinėlio galinėje namo pu- 
sėje, o jis liko viduje, norėdamas nufotografuoti langus ir duris 
bei patikrinti, ar reikėtų sustiprinti kurios nors angos apsaugą. 
Jis ėjo iš kambario į kambarį, kol priėjęs miegamąjį sau neti- 
kėtai, nevaliodamas atsispirti pagundai, pradarė komodą. Ten 
aptiko tuziną albumų iš jos didybės laikų aštuntajame ir devin- 
tajame dešimtmečiais, kai su grupe gastroliuodavo po pasaulį. 
Rado ir kartoninę dėžutę su asmeninio pobūdžio nuotraukomis. 
Šios buvo palyginti nekaltos, tačiau su trupučiu fantazijos galėjo 
būti laikomos „erotinėmis studijomis“. Dieve, bet ir būk tu man 
tokia kvaila. Jis pavogė penkias labiausiai apnuoginančias foto- 
grafijas, akivaizdžiai darytas kokio nors meilužio ir pasiliktas 
prisiminimui. 

Pasidaręs jų kopijas, grąžino originalus į vietą. Paskui, luk- 
telėjęs keletą mėnesių, pardavė vienam britų geltonosios spau- 
dos organui. Už nuotraukas jam sumokėjo devynis tūkstančius 
svarų sterlingų. Antraštės, pasirodžius nuotraukoms, sukėlė 
sensaciją. 

Jis taip ir neišsiaiškino, kaip Lisbeta Salander taip sugebė- 
jo, bet netrukus po publikacijos užėjo pas jį ir pareiškė žinanti, 
kad tai jis pardavęs nuotraukas. Ir pagrasino demaskuoti jį Ar- 
manskiui, jei bent kartą iškrės ką nors panašaus. Būtų išdavusi 
ir šįsyk, jei būtų galėjusi įrodyti savo teiginius — bet, matyt, ne- 
galėjo. Tačiau nuo tos dienos jis jautėsi jos persekiojamas. Tik 
atsigręžęs bematant išvysdavo jos kiauliškas akutes. 

Eriksonas jautėsi įvarytas į kampą, nuolat įtemptais nervais. 
Vienintelis būdas suduoti jai atsakomąjį smūgį — pakenkti jos 
reputacijai paskleidžiant šmeižtus ir apkalbas personalo kavinė- 
je. Tačiau net ir tai neturėjo didelio pasisekimo. Jis nedrįso išsi- 
šokti, mat ją dėl nesuprantamų priežasčių po savo sparnu buvo 
priglaudęs pats Armanskis. Eriksonas laužė galvą, kaip ji būtų 
suvysčiusi „Milton“ direktorių, galbūt senas kumelys ją slapčia 
dulkina. Tačiau jei „Milton“ niekas pernelyg ir nesižavėjo Sa- 
lander, tuo didesnę pagarbą darbuotojai jautė Armanskiui, todėl 
ir susitaikė su jos keista egzistencija. Eriksonui monumentaliai 
palengvėjo, kai Salander ėmė tolti į periferiją ir galiausiai aps- 
kritai nustojo dirbti „Milton“. 

Ir štai pasipynė proga atmokėti jai už senas skriaudas. Paga- 
liau jokios rizikos. Ji galės jį kaltinti kuo tik į galvą šaus —- niekas 
ja nepatikės. Net ir Armanskis nepatikės patologiškai sergančia 
žudike. 


KRIMINALINIS INSPEKTORIUS BUBLANSKIS matė, 
kaip Fastė lipa iš lifto kartu su Bumanu ir Eriksonu, „Milton 
Security“ darbuotojais. Fastei teko užduotis pravesti naujuosius 
kolegas pro apsaugą. Bublanskio susižavėjimas idėja suteikti pa- 

šaliniams prieigą prie nužudymo tyrimo buvo sąlyginis, tačiau 
sprendimą priėmė jo neatsiklausę ir ... na, niekis, Bumanas, 
šiaip ar taip, tikras policininkas, jo kilometražas ilgas. Erikso- 
nas mokėsi policijos mokykloje, gal nebus visiškas asilas. Bu- 
blanskis dūrė pirštu į pasitarimų kabinetą. 

Lisbetos Salander paieškos jau skaičiavo septintą parą, atėjo 
metas susumuoti rezultatus. Prokuroras Ekstriomas pasitari- 
me nedalyvavo. Grupę sudarė kriminaliniai inspektoriai Sonja 
Mudig, Hansas Fastė, Kurtas Svensonas ir Jerkeris Holmbergas 
su keturių kolegų iš Valstybinio kriminalinio sekimų skyriaus 
pastiprinimu. Bublanskis iš pradžių pristatė atvykėlius iš „Mil- 
ton Security“ klausdamas, gal kuris norėtų tarti keletą žodžių. 
Atsikrenkštė Bumanas: 

— Ką gi, jau praėjo gerokai laiko nuo paskutinio mano apsi- 
lankymo šiame pastate, bet kai kurie jūsų pažįsta mane ir žino, 
kad prieš pereidamas į privatininkus ilgus metus buvau polici- 
ninkas. Čia atsidūrėme dėl to, kad Salander keletą metų dirbo 
su mumis ir mes jaučiame už ją atsakomybę. Mūsų tarnybinė 
užduotis — stengtis visais įmanomais būdais, kad Salander būtų 
kiek įmanoma greičiau sulaikyta. Mes galime prisidėti tam ti- 
kromis žiniomis apie jos asmenį. Kitaip tariant, mes čia ne tam, 
kad stabdytume tyrimą ar kaišiotume jums pagalius į ratus. 

— Kaip sekdavosi su ja dirbti? - paklausė Fastė. 

— Tai nebuvo žmogus, kurį bematant iš širdies pamildavai, — 
atsakė Niklas Eriksonas. 

Jis nutilo, nes Bublanskis pakėlė ranką. 

— Progą pakalbėti smulkiau turėsime per susirinkimą. O da- 
bar imkimės visko iš eilės ir susidarykime vaizdą apie esamą 
padėtį. Po šio susitikimo judu eisite pas prokurorą Ekstriomą 
pasirašyti po pasižadėjimu išlaikyti viską palaptyje. Sonja, tu 
pradėk. 

— Grynas apmaudas. Pasiekti bylos proveržio pavyko vos po 
keleto valandų po žmogžudystės, nes nustatyta Salander tapa- 

tybė. Įvardyta ir jos gyvenamoji vieta, ar bent jau formali jos 
gyvenamoji vieta. Bet nuo to laiko — nė iš vietos. Sulaukėme 
kokių trisdešimties skambučių, kad ją matė, bet kol kas tik daug 
triukšmo dėl nieko. Lyg būtų išgaravusi. 

— Nesuprantu, kaip taip gali būti, - įsiterpė Kurtas Svenso- 
nas, — juk jos išvaizda išskirtinė, visa tatuiruota, anoks čia sun- 
kumas ją surasti. 

— Upsalos policija vakar po vieno skambučio išlėkė su sire- 
nom, mojuodami ginklais. Apsupo ir mirtinai išgąsdino ketu- 
riolikmetį, panašų į Salander. Tėvai labai pasipiktino. 

— Manau, nuo to ne lengviau, kad gaudom žmogų, pana- 
šų į keturiolikmetį paauglį. Ji gali nepastebimai įsimaišyti tarp 
nepilnamečių. 

— Bet turint omeny, kiek bylai dėmesio skiria žiniasklaida, 
kas nors turėjo ką nors pastebėti, - paprieštaravo Svensonas, — 
šią savaitę bus transliacija per „Paieškoma“, pamatysim, gal tai 
duos kokių naujų rezultatų. 

- Kažin. Juk jos nuotraukos jau publikuotos kiekvieno Švedi- 
jos laikraščio pirmame puslapyje, - suabejojo Fastė. 

— Tai reiškia, kad vertėtų pakeisti taktiką, — tarė Bublans- 
kis. - Galbūt jai pavyko prasmukti į užsienį. Nors tikėtiniausia, 
kad lindi kur nors pasislėpusi. 

Ranką pakėlė Bumanas. Bublanskis linktelėjo jam. 

— Pagal mūsų susidarytą įspūdį, ji nėra linkusi į savidestruk- 
ciją. Ji - strategė, planuojanti kiekvieną ėjimą. Nieko nedaro ne- 
išanalizavusi pasekmių. Bent jau tokia Armanskio nuomonė. 

— Taip ją įvertino ir buvęs jos psichiatras. Tačiau su asmenine 
charakteristika dar palaukim, - paprašė Bublanskis, - anksčiau 
ar vėliau ji turės išlįsti. Jerkeri, kokie jos finansai? 

— Šekit jums riešutėlis, - tarė Holmbergas. - Jau keletą metų 
jos sąskaita yra Handelsbanken. Tuos pinigus ji nurodo ir pajamų 
deklaracijoje. Tiksliau, pinigus deklaruodavo advokatas Bjur- 

manas. Prieš metus sąskaitoje buvo geri šimtas tūkstančių kro- 
nų. 2003-iųjų rudenį ji išsiėmė visą sumą. 

- Jai reikėjo grynųjų. Pasak Armanskio, ji tada nustojo dirbti 
„Milton Security“, - įsiterpė Bumanas. 

— Galimas daiktas. Sąskaitos balansas dvi savaites buvo lygus 
nuliui. Bet paskui ji į sąskaitą padėjo lygiai tą pačią sumą. 

— Pagalvojo, kad reikės pinigų, bet sumos neišnaudojo ir grą- 
žino atgal į banką? 

— Logiška. 2003-iųjų gruodį sąskaitoje esančiomis lėšomis ji 
apmokėjo kai kurias išlaidas, tarp jų nuomos mokestį metams į 
priekį. Suma sumažėjo iki septyniasdešimties tūkstančių. Nuo 
to laiko sąskaitos niekas nejudino metus, išskyrus tada, kai buvo 
padarytas pervedimas —- devyni tūkstančiai su trupučiu kronų. 
Aš patikrinau, tai jos motinos palikimas. 

— Aišku. 

— Šių metų kovą ji išsiėmė visą palikimą - tiksli suma devyni 
tūkstančiai trys šimtai dvylika kronų. Tai vienintelis kartas, kai 
sąskaitoje darytos finansinės operacijos. 

— Tai iš ko ji, po galais, gyvena? 

— Ot paklausykit. Šių metų sausį ji atsidarė naują sąskaitą. 
Šįkart SEB. Ir padėjo du milijonus kronų. 

— Ką? 

— Iš kur tie pinigai? — nustebo Mudig. 

— Pinigai buvo pervesti į jos sąskaitą iš vieno banko Norman- 
dijos salose. 

Pasitarimų kambarį užgulė tylą. 

— Aš nieko nesuprantu, - tarė Mudig po valandėlės. 

— Vadinasi, tai nedeklaruoti pinigai? — paklausė Bublanskis. 

— Tiesa, bet formaliai ji privalo deklaruoti tik kitais metais. 
Reikia pastebėti, kad suma nėra pažymėta advokato Bjurmano 
ekonominėje ataskaitoje apie Salander finansinę padėtį. Atas- 
kaita juk kasmėnesinė. 

— Vadinasi, arba jis nieko apie tai nežinojo, arba jie abu- 
du tarpusavyje kažką rezgė. Jerkeri, kaip einasi techninis 
tyrimas? 

— Vakar trumpai informavau ikiteisminio tyrimo vadovą. 
Štai ką mes žinome. Pirma: Salander galime susieti su abiem 
nusikaltimo vietomis. Jos pirštų atspaudų radome ant nužudy- 
mo įrankio ir ant puodelio šukių Enšedėje. Laukiame atsakymo 
dėl DNR tyrimo, nes paėmėm mėginius... bet jau, rodos, nėra 
jokių abejonių, kad ji buvo įėjusi į butą. 

— Aišku. 

— Antra. Radome jos pirštų atspaudų ant ginklo dėžutės 
advokato Bjurmano bute. 

— Aišku. 

— Trečia. Pagaliau turime liudininką, galintį patvirtinti, kad 
ji buvo Enšedėje. Atsiliepė tabako parduotuvėlės savininkas, jis 
teigia, kad Salander žmogžudystės vakarą jo parduotuvėje pirko 
pakelį Marlboro Light. 

— Ir tai jis teikiasi pranešti praėjus kelioms dienoms po to, kai 
mes prašėme informacijos. 

— Buvo išvykęs savaitgaliui kaip ir visi kiti. Šiaip ar taip, — 
Holmbergas išsitraukė žemėlapį, - tabako parduotuvėlė čia ant 
kampo, maždaug už šimto devyniasdešimties metrų nuo nusi- 
kaltimo vietos. Ji užėjo kaip tik uždarant lygiai dešimtą valandą. 
Jis tiesiog tobulai nusakė jos požymius. 

— Minėjo tatuiruotę ant kaklo? — paklausė Svensonas. 

— Dėl tatuiruotės buvo kiek neužtikrintas. Jam pasirodė, kad 
ją matė. Bet jis nedvejojo, kad tikrai matė žiedą antakyje. 

— Kas dar? 

— Techninės ekspertizės rezultatų dar tik ašaros. Bet ir to 
užteks ilgam. 

— Faste, kaip butas Lundo gatvėje? 

— Pirštų atspaudų yra, bet aš nemanau, kad ji ten gyvena. 
Mes viską apvertėm aukštyn kojom, deja, panašu, kad viskas 
priklauso Miriam Vu. Ji buvo įrašyta į nuomos sutartį tik šių 
metų vasario mėnesį. 

— Ką mes žinome apie ją? 

— Anksčiau neteista. Pagarsėjusi lesbietė. Paprastai pasirodo 
per šou ir panašiai gėjų festivalio metu. Apsimeta, kad studijuo- 
ja sociologiją. Dalinė sekso prekių parduotuvės savininkė Te- 
gnerio gatvėje. Domino Fashion. 

— Sekso prekių parduotuvės? — nustebusi pasitikslino Mudig. 

Kartą ji savo vyro džiaugsmui Domino Fashion pirko seksua- 
lius apatinius. Na, to ji, tiesa, už jokius pinigus nežadėjo pasa- 
koti patalpoje esantiems vyriškiams. 

— K3 aš žinau, pardavinėja antrankius, kekšiškus rūbus ir 
kita. O ką, tau prireikė botago? 

— Kitaip tariant, tai ne pornoparduotuvė, o mada žmonėms, 
mėgstantiems pikantiškus apatinius, - konstatavo ji. 

— Koks skirtumas. 

— Prašom tęsti, - tarė suirzęs Bublanskis, — kol kas neturime 
jokių Miriam Vu pėdakų. 

— Nė kvapo. 

— Gali būti išvažiavusi šventėms, - pasvarstė Mudig. 

— Arba gal Salander ir ją nupylė, - pratarė Fastė. - Gal suma- 
nė švariai ištvarkyti visus pažįstamus. 

— Aha, Miriam Vu lesbietė. Ar darysime išvadą, kad juodvi 
su Salander - pora? 

— Manau, galime gan tvirtai teigti, kad esama seksualinio 
ryšio, — tarė Svensonas, - mano teiginys grindžiamas keliais da- 
lykais. Visų pirma radome pirštų atspaudų lovoje ir aplink ją. 
Be to, ant poros antrankių, kurie greičiausi naudoti kaip sekso 
žaisliukas. 

— Tai apsidžiaugs pamačiusi, kad ir čia jai parengti antran- 
kiai, — nesiliovė Fastė. 

Mudig suaimanavo. 

— Prašom tęsti, - pyko Bublanskis. 

— Mums pranešta, kad Miriam Vu „Malūne“ laižėsi su kaž- 
kokia pana, turinčia Salander požymių. Tai buvo prieš geras dvi 
savaites. Pranešėjas teigė, kad žino, kas tokia Salander ir kad 
yra su ja susidūręs „Malūne“ ir anksčiau, nors ji ten pastaraisiais 
mėnesiais nesirodė. Aš dar nespėjau patikrinti baro darbuotojų. 
Eisiu šiandien po pietų. 

— Socialinių tarnybų žurnaluose nieko neminima, kad ji les- 
bietė. Paauglystėje ji dažnai pabėgdavo nuo globotojų ir baruose 
kabindavo pagyvenusius vyrus. Kelis kartus buvo sulaikyta kar- 
tu su vyresniais vyriškiais. 

— Jei ji parsidavinėjo, dar nereiškia, kad ji ne lesbietė, — kyš- 
telėjo trigrašį Fastė. 

— Ką mes žinome apie jos pažįstamus? Kurtai? 

— Beveik nieko. Nėra buvusi sulaikyta policijos nuo aštuonio- 
likos metų. Pažįsta Draganą Armanskį ir Mikaelį Bliumkvistą. 
Aišku, pažįsta Miriam Vu. Tas pats informatorius, pranešęs, kad 
matė ją su Vu „Malūne“, sakė, kad ji anksčiau ten dažnai būdavo 
su kažkokia merginų kompanija, kažkokia grupe, pasivadinusia 
Evil Fingers. 

— Evi! Fingers? Ir kas tai yra? - paklausė Bublanskis. 

— Panašu, kad kažkokia okultinė grupė. Susimesdavo į būrį 
ir siautėdavo. 

— Tik nesakykit, kad Salander dar ir nelemta satanistė, - tarė 
Bublanskis, — žiniasklaida išeis iš proto. 

— Čia lesbiečių satanisčių grupė, — Fastė buvo be galo 
paslaugus. 

— Hansai, tavo požiūris į moteris — iš viduramžių laikų, — tarė 
Mudig. —- Net ir aš esu girdėjusi apie Ev:/ Fingers. 

— Tikrai? — sukluso Bublanskis. 

— Tai dešimtojo dešimtmečio pabaigos merginų roko gru- 
pė. Ne kokios superžvaigždės, bet kurį laiką jos buvo pusiau 
garsios. 

— Aha, sunkiojo roko lesbiečių satanisčių grupė, - reziumavo 
Fastė. 

— Gerai, užteks nesąmonių, — nukirto Bublanskis, - Hansai, 
tau su Kurtu — sužinot, kas tokios Evi/ Fingers narės ir pakalbėt 
su jom. Ar Salander turi daugiau pažįstamų? 

— Išskyrus jos buvusį globėją Holgerį Palmgreną, nedaug. 
Bet jis paguldytas į ilgalaikės slaugos sanatoriją po insulto, iš 
visko sprendžiant, labai pasiligojęs. Pasakysiu atvirai — liežuvis 
nesiverčia pavadinti to pažįstamų ratu. Tiesa, jos gyvenamosios 
vietos ir adresų knygelės neradome, bet panašu, kad ji neturi 
jokių artimų Žmonių. 

— Nė vienas žmogus nėra vaiduoklis ir negyvena nepalik- 
damas visuomenėje jokių įspaudų. Ką jūs manote apie Mikaelį 
Bliumkvistą? 

— Kol kas jam uodegos dar neprikabinom, bet buvom su juo 
greitosiomis susisiekę šį savaitgalį, — tarė Fastė, — ta prasme, dėl 
viso pikto, jei išdygtų Salander. Po darbo jis nuėjo namo ir, pa- 
našu, kad per visas šventes nebuvo iškėlęs kojos. 

— Sunku patikėti, kad jis turėjo ką nors bendra su žmogžu- 
dyste, - tarė Mudig, - jo versija atlaiko kritiką, jis gali nurodyti, 
ką veikė bet kuriuo vakaro momentu. 

— Bet jis pažįsta Salander. Jis - grandis tarp jos ir poros Enše- 
dėje. Be to, jis davė liudininko parodymus, kad du vyrai užpuolė 
Salander savaitę iki žmogžudystės. Ką apie tai pasakysite? — tarė 
Bublanskis. 

— Be Bliumkvisto daugiau nėra nė vieno užpuolimo liudinin- 
ko... jei jis iš viso įvyko, — tarė Fastė. 

— Manai, Bliumkvistas fantazuoja ar meluoja? 

— Nežinau. Bet ta istorija kaip iš pasakos. Atseit tvirtas vyras 
nesusitvarkytų su mergiote, kuri sveria kokius keturiasdešimt 
kilogramų. 

— O kam Bliumkvistui meluoti? 

— Galbūt tam, kad nukreiptų dėmesį nuo Salander. 

— Tai kad čia kažkas neatitinka. Bliumkvistas pateikė teoriją, 
kad porą Enšedėje nužudė dėl knygos, kurią rašė Svensonas. 

— Tauškalai, - rėžė Fastė, - tai Salander. Kam kažkas žudys 
jos globėją, kad nutildytų Svensoną? Ir kas... policininkas? 

- Jei Bliumkvistas išplatins savo teoriją, mums galas, mus už- 
tąsys dėl to įtariamo policininko, — tarė Kurtas Svensonas. 

Visi iki vieno pritarė. 

— Gerai, - tarė Mudig, - kam ji nušovė Bjurmaną? 

— Ir ką reiškia tatuiruotė? — paklausė Bublanskis, rodydamas 
į fotografiją su tatuiruote ant Bjurmano pilvo. 


AŠ ESU SADISTINĖ KIAULĖ, 
IŠGAMA IR ŽAGINTOJAS. 


Susirinkusieji trumpai patylėjo. 

— Ką sakė gydytojai? — pasiteiravo Bumanas. 

— Tatuiruotė daryta prieš metus ar trejus. Jie tą mato iš odos 
perfuzijos laipsnio, - paaiškino Mudig. 

— Galime turbūt daryti prielaidą, kad Bjurmanas ne pats ją 
pasidarė. 

— Na, kiekvienas savaip iš proto kraustosi, tačiau vargu 
ar tokio piešinio motyvas pamėgtas tarp tatuiruočių entu- 
ziastų. 

Mudig ženklais parodė, kad nori kalbėti toliau. 

— Patologas sakė, kad tatuiruotė siaubinga, net aš pastebėjau. 
Daryta gryno profano. Adata besta ne vienodai giliai, ištatui- 
ruotas labai didelis plotas be galo jautrioje kūno vietoje. Api- 
bendrinus aišku, kad procedūra nepaprastai skausminga, bemaž 
prilygstanti šiurkščiam kūno sužalojimui. 

— Tik atkreipkim dėmesį, kad Bjurmanas taip ir nepranešė 
policijai, - įsiterpė Fastė. 

— Aš irgi nepraneščiau, jei kas nors mane taip išgražintų, — 
tarė Svensonas. 

— Turiu dar vieną dalyką, — tarė Mudig, - jis galbūt galėtų pa- 
tvirtinti tatuiruotės tekstą, kad Bjurmanas buvo sadistinė kiaulė. 

Ji atvertė segtuvą su spausdintuvo nuotraukomis ir pasiuntė 
ratu. 

— Čia tik pavyzdys. Medžiagą radau vienoje Bjurmano kie- 
tojo disko laikmenoje. Parsisiųsta iš interneto. Kompiuteryje yra 
apie du tūkstančius panašaus pobūdžio nuotraukų. 

Kilstelėjęs nuotrauką, kurioje buvo nufotografuota ekstre- 
maliai nepatogia poza surišta moteris, Fastė net švilptelėjo. 

— Gal kas nors iš Domino Fashion ar Evi/ Fingers repertuaro. 

Bublanskis susierzinęs mostelėjo Fastei prikąsti liežuvį. 

— Kaip tai suprasti? - paklausė Bumanas. 

— Tatuiruotė daryta prieš maždaug dvejus metus, - tarė Bu- 
blanskis, - kaip tik tuo metu Bjurmanas staiga susirgo. Nei pa- 
tologas ką sakė, nei jo medicininiuose žurnaluose neužsimenama 
apie jokias rimtesnes ligas, išskyrus per aukštą kraujo spaudimą. 
Taigi galime spėti, kad čia būta kažkokio ryšio. 

— Ir Salander tais metais pasikeitė, - prisiminė Bumanas, — 
netikėtai nustojo dirbti „Milton Security“ ir išnešė kudašių į 
užsienį. 

— Taigi spėjam, kad ir čia esama ryšio? Jei tatuiruotės tekstas 
pagrįstas tikrove, vadinasi, Bjurmanas kažką išžagino. Kandi- 
datės toli ieškoti nereikia — Salander. Tokiu atveju tai galėtų 
būti pakankamas motyvas nužudyti. 

— Neabejoju, kad galima interpretuoti ir kitaip, - pastebė- 
jo Fastė. — Aš įsivaizduoju tokį scenarijų: Salander kartu su 
mergaite kine laiko kažkokią palydovių firmą su sadomazo- 
chistiniais elementais. Bjurmanas galbūt vienas tų iškrypėlių, 
kurie įsiaudrina plakami mažų mergaičių. Gal jis buvo kaž- 
kokia prasme priklausomas nuo Salander ir peržengė kokią 
nors ribą. 

— Bet tas nepaaiškina fakto, kad ji važiavo į Enšedę. 

— Jei Svensonas su Bergman rengėsi netrukus demaskuoti 
sekso prekeivius, jiems galbūt teko susidurti su Salander ir Vu. 
Taip Salander galėjo atsirasti motyvas žudyti. 

— O tai taip pat tėra tik spėlionės, - priminė Mudig. 

Susitikimas tęsėsi dar valandą, aptartas ir tas faktas, kad pa- 
sigendama Svensono nešiojamojo kompiuterio. 

Eidami pietų pertraukos, visi jautėsi suirzę. Tyrime pridygo 
tik dar daugiau klaustukų - kaip grybų po lietaus. 


TIK ĮŽENGUSI Į REDAKCIJĄ antradienio rytą, Erika Ber- 
ger paskambino Magnui Borgšei, Svenska Morgon-Posten valdy- 
bos pirmininkui. 

— Domina, - pareiškė ji be užuolankų. 

— Taip ir tikėjausi. 

— Buvau žadėjusi pranešti apie savo sprendimą iškart po Vely- 
kų švenčių, bet, kaip suprantate, redakcijoje buvo kilęs chaosas. 

— Dago Svensono nužudymas. Užjaučiu. Šiurpi istorija. 

— Vadinasi, suprasite, kad negaliu pasakyti darbuotojams, jog 
žadu palikti komandą kaip tik dabar. 

Jis patylėjo. 

— Turime problemą, - tarė galop. 

— O kas? 

— Praėjusį kartą sakiau, kad pradėsite eiti naujas pareigas 
nuo rugpjūčio pirmos. Tačiau dalykas tas, kad vyriausiasis 
redaktorius Hokanas Muranderis, kurį jūs pakeisite, labai 
prastos sveikatos. Turi problemų su širdimi ir privalo mažinti 
tempus. Prieš porą dienų jis kalbėjo su savo gydytoju, ir aš 
per šventes sužinojau, kad jis žada išeiti iš darbo liepos pirmą. 
Pagal pradinį sumanymą turėjo pasilikti iki pat rudens, kad 
jūs galėtumėte su juo padirbėti kartu rugpjūtį ir rugsėjį. Ta- 

čiau dabartinėmis sąlygomis susidaro krizinė situacija. Erika 
mums jūsų reikės nuo gegužės pirmos, vėliausiai — nuo gegu- 
žės penkioliktos. 

— Dieve. Juk liko tik kelios savaitės. 

— Ar pasiūlymas ir toliau domina? 

— Domina... bet tai reiškia, kad turiu tik mėnesį tvarkai 
„Millennium“ padaryti. 

- Žinau, apgailestauju, Erika, bet teks jus spausti. Mėnesio 
turėtų pakakti reikalams leidinyje su pustuziniu dirbančiųjų 
sutvarkyti. 

— Bet išeinu prieškatastrofinėmis sąlygomis. 

— Mes tik keliomis savaitėmis paankstinam patį momentą, 
juk ar šiaip, ar taip turėsit išeiti. 

— Su kai kuriom sąlygom. 

— Klausau. 

— Aš pasiliksiu „Millennium“ valdyboje. 

— Tai gal nelabai tikslinga. „Millennium“, žinoma, daug 
menkesnės apimties leidinys, be to, mėnraštis, tačiau Žiūrint 
formaliai mes - konkurentai. 

— Niekuo negaliu padėti. Nieko bendra su „Millennium“ re- 
dakcijos darbu neturėsiu, bet savo dalies neparduosiu. Vadinasi, 
lieku valdybos nare. 

— Gerai, kaip nors išspręsim. 

Jie susitarė pirmąją balandžio savaitę pasimatyti su valdyba, 
aptarti detales ir pasirašyti kontraktą. 


NAGRINĖJANT ĮTARIAMŲJŲ SĄRAŠĄ, KURĮ juodu su 
Malina Erikson sudarė savaitgalį, Mikaelio neapleido dėja vu 
jausmas. Jame buvo trisdešimt septyni asmenys, kuriuos Dagas 
Svensonas skaudžiai pliekė savo knygoje. Iš jų dvidešimt vie- 
nas — pavarde įvardytas prostitučių klientas. 

Staiga Mikaelis prisiminė, kaip prieš dvejus metus pradėjo 
sekti žudiko pėdomis Hedestade ir aptiko ištisą pulką įtariamų- 

jų, kone penkiasdešimt žmonių, kaip tada jautė neviltį spėlioda- 
mas, kas iš jų kaltininkas. 

Antradienio rytą apie dešimtą jis pamojo Malinai užeiti į ka- 
binetą redakcijoje. Uždaręs duris pakvietė prisėsti. 

Keletą minučių jie tylėdami gėrė kavą. Galiausiai jis stum- 
telėjo jai sąrašą su trisdešimt septyniomis pavardėmis, kurias jie 
kartu surankiojo per savaitgalį. 

— Ką darysim? 

— Pirmiausia po dešimties minučių susitiksime su Erika ir 
pristatysime sąrašą. Paskui bandysime visus patikrinti vieną po 
kito. Galbūt kas nors iš šio sąrašo tikrai kaip nors susijęs su 
žmogžudystėmis. 

— O kaip tikrinsim? 

— Aš norėčiau sutelkti dėmesį į tuos dvidešimt vieną, kurie 
demaskuojami knygoje. Jiems yra daugiau ką prarasti nei liku- 
siems. Paseksiu Dago pėdomis ir visus aplankysiu. 

— Supratau. 

— Tau turiu du darbus. Pirmiausia — tie septyni neidentifi- 
kuoti žmonės, du klientai ir penki pelnininkai. Tavo darbas 
artimiausiomis dienomis bus atsekti jų pavardes. Kai kurie fi- 
gūruoja Mijos disertacijoje, ten galbūt yra kai kurių užuominų, 
kurių padedami išsiaiškinsime tikrąsias tapatybes. 

— Gerai. 

— Antra — mes pernelyg mažai žinome apie Nilsą Bjurmaną, 
Lisbetos globėją. Laikraščiai skelbė apžvalginį jo gyvenimo ap- 
rašymą, bet, spėju, pusė prasimanyta. 

— Tai man reikės pakapstyti jo biografiją. 

— Būtent. Viską, ką rasi. 


APIE PENKTĄ PO PIETŲ MIKAELIUI paskambino Ha- 


rieta Vanger. 

— Gali kalbėti? 

— Neilgai. 

— Ta mergina, kurios ieško... čia ta pati, kuri tau padėjo su- 
sekti mane, tiesa? 

Harieta Vanger ir Lisbeta Salander niekada nebuvo susiti- 
kusios. 

— Tiesa, — neslėpė Mikaelis, — atleisk, neturėjau laiko pa- 
skambinti. Čia tikrai ji. 

— Ką tai reiškia? 

— Tau asmeniškai... nieko, tikiuosi. 

— Bet ji ir apie mane, ir apie tai, kas atsitiko prieš dvejus me- 
tus, žino viską. 

— Taip, ji žino viską, kas atsitiko. 

Harieta Vanger kitame laido gale patylėjo. 

— Harieta, aš nemanau, kad tai padarė ji. Aš privalau tikėti, 
kad ji nekalta. Aš pasitikiu Lisbeta. 

— Bet jei tikėsi, kas rašoma laikraščiuose... 

— Nereikia tikėti, kas rašoma laikraščiuose. Viskas labai pa- 
prasta. Ji davė Žodį tavęs neišduoti. Manau, laikysis jo visą likusį 
gyvenimą. Man ji pasirodė nepaprastai principinga. 

— Ojei neišlaikys? 

— Nežinau, Harieta. Aš darau viską, kad išsiaiškinčiau, kas 
iš tikrųjų įvyko. 

— Supratau. 

— Nesijaudink. 

— Aš nesijaudinu. Bet noriu būti pasirengusi baisiausiam. 
Kaip tu gyvuoji, Mikaeli? 

- Šiaip sau. Nuo pat žmogžudysčių neatsikvepiam. 

Harieta Vanger ilgai tylėjo. 

— Mikaeli... aš kaip tik Stokholme. Rytoj skrendu į Austra- 
liją, manęs nebus mėnesį. 


— Mat kaip. 


— 370 — 


MERGINA, KURI ŽAIDĖ SU UGNIMI 


— Apsistojau tame pačiame viešbutyje. 

— Nežinau. Jaučiuosi nežmoniškai pasimetęs. Šiąnakt man 
reikia dirbti, būčiau nelinksma kompanija. 

— Nereikia man linksmos kompanijos. Užeik, atsipalaiduosi 
trumpam. 


NAMO MIKAELIS GRĮŽO pirmą nakties. Jautėsi pavargęs 
ir svarstė, gal spjauti į viską ir eiti gulti, tačiau vis viena paleido 
kompiuterį, pasitikrino paštą. Nebuvo nieko įdomaus. 

Jis atsidarė bylą <LISBE TA SALANDER: ir pastebėjo vi- 
siškai naują dokumentą, pavadinimu [MikBlumkvistui], gulintį 
šalia dokumento [Salei]. 

Pamačius dokumentą, jį kone šokas ištiko. Ji čia. Lisbeta Sa- 
lander buvo mano kompiuteryje. Galbūt prisijungusi kaip tik šiuo 
momentu. Jis dukart spragtelėjo pele. 

Pats nebuvo tikras, ko tikisi. Laiško. Atsakymo. Dievago- 
jimosi nekaltumu. Paaiškinimo. Lisbetos Salander Mikaeliui 
Bliumkvistui atsiųstas atsakymas buvo nepakenčiamai trum- 
pas. Visas dokumentas susidėjo iš vienintelio žodžio. Keturių 
raidžių. 


[Zala.) 


Mikaelis įsispoksojo į pavardę. 

Svensonas buvo užsiminęs apie Žalą per paskutinį telefoninį 
pokalbį likus dviem valandoms iki nužudymo. 

Ką ji nori tuo pasakyti? Negi Zala būtų sąsaja tarb Bjurmano ir 
Dago su Mija? Kaip? Kodel? Kas jis toks? Ir kaip Lisbeta apie tai 
sužinojo? Kuo ji čia dėta? 

Atidaręs dokumento sukūrimo informaciją, pamatė, kad jis 
sukurtas prieš mažiau nei penkiolika minučių. Paskui staiga 

nusišypsojo. Dokumento autorius buvo Mikaelis Bliumkvistas. 
Ji sukūrė dokumentą jo kompiuteryje su jo paties licencijuota 
programa. Tai daug geriau nei elektroninis paštas, nes taip ne- 
lieka ;> adreso, kurį būtų galima atsekti, nors Mikaelis ir buvo 
gan tikras, kad Lisbetos Salander atsekti internete ne;manoma. 
Ir tai, be jokių abejonių, įrodo, kad Lisbeta Salander buvo įvyk- 
džiusi jo kompiuterio bosti/e takeover“ - kaip pati sakydavo. 

Jis atsistojo prie lango ir žvelgė į Rotušę. Negalėjo atsikra- 
tyti jausmo, kad tą akimirką yra stebimas Lisbetos, tarsi ji būtų 
kambaryje ir stebeilytų į jį per kompiuterio ekraną. Praktiškai ji 
galėjo būti bet kuriame pasaulio kampelyje, tačiau jis įtarė, kad 
ji daug arčiau. Kažkur Siodermalme. Už kokio kilometro nuo 
tos vietos, kur stovi jis. 

Pamąstęs trumpą valandėlę sėdo kurti naujo dokumento, kurį 
pavadino [Salei-2] ir paliko ant ekrano. Laiške išdėstė esmę. 


[Lisbeta, 

Neraliuota nepakenčiama žmogysta. Kas, po velnių, tas Zala? Ar 
jis - sąsaja? Ar žinai, kas nužudė Dagą su Mija - tokiu atveju pasakyk 
man, kad galėtume užbaigti šitą nesąmonę ir eiti gulti. Mikaelis] 


Ji lindėjo Mikaelio kompiuteryje. Atsakymas pasirodė ma- 
žiau nei po minutės. Byloje ant jo kompiuterio ekrano atsirado 


naujas dokumentas, pavadintas [KALIS BLIUMKVISTAS). 
[Tu žurnalistas. Tu ir išsiaiškink.) 


Mikaelio antakiai susiraukė. Atkišo jam špygą ir dar pavar- 
tojo pravardę, kurios jis nekenčia — ir ji tą žino. Ir net ant kelio 
neužvedė. Jis supliekė dokumentą [Salei-3] ir paliko matomoj 
vietoj. 


* Priešo atėjimas į valdžią (angl.). 

[Lisbeta, 

Žurnalistas išsiaiškina jam rūpimus dalykus užduodamas klausi- 
mus žmonėms, kurie ką nors žino. Aš klausiu tavęs. Ar tu žinai, kodėl 
Dagas ir Mija buvo nužudyti ir kas juos nužudė? Tokiu atveju pasa- 
kyk man. Duok bent menkiausią užuominą. Mikaelis] 


Vis labiau netekdamas drąsos laukė atsakymo keletą valandų. 
Ketvirtą nakties pasidavė ir nuėjo gulti. 

TREČIABIENIS, KSVS 38 — PENKTADIENIS, BALANBŽIS 1 


TREČIADIENĮ NEĮVYKO NIEKO dramatiška. Mikaelis 
dieną išnaudojo iki paskutinio siūlelio išnagrinėdamas Svenso- 
no medžiagą, ieškodamas bet kokių užuominų į pavardę „Žala“. 
Lygiai kaip ir prieš tai Salander, jis pastebėjo bylą „Žala“ Svenso- 
no kompiuteryje ir perskaitė tris dokumentus [Irina P), [Sands- 
triomas|, [Zala]. Lygiai kaip Salander, Mikaelis susigaudė, kad 
Svensonas turėjo informatorių policijoje, pavarde Guldbrandse- 
nas. Jam pavyko nustatyti, kad jis dirba Sioderteljės kriminali- 
nėje policijoje, tačiau paskambinęs sužinojo, kad Guldbrandse- 
nas išvykęs į komandiruotę ir grįš tik ateinantį pirmadienį. 

Jis konstatavo, kad Svensonas nemažai laiko skyrė Irinai P. 
Perskaitęs skrodimo protokolą, įsitikino, kad moteris nužudyta 
lėtai ir žiauriai. Žmogžudystė įvyko vasario pabaigoje. Policija 
neturėjo jokių versijų dėl veiklos vykdytojo, tačiau kadangi ji 
užsiiminėjo prostitucija, policija buvo beveik tikra, kad žudi- 
kas — kas nors iš jos klientų. 

Mikaelis svarstė, kam Svensonas dokumentus apie Iriną P. 
sudėjo į segtuvą „Žala“. Taip buvo daroma užuomina, kad jis 
siejo Žalą su Irina P., tačiau iš knygos teksto nieko nepaaiškėjo. 
Kitais žodžiais tariant, Dagas susiejo juos mintyse. 

Dokumentas „Žala“ buvo toks glaustas, kad atrodė greičiau 
kaip laikini darbiniai užrašai. Mikaelis konstatavo, kad Zala (jei 

jis apskritai egzistuoja) — kone kažkoks kriminalinio pasaulio 
fantomas. Įspūdis buvo ne visai realus, tekstui stigo nuorodų į 
šaltinius. 

Uždaręs dokumentą Mikaelis pasikrapštė pakaušį. Tirti 
Dago ir Mijos nužudymą daug sudėtingesnis uždavinys nei jis 
įsivaizdavo. Be to, jis niekaip negalėjo atsikratyti nuolat per- 
sekiojančių abejonių. Problema ta, kad jis neturi jokių viena- 
reikšmiškų įrodymų, jog Lisbeta neturėjo nieko bendra su nu- 
žudymais. Jis kliovėsi vien tik savo nuojauta, sakančia jam, kad 
nelogiška, jog ji, nuvažiavusi į Enšedę, nužudė jo draugus. 

Jis žinojo, kad ji vargu ar stokoja lėšų — juk pasinaudojusi 
programišės talentu pasivogė pasakiškas sumas, siekiančias ke- 
letą milijardų. Bet kad jis tai suvokė, nenumanė nė pati Lisbeta. 
Išskyrus Eriką Berger, kuriai buvo priverstas (Lisbetai leidus) 
paminėti jos talentus kompiuterių srityje, jos paslapčių nebuvo 
atskleidęs jokiam pašaliniam Žmogui. 

Jis nenorėjo tikėti, kad Lisbeta ką nors nužudė. Jis jai skolin- 
gas, bet šios skolos niekada neįstengs grąžinti. Ji ne tik išgelbėjo 
jam gyvybę, kai Martinas Vangeris buvo bepakeliąs prieš jį ran- 
ką, ji taip pat išgelbėjo jo karjerą ir greičiausiai žurnalą „Milen- 
nium“, patiekdama jam finansų magnato Hanso Venerstriomo 
galvą ant lėkštelės. 

Tokie dalykai įpareigoja. Lisbetai Salander jis jautė didžiulį 
lojalumą. Kalta ji ar ne, jis ketino padaryti viską, kad padėtų jai, 
kai ji anksčiau ar vėliau bus sulaikyta. 

Tačiau turėjo pripažinti, kad ničnieko apie ją nežino. Daug- 
žodžiaujančios psichiatrų išvados, faktas, kad buvo priverstinai 
gydoma vienoje garsiausių šalies psichiatrijos įstaigų ir net yra 
paskelbta neveiksnia — visa tai sunkinantys netiesioginiai įro- 
dymai, kad jai galvoje ne viskas gerai. Žiniasklaidoje plačiai 
pasisakė vyriausiasis Upsalos šv. Stepono psichiatrijos klinikos 
gydytojas Peteris Teleburianas. Konfidencialumo sumetimais jis 
nieko konkrečiai apie Lisbetą Salander neskelbė, tačiau daugiau 

aptarinėjo psichikos ligonių globos ir priežiūros sistemos žlugi- 
mą. Jis buvo pripažintas autoritetas ne tik Švedijoje, bet ir už- 
sienyje gerbiamas žymus psichikos susirgimų ekspertas. Kalbėjo 
labai įtikinamai, netgi sėkmingai pademonstruodamas užuojau- 
tą aukoms ir jų šeimoms, podraug neleisdamas abejoti, kad jam 
rūpi ir Lisbetos gerovė. 

Mikaelis pasvarstė, gal reikėtų susisiekti su tuo Teleburianu, 
gal būtų galima įprašyti kuo nors patalkinti. Tačiau atsisakė šios 
minties. Spėjo, kad Teleburianas galės padėti Lisbetai atėjus lai- 
kui, kai ji pagaliau bus sugauta. 

Galiausiai virtuvėlėje įsipylęs kavos į puodelį su Jungtinės 
dešiniųjų partijos logotipu nuėjo pas Eriką Berger. 

— Turiu ilgą sutenerių ir klientų sąrašą, norėsiu juos pašne- 
kinti, — tarė jis. 

Ji susirūpinusi linktelėjo. 

— Tikrindamas visą sąrašą užtruksiu gal vieną, gal porą sa- 
vaičių. Gyvena išsibarstę kuris Strengnese, kuris Noršiopinge. 
Man reikėtų automobilio. 

Ji atsisegė rankinę, ištraukė savo BMW raktus. 

— Ar gerai? 

— Aišku, gerai. Man į darbą tiek priemiestiniu traukiniu, tiek 
pačiai už vairo sėsti. Avariniu atveju galiu pasiimti Gregerio 
automobilį. 

- Ačiū. 

— Bet su viena sąlyga. 

— Nagi nagi. 

— Jei svečiuosies pas sutenerius, kaltindamas nužudžius Dagą 
ir Miją, paprašysiu pasiimti šitą ir visada turėti švarko kišenėje. 
Žiūrėk, dar ims ir pasitaikys koks storžievis. 

Ant rašomojo stalo ji padėjo buteliuką su ašarinėmis dujo- 
mis. 

— O šitas iš kur? 

— Pernai nusipirkau JAV. Ką, gal lakstyti man naktimis vie- 
nišai mergaitei beginklei kaip niekur nieko? 

— Jei aš jį panaudosiu, kils pasiutęs sąmyšis, dar prikirps ne- 
legalaus ginklo laikymą. 

— Geriau jau taip, nei man rašyti tavo nekrologą. Mikaeli... 
Aš nežinau, ar tu supranti, bet kartais aš gerokai jaudinuosi dėl 
tavęs. 

— Eik jau. 

— Rizikuoji ir esi toks užsispyręs, kad tavęs neperkalbėsi, kai 
sugalvoji kokią kvailystę. 

Nusišypsojęs Mikaelis grąžino ašarinių dujų buteliuką Erikai. 

— Dėkingas, kad rūpinies. Bet man jo nereikia. 

— Mikaeli, aš prašau primygtinai. 

— Na ir gerai. Bet aš jau apsirūpinęs. 

Įkišęs ranką į švarko kišenę išsitraukė Aakonėlį. Tai buvo 
ašarinių dujų patronas, kurį jis rado Salander kuprinėje ir nuo to 
laiko nešiojosi su savimi. 


PASIBELDĘS Į DURŲ STAKTĄ Mudig kabinete, Bublans- 
kis atsisėdo į lankytojams skirtą kėdę prie jos rašomojo stalo. 

— Svensono kompiuteris, — tarė jis. 

— Aš irgi apie tai pagalvojau, — atsiliepė ji. — Tai aš dariau 
paskutinės Svensono ir Bergman gyvenimo paros suvestinę. Ten 
ir toliau likę tam tikrų spragų, bet Svensonas tą dieną nebuvo 
užėjęs į „Millennium“ redakciją. Lankėsi įvairiose miesto vieto- 
se, apie ketvirtą popiet matėsi su senu studijų draugu. Tai buvo 
atsitiktinis susitikimas kavinėje Karalienės gatvėje. Draugas tei- 
gia, kad Svensonas tikrai turėjo kompiuterį kuprinėje, nes matė 
jį ir netgi pakomentavo. 

— O apie vienuoliktą vakaro, kai jį nušovė, kompiuteris dingo 
iš jo namų. 

— Teisingai. 

— Tai kokią iš to darome išvadą? 

- Jis galėjo užeiti dar kur nors ir dėl kokios nors priežasties 
palikti arba pamiršti kompiuterį. 

— Kokia tikimybė? 

— Nedidelė. Bet galėjo atiduoti valyti arba taisyti. Be to, gali 
būti, kad turi dar kitą darbo vietą, apie kurią mes nežinome. 
Tarkime, jis anksčiau nuomojosi rašomąjį stalą nepriklausomų 
žurnalistų biure Švento Eriko aikštėje. 

— O dar? 

— Na, galiausiai, žinoma, esama galimybės, kad kompiuterį 
pasiėmė žudikas. 

— Pasak Armanskio, Salander viską nusimano apie kompiu- 
terius. 

- Žinau, - linktelėjo Mudig. 

— Hm. Pagal Bliumkvisto teoriją, Svensonas ir Bergman nu- 
žudyti dėl tyrimo, kurį vykdė Svensonas. Jis, ko gero, aprašytas 
kompiuteryje. 

— Mes truputį; atsiliekame. Trys aukos ir dar tokia galybė 
palaidų gijų, kurias reikia sumegzti, kad nespėjam įvykiams iš 
paskos. Be to, dar neatlikom nuodugnios kratos Svensono dar- 
bovietėje „Millennium“ redakcijoje. 

— Aš šįryt kalbėjau su Berger. Ji nusistebėjo, kodėl dar niekas 
neapžiūrėjo jo palikimo. 

— Per daug pastangų dedam norėdami greičiau surasti Sa- 
lander, tad apie motyvus ir toliau žinome apverktinai mažai. Ar 
galėtum?.. 

— Susitariau su Berger, kad aplankysiu redakciją rytoj. 

-— Ačiū. 


KETVIRTADIENĮ MIKAELIUI SĖDINT už stalo ir kal- 
bantis su Malina, suskambo vienas redakcijos telefonas. Jis pa- 
stebėjo tarpduryje šmėstelint Henrį Kortesą ir nebekreipė dė- 
mesio į signalą. Paskui jam pasąmonėje toptelėjo, kad telefonas 

skamba ant Dago Svensono stalo. Nutilęs per pusę sakinio pa- 
šoko kaip įgeltas. 

— Stop, neliest telefono! — subliuvo jis. 

Kortesas buvo kaip tik uždėjęs ranką ant ragelio. Mikaelis 
puolė iš kabineto. Koks ten, po galais, buvo pavadinimas?.. 

— „Indigo“ rinkos tyrimai, Mikaelis klauso. Kuo galiu pa- 
dėti? 

— Ečėė... sveiki, čia toks Gunaras Bjorkas. Gavau laišką, kad 
laimėjau mobilųjį. 

— Sveikinu, - tarė Mikaelis Bliumkvistas, — tai naujausio mo- 
delio Sony Ericsson. 

- Ir nieko nekainuoja? 

— Ir nieko nekainuoja. Bet, norėdamas gauti dovaną, turėsite 
dalyvauti interviu. Mes įvairioms įmonėms atliekame rinkos ty- 
rimus ir giluminę analizę. Atsakinėdamas į klausimus užtruksi- 
te maždaug valandą. Jei sutiksite, pateksite į tolesnį turą ir taip 
gausite galimybę laimėti šimtą tūkstančių kronų. 

— Aišku. Ar galėtume tą atlikti telefonu? 

— Deja. Interviu metu reikia apžiūrėti įvairią įmonių simbo- 
liką bei identifikuoti ją. Taip pat norėsime paklausinėti, kokio 
tipo reklaminės nuotraukos jums patraukliausios, ir parodysime 
keletą variantų. Turėsime atsiųsti vieną savo darbuotoją. 

— Aha... kaip atsitiko, kad išrinko kaip tik mane? 

— Tokio tipo tyrimus atliekame porą kartų per metus. Kaip 
tik šiuo metu dėmesį esame sutelkę į tam tikrą skaičių visuome- 
nėje įsitvirtinusių jūsų amžiaus grupės vyriškių. Mes parenka- 
me asmens kodus atsitiktine tvarka. 

Galiausiai Gunaras Bjorkas sutiko priimti pas save „Indigo“ 
rinkos tyrimų darbuotoją. Pareiškė turįs nedarbingumo lapelį, 
tad šiuo metu ilsisi užmiesčio namelyje Smodalarėje. Nupasa- 
kojo, kaip atvažiuoti. Jie sutarė susitikti penktadienio rytą. 

— YES! — išsprūdo Mikaeliui, kai jis padėjo ragelį. Jis net 
pergalingai mostelėjo kumščiu. Erikson ir Kortesas suglumę 
dirsčiojo vienas į kitą. 


PAOLO ROBERTO ARLANDOS oro uoste nusileido ketvir- 
tadienį, pusę dvylikos priešpiet. Didžiąją skrydžio iš Niujorko 
dalį jis pramiegojo ir bent jau šįkart nejautė laiko skirtumo. 

JAV jis praleido mėnesį aptarinėdamas bokso reikalus ir ste- 
bėdamas parodomuosius mačus bei ieškodamas idėjų laidai, ku- 
rią žadėjo parduoti pramoginės televizijos kompanijai. Jis su liū- 
desiu konstatavo, kad profesionalo karjera nukeliavusi į palėpę — 
ir švelnių šeimos paraginimų dėka, ir todėl, kad paprasčiausiai 
ėmė darytis per senas. Ir nieko čia nepaveiksi, reikia tik stengtis 
palaikyti formą, ką jis ir darydavo intensyviai treniruodamasis 
bent kartą per savaitę. Jo vardas dar tebebuvo garsus bokso pa- 
saulyje, jis spėjo, kad vienaip ar kitaip dirbs su sportu susijusį 
darbą visą likusį gyvenimą. 

Jis pasiėmė kelioninį krepšį nuo bagažo konvejerio. Muiti- 
nėje jį sustabdė ir jau buvo besivedą patikrinti, bet jį atpažino 
vienas muitininkas, kuriam akys ne pakaušy. 

— Sveikas, Paolo. Krepšy, tikiuosi, boksininko pirštinės ir 
daugiau nieko? 

Paolo Roberto užtikrino jį, kad nevežąs jokios kontrabandos, 
ir jį įleido į karalystę. 

Išėjęs į atvykimo salę, patraukė prie oro uosto autobusų, bet 
staiga sustojo kaip įbestas ir įsispoksojo į Salander veidą pirma- 
jame vakarinio laikraščio puslapyje. Iš pradžių nesuprato, kas 
tai. Pamanė, gal visgi veikia laiko skirtumas. Dar kartą perskai- 
tė antraštę. 


LISBETOS 
SALANDER 
GAUDYNĖS 

Jo žvilgsnis persikėlė į antrą reklaminį skydą. 


EKSTRA 
PSICHOPATĖ 
medžiojama už 

TRIGUBĄ 

ŽMOGŽUDYSTĘ 


Abejodamas užėjo į spaudos parduotuvėlę, nusipirko ir vaka- 
rinius laikraščius, ir dienraščius, paskui nuėjo į kavinę. Jis skaitė 
jausdamas augančią nustabą. 


GRĮŽĘS NAMO Į SAVO BUTĄ Belmano gatvėje apie vie- 
nuoliktą vakaro ketvirtadienį, Mikaelis jautėsi pavargęs ir nu- 
puolęs dvasia. Žadėjo ilgai nevakaroti ir pabandyti susigrąžinti 
bent dalį trūkstamo miego įdirbio, tačiau neatsispyręs pagundai 
įsijungė internetą ir sėdo tikrinti elektroninio pašto. 

Nieko įdomaus, tik dėl viso pikto pažiūrėjo bylą <Lisbeta Sa- 
lander>. Pulsas bematant padažnėjo pastebėjus naują dokumen- 


tą, pavadinimu [MB-]. Jis dukart spragtelėjo pele. 


[Prokuroras E. perdavinėja informaciją žiniasklaidai. Paklausk jo, 
kodėl neperdavė senojo policijos tyrimo.) 


Nesuprasdamas šifruoto teksto, Mikaelis puolė laužyti galvą. 
Ką ji turi omenyje? Kokio senojo policijos tyrimo? Jis nesuprato, 
ką ji rašo. Prakeikta netikša. Ar būtina kiekvieną laišką paversti 
rebusu? Po valandėlės jis sukūrė naują dokumentą [Šifruota]. 


[Sveika, Sale. Aš pavargęs kaip šuo, variau be atvangos nuo 
žmogžudysčių momento. Nesu nusiteikęs žaisti spėlionėm. Galimas 
daiktas, kad tau vienodai arba tu nežiūri į situaciją rimtai, bet aš no- 
riu žinoti, kas nužudė mano draugus. /M]) 

Jis laukė nenueidamas nuo kompiuterio. Atsakymas [Sifruota 2] 
atėjo po minutės. 


[Ką tu darysi, jei tai aš?] 
Jis atsakė [Šifruota 3]. 


[Lisbeta, jei taip atsitiko ir tau jau visiškai kvankšt, vadinasi, tave 
išgelbės turbūt tik Peteris Teleburianas. Bet aš nemanau, kad tu nu- 
žudei Dagą su Mija. Aš tikiuosi ir meldžiuosi, kad taip spėdamas esu 
teisus. 

Dagas ir Mija siekė demaskuoti sekso prekeivius. Mano hipotezė 
tai kažkokiu būdu pasitarnavo kaip motyvas juos nužudant. Tačiau 
aš neturiu kuo remtis. 

Nežinau, kas tarp mūsų nesusiklostė, bet mudu kartą kažkada 
aptarinėjome draugystę. Sakiau, kad draugystė grindžiama dviem 
dalykais - pagarba ir pasitikėjimu. Net jei aš tau ir nepatinku, vis 
vien gali ir toliau manimi pasitikėti. Tavo paslaptis aš išsaugojau. Net 
ir tai, kas nutiko Venerstriomo milijardams. Patikėk manim. Aš tau 
ne priešas. /M ] 


Atsakymas užtruko taip ilgai, kad Mikaelis nebeteko vilties. 
Bet staiga po bevek penkiasdešimties minučių ekrane materia- 
lizavosi [Sifruota 4). 


[Gerai, aš pagalvosiu.) 


Mikaelis lengviau atsikvėpė netikėtai pajutęs blykstelint ma- 
žytę viltį. Atsakymas nebuvo šifruotas - ji norėjo pasakyti tai, ką 
parašė — ji pagalvos. Tai pirmas kartas, kai ji po savo dingimo 
apskritai su juo bendrauja. Kad ji pagalvos, reiškė, kad ji bent jau 


pasvarstys, ar apskritai nori su juo kalbėtis. Jis parašė [Šifruota 5). 
[Gerai. Aš lauksiu tavęs. Tik neužtruk per ilgai.) 

KRIMINALINIS INSPEKTORIUS HANSAS Fastė iš- 
girdo skambutį pakeliui į darbą penktadienio rytą, būdamas 
Longholmo gatvėje prie Vesterio tilto. Policijai trūko lėšų 
nuolatos stebėti butą Lundo gatvėje, tačiau buvo kreiptasi 
į kaimyną policininką pensininką, kad viena akim pasektų 
butą. 

— Mergina kinė ką tik įėjo į laiptinę, - informavo kaimy- 
nas. 

Vargu ar Fastė būtų galėjęs tuo metu būti palankesnėje vie- 
toje. Neleistinai prie autobusų stotelės įsukęs į Heleneborgo ga- 
tvę visai prie Vesterio tilto, Hiogalido gatve nuvažiavo į Lundo 
gatvę. Jis pasistatė automobilį nepraėjus ir dviem minutėms po 
pokalbio, ristele perbėgęs gatvę įėjo per lauko duris į kieme sto- 
vintį namą. 

Laiptuose pasigirdus žingsniams, Miriam Vu tebestovėjo prie 
buto durų, spoksodama į išgręžtas spynas ir izoliacines užkar- 
dos juosteles. Atsigręžusi išvydo puikios fizinės formos stam- 
baus sudėjimo vyriškį, gręžte gręžiantį ją akimis. Jis jai pasirodė 
priešiškai nusiteikęs, tad numetusi ant grindų kuprinę pasiruošė 
prireikus pademonstruoti Tailando bokso įgūdžius. 

— Miriam Vu? - paklausė šis. 

Jos nuostabai jis išsitraukė policininko pažymėjimą. 

— Taip, - atsakė Mimi, - kas čia darosi? 

— Kur buvote praėjusią savaitę? 

— Išvažiavusi. Kas atsitiko? Kas nors įsilaužė? 

Fastė įsistebeilijo į ją. 

— Matyt, turėsiu jūsų paprašyti eiti kartu į Kungsholmeną, — 
tarė dėdamas ranką ant Miriam Vu peties. 


BUBLANSKIS IR MUDIG IŠVYDO gerokai susierzinusią 
Miriam Vu, Fastės lydimą į apklausų kabinetą. 

— Prašom sėstis. Aš esu kriminalinis inspektorius Janas Bu- 
blanskis, čia mano kolegė Sonja Mudig. Apgailestauju, kad teko 
jus konvojuoti čionai, bet mums reikia kai ką sužinoti. 

— Ką jūs sakot. Tik ką? Ana tas žmogus nelabai su manim 
šneka. 

Mimi atbulu nykščiu dūrė į Fastę. 

— Mes jūsų ieškom jau daugiau kaip savaitę. Ar galėtumėte 
paaiškinti, kur buvote? 

— Taip, galėčiau. Bet neturiu noro ir, kiek žinau, tai ne jūsų 
reikalas. 

Bublanskis kilstelėjo antakius. 

— Grįžtu, randu išlaužtas duris, apklijuotas policijos juoste- 
lėm staktas, anabolikų apsirijęs patinas mane nuvelka į policiją. 
Gal man kas galėtų ką paaiškinti? 

— Nepatinka patinai? — pasigavo Fastė. 

Miriam Vu apstulbusi įsispoksojo į jį. Bublanskis ir Mudig 
irgi piktai dėbtelėjo į Fastę. 

— Ar reikia suprasti, kad jūs šią savaitę neskaitėte laikraščių? 
Buvote užsienyje? 

Nieko nesusigaudydama Miriam Vu pasijuto visiškai suglu- 
musi. 

— Ne, jokių laikraščių neskaičiau. Buvau Paryžiuje lankyti 
tėvų, išbuvau dvi savaites. Aš ką tik iš centrinės stoties. 

— Važiavot traukiniu? 

— Nemėgstu lėktuvų. 

— Ir nematėt jokių antraščių ar šios dienos švediškų laik- 
raščių? 

— Aš ką tik išlipau iš naktinio traukinio ir sėdau į metro 
namo. 

Konsteblis Burbulas pamąstė. Šįryt nepublikuota jokių ant- 
raščių apie Salander. Pakilęs išėjo iš kabineto, grįžęs po kokios 

minutės atsinešė Velykinį 4fžonb/adei: numerį, kuriame visą pir- 
mąjį puslapį užėmė Lisbetos Salander paso nuotrauka. 
Miriam Vu vos nesprogo. 


LAIKYDAMASIS GUNARO BJORKO, šešiasdešimt dvejų 
metų saugumiečio, kelio aprašymo, Mikaelis Bliumkvistas ke- 
liavo į jo vasarnamį Smodalarėje. Pasistatęs automobilį įsitikino, 
kad vasarnamis — tai šiuolaikinė vila, tinkama gyventi ištisus 
metus, su daliniu vaizdu į Jungfriufjordeną. Paėjėjęs žvyruotu 
taku paspaudė skambutį. Gunaras Bjorkas nedaug kuo skyrėsi 
nuo nuotraukos pase, kurią buvo radęs Svensonas. 

— Sveiki, - tarė Mikaelis. 

— Ką gi, vadinasi, nepaklydote. 

— Be problemų. 

— Užeikite. Atsisėsim virtuvėj. 

— Labai gerai. 

Gunaras Bjorkas iš pažiūros buvo geros sveikatos, tik kiek 
šlubčiojo. 

— Turiu nedarbingumo lapelį, - pareiškė jis. 

— Tikiuosi, nieko rimta, - tarė Mikaelis. 

— Laukiu nugaros išvaržos operacijos. Norėsit kavos? 

— Ačiū ne, - atsisakė Mikaelis sėsdamas ant virtuvės kėdės 
ir atsisegdamas krepšį bei traukdamas segtuvą. Bjorkas įsitaisė 
priešais. 

— Atrodot kažkur matytas. Ar esam anksčiau susitikę? 

— Ne, - atsakė Mikaelis. 

— Jūs atrodot labai matytas. 

— Gal laikraščiuose. 

— Kokia, sakėt, jūsų pavardė? 

— Mikaelis Bliumkvistas. Aš žurnalistas, dirbu žurnale „Mil- 


lennium“. 

Gunaras Bjorkas stengėsi prisiminti, paskui jam galvoje nu- 
švito. Kalis Bliumkvistas. Venerstriomo afera. Tačiau jis ir toliau 
nesuprato, kuo čia kvepia. 

— „Millennium“? Nežinojau, kad atliekate rinkos tyrimus. 

— Tik išimtinais atvejais. Aš noriu, kad pasižiūrėtumėte 
tris nuotraukas ir nurodytumėte, kuris modelis jums labiausiai 
patinka. 

Mikaelis padėjo ant stalo tris nukopijuotas nuotraukas. Vie- 
na — parsisiųsta iš pornografinio interneto puslapio. Kitos dvi — 
padidintos spalvotos paso nuotraukos. 

Gunaras Bjorkas staiga išblyško kaip lavonas. 

— Nesupratau. 

— Nesupratot? Čia Lidija Komarova, šešiolikos metų, kilu- 
si iš Minsko, Baltarusijos. Šalia — Miang So Čin, iš Tailando, 
žinoma kaip Jo Jo. Jai dvidešimt penkeri. Ir pagaliau Jelena Ba- 
rasova, devyniolikmetė Talino gyventoja. Jūs pirkote sekso pas- 
laugas iš visų šių trijų moterų, tad aš ir klausiu, kuri jums patiko 
labiausiai. Traktuokite tai kaip rinkos tyrimą. 


BUBLANSKIS DVEJODAMAS ŽVELGĖ į Miriam Vu, ši 
piktai šnairavo į jį. 

— Apibendrinkime. Jūs teigiate, kad esate pažįstama su Lis- 
beta Salander daugiau kaip trejus metus. Ji be jokio atlygio 
perrašė jums savo butą šį pavasarį ir išsikraustė kažkur kitur. 
Retkarčiais, kai ji atsišaukia, jūs su ja pergulit, bet nežinot, kur 
ji gyvena, kuo užsiima ar iš ko pragyvena. Ir jūs manot, kad aš 
tuo patikėsiu? 

— Man nusišvilpt, kuo jūs tikėsit. Aš niekuo nenusikaltau, 
o tai, kokį renkuosi gyvenimo būdą ir su kuo perguliu, yra nei 
jūsų, nei kieno kito reikalas. 

Bublanskis atsiduso. Rytą žinią apie tai, kad horizonte staiga 
pasirodė Miriam Vu, jis priėmė jausdamas, kad artėja išsivada- 
vimas. Pagaliau persilaužimas. Tačiau jos parodymai toli gražu 

nieko nepaaiškino. Jie buvo, atvirai tariant, net labai keisti. At- 
sakinėjo ji aiškiai ir tiesiai, nė kiek nedvejodama. Nurodė vie- 
tas ir datas, kada susipažino su Salander, ir detaliai nupasakojo, 
kaip atsikraustė į Lundo gatvę. Ir Bublanskis, ir Mudig padarė 
išvadą, kad ši neįprasta istorija negali būti kas kita kaip tiesa. 

Fastė apklausą su Miriam Vu stebėjo su augančiu susierzini- 
mu, tačiau kol kas jam pavyko ištylėti. Jo nuomone, Bublanskis 
su kine elgiasi per daug atlaidžiai, o ši akivaizdžiai leidžia sau 
įžūlauti ir pilstyti iš tuščio į kiaurą, kad išsisuktų nuo vieninte- 
lio svarbaus klausimo. O tiksliau — kurioje pašiknėje slepiasi ta 
prakeikta kekšė Lisbeta Salander? 

Tačiau Miriam Vu nežinojo, kur Lisbeta Salander. Ji nežino- 
jo, kuo Salander dirba. Gyvenime nebuvo girdėjusi apie „Milton 
Security“. Gyvenime nebuvo girdėjusi apie Dagą Svensoną ir 
Miją Bergman. Taigi negalėjo atsakyti nė į vieną juos dominan- 
tį klausimą. Ji žalio supratimo neturėjo apie tai, kad Salander 
turi globėją, kad paauglystėje kartkartėmis būdavo priverstinai 
hospitalizuota ir kad jos biografijos puslapius margina psichia- 
trų ekspertizės išvados. 

Kita vertus, ji patvirtino, kad juodvi su Salander lankėsi ir 
glėbesčiavosi „Malūne“. Paskui nuėjo namo į Lundo gatvę ir kitą 
rytą išsiskyrė. Po keleto dienų Miriam Vu sėdo į Paryžiaus trau- 
kinį, taip visiškai pražiopsodama Švedijos laikraščių antraštes. 
Išskyrus trumpą pasimatymą, kai ji perdavė automobilio raktus, 
juodvi su Lisbeta nesimatė nuo paskutinio vakaro „Malūne“. 

— Automobilio raktus? — pastatė ausis Bublanskis. - Salander 
neturi automobilio. 

Miriam Vu paaiškino, kad ji nusipirkusi vyšninės spalvos 
Hlondą, kuri stovi prie namų. Bublanskis pakilo žvelgdamas į 
Mudig. 

— Ar gali už mane vesti apklausą? — tarė eidamas iš kabi- 
neto. 

Teks susirasti Holmbergą ir siųsti atlikti techninio vyšninės 
spalvos Hondos tyrimo. 
Be to, reikia pabūti vienam ir pagalvoti. 


NEDARBINGUMO LAPELĮ TURINTIS Gunaras Bjor- 
kas, Saugumo policijos užsieniečių skyriaus vadovo pavaduoto- 
jas, sėdėjo virtuvėje su nuostabiu vaizdu į Jungfriufjordeną pil- 
ku nelyg vaiduoklis veidu. Mikaelis stebėjo jį kantriu, neutraliu 
žvilgsniu. Tuo momentu jau buvo įsitikinęs, kad Bjorkas nė per 
nago juodymą nėra prisidėjęs prie Enšedės nužudymų: kadangi 
Svensonas nespėjo atlikti akistatos, Bjorkas nė nenujautė, kad 
netrukus bus demaskuotas reportaže apie sekso prekybos klien- 
tus, kur paskelbs jo pavardę ir nuotrauką. 

Bjorkas pateikė vienintelę įdomią detalę. Paaiškėjo, kad jis 
asmeniškai pažįstamas su advokatu Bjurmanu. Jie susipažino 
Policijos šaulių klube, kur Bjorkas dvidešimt aštuonerius me- 
tus buvo aktyvus narys. Vienu metu kartu su Bjurmanu netgi 
priklausė valdybai. Pažintis nebuvo artima, bet jie keletą kartų 
bendravo laisvalaikiu ir kartu vakarieniavo. 

Ne, Bjurmano nematęs jau daugybę mėnesių. Kiek prisime- 
nąs, paskutinį kartą jį buvo sutikęs praėjusios vasaros pabaigoje. 
Jiedu išgėrė alaus vienoje lauko kavinėje. Bjorkas apgailestavo, 
kad Bjurmaną nužudė ta psichopatė, bet į laidotuves važiuoti 
neketinąs. 

Mikaelis mintyse apsvarstė tokį sutapimą, bet galiausiai visi 
klausimai išseko. Dalyvaudamas profesiniame ir visuomeninia- 
me gyvenime Bjurmanas turėjo pažinoti šimtus žmonių. Kad jis 
atsitiktinai pažinojo žmogų, figūruojantį Svensono medžiagoje, 
buvo nei neįtikėtina, nei statistine prasme keista. Mikaelis at- 
kreipė dėmesį, kad pats paviršutiniškai pažįsta vieną žurnalistą, 
aprašytą Svensono. 

Atėjo metas baigti vizitą. Bjorkas perėjo visas numatytas fa- 
zes. Pirmiausia neigė, paskui — kai Mikaelis parodė dalį doku- 

mentų — pyko, grasino, bandė papirkti ir galiausiai puolė mal- 
dauti. Mikaelis ignoravo visus išsišokimus. 

— Ar suprantate, kad publikuodamas sugadinsite man gyve- 
nimą? — Bjorkas galiausiai griebėsi šiaudo. 

— Taip, - atsakė Mikaelis. 

- Ir vis vien spausdinsite? 

— Be jokių abejonių. 

— Kam? Ar negalite atsižvelgti? Aš ligotas žmogus. 

— Įdomu, kad siūlote man atsižvelgti. 

— Humanizmas nieko nekainuoja. 

— Jūs visiškai teisus. Visgi aimanuojate, kad aš sugadinsiu 
jums gyvenimą, O per savo gyvenimą ne vienai jaunai merginai 
jį sugadinote, įvykdėte prieš jas nusikaltimus. Mes galime įro- 
dyti tris iš jų. Dievas žino, prie kelių dar lindote. Kur tada buvo 
jūsų humanizmas? 

Jis pakilo, susirinko dokumentus ir susikišo juos į kompiute- 
rio kuprinę. 

— Kelią rasiu pats. 

Jis pasuko prie durų, tačiau stabtelėjęs vėl atsigręžė į Bjorką. 

— Ar esate girdėję apie žmogų, pavarde Zala? — paklausė jis. 

Bjorkas įsispoksojo į jį. Tebesijautė lyg apdujęs ir vargiai gir- 
dėjo Mikaelio žodžius. Pavardė Zala jam nieko nereiškė. Paskui 
jo akys išsiplėtė. 

Zala! 

Tai neįmanoma. 

Bjurmanas! 

Ar tai įmanoma? 

Mikaeliui nepraslydo pro akis persimainęs Bjorko veidas. Jis 
žengė žingsnį atgal, artyn virtuvės stalo. 

— Kodėl klausiate apie Zalą? — išspaudė Bjorkas. Jis atrodė 
bemaž ištiktas šoko. 

— Todėl, kad jis mane domina, - tarė Mikaelis. 

Virtuvėje stojo spengianti tyla. Mikaelis tarsi matyte matė, 
kaip Bjorko galvoje ėmė suktis krumpliaračiai. Galiausiai Bjor- 
kas nuo virtuvės palangės pasiekė cigarečių pakelį. Tai buvo pir- 
moji jo prisidegta cigaretė nuo to momento, kai Mikaelis įžengė 
į namus. 

— O jei aš ką nors žinau apie Zalą... kiek ta informacija 
verta? 

— Priklauso nuo to, ką jūs žinote. 

Bjorkas vėl pagalvojo. Jo galvoje maišėsi įvairiausios mintys 
ir jausmai. 

Iš kur Mikaelis Bliumkvistas gali būti ką nors girdėjęs abie Za- 
lačenką? 

— Tos pavardės jau seniai nebegirdžiu, — pagaliau pratarė 
Bjorkas. 

— Vadinasi, žinote, kas jis toks? —- paklausė Mikaelis. 

— Aš taip nesakiau. Ko jums reikia? 

Mikaelis akimirką padvejojo. 

— Jis — vienas iš asmenų, esančių sąraše tų, kuriuos tikrino 
Dagas Svensonas. 

— Kiek ta informacija verta? 

— Kokia informacija kiek verta? 

- Jei aš galėčiau užvesti jus ant Zalos... Ar galėtumėte mane 
savo reportaže praleisti? 

Mikaelis iš lėto atsisėdo. Po Hedestado buvo apsisprendęs 
niekada gyvenime daugiau nebesiderėti dėl publikacijų. Neke- 
tino derėtis ir su Bjorku. Kad ir kas būtų, vis vien žadėjo pa- 
garsinti jo darbelius. Tačiau Mikaelis susivokė esąs pakankamai 
neskrupulingas, kad galėtų su Bjorku tartis ir lošti dvigubą Žai- 
dimą. Sąžinės priekaištai už tai nekamuos. Bjorkas — policinin- 
kas, vykdęs nusikaltimus. Jei jam žinoma galimo nusikaltėlio 
pavardė, jo pareiga imtis priemonių, o ne išnaudoti informaciją 
derantis dėl savo kailio. Taigi tegu Bjorkas tikisi į sveikatą, kad 


jam atsiras išeitis, jei išduos kitą nusikaltėlį. Ranka siektelėjęs 

švarko kišenės paleido diktofoną, kurį buvo išjungęs pakilda- 
mas nuo stalo. 
— Pasakokit, — paragino. 


SONJA MUDIG BUVO įsiutusi ant Fastės, tačiau nė trupu- 
tėlio neišsidavė, ką apie jį mano. Tolesnės apklausos su Miriam 
Vu, iš kabineto išėjus Bublanskiui, jokiu būdu nebūtum pavadi- 
nęs rimta. Fastė visiškai nekreipė dėmesio į Mudig svaidomus 
žaibus. 

Be to, Mudig buvo nustebusi. Fastė jai niekada nepatiko, kaip 
ir jo mačo stilius, tačiau laikė jį gabiu policininku. Jo profesiona- 
lumas šįkart išgaravo. Fastė akivaizdžiai jautėsi provokuojamas 
gražios, protingos, atvirai lesbietiškos moters. Į akis krito ir tai, 
kad Miriam Vu, jausdama Fastės susierzinimą, be jokios atodai- 
ros pylė vis daugiau alyvos į ugnį. 

— Aaa, tai radote dirbtinį pimpalą mano komodoje. Ir apie ką 
tada ėmėte fantazuoti? 

Miriam Vu smalsiai šypsojosi. Fastė atrodė, lyg tuoj tuoj 
sprogs. 

— Užsičiaupkit ir atsakykit į klausimą, - įsakė Fastė. 

— Jūs klausėt, ar aš su juo dulkinu Salander, o aš atsakau — 
koks jūsų sušiktas reikalas. 

Mudig pakėlė ranką. 

— Apklausa su Miriam Vu nutraukiama iki vienuoliktos va- 
landos dvylika minučių. | 

Mudig išjungė magnetofoną. 

— Ar būtumėte tokia maloni likti sėdėti, Miriam. Faste, ga- 
lima porai žodžių? 

Miriam Vu meiliai nusišypsojo įsiutusiam Fastei, ryte ryjan- 
čiam ją akimis. Šis išspūdino paskui Mudig į koridorių. Mudig 
atsigręžė į jį ir atsistojo nosimi per du centimetrus nuo Fastės 
nosies. 

— Bublanskis man pavedė perimti apklausą su ja. Iš tavęs jo- 
kios naudos. 

— Eik, baik. Ta prakeikta surauktarūrė raitosi kaip žaltys. 

— Kokia čia Froido simbolika ir tokie palyginimai? 

— Ką? 

— Nesvarbu. Eik susirask Svensoną, suloškit nuliukais ir kry- 
žiukais arba leiskis į apačią, pašaudyk iš pistoleto klube ar daryk 
kas į galvą šaus. O dabar - lauk iš apklausos. 

— Tu čia už ką šitaip, Mudig? 

— Tu sabotuoji man apklausą. 

— Tiek jos nori, kad apklausinėsi viena? 

Šaltas protas nespėjo sukliudyti. Sonjos Mudig ranka pakilo ir 
žiebė Hansui Fastei antausį. Ji pasigailėjo jau tą pačią akimirką, 
bet buvo per vėlu. Greitosiomis apmetusi akimis abu koridoriaus 
galus, savo palengvėjimui konstatavo, kad liudininkų nėra. 

Fastė iš pradžių atrodė nustebęs. Paskui tik nusivaipė, persi- 
metė striukę per petį ir dingo. Mudig jau buvo bešaukianti jam 
grįžti, nes norėjo atsiprašyti, bet apsisprendė patylėti. Luktelė- 
jusi minutę aprimo. Paskui iš automato prileido du puodelius 
kavos ir grįžo pas Vu. 

Kurį laiką jos sėdėjo ir tylėjo. Galiausiai Mudig pakėlė akis. 

— Atleiskit. Tai turbūt prasčiausia apklausa visos policijos 
istorijoje. 

— Matau, nenuobodžiaujat su juo kartu dirbdama. Leiskit, 
spėsiu — išsiskyręs, heteroseksualus, vakarėlių metu jam tenka 
atsakomybė laidyti juokelius apie žydrus. 

- Jis... net nežinau kokio laikotarpio atgyvena. Tai viskas, ką 
galiu pasakyti. 

— O jūs - ne atgyvena? 

— Aš bent jau ne homofobė. 

— Tai gerai. 

— Miriam, aš... mes visi kartu jau dešimt parų plušam dieną 
naktį. Mes pavargę ir suirzę. Mes bandom išaiškinti siaubin- 

gą dvigubą žmogžudystę Enšedėje ir lygiai tokią pat siaubingą 
žmogžudystę Odino aikštėje. Jūsų draugė susieta su abiem nusi- 
kaltimo vietomis. Mes turime daiktinių įrodymų, paskelbta jos 
paieška visos šalies mastu. Ar suprantate, kad bet kokia kaina 
privalome ją surasti, kol ji nenuskriaudė ko nors kito arba savęs 
pačios. 

— Aš pažįstu Salander... Aš negaliu patikėti, kad ji kažką 
nužudė. 

— Negalite patikėti ar nenorite? Miriam, mes neskelbiam 
žmogaus paieškos šalies mastu neturėdami pakankamo pagrin- 
do. Tačiau galiu pasakyti tiek, kad mano viršininkas, krimina- 
linis inspektorius Bublanskis, taip pat nėra visiškai įsitikinęs jos 
kaltumu. Mes aptarinėjame galimybę, kad ji turėjo bendrininką 
arba kad ji kokiu nors būdu buvo į tai įtraukta. Svarbiausia — pri- 
valome ją surasti. Jūs, Miriam, manote, kad ji nekalta, bet kas 
bus, jei apsirinkate? Juk pati minėjote, kad mažai ką žinote apie 
Lisbetą Salander. 

— Aš net nežinau, ką manyti. 

— Tai padėkite mums išsiaiškinti tiesą. 

— Ar aš už ką nors sulaikyta? 

— Ne. 

— Ar galiu išeiti iš čia, kada panorėjusi? 

— Iš techninės pusės žiūrint, taip. 

— O žiūrint iš netechninės pusės? 

— Mūsų akimis, prie jūsų pavardės ir toliau liks klaustukas. 

Miriam Vu apsvarstė jos žodžius. 

— Gerai, klauskit. Jei klausimai mane sunervins, neatsakysiu. 


Mudig vėl įjungė diktofoną. 

MIRIAM VU KARTU SU Sonja Mudig praleido valandą. 
Apklausai baigiantis į kabinetą grįžo Bublanskis ir tyliai, netar- 
damas nė žodžio, atsisėdo paklausyti. Miriam Vu mandagiai su 
juo pasisveikino ir toliau kalbėjo su Sonja. 

Galiausiai Mudig pasisuko į Bublanskį, teiraudamasi, ar 
norėtų pateikti dar kokių nors klausimų. Bublanskis papurtė 
galvą. 

— Tokiu atveju skelbiu apklausą su Miriam Vu baigta. Trylika 
valandų devynios minutės. 

Ji išjungė diktofoną. 

— Kaip suprantu, kilo šiokių tokių keblumų su kriminaliniu 
inspektoriumi Faste, - tarė Bublanskis. 

— Jis buvo nesusikaupęs, — neutraliai tarė Mudig. 

— Jis — idiotas, - apšvietė jį Vu. 

— Kriminalinis inspektorius Fastė - daug kuo nusipelnęs po- 
licininkas, bet, matyt, nėra pats tinkamiausiasi tardytojas ap- 
klausai su jauna moterimi, — tarė Bublanskis įsižiūrėdamas Mi- 
riam Vu į akis, - man nederėjo palikti jo čia su tokia užduotimi. 
Atsiprašau. 

Miriam Vu apstulbo. 

— Atsiprašymas priimtas. Aš su jumis iš pradžių irgi elgiausi 
atžagariai. 

Bublanskis tik ranka numojo nenuleisdamas nuo Miriam Vu 
akių. 

— Ar galiu pabaigai jūsų paklausti keleto dalykų? Su išjungtu 
diktofonu. 

— Prašom. 

— Kuo daugiau girdžiu apie Lisbetą Salander, tuo labiau jau- 
čiuosi sutrikęs. Įspūdis, kurį perteikia ją pažįstantys Žmonės, 
neatitinka to, kuris susidaro skaitant socialinių tarnybų ir teisės 
medicinos dokumentus. 

— Matkaip. 

— Ar galėtumėt atsakyti į mano klausimus ilgai nesvarsty- 
dama? 

— Gerai. 

— Pschiatrijos specialistų išvadoje, sudarytoje, kai Salander 
buvo aštuoniolika, užsimenama, kad ji protiškai atsilikusi ir turi 
intelekto negalę. Ką apie tai pasakysite? 

— Tauškalai. Lisbeta turbūt gudresnė už mus abu kartu 
sudėjus. 

— Ji nebaigė vidurinės mokyklos, netgi nelaikė egzaminų, ro- 
dančių, kad moka skaityti ir rašyti. 

— Salander ir skaito, ir rašo daug geriau už mane. Ji kartais 
sėdi ir rašinėja visokias matematines formules. Gryna algebra. 
Aš apie tokio lygio matematiką nieko nenuraukiu. 

— Matematiką? 

— Jos dabar toks hobis. 

Bublanskis su Mudig tylėjo. 

— Hobis? — po valandėlės pasitikslino Bublanskis. 

— Kažkokios lygtys. Aš net nežinau, ką tie ženkliukai reiš- 
kia. 

Bublanskis atsiduso. 

— Socialinės tarnybos sudarinėjo išvadą po įvykio, kai ją sep- 
tyniolikmetę sulaikė Tantolunde pagyvenusio vyriškio draugi- 


joje. Ten užsimenama, kad ji užsidirba iš prositucijos. 

— Lisbeta — kekšė? Nesąmonės. Aš nežinau, kuo ji dirba, 
bet manęs nė truputėlio nestebina, kad ji turėjo kažkokį darbą 
„Milton Security“. 

— Iš ko ji pragyvena? 

— Nežinau. 

— Arji lesbietė? 

— Ne. Lisbeta miega su manimi, tačiau tai ne tas pats, kas 
būti lesbe. Manau, ji pati nežino, kokia jos seksualinė tapatybė. 
Spėčiau - biseksualė. 

— Na, o tie antrankiai, kuriuos jūs naudojate, ir panašiai... 
Ar Lisbeta Salander turi polinkį į sadizmą? Kaip ją nusa- 
kytumėte? 

— Man rodos, jūs viską ne taip supratote. Tai, kad kartais išsi- 
traukiame antrankius —- tai vaidinimas, neturintis nieko bendra 
nei su sadizmu, nei su smurtu ar prievarta. Tai žaidimas. 

— Ar ji kada nors šiurkščiai elgėsi su jumis? 

— Ne. Mūsų žaidimuose greičiau aš esu dominuojančioji 
pusė. 

Ir Miriam Vu meiliai nusišypsojo. 


POPIETINIS PASITARIMAS TREČIĄ valandą baigėsi 
pirmuoju rimtu tyrimo ginču. Bublanskis apibendrino esamą 
padėtį pridurdamas, kad jaučiąs poreikį išplėsti operatyvinį 
sekimą. 

— Nuo pat pirmos dienos visą energiją metėme siekdami su- 
rasti Lisbetą Salander. Ji įtariama kaip niekas kitas — ir tai sva- 
riu pagrindu — tačiau mūsų susidarytą vaizdą atkakliai atmeta 
jos dabartiniai pažįstami. Nei Armanskis, nei Bliumkvistas, 
nei Miriam Vu jos nelaiko žudike psichopate. Todėl norėčiau, 
kad imtume mąstyti plačiau ir pradėtume tikrinti kitus galimus 
veiklos vykdytojus bei galimybę, kad Salander turėjo bendri- 


ninką arba tiesiog dalyvavo šūvių metu. 

Bublanskio pareiškimas sukėlė audringus debatus, kurių 
metu jam karštai pasipriešino Fastė ir Bumanas iš „Milton Se- 
curity“. Abu tvirtino, kad dažniausiai pati paprasčiausia versija 
ir būna teisinga, jog mintis apie kitą galimą veiklos vykdytoją 
tėra gryna sąmokslo teorija. 

— Gal ir galimas daiktas, kad Salander buvo ne viena, bet 
nerasta absoliučiai jokių kokio nors bendrininko pėdsakų. 

— Bet kokiu atveju visada galime pasinaudoti Bliumkvisto 
pramanu apie policininką, - rūgščiai pastebėjo Fastė. 

Debatuose Bublanskį parėmė vien Mudig. Svensonas ir 
Holmbergas pasitenkino pavieniais komentarais. Eriksonas iš 
„Milton Security“ per visą diskusiją pratylėjo kaip vandens į bur- 
ną prisisėmęs. Galiausiai ranką pakėlė prokuroras Ekstriomas. 

— Bublanski, kaip suprantu, visgi neketini išbraukti Salander 
iš tyrimo? 

- Žinoma, ne. Juk yra jos pirštų atspaudai. Bet mes iki šiol 
be naudos galvas sukam dėl motyvo ir nieko doro nesugalvojam. 
Mums reikia pakreipti mintis kita linkme. Gal buvo įsipainioję 
keli asmenys? Gal vis dėlto įmanoma, kad žmogžudystės įvyk- 
dytos dėl Svensono knygos? Bliumkvistas teisus sakydamas, kad 
daugybė knygoje minimų asmenų turėjo motyvą žudyti. 

— Tai ko tu nori? - paklausė Ekstriomas. 

— Noriu, kad kitus galimus žudikus tikrintų du žmonės. Son- 
ja ir Niklas galėtų bendradarbiauti. 

— Aš? — iš nuostabos Eriksonas neteko amo. 

Bublanskis jį pasirinko, nes patalpoje buvo jauniausias ir gal- 
būt mažiausiai ortodoksinės mąstysenos. 

- Jūs dirbsite su Mudig. Perverskite viską, kas iki šiol žino- 
ma, ir pabandykite surasti, ką praleidome. Faste, su Svensonu ir 
Bumanu toliau dirbat vykdant Salander paiešką. Tai svarbiau- 
sias uždavinys. 

— O man ką veikti? — paklausė Holmbergas. 

— Sutelkite dėmesį į advokatą Bjurmaną. Atlikite naują jo 
buto ekspertizę. Patikrinkite, ar nieko nepražiopsojome. Klau- 
simų bus? 

Niekas klausimų neturėjo. 

— Ką gi. Kol kas neafišuojam, kad pasirodė Miriam Vu. Gal- 
būt ji galės daugiau ką papasakoti, nenorėčiau, kad ją užsipultų 
žiniasklaida. 

Prokuroras Ekstriomas davė nurodymus dirbti pagal Bu- 
blanskio planą. 


— NA TAI KĄ, - TARĖ Niklas Eriksonas, žiūrėdamas į Sonją 
Mudig, - jūs policininkė, turbūt jūs ir spręskit, ką darysim. 

Jie stovėjo koridoriuje šalia pasitarimų salės. 

— Manau, reikia dar sykį šnektelėti su Mikaeliu Bliumkvis- 
tu, — tarė ji. — Bet pirma turiu keliais žodžiais persimesti su 
Bublanskiu. Jau penktadienis, po pietų, aš laisva šeštadienį ir 
sekmadienį, taigi darbo nepradėsime anksčiau kaip pirmadienį. 
Išnaudokit savaitgalį apmąstydamas medžiagą. 

Jiedu atsisveikino. Mudig užėjo pas Bublanskį jam kaip tik 
skiriantis su prokuroru Ekstriomu. 

— Vieną minutę. 

— Sėskis. 

— Aš taip perpykau ant Fastės, kad nebesusiturėjau. 

— Sakė, kad kibai į atlapus. Supratau, kad kažkas atsitiko. 
Todėl atėjęs ir atsiprašiau. 

— Jis pareiškė, kad siekiu viena apklausą vesti todėl, kad noriu 
su ja pergulėti. 

— Sakysim, šito aš negirdėjau. Tačiau pagal įstatymą tai sek- 
sualinis priekabiavimas. Žadi rašyti raportą? 

— Aš jam dėjau į snukį. Užteks ir to. 

— Gerai, sakykim, buvai iki kraštutinumo jo išprovokuota. 

— Taip ir buvo. 

— Fastė nemoka elgtis su stipriomis moterimis. 

— Pastebėjau. 

— Tu stipri moteris ir labai gera policininkė. 

- Ačiū. 

— Bet būčiau dėkingas, jei netalžytum bendradarbių. 

— Tai daugiau nepasikartos. Šiandien nespėjau apžiūrėti 
Svensono rašomojo stalo „Millennium“ redakcijoj. 

— Atsiliekam nuo grafiko. Eik namo ilsėtis. Nuo pirmadienio 
kibsim į darbą su naujom jėgom. 


NIKLAS ERIKSONAS SUSTOJO centrinėje stotyje, išgėrė 
kavos George. Jautėsi nupuolęs dvasia. Visą savaitę tikėjosi, kad 
Salander bus sulaikyta bet kurią akimirką. Jei sulaikoma prie- 
šinsis, gali baigtis netgi tuo, kad koks geraširdis policininkas ją 
nušaus, tereikia trupučio laimės. 

Šios svajos buvo be galo patrauklios. 

Tačiau Salander ir toliau tebebuvo laisvėje. Lyg to būtų ne- 
gana, Bublanskis netgi pradėjo svarstyti kitų veiklos vykdytojų 
versiją. Taip besirutuliojantys įvykiai Eriksono netenkino. 

Blogai jau vien tai, kad tapo Bumano pavaldiniu — ką čia 
slėpti, nuobodesnio ir sausesnio tipo už jį visame „Miltone“ ne- 
rasi. Tarsi to dar maža - jis dabar ir Mudig pavaldinys. 

Tai ji smarkiausiai ir abejoja Salander versija, greičiausi kaip 
tik ji privertė dvejoti ir Bublanskį. Jis pasvarstė, ar nebus Kon- 
steblis Burbulas sumetęs skudurų su ta prakeikta rūra. „Nenu- 
stebčiau . Juk visai jai po padu. Iš visų tyrimui priskirtų polici- 
ninkų vienas Fastė nesibaido tiesiai sakyti ką galvoja. 

Nilsas Eriksonas susimąstė. 

Tą rytą juodu su Bumanu „Milton Security“ trumpai tarėsi 
su Armanskiu ir Freklundu. Savaitę trukę sekimai nedavė jokių 
rezultatų, Armanskis iš pažiūros irzo, kad niekas ir toliau negali 

paaiškinti žmogžudysčių. Freklundas siūlė pagalvoti, ar „Mil- 
ton Security“ verta angažuotis - Bumanui ir Eriksonui atsirastų 
svarbesnių darbų nei už dyką talkinti policijai. 

Valandėlę pasvarstęs Armanskis nusprendė, kad Bumanas su 
Eriksonu dirbs dar savaitę. Jei tai nieko neduos, projektas bus 
nutrauktas. 

Taigi Eriksonas, kitais žodžiais tariant, turėjo savaitę laiko, 
kol prieš jį užsitrenks tyrimo durys. Nebuvo tikras, ko griebtis. 

Po valandėlės išsitraukęs mobilųjį paskambino Ioniui Skalai, 
kartą kitą matytam laisvai samdomam žurnalistui, rašinėjan- 
čiam visokius pliauškalus vyrų žurnaluose. Pasisveikinęs Erik- 
sonas pareiškė turįs informacijos apie nužudymus Enšedėje. Pa- 
aiškino, kokiu būdu staiga atsidūręs paties karščiausio policijos 
tyrimo centre — tokio jau seniai nebuvę. Ko stebėtis, kad Skala 
užkibo — tai galėjo baigtis užsakymu didesniame leidinyje. Jie 
susitarė po valandos susitikti puodeliui kavos, tam reikalui pasi- 
rinkdami Aveny Karaliaus gatvėje. 

Ryškiausia Tonio Skalos savybė buvo ta, kad jis storas. Labai 
storas. 

— Jei norit iš manęs ką nors sužinoti, turit pažadėti du 
dalykus. 

— Klausau. 

— Pirmiausia tekste neturi būti minimas „Milton Security“. 
Mes atliekame tik konsultantų vaidmenį, o jei „Milton“ bus pa- 
minėtas, kas nors gali įtarti, kad per mane nuteka informacija. 

— Bet „Milton“ dirbo Salander, tai oho kokia naujiena. 

— Valė patalpas ir panašiai, - nuramdė jį Eriksonas, — tai jo- 
kia naujiena. 

— Sutarta. 

— Antra, tekstą turėsit parašyti taip, kad atrodytų, jog infor- 
maciją perdavė moteris. 

— O kam? 

— Kad nuo manęs būtų nukreipti bet kokie įtarimai. 

— Sutarta. Tai ką gera turit? 

— Ką tik atsirado Salander draugė lesbietė. 

— Va čia tai reikalas. Ta dingusi mergina, registruota Lundo 
gatvėje? 

— Miriam Vu. Ar tai bent kiek vertinga? 

— O kaipgi. Kur buvo išsidanginusi? 

- Į užsienį. Pareiškė net negirdėjusi apie žmogžudystes. 

— Ar ji kuo nors įtariama? 

— Ne, šiuo momentu ne. Ją šiandien apklausė, paleido prieš 
tris valandas. 

— Tu matai. Tikit jos parodymais? 

— Aš manau, kad ji meluoja išsijuosus. Ji kažką žino. 

— Supratau. 

- Jūs patikrinkit jos biografiją. Pana kartu su Salander užsii- 
minėja sadomazochistiniu seksu. 

- Ir jūs šitą Žinot? 

— Ji prisipažino per apklausą. Mes per kratą radom antran- 
kius, odinius kombinezonus, botagus, visą atributiką. 

Botagus jis, tiesa, pridėjo truputį pagražindamas. Gerai jau 
gerai, tai buvo grynas melas, bet kine, be abejo, išdykauja ir su 
botagais. 

— Juokaujat? — paklausė Skala. 


TARP PASKUTINIŲJŲ LANKYTOJŲ, užsisėdėjusių iki 
pat bibliotekos uždarymo, buvo ir Paolo Roberto. Visą popie- 
tę jis užgulęs skaitė kiekvieną eilutę apie Lisbetos Salander 
gaudynes. 

Išėjęs į Svejos plentą jautėsi nusiminęs ir sutrikęs. Ir alkanas. 
Užėjęs į Makdonald'“, užsisakė mėsainį ir atsisėdo prie kampi- 
nio staliuko. 

Lisbeta Salander - triguba žudikė. Jis tiesiog negalėjo patikėti. 
Tik jau ne ta smulkutė mažutė trenkta mergaičiukė. Klausimas 
vienas — ar reikėtų ko nors imtis, o jei taip, tai - ko? 

TAKSI GRĮŽUSI ATGAL į Lundo gatvę, Miriam Vu apžiū- 
rėjo savo nuniokotą naujai suremontuotą butą. Spintos, drabu- 
žinės, dėžės ir komodos stalčiai gulėjo išversti, daiktai išmėtyti. 
Visame bute pribarstyta pirštų atspaudų miltelių. Išskirtinai as- 
meniniai sekso žaisliukai gulėjo sukrauti į kaugę ant lovos. Kiek 
ji galėjo spręsti, nieko netrūko. 

Pirmiausia ji paskambino į „Siodermalmo budinčias spy- 
nas“, kad įsuktų naują spyną. Meistras pažadėjo pasirodyti per 
valandą. 

Kratydama galvą įsijungė kavavirę. Lisbeta, Lisbeta, kur tu, bo 
velniais, kuodą įkišai? 

Išsitraukusi mobilųjį, surinko Lisbetos numerį, tačiau išgirdo 
tik tiek, kad abonentas šiuo metu nepasiekiamas. Ilgai sėdėjo 
prie virtuvės stalo, bandydama susivokti realybėje. Lisbeta Sa- 
lander, kurią ji pažįsta, jokiu būdu ne psichiškai nesveika žmog- 
žudė, tačiau, kita vertus, pažįsta ją neypatingai gerai. Ji, žinoma, 
lovoje karšta, tačiau sugebėdavo būti ir šalta kaip Žuvis, jei ap- 
imdavo ta nuotaika. 

Miriam nusprendė nieko nemanyti, kol nepasimatys su pa- 
čia Lisbeta ir neišklausys jos pasiaiškinimo. Staiga pajutusi, kad 
tvenkiasi ašaros, kelias valandas tvarkė namus. 

Septintą vakaro nauja spyna jau buvo sumontuota, butas ir 
vėl buvo bent iš bėdos gyvenamas. Ji nusiprausė po dušu ir kaip 
tik įsitaisė virtuvėje apsivilkusi rytietišku juodos ir aukso spal- 
vos šilkiniu chalatu, kai suskambo durų skambutis. Atidariusi ji 
išvydo neregėtai storą, nesiskutusį vyriškį. 

— Labas, Miriam. Tonis Skala, žurnalistas. Ar galėtum atsa- 
kyti į keletą klausimų? 

Skala buvo atsitempęs ir fotografą, šis pliekė blykste jai į 
veidą. 

Miriam Vu pasvarstė, ar nereikėtų atsivėdėjus spirti ir dėti 
alkūne į nosies pagrindą, tačiau užteko sveiko proto suvokti, jog 
taip nuotraukos būtų dar įspūdingesnės. 

— Buvai užsienyje su Salander? Ar žinai, kur ji dabar? 

Miriam Vu uždarė duris ir užsuko naujai įrengtą sklendę. 
Skala atvertė pašto plyšį duryse. 

— Miriam, anksčiau ar vėliau vis vien turėsi pasisakyti Ži- 
niasklaidoje. Aš galiu tau padėti. 

Sugniaužusi kumštį Miriam vožė per pašto plyšį. Išgirdo, 
kaip Skala sustaugė iš skausmo, nes jam privėrė pirštus. Paskui 
uždarė vidines duris ir atsigulusi ant lovos užsimerkė. Lisbeta, 
pagausiu aš tave ir pasmaugsiu. 


PO VIZITO Į SMODALARĘ Mikaelis Bliumkvistas likusią 
dienos dalį užtruko lankydamas dar vieną klientą, kurį Dagas 
Svensonas planavo įvardyti pavarde. Taip per savaitę jam pavyko 
iš trisdešimt septynių sąrašo pavardžių išbraukti šešias. Pastara- 
sis buvo į pensiją išėjęs teisėjas, gyvenantis Iumboje, anksčiau 
ne kartą teisėjavęs su prostitucija susijusiose bylose. Ir nori verk, 
nori juokis, tas menkysta nei neigė, nei grasino, nei maldavo 
pasigailėti. Netgi priešingai — be užuolankų prisipažino, kad, 
žinoma, dulkinęs kekšes iš Rytų. O ne, jokios sąžinės graužaties 
nejaučiąs. Prostitucija - garbinga profesija, jis merginoms darąs 
paslaugą tapdamas jų klientu. 

Mikaelis buvo ties Liljeholmenu, kai apie dešimtą vakaro pa- 
skambino Malina Erikson. 

— Sveikas, — tarė, - ar matei rytinio internetinę versiją? 

— Ne, o kas? 

— Salander draugė ką tik grįžo namo. 

— Ką? Kas? 

— Lesbė, Miriam Vu. Kur gyvena jos bute Lundo gatvėje. 

Vu, pagalvojo Mikaelis, Sa/ander — Vu ant durų. 

— Ačiū. Aš jau važiuoju. 
GALŲ GALE MIRIAM VU IŠTRAUKE telefono šakutę 
iš lizdo ir išjungė mobilųjį. Naujiena iš vieno rytinio laikraščio 

internetinės versijos, skelbtos pusę aštuntos vakaro, pasklido po 
visus kampelius. Netrukus, prašydami komentaro, paskambino 
Aftonbladet, dar po trijų minučių - Expressen. Per žinių trans- 
liaciją naujieną išplatino neįvardydami jos, tačiau iki devintos, 
norėdami pakalbinti, bandė prisiskambinti ne mažiau kaip še- 
šiolika įvairių žiniasklaidos priemonių atstovų. 

Du kartus kažkas skambino prie durų. Miriam Vu neįsilei- 
do, tik užgesino visas buto šviesas, trokšdama pirmam pasipy- 
nusiam ir ją persekiojančiam žurnalistui sutriuškinti nosikaulį. 
Galiausiai įsijungusi mobilųjį paskambino draugei, gyvenančiai 
netoliese prie Hurnstulio, ir pasiprašė priimama pernakvoti. 

Ji išsliuogė iš laiptinės Lundo gatvėje. Po penkių minučių 
automobilį pasistatęs Mikaelis Bliumkvistas jau veltui mygo jos 
durų skambutį. 


BUBLANSKIS PASKAMBINO MUDIG netrukus po de- 
šimtos šeštadienio rytą. Ji išmiegojo iki devynių, kurį laiką paiš- 
dykavo su vaikais, kol vyras išsivedė juos pasivaikščioti ir pirkti 
tradicinių šeštadienio saldainių. 

— Ar šiandien skaitei laikraščius? 

— Žinai, ne. Atsibudau prieš kokią valandą, paskui buvau 
užimta su vaikais. Kas nors atsitiko? 

— Kažkas iš dalyvaujančių tyrime perdavinėja informaciją 
spaudai. 

— T3 mes žinojome visą laiką. Kažkas prieš kelias dienas per- 
davė Salander teisės medicinos išvadą. 

— Prokuroras Ekstriomas. 

— Eik tu? 

— Tai aišku. Nors jis niekada neprisipažins. Bando pritraukti 
dėmesį, nes jam tai paranku. 

— Šįkart kitkas. Žurnalistas Skala kalbėjo su policininku, 
gausiai pažėrusiu informacijos apie Miriam Vu. Tarp jų smul- 

kmenas iš vakarykštės apklausos, o mes jas tarėmės išlaikyti pa- 
slaptyje. Ekstriomas iš pykčio sienom laipioja. 

— Velnias. 

- Žurnalistas nemini jokių pavardžių. Informatorius apibū- 
dinamas kaip asmuo, „užimantis tyrime pagrindines pareigas“. 

- Šūdas, - tarė Mudig. 

— Vienoje straipsnio vietoje informatorius minimas kaip „ji“. 

Mudig pratylėjo dvidešimt sekundžių, kol ją pasiekė šių žo- 
džių prasmė. Ji - vienintelė tyrime dalyvaujanti moteris. 

— Bublanski... aš jokiam žurnalistui nė žodžio nesakiau. Aš 
tyrimo su niekuo už skyriaus ribų neaptarinėjau. Net ir su savo 
vyru. 

— Aš tavim neabejoju. Užmušk, nepatikėsiu, kad per tave nu- 
teka informacija. Deja, Ekstriomas jau patikėjo. Be to, šį savait- 
galį budi Fastė ir laido visokias užuominas. 

Mudig visai neteko jėgų. 

— Tai kas dabar bus? 

— Kol bus tiriami kaltinimai, Ekstriomas reikalauja tave pa- 
šalinti iš tyrimo grupės. 

— Absurdas. Kaip aš įrodysiu? 

— Tau nieko nereikia įrodinėti. Tyrėjas privalės įrodyti. 

— Žinau, bet... klausyk, po velnių. Kiek laiko užtruks 
tyrimas? 

— Tyrimas jau įvyko. 

— Ką? 

— Aš tave apklausiau. Tu pasakei, kad informacijos nepasklei- 
dei. Vadinasi, tyrimas baigtas, ir man telieka tik parašyti ra- 
portą. Pirmadienį devintą pasimatom pas Ekstriomą, aptarsim 
spręstinus klausimus. 

— Bublanski, dėkui tau. 

— Nėra už ką. 

— Bet yra viena problemėlė. 

- Žinau. 

— Jei aš nepaskleidžiau informacijos, tą padarė kažkas kitas 
iš grupės. 

— Turi kokią versiją? 

— Grynai spontaniškai man knieti sakyti, kad Fastė... bet 
rimtai tuo netikiu. 

— Aš linkęs tau pritarti. Bet jis gali būti ir tikras rupūžė. Be 
to, vakar tu jam pagadinai kraujo. 


ATSPĖJAMU LAIKU IR PAKENČIAMU oru Bublanskis 
su malonumu eidavo pasivaikščioti. Tai buvo viena nedaugelio 
jo praktikuojamų judėjimo formų. Jis gyveno Stokholmo centre, 
Siodermalmo rajone, visai netoli nuo „Millennium“ redakcijos, 
šiaip jau netoli ir nuo „Milton Security“, kur kažkada dirbo Lis- 
beta Salander, ir nuo Lundo gatvės, kur buvo jos gyvenamoji 
vieta. Be to, pėsčiomis netoli ir iki Šv. Pauliaus gatvėje esančios 
sinagogos. Per šeštadieninį pasivaikščiojimą jis aplankė visas 
šias vietas. 

Pirmuoju pasivaikščiojimo etapu jį lydėjo žmona Agnesė. Jie 
susituokė prieš dvidešimt trejus metus, visą tą laiką jis buvo jai 
ištikimas be mažiausio paslydimo. 

Jie trumpam užsuko į sinagogą, šnektelėjo su rabinu. Bu- 
blanskis - Lenkijos žydas, o Agnesės šeima, teisingiau jos at- 
plaišos, išgyvenusios Aušvicą, kilo iš Vengrijos. 

Po sinagogos juodu išsiskyrė - Agnesė nuėjo apsipirkti, o jos 
vyras tęsė pasivaikščiojimą. Jis jautė poreikį pabūti vienas ir pa- 
mankštinti smegenis dėl vangiai vykstančio tyrimo. Mintimis 
perkratė kiekvieną priemonę, kurios buvo ėmęsis nuo to momen- 
to, kai tyrimas atsidūrė ant jo rašomojo stalo Didžiojo ketvirta- 
dienio rytą, pernelyg daug žioplumo klaidų neįžiūrėdamas. 

Tiesa, jis apsiriko išsyk ko nors nepasiųsdamas patikrinti 
Svensono rašomojo stalo „Millennium“ redakcijoje. Kai paga- 

liau susigaudė, kad reikia tai padaryti — ir pats tai padarė - Mi- 
kaelis Bliumkvistas jau buvo spėjęs nuo stalo surinkti Dievas 
žino ką. 

Kitas tyrimo apsirikimas — pražiopsota, kad Salander įsigijo 
automobilį. Holmbergas visgi raportavo, kad jame nieko įdo- 
maus. Išskyrus praleistą automobilį, tyrimas vyko tvarkingai 
kaip ir pridera. 

Jis stabtelėjo prie kiosko Zinkensdame ir susimąstęs įsiste- 
beilijo į antraštes. Salander paso nuotrauka buvo sumažinta iki 
nedidelės, lengvai atpažįstamos vinjetės viršutiniame kampe. 
Skaitytojo dėmesį turėjo patraukti vertingesnė naujiena: 


Policija išaiškina 
LESBIEČIŲ 
SATANISČIŲ 
GAUJĄ 


Jis nusipirko laikraštį, atsivertė vidurinį atlanką. Didžiąją jo 
dalį užėmė nuotrauka — penkios vyresnio mokyklinio amžiaus 
juodai vilkinčios merginos odinėmis, kniedėmis nusagstytomis 
striukėmis, sudriskusiais džinsais ir labai jau aptemptais marški- 
nėliais. Viena mergina laikė vėliavą su pentagrama, o kita rodė 
iškėlusi smilių ir mažylį. Jis perskaitė parašą po nuotrauka. Lis- 
beta Salander bendravo su šia death metal grupe, grojusia mažuose 
klubuose. 1996-aisiais grupė aukštino Šėtono Bažnyčią ir buvo sukū- 
rusi dainą „Etiguette of Evil“. 

Pavadinimas Evi/ Fingers nebuvo minimas, veidai užmas- 
kuoti. Tačiau roko grupės narių pažįstami be didesnių sunkumų 
galėjo jas atpažinti. 

Kitame atlanke dėmesys buvo sutelktas į Miriam Vu, pai- 
liustruojant nuotrauka iš šou Berns koncertų salone. Portrete ji 
buvo pavaizduota iki pusės nuoga su rusiška karininko kepure. 
Nuotrauka daryta iš apačios. Kaip ir merginų iš Ev:/ Fingers, jos 

akys buvo užmaskuotos. Ji buvo vadinama „trisdešimt vienerių 
metų moterimi“. 


Salander draugė rašo abie LESBIETIŠKA BDSM-SEKSA 

Ši trisdešimt vienerių metų moteris yra žinoma Stokholmo miesto 
centro barų lankytoja. Ji neslėbė, kad kabina moteris ir siekia domi- 
nuoti savo partneriui. 


Reporteris netgi buvo atkasęs merginą, pasivadinusią Sara, 
kuri, pasak jos pačios, buvusi trisdešimt vienerių metų mote- 
riškės kabinimų objektas. Jos vaikinas dėl tokio „išsišokimo“ 
buvo „papiktintas“. Straipsnis konstatavo, kad kalbama apie 
įtartiną, feministinę elitarinių pažiūrų pakraipą gėjų judėjimo 
pakraščiuose, save išreiškiančią „bondažo meno dirbtuvėse“ per 
gėjų festivalį. Šiaip teksto pagrindą sudarė citatos prieš šešerius 
metus rašyto ir galbūt tam tikra prasme provokatyvaus Miriam 
Vu rašinio, publikuoto feministiniame žurnale, kurį taip pat iš- 
kapstė reporteris. Bublanskis permetė akimis tekstą ir išmetė 
laikraštį į šiukšlių dėžę. 

Valandėlę jis mąstė apie Fastę ir Mudig. Du kompetentin- 
gi tyrėjai. Tačiau Fastė gali pridaryti bėdų, ištampyti žmonėms 
nervus. Bublanskis suvokė, kad teks su juo pašnekėti, tačiau pa- 
tikėti, kad per Fastę nuteka duomenys į spaudą, nesinorėjo. 

Pakėlus akis, Bublanskiui paaiškėjo, kad jis, atsidūręs Lundo 
gatvėje, apžiūrinėja Lisbetos Salander laiptinę. Sprendimas eiti 
čia nebuvo sąmoningas. Gaila, kad nesugeba perprasti Salander. 

Jis palypėjo laiptais į Lundo gatvės šlaitą, kur ilgokai styp- 
sojo laužydamas galvą dėl Bliumkvisto istorijos, esą Salander 
buvusi čia užpulta. Net ir tai tyrimui nieko nedavė. Jokio pra- 
nešimo policijoje neužregistruota, jokių pavardžių, net požymių 
neįmanoma nusakyti. Bliumkvistas teigė, kad neįžiūrėjo iš vie- 
tos pasišalinusio furgono registracijos numerio. 


Jei tai apskritai įvyko. 

Kitais žodžiais tariant, dar vienas aklagatvis. 
Bublanskis nudūrė akis žemyn, į vyšninės spalvos Honda, 
visą laiką prastovėjusios vietoje. Staiga prie laiptinės durų išdy- 


go Mikaelis Bliumkvistas. 


MIRIAM VU ATSIBUDO VĖLAI, susisukusi pataluose į 
kamuoliuką. Atsisėdo, apsidairė po svetimą kambarį. 

Pasinaudojusi nelauktu žiniasklaidos dėmesiu kaip dingtimi, 
paskambino draugei, pasiprašydama nakvynės, tačiau suvokė, 
kad bėga ne mažiau ir iš baimės, jog į duris pasibels Lisbeta 
Salander. 

Pati nustebo, kad policijos apklausa ir laikraščių rašliava ją 
taip paveikė. Nors ir nusprendusi nedaryti išvadų, kol Lisbeta 
negaus progos pasiaiškinti, Miriam ėmė įtarinėti, kad visgi ji 
prie kažko prikišo pirštus. 

Ji pašnairavo į Viktoriją Viktorson, trisdešimt septynerių 
metų šimtaprocentinę lesbę, pravarde Dubelvė. Ši gulėjo ant 
pilvo ir murmėjo per miegus. Miriam nutipeno į vonią, palindo 
po dušu. Paskui nusileido nupirkti pusryčiams duonos. Laikraš- 
čių antraštės jos žvilgnį patraukė tik prie savitarnos parduotuvės 
kasų šalia kavinės Cinamon Dirbtuvių gatvėje. Ji paknopstomis 
grįžo slėptis į Dubelvės butą. 


MIKAELIS BLIUMKVISTAS PRAĖJO pro vyšninės spal- 
vos Honda, stovinčią prie Salander laiptinės, surinko kodą ir 
dingo. Išbuvęs viduje dvi minutes, vėl pasirodė lauke. Nieko 
nėra namie? Bliumkvistas apvedė akimis gatvę, iš pažiūros ne- 
galėdamas apsispręsti. Bublanskis mąsliai jį stebėjo. 

Bublanskis nuogąstavo, kad jei Bliumkvistas melavo apie už- 
puolimą Lundo gatvėje, vadinasi, žaidžia kažkokį žaidimą, kas 
blogiausiu atveju galėtų reikšti, jog ir jis prisidėjo prie žmogžu- 
dysčių. Tačiau jei sakė tiesą, tai reiškia, kad, norint išnarplioti 
dramą, teks išspręsti slaptą lygtį, kurioje nežinomųjų daugiau 

nei matyti ir kad žmogudystė nepalyginti komplikuotesnė nei 
patologiškai sutrikusios prisichikos mergaitės įsiūčio priepuolis. 

Bliumkvistas pajudėjo Žinkensdamo pusės link, ir Bublans- 
kis pašaukė jį. Šis sustojo, pastebėjęs policininką pasuko prie jo. 
Jie susitiko kaip tik ties laiptais. 

— Sveiki, Bliumkvistai. Ieškot Lisbetos Salander? 

— Tiesą sakant ne. Ieškau Miriam Vu. 

— Jos nėra namie. Kažkas išpliurpė žiniasklaidai, kad ji 
grįžo. 

— Ką ji pasakojo? 

Bublanskis tiriamai nužvelgė Mikaelį Bliumkvistą. Ka/; 
Bliumkvistą. 

— Paėjėkite su manimi, - pasiūlė Bublanskis, - man reikėtų 
išgerti puodelį kavos. 

Jie tylėdami praėjo Hiogalido bažnyčią. Bublanskis nusive- 
dė jį į Cafė Lillasyster prie Liljeholmo tilto, kur pats užsisakė 
dvigubą espresso su valgomuoju šaukštu šalto pieno, o Mikaelis 
pasiėmė caffe latte. Jie atsisėdo rūkomojoje salėje. 

— Jau seniai neturėjau tokios bylos, kad taip nervus paėstų, — 
tarė Bublanskis. —- Kiek galiu sau leisti aptarinėti su jumis neri- 
zikuodamas, kad viską galėsiu perskaityti rytojaus Expressen? 

— Aš nedirbu Expressen. 

- Jūs žinot, ką aš turiu mintyje. 

— Bublanski. Aš netikiu, kad Lisbeta kalta. 

— Ir todėl savarankiškai užsiėmėt tirti bylą? Ar tai todėl jus 
vadina Kaliu Bliumkvistu? 

Mikaelis netikėtai šyptelėjo. 

— Kiek suprantu, jus vadina Konstebliu Burbulu. 

Atsakomoji Bublanskio šypsena atrodė bent kiek nenatūrali. 

— Kodėl netikit, kad Salander kalta? 

— Apie jos globėją ničnieko nežinau, bet žudyti Dagą ir Miją 
Ji paprasčiausiai neturėjo jokio pagrindo. Ypač Miją. Lisbeta dy- 

gisi vyrais, kurie nekenčia moterų, o Mija kaip tik buvo bepri- 
čiumpanti ištisą govėdą išsigimėlių. Mijos darbas visiškai atitiko 
Lisbetos nuostatas. Ji moralus žmogus. | 

— Man niekaip nesusiklosto vieningas jos paveikslas. Protiš- 
kai atsilikusi psichikos ligonė arba tyrėja profesionalė. 

— Lisbeta ne tokia kaip visi. Ji išskirtinai nekomunikabili, 
tačiau intelektas tikrai be trūkumų. Atvirkščiai, ji turbūt talen- 
tingesnė už mus abu kartu sudėjus. 

Bublanskis atsiduso. Mikaelis Bliumkvistas ją įvertino taip 
pat kaip ir Miriam Vu. 

— Kad ir kaip buvę, ją reikia sulaikyti. Negaliu leistis į smul- 
kmenas, bet turime įrodymų, kad ji buvo žmogžudystės vietoje, 
be to, kaip tik ji asmeniškai susieta su nužudymo įrankiu. 

Mikaelis linktelėjo. 

— Spėju, kad tai reiškia, jog ant jo radote jos pirštų atspaudus. 
Tai nereiškia, kad ji šovė. 

Bublanskis linktelėjo. 

— Armanskis taip pat abejoja. Jis pernelyg atsargus, kad pasi- 
sakytų tiesiai, tačiau jis taip pat ieško įrodymų jos nekaltumui. 

— O jūs? Ką jūs manote? 

— Aš - policininkas. Sulaikau žmones, apklausiu. Kaip tik 
šiuo metu debesys susitvenkė ties Lisbetos Salander galva. Net 
surinkę žymiai silpnesnių netiesioginių įrodymų, esam nužudy- 
mo bylose pasiekę apkaltinamąjį nuosprendį. 

— Jūs neatsakote į klausimą. 

— Pats nežinau. Jei ji pasirodytų nekalta... kas tada buvo su- 
interesuotas nužudyti ir jos globėją, ir du jūsų draugus? 

Mikaelis išsitraukė cigarečių pakelį, kyštelėjo siūlydamas 
Bublanskiui, šis papurtė galvą. 

Mikaeliui nesinorėjo meluoti policijai. Jautė, kad reikėtų iš- 
dėstyti savo pamąstymus apie vyriškį, pavarde Žala. Reikėtų 
papasakoti ir apie saugumo policijos komisarą Gunarą Bjorką. 

Tačiau Bublanskis su kolegomis taip pat turi prieigą prie 
Svensono medžiagos, kur guli tas pats segtuvas, pavadinimu 
<Zala>. Užtektų viską atidžiai perskaityti. Bet ne, rovė iš vietos 
kaip buldozeris žiniasklaidai ištrimituodamas intymias Lisbe- 
tos gyvenimo smulkmenas. 

Mikaelis turi idėją, bet nežino, ką ji duos. Bjorko įvardy- 
ti nesinori, kol nebus tikras. Za/ačenka. Tai būtų sąsaja ir tarp 
Bjurmano, ir tarp Dago su Mija. Problema tik ta, kad Bjorkas 
nieko nepasakė. 

— Leikit man pasirausti daugiau, ir aš pateiksiu alternatyvinę 
versiją. 

— Tikiuosi, jos pagrindinis įtariamasis — ne policininkas. 

Mikaelis šyptelėjo. 

— Ne. Kol kas ne. Ką pasakė Miriam Vu? 

— Maždaug tą patį ką ir jūs. Jos buvo pora. 

Jis pašnairavo į Mikaelį. 

— Ne mano reikalas, - tarė Mikaelis. 

— Vu su Salander bendravo trejus metus. Ir nieko nežinojo 
apie Salander praeitį, netgi kur dirba. Sunku man tą suvirškinti, 
bet, manau, ji sako tiesą. 

— Lisbeta labai slepia savo asmeninį gyvenimą, — tarė Mi- 
kaelis. 

Jie valandėlę patylėjo. 

— Ar turit Miriam Vu numerį? 

— Turiu. 

— Ar galit pasakyti? 

— Ne. 

— Kodėl ne? 

— Tai policijos byla ir nereikalingi mums privatūs sekliai bei 
jų teorijos ir fantazijos. 

— Aš kol kas neturiu jokių teorijų. Tik manau, kad mįslės 
atsakymas slypi Svensono medžiagoje. 

— Manau, ir pats palyginti nesunkiai rasit Miriam Vu nume- 
rį, jei truputį pasistengsit. 

— Tikriausiai, bet pats paprasčiausiais būdas yra paklausti to, 
kuris jį jau Žino. 

Bublanskis atsiduso. Mikaelis staiga susierzino. 

— Gal policininkai labiau apdovanoti nei paprasti žmonės, 
jūsų vadinami privačiais sekliais? 

— Aš taip nemanau, bet policininkai turi išsilavinimą, o jų 
uždavinys — tirti nusikaltimus. 

— Privatūs asmenys taip pat turi išsilavinimą, — iš lėto paste- 
bėjo Mikaelis. - Kartais privatus seklys netgi daug geriau suge- 
ba atlikti tyrimą nei tikras policininkas. 

— Tai jums taip atrodo. 

— Ne atrodo, o žinau. Tarkim, Džojaus Ramano byla. Pulkas 
policininkų sėdėjo uodegas paspaudę ir penkerius metus var- 
nas šaudė, o Ramanas nekaltas tupėjo už grotų dėl senos damos 
nužudymo. Ir toliau tupėtų uždarytas, jei paprasta mokytoja 
kelerius metus nebūtų rimtai gilinusis į bylą, atkreipkime dė- 
mesį, netgi neturėdama resursų, kuriais jūs disponuojate. Ir ne 
tik įrodė, kad jis nekaltas. Ji įvardijo asmenį, kuris su didžiausia 
tikimybe buvo tikrasis žudikas. 

— Ramano byloje nulėmė prestižas. Prokuroras užmerkė akis 
prieš faktus. 

Bliumkvistas įsistebeilijo ; Bublanskį. 

— Bublanski... aš jums pasakysiu vieną dalyką. Nuo šios aki- 
mirkos Salander byloje taip pat lems prestižas. Aš tvirtinu, kad 
ji nenužudė Dago ir Mijos. Ir aš tai įrodysiu. Aš jums surasiu 
kitą galimą žudiką, ir kai tai įvyks, parašysiu straipsnį, kurį ir 
jums, ir jūsų kolegoms skaityti bus labai nemalonu. 


GRĮŽDAMAS NAMO Į KATARINOS Kelio gatvę, Bu- 


blanskis jautė didžiulį poreikį pakalbėti su Dievu, tačiau užuot 

nuėjęs į sinagogą patraukė į katalikų bažnyčią Folkungų gatvė- 
je. Klestelėjo į vieną galinių klauptų ir nepajudėjo daugiau kaip 
valandą. Būdamas žydas, katalikų bažnyčioje jis neturėjo ko 
veikti, tačiau tai buvo ramybės kupina vieta, kurią jis reguliariai 
lankydavo, vos pajutęs poreikį sudėlioti mintis. Janas Bublanskis 
laikėsi nuomonės, kad katalikų bažnyčia — tinkama vieta pa- 
mąstymams, ir buvo įsitikinęs, kad Dievas jo nesupeiktų. Be to, 
katalikybė ir judaizmas skyrėsi vienu esminiu punktu. Į sinago- 
gą einama ieškant draugijos ir bendravimo su kitais žmonėmis. 
Katalikai į bažnyčią eina pasiilgę susikaupimo, kad galėtų pa- 
būti kartu su Dievu. Šiuos maldos namus gaubia tyla, raginanti 
jų lankytojus palikti ramybėje. 

O ramybės jam nedavė mintys apie Salander ir Vu. Taip pat, 
ką nuo jo nuslėpė Berger su Bliumkvistu. Buvo įsitikinęs, kad jie 
kažką žino apie Salander, bet nepasakoja. Jis svarstė, kokį „tyri- 
mą“ Salander atliko Bliumkvisto užsakymu. Trumpą valandėlę 
jis pabandė atspėti, ar tik Salander nedirbo Bliumkvistui prieš 
pat atskleidžiant Venerstriomo aferą, tačiau truputį pamąstęs 
atmetė tokią galimybę. Tai paprasčiausiai ne Salander lygio is- 
torija, atrodė nelogiška, kad ji būtų galėjusi įnešti čia vertingą 
indėlį, kad ir kaip gerai sudarinėtų dosjė. 

Bublanskis buvo susirūpinęs. 

Jam nepatiko nepalenkiamas Bliumkvisto tikėjimas, kad 
Salander nekalta. Vienas dalykas jam pačiam kaip policininkui 
jaustis graužiamam abejonių — juk jo profesija leidžia jam abe- 
joti. Ir visai kitas, kai jam iššūkį meta Bliumkvistas, dėdamasis 
privačiu detektyvu. 

Privatūs sekliai jį nervino, nes tarp jų ir sąmokslo teorijų daž- 
niausiai galima dėti lygybės ženklą. Teorijos plačiai nuskamba 
laikraščiuose ir neretai pridaro policininkams begalę papildomo 


darbo. 

Ši byla pamažu ima virsti į didžiausią jo gyvenimo absur- 
dą. Matyt, bus praradęs logikos dovaną. O juk nužudymo byla, 
kurioje vėliausiai per porą dienų nerandama įtariamųjų, turėtų 
būti nagrinėjama remiantis loginių pasekmių grandine. 

Jei Marijos aikštėje randamas mirtinai peiliu užbadytas sep- 
tyniolikmetis vaikinas, reikia sistemingai išanalizuoti, kokios 
skustagalvių ar šiaip jaunimo gaujos pešėsi prie Pietinės stoties 
prieš valandą. Taip atsiras draugų, pažįstamų, liudininkų, o ne- 
trukus ir įtariamųjų. 

Jei trimis šūviais nušaunamas keturiasdešimt dvejų metų vy- 
riškis, besilankantis kuriame nors Šerholmeno bare, ir jei pa- 
aiškėja, kad jis — jugoslavų mafijos smogikas, reikia išsiaiškinti, 
kokie išsišokėliai naujokai siekia perimti cigarečių kontrabandos 
kontrolę. 

Jei dvidešimt šešerių metų tvarkingos biografijos bei tvar- 
kingai gyvenanti moteris randama pasmaugta savo bute, reikia 
sužinoti, kas yra jos vaikinas arba su kokiu asmeniu praėjusį va- 
karą ji kalbėjo prieš pat eidama namo iš baro. 

Bublanskis perkrimto šūsnis tokių ir panašių tyrimų, galėtų 
juos atlikti ir miegodamas. 

Pastarasis tyrimas prasidėjo taip gerai. Vos po keleto valandų 
jie rado pagrindinį įtariamąjį. Lisbeta Salander tarsi sukurta Žu- 
diko vaidmeniui — neabejotinai psichikos ligonė, visą gyvenimą 
patyrusi nevaldomus priepuolius. Tereikėjo ją tik sučiupti ir iš- 
gauti prisipažinimą arba, priklausomai nuo aplinkybių, nusiųsti 
] psichiatrijos ligoninę. Tačiau nuo to momento viskas ir iškrypo 
1š vėžių. 

Salander negyvena pagal registracijos vietą. Jos draugai pasi- 
rodė esą Draganas Armanskis ir Mikaelis Bliumkvistas. Ji turi 
meilės ryšių su pagarsėjusia lesbe, besimėgaujančia seksu su ant- 
rankiais ir verčiančia žiniasklaidą suktis vilkeliu, kai visi ir taip 

ūžia nelyg širšių lizdas. Ji laiko du su puse milijono kronų ban- 
ke, kiek žinoma, niekur nedirbdama. Ir galiausiai Bliumkvistas, 
kvaršinantis galvą visokio plauko teorijomis ir konspiracijomis 
apie prekybą žmonėmis. O juk tokio rango žurnalistui prieina- 
ma reali politinė valdžia, visam tyrimui gali gerokai atsirūgti — 
Bliumkvistui pakaktų laiku ir vietoje publikuoti vieną vienintelį 
straipsnį. 

Tačiau svarbiausia — paaiškėjo, kad pagrindinės įtariamosios 
neįmanoma rasti, nors ji maždaug sieksnio ūgio, nepaprastai į 
akis krintančios išvaizdos, visas kūnas padengtas tatuiruotėmis. 
Jau greit dvi savaitės po tragedijos, o kur ji šiuo metu — nė pats 
nelabasis nežino. 


TADA, KAI JO SLENKST]Į peržengė Mikaelis Bliumkvis- 
tas, Gunaras Bjorkas, saugumo policijos biuro virišininko pa- 
vaduotojas, besiilsintis pagal nedarbingumo lapelį dėl stuburo 
išvaržos, išgyveno apgailėtiną parą. Be perstojo kamavo buki 
nugaros skausmai. Jis klajojo pirmyn ir atgal po savo laikiną 
būstą, nepajėgdamas atsipalaiduoti ar imtis kokių veiksmų. Jis 
bandė mąstyti, tačiau mozaikos stikliukai niekaip nestojo į savo 
vietas. 

Jis nepajėgė suvokti, kaip siejasi istorijos gijos. 

Pirma išgirdus žinią apie Nilso Bjurmano nužudymą dieną 
po to, kai šis buvo rastas negyvas, jam atvipo žandikaulis. Tačiau 
jis nenustebo, kai pagrindine įtariamąja tuoj pat buvo paskelbta 
Lisbeta Salander, ir prasidėjo medžioklė su skalikais. Jis gaudyte 
gaudė kiekvieną Žodį, ištartą televizijoje, pirko visus laikraščius, 
kuriuos tik galėjo gauti, ir ryte rijo kiekvieną eilutę. 

Kad Salander psichiškai nesveika ir sugeba Žudyti, jis neabe- 
jojo nė akimirką. Jis neturėjo jokio pagrindo abejoti jos kalte ar 
kvescionuoti policijos tyrimo išvadų — atvirkščiai, visos jo turi- 


— 416 — 


MERGINA, KURI ŽAIDĖ SU UGNIMI 


mos žinios apie Salander indikavo, kad ji išties psichoze sergan- 
ti nevisprotė. Jis jau ruošėsi paskambinti, norėdamas patalkinti 
tyrimui gerais patarimais ar bent jau užtikrinti, kad byla būtų 
vykdoma korektiškai, tačiau pagalvojęs padarė išvadą, kad byla 
jo daugiau neliečia. Ji nebėra jo atsakomybėje, užtenka kompe- 
tentingų Žmonių, kurie ir taip susidoros. Be to, skambutis gali 
baigtis nepageidaujamu dėmesiu, kurio jis kaip tik ir netrokšta. 
Taigi jis leido sau atsipalaiduoti ir pasitenkino tolesnius naujienų 
reportažus sekdamas su drungnu susidomėjimu. 

Bliumkvisto vizitas jo ramybę apvertė aukštyn kojomis. Bjor- 
kui nė nesisapnavo, kad kruvinos Salander orgijos gali atsiliepti 
ir asmeniškai jam, nes viena jos aukų — žiniasklaidos kiaulė, be- 
siruošianti išstatyti jį gėdai prieš visą Švediją. 

Dar mažiau jis nujautė, kad Žalos pavardė žybtelės šioje isto- 
rijoje nelyg granata nuplėštu žiedu, ir dar mažiau, kad pavardę 
bus girdėjęs Mikaelis Bliumkvistas. Tai buvo taip neįtikėtina, 
kad nesidavė suvokiama sveiku protu. 

Dieną po Mikaelio apsilankymo jis pakėlė ragelį ir paskambi- 
no savo buvusiam viršininkui, jau sulaukusiam septyniasdešimt 
aštuonerių ir gyvenančiam Laholme. Žūtbūt reikėjo kažkokiu 
būdu išsiaiškinti aplinkybes neišduodant, kad skambina dėl kitų 
priežasčių, o ne iš gryno smalsumo bei profesinio nerimo. Po- 
kalbis truko palyginti trumpai. 

- Čia Bjorkas. Spėju, laikraščius skaitei. 

— Skaičiau. Ji vėl pasirodė. 

— Ir nepasikeitusi. 

— Tai jau nebe mūsų reikalas. 

— Tu nemanai, kad?.. 

— Ne, nemanau. Visa tai jau mirę ir palaidota. Jokių sąsajų 
nėra. 

— Bet kaip Bjurmanas, kodėl būtent jis? Spėju, neatsitiktinai 
kaip tik jį paskyrė globėju. 

Ragelyje keletą sekundžių buvo tylu. 

— Ne, tai nebuvo sutapimas. Prieš trejetą metų mums tai pa- 
sirodė gera mintis. Kas galėjo numanyti? 

— Kiek buvo žinoma Bjurmanui? 

Jo buvęs viršininkas staiga sukrizeno ragelyje. 

— Pats žinai, koks buvo Bjurmanas. Ne pats šviesiausias 
protas. 

— Ne, aš klausiu... ar jis žinojo, koks čia ryšys? Ar jo palikta- 
me turte gali būti ko nors, kas galėtų užvesti ant?.. 

— Be abejo, ne. Aš suprantu, ko tu klausi, bet tau nėra ko 
jaudintis. Salander visada šioje istorijoje buvo kliuvinys. Mes 
taip patvarkėme, kad Bjurmanui pavestų būti jos globėju, bet 
tik todėl, kad jis mūsų prižiūrimas žmogus. Geriau jau taip nei 
kas nors visai iš šalies. Jei būtų pradėjusi ką nors pleplėti, jis būtų 
mus informavęs. O taip juk viskas išsisprendė kuo geriausiai. 

— Ką turi galvoje? 

— Ogi tą, kad po šito Salander bus ilgam uždaryta į psichi- 
atrinę. 

— Aišku. 

— Nesijaudink. Ramiai sau išsigulėk, kol nuo tarnybos lais- 
vas. 

Tačiau kaip tik to biuro viršininko pavaduotojas Gunaras 
Bjorkas ir nesugebėjo padaryti. Tuo jau pasirūpino Mikaelis 
Bliumkvistas. Atsisėdęs prie virtuvės stalo, Bjorkas įsmeigė akis 
į Jungfriufjordeną, bandydamas apžvelgti savo paties situaciją. 
Jam grasinama iš dviejų falangų. 

Bliumkvistas paskelbtų jo pavardę už lakstymą pas prostitu- 
tes. Už tai jis rimtai rizikuoja policininko karjerą baigti apkalti- 
namuoju nuosprendžiu už nusikaltimą sekso paslaugų pirkimo 
įstatymui. 

Visgi rimčiau tai, kad Bliumkvistas medžioja Zalačenką, mat 
šis kažkaip įsipainiojęs į šią istoriją. O tai atvestų tiesiai prie 
Gunaro Bjorko durų. 


— 418 — 


MERGINA, KURI ŽAIDĖ SU UGNIMI 


Buvęs jo vadovas įsitikinęs, kad tarp Bjurmano daiktų nėra 
nieko, kas galėtų užvesti ant kelio. Tačiau tai netiesa. 1991-ųjų 
metų tyrimas. O jį Bjurmanui davė Bjorkas. 

Mintyse jis prisiminė prieš devynis mėnesius vykusį susitiki- 
mą su Bjurmanu Senamiestyje. 

Bjurmanas paskambino jam kartą po pietų į darbą ir pasiūlė 
išgerti alaus. Jie šnekučiavosi apie šaudymą iš pistoleto ir viso- 
kiausius kitokius dalykus, bet Bjurmanas jį susirado dėlypatingos 
priežasties. Jam reikėjo paslaugos. Jis klausė apie Žalačenką... 

Pakilęs Bjorkas atsistojo prie virtuvės lango. Tąkart buvo tru- 
putį išgėręs. Jei atvirai, netgi gerokai išgėręs. Ko tiksliai klausė 
Bjurmanas? 

Beje... aš čia turiu vieną bylą, kur išlindo vienas senas pa- 
žįstamas... 

Še tau, o kas toks? 

Aleksandras Zalačenka. Atsimeni? 

O kaipgi. Jo taip greit nebamirši. 

Kur jis paskui dingo? 

Formaliai tai buvo ne Bjurmano reikalas. Dar daugiau — vien 
jau ta dingstimi, kad jis klausia, susiklostė pakankamas pagrin- 
das Bjurmaną patikrinti pro didinamąjį stiklą... Jei jis nebūtų 
buvęs Lisbetos Salander globėjas. Jis pareiškė, kad jam reikią 
senojo tyrimo. Jr aš jam jį barūpinau. 

Bjorkas fatališkai suklydo. Jis darė prielaidą, kad Bjurmanas 
jau informuotas — jam nė į galvą nešovė, kad galėtų būti kitaip. 
Pats Bjurmanas situaciją nusakė taip, tarsi tik bandytų trumpes- 
niu keliu prasibrauti siaurais biurokratijos koridoriais, kur viskas 
antspauduota „konfidencialu“ ir „ša-ša“ ir gali nusitęsti mėne- 
sius. Ypač pradėjus kalbą apie Zalačenką. 

Aš jam barūpinau tyrimą. Šis tebebuvo įslabtintas, tačiau dėl 
logiškų ir suprantamų priežasčių, o Bjurmanas juk ne iš tų, kurie 
nenulaiko liežuvio už danty. Besmegenis, tačiau ne blebys. Kam nuo 
to blogiau... juk tai įvyko prieš šitiek metų. 

Bjurmanas jį apkvailino. Sudarė įpūdį, kad tai formalumai, 
biurokratija. Kuo daugiau mąstė, tuo mažiau abejojo, kad Bjur- 
manas tąkart kalbėjo labai jau tiksliai ir labai jau atsargiai. 

Bet kurių velnių iš tikrųjų reikėjo tam Bjurmanui? Ir už ką 
Salander jį nužudė? 


ŠEŠTADIENĮ MIKAELIS BLIUMKVISTAS, vildamasis 
sutikti Miriam Vu, Lundo gatvėje lankėsi dar keturis kartus, 
tačiau jos nebuvo nė padujų. 

Didžiąją dienos dalį jis praleido Kaffe6ar Hurno gatvėje, 
kompiuteryje vis skaitydamas elektroninio pašto laiškus, ku- 
riuos Dagas Svensonas buvo gavęs savo mi//ennium.se adresu, bei 
segtuvo, pavadinto <Zala>, turinį. Paskutines savaites iki mir- 
ties Svensonas vis daugiau savo darbo laiko skyrė tyrinėjimams 
apie Zalą. 

Mikaelis troško, kad galėtų paskambinti Svensonui ir pa- 
klausti, kodėl dokumentas apie Iriną P. guli segtuve apie Žalą. 
Vienintelė logiška priežastis, kurią galėjo sugalvoti Mikaelis, 
kad Dagas įtarė jį nužudžius Iriną P. 

Apie penktą valandą po pietų staiga paskambino Bublanskis 
ir padiktavo Miriam Vu telefono numerį. Mikaelis nesusigaudė, 
kas privertė policininką persigalvoti, tačiau išsyk puolė skam- 
binti gautu numeriu, sukdamas jį maždaug kartą per pusvalan- 
dį. Miriam mobilųjį įsijungė ir atsiliepė tik apie vienuoliktą va- 
karo. Pokalbis truko trumpai. 

— Labas vakaras, Miriam. Čia toks Mikaelis Bliumkvistas. 

— Ir kas tu per vienas? 

— Aš esu žurnalistas, dirbu žurnale „Millennium“. 

Miriam Vu savo jausmus išreiškė be ilgų išvedžiojimų. 

— Matykit. TAS Bliumkvistas. Eik..., šlykštyne. 

Ir padėjo ragelį, Mikaeliui dar nespėjus paaiškinti, kokiu 
reikalu trukdo. Piktuoju minėdamas Tonį Skalą, jis bandė pri- 

siskambinti iš naujo. Ji nebeatsiliepė. Galiausiai jis pasiuntė 
žinutę. 

Būkit gera, baskambinkit. Tai svarbu. 

Ji neskambino. 

Vėlai šeštadienio naktį Mikaelis išjungė kompiuterį, nusiren- 
gė ir susirangė lovoje. Negalėjo rasti sau vietos iš susierzinimo ir 
troško Erikos Berger draugijos. 

TERMINATOR 
MODE 


Lygties šaknis yra skaičius, kuris, įrašytas vietoj nežinomojo, 
paverčia lygtį tapatybe. Sakoma, kad šaknis patenkina lygtį. 
Norint išspręsti lygį, privalu rasti visas šaknis. Lygtis, kurią pa- 
tenkina visi įmanomi nežinomųjų dydžiai, vadinama tapatybe. 


(a + b)* =a* + 2ab + b? 


* Terminatoriaus režimas (angl.). 


21 SKYRIUS 


BIBYSIS KETVIRTABIENIS, KGYB 24 — PIRMABIENIS, BALANBŽIS 4 


PIRMĄJĄ POLICIJOS GAUDYNIŲ savaitę Lisbeta Sa- 
lander pragyveno atsiribojusi nuo bet kokios sumaišties. Ji kuo 
ramiausiai leido laiką savo bute Žvejų gatvėje prie Musebakės. 
Mobilusis išjungtas, SIM kortelė išimta. Tuo mobiliuoju ji ne- 
beketino kada nors naudotis. Ji sekė laikraščių internetinių ver- 
sijų antraštes bei naujienų transliacijas per televiziją, o jos akys 
vis labiau plėtėsi. 

Susierzinusi apžiūrinėjo savo pačios paso nuotrauką, pir- 
miausia pasirodžiusią internete, o vėliau tapusią svarbiausiu visų 
spaudos antraščių ir TV naujienų rubrikų elementu. Juk atrodo 
toj nuotraukoj ne kaip žmogus. 

Tokią daugybę metų kovojusi dėl teisės likti anonimiška, ji 
pavirto viena labiausiai pagarsėjusių ir aprašinėjamų Žmonių vi- 
soje karalystėje. Ji su švelnia nuostaba pamažu įsisąmonino, kad 
žemaūgės merginos, įtariamos triguba žmogžudyste, paieška 
visos šalies mastu išvirto į vieną didžiausių visų metų Žinias- 
klaidos įvykių, prilygstantį nebent Palmės žudiko medžioklei. 
Maąsliai iškėlusi antakius ji klausėsi žiniasklaidos komentarų ir 
išvedžiojimų, stulbdama, kad įslaptinti dokumentai apie jos psi- 
chikos negalavimus, atrodo, laisvai prieinami guli visose redak- 
cijose. Viena antraštė pažadino senus prisiminimus: 

SULAIKYTA UŽ KŪNO SUŽALOJIMĄ 
SENAMIESTYJE 


Visus konkurentus pranoko telegramų agentūros TT nusi- 
kaltimų skyriaus reporteris, gavęs teisės medicinos tyrimo, vy- 
kusio, kai Lisbetą sulaikė po spyrio keleiviui Senamiesčio metro 
stotyje į veidą, kopiją. 

Lisbeta puikiai prisiminė įvykį metro. Iš Odino aikštės ji va- 
žiavo į savo (laikinus) namus pas globotojus Hegerstene. Rod- 
mano gatvėje įlipo nepažįstamas ir iš pažiūros blaivus vyriškis 
ir bematant visą savo dėmesį nukreipė į ją. Paskui ji sužinojo, 
kad tai Karlas Evertas Bliumgrenas, bedarbis, penkiasdešimt 
dvejų metų buvęs riedulio žaidėjas iš Jevlės. Nors vagonas buvo 
pustuštis, jis atsisėdo prie jos ir ėmė kabinėtis. Padėjo ranką jai 
ant kelio bandydamas užmegzti maždaug tokio pobūdžio pa- 
šnekesį: „Gausi du šimtus kronų, jei važiuosi pas mane namo“. 
Jai nereaguojant išvadino „sena rūgščia rūra“. Tas faktas, kad 
kalbinama ji neatsiliepė ir, be to, centrinėje metro stotyje persė- 
do į kitą vagono vietą, jo neatbaidė. 

Priartėjus prie Senamiesčio, jis apkabino ją iš nugaros ir už- 
kišo rankas už megztuko, tuo pat metu šnibždėdamas į ausį, 
kad ji kekšelė. Absoliučiai nepažįstamo Žmogaus metro apšauk- 
ta kekše Salander nepasijuto pamaloninta. Užuot atsakiusi, dėjo 
jam alkūne į akį, paskui įsitvėrusi stulpelio atsispyrė ir abiem 
pakulnėmis užvažiavo į nosies pagrindą. Įvyko tam tikras krau- 
jo praliejimas. 

Pasitaikius galimybei ji išsliuogė iš vagono, kai šis susto- 
jo perone, tačiau kadangi vilkėjo madingiausiais pankiškais 
drabužiais ir švylavo mėlynai dažytais plaukais, vienas perono 
tvarkdarys puolęs priplojo ją prie žemės ir laikė tol, kol atvyko 
policija. 

Ji keikė savo lytį ir savo kūno sudėjimą. Būtų mergina kaip 
mergina, niekas nebūtų drįsęs ant jos šokti. 

Ji nė karto ir nebandė paaiškinti, už ką spyrė Karlui Ever- 
tui Bliumgrenui į veidą. Jos galva, tuščios pastangos mėginti ką 
nors aiškinti uniformuotiems valdžios atstovams. Iš principo ji 
netgi nesutiko atsakyti, kai į ją kreipėsi psichologai bandydami 
įvertinti jos būklę. Laimei, ne vienas keleivis stebėjo visą įvy- 
kių eigą, tarp jų ir nepėsčia moteriškė iš Herniosando, sutapimo 
dėka — Riksdago centro partijos deputatė. Pastaroji vietoje pa- 
teikė liudininko parodymus, kad prieš Salander smurto išpuolį 
Bliumgrenas seksualiai prie jos priekabiavo. Kai vėliau paaiškė- 
jo, kad Bliumgrenas jau du kartus teistas už nusižengimus doro- 
vei, prokuroras nusprendė bylą nurašyti. Tačiau tai nereiškė, kad 
buvo nutrauktas Socialinių reikalų tarnybos tyrimas. Netrukus 
viskas baigėsi apylinkės teismo nutartimi paskelbti Lisbetą Sa- 
lander neveiksnia. Paskui ji atsidūrė Holgerio Palmgreno, o vė- 
liau ir Nilso Bjurmano rankose. 

Ir štai visos šios intymios, įslaptintos detalės viešai ištrimi- 
tuotos internete. Jos gyvenimo bei nuopelnų aprašymą papildė ir 
spalvingi pasakojimai apie tai, kaip ji pradinėje mokykloje nuo- 
latos konfliktuodavo su aplinkiniais ir kaip ankstyvą paauglystę 
praleido vaikų psichiatrijos klinikoje. 


ŽINIASKLAIDOJE LISBETAI SALANDER nustatyta 
diagnozė buvo nevieninga, priklausomai nuo tiražo ir laikraš- 
čio pakraipos. Ji buvo apibūdinama kaip serganti psichoze, kitais 
atvejais — turinti šizofreniją su rimtais persekiojimo manijos ele- 
mentais. Visi laikraščiai vaizdavo ją kaip protiškai atsilikusią — 
juk nesugebėjo išeiti pagrindinės mokyklos medžiagos ir nebaigė 
devintos klasės, negaudama net atestato. Kad ji nestabilios psi- 
chikos ir linkusi į smurtą, visuomenei net nereikėjo abejoti. 
Žiniasklaidai atkreipus dėmesį, jog Lisbeta pažįstama su pa- 
garsėjusia lesbiete Miriam Vu, ne viename leidinyje irgi prasidė- 
jo visus reikalavimus atitinkantis taršymas. Gėjų festivalio metu 
Miriam Vu kartą vaidino Benitos Kostos performanso šou. Per 

šį provokuojantį sceninį pasirodymą Mimi buvo nufotografuota 
nuoga viršutine kūno dalimi, odinėmis kelnėmis su petnešomis 
ir aukštakulniais lakiniais auliniais. Be to, buvo gausiai cituo- 
jami jos gėjų spaudai rašyti straipsniai bei keletas jos interviu, 
duotų žiniasklaidai ryšium su pasirodymais įvairiuose šou. Ži- 
noma, spėjama lesbietė žudikė maniakė ir kutenantis BDSM 
seksas — akivaizdžiai puikus būdas padidinti tiražą. 


KADANGI PER PIRMĄJĄ TOKIĄ dramatišką savaitę nie- 
kur nepavyko rasti Miriam Vu, pasklido įvairiausių spėlioji- 
mų, kad galbūt ir ji krito nuo smurtaujančios Salander rankos, 
o galbūt Miriam Vu yra netgi nusikaltimo bendrininkė. Tokie 
pamąstymai visgi iš esmės neišklydo toliau kaip už prietrankų 
pokalbių svetainės Exi/en ribų ir į didesnes žiniasklaidos prie- 
mones nenudreifavo. Tačiau ne vienas laikraštis, paaiškėjus, kad 
Mija Bergman rašė disertaciją apie sekso prekeivius, svarstė, 
galbūt tai ir buvo Salander motyvas žudyti, nes, pasak socialinių 
tarnybų, ji yra prostitutė. 

Savaitei baigiantis žiniasklaida pastebėjo, kad Salander taip 
pat turi ryšių su jaunų merginų kompanija, koketuojančia su sa- 
tanizmu. Grupė ir jos pavadinimas Evi/ Fingers paskatino pa- 
gyvenusį kultūros žurnalistą parašyti straipsnį apie jaunimo ne- 
dvasingumą ir pavojus, slypinčius visur, pradedant skustagalvių 
judėjimu ir baigiant hiphopu. 

Tuo momentu visuomenė jau buvo gerokai persisotinusi in- 
formacija apie Lisbetą Salander. Visus įvairiose žiniasklaidos 
priemonėse dienos šviesą išvydusius teiginius sudėjus į vieną 
vietą, išeitų, kad policija vaikosi pscichoze sergančią lesbietę, 
priklausančią sadomazochisčių satanisčių gaujai, propaguojan- 
čiai BDSM seksą, nekenčiančiai apskritai visuomenės ir ypač 
vyrų. Kadangi Salander pernai gyveno užsienyje, galimas daik- 
tas, esama ir tarptautinių kontaktų. 

Į ŽINIASKLAIDOJE SKELBTAS ŠIUKŠLES Lisbeta tik 
kartą reagavo bent kiek emocingiau. Jos dėmesį patraukė tokia 
antraštė: 


MESJOS BIJOJOME 


- Ji grasino nužudyti, — teigia mokytoja ir bendraklasiai. 

Pasisakiusioji - buvusi mokytoja, šiuo metu menininkė teks- 
tilininkė, vardu Birgita Mijos, — postringavo apie tai, kaip Lis- 
beta Salander grasino bendraklasiams ir kad netgi mokytojai jos 
bijoję. 

Lisbeta tikrai buvo sutikusi Mijos, tik susitikimas nebuvo 
toks vienareikšmiškas. 

Ji prikando apatinę lūpą, sumetusi, kad tuo metu jai buvo 
vienuolika. Ji prisiminė ir Mijos - nemalonią pavaduojančią ma- 
tematikos mokytoją, kuri neatlyždama bandė priversti ją atsa- 
kyti į klausimą, į kurį ji jau buvo atsakiusi teisingai, tačiau jos 
atsakymas nesutapo su pateiktuoju vadovėlyje. Iš tikrųjų vado- 
vėlyje buvo apsirikta, Lisbetos galva, visiems iki vieno tas turėjo 
būti aišku kaip dieną. Tačiau Mijos darėsi vis įkyresnė, o Lisbe- 
tai vis mažiau norėjosi su ja aptarinėti šią problemą. Galiausiai ji 
kietai sučiaupė lūpas, bent kiek labiau atkišusi apatinę, ir nutilo, 
kol Mijos netekusi kantrybės sučiupo ją už peties ir ėmė kratyti, 
norėdama sulaukti jos dėmesio. Lisbeta savo ruožtu sviedė jai į 
galvą vadovėlį, kilo skandalas. Ji spjaudėsi, draskėsi ir spardėsi, 
o bendraklasiai mėgino ją sutramdyti. 

Straipsnį išspausdino vienas bulvarinis laikraštis, šoninėje 
skiltyje netgi palikdamas vietos tiesioginėms citatoms, kurias 
iliustravo vieno buvusio jos bendraklasio, pozuojančio prie jų se- 
nosios mokyklos, nuotrauka. Bendraklasis, Davidas Gustavso- 
nas, šiuo metu besitituluojantis finansų konsultantu, teigė, kad 

mokiniai bijojo Lisbetos Salander, nes „ji kartą grasino nužudy- 
ti“. Lisbeta prisiminė ir Davidą Gustavsoną — vieną didžiausių 
savo kankintojų mokykloje, stambų teliuką, kurio intelekto ko- 
eficientas prilygo lydekos ir kuris retai praleisdavo neišnaudo- 
jęs progos paužgaulioti ir pakumščiuoti mokyklos koridoriuje. 
Kartą jis užpuolė ją už sporto salės per pietų pertrauką ir ji kaip 
visada trenkė atgal. Grynai fiziškai neturėdama nė menkiausio 
šanso, ji vis vien laikėsi požiūrio, kad mirtis geriau nei kapitu- 
liacija. Šis incidentas, gausiam bendraklasių būriui apstojus juos 
ratu pažiopsoti, kaip Gustavsonas dar kartą parmeta Salander 
ant žemės, tapo nevaldomas. Linksma buvo iki tam tikro mo- 
mento, nes ta kvaiša mergiūkštė, nesuprasdama, kas jai pačiai 
geriau, vis stodavosi nuo žemės. Ji netgi nepradėjo verkti ar pra- 
šyti pasigailėjimo. 

Po kurio laiko nesmagu ėmė darytis net bežiopsantiems 
bendraklasiams. Gustavsonas buvo daug pranašesnis, o Lisbeta 
tokia akivaizdžiai bejėgė, kad žiūrovų simpatijos nusisuko nuo 
laiminčiojo. Jis išprovokavo reikalą, kurio pats nebesugebėjo 
baigti. Galiausiai sudavęs Lisbetai du stiprius smūgius kumščiu 
perskėlė jai lūpą ir atėmė kvapą. Bendraklasiai paliko ją gulėti 
susmukusią už sporto salės ir žvengdami dingo už kampo. 

Salander nušliaužė namo išsilaižyti žaizdų. Po dviejų dienų 
grįžo su beisbolo lazda. Mokyklos kiemo vidury tvojo Gustav- 
sonui per ausį. Kai jis šokiruotas parkrito ant žemės, ji primygo 
lazdą jam prie gerklės ir pasilenkusi sušnibždėjo į ausį, kad jei 
palies ją dar kartą, ji užmuš jį. Kai mokyklos darbuotojai paste- 
bėjo, kas dedasi, Gustavsoną nugabeno pas mokyklos seselę, o 
Lisbetą nuvedė pas direktorių atsiimti bausmės, neišvengė ji nei 
įrašų Žurnale, nei tolesnio socialinio tyrimo. 

Daugiau kaip penkiolika metų nekontempliavusi Mijos ir 
Gustavsono teisės į egzistenciją, ji mintyse pasižymėjo, kad, at- 

siradus valandėlei atliekamo laiko, verta pasidomėti, kuo jie šiuo 


metu užsiima. 


BENDRAS VISOS RAŠLIAVOS efektas buvo tas, kad Lis- 
beta Salander tapo pažįstama ir liūdnai pagarsėjusi visoje Švedi- 
joje. Biografija sistemingai išanalizuota, išmėsinėta ir paviešinta 
iki menkiausios smulkmenos nuo išpuolių pradinėje mokykloje 
iki slaugos vaikų psichiatrijos klinikoje, Švento Stepono ligoni- 
nėje Upsaloje, kur ji praleido daugiau nei dvejus metus. 

Vyriausiajam gydytojui Peteriui Teleburianui duodant in- 
terviu televizijoje ji irgi pastatė ausis. Nuo tada, kai Lisbeta jį 
matė paskutinį kartą per neveiksnumo bylos apylinkės teis- 
me svarstymą, jis paseno aštuoneriais metais. Kakta išvagota 
rūpesčių raukšlių. Jis kasėsi skystą barzdą, susirūpinimo ku- 
pinu balsu kreipdamasis į studijos žurnalistę ir aiškindamas 
savo įsipareigojimą tylėti, girdi, negalįs aptarinėti konkre- 
taus paciento. Viskas, ką galįs pasakyti, - Lisbetos Salander 
atvejis labai komplikuotas, jai reikia kvalifikuotos slaugos, 
apylinkės teismas, neatsižvelgdamas į jo rekomendacijas, nu- 
sprendė paskirti jai globėją ir leisti gyventi kaip bet kuriam 
kitam visuomenės nariui, užuot hospitalizavęs ir suteikęs 
reikiamą priežiūrą. Tai skandalas, tvirtino Teleburianas. Jis 
apgailestavo, kad trims žmonėms teko paaukoti gyvybes dėl 
tokio neapdairaus sprendimo, ir pasinaudojęs proga pakeiks- 
nojo psichiatrinės slaugos piktžaizdę — biudžeto apkarpy- 
mus, kuriuos pastaraisiais dešimtmečiais priverstinai vykdo 
vyriausybė. 

Lisbeta atkreipė dėmesį, kad nė vienas laikraštis neskelbia, 
jog Uždarosios vaikų psichiatrijos slaugos skyriuje, už kurį at- 
sakingas daktaras Ieleburianas, dažniausiai taikoma slaugos 
forma — „neramių ir nevaldomų pacientų“ izoliavimas patalpo- 

je, kuri apibūdinama kaip „nestimuliuojanti“. Patalpos interjerą 
sudarė gultai su tramdomaisiais diržais. Mokslinis priemonės 
pretekstas — girdi, neramūs vaikai ten nepatirsią jokių „stimulų“ 
ir taip niekas neišprovokuos priepuolių. 

Paaugusi ji sužinojo, kad tas pats dalykas vadinamas ir 
kitu terminu. Sensory deprivation“. Skirti kaliniams sensory 
deprivation pagal Ženevos konvenciją laikoma nehumaniš- 
kumu. Tai dažnai pasitaikantis eksperimentų su smegenų 
plovimu elementas, naudojamas įvairių diktatūrinių režimų. 
Esama dokumentų, rodančių, kad politiniams kaliniams, 
prisipažinusiems dėl įvairiausių absurdiškų nusikaltimuų per 
ketvirtojo dešimtmečio procesus Maskvoje, taikyta kaip tik 
ši priemonė. 

Stebėdama Teleburiano veidą ekrane, Lisbeta juto, kaip šir- 
dis virsta mažyčiu ledo gabalėliu. Kažin ar jis ir toliau vartoja 
tą patį šlykštų skutimosi losjoną. Jis buvo atsakingas už tai, kas 
teoriškai vadinosi jos gydymas. Ji neįstengė suprasti, ko iš jos 
tikimasi, išskyrus tai, kad ją kažkokiu būdu turi gydyti ir taip 
ji atseit suvoksianti savo prasižengimus. Lisbeta greitai suvokė 
viena: „neramus ir nevaldomas pacientas“ — tai tas, kuris suabe- 
joja Teleburiano argumentais ir žiniomis. 

Lisbeta Salander gavo įsitikinti, kad sielos ligonių gydymas 
„nestimuliuojančioje patalpoje“, plačiai pamėgtas šešioliktajame 
amžiuje, Švento Stepono ligoninėje praktikuojamas ir stovint 
ant dvidešimtojo amžiaus pabaigos slenksčio. 

„Nestimuliuojančioje patalpoje“ Švento Stepono ligoninėje, 
pririšta diržais prie gulto, ji praleido maždaug pusę savo buvimo 
laiko tenai. Tai buvo tam tikras rekordas. 

Teleburianas nė karto jos nelietė seksualine prasme. Jis aps- 
kritai jos nė karto nelietė, išskyrus tik pačiomis nekalčiausiomis 


* Sensorinė deprivacija (angl.) - dalinis ar visiškas galimybės naudotis viena ar keliomis juslėmis 
atėmimas. 

aplinkybėmis. Kartą jis pagraudendamas uždėjo ranką jai ant 
peties, kai ji suvaržyta gulėjo izoliatoriuje. 

Ji prisiminė savo dantų žymes ant jo mažojo pirštelio sąnario. 
Įdomu, ar dar matyti. 

Visa istorija išvirto į dvikovą, kurios metu Teleburianui atite- 
ko visi koziriai. Jos atkirtis — visiškas atsiribojimas ir visiškas jo 
buvimo patalpoje ignoravimas. 

Jai buvo dvylika metų, kai ją, praėjus kuriam laikui po To 
Baisaus Dalyko, du policninkai nuvežė į Šventą Steponą. Ji pri- 
siminė kiekvieną smulkmeną. Iš pradžių manė, kad viskas kaip 
nors susitvarkys. Bandė išdėstyti savo versiją policijai, sociali- 
niams darbuotojams, ligoninės personalui, slaugytojoms, gydy- 
tojams, psichologams ir netgi kunigui, norėjusiam, kad ji kartu 
su juo pasimelstų. Sėdėdama galinėje policijos automobilio sė- 
dynėje, jiems išsukant į greitkelį šiaurėje, pakeliui į Upsalą, ji vis 
dar nežinojo, kur ją veža. Niekas nieko nesakė. Tačiau ji ėmė 
nujausti, kad niekas nesusitvarkys. 

Ji bandė viską paaiškinti ir Peteriui Teleburianui. 

Visų jos pastangų rezultatas — naktį, kai jai suėjo trylika, ji 
pragulėjo pririšta ant gulto. 

Peteris Teleburianas buvo be kalbų šlykščiausias ir atstumti- 
niausias Lisbetos gyvenime sutiktas sadistas, pranokęs Bjurmaną 
ištisais šviesmečiais. Bjurmanas buvo brutalus niekšas, kurį ji ga- 
lėjo kontroliuoti. Tuo tarpu Teleburianą saugojo dokumentų, tyri- 
mo išvadų, akademinių nuopelnų ir psichiatrijos paistalų siena. Nė 
vieno jo poelgio niekas niekada negalės apskųsti ar raportuoti. 

Valstybė jam patikėjo užduotį rišti mažas neklusnias mergaites 
tramdomaisiais diržais. 

Kaskart, kai Lisbeta gulėdavo prirakinta ant nugaros, o jis 
verždavo pasaitus, jų akys susitikdavo, ir jo žvilgsnyje ji išskaity- 
davo įsiaudrinimą. Jis žinojo, kad ji žino. Ji permatė jo mintis. 

Tryliktojo gimtadienio naktį ji apsisprendė daugiau niekada 


neištarti nė žodžio nei Peteriui Teleburianui, nei kuriam kitam 

psichiatrui ar smegenų daktarui. Tai buvo jos pačios gimtadienio 
dovana sau. Pažadą ji ištesėjo. Ji žinojo, kad taip gerokai ištampė 
Teleburianui nervus. Galbūt labiausiai dėl to ją ir laikė pasaituo- 
se kasnakt. Tokią kainą ji buvo pasirengusi sumokėti. 

Ji išmoko tobulos savitvardos. Ir tomis dienomis, kai ją išleis- 
davo iš izoliatoriaus, daugiau niekada nebepatirdavo priepuolių, 
nesvaidydavo aplink daiktų. 

Bet ji nekalbėdavo su gydytojais. 

Su slaugytojomis, valgyklos darbuotojomis ir valytojomis ji 
kalbėjo mandagiai ir nesivangstydama. Į tai buvo atkreiptas dė- 
mesys. Slaugytoja Karolina, miela moteriškė, prie kurios Lisbe- 
ta iki tam tikros ribos linko, vieną dieną paklausė, kodėl ji taip 
elgiasi. Lisbeta klausiamai pažvelgė į ją. 

Kodel tu nekalbi su gydytojais? 

Todel, kad pie neklauso, ką aš sakau. 

Atsakymas nebuvo spontaniškas. Juo ji norėjo užvesti gydy- 
tojus ant kelio. Ji suvokė, kad tokie ir panašūs komentarai bus 
įtraukti į žurnalą ir taip bus įrodyta, kad jos tyla — absoliučiai 
racionalus apsisprendimas. 

Paskutiniaisiais metais Švento Stepono ligoninėje Lisbetą vis 
rečiau guldydavo į izoliatorių. Prieš pakliūdama tenai, visada 
kuo nors suerzindavo Teleburianą, o pagrindo susierzinti ji jam 
suteikdavo nuo pat tos akimirkos, kai jis ją pamatydavo. Jis už- 
sispyręs vis stengėsi pralaužti jos atkaklų tylėjimą ir priversti 
pripažinti jo egzistenciją. 

Kartą Teleburianas nusprendė, kad Lisbeta privalo vartoti 
tam tikro tipo neuroleptikus, nuo kurių darydavosi sunku kvė- 
puoti ir galvoti, tai savo ruožtu kėlė baimę. Tik pajutusi tai, ji 
kategoriškai atsisakė gerti vaistus, todėl buvo priimtas sprendi- 
mas priverstinai sugirdyti jai po tris tabletes per parą. 

Ji priešindavosi taip smarkiai, kad personalui teko laikyti ją, 
Jėga pražiodyti ir priversti nuryti. Pirmąjį kartą Lisbeta bema- 
tant susikišo pirštus į gerklę ir išvėmė pietus ant artimiausio 

slaugo. Nuo tol vaistus girdydavo tada, kai ji gulėdavo pririšta. 
Lisbeta savo ruožtu išmoko vemti nesikišdama pirštų į gerklę. 
Dėl tokio pasiutiško spyriojimosi bei dėl jo susidariusio papildo- 
mo darbo eksperimentą teko nutraukti. 

Vos sulaukusi penkiolikos, ji nelauktai buvo grąžinta į Stok- 
holmą ir perduota globotojų šeimai. Perkėlimas buvo jai staig- 
mena. Tuo metu Teleburianas nebevadovavo klinikai, Lisbeta 
buvo įsitikinusi, kad tai vienintelė priežastis, kodėl ją taip staiga 
išrašė. Būtų Ieleburianas turėjęs įgaliojimus spręsti pats vienas, 
ji ir dabar gulėtų pririšta prie izoliatoriaus gulto. 

Ir štai išvydo jį per televiziją. „Kažin ar jis ir toliau tebefan- 
tazuoja, kaip ji vėl paklius į jo rankas. O gal jau per sena, kad 
užganėdintų jo fantazijas“. Laidoje užsipuolęs apylinkės teismo 
sprendimą nehospitalizuoti jos, jis efektingai sukėlė studijos 
žurnalistės pasipiktinimą, kuri ėmė iš jo interviu, akivaizdžiai 
neturėdama nė menkiausios nuovokos, ko klausti. Svarbiausia — 
šiuo metu nė vienas žmogus nebegalėjo paprieštarauti Peteriui 
Teleburianui. Ankstesnysis Šv. Stepono klinikos vyriausiasis 
gydytojas jau miręs. Apylinkės teismo kolegijos pirmininkas, 
vadovavęs Salander bylos svarstymui, kuriam kaip atpirkimo 
ožiui šiuo metu teko dalis kaltės, išėjęs į pensiją ir pasisakyti 
žiniasklaidoje nesutiko. 


VIENĄ LABIAUSIAI JĄ SUTRIKDŽIUSIŲ publikacijų 
Lisbeta aptiko internete, viename Centrinės Švedijos vietinių 
laikraščių. Perskaičiusi ją tris kartus, išjungė kompiuterį, prisi- 
degė cigaretę. Atsisėdo ant pagalvės lango nišoje ir su rezigna- 
cija įsistebeilijo į naktinius žibintus. 


- Ji biseksuali, - tvirtina vaikystės laikų draugė. 

Dvidešimt šešerių metų moteris, ieškoma už tris nužudymus, 
yra apibūdinama kaip uždara vienišė, patyrusi didžiulius sun- 
kumus adaptuodamasi mokykloje. 

Nors buvo daugybė bandymų įtraukti ją į draugiją, ji likdavo 
nuošalyje. 

— Ji turėjo akivaizdžių problemų dėl seksualinės tapatybės, — 
prisimena Juhana, viena nedaugelio jos artimų draugių mokyk- 
loje. 

— Jau ankstyvoje vaikystėje buvo aišku, kad ji ne tokia kaip 
visi, kad ji biseksuali. Mes nerimavome dėl jos. 


Toliau straipsnyje buvo aprašyti keli Juhanos įsiminti epizo- 
dai. Lisbeta suraukė antakius. Pati neprisiminė nei šių epizodų, 
nei turėtos artimos draugės, vardu Juhana. Jei atvirai, neprisiminė 
nė vieno žmogaus, kurį kada nors būtų galėjusi pavadinti artimu 
draugu ir kuris būtų bandęs ją įtraukti į draugiją mokykloje. 

Tai buvo miglotas rašinys — nesuprasi, kada šie epizodai vyko, 
juoba kad ji beveik nebelankė mokyklos nuo dvylikos metų. Va- 
dinasi, rūpestingieji bendramoksliai jos biseksualumą turėjo pa- 
stebėti vos baigus pradinę mokyklą. 

Net ir po ištisos absurdiškų tekstų lavinos praėjusią savai- 
tę interviu su Juhana ją sukrėtė smarkiausiai. Pernelyg jau aki- 
vaizdžiai sufabrikuota. Arba žurnalistui pasipynė beviltiškai 
Miunhauzeno sindromu sergantis žmogus, arba žurnalistas pats 
sukurpė visą istoriją. Ji įsiminė jo pavardę ir mintyse įtraukė į 
sąrašą asmenų, kurie ateityje taps studijų objektu. 


PADĖTĮ NUGLAISTANTYS VISUOMENĖS kritikos 
persunkti reportažai su antraštėmis „Visuomenė neišlaikė eg- 
zamino“ arba „Ji taip ir nesulaukė reikalingos pagalbos“ nė kiek 
nesušvelnino jos, kaip didžiausio visuomenės priešo, vaidmens: 
ji - tai žudikė maniakė, beprotybės priepuoliui užėjus susidoro- 
jusi su trimis garbingais piliečiais. 

Lisbeta skaitė savo gyvenimo interpretacijas ne be tam tikros 
nuostabos, atkreipdama dėmesį į akivaizdžias viešosios infor- 
macijos spragas. Nors prieiga prie labiausiai įslaptintų ir intymių 

jos gyvenimo detalių, regis, buvo visiškai neribota, žiniasklaida 
visiškai pražiopsojo Tą Baisų Dalyką, įvykusį prieš pat jos try- 
liktąjį gimtadienį. Žinios apie jos gyvenimą siekė nuo nulinukų 
klasės iki vienuolikos, paskui peršokdamos prie penkioliktųjų 
jos gyvenimo metų, kai ją išleido iš vaikų psichiatrijos klinikos 
ir perkėlė į globotojų šeimą. 

Atrodė, kažkas, susijęs su policijos vykdomu tyrimu, aprū- 
pina žiniasklaidos priemones informacija, tačiau dėl Lisbetai 
nežinomų priežasčių nusprendė nuslėpti skyrių apie T4 Baisų 
Dalyką. Tai sutrikdė ją. Jei policija nori pabrėžti jos polinkį į 
beatodairišką smurtą, tas tyrimas be konkurencijos pats sva- 
riausias jos biografijoje, toli lenkiantis visokius niekniekius, įvy- 
kusius mokyklos kieme, - juk jis ir tapo tiesiogine priežastimi 
konvojuoti ją į Upsalą ir hospitalizuoti psichiatrijos klinikoje. 


VELYKŲ DIENĄ LISBETA ėmėsi sistemingai analizuoti 
vykstantį policijos tyrimą. Iš duomenų žiniasklaidoje jai susida- 
rė neblogas vaizdas apie veikiančiuosius asmenis. Ji pasižymėjo, 
kad ikiteisminio tyrimo vadovas, visada pasisakantis per spau- 
dos konferencijas, - prokuroras Rikardas Ekstriomas, o prak- 
tiškai tyrimą vykdo kriminalinis inspektorius Janas Bublanskis, 
šiokį tokį antsvorį turintis vyriškis prastai pasiūtu švarku. Jis 
asistavo Ekstriomui per kelias spaudos konferencijas. 

Po keleto dienų ji identifikavo Sonją Mudig - vienintelę gru- 
pės moterį policininkę, beje, radusią advokato Bjurmano kūną. 
Ji atkreipė dėmesį į Hanso Fastės ir Kurto Svensono pavardes, 
visiškai praleisdama Jerkerį Holmbergą, neminimą jokiame re- 
portaže. Savo kompiuteryje ji susikūrė po dokumentą kiekvie- 
nam atskirai ir ėmė kaupti informaciją. 

Duomenys, kaip vyksta policijos tyrimai, be abejo, gulėjo 
policininkų tyrėjų kompiuteriuose, kurių kietojo disko turinys 
buvo saugomas policijos pastato serveryje. Lisbeta žinojo, kad 
įsilaužimą į policijos internetą lydės išskirtiniai sunkumai, ta- 
čiau tai jokiu būdu nėra neį;manoma. Patirties ji jau turi. 

Prieš ketverius metus vykdydama vieną Armanskio užsaky- 
mą, ji atliko sisteminę policijos tinklo struktūros analizę ir ap- 
svarstė galimybę įeiti į teistumo registrą, kad pati galėtų atlikti 
užklausas. Jai skaudžiai nepasisekė bandant įsilaužti iš išorės — 
tam policijos ugniasienės buvo pernelyg pažangios ir prikaišio- 
tos įvairiausių pasalų. Brovimasis galėjo sukelti nepageidaujamą 
susidomėjimą. 

Vidinis policijos ryšių tinklas buvo sukurtas pagal visus sau- 
gumo reikalavimus su nuosavais kabeliais ir atskirtas nuo išo- 
rinių priejungų bei interneto. Kitais žodžiais tariant, informa- 
ciją jai turės surinkti jos pavestas realus policininkas, turintis 
tam įgaliojimus, arba, blogiausiu atveju, reikės sugalvoti, kaip 
priversti policijos internetą palaikyti ją įgaliojimus turinčiu as- 
meniu. Šiuo atžvilgiu, laimei, policijos informatikos saugumo 
ekspertai paliko gigantišką spragą. Po šalį buvo išsibarstę dau- 
gybė prie tinklo prisijungusių policijos nuovadų. Ne viena jų — 
paprasčiausias mažytis vietinis skyrius, be naktinio budėjimo, 
iš esmės neturintis nei įsilaužimo signalizacijos, nei stebėjimo 
aparatūros. Longviko įgaliotinių skyrius šalia Vesteroso miesto 
buvo kaip tik toks pavyzdys. Patalpos užėmė šimtą trisdešimt 
kvadratinių metrų tame pačiame pastate kaip ir viešoji mieste- 
lio biblioteka bei draudimo kasa. Dieną skyriuje dirbdavo trys 
policininkai. 

Salander nepavyko įsibrauti į tinklą tąkart vykdyto tyrimo 
labui, tačiau ji nusprendė, kad verta skirti šiek tiek laiko ir ener- 
gijos ir įsigyti prieigą būsimiems tyrimams. Apsvarsčiusi savo 
galimybes, vasarą įsitaisė dirbti Longviko bibliotekos valytoja. 
Nuo teliūškavimo grindų skuduru ir žvanginimo šveitimo ki- 
birais atspėjamu laiku ji, dešimt minučių sugaišusi miesto pla- 
no skyriuje, detaliai susipažino su patalpų išplanavimu. Pastato 
raktus jau turėjo, trūko rakto nuo policijos patalpų. Tačiau ji 
pastebėjo, kad galima be didelio vargo perlipti į policijos pusę 


per antrojo aukšto dušo langą, kuris naktį per vasaros karščius 

paliekamas praviras. Policijos skyrių stebėjo tik „Securitas“ ap- 
sauginis, kokį kartą per naktį apvažiuodavęs saugomus objek- 
tus. Mirk iš juoko. 

Jai atsiėjo maždaug penkias minutes, kol surado sistemos var- 
totojo pavadinimą ir slaptažodį po vietinio nuovados viršininko 
pelės kilimėliu, ir dar maždaug vienos nakties eksperimentus, 
kol perprato tinklo struktūrą ir indentifikavo, kokia jis naudo- 
jasi prieiga, o kuri sistemos dalis įslaptinta ir vietiniam policijos 
pajėgų vadui neprieinama. Be to, ji aptiko ir dar dviejų vietos 
policininkų vartotojų vardus ir slaptažodžius. Viena jų — tris- 
dešimt dvejų metų Marija Utuson, kurios kompiuteryje ji rado 
informaciją, kad policininkė ką tik gavo tyrėjos tarnybą Stokhol- 
mo policijos sukčiavimų skyriuje. Utuson dėka Lisbeta laimėjo 
aukso puodą — mat ši nerakintame rašomojo stalo stalčiuje buvo 
palikusi savo nešiojamąjį De// PC. Marija Utuson - policininkė, 
savo asmeninį PC naudojanti darbe. Ar reikia norėti geriau? Lis- 
beta įjungė kompiuterį, įkišo diskelį su programa Aspbyx 1.0, pa- 
čia pirmąja savo sukurtos šnipinėjimo programos versija. Prog- 
raminę įrangą ji padėjo dviejose vietose — aktyviai integruotą į 
Microsoft Explorer ir į Utuson adresų knygelę, davusi nurodymą 
daryti atsargines kopijas. Lisbeta spėjo, kad net nusipirkusi naują 
kompiuterį Utuson į jį perkels senąją adresų knygelę, be to, tiki- 
mybė, kad adresų knygelė kartu su savininke, po keleto savaičių 
pradedančia dirbti naujoje darbovietėje Stokholmo policijos suk- 
čiavimų skyriuje, iškeliaus ir tenai, buvo didžiulė. 

Lisbeta taip pat primėtė programinės įrangos stacionariuose 
kitų policininkų kompiuteriuose, ateityje tai leis jai susirinkti 
informaciją neprisijunginėjant prie interneto. Paprasčiausiai pa- 
vogusi jų tapatybes, ji galėjo daryti užklausas teistumo registre. 
Tačiau turėjo elgtis nepaprastai atsargiai, kad įsibrovimai nebū- 
tų pastebėti. Tarkime, policijos saugumo skyrius turi automatiš- 
kai įsijungiančią signalizaciją, jei kuris nors vietinis policininkas 
įeina į registrą ne darbo valandomis arba jei užklausų skaičius 

staiga pernelyg smarkiai išauga. Jei ji rankiotų informaciją iš ty- 
rimų, kurių vietinė policija, logiškai mąstant, negalėtų vykdyti, 
signalizacija taip pat sureaguotų. 

Vėliau ji kartu su savo kolega programišiumi Plague dirbo 
siekdami perimti policijos duomenų tinklo kontrolę. Tačiau pa- 
sirodė, kad susidaro tokių neįveikiamų sunkumų, ir jie po kurio 
laiko sumanymo atsisakė, tačiau spėjo surinkti beveik šimtą rea- 
lių policininkų tapatybių, kuriomis prireikus galėjo naudotis. 

Plague pavyko pasiekti proveržį, kai jis sėkmingai įsilaužė 
į policijos duomenų apsaugos skyriaus viršininko namų kom- 
piuterį. Tai buvo civilis ekonomistas, neturintis nuodugnesnių 
informatikos žinių, užtat ir atsakančiai prikaupęs neapsaugotos 
informacijos savo nešiojamajame kompiuteryje. Taip Lisbeta su 
Plague įgijo galimybę jei ne įsibrauti, tai bent visiškai paraly- 
žiuoti policijos duomenų tinklą įvairiausiais piktavaliais viru- 
sais — tiesa, nė vienas jų nebuvo pernelyg suinteresuotas užsiimti 
tokia veikla. Jie — programišiai, o ne sabotuotojai. Jiems reika- 
linga prieiga prie veikiančių duomenų bazių, jų naikinimas - ne 
svarbiausias uždavinys. 

Patikrinusi savo sąrašą, Lisbeta konstatavo, kad nė vienas iš 
asmenų, kurių tapatybę ji buvo pavogusi, nedirba su trigubos 
žmogžudystės tyrimu — to tikėtis būtų per daug. Tačiau ji be 
vargo galėjo įlįsti pasiskaityti smulkmenų apie paiešką šalies 
mastu, įskaitant ir visus atnaujinamus duomenis. Ji pastebėjo, 
kad ją seka ir gaudo ir Upsaloje, ir Noršiopinge, ir Geteborge, ir 
Malmėje, ir Hesleholme, ir Kalmare. Į visus šiuos miestus buvo 
išsiųstas slaptas kompiuterine grafika sudarytas fotorobotas, lei- 
džiantis geriau įsivaizduoti jos išvaizdą. 


VIENAS NEDAUGELIO LISBETAI palankių dalykų ži- 
niasklaidos išpuolių sūkuryje buvo tai, kad egzistavo labai ma- 
žai jos nuotraukų. Be ketverių metų senumo paso fotografijos, 
panaudotos ir ant vairuotojo pažymėjimo, bei nuotraukos polici- 

jos sekimo registre, kai jai buvo aštuoniolika (beje, ten ji visiškai 
neatpažįstama), buvo tik pavienės fotografijos, surankiotos iš 
senų mokyklinių albumų, ar nuotraukos, mokytojų darytos per 
klasės ekskursiją į; Nakos rezervatą, kai jai buvo dvylika metų. 
Jose ji — neryški figūrėlė, sėdinti viena, gerokai atsitraukusi nuo 
kitų. 

Trūkumas tas, kad nuotrauka iš pasų registro pateikė tokį jos 
portretą: dėbsančios akys, burna — vien siauras brūkšnys, gal- 
va šiek tiek palenkta į priekį. Ji įtvirtino protiškai atsilikusios, 
asocialios žudikės įvaizdį, na, o žiniasklaida dar išpūtė įspūdį. 
Vienintelė nauda iš tos nuotraukos - ji tokia nepanaši į save, kad 
ne daug kas ją atpažintų sutikęs realiame gyvenime. 


JOS SUSIDOMĖJIMĄ PATRAUKĖ IR reportažai apie au- 
kas. Jau antradienį žiniasklaidos įkarštis ėmė išsivadėti, mat 
pritrūko naujų, kvapą gniaužiančių sensacijų apie Lisbetos Sa- 
lander medžioklę. Taip dėmesys buvo sutelktas į Žuvusiuosius. 
Dagas Svensonas, Mija Bergman ir Nilsas Bjurmanas buvo ap- 
rašyti ilgame vieno vakarinio laikraščio pažintiniame straipsny- 
je. Pagrindinė jo mintis - dėl nesuvokiamų priežasčių žvėriškai 
nužudyti trys dori piliečiai. 

Nilsas Bjurmanas buvo pavaizduotas kaip gerbiamas ir socia- 
liai užsiangažavęs advokatas, Greenpeace narys, „aistringai dar- 
bavęsis jaunimo labui“. Viena skiltis skirta artimam Bjurmano 
draugui ir kolegai Janui Hokansonui, kurio biuras veikia tame 
pačiame pastate kaip ir Bjurmano. Hokansonas patvirtino, kad 
Bjurmanas - žmogus, kovojęs už paprastų žmonių teises. Vienas 
Globėjų ir rūpintojų priežiūros inspekcijos darbuotojas apibū- 
dino jį kaip nuoširdžiai besirūpinantį savo globotinės Lisbetos 
Salander gerove. 

Lisbetos Salander veide pasirodė tądien pirma kreiva šyp- 
sena. 

Didžiulis dėmesys buvo skiriamas ir Mijai Bergman, tra- 
gedijos aukai moteriai. Ji buvo nusakoma kaip daili ir pasiutu- 
siai talentinga jauna moteris, su jau įspūdingu nuopelnų sąrašu 
ir ateityje laukusia svaiginančia karjera. Pacituoti šoko ištikti 
draugai, studijų bendramoksliai ir disertacijos vadovas. Nuola- 
tos kartojosi klausimas: „Už ką?“. Nuotraukose buvo matyti gė- 
lės ir užžiebtos žvakutės Enšedėje, prie namo laiptinės durų. 

Dagui Svensonui teko palyginti kuklus dėmesys. Jis buvo ap- 
rašinėjamas kaip aštraus proto bebaimis žurnalistas. Visgi įdo- 
miausia išliko jo gyvenimo draugė. 

Atlaidžiai stebėdamasi, Lisbeta atkreipė dėmesį, kad iki pat 
Velykų sekmadienio niekam nekrito į akis, kad Svensonas rengė 
didžiulį reportažą žurnalui „Millennium“. Jos nuostaba dar išau- 
go paaiškėjus, kad rašiniuose neužsimenama, ką jis tiksliai rašė. 


JI TAIP IR NEPERSKAITĖ Mikaelio Bliumkvisto citatos in- 
ternetinėje A/tonblade: versijoje. Tik vėlyvą antradienio vakarą, 
kai citata buvo paminėta vienoje televizijos žinių transliacijoje, 
ji sureagavo, kad Bliumkvistas pateikė sąmoningai klaidinančią 
informaciją. Mikaelis teigė, kad Svensoną jie pritraukė rašyti 
reportažą apie „duomenų apsaugą ir kompiuterinės informacijos 
savinimąsi“. 

Lisbeta Salander suraukė antakius. Ji žinojo, kad teiginys 
klaidingas, tad ėmė svarstyti, kokį žaidimą iš tikro žaidžia 
„Millennium“. Paskui jos smegenis pasiekė šifruota žinia, o 
veide pasirodė antroji tą dieną kreiva šypsena. Ji prisijungė prie 
serverio Olandijoje ir dusyk spustelėjo piktogramą Mi4/Blium/ 
nešiojamas. Susirado bylą ir dokumentą < LISBETA SALAN- 
DER > [Salei], gulintį matomoje ekrano vietoje. Spragtelėjusi 
perskaitė. 

Paskui ilgai sėdėjo nekrutėdama su atverstu Mikaelio laiš- 
ku. Viduje grūmėsi prieštaringi jausmai. Iki to momento ji buvo 
viena prieš visą Švediją, o tai dėl savo paprastumo buvo gana ne- 

sudėtinga ir aprėpiama lygtis. Bet staiga atsirado sąjungininkas 
ar bent jau potencialus sąjungininkas, teigiantis, kad, jo nuomo- 
ne, ji nekalta. Ir kaip tyčia, tai vienintelis žmogus visoje šalyje, 
kurio ji už jokius pinigus nenori matyti. Ji atsiduso. Mikaelis 
Bliumkvistas, kaip visada prakeiktas naivuolis geradaris. Lisbe- 
ta Salander nuo dešimties metų nėra buvusi nekalta. 

Nekaltų nėra. Tik atsakomybė būna įvairių laipsnių. 

Nilsas Bjurmanas nebegyvas, nes pasirinko gyvenimą ne pa- 
gal jos nustatytas taisykles. Turėjo visus šansus, tačiau vis vien 
pasisamdė kažkokį raumenų kalną, kad ją nudaigotų. Ką ji gali 
čia padaryti? 

Bet Kalio Blumkvisto karo veiksmų scenoje nereikėtų nuver- 
tinti. Jis gali būti naudingas. 

Išmano, kaip mįsles įminti, be to, jam būdingas sau lygių 
neturintis užsispyrimas. Tą ji įsidėmėjo Hedestade. Ėmęsis ko 
nors, jis liaudavosi tik tada, kai krisdavo negyvas. Iki skausmo 
naivus, bet gali patekti ten, kur jai nevalia rodytis. Jis gali būti 
naudingas iki to momento, kol ji ramiai ir saugiai galės palik- 
ti šalies teritoriją. O tai, jos supratimu, jai netrukus ir reikės 
padaryti. 

Deja, Mikaelio Bliumkvisto už pavadėlio nepavarinėsi. Jis 
pats turi norėti. Be to, tam, kad imtųsi veikti, jam reikalinga 
moralinė dingstis. 

Kitais žodžiais tariant, jis palyginti nuspėjamas. Valandėlę 
pagalvojusi ji sukūrė naują dokumentą, pakrikštytą [MikBlium- 
kvistui] ir parašė vieną vienintelį Žodį. 


[Zala.] 


Va ir turės dėl ko galvą palaužyti. 

Liko sėdėti svarstydama, kai staiga pastebėjo, kad Mikaelis 
įsijungė kompiuterį. Jo replika atskriejo netrukus po to, kai jis 
perskaitė jos atsakymą. 

[Lisbeta, 

Neraliuota, nepakenčiama žmogysta. Kas, po velnių, tas Zala? Ar 
jis - sąsaja? Ar žinai, kas nužudė Dagą su Mija - tokiu atveju pasakyk 
man, kad galėtume užbaigti šitą nesąmonę ir eiti gulti. Mikaelis) 


Okei. Metas pamauti jį ant kabliuko. 

Ji sukūrė dar vieną dokumentą ir pavadino jį [KALIUI 
BLIUMKVISTUIJ. Žinojo, kad jis užsigaus. Paskui parašė 
trumpą laiškelį: 


[Tu žurnalistas. Tu ir išsiaiškink.) 


Kaip ir tikėtasi, jis bematant puolė maldauti imtis sveiko pro- 
to, bandydamas apeliuoti į jos jausmus. Ji nusišypsojo ir išjungė 


jo kietąjį diską. 


KADANGI ŠIAIP AR TAIP vis vien šnipinėjo, atsidarė ir 
Dragano Armanskio kietąjį diską. Įdėmiai perskaitė ataskaitą 
apie save, jo surašytą antrąją Velykų dieną. Nebuvo paminėta, 
kam ataskaita skirta, tačiau logiškai mąstant Armanskis ben- 
dradarbiauja su policija, kad ją kuo greičiau sulaikytų. 

Valandėlę ji gilinosi į Armanskio elektroninę korespondenci- 
ją, tačiau nerado nieko įdomesnio. Jau renkdamasi išjungti kie- 
tąjį diską, netyčia užmetė akį į laišką „Milton Security“ tech- 
ninio skyriaus vadovui. Armanskis davė nurodymus jo kabinete 
sumontuoti slaptą kamerą. 

Va gražiausia. 

Ji patikrino laiško datą — išsiųstas kokią valandą po jos drau- 
giško vizito sausio pabaigoje. 

Vadinasi, kitą kartą eidama aplankyti Armanskio rašomo- 
jo stalo ji privalo pareguliuoti kai kurias automatinės stebėjimo 
sistemos operacijas. 

ANTRABIENIS, KGYS 29 — SEKMABIENIS, BALANBŽIS 3 


ANTRADIENIO RYTMETĮ LISBETA SALANDER įėjo 
į valstybinį teistumo registrą patikrinti įrašų apie Aleksandrą 
Zalačenką. Toks asmuo registre neegzistavo, ir tai jos nenuste- 
bino, nes jis, kiek jai buvo žinoma, niekada nebuvo teisiamas už 
nusikaltimus Švedijoje ir netgi nebuvo užregistruotas gyventojų 
surašymo duomenų bazėje. 

Lisdama į registrą ji pasinaudojo komisaro Duglo Šioldo, pen- 
kiasdešimt penkerių metų amžiaus Malmės policijos apygardos 
darbuotojo, tapatybe. Ją ištiko lengvas šokas, kai kompiuteris 
staiga skimbtelėjo ir meniu eilutėje ėmė blykčioti piktograma, 
signalizuojanti, kad kažkas jos ieško pokalbių programoje ICO. 

Akimirką ji dvejojo. Pirmas impulsas — ištraukti kištuką ir 
atsijungti. Paskui ėmė mąstyti logiškai. Šioldas savo kompiute- 
ryje programos ICO neįsivedęs. Mažai kuris pagyvenęs žmogus 
naudojasi ICO, nes ji labiausiai paplitusi tarp jaunimo ir įgudu- 
sių kompiuterių vartotojų, norinčių pabendrauti tarpusavyje. 

Vadinasi, kažkas ieško jos. Tokiu atveju kandidatų sąrašas 
neilgas. Prisijungusi prie ICO , ji parašė <Ko tu nori, Plague?>. 

<Wasp. Tave sunku rasti. Ar tu niekad netikrini elektroninio 
pašto?> 

<Kaip tu mane radai?> 

<Per Šioldą. Juk turiu tą patį sąrašą. Spėjau, kad griebsi tapatybę 
su aukščiausiais įgaliojimais.> 

<Ko nori?> 

<Kas tas Zalačenka, kurį tikrinai?> 

<MYOB.> 

<?> 

<Mind Your Own Business*> 

<Kas vyksta?> 

<Fuck Off, Plague> 

<Maniau, kad man socialinė negalia, kaip tu kad sakai. Bet jei 
patikėsiu laikraščiais, tai aš, palyginti su tavimi, normalių norma- 
liausias.> 

<'|>. 

<Pati tu. Reikia pagalbos?> 

Lisbeta valandėlę dvejojo. Pirma Bliumkvistas ir štai P/ague. 
Kada gi bus galas visiems, supuolusiems jos gelbėti? Plague pro- 
blema - jis, šimtą šešiasdešimt kilogramų sveriantis atsiskyrėlis, 
komunikuojantis su išoriniu pasauliu beveik vien per internetą ir 
šalia kurio Lisbeta Salander atrodo kaip komunikabilumo ste- 
buklas. Ji neatsiliepė, tad P/ague išbarškino dar eilutę: 

<Dar neatsijungei? Reikia pagalbos išvažiuoti į užsienį?> 

<Ne> 

<Kam šaudei?> 

<Piss off>5** 

<Žadi dar ką nors nušauti, man jaudintis? Aš turbūt vienintelis 
galiu tave susekti.> 

<Nekišk nosies, kur nereikia, ir nebus ko jaudintis.> 


* Rūpinkis 6 reikalais (angl). 


** Atsiknisk (angl). 

<Aš nesijaudinu. Ieškok manęs hotmail adresu, jei ko reikės. Gink- 
lų? Naujo paso?> 

<Tu sociopatas.> 

<Palyginti su tavim?> 


Lisbeta išjungė ICO ir atsisėdusi ant sofos susimąstė. Po de- 
šimties minučių atsidarė kompiuterį ir pasiuntė Plague bofmai/ 


adresu tokį laišką: 


[Prokuroras Rikardas Ekstriomas, ikiteisminio tyrimo vadovas, 
gyvena Tebyje. Vedęs, du vaikai, greitaeigis internetas prijungtas 
prie jo vilos. Man reikėtų prieigos prie jo nešiojamojo kompiuterio 
arba namų kompiuterio. Reikia skaityti, ką rašo realiame laike. Hosti- 
le takeover atspindėtam kietajame diske.] 


Ji žinojo, kad Plague retai išeina iš savo buto Sundbiuberge, 
tad tikėjosi, kad bus susiradęs kokį nors spuoguotą paauglį už 
pasiuntinuką. Laiško ji nepasirašė. Tai būtų informacijos per- 
teklius. Atsakymo sulaukė po penkiolikos minučių, kai skimb- 
telėjo ICO. 

<Kiek mokėsi?> 

<Dešimt tūkstančių į tavo sąskaitą plius išlaidos ir penki tūkstan- 
čiai tavo pagalbininkui.> 

<Atsišauksiu.> 


KETVIRTADIENIO RYTĄ NUO Plague ji gavo elektroninį 
laišką. Laiške tebuvo tik /ž> adresas. Lisbeta apstulbo. Jokių re- 
zultatų nesitikėjo anksčiau kaip po dviejų savaičių. Atlikti bos- 
file takeover, net ir su genialiąja P/ague programa ir specialiai 
tam reikalui sukurta programine įranga, - varginantis procesas. 
Jo metu mažytės informacijos atkarpėlės slapta pervedamos į 
kompiuterį kilobaitas po kilobaito, kol sukuriama nesudėtinga 
programa. Tai, kokiu greičiu vyksta procesas, priklausys nuo to, 

kaip dažnai savininkas naudojasi kompiuteriu, na, o paskui dar 
užtrunka keletą dienų, kol informacija perkeliama į atspindėtą 
kietąjį diską. Keturiasdešim aštuonios valandos — ne tik stebu- 
klas, bet ir teoriškai neį;manoma. Lisbeta net išsižiojo. Ir skimb- 
telėjo į ICO. 

<Kaip tu taip greit?> 

<Kompiuterius turi keturi šeimos nariai. Ar tu gali įsivaizduoti - 
jie neįsirengę ugniasienės. Saugumas - nulis. Tai ką - įsijungi kabelį 
ir kraukis. Mano išlaidos - šeši tūkstančiai. Surasi tiek?> 

<Su. Plius premija už spartuolišką darbą.> 


Valandėlę padvejojusi, į P/ague sąskaitą internetu pervedė 
trisdešimt tūkstančių kronų. Nenorėjo lepinti išpūstomis su- 
momis. Paskui patogiai įsitaisė Verksam modelio krėsle iš par- 
duotuvės Ikea ir atsivertė ikiteisminio tyrimo vadovo Ekstriomo 
nešiojamąjį kompiuterį. 

Per valandą ji perskaitė visus kriminalinio inspektoriaus Jano 
Bublanskio ikiteisminio tyrimo vadovui siųstus raportus. Lis- 
beta įtarė, kad tokie raportai, sutinkamai su reglamentu, ne- 
turėtų būti tvarkomi už policijos pastato sienų, tačiau Ekstrio- 
mas, matyt, tokius potvarkius paprasčiausiai ignoravo, namuose 
tvarkydamas tarnybinius reikalus asmeniniu kompiuteriu be 
ugniasienės. 

Tai tik dar kartą patvirtino tezę — net ir tobuliausia saugumo 
sistema bejėgė prieš Žioplus sistemos vartotojus. Iš Ekstriomo 
kompiuterio ji susirinko ne vieną esminį informacijos elementą. 

Pirmiausia ji pastebėjo, kad Armanskis du bendradarbius 
įpareigojo nemokamai talkininkauti Bublanskio sekimo grupei, 
praktiškai tai reiškia, kad „Milton Security“ finansuoja jos gau- 
dynes. Armanskio žmonių uždavinys — visais įmanomai būdais 
prisidėti prie Salander sučiupimo. O /ai ačiū, Armanski. Aš tą pri- 
siminsiu. Ji apsiniaukė pastebėjusi, kas tokie tie bendradarbiai. 
Bumanas jai pasirodė kaip storžievis, bet iš esmės elgėsi su ja ko- 

rektiškai. Niklas Eriksonas — korumpuotas menkysta, piktnau- 
džiavęs tarnybine padėtimi ir apgaudinėjęs vieną įmonės klientę. 

Lisbetos Salander moralė pasižymėjo selektyvumu. Ji pati be 
skrupulų apgaudinėjo įmonės klientus, tačiau su sąlyga, kai tai 
užtarnauta, bet niekada taip nesielgdavo apsiėmusi darbą su to- 
kio lygio konfidencialumo reikalavimais. 


ANTRA, LISBETAI GREIT tapo aišku, kad žmogus, perda- 
vinėjantis informaciją žiniasklaidai, — pats ikiteisminio tyrimo 
vadovas Ekstriomas. Iš elektroninio pašto buvo galima nusta- 
tyti, kad jis atsakinėja į iškylančius klausimus ir apie Lisbetos 
teisės medicinos tyrimą, ir jos ryšius su Miriam Vu. 

Trečiasis reikšmingas informacijos vienetas — įsitikinimas, 
kad Bublanskio komanda neturi nė menkiausio supratimo, kur 
ieškoti Lisbetos. Ji susidomėjusi perskaitė raportą, vardijantį 
priemones, kurių imtasi, ir kokie adresai sporadiškai stebimi. 
Sąrašas buvo trumpas. Žinoma, Lundo gatvė, taip pat ir Mi- 
kaelio namai, senasis Miriam adresas Švento Eriko aikštėje bei 
„Malūnas“, kur ją įsiminė. Velnias, ir kam man reikėjo atkreipti į 
save dėmes; su Mimi? Del kažkokio kvailo kabrizo. 

Penktadienį Ekstriomo sekliai atkasė ir Evi/ Fingers. Ji spėjo, 
kad to rezultatai — vizitai kai kuriais adresais — ir suraukė anta- 
kius. Ką gi, matyt, taip iš pažinčių rato tikriausiai dings ir tos 
merginos, nors ji po grįžimo į Švediją su jomis ir nebendravo. 


KUO ILGIAU JI APIE tai galvojo, tuo darėsi painiau. Proku- 
roras Ekstriomas nuolatos kliūsteli žiniasklaidai žemiausio lygio 
paplavų apie ją. Ji lengvai perkando Ekstriomo ketinimus - vie- 
šoji nuomonė jam į naudą, taip rengiama dirva tai dienai, kai jis 
pareikš jai kaltinimus. 

Bet kodėl jis nepaviešina 1991-aisiais daryto policijos tyrimo? 
Tas tyrimas - tai tikroji jos uždarymo Švento Stepono klinikoje 
priežastis. Kodėl jis slepia tą istoriją? 

Įėjusi į Ekstriomo kompiuterį valandą peržiūrinėjo jo turi- 
mus dokumentus. Baigusi prisidegė cigaretę. Kompiuteryje ne- 
aptiko nė vienos užuominos į 1991-ųjų metų įvykius. Tai vertė 
daryti keistas išvadas: jis, matyt, nėra girdėjęs apie tą tyrimą. 

Valandėlę jautėsi suglumusi. Paskui pašnairavo į savo kom- 
piuterį. Tai kaip tik gardus kąsnelis Kaliui Bliam Bliumkvistui. 
Vėl paleidusi kompiuterį, įsigavo į jo kietąjį diską ir sukūrė do- 
kumentą [MB-2]. 


[Prokuroras E. perdavinėja informaciją žiniasklaidai. Paklausk jo, 
kodėl neperdavė senojo policijos tyrimo.) 


Tiek turėtų užtekti, kad jis užsivestų. Ji kantriai išlaukė dvi 
valandas, kol Mikaelis prisijungė prie interneto. Įsileidęs tik- 
rinti elektroninio pašto, užtruko dar penkiolika minučių, kol 
pastebėjo jos dokumentą, ir dar penkias minutes, kol atsakė do- 
kumentu [Šifruota]. Pasirodo, neužkibo. Tik toliau zirzė norė- 
damas sužinoti, kas nužudė jo draugus. 

Tai buvo Lisbetai suprantamas argumentas. Šiek tiek su- 
minkštėjusi atsakė [Šifruota 2]: 


[O ką tu darysi, jei tai aš?] 


Jei atvirai, ji klausė jo asmeniškai. Jis atsakė jai [Šifruota 3], 
sukrėsdamas ją. 


[Lisbeta, jei taip atsitiko, tai tau jau visiškai kvankšt, vadinasi, tave 
išgelbės turbūt tik Peteris Teleburianas. Bet aš nemanau, kad tu nu- 
žudei Dagą su Mija. Aš tikiuosi ir meldžiuosi, kad taip spėdamas esu 
teisus. 

Dagas ir Mija siekė demaskuoti sekso prekeivius. Mano hipote- 
zė - tai kažkokiu būdu pasitarnavo kaip motyvas juos nužudyti. Ta- 
čiau aš neturiu kuo remtis. 

Nežinau, kas tarp mūsų nesusiklostė, bet mudu kartą kažkada 
aptarinėjome draugystę. Sakiau, kad draugystė grindžiama dviem 
dalykais - pagarba ir pasitikėjimu. Net jei aš tau ir nepatinku, vis 
vien gali ir toliau manimi pasitikėti. Tavo paslaptis aš išsaugojau. Net 
ir tai, kas nutiko Venerstriomo milijardams. Patikėk manim. Aš tau 
ne priešas. /M ] 


Mikaelio užuomina apie Teleburianą iš pradžių įsiutino ją. 
Paskui ji suvokė, kad Mikaelis nesityčioja. Jis nė nenutuokia, 
kas toks Peteris Teleburianas, greičiausiai matė jį televizijoje, 
kur šis vaidina atsakingą, tarptautiniuose vandenyse gerbiamą 
vaikų psichiatrijos specialistą. Tačiau iki sielos gelmių ją sukrėtė 
kitkas - užuomina apie Venerstriomo milijardus. Ji nė neįsivaiz- 
davo, kaip jis išgliaudė tą riešutėlį. Buvo tikra, kad nepadarė nė 
vienos klaidos ir kad nė gyva dvasia visame pasaulyje nesužinos 
apie jos išdaigas. Ji perskaitė laišką kelis kartus. Užuomina į 
draugystę paliko nemalonių drumzlių. Pati nežinojo, ką atsaky- 
ti. Galiausiai sukūrė [Šifruota 4]. 


[Gerai, aš pagalvosiu.) 
Ji atsijungė nuo interneto ir atsisėdo į lango nišą. 


TIK APIE VIENUOLIKTĄ PENKTADIENIO vakare, pra- 
ėjus devynioms dienoms po žmogžudysčių, Lisbeta Salander iš- 
kėlė koją iš buto Musebakėje. Visa Bi//ys Pan Pizza ir kiti mais- 
to produktai, net paskutinis duonos kriaukšlis ir sūrio kampelis 
pasibaigė dar prieš kelias dienas. Paskutiniąsias tris paras ji mito 
pakeliu avižinių dribsnių, kuriuos pagauta impulso kažkada pir- 
ko svajodama užsiimti sveika gyvensena. Šiomis dienomis ji pa- 
darė atradimą — trys šaukštai avižinių dribsnių kartu su trupu- 
čiu razinų ir šešiais šaukštais vandens po minutės mikrobangų 
krosnelėje tampa valgoma avižine koše. 


— 45] — 


STIEG LARSSON 


Iš namų ją išvijo ne tik maisto stygius. Reikėjo kai ką išsiaiš- 
kinti apie vieną žmogų. Deja, tos užmačios ji negalės įgyven- 
dinti užsibarikadavusi bute Musebakės aikštėje. Teks iš spintos 
traukti blondinės peruką ir apsiginkluoti Irenės Neser vardu iš- 
duotu norvegišku pasu. 

Irenė Neser egzistavo ir tikrovėje, jos išvaizda priminė Lis- 
betą. Prieš trejus metus ji pametė pasą, kuris į Lisbetos rankas 
pakliuvo P/ague rūpesčiu. Jau beveik aštuoniolika mėnesių Lis- 
beta vis apsikeisdavo su Irene Neser tapatybėmis. 

Ji išsitraukė žiedus iš antakių ir šnervės, nusigrimavo priešais 
vonios veidrodį. Apsivilko tamsius džinsus, paprastą šiltą rudą 
megztinį su geltonais raštais ir pasivaikščiojimui skirtus aulinius 
su kulneliais. Iš dėžutės išsitraukė turimas nedideles ašarinių 
dujų patronų atsargas. Įjungė krauti ir metus neliestą elektrinį 
pistoletą. Į nailoninį krepšį susidėjo drabužių pamainą ir vėlai 
vakare išėjo iš buto. Pirmiausia nužingsniavo į MacDonalds 
Hurno gatvėje. Pasirinko tą tinklo restoraną, nes ten mažesnė 
rizika susidurti su kuo nors iš buvusių kolegų „Milton Securi- 
ty“, nei Mackdonald's prie Sliuseno ar Piliečių aikštėje. Ji suvalgė 
mėsainį ir išgėrė didelį puodelį kokakolos. 

Po valgio sėdo į ketvirtąjį autobusą, pervažiavo Vesterio tiltą, 
išlipo Švento Eriko aikštėje ir pėsčia nuėjo iki Odino aikštės. 
Netrukus prieš vidurnaktį atsidūrė prie velionio advokato Bjur- 
mano namų Uplando gatvėje. Nemanė, kad butas bus stebimas, 
tačiau atkreipė dėmesį, kad kaimyno lange tame pačiame aukšte 
žiba šviesa, tad pasuko pasivaikščioti iki Vanadžio aikštės. Grį- 
žus po valandos kaimyno butas jau skendėjo tamsoje. 


NEDEGDAMA ŠVIESOS LAIPTUOSE Lisbeta ant pirštų 
galų užlipo į Bjurmano aukštą. Stalo peiliu atsargiai atkrapščiu- 
si izoliacinę juostelę, kuria buvo užplombuotas butas, be garso 
atidarė duris. 

Ji užsidegė šviesą hole — žinojo, kad nesimato iš lauko, pas- 
kui užsižiebė mažytį žibintuvėlį ir susirado kelią į miegamąjį. 
Žaliuzės buvo užtrauktos. Ji vedžiojo šviesos spindulėlį po vis 
dar iškruvintą lovą. Prisiminusi, kad ir pati toje pačioje lovoje 
buvo netoli mirties, pajuto gilų pasitenkinimą, kad Bjurmanas 
pagaliau dingo iš jos gyvenimo. 

Vizito į nusikaltimo vietą tikslas buvo rasti atsakymą į du 
klausimus. Visų pirma ji nesuprato sąsajos tarp Bjurmano ir Za- 
los. Kad tokia sąsaja privalo egzistuoti, ji neabejojo, tačiau nesu- 
gebėjo jos įvardyti vien tikrindama Bjurmano kompiuterį. 

Antra, jos smegenis be paliovos graužė vienas klausimas. Per 
vieną naktinį apsilankymą prieš kelias savaites ji pastebėjo, kad 
Bjurmanas iš segtuvo, kuriame rinko visą jos medžiagą, ištraukė 
kai kuriuos dokumentus. Trūko kaip tik tų puslapių, kur Glo- 
bėjų ir rūpintojų priežiūros inspekcijos sudarytame Bjurmano 
įsipareigojimų aprašyme buvo glaustai apibūdinama psichinė 
Lisbetos būklė. Bjurmanui tie puslapiai tikrai niekam nereika- 
lingi, visai įmanoma, kad jis tiesiog susitvarkė segtuvą ir išme- 
tė juos. Tačiau šiam spėjimui prieštaravo auksinė taisyklė, kad 
advokatai niekada neišmeta nebaigtų bylų dokumentų. Popie- 
riai gali būti visiškai nereikalingi, bet jais atsikratyti absoliučiai 
nelogiška. Ir vis vien jų segtuve nebuvo, nebuvo ir niekur kitur 
aplink rašomąjį stalą. 

Ji konstatavo, kad segtuvus su Salander ir kitais dokumentais 
išsigabeno policija. Dvi valandas ji naršė kiekvieną buto lopinėlį 
tikrindama, ar policija nebus ko nors praleidusi, tačiau pamažu 
lengvai susierzinusi konstatavo, kad, deja, panašu, jog policijai 
niekas nepraslydo. 

Virtuvėje ji rado stalčių su įvairiausiais raktais: nuo automo- 
bilio, porą raktų nuo pagalbinių patalpų, raktą nuo kažkokios 
pakabinamos spynos. Be garso užkopusi į palėpę, pakaišiojo 
raktą į visas pakabinamas spynas ir surado Bjurmano sandėliuką 
su senais baldais, spinta atidėtiems drabužiams, ten dar voliojosi 

slidės, akumuliatorius, kartoninės dėžės su knygomis ir kitoks 
šlamštas. Neradusi nieko įdomaus, nulipo žemyn ir rastuoju 
raktu atsirakino garažą su Bjurmano Mercedes. Po trumpos va- 
landėlės įsitikino, kad jame nieko vertingo. 

Nusprendė, kad eiti į biurą neapsimoka. Buvo ten vos prieš 
kelias savaites vieno naktinio vizito metu ir žinojo, kad biuras 
nenaudojamas jau dvejus metus. Ten tik dulkės kaupiasi. 

Lisbeta grįžo į butą, kur įsitaisiusi ant svetainės sofos susi- 
mąstė. Po keleto minučių pakilo ir grįžo prie stalčiaus su raktais 
virtuvėje. Pavartė kiekvieną raktą atskirai. Vienas raktų rinkinys 
nuo cilindrinės ir apsauginės spynos, vienas surūdijęs senoviš- 
kas raktas. Ji suraukė antakius. Paskui pakėlė akis į spintelę virš 
kriauklės, kur Bjurmanas laikė dvidešimt pakelių su sėklomis. 
Apžiūrėjusi pamatė, kad tai prieskonių sėklos. 

Jis kažkur turi vasarvietę. Ar kolektyvinį sodą. O aš pražiob- 
sojau. 

Sugaišusi tris minutes, Bjurmano buhalterinėje knygoje sura- 
do šešerių metų senumo kvitą, kuriuo melioracijos firmai buvo 
apmokėti privažiuojamojo keliuko sausinimo darbai, dar po mi- 
nutės — nekilnojamojo turto, esančio netoli Stalarholmeno šalia 
Mariefredo miesto, draudimo dokumentus. 


PENKTĄ RYTO JI UŽĖJO į visą parą dirbančią 7-E/even par- 
duotuvę ant Amatininkų gatvės kampo šalia Fridhemo aikštės. 
Įsigijo atsakančią krūvą Bi//ys Pan Pizza, pieno, duonos, sūrio, 
kitų pagrindinių produktų. Taip pat dienraštį, kurio antraštės 
pribloškė ją: 


Ieškoma moteris - užsienyje? 


Sis dienraštis dėl Lisbetai nesuprantamų priežasčių nuspren- 
dė nenurodyti jos pavardės. Ji buvo vadinama „dvidešimt šešerių 
metų moterimi . Straipsnyje buvo teigiama, kad vienas policijos 

šaltinis pranešė, jog ji galbūt pasitraukė į užsienį ir šiuo metu 
gali būti Berlyne. Ko jai bėgti į Berlyną, buvo neaišku, tačiau, 
gautais duomenimis, esą kažkas pastebėjęs ją rodantis „anarcho- 
feministiniame“ klube Kroicbergo rajone. Klubas esąs jaunimo, 
besižavinčio viskuo, nuo politinio terorizmo iki antiglobalizaci- 
jos ir satanizmo, priebėga. 

Ketvirtuoju maršrutu ji grįžo atgal į Siodermalmą, išlipo prie 
Rusenlundo gatvės ir pėsčia nuėjo į Musebakę. Prieš lįsdama į 
lovą, pasidarė kavos ir sumuštinių. 

Išmiegojo iki vėlyvos popietės. Atsibudusi prisikišo nosimi 
prie paklodės, mąsliai patraukė ir nusprendė, kad jau pats me- 
tas pervilkti lovos skalbinius, tad šeštadienio vakarą praleido 
tvarkydama butą. Išnešė šiukšles, surinko senus laikraščius į du 
šiukšlių maišus ir sukišo į drabužinę hole. Paleido skalbyklę su 
apatiniais drabužiais ir marškinėliais, vėliau su džinsais. Sudėjo 
nešvarius indus, įjungė indaplovę, paskui išsiurbė ir drėgnu sku- 
duru iššluostė grindis. 

Laikrodis rodė devintą valandą vakaro, ji buvo permirkusi 
prakaitu. Prisileido į vonią vandens, dosniai kliūstelėjo vonios 
putų. Atsigulusi užmerkė akis ir ėmė mąstyti. Kai prabudo, jau 
buvo vidurnaktis, vanduo šaltas kaip ledas. Suirzusi išlipo, nusi- 
šluostė ir tada įsiropštė į lovą. Ir beveik iškart vėl užmigo. 


SEKMADIENIO RYTĄ VOS prisėdusi prie kompiuterio 
Lisbeta Salander prisipildė įsiūčio — perskaitė kvailystes, kurių 
buvo prirašyta apie Miriam Vu. Jautėsi menkysta, kamavo s3- 
žinės priekaištai. Jai nė nedingtelėjo, kad kas gali taip smarkiai 
užsipulti Mimi. Ir tai dėl vienintelio nusikaltimo - kad ji Lisbe- 
tos... pažįstama? Draugė? Meilužė? 

Nesumojo, kurį žodį tiksliau vartoti apie santykius su Mimi, 
tačiau suvokė, kad ir kokie jie buvę, su didžiausia tikimybe bus 
nutrūkę. Iš savo ir taip trumpo pažįstamų sąvado jai teks išbraukti 

ir Mimi. Kažin ar po tokio žiniasklaidos persekiojimo Mimi kada 
vėl bent norės prasidėti su psichikos ligone Lisbeta Salander. 

Ir tai kėlė jai įsiūtį. 

Ji įsiminė Tonio Skalos vardą, žurnalisto, paskelbusio me- 
džioklę su varovais. Be to, ji pasiryžo surasti ir šlykštų skilties 
autorių dryžuotu švarku, kuris šmaikštaudamas viename vaka- 
riniame laikraštyje uoliai vartojo epitetą „BDSM lesbė“. 

Sąrašas asmenų, kuriuos Lisbeta ketino apdoroti, ėmė dary- 
tis ilgas. 

Tačiau pirmiausia ji turi rasti Žalą. 

Kas tiksliai bus radus Žalą, ji nežinojo. 


SEKMADIENIO RYTĄ MIKAELIS ATSIBUDO pusę aš- 
tuonių, nes suskambo telefonas. Jis apsimiegojęs ištiesė ranką 
prie ragelio. 

— Labas rytas, - tarė Erika Berger. 

— Mmm, - atsiliepė Mikaelis. 

— Ar tu vienas? 

— Deja, taip. 

— Tokiu atveju siūlau palįsti po dušu ir užsikaisti kavos. Po 
penkiolikos minučių lauk svečių. 

— Pas mane? 

— Užeis Paolo Roberto. 

— Tas boksininkas? Karaliaus gatvės karalius? 

— Tas pats. Skambino man, prakalbėjom pusę valandos. 

— O kam? 

— Kam jis man skambino? Na, mudu vos vos pažįstami, su- 
sidūrę pasilabinam. Aš ėmiau iš jo interviu, kai filmavosi pas 
Hildebrandą, nuo tol metams bėgant vis susiduriam. 

— Nežinojau. Bet aš klausiu, ko jam pas mane. 

— O to, kad... ai, geriau bus, jei jis pats viską paaiškins. 


MIKAELIS VOS SPĖJO IŠEITI iš dušo ir įšokti į kelnes, kai 
į duris paskambino Paolo Roberto. Atidaręs jis paprašė boksi- 

ninko įsitaisyti prie pietų stalo, pats susirado švarius marškinius 
ir padarė du dvigubus es57ess0, patiekdamas su arbatiniu šaukš- 
teliu pieno. Paolo Roberto gerokai nustebo dėl tokių kulinarinių 
Mikaelio sugebėjimų. 

— Norėjot su manimi pakalbėti? 

— Tai Erika Berger pasiūlė. 

— Gerai, kalbėkit. 

— Aš pažįstu Lisbetą Salander. 

Mikaelis kilstelėjo antakius. 

— Tikrai? 

— Aš kiek nustebau, kai Berger paminėjo, kad ir jūs ją 
pažįstate. 

— Gal papasakokit viską iš pradžių, taip bus geriausia. 

— Gerai. Koks reikalas. Užvakar grįžtu po mėnesio Niujorke 
ir matau Lisbetos fizionomiją ant kiekvieno sušikto kiosko, laik- 
raščiai pila visokį šūdą, atrodo, nė vienas šiknius nebeturi gero 
žodžio apie ją pasakyti. 

— Žodį „šūdas“ jums viename sakinyje pavyko įsprausti tri- 
jose vietose. 

Paolo nusišiepė. 

— Kad įsiutau kaip reikalas, atsiprašau. Paskambinau Erikai, 
nes pajutau, kad turiu su kažkuo pakalbėti, bet nežinojau gerai 
su kuo. Kadangi tas žurnalistas iš Enšedės dirbo „Millennium“, 
o aš pažįstu Berger, tai ir paskambinau. 

— Aišku. 

— Jei Salander ir išprotėjo, net jei ir paklojo tuos vargšus, kaip 
teigia policija, reikia jai suteikti bent menkiausią šansą. Juk šioje 
šalyje dar egzistuoja toks dalykas kaip žmogaus teisių apsauga, 
niekas negali būti teisiamas neapklaustas. 

— Mano nuomonė lygiai tokia pati, - tarė Mikaelis. 

— Aš taip ir supratau iš Erikos. Kai paskambinau į „Millen- 
nium“, maniau, kad jūs irgi medžiojat jos skalpą, turint omeny, 

kad tas žurnalistas Svensonas pas jus dirbo. Bet Erika sako, kad 
jums ji atrodo nekalta. 

— Aš pažįstu Lisbetą Salander. Man sunku ją įsivaizduoti be- 
prote žudike. 

Paolo staiga nusijuokė. 

— Trenkta panelė... bet iš geriečių. Man ji patinka. 

— Iš kur jūs ją pažįstat? 

— Aš boksuojuos su Salander nuo tada, kai jai suėjo septy- 
niolika. 


MIKAELIS BLIUMKVISTAS DEŠIMT sekundžių pasėdė- 
jo užsimerkęs, paskui vėl pakėlė akis ir įsistebeilijo į Paolo Ro- 
berto. Lisbeta Salander kaip visada ištaisė dar vieną siurprizą. 

— Na, žinoma. Lisbeta Salander boksuojasi su Paolo Roberto. 
Juk jūsų ir svorio kategorija ta pati. 

— Aš nejuokauju. 

— Aš jumis tikiu. Kartą ji man pasakojo, kad pasikumščiuoja 
su vaikėzais vienam bokso klube. 

— Papasakosiu gal, kaip buvo. Prieš dešimt metų „Žinkeno“ 
klube apsiėmiau dirbti atsarginiu jaunių treneriu su tokiais, ku- 
rie nori pradėti užsiiminėti boksu. Jau buvau įsitvirtinęs boksi- 
ninkas, todėl klubo jaunių vadovas nusprendė, kad pritrauksiu 
liaudį. Ateidavau po pietų ir užsiimdavau su vaikėzais. 

— Nagi nagi. 

— Kad ir kaip ten buvę, užsilikau per vasarą ir kelias rudens 
savaites. Jie rengė kampaniją, klijavo afišas ir panašiai, ir visaip 
bandė prisivilioti jaunimą išbandyti boksą. Ir iš tikrųjų pritrau- 
kė palyginti daug penkiolikmečių, šešiolikmečių ir truputį vy- 
resnių vaikinų. Nemažai imigrantų vaikų. Boksas — gera alter- 
natyva, nebereikia tąsytis ir siautėti po miestą. Kas jau kas, o aš 
tai Žinau. 

— Suprantu. 

— Taip vieną dieną vidurvasary kaip iš dangaus nukrinta ta 
perkarus mergaičiukė. Pats žinot, kaip ji atrodo. Tai štai, atėjo į 
patalpas ir pareiškė, kad nori išmokti boksuotis. 

— Galiu įsivaizduot tą sceną. 

— Koks pustuzinis bernų ėmė žvengti kaip arkliai, visi maž- 
daug dvigubai sunkesni ir daug aukštesni. Man kaip ir jiems 
labai jau juokinga buvo. Nieko ten tokio rimto, tik truputį paer- 
zinom ją. Klube yra ir mergaičių sekcija. Aš dar leptelėjau kaž- 
kokią nesąmonę, kad pradinukėms galima boksuotis tik ketvir- 
tadieniais ar panašiai. 

— Spėju, ji nesijuokė. 

— Tai jau, nesijuokė. Tik pažiūrėjo į mane juodom akim. Pas- 
kui pasiėmė kažkieno pasidėtas bokso pirštines. Nei susivarstė, 
nei ką, rankos kažkur paskendo jose. Mes, bernai, dar labiau 
žvengt. Suprantat? 

— Nujaučiu, kad greit pasidarė nebejuokinga. 

Paolo Roberto vėl nusišaipė. 

— Kadangi aš buvau vadovas, priėjau arčiau ir apsimečiau, kad 
„dirbu“ su ja truputį. 

— Oi oi oi. 

— Maždaug. Nei iš šio, nei iš to ji kad plieks man tiesiai į 
Žiauną. 

Jis vėl nusijuokė. 

— Tai va, aš vaidinu klouną, visiškai nepasiruošęs. Ji man 
spėjo gerai užvažiuoti kokius du tris kartus, kol aš bent susi- 
gaudžiau, kad reikia atsimušinėti. Aišku, raumenų jėgos nėra, 
smūgiai — lyg plunksna daužytų. Bet kai pradėjau atsimušinė- 
ti, ji pakeitė taktiką. Ji boksavosi instinktyviai ir pataikė man 
dar kelis kartus. Aš pradėjau gintis rimtai ir pastebėjau, kad ji, 
bliamba, greitesnė už driežą. Būtų aukštesnė ir stipresnė, man 
būtų buvę ne pyragai, jei suprantat, ką noriu pasakyti. 

— Suprantu. 

— Ir tada ji dar sykį pakeitė taktiką ir taip dėjo man į tarpkojį, 
kad akyse žalia pasidarė. 

Mikaelis linktelėjo. 

— Tada aš daviau grąžos, pataikiau į veidą. Nieko baisaus, 
smūgis nei stiprus, nei ką, toks plekšt ir viskas. Tada ji man spy- 
rė į kelį. Aš sakau —- mes nesupratom, kas darosi. Aš tris kartus 
už ją didesnis ir sunkesnis, jai be šansų prieš mane šokti, bet ji 
atkaldinėjo mane lyg tai būtų gyvybės ar mirties klausimas. 

— Jai per jus kraujas užvirė. 

— Aš paskui taip ir supratau. Kaip man buvo gėda. Sakau... 
mes juk skelbimus kabinom, bandėm jaunimą verbuoti į klubą, 
ir va ji atėjo, rimtų rimčiausiai prašydama pamokyti boksuotis, 
ir susitiko govėdą bernų, kurie ją ėmė erzinti. Aš būčiau kantry- 
bės netekęs, jei su manim kas būtų taip pasielgęs. 

Mikaelis linktelėjo. 

— Mes ją siundėm kelias minutes. Pagaliau aš ją sučiupau ir 
parvertęs ant grindų tvirtai laikiau, kol nustos spurdėti. Po vel- 
nių, jai akyse žibėjo ašaros, ir ji žiūrėjo į mane su tokiu pykčiu, 
kad... ką aš Žinau. 

— Tai pradėjot su ja boksuotis? 

— Kai apsiramino, paleidau ir paklausiau, ar ji čia rimtai nori 
bokso mokytis. Ji šveitė į mane pirštines ir pasuko prie išėjimo. 
Pasivijęs užtvėriau kelią. Atsiprašiau, sakau, jei rimtai, aš tave 
pamokysiu, tik ateik kitą dieną penktą valandą. 

Jis valandėlei nutilo ir įsižiūrėjo į tolį. 

— Kitą vakarą vyko merginų sekcijos užsiėmimai, kaip ne- 
keista, ji atėjo. Įleidau į ringą su tokia Jene Karlson, jai buvo 
aštuoniolika, prasiboksavusi daugiau kaip metus. Bėda ta, kad 
neturėjom nė vienos narės, vyresnės nei dvylikos metų, bent pa- 
našaus į Lisbetos svorio. Jenei liepiau iš pradžių eiti atsargiai, tik 
dalyvauti, nes Salander visai žalia. 

— Ir kuo baigėsi? 

— Sakau tiesiai... Jenei lūpa ištino per dešimt sekundžių. Iš- 
tisą raundą Salander vis davė, davė, tuo pat metu išsisukdama 
nuo bet kokio Jenės smūgio. Turėkit omeny, kad tai mergina, 
kuri iki tol ir kojos nebuvo įkėlusi į ringą. Antrame raunde Jenė 
taip perpyko, kad ėmė smūgiuoti nejuokaudama ir vis vien ne- 
pataikė. Aš stovėjau be amo. Gyvenime nebuvau nė vieno rimto 
boksininko matęs, kad taip greit judėtų. Jei būčiau bent perpus 
tiek greitas, kiek Salander, būčiau laimingas žmogus. 

Mikaelis linktelėjo. 

— Salander bėda ta, kad jos smūgiai niekam verti. Pradėjau ją 
treniruoti. Laikiau merginų sekcijoj porą savaičių. Ji pralaimėjo 
didžiąją dalį mačų, nes anksčiau ar vėliau priešininkei vis vien 
pasisekdavo pataikyti ir mums tekdavo arba nutraukti kovą, arba 
tempti ją į persirengimo kambarį, nes įsiutusi imdavo spardytis, 
kandžiotis ir muštis. 

— Panašu į Lisbetą. 

— Ji niekada nepasiduodavo, kol pagaliau išerzino tiek mergi- 
nų, kad treneris išmetė ją. 

— Išmetė? 

— Su ja būdavo neįmanoma boksuotis. Nureguliuota vienu 
režimu, kurį mes vadindavom Tėrminator Mode - tai reiškė no- 
kautuoti priešininką bet kokia kaina, jai nebuvo jokio skirtumo, 
ar čia apšilimas, ar draugiška treniruotė. Mergaitės dažnai išei- 
davo namo apibrozdintos, apspardytos. Tada man atėjo į galvą 
viena mintis. Turėjau vaikiną, kurio niekaip neperlauždavau. 
Samiras vardu. Septyniolikos metų, iš Sirijos. Geras boksinin- 
kas, tvirtai sudėtas, smūgis kaip plienas... bet nemoka judėti. 
Stovėdavo vietoj kaip baslys. 

— Ir ką? 

— Paprašiau, kad Salander vieną popietę ateitų į klubą, kai 
mudu su juo turėjom treniruotis. Liepiau persirengti, įleidau į 
ringą abu kartu, su galvos apsauga, su dantų apsauga, žodžiu, 
su visa mundiruote. Iš pradžių Samiras atsisakė su ja treniruo- 

tis, nes „taigi čia — pana“, žodžiu, visaip atsikalbinėjo kaip ti- 
kras macbo. Tai aš jam sakau garsiai ir aiškiai, girdi, čia jokia 
treniruotė, aš statau penkis šimtus kronų, kad tu nuo jos gausi 
į skudurus. Salander irgi pasakiau, kad čia ne treniruotė, kad 
kaip ji moka, taip nepatikliai. Samiras stovi, šakojasi - pasigirdo 
gongas. Lisbeta puolė į ataką kaip už tėvynę ir taip dėjo jam į 
marmūzę, kad tas atsisėdo. Treniravau ją prieš tai visą vasarą, 
buvo pasiauginusi raumenų, smūgis svaresnis. 

— Samiras, žinoma, labai apsidžiaugė. 

— Aš sakau, jie apie tą treniruotę kalbėjo dar kelis mėnesius. 
Samiras paprasčiausiai gavo į kaulus. Ji laimėjo taškais. Jei būtų 
buvusi fiziškai pajėgesnė, būtų rimtai jį sužalojusi. Nors po kelių 
minučių Samiras taip užsiožiavo, kad ėmė skaldyti be juokų. 
Aš mirtinai bijojau, kad vienas kartas nemeluos, jis pataikys, ir 
reikės skambinti greitajai. Ji prisirinko mėlynių, nes kelis kartus 
apsigynė pečiais, jam net pavyko nuvaryti ją prie virvės, nes ji 
tiesiog neatsilaikė prieš sunkius smūgius, bet jis toli gražu nė 
karto nepataikė jai kaip reikiant. 

— Čia tai bent. Būčiau norėjęs savo akimis pamatyti. 

— Nuo tos dienos klubo bernai ėmė gerbti Salander. Pirmiau- 
sia Samiras. Paskui tiesiog leisdavau jai smūgiuoti su žymiai di- 
desniais ir sunkesniais berniokais. Ji buvo mano slaptasis ginklas, 
pats geriausias treniruočių metodas. Sudarinėdavom treniruočių 
planus, pagal kuriuos Lisbetos uždavinys būdavo pataikyti po 
penkis kartus į įvairius kūno taškus —- žandikaulius, kaktą, pilvą, 
ir taip toliau. O vaikinai besiboksuodami turėdavo atsilaikyti ir 
apsaugoti tuos taškus. Pasiboksuoti su Salander pasidarė pres- 
tižo reikalas. Rodos, tas pats, kas boksuotis su širšinu. Mes ją 
netgi vadindavome vapsva, ji tapo tarsi klubo talismanas. Man 
rodos, jai patiko, nes vieną dieną atėjo išsitatuiravusi vapsvą ant 


kaklo. 

Mikaelis nusišypsojo. Vapsvą jis puikiai prisiminė. Paskelbus 
paiešką, vapsva buvo minima ir tarp jos požymių. 

— Ir kiek laiko taip tęsėsi? 

— Trejus metus po vakarą per savaitę. Aš ten visu etatu dirbau 
visą vasarą, o vėliau lankydavausi sporadiškai. Pratybas su Sa- 
lander vesdavo mūsų jaunių treneris Patrikas Karlsonas. Paskui 
Salander įsidarbino ir nebeturėjo laiko ateiti taip dažnai, bet iki 
pat pernai metų vis pasirodydavo kartą per mėnesį, pasitreni- 
ruodavo. Matydavau ją kelis kartus per metus, pasmūgiuodavau 
su ja. Treniruotės būdavo naudingos, po jų maudydavausi pra- 
kaite. Ji beveik niekada su niekuo nekalbėdavo. Kai nesmūgiuo- 
davo su kitais, po dvi valandas nesitraukdama daužydavo smėlio 
maišą tarsi mirtiną priešą. 

SEKMABIENIS, BALANBŽIS 3 — PIRMABIENIS, BALANBŽIS 4 


MIKAELIS PADARĖ DAR DU «spresso. Atsiprašęs prisidegė 
cigaretę. Paolo Roberto tik pečiais truktelėjo. Mikaelis stebeili- 
j0 į jį susimąstęs. 

Oficialus Paolo Roberto įvaizdis - įžūlus tipas, su malonumu 
tiesiai rėžiantis savo nuomonę. Mikaelis greit suprato, kad jis ne 
pelytė ir gyvenime, tačiau drauge —- nuovokus ir kuklus žmogus. 
Prisiminė, kad bandė daryti ir politinę karjerą tapęs socialde- 
mokratų kandidatu į parlamentą. Darėsi vis akivaizdžiau, kad 
jam ne vėjai galvoje švilpauja. Mikaelis užklupo pats save galvo- 
jant, kad Paolo iš pirmo žvilgsnio kelia jam simpatiją. 

— Kam pasakojat man šitą istoriją? 

— Salander įklimpusi iki ausų. Nežinau, ką būtų galima pa- 
daryti, bet įvarytai į ringo kampą praverstų draugas. 

Mikaelis atsiduso. 

— Kodėl manote, kad ji nekalta? — paklausė Roberto. 

— Sunku paaiškinti. Lisbeta nepaprastai konfliktiškas žmo- 
gus, bet aš tiesiog netikiu visa ta istorija, atseit ji nušovė Miją ir 
Dagą. Viena vertus, ji neturi jokio motyvo... 

— Jokio mums žinomo motyvo. 

— Gerai, sakykim, Lisbeta nesusimąstydama panaudotų smur- 
tą prieš bet ką, kas to užsitarnaus. Bet aš nežinau. Mečiau iššūkį 
Bublanskiui, policininkui, kuris vadovauja tyrimui. Manau, kaž- 

kokios priežasties nužudyti Dagą ir Miją tikrai būta, o užfiksuota 
ji Dago rengtame reportaže. 

- Jei jūs teisus, Salander reikės ne tik žmogaus, kuris palaiky- 
tų už rankos, kai ją pagaus, jai reikės daug didesnio palaikymo. 

- Žinau. 

Roberto akyse sužibo pavojingos ugnelės. 

- Jei ji čia niekuo dėta, vadinasi, tapo visų laikų purviniausio 
juridinio skandalo auka. Apšaukta žmogžude žiniasklaidos, po- 
licijos, jau nekalbant apie srutas laikraščiuose... 

- Žinau. 

— Tai ką darysim? Ar galėčiau kuo nors padėti? 

Mikaelis valandėlę pagalvojo. 

- Žinoma, labiausiai pagelbėtume nustatę kitą galimą veiklos 
vykdytoją. Aš tuo ir užsiimu. Antras pagal gerumą dalykas — 
surasti ją pačią, kol jos dar nenušovė koks policininkas. Lisbeta, 
tarkim taip, nėra iš tų žmonių, kurie pasiduoda savanoriškai. 

Paolo Roberto pritariamai linktelėjo. 

— O kaip mes ją rasim? 

— Nežinau. Bet jūs galėtumėt padaryti vieną dalyką. Grynai 
praktinį. Aišku, turėdamas ūpo ir laiko. 

— Mano mergina artimiausią savaitę bus išvykusi. Tad ir lai- 
ko, ir ūpo turiu. 

— Gerai, aš čia galvojau, jūs juk boksininkas... 

— O ką? 

— Lisbeta turi draugę, Miriam Vu, apie kurią tikriausiai irgi 
skaitėte. 

— Labiau žinoma kaip „BDSM lesbė“... Taip, skaičiau. 

— Aš turiu jos mobilaus numerį, bandžiau susisiekti. Ji pade- 
da ragelį tik išgirdusi, kad kitame laido gale žurnalistas. 

— Suprantu ją. 

— Aš nelabai turiu kada ją vaikytis. Bet skaičiau, kad ji prak- 
tikuoja kikboksą. 

Pamaniau, jei žinomas boksininkas kreipsis į ją... 

— Suprantu jūsų mintį. Jūs tikitės, kad ji nuves mus prie Sa- 
lander. 

— Policijos apklausoj ji sakė, kad žalio supratimo neturi, kur 
pasidėjo Lisbeta. Bet pabandyti verta. 

— Duokit man jos numerį, aš ją surasiu. 

Mikaelis užrašė jam numerį ir adresą Lundo gatvėje. 


GUNARAS BJORKAS SAVAITGALĮ praleido analizuoda- 
mas savo situaciją. Jo ateitis kaba ant menko plauko, tad trūks 
plyš reikia sulošti tinkamai, kad ir kokios prastos iškrito kortos. 

Mikaelis Bliumkvistas — prakeiktas kiaulė. Klausimas tik vie- 
nas — ar būtų įmanoma jį įkalbėti nutylėti... tą faktą, kad Bjor- 
kas naudojosi kekšelių paslaugomis? Jo veiksmai baustini pagal 
įstatymą, jei viskas išeitų aikštėn, jis būtų neabejotinai atleistas. 
Žiniasklaida sudraskytų jį į gabalus. Saugumo policininkas, iš- 
naudojantis nepilnametes prostitutes... kad bent tos prakeiktos 
rūros būtų vyresnės. 

Tačiau sėdėti rankas sudėjus, vadinasi, susitaikyti su liki- 
mu. Bjorkas apdairiai pasielgė niekuo neišsidavęs Bliumkvistui. 
Bliumkvisto veide jis išskaitė tam tikrą reakciją - Bliumkvistas 
kankinasi. Jam reikalinga informacija. Bet už tai turės sumokė- 
ti. Kaina — visiškas tylėjimas. Tai vienintelė išeitis. 

Zala šioje byloje yra visai atskira lygtis. 

Dagas Svensonas vaikėsi Zalą. 

Bjurmanas ieškojo Zalos. 

O komisaras Gunaras Bjorkas — vienintelis, žinantis, kad 
tarp Zalos ir Bjurmano yra sąsaja, vadinasi, Zala — tai trūksta- 
ma grandis ir Enšedėje, ir Odino aikštėje. " 

Dėl to taip trokštamai Gunaro Bjorko ramybei savo ruožtu 
iškyla dar viena dramatiška kliūtis. Tai Bjorkas suteikė Bjur- 
manui informaciją apie Žalačenką — dėl draugystės ir visiškai 
neapmąstydamas fakto, kad duomenys ir toliau tebėra įslaptinti. 

Tai niekniekis, tačiau dėl jo jį irgi gali patraukti baudžiamojon 
atsakomybėn. 

Be to, nuo Bliumkvisto apsilankymo penktadienį jis prasi- 
kalto pagal dar vieną baudžiamąjį straipsnį. Jis —- policininkas, 
tad turėdamas informacijos, aktualios vykstančiam nužudymo 
tyrimui, privalo nedelsdamas susisiekti su policija ir perduoti 
duomenis. Tačiau pranešdamas ką žinąs Bublanskiui ar proku- 
rorui Ekstriomui, automatiškai išduotų pats save. Viskas išeitų 
aikštėn. Ne kekšės - istorija su Žalačenka. 

Šeštadienį jis trumpam užsuko į savo darbovietę saugumo 
policijoje Kungsholmene. Išsitraukė visus senus Zalačenkos 
dokumentus, perskaitė. Raportus sudarinėjo jis pats, tačiau tai 
vyko prieš daugybę metų. Patys ankstyviausi dokumentui buvo 
arti trisdešimties metų senumo. Šviežiausiajam ėjo dešimti. 

Zalačenka. 

Slidus velnias. 

Zala. 

Bjorkas buvo pasižymėjęs pravardę savo tyrime, tačiau nepri- 
siminė, kad būtų pats kada ją pavartojęs. 

Visgi sąsaja aiški kaip dieną. Su Enšede. Su Bjurmanu. Ir su 
Salander. 

Bjorkas ėmė svarstyti. Dar neperprato, kuriomis kraštinėmis 
sukimba visi mozaikos stikliukai, tačiau, jo galva, aišku, kam 
Salander važiavo į Enšedę. Jis taip pat be vargo įsivaizdavo, kad 
Salander, pagauta pykčio priepuolio, nudėjo Svensoną ir Berg- 
man — kam nesutiko bendradarbiauti arba provokavo ją. Ji tu- 
rėjo motyvą, aiškų Bjorkui ir dar porai trejetui žmonių visoje 
karalystėje. 

Visiška protinė ligonė. Dievo vardu tikiuosi, kad ją policija nu- 
šaus sulaikymo metu. Ji viską žino. Jei pradės kalbėti, sugadins visą 
reikalą. 

Tačiau kad ir kaip Bjorkas svarstė, faktas, kad Bliumkvis- 


tas jam asmeniškai yra vienintelė reali išeitis, išliko. O išeitis 

ir buvo vienintelis šiuo metu Bjorkui rūpintis dalykas. Jis juto 
augančią neviltį. Žūtbūt reikia priversti Bliumkvistą traktuoti jį 
kaip slaptą šaltinį ir neišplepėti apie jo... pikantiškus paklydimus 
su tom prakeiktom... Velnias, o kad Salander baklotų tą Blium- 
kvistą kaib šerną. 

Jis susirado Zalačenkos numerį ir ėmė svarstyti visus „už“ ir 
„prieš“ — susisiekti su juo ar ne. Ir niekaip negalėjo apsispręsti. 


MIKAELIS KUO SĄŽININGIAUSIAI REGULIARIAI 
susumuodavo savo tiriamąjį darbą. Išėjus Paolo Roberto, jis 
paskyrė tam valandą. Jau buvo susidaręs dienoraštį primenantį 
žurnalą, kur jis leisdavo laisvai srūti mintims, taip pat kruopščiai 
fiksuodamas kiekvieną pokalbį, susitikimą ir kiekvieną tyrimo 
etapą. Kasdien užšifravęs dokumentus PGP programa, siųsdavo 
kopijas Erikai Berger bei Malinai Erikson, kad kolegės būtų 
smulkiai informuotos. 

Pastarąsias savaites prieš mirtį Dagas Svensonas dėmesį telkė 
į Zalą. Pavardė nuskambėjo ir per paskutinį pokalbį telefonu, 
likus vos porai valandų iki nužudymo. Gunaras Bjorkas teigė 
kažką žinąs apie Žalą. 

Mikaelis per penkiolika minučių apžvelgė, ką iškasęs apie 
Bjorką, o tai buvo palyginti nedaug. 

Gunaras Bjorkas - šešiasdešimt dvejų metų amžiaus, nevedęs, 
gimęs Falune. Policininku dirba nuo dvidešimt vienerių. Pradė- 
jo nuo patrulio, tuo pat metu studijuodamas teisę, sulaukęs dvi- 
dešimt šešerių, gal dvidešimt septynerių, gavo slaptas pareigas. 
Tai buvo tūkstantis devyni šimtai šešiasdešimt devintaisiais ar 
septyniasdešimtaisiais, kaip tik besibaigiant Pero Gunaro Vin- 
gės erai saugumo policijoje. 

Vingę išspyrė po to, kai jis telefoninio pokalbio su Norbote- 
no apskrities viršininku Rangnaru Lasinanti metu pareiškė, kad 
Ulofas Palmė — rusų šnipas. Paskui įvyko IB afera, nuskambė- 
jo Holmeras, vadinamasis Laiškininkas, Palmės nužudymas ir 

kiti skandalai. Mikaelis neįsivaizdavo, kokį vaidmenį per pas- 
taruosius trisdešimt metų Bjorkas suvaidino slaptosios policijos 
dramose. 

Bjorko karjera nuo 1970-ųjų iki 1985-ųjų — iš esmės balta isto- 
rijos dėmė, ir tai nieko keista, turint minty, kad jis dirba saugu- 
mo policijoje — viskas, susiję su jo veikla, įslaptinta. Gal jis ko- 
kiame sandėliuke pieštukus drožė, o gal buvo slaptasis agentas 
Kinijoje. Pastarasis variantas, tiesa, mažai įtikimas. 

1985-ųjų spalį Bjorką perkėlė į Vašingtoną, kur jis dvejus me- 
tus ėjo tarnybą Švedijos ambasadoje. 1988-aisiais jis vėl grįžo 
į darbą saugumo policijoje Stokholme. 1996-aisiais tapo viešu 
asmeniu — buvo paskirtas užsieniečių skyriaus biuro vadovo pa- 
vaduotoju. Kuo jis tiksliai užsiima, Mikaelis gerai nežinojo. Po 
1996-ųjų Bjorkas keletą kartų pasisakė žiniasklaidoje apie vieno 
ar kito įtartino arabo deportaciją. 1998-aisiais į jį vėl nukrypo 
dėmesys iš šalies išsiuntus keletą Irako diplomatų. 

Ką visa tai turi bendra su Lisbeta, su Dago ir Mijos nužudymu? 
Greičiausiai nieko. 

Bet Bjorkas kažką žino apie Zalą. 

Vadinasi, kažkoks ryšys turi būti. 


ERIKA BERGER DAR NIEKAM, net ir savo vyrui, nuo ku- 
rio šiaip nieko neslėpdavo, nebuvo minėjusi, kad išeina į „Svens- 
ka Morgon-Posten“. „Millennium“ jai liko maždaug mėnuo. 
Kaustė baugesys. Žinojo, kad dienos pralėks kaip viena ir staiga 
išauš paskutinė prieš išeinant iš vyriausiosios „Millennium“ re- 
daktorės pareigų. 

Ji taip pat jautė graužiantį nerimą dėl Mikaelio. Skaitė jo elek- 
troninį laišką, jausdama lyg kažkur smegtų. Ji atpažino ženklus. 
Tą patį užsispyrimą, privertus; jį prieš dvejus metus dantimis 
įsikabinti į Hedestadą, tą patį apsėdimą, su kuriuo jis griebėsi 
Venerstriomo aferos. Nuo Didžiojo ketvirtadienio daugiau nie- 

kas jam nebeegzistavo, išskyrus vieną dalyką — išsiaiškinti, kas 
nužudė Dagą ir Miją ir kokiu nors būdu išteisinti Salander. 

Nors ir iš visų jėgų pritarė jo užmojams - Dagas su Mija buvo 
ir jos draugai — visgi Mikaelis pasižymi tam tikrais charakterio 
bruožais, kurie nuteikdavo Eriką slogiai. Užuodus kraują jame 
išvešėdavo kažkoks beatodairiškumas. 

Tą pačią akimirką, kai jis vakar paskambinęs pranešė paskel- 
bęs iššūkį Bublanskiui ir ėmęsis rungtis su juo nelyg koks nu- 
trūktgalvis kaubojus, Erika spėjo, kad Salander gaudynės arti- 
miausiu laiku suris jį visą. Iš patirties ji žinojo, kad bus apskritai 
nesukalbamas tol, kol neišspręs problemos. Nuotaikos kaitaliosis 
tarp egocentriškumo ir depresijos. Taip blaškydamasis, žinoma, 
rizikuos, tikriausiai nesant tam jokio rimto reikalo. 

Jau nekalbant apie Lisbetą Salander. Erika ją matė vieną 
vienintelį kartą, tad pernelyg mažai ką žinojo apie tą keistuolę 
merginą, kad galėtų pritarti Mikaelio įsitikinimui, jog ji niekuo 
dėta. O kas, jei Bublanskis teisus? O kas, jei ji kalta? O kas, jei 
Mikaeliui pavyks ją surasti, ir jis susidurs akis į akį su psichikos 
ligone, apsiginklavusia šaunamuoju ginklu? 

Jai nepasidarė ramiau ir nuo to, kai netikėtai rytą paskambi- 
no Paolo Roberto. Žinoma, labai gerai, kad Mikaelis ne vienas 
stoja Salander pusėn, bet tas Paolo Roberto irgi ne mažesnis 
kietakaktis narsuolis. 

Kitas dalykas - reikia rasti, kas ją pakeistų prie „Millennium“ 
vairo. Jau svyla padai. Ji baudėsi skambinti Kristeriui Malmui ir 
aptarti reikalą su juo, tačiau suvokė, kad neturi teisės jo infor- 
muoti, jei ir toliau ketina slėpti nuo Mikaelio. 

Mikaelis — lygių sau neturintis reporteris, tačiau jam tapus 
vyriausiuoju redaktoriumi katastrofa neišvengiama. Šiuo atžvil- 
giu juodu su Kristeriu daug artimiau susigiminiavę, tačiau ji ne- 
buvo tikra, ar Kristeris priimtų pasiūlymą. Malina per jauna ir 
per mažai savimi pasitiki. Monika per didelė intravertė. Korte- 
sas geras žurnalistas, bet visiškas pienburnis ir neturi išlavinęs 


— 470 — 


MERGINA, KURI ŽAIDĖ SU UGNIMI 


rankos. Lotė Karim per daug vangi. O jei būtų užverbuotas kas 
nors iš šalies, kažin ar Mikaelis su Kristeriu liktų patenkinti. 
Dieve, kokia makalynė. 
Juk ji visai ne taip norėjo užbaigti savo karjerą „Millen- 
nium“. 


SEKMADIENIO VAKARĄ LISBETA vėl įsijungė 457- 
byxia 13 ir 1ėjo į atspindėtą kietąjį diską < Mi+Blium/Nešioja- 
mas>. Konstatavusi, kad jis kaip tik tą akimirką nėra prisijungęs 
prie interneto, keletą minučių skaitė per pastarąsias dvi dienas 
susikaupusias naujienas. 

Ji permetė Mikaelio tyrimų žurnalą. Šmėkštelėjo mintis, 
ar tik jis nepildo jo taip smulkiai dėl jos, o jei tai tiesa, ką jis 
tuo nori pasakyti. Be jokios abejonės, jis žino, kad ji lenda į jo 
kompiuterį, todėl ir peršasi natūrali išvada, kad jis nori, jog ji 
perskaitytų. Vis dėlto lieka neatsakyta į klausimą, ką jis rašyda- 
mas praleidžia. Žinodamas, kad ji šnipinėja po jo kompiuterį, jis 
gali manipuliuoti informacijos srautą. Ji tik tarp kitko atkreipė 
dėmesį, kad, iškvietęs Bublanskį į dvikovą dėl galimo jos nekal- 
tumo, jis nė kiek nepasistūmėjo į priekį. Tai kažkodėl erzino ją. 
Bliumkvistas savo išvadas grindžia ne faktais, o jausmais. Kvai- 
ša tu ir naivuolis. 

Kita vertus, ir jis nutaikė objektyvą į Žalą. Eini teisingu keliu, 
Kali Bliumkvistai. Vik kažin ar jis apskritai būtų susidomėjęs 
Žala, jei jam nebūtų pasiuntusi jo pavardės. 

Paskui ji su švelnia nuostaba konstatavo, kad prie veikiančiųjų 
asmenų prisijungė Paolo Roberto. Maloni naujiena. Ji netikėtai 
šyptelėjo. Jai patiko tas įžūlus velnias, >m2acbo iki kaulų smegenų. 
Kai jie susitikdavo ringe, jis negailėdamas ją aptalžydavo. Tai 
yra aptalžė tuos du tris kartus, kai jie buvo susitikę ringe. 

Paskui staiga ji atsitiesė krėsle, dešifravusi naujausią Blium- 


kvisto laišką Berger. 

Gunaras Bjorkas iš saugumo policijos turi duomenų apie Zalą. 

Gunaras Bjorkas pažinojo Bjurmaną. 

Galvoje bebraižant trikampį, Lisbetos dėmesys išsiblaškė. 
Žala. Bjurmanas. Bjorkas. Taip, /ogikos tame yra. Iki tol ji šiuo 
kampu nebuvo pažvelgusi į problemą. Gal Bliumkvistas vis 
dėlto ne toks jau ir žioplas. Tačiau, žinoma, viso konteksto jis 
nesuvokia. Ji pati jo nesuvokia, nors ir žinodama apie įvykius 
nepalyginti daugiau už jį. Valandėlę ji mąstė apie Bjurmaną, įsi- 
sąmonindama faktą, jog jis pažinojo Bjorką, taip tapdamas kiek 
stambesne žuvele nei ji anksčiau įsivaizdavo. 

Ji konstatavo, kad greičiausiai bus priversta apsilankyti 
Smodalarėje. 

Paskui įėjusi į Mikaelio kietąjį diską sukūrė naują dokumen- 
tą segtuve <LISBETA SALANDER:, kurį pavadino [Ringo 


kampe]. Jis pamatys dokumentą, vos įsijungęs kompiuterį: 


1. Laikykis atokiau nuo Teleburiano. Tai blogas žmogus. 

2. Miriam Vu neturi absoliučiai nieko bendra su šiuo reikalu. 

3. Teisingai elgiesi sutelkdamas dėmesį į Zalą. Jis - visų įvykių rak- 
tas. Bet jo nerasi jokiuose registruose. 

4. Tarp Bjurmano ir Zalos esama tam tikro ryšio. Nežinau, kokio, 
bet aiškinuosi. Gal Bjorkas? 

5. Svarbu. Apie mane 1991 metų vasario mėnesį buvo sudarytas 
man labai nepalankus policijos tyrimas. Registracijos numerio neži- 
nau, dokumento nerandu. Kodėl Ekstriomas jo neatiduoda žinias- 
klaidai? Atsakymas: tyrimo nėra jo kompiuteryje. Išvada: Ekstriomui 
jis nežinomas. Bet kaip taip gali būti?) 


Pamąsčiusi trumpą valandėlę pridėjo dar vieną punktą. 


[P.S. Mikaeli, aš nesu nekalta, bet Dago ir Mijos nenušoviau, ne- 
turiu nieko bendra su jų nužudymu. Buvau susitikusi su jais tą vaka- 
rą prieš pat jiems žūstant, tačiau kai įvyko žmogžudystė, jau buvau 

išėjusi. Ačiū tau, kad patikėjai manimi. Perduok Paolo, kad jo kairės 
smūgis kaip darželinuko.] 


Pagalvojusi dar kelias minutes, prisipažino sau, kad tokio ka- 
libro informacijos narkomanės smegenims kaip jos nesveika taip 
alkti tiesos, todėl pridėjo dar vieną eilutę: 


[P.S2. Iš kur tu Žinai apie Venerstriomą?] 


MIKAELIS BLIUMKVISTAS RADO Lisbetos paliktą do- 
kumentą po gerų trijų valandų. Laišką jis skaitė kokius penketą 
kartų. Ji pirmąsyk aiškiai pareiškė savo poziciją - Dago ir Mijos 
nežudžiusi. Jis tikėjo ja ir pajuto milžinišką palengvėjimą. Kitas 
dalykas — ji pagaliau pradėjo su juo kalbėtis, nesvarbu, kad kaip 
visada šifruotai. 

Jis taip pat atkreipė dėmesį, kad ji neigia įvykdžiusi tik Dago 
ir Mijos žmogžudystes, tačiau nieko nemini apie Bjurmaną. 
Mikaelis spėjo, kad todėl, jog savo laiške ir jis minėjo tik juodu. 
Po kai kurių apmąstymų jis sukūrė [Ringo kampe 2| 


[Labas, Sale, 

Ačiū, kad pagaliau pasakei, jog esi nekalta. Aš tavimi tikėjau, bet 
ir mane paveikė žiniasklaidos pliauškalai, tad ir aš jaučiau abejones. 
Atleisk man. Gera išgirsti tai tiesiai iš tavo klaviatūros. 

Ką gi, lieka tik demaskuoti tikrąjį žudiką. Mudu su tavimi esame 
jau anksčiau tai padarę. Būtų lengviau, jei nerašytum taip koduo- 
tai. Spėju, kad skaitai mano tyrimų žurnalą. Vadinasi, žinai, ką aš 
maždaug dirbu ir kaip mąstau. Man atrodo, kad Bjorkas kažką žino, 
kalbėsiuos su juo ateinančiom dienom. Ar nuėjau klaidingu keliu, 
tikrindamas visus prostitucijos klientus iš eilės? 

Tas policijos tyrimas susuko man galvą. Pristatysiu savo bendra- 
darbę Maliną jo surasti. Tau tada buvo kiek? Dvylika - trylika? Apie 
ką tas tyrimas? 

Aš įsidėmėjau, kokia tavo nuostata Teleburiano atžvilgiu. /M 

P.S. Operacijoje prieš Venerstriomą tu padarei vieną klaidą. Ži- 
nojau apie tai jau Sandhamne per Kalėdų šventes, bet neklausiau, 
nes ir tu nieko nesakei. Ir nežadu nieko tau pasakoti, kur tu suklydai, 
nebent susitiktum su manimi puodeliui kavos.) 


Atsakymo jis sulaukė po gerų trijų valandų. 


[Klientūrą gali mest iš galvos. Mums įdomus tik Zala. Ir milžinas 
blondinas. Policijos tyrimas įdomus tuo, kad kažkas nori jį nuslėpti. 
Tai negali būti atsitiktinumas.) 


SUŠAUKĘS BUBLANSKIO PULKUS pirmadienio rytmečio 
maldai, prokuroras Ekstriomas buvo prastai nusiteikęs. Daugiau 
kaip savaitę trukusių įtariamosios žinomu vardu ir pavarde, su 
į akis krintančia išvaizda sekimų rezultatai prilygo nuliui. Eks- 
triomo nuotaika nepasitaisė, kai Kurtas Svensonas, budėjęs per 
savaitgalį, informavo apie naujausius įvykius. 

— Įsibrauta? — nuoširdžiai apstulbęs pakartojo Ekstriomas. 

— Sekmadienio vakarą skambino kaimynas, atsitiktinai pa- 
stebėjęs, kad nutraukta izoliacinė užkardos juostelė ant Bjurma- 
no durų. Nuvažiavęs apžiūrėjau įvykio vietą. 

— Ir kokios išvados? 

— Juostelė perrėžta trijose vietose. Greičiausiai skutimosi 
peiliuku arba virtuviniu peiliu. Švarus darbelis. Sunkiai pas- 
tebima. 

— Apiplėšimas? Yra chuliganų, kurie specializuojasi lįsdami į 
numirėlių butus. 

— Ne apiplėšimas. Aš apžiūrėjau butą. Visi kiek nors vertingi 
daiktai, vaizdo grotuvas ir panašiai, savo vietose. Tik Bjurmano 
automobilio raktelis gulėjo ant virtuvės stalo. 

— Automobilio raktelis? — pasitikslino Esktriomas. 

— Holmbergas bute buvo trečiadienį norėdamas įsitikinti, ar 
nieko nepraleista. Tikrino ir automobilį. Jis galvą guldo, kad 
tuo momentu, kai išėjo iš buto ir klijavo užkardos juostelę, ant 
virtuvės stalo raktelis negulėjo. 

— Ar negalėjo būti taip, kad jis pamiršo raktelį grąžinti į vie- 
tą? Klysti žmogiška. 

— Holmbergas tuo raktu nė nesinaudojo, nes atsirakino au- 
tomobilį dublikatu, esančiu mūsų areštuotame Bjurmano raktų 
ryšulėlyje. 

Bublanskis pasigremžė smakrą. 

— Vadinasi, tai ne paprasčiausias apiplėšimas? 

— Įsibrovimas. Kažkas įėjęs į Bjurmano butą šniukštinėjo. Tai 
įvyko tarp trečiadienio ir sekmadienio vakaro, kai kaimynas pa- 
stebėjo, kad juostelė pertraukta. | 

— Kitais žodžiai tariant, kažkas kažko ieškojo... Jerkeri, ką 
pasakysi? 

— Ten nieko nėra, mes viską areštavome. 

— Bent jau nieko, kas mums nežinoma. Nužudymo motyvų 
visuma vis dar palyginti miglota. Remiamės tuo, kad Salander 
psichopatė, tačiau motyvas reikalingas ir psichopatams. 

— Tai ką siūlot? 

— Nežinau. Kažkas nepatingėjo apieškoti Bjurmano buto. 
Taigi reikia atsakyti į du klausimus. Pirma: kas tas žmogus? 
Antra: kam jam to reikėjo? Ką mes praleidome? 

Kurį laiką patalpoje tvyrojo tyla. 

— Jerkeri... 

Holmbergas atsiduso su rezignacija. 

— Gerai. Nuvažiuosiu pas Bjurmaną ir dar kartą patikrinsiu 
butą. Su pincetu. 


KAI LISBETA SALANDER PABUDO, buvo pirmadienio 
vienuolikta valanda ryto. Ji liko dar pusvalandį pasivartyti pata- 


475 


STIEG LARSSON 


luose, paskui atsikėlė, užsikaitė kavą, nusimaudė po dušu. Atli- 
kusi rytmetines procedūras, susitepė du sumuštinius ir atsisėdusi 
prie kompiuterio susipažino su naujienomis prokuroro Ekstrio- 
mo kompiuteryje bei perskaitė internetines įvairių dienraščių 
versijas. Ji atkreipė dėmesį, kad susidomėjimas žmogžudystėmis 
Enšedėje apsilpo. Paskui atsidarė Dago Svensono tyrimų doku- 
mentus ir atidžiai perskaitė jo užrašus iš akistatos su žurnalistu 
Peru Oke Sandstriomu, prostitučių klientu ir sekso mafijos pa- 
siuntinuku, kažką žinančiu apie Žalą. Baigusi skaityti, įsipylė 
dar kavos ir atsisėdo į lango nišą pamąstyti. 

Apie ketvirtą apmąstymai buvo baigti. 

Jai reikia pinigų. Ji turi tris kreditines korteles. Viena išduo- 
ta Lisbetai Salander, taigi praktiškai naudoti netinkama. Ant- 
roji išduota Irenei Neser, tačiau Lisbeta vengė ja naudotis, nes 
tada reikėtų parodyti Irenės Neser pasą, o tai rizikinga. Trečio- 
ji išduota Wasb Enterprisers ir susieta su sąskaita, kurioje guli 
daugiau kaip dešimt milijonų kronų. Kortelę galima papildyti 
internetu. Ja naudotis gali bet kas, tačiau, žinoma, reikia turėti 
asmens dokumentą. 

Ji nuėjo į virtuvę, atsidarė skardinę dėžutę nuo sausainių ir iš- 
sitraukė pluoštą banknotų. Grynais - devyni šimtai penkiasde- 
šimt kronų, o tai tik ašaros. Laimei, ji dar turi tūkstantį aštuonis 
šimtus Amerikos dolerių, dulkančių dėžutėje nuo pat grįžimo 
į Švediją. Juos galima anonimiškai iškeisti bet kurioje „Forex“ 
keitykloje. Tai žymiai pataiso padėtį. 

Ji užsidėjo Irenės Neser peruką, tvarkingai apsirengė, įsidėjo 
į kuprinaitę pamainą drabužių ir dėžutę su teatro grimu. Taip 
prasidėjo antroji jos ekspedicija iš Musebakės. Pėsčia nukako iki 
Folkungų gatvės, paskui iki Erstos gatvės, prieš pat uždarymą 
užėjo į Watski parduotuvę ir nusipirko elektrikų izoliacinės juos- 
telės, skriemulį ir skrysčius su aštuoniais metrais medvilninio 
inkarų lyno. 

Atgal grįžo šešiasdešimt šeštojo maršruto autobusu. Prie Pi- 
liečių aikštės ji pastebėjo vieną moterį, laukiančią autobuso. Iš 
pradžių neatpažino, tačiau kažkur giliausiame smegenų kampu- 
tyje nuskambėjo įspėjamasis signalas ir užmetusi akį dar kartą, 
Lisbeta suprato, kad tai Irenė Flemstriom, „Milton Security“ 
užmokesčių skyriaus buhalterė. Naujai, madingai apsikirpusi. 
Lisbeta nepastebimai išsliuogė iš autobuso, o Flemstriom kaip 
tik įlipo. Lisbeta nepaliaudama dairėsi aplink, stebėdama vei- 
dus, ar nepasitaikys pažįstamas. Pėsčia praėjo pro Bofilio kvar- 
talą iki Pietų stoties ir sėdo į priemiestinį traukinį, važiuojantį 
šiaurės kryptimi. 


KRIMINALINĖ INSPEKTORĖ SONJA Mudig paspau- 
dė ranką Erikai Berger, ši netuščiažodžiaudama pasiūlė kavos. 
Virtuvėlėje Mudig pastebėjo, kad visi puodeliai skirtingi — su 
reklaminiais įvairių politinių partijų, profsąjungų organizacijų 
ir įmonių logotipais. 

— Prisirankiojom per rinkimų kampanijas ir interviu, — pa- 
aiškino Berger, tiesdama puodelį su Liberalų jaunimo sąjungos 
simbolika. 

Mudig prie Dago Svensono rašomojo stalo praleido tris valan- 
das. Jai talkino redakcijos sekretorė Malina Erikson, padėdama 
įsigilinti, kokia tema buvo rašoma Svensono knyga ir straipsnis, 
bei susigaudyti tyrimų medžiagoje. Mudig apstulbo suvokusi jos 
apimtis. Policijos tyrėjai irzo, nes Svensono kompiuteris dingęs, 
tad buvo manoma, kad jo darbo medžiaga neprieinama. O iš 
tikrųjų beveik visos medžiagos kopijos kaip niekur nieko gulėjo 
„Millennium“ redakcijoje. 

Tuo metu Mikaelio Bliumkvisto redakcijoje nebuvo. Visgi 
Berger pateikė Mudig sąvadą medžiagos, kurią jis pašalino iš 
Svensono kompiuterio — išimtinai tik šaltinių tapatybes. Ga- 
liausiai Mudig paskambino Bublanskiui raportuoti apie padėtį. 
Buvo nuspręsta, kad viskas, kas yra ant Svensono rašomojo sta- 

lo, taip pat ir „Millennium“ kompiuteris, bus areštuoti eksperti- 
zei atlikti ir kad ikiteisminio tyrimo vadovas turės pakartotinai 
susisiekti dėl derybų, jei iškiltų reikalas gauti ir pašalintą me- 
džiagą. Paskui Mudig sudarė arešto protokolą. Henris Kortesas 
pagelbėjo jai nunešti areštuotus daiktus į automobilį. 


PIRMADIENIO VAKARĄ MIKAELIS jautėsi stipriai su- 
sierzinęs. Nuo praėjusios savaitės jis kartu sudėjus spėjo patik- 
rinti dešimt pavardžių iš Dago Svensono sąrašo. Kaskart jį 
pasitikdavo nerimaujantys, pasipiktinę, šoko ištikti vyrai. Jis 
konstatavo, kad šių asmenų vidutinės metinės pajamos — maž- 
daug keturi šimtai tūkstančių. Apgailėtinų, kinkas drebinančių 
vyriškių kompanija. 

Jis nė karto nepastebėjo, kad jie ką nors slepia klausiami apie 
Svensoną ir Bergman. Greičiau atvirkščiai, ne vienas kalbintasis 
nė neabejojo, kad padėtis per žiniasklaidos raganų medžioklę, 
kuri užgriūtų jų pavardes susiejus su nužudymu, tik pablogėtų. 

Mikaelis atsivožė kompiuterį, patikrino, ar nebūta kokių 
komunikacijos ženklų iš Lisbetos. Ženklų nebuvo. Tačiau savo 
ankstesniame laiške ji teigė, kad tikrindamas prostitučių klien- 
tus jis tik švaisto savo laiką. Jis keikė Lisbetą dvieiliu, kur; Erika 
būtų apibūdinusi ir kaip seksistišką, ir kaip nekūrybingą. Jautėsi 
alkanas, tačiau neturėjo ūpo gaminti. Be to, nebuvo parduotu- 
vėje jau dvi savaites, nusipirkdavo tik pakelį kitą pieno kvartalo 
krautuvėlėje. Apsivilkęs švarką nusileido žemyn ir nužingsniavo 
Hurno gatve į graikų taverną, kur užsisakė ant grotelių keptos 
avienos. 


LISBETA SALANDER PIRMIAUSIA apsižvalgė laiptinė- 
je, o paskui sutemų priedangoje du kartus nepastebimai apsuko 
artimiausius pastatus. Tai buvo sublokuoti daugiabučiai, kaip ji 
įtarė, labai plonomis sienomis, kitaip tariant, vargu pritaikyti 
jos ketinimams. Bet žurnalistas Peras Okė Sandstriomas gyve- 

no kampiniame bute trečiame aukšte, pačiame viršuje. Laiptai 
aukštyn vedė iki palėpės durų. Tai jau šis tas. 

Problema, žinoma, ta, kad visuose buto languose tamsu, ma- 
tyt, reikėtų suprasti, kad savininko nėra namuose. 

Ji paėjėjo keletą kvartalų iki picerijos, užsisakė „Havajietiš- 
ką“, atsisėdusi kampe atsiskleidė vakarinį laikraštį. Netrukus 
prieš devynias kioske nuspirko caffe /atte ir grįžo prie namų. 
Bute vis dar nedegė šviesos. Įsigavusi į laiptinę atsisėdo aikšte- 
lėje, vedančioje į palėpę, puse aukšto žemiau matėsi Pero Okės 
Sandstriomo durys. Laukdama gurkšnojo kavą. 


RECENT TRASH RECORDS studijoje, vienose Elvšio pra- 
moninėse patalpose, kriminalinis inspektorius Hansas Fastė 
pagaliau sėkmingai susekė Silos Noren, dvidešimt aštuonerių 
metų satanistinės grupės Evi/ Fingers vadovės, pėdsakus. Jį išti- 
kęs kultūrinis šokas savo proporcijomis atitiko maždaug pirmąjį 
portugalų ir karibų indėnų susitikimą. 

Po keleto nesėkmingų bandymų surasti Silą Noren talkinant 
tėvams, Fastė galų gale ją rado per seserį garso įrašų studijoje, 
kur ji, pasak turimų duomenų, „konsultavo“ įrašinėjant kom- 
paktinę Borlengės grupės Co/2 Wax plokštelę. Fastė gyvenime 
nebuvo girdėjęs apie tokią grupę. Atėjęs konstatavo, kad ją su- 
daro dvidešimtmečiai vaikigaliai. Jau vos įžengus į studijos ko- 
ridorių jį pasitiko toks garsų uraganas, kad jam ėmė trūkti oro. 
Lūkuriuodamas, kol garso uždangoje atsiras koks plyšelis, jis 
stebėjo grupę per stiklinį langą. 

Sila Noren nešiojo ilgus juodus plaukus su raudonomis ir 
žaliomis sruogelėmis bei juodą makiažą. Apvalaino sudėjimo, 
apsivilkusi trumpu megztuku, neslepiančiu pilvo su perverta 
bamba. Ant klubų segėjo diržą su kniedėmis ir atrodė tarsi nu- 
žengusi iš prancūziško siaubo filmo. 

Išsitraukęs policininko ženklelį, Fastė paprašė galimybės pa- 
sikalbėti. Ji tik žiaumojo gumą ir skeptiškai stebeilijo į jį. Ga- 

liausiai bedusi pirštu į vienerias duris, nusivedė jį į kažkokį kavos 
kambarėlį, kur jis vos neišsitiesė užkliuvęs už tarpdury numesto 
šiukšlių maišo. Sila Noren prisileido vandens į tuščią plastikinį 
butelį, beveik pusę išgėrė ir atsisėdusi užsidegė cigaretę. Ir taip 
įsisiurbė ryškiai mėlynomis akimis į Fastę, kad šis staiga nebe- 
žinojo, nuo ko pradėti pokalbį. 

— Kas per daiktas tas Recent Trash Records? 

Ji pasižiūrėjo nuobodžiaujančiu žvilgsniu. 

— Tai įrašų studija, leidžianti naujas jaunimo grupes. 

— Koks jūsų vaidmuo? 

— Aš esu garso technikė. 

Fastė pakėlė akis. 

— Pagal išsilavinimą? 

— Ne. Pagal patirtį. 

— Ar galima iš to pragyventi? 

— Kodėl klausiat? 

— Šiaip. Įtariu, kad skaitėte pastarojo laikotarpio publikacijas 
apie Lisbetą Salander. 

Mergina linktelėjo. 

— Turime duomenų, kad jūs su ja pažįstamos. Ar tai tiesa? 

— Galbūt. 

— Tiesa ar ne? 

— Priklauso nuo to, ko jums reikia. 

— Man reikia surasti ieškomą pamišėlę bei trigubą žmogžu- 
dę. Man reikia informacijos apie Lisbetą Salander. 

— Su ja jokių ryšių nepalaikau nuo pernai metų. 

— Kada matėtės paskutinį kartą? 

— Kažkada rudenį prieš dvejus metus. „Malūne“. Ji ten ateidi- 
nėdavo, bet paskui nustojo rodytis. 

— Ar bandėte su ja susisiekti? 

— Skambinau jai į mobilųjį kelis kartus. Numeris nebeeg- 
zistuoja. 

— Gal žinote, kur ją būtų galima rasti? 

— Ne. 

— Kas yra Evi/ Fingers? 

Sila Noren staiga pralinksmėjo. 

— Ką, jūs laikraščių neskaitote? 

— Kaip suprasti? 

— Ten parašyta, kad mes — satanistės. 

— Tai jūs satanistės? 

— Ar aš atrodau kaip satanistė? 

— O kaip atrodo satanistai? 

— Klausykit, aš jau nebežinau, kas kvailesnis, ar policija, ar 
spauda. 

— Pati paklausykit, jaunoji panele, tai rimtas klausimas. 

— Jūs klausiat, ar mes satanistės? 

— Atsakykit, nesukusi man galvos. 

— O koks klausimas? 

Hansas Fastė sekundei užsimerkė, prisimindamas mokomąją 
ekskursiją į vieną Graikijos policijos nuovadą, kurioje prieš ke- 
letą metų dalyvavo lankydamasis šalyje per atostogas. Palyginti 
su Švedijos policija bei atmetus visas vidaus problemas, Graiki- 
jos policija turi didelį privalumą. Jei Sila Noren būtų pradėjusi 
šitaip atsikalbinėti Graikijoje, policininkas būtų ją sukaustęs ir 
trissyk šmaukštelėjęs bananu. Fastė pažvelgė į ją. 

— Ar Lisbeta Salander priklauso Evi/ Fingers? 

— Dar ko. 

— Kaip suprasti? 

— Nemuzikalesnio padaro už Lisbetą turbūt gyvenime nesu 
sutikusi. 

— Nemuzikalesnio? 

— Ji gal ir atskirtų būgną nuo trimito, bet čia jos muzikiniai 
talentai ir baigiasi. 

— Aš klausiu, ar ji Evi/ Fingers grupės narė. 

— O ašį tai ir atsakau. Ką jūs čia prisigalvojot apie Evi/ 
Fingers? 

— Pasakokit. 

— Jūs vykdot policijos tyrimą vadovaudamasis nesąmonėmis 
laikraščiuose. 

— Atsakykit į klausimą. 

— Evil Fingers - roko grupė. Prieš dešimt metų buvo mūsų 
tokia kompanija merginų, kurioms patiko hardrokas, todėl gro- 
davom savo malonumui. Įvaizdžiui sukurti naudojomės pen- 
tagramomis ir trupučiu Sympatby for the Devi/“. Paskui grupė 
iširo, aš vienintelė iš visų tebedirbu su muzika. 

— Vadinasi, Lisbeta Salander nebuvo grupės narė? 

— Aš jau sakiau. 

— Tai kodėl mūsų šaltiniai teigia, kad ji buvo grupės narė? 

— Todėl, kad jūsų šaltiniai skleidžia maždaug tokius pat klie- 
desius kaip ir laikraščiai. 

— Prašom plačiau. 

— Grupei priklausė penkios merginos, po iširimo kartkar- 
tėmis susitikdavome. Anksčiau matydavomės kartą per savaitę 
„Malūne“. Šiuo metu matomės kartą per mėnesį. Bet ir toliau 
palaikom ryšį. 

— O ką veikiat susitikusios? 

— O kaip jūs manot, ką žmonės veikia „Malūne“? 

Fastė atsiduso. 

— Vadinasi, susitikusios išgėrinėjate. 

— Mes geriam alų. Apkalbinėjam viena kitą. O jūs ką veikiat 
susitikęs su draugais? 

— Kaip tarp jūsų pateko Lisbeta Salander? 

— Susipažinau su ja suaugusiųjų vakarinėje mokykloje, kai 
man buvo aštuoniolika. Ji kartais užeidavo į „Malūną,, išgerda- 
vo su mumis alaus. 


* Pažodžiui: užuojauta, simpatija velniui (ang/.); britų roko grupės „Rolling Stones“ dainos 
pavadinimas. 

— Vadinasi, Evi/ Fingers nereikėtų laikyti organizacija? 

Sila Noren įsistebeilijo į jį, tarsi jis būtų nusileidęs iš kitos 
planetos. 

— Arjūs lesbietės? 

— Gal norit į snukį? 

— Atsakykit į klausimą. 

— Ne jūsų reikalas, kas mes tokios. 

— Baikit turgų. Jūs manęs neišprovokuosit. 

— Laba diena su vištiena. Policija teigia, kad Salander nužudė 
tris žmones, o jūs atėjęs klausiat manęs apie mano seksualinę 
pakraipą. Galit dingt kur nesueina. 

— Klausykit... aš galiu jus susemti. 

- Ir už ką? Beje, pamiršau paminėti, kad jau trečius metus 
studijuoju teisę, o mano tėvas —- Ulfas Norenas, iš „Noreno ir 
Knapės“ advokatų biuro. See you in court“. 

— Maniau, kad užsiimate muzika. 

— Užsiimu, nes man tai malonumas. Gal manėt, kad iš to ir 
gyvenu? 

— Aš neturiu žalio supratimo, iš ko jūs gyvenat. 

- Jeigu domina, aš gyvenu ne iš to, kad esu lesbietė satanis- 
tė. O jei policija, gaudydama Salander, laikosi tokios nuostatos, 
tada suprantu, kodėl jos dar nepavyko sulaikyti. 

— Ar jums žinoma jos buvimo vieta? 

Sila Noren iškėlė rankas sau priešais ir ėmė linguoti visu 
torsu. 

— Jaučiu, kad ji netoliese... palaukit, tuoj patikrinsim mano 
telepatinius sugebėjimus. 

— Baikit šituos juokus. 

- Žinot, aš jau sakiau, kad negirdėjau iš jos nė žodžio jau dve- 
jus metus. Ir neįsivaizduoju, kur ji dabar. Dar bus klausimų? 


* Susitiksime teisme (angl). 

ĮSIJUNGUSI DAGO SVENSONO kompiuterį, Sonja Mudig 
vakarą praleido katalogizuodama kietojo disko turinį bei pridė- 
tus talpiuosius diskelius. Skaitydama Svensono knygą ji prasė- 
dėjo iki vienuoliktos vakaro. 

Ji suvokė du dalykus. Pirmiausia Svensonas — puikus rašyto- 
jas, pagaunamai ir kartu dalykiškai nagrinėjantis sekso preky- 
bos mechanizmus. O, kad taip jis būtų skaitęs paskaitas Poli- 
cijos aukštojoje mokykloje — tokios žinios būtų pasitarnavusios 
dėstymui. Fastė — tai pavyzdys asmens, kuriam būtų ne pro šalį 
gauti Svensono išminties. 

Antras Mudig suvoktas dalykas buvo šis: ji staiga suprato 
Mikaelio Bliumkvisto poziciją: Dago tyrimai galėjo būti nu- 
žudymo motyvas. Planuotas prostitučių klientų pavardžių skel- 
bimas būtų pakenkęs ne tik tai saujelei žmonių. Taip aikštėn 
iškiltų negailestingi faktai. Kai kurie veikiantieji asmenys, teisė- 
javę sekso prekybos bylose arba dalyvavę visuomenės nuomonės 
debatuose, būtų sutrinti į miltus. Bliumkvistas teisus. Knyga — 
pakankamas motyvas nužudyti. 

Problema tik ta, kad jei kuris vienas klientūros būrio atsto- 
vas, rizikuodamas ištempimu į dienos šviesą, ir pasiryžo nužu- 
dyti Svensoną, vis vien nėra jokių sąsajų su advokatu Bjurmanu. 
Jis Svensono medžiagoje apskritai nefigūravo, o tai ne tik dras- 
tiškai sumenkina Bliumkvisto argumentų svorį, bet netgi dar 
sustiprina Lisbetos Salander, kaip vienintelės galimos įtariamo- 
sios, įvaizdį. 

Net jei kalbant apie Svensoną ir Bergman motyvų visuma ir 
toliau lieka neaiški, Salander jau susieta su nusikaltimo vieta ir 
nužudymo įrankiu. Tokius svarius įkalčius sunku interpretuoti 
kaip nors kitaip. Jie rodo, kad Salander - asmuo, paleidęs žudi- 
kiškus šūvius bute Enšedėje. 

Be to, ginklas tiesiogiai sieja ją su advokato Bjurmano nu- 
žudymu. Šiuo atveju nėra jokių abejonių, kad esama asmeninio 

ryšio ir netgi galimo motyvo - sprendžiant iš meniškai išpuoš- 
to Bjurmano pilvo, tarp jųdviejų galėjo būti įvykęs koks nors 
seksualinis nusikalstamas veiksmas arba nusistovėję tam tikri 
sadomazochistiniai santykiai. Sunku įsivaizduoti, kad Bjurma- 
nas savo valia leidosi šitaip nežmoniškai ištatuiruojamas. Tam 
būtina sąlyga: arba jis jautė kažkokį malonumą žeminamas, arba 
Salander — spėjant, kad tai ji padarė tatuiruotę — pastatė jį į bejė- 
gišką padėtį. Kaip tai galėjo atsitikti, Mudig nebuvo nusiteikusi 
spėlioti. 

Visgi Peteris Teleburianas patvirtino, kad Salander smurtas 
visada nukreiptas prieš žmones, kurie dėl įvairių priežasčių jai 
atrodydavo grėsmingi ar pažeidžiantys jos teises. 

Mudig valandėlei prisiminė, ką Teleburianas dar sakė apie 
Salander. Jis kalbėjo nuoširdžiai gindamas ją, baimindamasis, 
kad buvusi pacientė nenukentėtų. Visgi tyrimas didžiąja dalimi 
rėmėsi jo analize: Salander — tai sociopatė, laviruojanti ties psi- 
chozės riba. 

Tuo tarpu Mikaelio Bliumkvisto teorija patraukli emociškai. 

Ji atsargiai prikando apatinę lūpą, bandydama kuo aiškiau 
įsivaizduoti kokį nors kitą scenarijų, pagal kurį Salander nebūtų 
galėjusi Žudyti pati viena. Pagaliau kilstelėjusi Bic markės tuši- 
nuką dvejodama užrašė ant stalo pasidėtuose užrašuose vieną 
eilutę. 

Du visai skirtingi motyvai? Du žudikai? Vienas nužudymo 
įrankis! 

Ją persekiojo bėgli mintis, kurios iki galo negebėjo sufor- 
muluoti, tačiau ketino tą klausimą panarstyti per rytines mišias 
pas Bublanskį. Ji negalėjo tiksliai paaiškinti, kodėl staiga ver- 
sija, kad Lisbeta Salander viena nužudė tris asmenis, pasidarė 
neįtikima. 

Paskui ji baigė dienos darbus ryžtingai užvoždama kompiu- 
terį ir užrakindama diskelius rašomojo stalo stalčiuje. Apsivilko 
striukę, užgesino lempą ant stalo ir jau buvo berakinanti kabi- 

neto duris, kai iš koridoriaus galo pasigirdo kažkokie garsai. Ji 
suraukė antakius — juk manė, kad skyriuje viena. Koridoriumi 
priėjo Fastės kabinetą. Durys buvo praviros, ji girdėjo, kad jis 
kalba telefonu. 

— Taip viskas, be jokios abejonės, ir susisieja, — išgirdo ji. 

Negalėdama apsispręsti dar kurį laiką pastovėjo, paskui giliai 
įkvėpusi pabeldė į durų staktą. Fastė apstulbęs atsisuko į ją. Ji 
pasisveikino pamakaluodama išskėstais pirštais. 

— Mudig dar irgi neišėjusi, — tarė Fastė į ragelį. Pasiklausė, 
linktelėjo nenuleisdamas nuo Mudig akių. - Gerai. Aš ją infor- 
muosiu, — ir padėjo ragelį. 

— Čia Burbulas, - paaiškino jis, - ko norėjai? 

— Kaip viskas susisieja? — paklausė ji. 

Jis tiriamai pažvelgė į ją. 

— Klausaisi slapta už durų? 

— Nesiklausau, durys praviros, tu ištarei žodžius kaip tik tada, 
kai aš pabeldžiau. 

Fastė gūžtelėjo pečiais. 

— Skambinau Burbului norėdamas pranešti, kad kriminalinė 
laboratorija pagaliau pateikė kai ką naudinga. 

— Mat kaip. 

— Svensonas turėjo mobilųjį su Comvig grynųjų pinigų kor- 
tele. Jiems pagaliau pavyko sudaryti pokalbių išklotinę. Pokalbis 
su Bliumkvistu, vykęs 20.12, patvirtintas. Tuo metu Bliumkvis- 
tas buvo pas savo seserį. 

— Puiku. Tik aš nemanau, kad Bliumkvistas kaip nors susijęs 
su nužudymu. 

— Aš irgi nemanau. Tačiau Svensonas tą vakarą skambino dar 
kartą. 21.34. Pokalbis truko tris minutes. 

— Ir ką? 

— Jis skambino advokatui Nilsui Bjurmanui į laidinį telefoną. 
Kitais žodžiais tariant, tarp žmogžudysčių atsirado ryšys. 

Mudig sulėtintais judesiais atsisėdo į lankytojams skirtą kėdę 
Fastės kabinete. 

— O taip, žinoma, prisėsk. 

Ji nekreipė į jį dėmesio. 

— Gerai. Kaip atrodo įvykių eiga? Netrukus po aštuonių Sven- 
sonas skambina Bliumkvistui ir susitaria susitikti tą patį vakarą. 
Pusę dešimtos Svensonas skambina Bjurmanui. Tuoj prieš už- 
darymą dešimtą valandą vakaro Salander tabako krautuvėlėje 
Enšedėje nusiperka cigarečių. Tuoj po vienuoliktos Bliumkvis- 
tas ir jo sesuo atvyksta į Enšedę, vienuolika minučių po vienuo- 
liktos vakaro jis paskambina į gelbėjimo tarnybų centrą. 

— Atrodo, viskas teisingai, mis Marpl. 

— Otir visai neteisingai. Pasak patologo, Bjurmanas buvo nu- 
šautas tarp dešimtos ir vienuoliktos valandos vakaro. Tada Sa- 
lander jau buvo Enšedėje. Mes visą laiką manėme, kad Salander 
pirma nušovė Bjurmaną, o paskui tą porą Enšedėje. 

— Nieko tai nereiškia. Aš dar kartą kalbėjau su patologu. 
Bjurmaną mes aptikome tik kitą vakarą, beveik po paros. Pato- 
logas sako, kad mirties momentas nurodytas su galima valandos 
paklaida. 

— Bet Bjurmanas turi būti pirmoji auka, nes ginklą radome 
Enšedėje. Tai reikštų, kad Bjurmaną ji nušovė po pusės dešim- 
tos ir tuoj pat nuvažiavo į Enšedę, kur apsipirko tabako parduo- 
tuvėlėje. Ar užtenka laiko nusigauti iš Odino aikštės į Enšedę? 

— Užtenka. Ji važiavo ne miesto transportu, kaip mes anks- 
čiau manėme. Juk ji turi automobilį. Su Bumanu ką tik paban- 
dymui nuvažiavom tą atkarpą, laiko sočiai. 

— Bet paskui prieš nušaudama Svensoną ir Bergman ji dar 
valandą laukė. Ką ji veikė per tą laiką? 

— Gėrė su jais kavą. Radom jos pirštų atspaudus ant puo- 


delio. 


— 487 — 


STIEG LARSSON 


Jis pažvelgė į ją triumfuodamas. Atsidususi ji minutėlę pasė- 
dėjo tylėdama. 

— Hansai, matau, kad tau ta byla garbės reikalas. Tu sugebi 
būti tikras šiknius ir taip sykiais apkartini žmonėms gyvenimą, 
bet aš pas tave beldžiausi norėdama atsiprašyti už antausį. Jis 
nebuvo užtarnautas. 

Jis ilgai į ją Žiūrėjo. 

— Žinai, Mudig, gal aš tau ir šikšnius. Mano nuomone, tu 
dirbi neprofesionaliai ir tau policijoj nėra kas veikti. Bent jau ne 
šitokiu lygiu. 

Mudig mintyse ilgai bandė įvairias replikas, tačiau galiausiai 
tik truktelėjo pečiais ir atsistojo. 

— Ką gi. Bent nuomonėm apsikeitėm, - tarė ji. 

— Tikrai apsikeitėm. Ir patikėk, tu policijoj ilgai nebebūsi. 

Išeidama Mudig duris uždarė kiek trankiau nei ketino. TiA 
nesileisk vėl įsiutinama šito dvėselienos. Nusileidusi į garažą ji 
sėdo į automobilį. Fastė patenkintas nusišypsojo uždaroms 
durims. 


MIKAELIS BLIUMKVISTAS BUVO ką tik įkėlęs koją į na- 
mus, kai pyptelėjo mobilusis. 

— Sveikas, čia Malina. Ar gali kalbėti? 

— Aišku. 

— Man viena mintis vakar toptelėjo. 

— Dėstyk. 

— Redakcijoj perskaičiau sukauptą iškarpų rinkinį apie Sa- 
lander gaudynes ir radau didžiulę publikaciją apie jos praeitį psi- 
chiatrinės sveikatos apsaugos sistemoj. 

— Ir ką? 

— Gal ir per toli šaukia, bet man įdomu, kodėl biografijoje 
toks didelis šuolis? 

— Šuolis? 

— Va paklausyk. Prirašyta kilometrais kuo smulkiausiai apie 
visokias peštynes, kuriose ji dalyvavo mokydamasi mokykloje. 
Barniai su mokytojais, bendraklasiais ir taip toliau. 

— Prisimenu. Kažkokia mokytoja net sakė, kad bijojo Lisbe- 
tos ketvirtoje klasėje. 

— Birgita Mijos. 

— Taip taip. 

— Daugybė detalių apie Lisbetą vaikų psichiatrijos klinikoje. 
Be to, dar galybė smulkmenų apie jos gyvenimą globotojų šei- 
moje paauglystės laikais, apie chuliganizmą Senamiestyje ir visa 
kita. 

— Supratau. Ir kas iš to? 

— Ją hospitalizavo prieš pat tryliktąjį gimtadienį. 

— Tiesa. 

— Bet neparašyta nė žodžio, kodėl. 

Mikaelis minutėlę patylėjo. 

— Turi minty, kad... 

— Aš turiu minty, kad jei dvylikos metų vaiką uždaro į psi- 
chiatrijos kliniką, kažkas turėjo sąlygoti tokią intervenciją. Lis- 
betos atveju turėjo įvykti kažkas milžiniška, o tai turėtų atsi- 
spindėti biografijoje. Bet niekur nė mur mur. 

Mikaelis suraukė antakius. 

- Žinai, aš iš patikimo šaltinio girdėjau, kad 1991-ųjų vasario 
mėnesį apie Salander buvo sudarytas policijos tyrimas. Tada jai 
buvo dvylika. Tyrimas niekur neregistruotas. Aš kaip tik žadė- 
jau tavęs prašyti kaip nors jį atkasti. 

— Jei yra atliktas tyrimas, jis privalo būti užregistruotas. Ant- 
raip tai nelegalu. Ar tu visur žiūrėjai? 

— Ne, bet mano šaltinis sako, kad jo nėra. 


Malina akimirką patylėjo. 

— Ar tavo šaltinis patikimas? 

— Labai patikimas. 

Malina patylėjo dar akimirką. Ir ji, ir Mikaelis vienu metu 
priėjo tą pačią išvadą. 

— Saugumo policija, - tarė Malina. 

— Bjorkas, - tarė Mikaelis 

PERAS OKĖ SANDSTRIOMAS, laisvai samdomas žurna- 
listas, keturiasdešimt septynerių metų amžiaus, grįžo namo į 
savo butą Solnoje netrukus prieš vidurnaktį. Jis buvo lengvai 
įkaušęs ir jautė virškinamuoju traktu kylant panikos gumulą. 
Visą dieną praleido apimtas nevilties ir nieko nenusitverdamas. 
Peras Okė Sandstriomas buvo paprasčiausiai išsigandęs. 

Jau greit bus dvi savaitės, kai Enšedėje nušautas Dagas Sven- 
sonas. T3 vakarą Sandstriomas žado netekęs stebėjo televizijos 
naujienas ir juto užplūstančią palengvėjimo bei vilties bangą — 
Svensonas nebegyvas, taigi knyga apie prekybą žmonėmis, ku- 
rioje Svensonas žadėjo paviešinti jį kaip seksualinį nusikaltėlį, 
galbūt nebeegistuoja. Velnias, viena kekše per daug, ir žmogus pri- 
siverdi košės. 

Jis nekentė Dago Svensono. Maldavo ant kelių atsiklaupęs, 
šliaužiojo prieš tą prakeiktą kiaulę. 

Kitą rytą jis jautėsi pernelyg apimtas euforijos, kad galėtų 
blaiviai mąstyti. Tik dar kitą dieną pradėjo samprotauti. Jei 
Svensonas rengė knygą, kurioje jį pavaizdavo kaip prievartautoją 
su pedofilui būdingais bruožais, ne visai klaidinga nuogąstauti, 
kad policija pradės knaisiotis po jo prasižengimėlius. Viešpatie... 
jis gali būti įtartas žmogžudyste. 

Panika kiek aprimo, kai po visą šalį su laikraščiais pasklido 
Lisbetos Salander nuotraukos. Kas, po velnių, ta Lisbeta Salan- 
der? Niekada nebuvo nieko apie ją girdėjęs. Visgi policija, matyt, 
turi rimtą pagrindą laikyti ją įtariamąja, o pasak pasisakiusio 
prokuroro, žmogžudystės netrukus bus išaiškintos. Galimas 
daiktas, niekas taip ir nesusidomės jo asmeniu. Tačiau iš savo 
patirties jis žinojo, kad žurnalistai dokumentus ir užrašus išsau- 
go. „Millennium“. Sušiktas žurnaliūkštis su neužsitarnautai gera 
reputacija. Jie kaip visi. Knisasi, kabstos: ir kenkia žmonėms. 

Jis nežinojo, kaip toli pasistūmėjo darbas su knyga. Jis neži- 
nojo, ką žino kiti. Nebuvo ko paklausti. Jautėsi tarsi atsidūręs 
vakuume. 

Per artimiausią savaitę jo nuotaikos šokinėjo nuo panikos 
prie laisvės svaigulio. Policija jo neieškojo. Galbūt — jei pasi- 
sektų kaip bepročiui — jis išneš sveiką kailį. Jei nepasiseks, jo 
gyvenimas baigtas. 

Jis įkišo į laukujes duris raktą ir pasuko spynoje. Pravėręs du- 
ris staiga išgirdo šnaresį sau už nugaros ir pajuto aštrų skausmą 


kryžkaulyje. 


KAI SUSKAMBO TELEFONAS, GUNARAS Bjorkas dar 
nemiegojo. Jis vilkėjo pižamą ir chalatą, tačiau sėdėjo virtuvėje 
neužsidegęs šviesos ir laužė galvą dėl savo dilemos. Per daugybę 
karjeros metų nė iš tolo nebuvo atsidūręs tokioje nepalankioje 
situacijoje. 

Iš pradžių jis žadėjo neatsiliepti. Pašnairavęs į rankinį laik- 
rodį pastebėjo, kad jau po dvyliktos. Tačiau telefonas nesiliovė 
skambinęs, tad po dešimtojo signalo nebeatsilaikė pagundai. 
Gal kas nors svarbaus. 

- Čia Mikaelis Bliumkvistas, — pasigirdo balsas kitame laido 
gale. 


Velniai rautų. 

— Jau po vidurnakčio. Aš miegojau. 

— Apgailestauju. Bet pagalvojau, kad gal bus įdomu, ką jums 
pasakysiu. 

— Ko jūs norit? 

— Rytoj dešimtą ryto rengiu spaudos konferenciją dėl Dago 
Svensono ir Mijos Bergman nužudymo. 

Bjorkas nurijo seiles. 

— Dėstysiu knygos, kurią buvo bebaigiąs Svensonas, smul- 
kmenas apie sekso prekybą. Vienintelis klientas, kurį žadu 
įvardyti vardu ir pavarde - jūs. 

— Pažadėjote man duoti laiko... 

Išgirdęs savo balse paniką, jis stabtelėjo. 

— Jau praėjo kelios dienos. Jūs man prisiekėte paskambinti 
po savaitgalio. Rytoj antradienis. Arba viską papasakojate, arba 
rytoj aš vesiu spaudos konferenciją. 

- Jei sušauksite konferenciją, nieko niekada nesužinosite apie 
Žalą. 

— Galimas daiktas. Tačiau tai jau nebe mano problema. Jums 
teks kalbėtis su oficialaus policijos tyrimo vykdytojais. Ir, žino- 
ma, visa likusia šalies žiniasklaida. 

Nebuvo kaip daugiau derėtis. 

Bjorkas sutiko susitikti su Bliumkvistu, tačiau jam pavyko 
išprašyti atidėti susitikimą iki trečiadienio. Vis šiokia tokia laiko 
atsarga. Jis jau bus pasiruošęs. 

Kas bus, tas bus. 


SANDSTRIOMAS NEZŽINOJO, KIEK laiko išbuvo be są- 
monės, bet atsigavęs susivokė gulįs ant svetainės grindų. Skau- 
dėjo visą kūną, jis negalėjo pasijudinti. Kurį laiką dar užtruko, 
kol suprato, kad rankos už nugaros lyg ir surištos izoliacine juos- 
tele ir kad kojos kažkuo suveržtos. Burna užklijuota plačia lipnia 

juosta. Kambaryje degė šviesa, žaliuzės nuleistos. Jis nepajėgė 
suvokti, kas įvyko. 

Ausis pasiekė garsai, lyg ir sklindantys iš darbo kambario. 
Jis gulėjo nejudėdamas, klausydamasis, kaip kažkas darinėja 
stalčius. 4piplėšimas? Jis girdėjo, kaip šiugžda popieriai ir kaip 
kažkas po juos rausiasi. 

Tik po ištisos amžinybės už nugaros pasigirdo Žingsniai. 
Jis mėgino pasukti galvą, bet nieko nepamatė. Stengėsi išlikti 
ramus. 

Netikėtai tvirtos medvilninės virvės kilpa nusileido jam virš 
galvos ir užsiveržė aplink kaklą. Pagautas panikos vos neišsituš- 
tino. Pakėlęs akis pastebėjo, kad virvė kyla per skriemulį, įtvir- 
tintą kablyje toje vietoje, kur palubėje kaba svetainės šviestuvas. 
Paskui jo priešas apėjęs jį įžengė į jo regėjimo lauką. Iš pradžių 
jis matė tik juodus aulinukus. 

Ir pats nežinojo, ko tikėtis, tačiau šokas vargu ar galėjo būti 
dar didesnis, kai jis, pakėlęs akis, iš pradžių nepažino beprotės 
psichopatės, kurios paso nuotraukomis jau nuo Velykų švenčių 
apklijuotas kiekvienas kioskas. Ji buvo trumpais juodais plau- 
kais, nepanaši į portretą laikraščiuose. Vilkėjo vien juodais dra- 
bužiais - džinsais, atsegta liemenį siekiančia medvilnine striuke, 
marškinėliais trumpomis rankovėmis ir juodomis pirštinėmis. 

Tačiau labiausai jį išgąsdino jos išdažytas veidas. Juodas lūp- 
dažis, akių pieštukas ir vulgarus, dramatiškai išryškinantis akis 
juodai žalias šešėlis. Likęs veidas nuteptas baltai. Skersai veidą 
nuo kairės kaktos pusės per nosį ir žemyn iki dešinės smakro 
pusės nubrėžtas platus raudonas brūkšnys. 

Tai buvo groteskiška kaukė, ji pati — tarsi visiškai sulau- 
kėjusi. 

Smegenys nenorėjo jam paklusti. Viskas atrodė nerealu. 

Sučiupusi už lyno galo, Salander patraukė. Jis pajuto, kaip 
kilpa įsirėžė į kaklą, keletą sekundžių net negalėjo kvėpuoti. 
Paskui ėmė blaškytis norėdamas pakilti ant kojų. Skriemuliu ir 

skrysčiais ji pakėlė jį beveik be pastangų. Kai jis pakilo stačias, 
ji nustojo traukti ir užfiksavo virvę keletą kartų apsukusi aplink 
vamzdį prie radiatoriaus. Užmezgė dvigubą jūrinį mazgą. 

Paskui paliko jį ir kažkur dingo. Grįžo daugiau kaip po pen- 
kiolikos minučių. Prisitraukė kėdę prie pat jo. Jis sąmoningai 
stengėsi nežiūrėti į išdažytą veidą, tačiau neįstengė. Ant svetai- 
nės stalo ji buvo pasidėjusi pistoletą. Jo pistoletą. Rado batų dė- 
žutėje spintoje. Colt 1911 Government. Mažytis nelegalus ginklas, 
kurį jis šiaip sau įsigijo jau prieš keletą metų, kai pažįstamas 
susiruošė parduoti. Dar net neišbandė. Jo akivaizdoje ji atidarė 
šaudmenų dėtuvę ir įdėjo vieną kulką. Peras Okė Sandstriomas 
vos susilaikė nenualpęs. Prisivertęs sutiko jos žvilgsnį. 

— Nesuprantu, kam vyrai visada būtinai užfiksuoja savo per- 
versijas, —- prašneko ji. Jos balsas buvo švelnus, tačiau šaltas kaip 
ledas. Kalbėjo tyliai, bet aiškiai. Ji parodė nuotrauką, išspaus- 
dintą iš jo kietojo disko. 

— Spėju, kad čia ir yra ta mergina estė, Inesa Hamujervi, sep- 
tyniolikmetė, kilusi iš Riepalu kaimo netoli Narvos. Ar smagiai 
su ja leidai laiką? 

Klausimas buvo retorinis. Peras Okė Sandstriomas negalėjo 
atsakyti. Jo burna tebebuvo užklijuota, o smegenys nesugebėjo 
sudėlioti atsakymo. Nuotraukoje buvo pavaizduota... Dieve, kam 
aš basilikau tas nuotraukas? 

— Žinai, kas aš tokia? Linktelėk. 

Peras Okė Sandstriomas linktelėjo. 

— Tu - sadistinė kiaulė, išgama ir žagintojas. 

Jis nesukrutėjo. 

— Linktelėk. 

Jis linktelėjo. Akyse staiga susitvenkė ašaros. 

— Ką gi, pasiaiškinkime taisykles, — tarė Lisbeta Salander. — 
Mano nuomone, tave reikėtų nedelsiant nugalabyti. Ar tu išgy- 
vensi šią naktį —- man vienodai rodo. Supratai? 

Jis linktelėjo. 

— Tikiuosi, jau neabejoji, kad aš - beprotė, mėgstanti žudyti 
žmones. Ypač vyrus. - Ji bakstelėjo į nesenus vakarinius laikraš- 
čius, susikaupusius ant svetainės stalo. - Aš dabar nulupsiu juos- 
telę nuo burnos. Jei rėksi ar pakelsi balsą, aš tave pačirškinsiu va 
šituo. 

Ji parodė elektrinį pistoletą. 

- Šitas piktas daikčiukas šaudo septyniasdešimt penkių tūks- 
tančių voltų srove. Kai šausiu kitą kartą, gausi šešiasdešimties 
tūkstančių voltų iškrovą, nes vieną kartą jau šoviau ir nespėjau 
pakrauti. Supratai? 

Jis lyg ir dvejojo. 

— Tai reiškia, kad nustos veikti tavo raumenys. Kaip tik tą ir 
patyrei prie durų, kai parsitrenkei namo. 

Ji nusišypsojo jam. 

— Tai reiškia, kad tavęs nebelaikys kojos ir taip tu pats pasi- 
karsi. O aš atsistosiu ir išeisiu iš tavo buto. 

Jis linktelėjo. Dieve, žudikė ir visiška ligonė. Jis nepajėgė su- 
valdyti staiga iš akių pasipylusių ašarų, riedančių skruostais. Jis 
kūkčiojo. 

Ji atsistojo ir nuplėšė izoliaciją nuo burnos. Groteskiškas jos 
veidas atsidūrė vos už keleto centimetrų nuo jo. 

— Tylėk, - tarė ji, - nė žodžio. Jei pradėsi kalbėti be leidimo, 
paleisiu elektros srovę. 

Ji palaukė, kol jis liausis sriūbavęs ir įsižiūrėjo jam į akis. 

— Tu turi vieną vienintelį šansą šią naktį likti gyvas, — tarė 
ji. - Vieną, ne du. Aš tau užduosiu keletą klausimų. Jei atsakysi, 
aš tave paliksiu gyvą. Linktelėk, jeigu supratai. 

Jis linktelėjo. 

— Jei nesutiksi atsakyti bent į vieną klausimą, paleisiu į tave 
elektros srovę. Supratai? 

Jis linktelėjo. 

— Jeigu man meluosi arba atsakinėsi išsisukinėdamas, palei- 
siu į tave elektros srovę. 

Jis vėl linktelėjo. 

— Aš su tavimi nesiderėsiu. Aš tau nesuteiksiu kitos progos. 
Arba iškart atsakai į klausimą, arba miršti. Jei būsiu patenkinta 
atsakymais, liksi gyvas. Štai kaip viskas paprasta. 

Jis linktelėjo. Jis tikėjo ja. Kitos išeities nebuvo. 

— Būk gera, — tarė jis, - aš nenoriu mirti... 

Ji rimtai pažvelgė į jį. 

— Tau pačiam spręsti, ar liksi gyvas, ar mirsi. Bet tu ką tik 
nusižengei pirmai mano taisyklei — pradėjai kalbėti negavęs 
mano leidimo. 

Jis sučiaupė lūpas. Dieve, visiška pamišėlė. 


MIKAELIS BLIUMKVISTAS JAUTĖSI suirzęs ir negalėjo 
rasti sau vietos nežinodamas, ko griebtis. Galiausiai užsimetė 
striukę, apsivyniojo šaliką ir be jokio tikslo nudūlino iki Pietų 
stoties pro Bofilio kvartalą, kol atsidūrė redakcijoje Jotos gatvė- 
je. Ten buvo tamsu ir tylu. Jis nedegė šviesos, tik įjungė kavavirę 
ir atsistojęs prie lango pažvelgė žemyn į Jotos gatvę laukdamas, 
kal vanduo pratekės pro filtrą. Mėgino surikiuoti mintis. Visas 
Dago ir Mijos nužudymo tyrimas jam atrodė kaip išblaškyta 
dėlionė, kai kurios kaladėlės aiškiai susijusios, o kai kurių vi- 
siškai nelikę. Kažkur dėlionėje slypi ornamentas, tačiau jis jo 
neįžiūri. Trūksta pernelyg daug detalių. 

Jį graužė abejonės. Ji — ne pamišusi žudikė, vis primindavo 
sau. Parašė, kad nenušovė Dago ir Mijos. Jis tikėjo ja. Ir vis vien 
ji kažkuo labai artimai susijusi su byla. 

Jis pradėjo neskubėdamas iš naujo vertinti teoriją, kurią gynė 
nuo pat savo įžengimo į butą Enšedėje. Visiškai natūraliai jau iš 
pat pradžių jis Svensono reportažą apie prekybą žmonėmis pa- 
laikė vieninteliu logišku motyvu nužudyti jį su Mija, bet štai jau 
ima pritarti Bublanskio teiginiui, kad tai nepaaiškina Bjurmano 
nužudymo. 

Salander parašė, kad jis spjautų į klientūrą ir sutelktų dėme- 
sį į Zalą. Kaip? Ką ji turi omenyje? Prakeikta mergiotė. Kodėl 
nieko negali pasakyti taip, kad žmogus suprastum? 

Mikaelis vėl grįžo į virtuvėlę, įsipylė kavos su „Kairiųjų jau- 
nimo“ simbolika. Atsisėdęs ant sofos redakcijos viduryje, susi- 
kėlė kojas ant staliuko, prisidegė draudžiamą cigaretę. 

Bjorkas - klientų sąrašas. Bjurmanas - Salander. Joks atsitik- 
tinumas, kad ir Bjurmanas, ir Bjorkas dirbo saugumo policijoje. 
Dingęs policijos tyrimas apie Lisbetą Salander. 

O gal motyvų daugiau negu vienas? 

Jis valandėlę pasėdėjo ramiai stengdamasis apčiuopti šią min- 
tį. Pažiūrėti kitu kampu. 

O gal motyvas - tai Lisbeta Salander? 

Mikaelis liko sėdėti ausdamas mintį, kurios negalėjo įvar- 
dyti žodžiais. Yra kažkas neištirto, tačiau jis nesugebėjo tiksliai 
paaiškinti sau, ką turi galvoje sakydamas, kad Lisbeta Salan- 
der kaip tokia gali būti nužudymo motyvas. Jam tarsi jau vėrėsi 
akys, tačiau mintys ir vėl išsprūsdavo. 

Paskui jis suvokė, kad yra per daug pavargęs, išpylė kavą ir 
nuėjęs namo atsigulė. Tamsoje gulėdamas lovoje vėl nutvėrė 
minties siūlą ir dvi valandas būdravo stengdamasis suvokti, ką 
tai reiškia. 


LISBETA SALANDER PRISIDEGĖ cigaretę ir patogiai at- 
silošusi atsisėdo ant kėdės jam priešais. Užsimetė dešinę koją 
ant kairės, prirakino jį žvilgsniu. Sandstriomas gyvenime nebu- 
vo sutikęs tokio įdėmaus žvilgsnio. Kai ji prašneko, jos balsas ir 
toliau buvo tykus. 

— 2003-iųjų sausį tu pirmą kartą aplankei Inesą Hamujarvi jos 
bute Nursborge. Jai buvo ką tik suėję šešiolika. Ko tu pas ją ėjai? 

Sandstriomas nežinojo, ką atsakyti. Net negalėjo paaiškinti, 
kaip viskas prasidėjo ir kodėl jis... Ji pakėlė elektrinį pistoletą. 

— Aš... nežinau. Norėjau jos. Ji buvo tokia graži. 

— Graži? 

— Taip. Ji buvo graži. 

— Ir tu nusprendei, kad turi teisę surišti ją lovoje ir išdu!- 
kinti. 

— Ji sutiko. Aš prisiekiu. Ji sutiko. 

— Tu jai užmokėjai? 

Sandstriomas prikando liežuvį. 

— Ne. 

— Ir kodėl? Ji kekšė. Kekšės paprastai ima pinigus. 

— Ji buvo... ji buvo dovana. 

— Dovana? - paklausė Lisbeta Salander. Jos balse staiga pasi- 
girdo pavojingos gaidelės. 

— Man ją pasiūlė kaip paslaugą už paslaugą, už kai ką, ką 
padariau kitam asmeniui. 

— Perai Oke, - tarė Salander dalykišku tonu, — ar tik nebus 
taip, kad tu išsisukinėji atsakydamas į mano klausimą. 

— Prisiekiu. Aš atsakysiu, ko tik paklausi. Aš nemeluosiu. 

— Gerai. Už kokią paslaugą ir kokiam asmeniui? 

— Aš įvežiau anabolikų partiją į Švediją. Važiavome su keletu 
pažįstamų į reportažinę kelionę į Estiją, aš priėmiau tabletes į 
savo automobilį. Važiavau kartu su tokiu vyriškiu Hariu Ranta. 
Bet jis sėdėjo ne mano automobilyje. 

— Kaip susipažinai su Ranta? 

— Aš jį pažįstu jau daug metų. Nuo devintojo dešimtmečio. 
Jis tiesiog bičiulis. Eidavom per barus. 

— O Inesą Hamujarvi šitas Haris Ranta tau pasiūlė... kaip 
dovaną? 

— Taip... ne, atsiprašau, tai buvo vėliau Stokholme. Pasiūlė jo 
brolis Ato Ranta. 

— Tu nori pasakyti, kad Ato Ranta pasibeldė į tavo duris klaus- 
damas, gal nori nuvažiuoti į Nursborgą patvarkyti Inesos? 

— Ne... aš buvau... buvo pobūvis... velnias, neprisimenu, kur... 

Jis staiga nevaldomai sutirtėjo jusdamas, kaip ima linkti ke- 
liai, ir jam teko įsispirti, kad išsilaikytų ant kojų. 

— Susikaupk ir atsakinėk ramiai, — tarė Salander. - Nekarsiu 
aš tavęs vien dėl to, kad tau reikia laiko sutelkti mintims. Bet jei 
tik pastebėsiu, kad išsisukinėji, tai... pifpaf. 

Ji kilstelėjo antakius, veide staiga atsirado angeliška išraiš- 
ka. Su sąlyga, kad žmogus su groteskiška kauke gali atrodyti 
angeliškai. 

Sandstriomas linktelėjo. Nurijo seiles. Jis norėjo gerti, bur- 
noje buvo sausa nelyg dykumoje, kaklą veržė virvė. 

— Kur tu pylei, jokio skirtumo. Kaip atsitiko, kad Ato Ranta 
pasiūlė tau Inesą? 

— Mes kalbėjom apie... mes... aš papasakojau, kad noriu... — 
jis ėmė verkti. 

— Tu pasakei, kad nori jo kekšių. 

Jis linktelėjo. 

— Aš buvau girtas. Jis sakė, kad ji turi... turi... 

— Ką ji turėjo? 

— Ato pasakė, kad ji turi būti nubausta. Buvo neklusni. Elgėsi 
ne taip, kaip jis liepė. 

— O kąjis liepė jai daryti? 

— Būti jo kekše. Jis man pasiūlė... Aš buvau girtas ir nežino- 
jau, ką darau. Aš nenorėjau... Atleisk man. 

Jis sukūkčiojo. 

— Ne manęs tu prašyk to atleidimo. Taigi tu pasisiūlei padėti 
Ato nubausti Inesą, ir jūs nuvažiavot pas ją į namus. 

— Ne taip buvo. 

— Tai pasakok, kaip buvo. Kodėl tu važiavai su Ato į Inesos 
butą? 

Ji žaidė pistoletu ant kelio. Jis vėl ėmė drebėti. 

— Aš nuvažiavau namo pas Inesą todėl, kad jos norėjau. Ji 
buvo ten, ji buvo parduodama. Gyveno pas Hario Rantos drau- 

gę. Neatsimenu, koks jos vardas. Ato surišo Inesą lovoje ir aš... 
aš su ja pergulėjau, Ato žiūrėjo. 

— Ne... tu ne pergulėjai su ja. Tu ją išžaginai. 

Jis neatsiliepė. 

— Netiesą sakau? 

Jis pritariamai linktelėjo. 

— Ką sakė Inesa? 

— Ji nieko nesakė. 

— Protestavo? 

Jis papurtė galvą. 

— Vadinasi, jai labai patiko, kad ją surišęs išdulkino penkias- 
dešimties metų šlykštynė. 

— Ji buvo girta. Jai buvo tas pats. 

Salander su rezignacija atsiduso. 

— Gerai. Paskui tu ją ir toliau lankei. 

— Ji buvo tokia... ji manęs norėjo. 

— Nemalk šūdo. 

Jis su neviltimi akyse pasižiūrėjo į Salander. Paskui link- 
telėjo. 

— Aš... aš ją prievartaudavau. Haris ir Ato man davė leidimą. 
Jie norėjo, kad ji... kad ji būtų apmokyta. 

— Ar tu jiems mokėjai? 

Jis linktelėjo. 

— Kiek? 

— Jie imdavo kaip iš draugo. Aš juk padėdavau vežioti kont- 
rabandą. 

— Kiek? 

— Iš viso kelis tūkstančius kronų sumokėjau. 

— Vienoje nuotraukoje Inesa nufotografuota šitame bute. 

— Haris ją atvežė. 

Jis vėl sukūkčiojo. 

— Vadinasi, už kelis tūkstančius gavai merginą, su kuria galė- 
jai daryti ką panorėjęs. Kiek kartų tu ją išžaginai? 

— Nežinau... kelis. 
— Gerai. Kas vadovauja šitai gaujai? 


sow-we- 


— Jie mane nužudys, jeigu aš iščiulbėsiu. 


nių problemų nei broliai Rantos. 

Ji iškėlė elektrinį pistoletą. 

— Ato. Jis vyriausias. Haris tvarko visus reikalus. 

— Kas dar priklauso gaujai? 

— Aš pažįstu tik Ato ir Harį. Ato pana irgi priklauso. Ir dar 
vienas vyrukas, vardu... nežinau. Pelis kažkoks. Švedas. Neži- 
nau, kas jis toks. Jis narkomanas ir bėgioja, kur jį pasiunčia. 

— O Ato pana? 

— Silvija. Kekšė. 

Lisbeta valandėlę patylėjo mąstydama. Paskui pakėlė akis. 

— Kas toks yra Zala? 

Sandstriomas išblyško. 76 paties prisisbyręs klausinėjo ir Sven- 
sonas. Jis ilgai tylėjo, kol pastebėjo, kad pamišėlė ėmė irzti. 

— Nežinau, — tarė jis, — aš nežinau, kas jis toks. 

Salander apsiniaukė. 

— Iki šiol elgeisi gražiai. Nepramuilink savo šanso, — pagra- 
sino ji. 

— Prisiekiu garbe ir sąžine. Aš nežinau, kas jis toks. Žurna- 
listas, kurį tu nušovei... 

Jis nutilo, staiga susigaudęs, kad gal netaktiška priminti jos 
kruviną orgiją Enšedėje. 

— Ką tas žurnalistas? 

— Jis klausė to paties. Aš nežinau. Jei žinočiau, pasakyčiau. 
Prisiekiu. Tą žmogų pažįsta Ato. 

— Tu su juo kalbėjai telefonu. 

— Tik vieną minutę. Aš kalbėjau su kažkuo, prisistačiusiu 
Žala. Ar, teisingiau pasakius, jis kalbėjo su manimi. 

— Kokiu reikalu? 

Sandstriomas sumirksėjo. Jam į akis tekėjo prakaitas, jautė, 
kaip smakru varva snarglys. 

— Aš... jie norėjo, kad aš vėl padaryčiau jiems paslaugą. 

— Tu vėl kažkaip nepakenčiamai lėtai pasakoji, — perspėjo 
Salander. 

— Jie norėjo, kad aš dar kartą suvažinėčiau į Taliną ir parvary- 
čiau automobilį, kuriame jau buvo padėta partija. Amfetamino. 
Aš nenorėjau. 

— Kodėl nenorėjai? 

— Mastai per dideli. Jie tikri gangsteriai. Aš norėjau pasi- 
traukti. Man reikėjo dirbti savo darbą. 

— Nori pasakyti, kad tu gangsteris tik laisvalaikiu. 

— Iš tikrųjų aš ne toks, - gailiai nutęsė jis. 

— Ką tu sakai. 

Jos balse nuskambėjo tokia panieka, kad Sandstriomas užsi- 
merkė. 

— Pasakok toliau. Kaip ten atsirado Žala? 

— Tai buvo košmaras. 

Jis nutilo, ir staiga jam vėl pabiro ašaros. Jis prikando lūpą 
taip smarkiai, kad ši ėmė kraujuoti. 

— Per lėtai pasakoji, - šaltai ištarė Lisbeta Salander. 

— Ato prie manęs kelis kartus kabinosi. Haris mane įspėjo, 
sakė, Ato ant tavęs siunta ir neaišku, kuo baigsis. Galiausiai su- 
tikau pasimatyti su Ato. Tai buvo pernai rugpjūtį. Nuvažiavau 
su Hariu į Nursborgą. 

Jo burna ir toliau judėjo, bet žodžiai pranyko. Salander akys 
susiaurėjo. Jis vėl atgavo balsą. 

— Ato siautėjo. Jis gali būti žiaurus. Tu neįsivaizduoji, koks jis 
žiaurus. Jis man pasakė, kad trauktis per vėlu ir kad jei aš neda- 
rysiu kaip jis liepia, palydėsiu galvą. Man bus pademonstruota. 

— Na na? 

— Jie privertė mane važiuoti kartu. Nuvažiavom Sioderteljės 
kryptimi. Ato man liepė užsitraukti ant galvos gobtuvą, tai yra 
jis man ant akių užrišo maišelį. Aš mirtinai išsigandau. 

— Gerai, tave nusivežė su maišeliu ant akių. Kas buvo toliau? 

— Mašina sustojo. Aš nežinojau, kur esu. 

— Kada jie tau užrišo maišelį? 

— Netrukus prieš Siodertelję. 

— O per kiek laiko atvažiavot į vietą? 

— Gal... per gal kokias trisdešimt minučių. Mane ištempė iš 
mašinos. Prie kažkokių sandėlių patalpų. 

— Kas buvo toliau? 

— Haris ir Ato įvedė man į vidų. Viduje buvo šviesu. Iškart 
pamačiau kažkokį vargetą, gulintį ant cementinių grindų. Jis 
buvo surištas. Nežmoniškai žiauriai sudaužytas. 

— Kas toks? 

— Kenetas Gustafsonas. Bet tai aš sužinojau vėliau. Man iš- 
syk nesakė, kas jis. 

— Kas buvo toliau? 

— Ten dar buvo toks žmogus. Stambesnio vyro už jį nesu gy- 
venime matęs. Jis milžiniškas. Vieni raumenys. 

— Kaip jis atrodo? 

— Kaip pats velnias, kitaip nepasakysi. Blondinas. 

— Pavardė? 

— Jis nesakė. 

— Gerai. Milžinas blondinas. Kas dar tokie? 

— Dar vienas žmogus. Atrodė paras nemiegojęs. Šviesiais 
plaukais. Su arklio uodega. 

Magis Lundinas. 

— O dar? 

— Tik aš, Haris ir Ato. 

— Toliau. 

— Tas blondinas... tas milžinas man pastūmė kėdę. Ir nė žo- 
džio man. Kalbėjo Ato. Jis sakė, kad tas žmogus ant grindų — 
skundikas. Jis norėjo, kad aš pamatyčiau, kas būna tokiems, ku- 
rie stato šerį. 

Sandstriomas verkė nesivaldydamas. 

— Per lėtai pasakoji, — vėl priminė Salander. 

— Blondinas pakėlė vyruką nuo grindų ir pasodino ant kitos 
kėdės man priešais. Mes sėdėjom per metrą vienas nuo kito. Aš 
žiūrėjau jam į akis. Blondinas atsistojo jam už nugaros ir uždėjo 
rankas ant kaklo... Jis... Jis... 

— Pasmaugė jį? — paslaugiai įsiterpė Salander. 

— Taip... ne... jis abglėbė taip, kad vyras mirė. Man atrodo, 
kad jis plikomis rankomis jam sprandą nulaužė. Girdėjau, kaip 
trakštelėjo, ir jis mirė mano akyse. 

Sandstriomas kadaravo ant virvės. Ašaros plūdo be perstojo. 
Jis iki tol niekam nebuvo to pasakojęs. Lisbeta davė jam minutę 
susitvardyti. 

— O paskui? 

— Tas kitas, kur su arklio uodega, užvedė motorinį pjūklą 
ir nupjovė galvą ir rankas. Kai jis baigė, milžinas priėjo prie 
manęs. Uždėjo rankas man ant kaklo. Aš bandžiau išsilaisvinti. 
Spyriausi iš visų jėgų, bet nepajudinau jo nė per milimetrą. Bet 
jis nesmaugė... jis tik ilgai laikė uždėjęs rankas. Tada Ato išsi- 
traukė mobilųjį ir kažkam paskambino. Kalbėjo rusiškai. Pas- 
kui staiga sako — su tavim nori pakalbėti Zala, ir pridėjo ragelį 
man prie ausies. 

— Ką sakė Zala? 

— Sakė tik tiek, kad tikisi, jog aš atliksiu paslaugą, kurios pra- 
šo Ato. Dar paklausė, ar ir toliau noriu trauktis. Aš pažadėjau 
nuvažiuoti į Taliną parvaryti automobilio su amfetaminu. Kas 
man liko? 

Lisbeta ilgai sėdėjo tylėdama. Ji mąsliai stebėjo sriūbaujantį 
žurnalistą, pakibusį kilpoje, ir, regis, kažką mintijo. 

— Apibūdink jo balsą. 

— Kad... nežinau. Balsas kaip balsas. 

- Žemas ar aukštas? 

— Žemas. Kasdieniškas. Šiurkštus. 

— Kokia kalba kalbėjot? 

— Švediškai. 

— Ar pastebėjai kokį akcentą? 

— Na... gal vos vos. Bet jis gerai kalbėjo švediškai. Ato su juo 
kalbėjo rusiškai. 

— Ar tu supranti rusiškai? 

— Truputį. Sklandžiai nemoku. Tik truputį. 

— Ką jam sakė Ato? 

— Pasakė tiktai, kad demonstracija baigta. Ir viskas. 

— Ar pasakojai apie tai kam nors? 


— Ne. 
— O Dagui Svensonui? 
— Ne... ne. 


— Dagas Svensonas buvo pas tave. 

Sandstriomas linktelėjo. 

— Negirdžiu. 

— Taip. 

— Kam? 

— Jis žinojo, kad aš buvau... su kekšėmis. 

— Ko jis klausinėjo? 

— Norėjo sužinoti... 

— Aha? 

— Apie Zalą. Jis klausė apie Žalą. Kai buvo pas mane antrą 
kartą. 

— Antrą kartą? 

— Jis susisiekė su manimi dvi savaites iki mirties. Tada užėjo 
pirmą kartą. Paskui dar kartą likus dviem dienoms prieš tau... 
jis... 

— Prieš man jį nušaunant? 

— Taip. 

— Ir tada klausė tavęs apie Zalą? 

— Taip. 

— Ir ką tu jam pasakei? 

— Nieko. Aš nieko jam negalėjau papasakoti. Prisipažinau, 
kad kalbėjau su juo telefonu. Ir viskas. Aš nieko nesakiau apie tą 
išperą blondiną ir ką jie padarė Gustafsonui. 

— Gerai. Ko tiksliai klausė Svensonas? 

- Jis tik norėjo sužinoti apie Zalą. 

— Ir tu nieko nepasakei? 

— Nieko doro. Aš juk nieko nežinau. 

Salander trumpai patylėjo. Jis kažką vengia sakyti. Ji mąsliai 
prikando apatinę lūpą. Na žinoma. 

— Kam tu pasakojai, kad Svensonas buvo užėjęs? 

Sandstriomas išbalo. 

Lisbeta pamakalavo elektriniu pistoletu. 

— Skambinau Hariui Rantai. 

— Kada? 

Jis nurijo seiles. 

— Tą patį vakarą, kai Svensonas užėjo pirmą kartą. 

Ji klausinėjo jo dar visą pusvalandį, tačiau pamažu jai ėmė 
aiškėti, kad jis tegali tik pakartoti tuos pačius dalykus, naujai 
pridėdamas vos vieną kitą smulkmeną. Galiausiai ji atsistojo, 
suėmė ranka virvę. 

— Apgailėtinesnio išgamos už tave turbūt gyvenime nesu su- 
tikusi, — tarė Salander. — Tai, ką tu padarei Inesai, verta mir- 
ties bausmės. Bet aš pažadėjau, kad paliksiu gyvą, jei atsakysi į 
mano klausimus. Aš visada ištesiu savo pažadus. 

Pasilenkusi ji atlaisvino mazgą. Sandstriomas susmuko ant 
grindų tarsi pasigailėtinas maišas. Jis juto palengvėjimą, prilygs- 
tantį kone euforijai. Gulėdamas ant grindų matė, kaip ji stato 
taburetę ant staliuko prie sofos, užlipa ir nukabina skriemulį. Ji 
suringavo virvę, susikišo į kuprinę. Prapuolusi vonioje grįžo tik 
po dešimties minučių. Jis girdėjo, kaip šniokščia vanduo. Kai ji 
grįžo, grimas buvo nuplautas. 

Jos veidas atrodė nuogas, nušveistas. 

— Turėsi pats išsipainioti. 

Ji numetė ant grindų virtuvinį peilį. 

Jis dar ilgai girdėjo, kaip ji krapštosi hole. Atrodė, tarsi persi- 
renginėtų. Paskui išgirdo, kaip užsidarydamos trinktelėjo lauko 

durys. Po pusvalandžio jam pagaliau pavyko perpjauti izoliacinę 
juostelę. Tik atsisėdęs į svetainės sofą jis pastebėjo, kad ji pasiė- 
mė Colt 1911 Government. 


LISBETA SALANDER GRĮŽO namo į Musebakę tik penk- 
tą valandą ryto. Nusitraukusi Irenės Neser peruką nedelsdama 
nudrožė gulti, nejungdama kompiuterio ir netikrindama, ar Mi- 
kaelis Bliumkvistas įminė mįslę apie dingusį policijos tyrimą. 

Kitą rytą ji atsibudo jau devintą ir visą antradienį praleido 
kapstydama informaciją apie brolius Ato ir Harį Rantas. 

Ato Ranta teistumo registre turėjo sukaupęs nemažą nusi- 
kaltimų sąrašą. Šis Suomijos pilietis buvo kilęs iš estų šeimos, 
atvyko į Švediją 1971 m. Nuo 1972-ųjų iki 1978-ųjų dirbo statybų 
dailide „Skonės cemento liejykloje“. Jį išmetė užklupę vagiant iš 
vienos statybvietės ir nuteisė septyniems mėnesiams laisvės atė- 
mimo. Nuo 1980-ųjų iki 1982-ųjų dirbo daug mažesnei statybų 
bendrovėje. Jį išmetė, nes kelis kartus pasirodė darbovietėje gir- 
tas. Likusią devintojo dešimtmečio dalį jis užsidirbo pragyveni- 
mui dirbdamas durininku, techniku įmonėje, aptarnaujančioje 
tepalinius katilus, indų plovėju ir mokyklos ūkvedžiu. Iš visur jį 
išgrūdo, kai pasirodydavo darbe smarkiai girtas arba įsiveldavo 
į įvairiausias peštynės. Ukvedžio darbo neteko po keleto mėne- 
sių, nes viena mokytoja padavė skundą už šiurkštų seksualinį 
priekabiavimą ir grėsmingą elgesį. 

1987-aisiais jis buvo nuteistas pinigine bauda ir mėnesiu lais- 
vės atėmimo už automobilio nuvarymą, vairavimą išgėrus ir 
vogtų daiktų laikymą. Kitais metais jį nuteisė bauda už nelegalų 
ginklo laikymą. 1990-aisiais jį teisė už dorovės nusikaltimą, ku- 
rio pobūdis kriminaliniame teistumo registre nebuvo nurody- 
tas. 1991-aisiais buvo patrauktas baudžiamojon atsakomybėn už 
neteisėtą grasinimą, bet išteisintas. Jau tais pačiais metais jis vėl 
teistas baudomis ir lygtiniu laisvės atėmimu už alkoholio kont- 
rabandą. 1992-aisiais gavo tris mėnesius laisvės atėmimo už savo 

merginos sumušimą ir neteisėtą grasinimą jos seseriai. Nuo to 
laiko jis buvo susiėmęs iki pat 1997-ųjų, kai buvo nuteistas už 
smulkaus masto vogtų daiktų laikymą ir sunkų kūno sužaloji- 
mą. Tąkart jam skyrė dešimt mėnesių laisvės atėmimo. 

Jo jaunesnysis brolis Haris Ranta atsekė jam iš paskos į Šve- 
diją 1982-aisiais ir ištisą dešimtmetį pradirbo sandėlio darbinin- 
ku. Išrašas iš teistumo registro rodė, kad jis teistas tris kartus. 
199g0-aisiais — už draudimo sukčiavimą. 1992-aisiais ši bausmė 
pasipildė dvejais metais už sunkų kūno sužalojimą, vogtų daik- 
tų laikymą, vagystę, vagystę stambiu mastu ir išžaginimą. Jis 
buvo deportuotas į Suomiją, bet jau 1996-aisiais grįžo į Švediją, 
kur vėl buvo nuteistas dešimt mėnesių kalėti už kūno sužaloji- 
mą ir išžaginimą. Nuosprendis buvo apskųstas, antrosios ins- 
tancijos teismas patikėjo Hario Rantos parodymais ir išteisino 
jį dėl kaltinamojo punkto apie išžaginimą. Tačiau nuosprendis 
dėl kūno-sužalojimo liko galioti, ir jis sėdėjo kalėjime šešis mė- 
nesius. 2000-aisiais Haris Ranta buvo vėl paduotas į teismą už 
neteisėtą grasinimą ir išžaginimą. Tačiau skundą nukentėjusioji 
atsiėmė, byla buvo nutraukta. 

Ji susekė jų dabartinius adresus ir nustatė, kad Ato Ranta 
gyvena Nursborge, o Haris Ranta Albyje. 


PAOLO ROBERTO JAUTĖ susierzinimą jau penkioliktą kar- 
tą rinkdamas Miriam Vu numerį ir klausydamasis balso pašto 
žinutės, kad abonentas šiuo metu nepasiekiamas. Butą Lundo 
gatvėje jis lankydavo po keletą kartų per dieną nuo to momento, 
kai apsiėmė ją surasti. Jos durys kaip buvo taip ir liko aklinai 
uždarytos. 

Jis pašnairavo į laikrodį. Truputis po aštuonių, antradienio 
vakaras. Turi juk ji kada nors grįžti namo. Jis puikiai suprato, 
kodėl Miriam Vu sąmoningai nerodo akių, tačiau pats baisiau- 
sias žiniasklaidos antpuolis jau buvo atslūgęs. Jis nusprendė, ko 
gi, užuot laksčius pirmyn ir atgal kaip staklių šaudyklė, negsitai- 

syti prie jos laiptinės durų ir nepalaukti, kol ji pasirodys, na kad 
ir pasiimti pamainos naujų drabužių ar šiaip ko. Jis pasiruošė 
termosą kavos, pasidarė sumuštinių. Prieš išeidamas iš namų, 
persižegnojo prie kryžiaus su madona. 

Automobilį jis pasistatė maždaug už trisdešimties metrų nuo 
laiptinės durų Lundo gatvėje ir atlošė sėdynę, kad pasidarytų 
daugiau vietos kojoms. Negarsiai paleido radiją. Buvo prisikli- 
javęs iš vakarinio laikraščio išsikirptą Miriam Vu nuotrauką. 
Daili, konstatavo jis ir kantriai stebėjo tuos retus praeivius, trau- 
kiančius pro šalį. Miriam Vu pro šalį nepraėjo. 

Jis bandė prisiskambinti jai kas dešimt minučių. Apie devintą 
vakaro bandymus teko nutraukti, nes mobiliojo baterija pyptelė- 
jusi įspėjo, kad tuoj išsikraus. 


ANTRADIENĮ PERO OKĖS SANDSTRIOMO būklę tiks- 
liausiai būtų apibūdinęs žodis „apatija“. Naktį jis pratūnojo ant 
svetainės sofos, nepajėgdamas nei nueiti atsigulti, nei suvaldyti 
staigių verksmo priepuolių, ištinkančių jį kas tam tikrą laiko 
tarpą. Rytą jis nusigavo iki alkoholio parduotuvės Solnos centre, 
nusipirko tris šimtus „Skonės“ ir paskui grįžęs ant sofos išgėrė 
maždaug pusę butelio. 

Tik vakare jo sąmonę pasiekė mintis, kokioje atsidūręs situa- 
cijoje, ir jis ėmė mąstyti, ko imtis. Troško, kad niekada gyveni- 
me nebūtų nė girdėjęs apie brolius Ato ir Har; Rantas su visom 
jų kekšėm. Jis nepajėgė suvokti, kaip galėjo būti toks kvailas, 
kad leidosi nuviliojamas į butą Nursborge, kur Ato surišo sep- 
tyniolikmetę iki sąmonės netekimo nuo narkotikų apsvaigusią 
Inesą Hamujarvi išskėstomis kojomis, mesdamas jam iššūkį, 
kuris iš jųdviejų didesniu kotu. Jiedu darbavosi paeiliui, ir jis lai- 
mėjo varžybas tą vakarą ir naktį pademonstruodamas nemenką 
skaičių įvairiausio plauko seksualinių pasiekimų. 

Inesa Hamujarvi keletą kartų buvo atsipeikėjusi ir beprade- 
danti protestuoti. Ato bematant pajusdavo pareigą pusvalandį 
tai mušti, tai girdyti ją degtine, paskui ji likdavo palaimingai 
nuskausminta, o Ato kviesdavo Perą Okę dar pasimankštinti. 

Prakeikta kekšė. 

Rupūs miltai, koks jis buvo kvailas. 

Tikėtis pasigailėjimo iš „Millennium“ jis negali. Jie juk iš to- 
kių skandalų ir gyvena. 

Jis mirtinai bijo beprotės Salander. 

Jau nekalbant apie tą pabaisą blondiną. 

Jis negali nueiti į policiją. 

Jis negali pats vienas visko išspręsti. Tikėtis, kad problema 
išsispręs pati savaime, - iliuzija. 

Liko tik viena nedaug žadanti galimybė, kad jam parodys 
bent trupinėlį užuojautos ir galbūt pasiūlys kokį nors išsigelbėji- 
mą. Jis suvokė, kad griebiasi šiaudo. 

Tačiau tai vienintelė išeitis. 

Po pietų jis sukaupė drąsą ir paskambino Hariui Rantai į mo- 
bilųjį. Niekas neatsiliepė. Jis bandė prisiskambinti Hariui Ran- 
tai iki pat dešimtos vakaro, bet paskui pasidavė. Pamąstęs apie 
reikalą netrumpą valandėlę (ir pasistiprinęs degtinės likučiais) 
paskambino Ato Rantai. Atsiliepė Silvija, Ato Rantos draugė. 
Jis sužinojo, kad broliai Rantos atostogauja Taline. Ne, Silvi- 
ja nežinanti, kaip su jais susisiekti. Ne, ji nė neįsivaizduojanti, 
kada broliai Rantos žada grįžti — jie išvykę į Estiją neribotam 
laikui. 

Silvija iš balso atrodė patenkinta. 

Peras Okė Sandstriomas susmuko ant svetainės sofos. Jis 
nebuvo tikras, ar jaustis sugniuždytam, ar su palengvėjimu at- 
sikvėpti, nes Ato Rantos nėra namie ir jam nereikės aiškintis. 
Bet galima numanyti, kad kažkas atsitiko, ir broliai Rantos, dėl 
įvairių priežasčių suglaudę ausis, nusprendė paatostogauti Tali- 
ne. Tai Perui Okei Sandstriomui buvo menka paguoda. 

PAOLO ROBERTO NEMIEGOJO, tačiau buvo taip giliai 
paskendęs mintyse, kad neišsyk pastebėjo moterį, apie vienuo- 
liktą vakaro pėsčiomis ateinančią nuo Hiogalido bažnyčios. Jis 
pamatė ją užpakaliniame veidrodėlyje, tačiau mirksniu atpažino 
tik tada, kai ji už kokių septyniasdešimties metrų praėjo pro 
gatvės žibintą ir jis staigiai pasuko galvą. Miriam Vu. 

Jis atsisėdo. Pirmasis impulsas - išlipti iš automobilio. Paskui 
suvokė, kad taip ją išgąsdins ir kad geriau palaukti, kol ji prieis 
laiptinės duris. 

Tą pačią akimirką, kai jį aplankė ši mintis, jis pastebėjo gat- 
ve atvažiuojantį tamsų furgoną ir stabdantį ties Miriam Vu. 
Apstulbęs Paolo Roberto stebėjo, kaip vyriškis — baltaplaukis 
velniško dydžio bestija — iššoko pro galines atstumiamas duris 
ir sugriebė Miriam Vu. Mergina, matyt, buvo sučiupta visiškai 
nepasiruošusi. Ji bandė išsirangyti žengdama atgal, tačiau mil- 
žinas blondinas laikė tvirtai ją suėmęs už riešo. 

Paolo Roberto tiesiog išsižiojo pamatęs, kaip dešinioji Mi- 
riam Vu koja žaibiškai pakilo lanku. Tiesa, ji užsiiminėja kik- 
boksu. Jos koja spyrė milžinui blondinui į galvą. Spyris, regis, 
jam buvo nė motais. Jis tik kilstelėjo ranką ir skėlė Miriam Vu 
antausį. Paolo Roberto išgirdo smūgį būdamas už šešiasdešim- 
ties metrų. Miriam Vu krito paslika lyg trenkta žaibo. Milžinas 

blondinas pasilenkęs pakėlė ją viena ranka ir tikrąja to žodžio 
prasme sviedė į automobilį. Tik tada Paolo Roberto atsipeikėjo 
ir sučiaupė žandikaulius. Atplėšęs automobilio dureles tekinas 
pasileido prie furgono. 

Jau po keleto žingsnių suvokė, koks bevaisis jo ketinimas. Ma- 
šina, į kurią tarsi bulvių maišą nušveitė Vu, švelniai apsisuko šimtu 
aštuoniasdešimties laipsnių kampu ir jau buvo važiuojamojoje da- 
lyje, o jis tik vos ne vos ėmė bėgti. Automobilis nulėkė Hiogalido 
bažnyčios pusėn. Paolo Roberto apsigrįžo ir kaip kulka nulėkęs 
atgal prie savo automobilio metėsi už vairo. Mašina šoko iš vie- 
tos, jis taip pat apsisuko šimtu aštuoniasdešimt laipsnių kampu. 
Privažiavus sankryžą, furgonas jau buvo prapuolęs. Jis stabtelėjo, 
pasižvalgė Hiogalido gatvės kryptimi ir paskui nusprendė paban- 
dyti laimę sukdamas į kairę, į Hurno gatvę. 

Ten jį pasitiko raudona šviesa, bet kitų automobilių nebuvo, 
tad jis dairydamasis nulėkė pirmyn. Vieninteliai užpakaliniai ži- 
bintai, kuriuos jis matė, kaip tik pasuko į kairę, Liljeholmo tilto 
link ties Longholmo gatve. Buvo neaišku, ar tai ir yra furgonas, 
tačiau tai vienintelis matomas automobilis, ir Paolo Roberto iki 
galo užmynė sankabą. Prie Longholmo gatvės teko sustoti ties 
raudona šviesa ir praleisti automobilius, važiuojančius iš Kungs- 
holmeno, o brangios sekundės tiksėjo. Kai priekyje sankryža 
liko tuščia, jis vėl paspaudė sankabą iki pat galo ir nulėkė per 
raudoną šviesą, iš visos širdies trokšdamas šiuo metu išvengti 
susidūrimo su policijos patruliu. 

Liljeholmo tiltą jis pervažiavo kur kas didesniu už leistiną 
greičiu, o pravažiuodamas patį mikrorajoną, greitį dar padidino. 
Vis dar nebuvo tikras, ar vejasi furgoną, ir nežinojo, ar šis dar 
nebus pasukęs į Griondalį ar Orstą. Užuot svarstęs, vėl paban- 
dė laimę iki galo užmindamas sankabą. Jis lėkė zigzagais šimtu 
penkiasdešimties kilometrų per valandą greičiu, skriedamas pro 
įstatymui paklusnius retus vairuotojus, numanydamas, kad vie- 
nas kitas užsirašys jo registracijos numerius. 

Pakilęs iki Bredengo vėl pamatė automobilį. Prisivijęs per 
kokius penkiasdešimt metrų, įsitikino, kad kaip tik jo jam ir 
reikia. Sumažinęs greitį iki maždaug devyniasdešimties, ėmė 
važiuoti iš paskos atsilikęs kokius du šimtus metrų. Ir tik tada 
vėl ėmė kvėpuoti. 


VOS ŽNEKTELĖJUSI ANT GRINDŲ, Miriam Vu pajuto, 
kaip kaklu teka kraujas. Kraujavo iš nosies. Jis perskėlė jai apa- 
tinę lūpą ir tikriausiai numušė nosikaulį. Užpuolimas užklupo 
tarsi perkūnas iš giedro dangaus, visos jos pastangos pasiprie- 
šinti buvo sutriuškintos akimirksniu. Ji suvokė, kad automobi- 
lio variklis užsivedė jos užpuolikui dar neuždarius stumdomų 
durų. Vieną sekundę, automobiliui sukant, milžinas blondinas 
susvyravo. 

Tik to ir laukusi Miriam Vu pasisuko, klubais įsirėmė į grin- 
dis. Milžinas blondinas atsigręžė, ji spyrė. Pataikė jam į galvos 
šoną. Ji matė žymę, kur pataikė jos kulnas. Toks smūgis turėjo 
jį sužaloti. 

Jis suglumęs pažvelgė į ją. Paskui šyptelėjo. 

Viešbatie, kas čia per pabaisa. 

Ji spyrė dar kartą, tačiau jis sučiupo koją ir suktelėjo pėdą taip 
smarkiai, kad ji suklikusi iš skausmo buvo priversta persiversti 
ant pilvo. 

Paskui pasilenkęs pliaukštelėjo jai delnu. Pataikė į galvos 
šoną. Miriam Vu iš akių pasipylė žiežirbos. Atrodė, lyg būtų 
vožęs kūju. Jis atsisėdo jai ant nugaros. Ji pabandė nusipurtyti 
jį, bet jis buvo toks sunkus, kad ji nesugebėjo pajudinti jo nė 
per milimetrą. Užsukęs jai rankas už nugaros, surakino antran- 
kiais. Ji buvo bejėgė. Miriam Vu staiga sukaustė paralyžiuojanti 
baimė. 


GRĮŽDAMAS NAMO IŠ TIURESĖS, Mikaelis Bliumkvis- 


tas važiavo pro Glubeną. Visą popietę ir vakarą praleido pas 

prostitučių klientus, net tris pagal sąrašą. Ir ničnieko nelaimė- 
jo. Susitiko su panikos ištiktais personažais, jau susidūrusiais su 
Dagu Svensonu ir tik laukiančiais, kada jiems ant galvos užgrius 
dangus. Jie maldavo ir apeliavo į sąžinę. Jis išbraukė visus iš as- 
meniškai susidaryto galimų žudikų sąrašo. 

Pravažiuodamas Skanstulio tiltą, jis išsitraukė mobilųjį ir pa- 
skambino Erikai Berger. Ji neatsiliepė. Jis pabandė prisiskam- 
binti Malinai Erikson. Ji taip pat neatsiliepė. Po galais. Jau vėlu, 
o jam reikėjo su kuo nors pasitarti. 

Pasvarstęs, gal Paolo Roberto bus pasiekęs kokių rezultatų 
ieškodamas Miriam Vu, surinko jo numerį. Kol šis atsiliepė, nu- 
aidėjo penki signalai. 

— Alio, čia Paolo. 

— Labas, čia Bliumkvistas. Norėjau paklausti, kaip sekasi... 

— Bliumkvistai, aš dabar žrrrrrrkšt frrrrrkšt mašinoje su Mi- 
riam. 

— Negirdžiu. 

— Trrrrrrkšt trrrrrkšt trrrrrrkšt. 

— Tu kažkur dingsti. Aš tavęs negirdžiu. 

Ir pokalbis nutrūko. 


PAOLO ROBERTO NUSIKEIKĖ. Mobiliojo baterija išsi- 
krovė kaip tik jam pravažiuojant Fitją. Jis paspaudė mygtuką 
On, telefonas vėl atsigavo. Surinko gelbėjimo tarnybos nume- 
rį, tačiau tą pat akimirką, kai kažkas atsiliepė, mobilusis vėl 
išsijungė. 

Prakeikimas. 

Jis turėjo telefono įkroviklį, tinkantį į prietaisų skydelio liz- 
dą. Įkroviklis guli namuose, koridoriuje ant komodos. Jis nu- 
sviedė mobilųjį ant keleivio sėdynės ir susikaupė, kad nepames- 
tų iš akių užpakalinių furgono žibintų. Jo BMW degalų bakas 
pilnutėlis, be šansų, kad nuo jo pabėgs kažkoks furgonas. Tačiau 

jis nenorėjo atkreipti į save dėmesio, tad leido atstumui išaugti 
iki kelių šimtų metrų. 

Sušsiktas steroidinis monstras talžo panelę man akyse. 14 bjaurybę 
aš basigausiu. 

Būtų jo mintis išgirdusi Erika Berger, būtų pavadinusi jį m2a- 
cho kaubojumi. Paolo Roberto tai vadino sukilusiais nervais. 


MIKAELIS BLIUMKVISTAS PRASUKO pro Lundo gatvę, 
tačiau konstatavo, kad visas Miriam Vu namas skendi tamsoje. 
Jis dar kartą pabandė paskambinti Roberto, tačiau tik sužinojo, 
kad abonentas šiuo metu nepasiekiamas. Kažką suburbėjęs nu- 
važiavo namo, išsivirė kavos ir pasidarė sumuštinių. 


KELIONĖ AUTOMOBILIU TRUKO ilgiau nei Paolo Ro- 
berto buvo tikėjęsis. Jie pasiekė Siodertelję, paskui E20 greitke- 
liu pasuko Strengneso link. Netrukus už Niukvarno furgonas 
pasuko į kairę, į siauresnius Siormlando provincijos kelius. 

Taip padidėjo pavojus, kad jį pastebės ir atkreips dėmesį. Pa- 
olo dar labiau atleido sankabos pedalą, taip vėl padidindamas 
atstumą iki furgono. 

Paolo nebuvo tikras dėl geografijos, tačiau, kiek susigaudė, 
jie pravažiavo kairiąją Ingerno ežero pusę. Pametęs furgoną iš 
akių, padidino greitį. Išvažiavęs į ilgą tiesią atkarpą vėl ėmė va- 
žiuoti lėčiau. 

Furgono nebebuvo. Aplink šakojosi daugybė siaurų keliukų. 
Jis pametė bėglius. 


MIRIAM VU JAUTĖ SKAUSMĄ veide ir sprande, tačiau, 
kad ir atsidūrusi beviltiškoje padėtyje, sutramdė paniką bei bai- 
mę. Jis daugiau jos nebemušė. Jai leido atsisėsti ir atsiremti į 
vairuotojo sėdynę. Rankos surištos už nugaros, burna užklijuota 
plačia lipnia juosta. Viena šnervė priskretusi kraujo ir jai buvo 
sunku kvėpuoti. 

Ji stebėjo milžiną blondiną. Užklijavęs jai burną, jis nebepa- 
sakė nė žodžio ir apskritai ja nesidomėjo. Ji apžiūrinėjo Žymę, 
likusią nuo jos spyrio. Toks smūgis turėjo sukelti gausius sužalo- 
jimus, o jis vargu ar apskritai ką nors pajuto. Tai nenormalu. 

Jis buvo milžiniškas, nežmoniškai tvirto sudėjimo. Raume- 
nys liudijo apie daugybę valandų, kiekvieną savaitę praleidžia- 
mų sporto salėje. Tačiau jis nebuvo kultūristas, raumenys atrodė 
visiškai natūralūs. Plaštakos didelės kaip keptuvės. Ji suprato, 
kodėl pasijuto tarsi priplota kūju, kai jis jai trenkė antausį. 

Furgonas kratėsi duobėtu keliu. 

Ji nė neįsivaizdavo, kur jie atsidūrė, tik numanė, kad, pava- 
žiavę gerą kelio gabalą E4 greitkeliu į pietus, įsuko į mažesnį 
vieškelį. 

Ji žinojo, kad net jei rankos ir būtų laisvos, ji neturi jokių 
šansų laimėti prieš milžiną blondiną ir jautėsi visiška bejėgė. 


MALINA ERIKSON PASKAMBINO Mikaeliui Bliumkvis- 
tui netrukus po vienuoliktos, kai jis, jau įžengęs į namus, pasi- 
ruošė kavos ir stovėdamas virtuvėje riekė duoną sumuštiniams. 

— Atsiprašau, kad taip vėlai skambinu. Bandžiau tave pagauti 
kelias valandas, bet tu neatsiliepei. 

— Atleisk. Buvau išsijungęs mobilųjį, nes dieną tikrinau kelis 
klientus. 

— Radau kai ką įdomaus, - tarė Malina. 

— Klausau. 

— Čia dėl Bjurmano, kur turėjau pasirausti jo praeityje. 

— Taip? 

— Gimė 1950 m., pradėjo studijuoti teisę 1970-aisiais. Juristu 
tapo 1976-aisiais, pradėjo dirbti advokatų biure „Klangas ir Rei- 
nė“ 1978-aisiais, įkūrė savo biurą 1989-aisiais. 

— Supratau. 

— Be to, labai trumpą laiką 1976-aisiais dirbo teisėjo padėjė- 
ju, vos kelias savaites. Iškart, tik gavęs diplomą, dvejus metus, 
nuo 1976-ųjų iki 1978-ųjų, dirbo juristu Valstybinėje policijos 
valdyboje. 

— Ir ką? 

— Aš patikrinau, kokios buvo jo pareigos. Kol prisikasiau, 
teko pavargti. Šiaip ar taip jis buvo saugumo policijos juristas 
konsultantas. Dirbo užsieniečių skyriuje. 

— Po velnių, ką tu pasakei? 

— Kitais žodžiais tariant, jis ten dirbo kartu su tuo Bjorku. 

— Prakeiktas Bjorkas. Nė žodžiu neužsiminė, kad yra dirbęs 
kartu su Bjurmanu. 


FURGONAS TURĖTŲ BŪTI netoliese. Paolo Roberto kart- 
kartėmis taip atsilikdavo, kad pamesdavo jį iš akių, tačiau prieš 
galutinai prapuldamas automobilis šmėkštelėjo vos prieš minu- 
tę. Paolo pavažiavo atbulas kelkraščiu ir apsisukęs grįžo į šiaurę. 
Važiavo iš lėto, stebėdamas šoninius keliukus. 

Vos už šimto penkiasdešimties metrų pro plyšį miško sienoje 
jis staiga pastebėjo siaurą šviesos pluoštelį. Kitoje kelio pusėje 
tamsavo siauras miško keliukas, jis pasuko vairą. Sustojo pra- 
važiavęs kelias dešimtis metrų. Paliko dureles nerakintas ir te- 
kinas nubėgo keliuku, peršoko per griovį trokšdamas, kad būtų 
pasiėmęs žibintuvėlį, nes teko skverbtis per medžius ir lapuočius 
krūmus. 

Miškas tebuvo tik siaura uždanga nuo kelio. Staiga jis atsi- 
dūrė smėlingoje aikštelėje. Akies krašteliu užmatęs kelis žemus 
tamsius pastatus, pasuko prie jų. Nelauktai prie vieno pastato 
krovininės rampos įsižiebė apšvietimas. 

Paolo susmuko ant kelių ir nuščiuvo. Po sekundės pastato 
viduje užsidegė šviesa. Iš pažiūros tai buvo gerų trisdešimties 
metrų ilgio sandėlys su siaurų langų virtine pačiame fasado vir- 
šuje. Kiemas užankštas konteineriais, dešinėje — geltonas krau- 

tuvas. Šalia jo tvyksčiojo baltas Vo/vo. Lauko žibinto šviesoje 
jis netikėtai priekyje vos už dvidešimt penkių metrų pastebėjo 
pastatytą furgoną. 

Tada tiesiai prieš jį pakrovimo vartuose atsidarė durys. Vy- 
riškis šviesiais plaukais, nuo alaus išsprogusiu pilvu išėjo į lauką, 
prisidegė cigaretę. Jam pasukus galvą, Paolo durų angos šviesoje 
pastebėjo arklio uodegą. 

Klūpėdamas Paolo sustingo kaip statula. Vyriškis, esantis vos 
už dvidešimties metrų, galėjo jį kuo puikiausiai matyti, tačiau jį 
apakino žiebtuvėlio šviesa. Po valandėlės ir Paolo, ir vyriškis su 
arklio uodega išgirdo iš furgono sklindantį prislopintą riksmą. 
Kai arkliauodegis pasuko automobilio link, Paolo iš lėto prisi- 
plojo prie žemės. 

Jis girdėjo, kaip sudžeržgė stumdomos durys, pamatė, kaip iš 
jo iššoko milžinas blondinas, paskui susilenkęs įlindo į mašiną 
ir ištraukė Miriam Vu. Pasikišęs ją visą spurdančią po pažasčia 
nusinešė tarsi šapelį. Vyriškiai lyg ir persimetė keletu žodžių, 
tačiau Paolo negirdėjo, ką jie sakė. Vyriškis su arklio uodega 
atsidarė automobilio dureles iš vairuotojo pusės ir įlipo. Užve- 
dęs variklį apsuko kiemą siauru lanku. Šviesos pluoštas nekliudė 
Paolo vos per keletą metrų. Furgonas nutolo privažiuojamuoju 
keliuku, Paolo girdėjo pamažu silpstant; variklio burzgimą. 

Per duris pakrovimo vartuose milžinas blondinas įsinešė Miriam 
Vu į vidų. Paolo matė, kaip pastogėje išsidėsčiusių langų stiklais 
šmėkštelėjo šešėlis, rodos, judėdamas į atokesniąją pastato pusę. 

Jis atsargiai pakilo. Drabužiai spėjo prisigerti drėgmės. Vie- 
nu metu užplūdo ir palengvėjimas, ir nerimas. Palengvėjo, nes 
pavyko susekti furgoną, ir Miriam Vu ranka pasiekiama. Antra 
vertus, jis jautė nerimą ir kad su milžinu blondinu reikia būti 
atsargiam — su Miriam Vu jis elgėsi tarsi su maišeliu maisto 
produktų. Kiek Paolo spėjo įžiūrėti, jis buvo milžiniško ūgio ir 
sudarė nežmoniškai galingo Žmogaus įspūdį. 

Logiškiausia būtų atsitraukti ir sukelti ant kojų policiją. Bet 
mobilusis be jokių gyvybės ženklų. Be to, jis tik apytikriai nu- 
manė, kur atsidūręs, ir nebūtų galėjęs tiksliai nupasakoti kelio. 
Neturėjo ir jokio supratimo, kas vyksta su Miriam Vu viduje. 

Jis iš lėto apsuko pastatą pusračiu konstatuodamas, kad įėji- 
mas, regis, tik vienas. Po dviejų minučių vėl atsidūrė prie įėjimo, 
priverstas apsispręsti. Paolo neabejojo, kad milžinas blondinas — 
blogietis. Pagrobė ir sumušė Miriam Vu. Vis dėlto Paolo ne- 
jautė didelės baimės — pasitikėjimas savimi liejosi per kraštus, 
jis žinojo, kad gali duoti grąžos, jei bus nueita iki kumštynių. 
Klausimas tiktai, ar vyriškis pastate ginkluotas ir ar viduje yra 
daugiau žmonių. Jis dvejojo. Be milžino blondino ir Miriam Vu 
daugiau nieko neturėtų būti. 

Pakrovimo vartai buvo pakankamai dideli, kad per jį be 
problemų vidun įvažiuotų krautuvas, tačiau buvo iškirstos ir pa- 
prastos durys. Nuspaudęs rankeną, Paolo atidarė jas. Jis pateko į 
didžiulę apšviestą sandėlio patalpą, priverstą šlamšto, sudrisku- 
siusių kartoninių dėžių ir šiukšlių. 


MIRIAM VU JAUTĖ, KAIP skruostais teka ašaros. Ji verkė 
ne tiek iš skausmo, kiek iš bejėgiškumo. Kelionės metu milžinas 
elgėsi su ja tarsi su tuščia vieta. Furgonui sustojus, jis atlupo jai 
nuo burnos izoliacinę juostelę, iškėlė ją, įnešė į vidų be men- 
kiausių pastangų ir bloškė ant cementinių grindų, neatsižvelg- 
damas nei į maldavimus, nei į protestus. Kai jis pažvelgė į ją, 
akys buvo šaltos kaip ledas. 

Miriam Vu staiga nebeliko jokių abejonių, kad ji šiose san- 
dėlio patalpose mirs. 

Atsukęs jai nugarą jis nuėjo prie stalo, atsidarė butelį mine- 
ralinio vandens, atsigėrė dideliais gurkšniais. Kadangi kojos ne- 
buvo apvyniotos lipnia juosta, ji pabandė stotis. 

Jis atsisuko ir nusišypsojo. Jis arčiau durų už ją, ji jokiu būdu 
nespės pribėgti. Nusiminusi vėl susmuko ant kelių, siusdama 

pati ant savęs. Ne aš būsiu, bliam, jei basiduosiu be kovos. Ji vėl 
atsistojo ir sukando dantis. Nagi, tu, riebi kiaule. 

Už nugaros surištomis rankomis ji jautėsi nerangi ir sun- 
kiai išlaikė pusiausvyrą, tačiau kai jis pasuko prie jos, ji pradė- 
jo eiti ratu, norėdama nutaikyti momentą. Paskui žiebė spyrį 
į šonkaulius, apsigręžė ir vėl spyrė, šįsyk į šakumą. Pataikė į 
klubą, atsitraukė per žingsnį ir pakeitė koją, ruošdamasi kitam 
spyriui. Surištomis už nugaros rankomis ji nesugebėjo išlaiky- 
ti pusiausvyros, kad pataikytų į veidą, užtat smarkiai pliekė į 
krūtinkaulį. 

Ištiesęs ranką jis sučiupo ją už peties, apsuko aplink tarsi 
popierinę lėlę ir vieną vienintelį kartą, netgi nelabai smarkiai, 
tvojo kumščiu jai per inkstus. Paralyžiuojantis skausmas per- 
skrodė diafragmą, Miriam Vu sukliko tarsi netekusi proto ir vėl 
susmuko ant kelių. Jis dar kartą vožė jai antausį, ji parvirto ant 
grindų. Kilstelėjęs koją spyrė jai į pašonę. Jai užtraukė kvapą ir 
ji išgirdo, kaip traška šonkauliai. 


PAOLO ROBERTO NEMATĖ mušimo, tik staiga išgirdo, 
kaip Miriam Vu sukliko iš skausmo. Riksmas buvo aštrus ir 
šaižus, tačiau nutilo vos po akimirkos. Pasukęs galvą į triukšmą, 
Paolo sukando dantis. Už pertvaros buvo dar vienas kambarys. 
šį kaip tik tada, kai milžinas blondinas atvertė Miriam Vu ant 
nugaros. Keletui sekundžių dingęs iš akiračio, milžinas staiga 
grįžo su motoriniu pjūklu, kurį pastatė ant grindų jai priešais. 
Roberto nustebęs išplėtė akis. 

— Dabar atsakysi man į paprastą klausimą. 

Balsas buvo keistai aukštas, lyg nebūtų patyręs mutacijos. Pa- 
olo atkreipė dėmesį į akcentą. 

— Kur yra Lisbeta Salander? 

— Nežinau, - sušnibždėjo Miriam Vu. 

— Atsakymas nepriimtas. Duosiu tau dar vieną šansą, paskui 
jungiu šitą. 

Ir atsitūpęs paplekšnojo motorinį pjūklą. 

— Kur slepiasi Lisbeta Salander? 

Miriam Vu papurtė galvą. 

Paolo dvejojo. Tačiau kai milžinas blondinas ištiesė ranką 
motorinio pjūklo, Paolo Roberto trimis ryžtingais žingsniais 
įsiveržė į patalpą ir trenkė kietą dešiniosios kablį jam į inkstus. 

Visame pasaulyje boksininkas Paolo Roberto išgarsėjo ne to- 
dėl, kad ringe elgdavosi kaip mėmė. Per savo profesionalo kar- 
jerą jis dalyvavo trisdešimt trijuose mačuose, iš jų laimėjo dvide- 
šimt aštuonis. Trenkęs smūgį jis tikėjosi reakcijos, tarkime, kad 
jo pratybų objektas pritūptų su kokia nors skaudama vieta, bet 
jam pasirodė, kad iš visų jėgų įvarė ranką į betoninę sieną. Pa- 
našaus jausmo nė karto nebuvo patyręs per visus ringe praleistus 
metus. Jis apstulbęs pakėlė akis į milžinžmogį. 

Šis atsigręžė ir ne mažiau nustebęs įsispoksojo į boksininką. 

— Gal geriau muškis savo svorio kategorijoj, - pasiūlė Paolo 
Roberto. 

Ir netaupydamas raumenų jėgos į diafragmą paleido seriją „de- 
šinė-kairė-dešinė“ . Tai buvo sunkūs smūgiai į torsą, bet atrodė, 
tarsi jis daužytų sieną. Vienintelis efektas — milžinas Žengtelėjo 
atgal, labiau iš nuostabos nei dėl smūgių. Ir staiga nusišypsojo. 

— Juk čia Paolo Roberto, — nustebo milžinas blondinas. 

Paolo suglumęs sustojo. Jis ką tik dėjo keturis smūgius, po 
kurių pagal visas taisykles milžinas blondinas turėjo išsitiesti 
ant grindų, o jis pasukti į savo ringo kampą, ir teisėjas turėjo 
pradėti skaičiuoti. Tačiau nė vienas iš smūgių nepadarė nė men- 
kiausio poveikio. 

Viešbatie. Čia kažkokia anomalija. 

Paskui nelyg sulėtintam kine jis pamatė, kaip dešinioji blon- 
dino ranka atskrieja oru. Jis judėjo nerangiai, iš anksto parody- 

damas, kad ruošiasi suduoti. Paolo išsilenkė ir iš dalies atrėmė 
smūgį kairiuoju pečiu. Atrodė, lyg būtų gavęs geležiniu kuolu. 

Paolo atsitraukė per du žingsnius, iš naujo pajutęs pagarbą 
savo priešininkui. 

Su juo kažkas negerai. Pats velnias nedaužo taip smarkiai. 

Jis automatiškai atmušė kairės smūgį dilbiu ir bematant paju- 
to nepakeliamą skausmą. Ir nebespėjo apsiginti nuo dešiniosios 
smūgio, atskriejusio tarsi iš niekur ir pataikiusio į kaktą. 

Paolo Roberto atbulas tarsi girtas iššlitiniavo pro duris. Kra- 
tydamas galvą su trenksmu užvirto ant sukrautų medinių padė- 
klų ir bematant pajuto, kaip veidu pasipylė kraujas. 

Perplėšė antakį. Reikės siūti. Ir vėl. 

Jau kitą akimirką milžinas išdygo priešais, ir Paolo Roberto 
instinktyviai nusirito į šoną. Jis per plauką išsisuko dar vieno 
kūjo smūgio milžiniškais kumščiais. Žaibiškai atsitraukęs tris 
keturis žingsnius, iškėlė rankas gindamasis. Paolo Roberto buvo 
sužeistas. 

Milžinas blondinas stebėjo jį smalsiomis akimis, kone sma- 
gindamasis. Paskui ir jis užėmė gynybinę poziciją kaip Paolo 
Roberto. Vadinasi, jis boksininkas. Jie pradėjo iš lėto sukti ratus 
vienas apie kitą. 


TOS ŠIMTAS AŠTUONIASDEŠIMT sekundžių, sekusių 
paskui, buvo pats keisčiausias Paolo Roberto gyvenimo mačas. 
Nebuvo ringo virvių, nebuvo pirštinių. Sekundantai ir teisėjas 
nedalyvavo. Nesigirdėjo gongo, pertraukiančio susirėmimą ir 
pasiunčiančio priešininkus į ringo kampą keleto sekundžių per- 
traukėlei su vandeniu, kvapiąja druska ir rankšluosčiu apsivalyti 
kraujui iš akių. 

Paolo Roberto staiga suprato, kad kaunasi dėl gyvybės ar 
mirties. Visos treniruotės, visi metai, praleisti bedaužant smėlio 
maišus, kriaušės smūgiavimas ir daugybėje mačų sukaupta pa- 

tirtis susijungė į jį staiga užliejusią energiją, adrenaliną, pulsuo- 
jantį kaip niekada anksčiau. 

Jis jau plakė negailėdamas. Jie susikibo taip, kad Paolo metė 
visas jėgas, įtempė visus raumenis. Kairė, dešinė, kairė, dar kairė, 
grybšnis dešine į veidą, tūpt, kablys iš kairės, žingsnį atgal, pult 
dešine. Kiekvienas Paolo Roberto smūgis pasiekė tikslą. 

Jis kovojo svarbiausiame savo gyvenimo mače. Mušėsi ir 
kumščiais, ir smegenimis. Jam pavyko tūptelėti ir išvengti visų 
iki vieno milžino smūgių. 

Dešiniu kabliu į žandikaulį jis pataikė į dešimtuką, atro- 
dė, tarsi kumštyje iš vietos būtų iššokęs koks kaulas, nuo tokio 
smūgio priešininkas turėjo susmukti vietoje. Užmetęs akį į savo 
krumplius, pamatė, kad jie kruvini. Pastebėjo ir paraudimus bei 
patinimus milžino blondino veide. Tuo tarpu Paolo priešinin- 
kas, atrodo, smūgių net nejaučia. 

Paolo atsitraukė padarydamas pertraukėlę ir įvertindamas 
priešą. Jis ne boksininkas. Juda kaip boksininkas, bet boksuotis ne- 
moka nė už skatiką. Tik absimeta. Nemoka atsimušinėti. Aiškiai 
parodo, kur trenks. Ir labai jau lėtai dirba. 

Kitą akimirką milžinas Paolo į krūtinės ląstą pataikė kairį 
kablį. Tai buvo antras tikslus smūgis. Paolo pajuto, kaip visu 
kūnu nuvilnijo skausmas, subraškėjo šonkauliai. Jis pabandė at- 
sitraukti, bet užkliuvo už kažkokio šlamšto ant grindų ir parkri- 
to ant nugaros. Vieną sekundę matė, kaip milžinas pakibo virš 
jo, bet spėjo nusiridenti į šoną ir apsvaigęs vėl pakilo ant kojų. 

Jis atsitraukė stengdamasis sutelkti jėgas. 

Milžinas vėl artinosi prie jo, Paolo užėmė gynybinę poziciją. 
Jis tūpčiojo ir vėl tūpčiojo ir vėl traukėsi atatupstas. Skausmą 
jautė kaskart, kai atmušdavo smūgį petimi. 

Paskui atėjo ta akimirką, kurią su siaubu kada nors išgyve- 
na kiekvienas boksininkas. Jausmas, galintis aplankyti pačiame 
mačo įkarštyje. Jausmas, kad tavo jėgų negana, ir suvokimas — 
velnias, aš tuoj pralaimėsiu. 

Tai lemiama beveik kiekvieno bokso mačo akimirka. 

Tai tas momentas, kai staiga apleidžia jėgos, o adrenalinas 
pulsuoja taip smarkiai, kad užplūsta sunkumas tarsi paralyžius, 
o noras rezignuoti, kapituliuoti, pasiduoti tarsi vaiduoklis ima 
šmėžuoti už ringo. Tai ta valandėlė, kuri atsijoja profesionalus 
nuo profanų ir nugalėtojus nuo pralaimėtojų. Tik nedaugelis 
boksininkų, staiga atsidūrę prie bedugnės krašto, įstengia pa- 
kreipti mačą sau palankia linkme ir paversti akivaizdų pralai- 
mėjimą pergale. 

Kaip tik tai Paolo Roberto ir suvokė. Jis pajuto, kaip su- 
šniokštė galvoj, nuo to apėmė svaigulys, akimirką jam pasivai- 
deno, kad stebi sceną iš šalies, tarsi žiūrėtų į milžiną blondiną 
pro fotoaparato objektyvą. Svarbiausia tuo momentu mintis — 
pergalė ar pralaimėjimas. 

Paolo Roberto patraukė plačiu pusračiu norėdamas sukaupti 
jėgas ir laimėti laiko. Milžinas sekė paskui jį tikslingai, tačiau 
iš lėto, tarsi nė neabejotų, jog kova jau nulemta ir visgi norėtų 
užtęsti raundą. Jis boksuojasi, nors boksuotis nemoka. Jis žino, kas 
aš toks. Jis tik mėgdžiotojas, bet jo smūgio jėga beveik antgamtiška, 0 
pačiam jam visi smūgiai kaib nuo žąsies vanduo. 

Mintys vėlėsi Paolo galvoje, jis bandė įvertinti situaciją ir ap- 
sispręsti, ką toliau daryti. 

Visai netikėtai prisiminė naktį Mariehamne prieš dvejus me- 
tus, kai pačiu brutaliausiu būdu baigėsi jo, profesionalo, karjera, 
ringe susitikus su argentiniečiu Sebastianu Lujanu, ar teisingiau 
tariant, Sebastianui Lujanui jį patvarkius. Jis prisiprašė pirmo- 
jo savo gyvenimo nokdauno ir išbuvo be sąmonės penkiolika 
sekundžių. 

Jis dažnai galvodavo, kas tada buvo ne taip. Jis buvo puikiau- 
sios formos. Jis buvo susikaupęs. Sebastianas Lujanas nebuvo 
pajėgesnis. Tačiau argentinietis įsodino klasišką smūgį, ir staiga 
visas raundas išvirto į žemės drebėjimą. 

Vėliau stebėdamas vaizdajuostę jis matė save bejėgį, svirdu- 
liuojantį tarsi Antulis Donaldas. Nokdaunas ištiko jį po dvide- 
šimt trijų mačo sekundžių. 

Sebastianas Lujanas nebuvo pajėgesnis ar tvirtesnis. Skirtu- 
mai tarp jųdviejų buvo tokie minimalūs, kad mačas galėjo baig- 
tis ir atvirkštiniu rezultatu. 

Vienintelis rimtas skirtumas, kurį jis pajėgė sugalvoti, buvo 
tas, kad Sebastianas Lujanas bokso alko labiau nei Paolo Rober- 
to. ĮJeidamas į ringą Mariehamne, Paolo buvo nusiteikęs laimėti, 
bet neturėjo ūpo boksuotis. Tai jam jau nebereiškė gyvybės ar 
mirties. Pralaimėjimas jam nebereiškė katastrofos. 

Šiuo momentu, prabėgus pusantrų metų, jis tebebuvo bok- 
sininkas. Nebe profesionalas ir dalyvaudavo vien draugiškuose 
pasikumščiavimuose. Tačiau jis treniruodavosi ir nepriaugo svo- 
rio, nepradėjo plerti per liemenį. Žinoma, nebebuvo taip puikiai 
suderintas instrumentas kaip prieš mačą dėl čempiono titulo, 
kai kūnas būdavo šlifuojamas mėnesių mėnesius, tačiau jis te- 
bebuvo Paolo Roberto, jis tebebuvo šio to vertas. Skirtingai nuo 
mačo Mariehamne, susirėmimas sandėlyje reiškė gyvybę arba 
mirtį. 


IR PAOLO ROBERTO APSISPRENDĖ. Staigiai sustojęs 
prisileido milžiną blondiną prie pat savęs. Dėl akių užsimojo 
kairiąja, bet iš visų jėgų dėjo dešiniąja. Atiduodamas visą save, 
sužaibavo nežmonišku smūgiu, pataikė į burną ir nosį. Jo ataka 
buvo visiškai netikėta, mat prieš tai jis ilgai traukėsi. Pagaliau jis 
išgirdo, kad kažkas pasidavė, ir palydėjo pirmąjį smūgį kairės- 
dešinės-kairės serija, visą jėgą nukreipdamas į veidą. 

Milžinas blondinas boksavosi tarsi sulėtintam kine, stengda- 
masis duoti grąžos dešiniąja. Paolo jau iš anksto matė, kad jis 
ruošiasi smūgiui, ir išsilenkė milžiniško kumščio. Jis matė, kaip 
varžovas perkėlė svorį ant kitos kojos, tad žinojo, kad milžinas 
ketina toliau duoti kairiąja. Užuot atsimušęs, Paolo loštelėjo at- 

gal ir leido kairės smūgiui prašvilpti pro pat nosį. Atsakomasis 
jo smūgis smarkiai pataikė į šoną po pat šonkauliais. Kai milži- 
nas pasisuko, norėdamas sutikti išpuolį, Paolo kairioji iš apačios 
rėžė jam vėl tiesiai į nosį. 

Staiga jis pajuto, kad kiekvienas jo judesys ir poelgis yra visiš- 
kai teisingi, kad jis tobulai kontroliuoja padėtį. Galų gale priešas 
traukiasi. Iš nosies jam teka kraujas. Šypsenos nebeliko. 

Paskui milžinas blondinas spyrė. 

Koja pakilo ir visiškai netikėtai spyrė Paolo Roberto. Iš įpro- 
čio jis laikėsi bokso taisyklių ir visiškai nesitikėjo spyrio. Atro- 
dė, kad į šlaunies apačią virš kelio pataikė girnapusė, visą koją 
pervėrė aštrus skausmas. O ne. Jis žengė žingsnį atgal, dešinioji 
koja sulinko ir jis vėl užkliuvo už šlamšto. 

Iš viršaus į jį žvelgė milžinas. Jų akys susitiko vienai akimir- 
kai. Bet kas būtų supratęs, kas atsispindėjo jo žvilgsnyje. Mačas 
baigtas. 

Paskui milžino akys išsiplėtė, jam į šakumą iš nugaros spyrė 


Miriam Vu. 


KIEKVIENAS MIRIAM VU kūno raumuo skaudėjo, bet jai 
kažkaip pavyko surištas rankas perkelti į priekį. Jos būklės as- 
meniui tai buvo akrobatinis milžiniškų mastų pasiekimas. 

Skaudėjo šonkaulius, sprandą, nugarą ir inkstus, buvo sunku 
pakilti ant kojų. Galiausiai ji nušlitiniavo iki durų ir ten išpūtusi 
akis stebėjo, kaip Paolo Roberto — iš kur jis čia atsirado? — užpylė 
milžiną blondiną dešiniosios kabliu ir serija smūgių į veidą, o 
paskui buvo nuspirtas ant žemės. 

Miriam Vu toptelėjo, kad jai mažiausiai rūpi, kaip ir iš kur čia 
išdygo Paolo Roberto, vis vien jis iš geriečių stovyklos. Šiuo mo- 
mentu ji pirmą kartą gyvenime pajuto žudikišką norą pakenk- 
ti kitam žmogui. Mobilizavusi kiekvieną energijos žiupsnelį ir 
visus dar nesužalotus raumenis, ji greitai prisiartino milžinui 
iš nugaros ir spyrė į tarpkojį. Na, tai ne pats elegantiškiausias 

Tailando bokso elementas, tačiau spyris, kaip ir tikėtasi, padarė 
savo. 

Miriam Vu pati sau pritariamai linktelėjo. Vyrai gali būti 
stambūs kaip jaučiai, išskaptuoti iš granito, bet jų kiaušiai visada 
toje pačioje vietoje. O spyris buvo toks klasiškas, kad jį derėtų 
užfiksuoti Gineso rekordų knygoje. 

Štai ji ir pamatė, kaip atrodo sužeistas milžinas blondinas. Jis 
išspaudė dejonę ir susiėmęs už ančio susmuko ant vieno kelio. 

Miriam kokią sekundę neryžtingai stypsojo, kol suvokė, kad 
negalima palikti darbo nebaigto, reikia padėti galutinį tašką. 
Nusprendusi spirti jam į veidą, su nuostaba pamatė, kaip jis kils- 
teli ranką. Pagal viską taip greit atsigauti ne;manoma. Atrodė, 
pėda pataikė tiesiai į medžio kamieną. Staiga sučiupęs ją už 
kojos, parvertė ant Žemės ir ėmė traukti artyn. Išvydusi kylan- 
tį kumštį, ji desperatiškai sukiodamasi spyrė jam laisvąja koja. 
Pataikė į ausį kaip tik tą sekundę, kai jo smūgis tėškė jai į smil- 
kinį. Miriam pasirodė, kad bėgdama visu greičiu ji trenkė galvą 
į sieną. Akyse paeiliui temo ir žiro žiežirbos. 

Milžinas blondinas vėl ėmė stotis. 

Kaip tik tada Paolo Roberto tvojo jam į pakaušį lenta, ant 
kurios buvo suklupęs. Milžinas blondinas palinko į priekį ir 
triukšmingai sudribo. 


APIMTAS NEREALUMO JAUSMO, Paolo Roberto apsi- 
dairė aplink. Milžinas raitėsi ant grindų. Stiklinis Miriam Vu 
žvilgsnis rodė, kad ji išėjusi iš rikiuotės. Jungtinės jų pastangos 
laimėjo jiems trupinėlį laiko. 

Paolo Roberto vos galėjo paremti sužalotą koją įtardamas, 
kad virš kelio bus plyšęs raumuo. Prišlubavęs pakėlė Miriam Vu 
ant kojų. Ji sujudėjo, tačiau spoksojo į jį nesutelkdama žvilgsnio. 
Jis be žodžių užsimetė ją ant peties ir ėmė šlubčioti išėjimo link. 
Skausmas dešiniajame kelyje buvo toks aštrus, kad jis protar- 
piais šokčiojo ant vienos kojos. 


— 528 — 


MERGINA, KURI ŽAIDĖ SU UGNIMI 


Išėjus į tamsų šaltą orą, apėmė laisvės pojūtis. Tačiau laiko 
stoviniuoti nebuvo. Žvyruota aikštele jis nusigavo iki miško už- 
dangos, tuo pačiu keliu kaip ir atėjęs. Vos atsidūręs tarp medžių, 
užkliuvo už išvartos ir parkrito. Miriam Vu sudejavo, jis išgirdo, 
kaip su trenksmu atsiplėšė sandėlio durys. 

Milžino blondino pavidalas ryškėjo nelyg monumentalus si- 
luetas šviesiame durų angos stačiakampyje. Ranka Paolo užden- 
gė Miriam burną. Pasilenkęs sušnibždėjo tylėti ir nekrutėti. 

Paskui pagraibęs tamsoje po išvarta užčiuopė akmenį, dides- 
nį už savo kumštį. Persižegnojo. Pirmą kartą per savo nuodė- 
mingą gyvenimą Paolo buvo pasiruošęs prireikus nužudyti kitą 
žmogų. Jis buvo toks išsunktas ir sumuštas, kad žinojo, jog dar 
vieno raundo nebeatlaikys. Tačiau niekas, netgi baltaplaukis 
monstras, tas gamtos klaida, negali muštis sutrupintu kiaušu. 
Jis sugniaužė ovalų akmenį, apčiuodamas aštrią briauną. 

Milžinas blondinas nuėjo iki pastato kampo, paskui ilgu 
ratu apsuko Žžvyruotą aikštelę. Jis sustojo mažiau nei už dešim- 
ties žingsnių nuo tos vietos, kur sulaikęs kvapą gulėjo Roberto. 
Milžinas klausėsi ir žvalgėsi - tačiau iš kur jam žinoti, kuria 
kryptimi jie dingo naktyje. Keletą minučių pasidairęs, regis, su- 
vokė, kokios nevaisingos būtų paieškos. Skubėdamas ryžtingais 
žingsniais pranyko pastate, išbuvo tenai kokią minutę. Išjungė 
apšvietimą ir nešinas sportiniu krepšiu nuėjo prie baltojo Volvo. 
Automobilis raute rovė iš vietos ir nutolo privažiuojamuoju ke- 
liuku. Paolo tyliai klausėsi, kol variklio burzgimas dingo toliuo- 
se. Pažvelgęs pamatė, kaip tamsoje tviska jos akys. 

— Susipažinkim, Miriam, - tarė jis, — aš esu Paolo Roberto, 
tau nereikia manęs bijoti. 

— Žinau. 

Balsas skambėjo silpnai. Išsekęs Roberto atsilošė ; išvartą 
jusdamas, kaip adrenalino kiekis nukrito iki nulio. 

— Nebežinau, kaip atsistosiu, - tarė Paolo. — Iuriu pasistatęs ma- 
šiną kitoje kelio pusėje. Bus kokie šimtas penkiasdešimt metrų. 

SUMAŽINĘS GREITĮ MILŽINAS blondinas įsuko į poilsio 
aikštelę tuoj į rytus nuo Niukvarno. Jautėsi sukrėstas, apdujęs, 
kažkas ne taip su galva. 

Pirmą kartą per visą savo gyvenimą jis buvo parmestas per 
muštynes. O nubaudė jį ne kas kitas, o Paolo Roberto... boksi- 
ninkas. Viskas vyko tarsi absurdiškam sapne, kurį jis būtų ga- 
lėjęs susapnuoti vieną iš tų neramių naktų. Jis nepajėgė suvokti, 
iš kur jis galėjo atsirasti, kaip Paolo Roberto lyg iš niekur nieko 
išdygo sandėlio viduje. 

Nesąmonė kažkokia. 

Jo smūgiai buvo neskaudūs, ir tas milžino nenustebino. 'Ta- 
čiau spyris į šakumą pasijuto. Ir tas siaubingas smūgis į galvą, 
nuo kurio aptemo akyse. Pirštais pasičiupinėjęs pakaušį, apčiuo- 
pė milžinišką gumbą. Spustelėjo, tačiau skausmo nepajuto. Ir 
vis dėlto jautėsi apdujęs, svaigo galva. Savo nuostabai taip pat 
jautė, kad, palietus liežuviu, viršutinio žandikaulio kairėje pu- 
sėje trūksta danties. Burnoje jautėsi kraujo skonis. Sučiupęs nosį 
nykščiu ir smiliumi, atsargiai atlenkė ją į viršų. Galvos viduje 
pasigirdo spragtelėjimas, reiškiantis, kad nosis lūžusi. 

Jis teisingai pasielgė griebęs krepšį ir išsinešdinęs iš sandė- 
lio - kol dar nespėjo atvažiuoti policija. Tačiau padarė ir didžiu- 
lę klaidą. Per Discovery kanalą buvo matęs, kaip policijos nusi- 
kaltimo vietos tyrėjai prirenka gausybę įkalčių. Kraujo. Plaukų. 
DNR. 

Nejuto nė menkiausio noro grįžti į sandėlį, tačiau neturėjo 
kitos išeities. Būtina viską išvalyti. Apsisukęs šimto aštuonias- 
dešimties laipsnių kampu, leidosi atgal. Netrukus prieš Niu- 
kvarną priešais pravažiavo automobilis, tačiau jis per daug į tai 
nesigilino. 


KELIONĖ ATGAL Į STOKHOLMĄ priminė košmarą. Pa- 
olo Roberto akys buvo užpiltos krauju, skaudėjo visą smarkiai 
sudaužytą kūną. Vairavo kaip girtas, jausdamas, kad kreivoja iš 

vieno kelkraščio į kitą. Viena ranka nusišluostęs akis atsargiai 
palietė nosį. Skaudėjo gerokai, jis galėjo kvėpuoti tik per burną. 
Be perstojo naršė akimis ieškodamas balto Vo/vo. Toks lyg ir 
šmėstelėjo priešais netoli Niukvarno. 

Išvažiavus į E20 greitkelį, vairuoti ėmė sektis geriau. Jis 
galvojo, gal sustoti Sioderteljėje, tačiau neturėjo nuovokos, kur 
važiuoti. Užmetė akį į Miriam Vu, rankos ir toliau surakintos 
antrankiais, guli susmukusi ant užpakalinės sėdynės be saugos 
diržų. Jam teko nešte nešti ją į automobilį. Vos atsidūrusi salone 
ji neteko sąmonės. Neaišku, ar nualpo nuo traumų, ar tiesiog 
atsijungė nusikamavusi. Padvejojęs galiausiai pasuko į E4 greit- 


kelį Stokholmo link. 


MIKAELIS BLIUMKVISTAS BUVO pamiegojęs kokią va- 
landą, kai ėmė džergžti telefonas. Pusiaumirka žvilgtelėjo į laik- 
rodį — vos po keturių nakties. Užsimiegojęs ištiesė ranką ragelio. 
Skambino Erika Berger. Jis iš pradžių nesuprato, ką ji sako. 

— Paolo Roberto - kur taip? 

— Sioderio ligoninėje su Miriam Vu. Jis bandė tau prisi- 
skambinti, bet tu neatsiliepi mobiliuoju, jis neturi tavo namų 
numerio. 

— Išjungiau nakčiai. Ką jis veikia Sioderio ligoninėje? 

Erikos Berger balsas skambėjo kantriai, tačiau griežtai. 

— Mikaeli, sėsk į taksi ir išsiaiškink. Jis kalbėjo nerišliai, 
minėjo motorinį pjūklą, namą miške ir monstrą, nemokant; 
boksuotis. 

Nieko nesusigaudydamas Mikaelis tik mirkčiojo. Paskui pa- 
kratė galvą ir prisitraukė kelnes. 


GULĖDAMAS VIENOMIS TRUMPIKĖMIS ant gulto, 
Paolo Roberto atrodė apgailėtinai. Atvažiavęs su juo susitikti, 
Mikaelis pralaukė daugiau kaip valandą. Nosies nesimatė iš po 
sutvirtinamojo pleistro. Kairė akis užputusi, antakis apklijuotas 

chirurgine izoliacine juostele, nes teko sukabinti penkiais dygs- 
niais. Šonkauliai aptvarstyti, mėlynės ir nubrozdinimai ant viso 
kūno. Kairys kelis kietai subintuotas. 

Tiesdamas jam kavos popieriniame puodelyje iš automato, 
stovinčio koridoriuje, Mikaelis kritiškai nužvelgė jo veidą. 

— Atrodai kaip po avarijos, - pakomentavo, — pasakok, kas 
atsitiko. 

Pažvelgęs Mikaeliui į akis, Paolo tik papurtė galvą. 

— Prakeiktas monstras, — tarė jis. 

— Kas įvyko? 

Paolo vėl papurtė galvą, apžiūrinėdamas savo kumščius. Su- 
žalotais, sutvirtinamuoju pleistru aplipdytais krumpliais vos nu- 
laikė kavos puodelį. Žmonai boksas apskritai šiaip sau, o po šito 
tikrai įsius. 

— Aš boksininkas, — pradėjo jis, — tai yra, kol aktyviai bok- 
suodavausi, nedrebindamas kinkų lipdavau į ringą susiremti su 
bet kuo. Esu kartą kitą gavęs į snukį, galiu gauti, galiu ir grąžos 
duoti. Jei kam užvažiuoju, tai taip, kad skauda - žmogus atsisė- 
da ant Žemės. 

— Bet anas neatsisėdo. 

Paolo trečią kartą papurtė galvą ir neskubėdamas smulkiai 
papasakojo, kas vyko tą naktį. 

— Pataikiau jam mažiausiai trisdešimt kartų. Keturiolika pen- 
kiolika į galvą. Keturis kartus į žandikaulį. Iš pradžių daužiau pa- 
taupydamas smūgį, sakau — kam, dar užmušiu, man užteks apsi- 
ginti. Bet pabaigoj jau pliekiau iš visų jėgų. Vienas toks smūgis tu- 
rėjo jam sutrupinti žandikaulį. Bet tas prakeiktas monstras tik pa- 
sipurtė ir toliau varo. Tegu velnias mane griebia, jis nenormalus. 

— Kaip atrodo? 

— Sudėtas kaip tanklaužys robotas. Aš neperdedu. Ūgio daugiau 
kaip dviejų metrų, svoris apie šimtą trisdešimt — šimtą keturias- 
dešimt kilogramų. Aš nejuokauju, sakau, — vieni raumenys, kaulai 
armatūriniai. Prakeiktas baltapūkis, turbūt nejaučia skausmo. 

— Anksčiau nesi matęs? 

— Niekada. Jis ne boksininkas. Bet tam tikra prasme visgi 
boksininkas. 

— Kuria ta prasme? 

Paolo trumpai pasvarstė. 

— Kaip reikia boksuotis, neišmano visai. Aš sėkmingai jį ap- 
gaudinėjau, visa jo gynyba nieko verta, pats nė nenuraukia, kaip 
reikia judėti, kad išvengtų smūgių. Visiškai be nuovokos. Ir vis 
dėlto stengėsi judėti kaip boksininkas. Rankas laikė teisingai, 
kaskart atsistodavo į pradinę padėtį kaip boksininkas. Lyg būtų 
mokęsis bokso, bet nesiklausęs nė vieno trenerio žodžio. 

— O toliau... 

— Man ir merginai gyvybę išgelbėjo tik tai, kad jis taip lė- 
tai judėjo. Švaistėsi kumščiais kaip kalvis, pasignalizuodavo dar 
prieš mėnesį, kad dauš, tai aš nesunkiai arba išsilenkdavau, arba 
atmušdavau. Jis pataikė man du kartus — vieną į veidą, pats ma- 
tai, koks rezultatas, ir kitą kartą į kūną, nuskeldamas šonkaulį. 
Įsidėmėk, abu kartus pataikė tik pusiau. Būtų pataikęs su visa 
jėga, būtų nutraukęs man galvą. 

Paolo Roberto netikėtai nusijuokė užkrečiamu juoku. 

— Kas yra? 

— Aš laimėjau. Tas beprotis norėjo mane nudėti, bet aš lai- 
mėjau. Man pavyko parmesti jį ant žemės. Bet teko užploti dar 
kažkokia lenta, kad galėčiau pradėti skaičiuoti iki dešimties. 

Jis vėl surimtėjo. 

— Nebūtų Miriam pavariusi jam į gerą vietą pačiu tinkamiau- 
siu momentu, galas žino, kuo viskas būtų pasibaigę. 

— Paolo, aš be galo, be krašto džiaugiuosi, kad tu jį nugalėjai. 
Miriam pabudusi pasakys tą patį. Ar girdėjai ką nors apie jos 
būklę? 

— Atrodo maždaug kaip aš. Smegenų sutrenkimas, keli nušo- 
kę šonkauliai, sutrupintas nosikaulis, sužaloti inkstai. 

Pasilenkęs Mikaelis uždėjo ranką Roberto ant kelio. 
— Jei tau kada nors reikės paslaugos... — tarė Mikaelis. 
Paolo Roberto linktelėjo romiai šyptelėdamas. 
— Bliumkvistai, jei tau kada nors vėl reikės paslaugos... 
— Tai ką? 

—... pasisiųsk tu Sebastianą Lujaną. 

TREČIABIENIS, BALANBŽIS B 


KRIMINALINIO INSPEKTORIAUS JANO Bublanskio 
nuotaika, netrukus prieš septynias susitikus su Sonja Mudig 
Sioderio ligoninės stovėjimo aikštelėje, buvo sugižusi. Jį pa- 
skambinęs pažadino Mikaelis Bliumkvistas. Pamažu įsisąmoni- 
nęs, kad naktį įvyko kažkas dramatiška, Bublanskis savo ruožtu 
paskambinęs pažadino Mudig. Susitikę su Bliumkvistu prie pa- 
radinio įėjimo, jie kartu patraukė į Paolo Roberto palatą. 

Bublanskiui sunkiai sekėsi aprėpti visas smulkmenas, tačiau 
po kurio laiko jis suvokė, kad Miriam Vu buvo pagrobta, o Pao- 
lo Roberto prilupo pagrobėją. Tiesą sakant, patyrinėjus buvusio 
bokso profesionalo veidą, nebuvo galima vienareikšmiškai teigti, 
kas ką prilupo. Po šių naktinių įvykių Bublanskio vadovaujamas 
tyrimas įgavo visai kitą sudėtingumo kalibrą. Ta prakeikta byla 
nė viena smulkmena nepriminė įprasto kriminalinio įvykio. 

Mudig uždavė pirmą reikšmingą klausimą - kaip Paolo Ro- 
berto apskritai tapo šios istorijos veikėju? 

— Aš esu geras Lisbetos Salander draugas. 

Bublanskis ir Mudig dvejodami susižvalgė. 

— O iš kur jūs ją pažįstate? 

— Salander kartais lankydavo mano vedamas bokso treni- 
ruotes. 

Bublanskis įsmeigė žvilgsnį į tašką kažkur sienoje Roberto 
už galvos. Mudig staiga visai ne vietoje sukikeno. Kaip jau sa- 
kyta, ši byla niekuo nepriminė įprasto standartinio, nesudėtingo 
tyrimo. 

— Aš čia norėčiau atkreipti dėmesį į keletą dalykų, —- sausai 
tarstelėjo Mikaelis Bliumkvistas. 

Visi trys sužiuro į jį. 

— Pirma. Žmogaus, kuris vairavo furgoną, požymiai atitin- 
ka požymius to asmens, kuris pagal mano parodymus užpuo- 
lė Salander lygiai toje pačioje vietoje Lundo gatvėje. Stambus 
šviesiaplaukis vyrukas su arklio uodega ir nuo alaus išpampusiu 
pilvu. Tiesa? 

Bublanskis linktelėjo. 

— Antra. Pagrobimos tikslas - priversti Miriam Vu nurodyti, 
kur slepiasi Salander. Vadinasi, pačią Salander šiedu blondinai 
vaikėsi jau mažiausiai savaitę prieš įvykstant žmogžudystėms. 
Aišku? 

Mudig linktelėjo. 

— "Trečia. Jei šioje istorijoje esama daugiau veikiančių as- 
menų, Lisbeta Salander nėra „vienišė pamišėlė“, kaip ją visur 
charakterizuoja. 

Nei Bublanskis, nei Mudig nepratarė nė žodžio. 

— Įrodyti, kad vyrukas su arklio uodega yra satanistinės les- 
biečių gaujos narys, bus nepaprastai sudėtinga. 

Mudig šyptelėjo. 

— Ir pagaliau ketvirta. Aš manau, kad ši istorija turi kai ką 
bendra su žmogumi pavarde Žala. Dagas Svensonas paskutines 
dvi savaites prieš mirtį buvo į jį sutelkęs dėmesį. Visa reikšmin- 
ga informacija yra jo kompiuteryje. Svensonas siejo jį su moters 
prostitutės Irinos Petrovos nužudymu Sioderteljėje. Skrodimas 
parodė, kad ji patyrė žiaurų smurtą. Tokį žiaurų, kad mažiausiai 

trys sužalojimai buvo mirtini. Skrodimo išvadoje nėra aiškiai 
pasakyta, kokio tipo įrankiu naudotasi, tačiau sužalojimai smar- 
kiai primena patirtus ir Miriam Vu, ir Paolo. Įrankis šiuo atveju 
galėtų būti milžino blondino rankos. 

— O kaip Bjurmanas? — paklausė Bublanskis. — Sakykim, 
kažkas turėjo pagrindo užčiaupti burną Svensonui. Bet kam 
būtų iškilęs reikalas nužudyti Salander rūpintoją? 

— Nežinau. Ne visos aplinkybės dar stojo į savo vietas, bet 
kažkoks ryšys tarp Bjurmano ir Zalos yra. Tai vienintelis logiš- 
kas paaiškinimas. Siūlyčiau pakreipti mintis kita tėkme, ką jūs 
į tai? Jei Salander nėra žudikė, vadinasi žmogžudystes įvykdė 
kažkas kitas. Man atrodo, nusikaltimai kažkaip susiję su sekso 
prekyba. O Salander greičiau mirtų, nei leistųsi įpainiojama į 
panašų verslą. Aš juk sakiau, kad ji velnio nešta moralistė. 

— Tai koks tokiu atveju jos vaidmuo? 

— Nežinau. Liudininkė? Priešininkė? Galbūt ji pasirodė En- 
šedėje norėdama įspėti Dagą su Mija, kad jų gyvybės atsidūrė 
pavojuje. Nepamirškite, ji neprilygstama tyrėja. 


BUBLANSKIS ĖMĖSI VEIKSMŲ. Paskambinęs Sioder- 
teliės policijai, perpasakojo kelio aprašymą, gautą iš Paolo Ro- 
berto, ir įsakė surasti apleistas sandėlių patalpas, esančias kiek į 
pietryčius nuo Ingerno ežero. Paskui susuko kriminaliniam ins- 
pektoriui Jerkeriui Homlbergui — mat jam, kaip Flemingsbergo 
gyventojui, iki Sioderteljės tik ranka paduoti - prašydamas žai- 
bo greitumu prisijungti prie Sioderteljės policijos ir patalkinti 
tiriant nusikaltimo vietą. 

Jerkeris Holmbergas paskambino po kokios valandos, ką tik 
atvykęs į nusikaltimo vietą. Sioderteljės policija be jokių sunku- 
mų rado nusakytąsias sandėlių patalpas. Šios bei dvi šalia esan- 
čios daržinės sudegintos, gaisrininkams buvę darbo iki kaklo, 

kol likvidavo gaisro pasekmes. Du numesti benzino kanistrai 
liudija, kad padegimas tyčinis. 

Bublanskis jautė susierzinimą, jau besiartinantį prie įsiūčio 
ribos. 

Kas čia, po velnių, vyksta? Kas tas milžinas blondinas? Kas 
tokia iš tikrųjų Lisbeta Salander? Ir kodėl, iš visko sprendžiant, 
neįmanoma susekti jos pėdsakų? 

Situacija nepasitaisė nė per plauką, kai per devintos valan- 
dos pasitarimą į sceną įžengė prokuroras Rikardas Ekstriomas. 
Bublanskis raportavo apie dramatišką rytmečio įvykių eigą, siū- 
lydamas perorientuoti operatyvinį sekimą, nes numatytą scena- 
rijų — darbinę hipotezę — sujaukė mistinių įvykių virtinė. 

Paolo Roberto parodymai svariai patvirtino Mikaelio Bliumk- 
visto istoriją apie Salander užpuolimą Lundo gatvėje. Taip su- 
silpnėjo versijos, kad žmogžudystes įvykdė vieniša psichiškai 
nesveika moteris, įtikimumas. Tai nereiškia, kad įtarimus prieš 
Salander galima atmesti - pirmiausia privalu logiškai paaiškinti, 
kaip jos pirštų atspaudai atsidūrė ant nužudymo ginklo. Tačiau 
tai reiškia, kad tyrimui ne juokais reikia sutelkti dėmesį į gali- 
mybę, kad veiklos vykdytojas - kitas asmuo. Šiuo atveju egzis- 
tuoja tik viena aktuali hipotezė - Mikaelio Bliumkvisto teorija, 
kad nužudymai susiję su būsimuoju Dago Svensono rengtu sekso 
prekeivių demaskavimu. Bublanskis įvardijo tris veiksmų plano 
punktus. 

Svarbiausia dienos darbotvarkėje — nustatyti augaloto švie- 
siaplaukio vyro ir jo bendrininko su arklio uodega, pagrobusių 
ir sumušusių Miriam Vu, tapatybes. Aukštaūgio vyro išvaizda 
tokia išskirtinė, kad jį surasti turėtų būti palyginti nesudėtinga. 

Kurtas Svensonas blaiviai pastebėjo, kad ir Salander išvaizda 
išskirtinė, o policija beveik po trijų savaičių sekimo vis vien dar 
žalio supratimo neturi apie jos buvimo vietą. 

Antrasis uždavinys — tyrimo vadovybei sudaryti darbo gru- 
pę, aktyviai užsiimsiančią vadinamuoju klientūros sąrašu iš 

Dago Svensono kompiuterio. Tačiau čia iškilo darbų apimties 
problema. Žinoma, sekėjų grupė disponuoja Svensono iš „Mil- 
lennium“ skolintu kompiuteriu ir diskeliais su atsarginėmis 
dingusio nešiojamojo kompiuterio medžiagos versijomis, tačiau 
juose — per keletą metų susikaupusi įvairių tyrimų medžiaga, 
tikrąja to žodžio prasme — tūkstančiai puslapių, į kuriuos įsigi- 
linti ir sukataloguoti užims marias laiko. Vadinasi, grupei reikės 
pastiprinimo. Bublanskis čia pat, vietoje, grupės vadove paskyrė 
Mudig. 

Trečiasis uždavinys — sutelkti dėmesį į nežinomą asmenį, pa- 
varde Zala. Tam tikslui sekliai prašys paramos iš Ypatingosios 
organizuoto nusikalstamumo tyrimų grupės, kuri, kaip paaiš- 
kėjo, ne kartą susidūrė su šia pavarde. Užduotį Bublanskis pa- 
vedė Hansui Fastei. 

Kurtas Svensonas turės koordinuoti tolesnes Lisbetos Salan- 
der paieškas. 

Bublanskio raportas užtruko vos šešias minutes, tačiau sukė- 
lė valandą vykusią diskusiją. Hansas Fastė kategorškai pasiprie- 
šino Bublanskio planui ir net nesistengė slėpti savo nuomonės. 
Tai nustebino Bublanskį, kuriam Fastė, tiesa, niekada nepatiko, 
tačiau vis dėlto atrodydavo sumanus policininkas. 

Fastė spyrėsi, kad pagrindinės tyrimo pajėgos, nepaisant 
visos pašalinės informacijos, turi būti sutelktos į Salander. Jo 
galva, netiesioginių įkalčių virtinė prieš Salander tokia stipri, 
kad esamoje situacijoje būtų net nelogiška pradėti domėtis kitais 
galimais veiklos vykdytojais. 

— Aš jums sakau, tai paistalai. Turime į smurtą linkusią psi- 
chikos ligonę, kurios liga kasmet tik aštrėja. Negi rimtai manot, 
kad visos psichiatrų ir teisės medikų ekspertizės — juokų ver- 
tos? Ji susieta su nusikaltimo vieta. Netiesiogiai įrodyta, kad ji 
kekšauja, aptikta didžiulė nedeklaruotų pinigų suma jos banko 
sąskaitoje. 

— Aš nieko nepamiršau. 

— Priklauso kažkokiai lesbinio sekso kulto grupei. Be to, gal- 
vą guldau, kad ta lesbė Sila Noren žino daugiau nei nuduoda. 

Bublanskis pakėlė balsą. 

— Faste. Baikit. Apsėdo jus tas homomomentas, ar ką. Tai 
neprofesionalu. 

Ir beregint pasigailėjo pasisakęs visų akivaizdoje, užuot išsi- 
kvietęs Fastę atskiro pokalbio. Įsiaudrinusius balsus pertraukė 
prokuroras Ekstriomas, regis, neapsispręsdamas, kokiu keliu 
reikėtų sukti. Galiausiai Bublanskio versiją paskelbė galutine, 
mat, nepaklausyti Bublanskio prilygtų jo atstatydinimui iš ope- 
ratyvinių sekimų vadovo pareigų. 

— Elgsimės, kaip nuspręs Bublanskis. 

Bublanskis pašnairavo į Sonį Bumaną ir Niklą Eriksoną iš 
„Milton Security“. 

— Aš suvokiu, kad judu teturėsite tik tris dienas, tad reikėtų 
kuo geriau išnaudoti padėtį. Bumanai, gal galėtumėte patalkinti 
Svensonui gaudant Salander. Eriksonai, jums teks tęsti tyrimą 
kartu su Mudig. 

Valandėlę pasvarstęs, Ekstriomas kilstelėjo ranką, nors visi 
jau buvo bekylą. 

- Vienas dalykas. Dėl Paolo Roberto - nė šnipšt. Žiniasklai- 
dą ištiks isterija, jei į tyrimą įsipainios dar viena garsenybė. Va- 
dinasi, apie tai už šio kabineto sienų — nė žodžio. 


SONJA MUDIG NUTVĖRĖ Bublanskį tuoj po pasitarimo. 

— Netekau kantrybės per tą Fastę kaip koks naujokas, — pasi- 
skundė Bublanskis. 

— Žinau, koks jausmas, — nusišypsojo ji, — aš jau nuo pirma- 
dienio sėdžiu prie Svensono kompiuterio. 

— Nepamiršau. Kiek pasistūmėjai? 

— Rankraščio versijų —- tuzinas, milžiniški kiekiai tyrimų me- 
džiagos, man sunku spręsti, kas esminiai dalykai, o kas pilsty- 

mas iš tuščio į kiaurą. Vien tik atidaryti ir akimis permesti visus 
dokumentus užims kelias dienas. 

— O Eriksonas ką? 

Mudig dvejojo. Paskui atsisukusi uždarė Bublanskio kabine- 
to duris. 

— Jeigu atvirai... aš nenoriu skųsti, bet iš jo mažai naudos. 

Bublanskis suraukė antakius. 

— Klok. 

— Nežinau, jis netikras policininkas, kaip ir Bumanas. Daug 
mala liežuviu, apie Miriam Vu maždaug tokios pat nuomo- 
nės kaip ir Fastė, pati užduotis jam absoliučiai neįdomi. Ne- 
galiu žodžiais nusakyti, tačiau jo santykis su Salander ne be 
komplikacijų. 

— Kaip suprasti? 

— Man toks jausmas, kad kažkoks čia šuo pakastas guli ir 
pūva. 

Bublanskis iš lėto linktelėjo. 

— Tai gaila. Bumanas neblogas, bet jei atvirai, man apskritai 
nepatinka, kad tyrime dalyvauja pašaliniai. 

Mudig pritarė. 

— Tai ką darysim? 

— Teks tau su juo pasiterlioti iki savaitės pabaigos. Armanskis 
yra sakęs, kad jei nebus rezultatų, atsiims juos. Sėskis, pradėk 


kapstytis ir nusiteik, kad visą darbą reikės padaryti pačiai. 


SONJOS MUDIG KAPSTYMASIS nutrūko jau po keturias- 
dešimt penkių minučių, nes ją nušalino nuo tyrimo. Netikė- 
tai ją iškvietė pas prokurorą Ekstriomą, kur jau buvo atvykęs 
Bublanskis. Abu vyrai laukė išraudusiais veidais. Laisvai sam- 
domas žurnalistas Tonis Skala kaip tik paskelbė sensaciją, kad 
BDSM lesbę Miriam Vu nuo pagrobėjų išgelbėjo Paolo Rober- 
to. Straipsnyje figūravo ne viena smulkmena, kurią žinoti galėjo 
vien tyrimo darbuotojai. Ir netgi daromos užuominos, kad po- 

licija atseit aiškinasi galimybę iškelti bylą Roberto už stambaus 
masto kūno sužalojimą. 

Ekstriomui jau spėjo paskambinti keli žurnalistai norėda- 
mi informacijos apie garsaus boksininko vaidmenį. Kaltinda- 
mas Mudig informacijos nutekėjimu, Ekstriomas putote putojo. 
Mudig nedelsdama kaltinimus atmetė, tačiau veltui. Bublanskis 
kunkuliuodamas iš pykčio nedvejodamas stojo jos pusėn. 

— Sonja juk sako, kad nieko neišdavė. Man to užtenka. 
Nušalinti su byla smulkiai susipažinusią patyrusią tyrėją yra 
beprotybė. 

Ekstriomas tuo metu atvirai demonstravo nepasitikėjimą Mu- 
dig. Galiausiai užsispyręs atsisėdo už stalo, girdi, jo sprendimas 
esąs nepakeičiamas. 

Mudig nieko kito nebeliko. Be žodžių linktelėjusi ji pasuko 
prie durų. Bublanskis ją sustabdė. 

— Sonja. For the record. Aš nė per nago juodymą netikiu šitais 
kaltinimais ir reiškiu tau visišką pasitikėjimą. Tačiau spręsti ne 
man. Prieš eidama namo, užeik į mano kabinetą. 

Ji vėl linktelėjo. Ekstriomas tramdė įsiūtį. Bublanskio veido 
spalva ėmė kelti nerimą. 


MUDIG GRĮŽO Į SAVO kabinetą, kur su Eriksonu darba- 
vosi prie Svensono kompiuterio. Smaugė pyktis, norėjosi verkti. 
Pašnairavęs į ją, Eriksonas susigaudė, kad kažkas ne taip, tačiau 
nieko nepasakė, o ji ignoravo jį. Atsisėdusi prie rašomojo stalo, 
Mudig įsistebeilijo sau priešais. Kabinete stojo įtempta tyla. 

Galiausiai Eriksonas atsiprašęs pakilo į tualetą. Pasiteiravo, 
gal atnešti kavos. Ji papurtė galvą. 

Likusi viena pakilo apsivilkti striukės. Pasiėmusi per petį 
permetamą krepšį nuėjo į Bublanskio kabinetą. Jis bakstelėjo 
sėsti į lankytojų kėdę. 

— Sonja, aš dėl šio reikalo nežadu pasiduoti, Ekstriomui teks 
mažų mažiausiai ir mane nušalinti nuo tyrimo. Aš nesitaiks- 

tysiu ir šito taip nepaliksiu. Kol kas tu tebedirbi tyrimui mano 
įsakymu. Aišku? 

Ji linktelėjo. 

— Namo tu neisi ir laisvadienių iki savaitės pabaigos, kaip 
liepė Ekstriomas, neimsi. Įsakau važiuoti į „Millennium“ re- 
dakciją ir dar sykį šnektelėti su Bliumkvistu. O paskui papras- 
čiausiai prašyk jo, kad padėtų susigaudyti Svensono kietajam 
diske. „Millennium“ jie turi kopiją. Sutaupysime nemažai laiko, 
pasitelkę žmogų, kuris jau ir taip įsigilinęs į medžiagą ir gali 
atrinkti, kas nesvarbu. | 

Mudig kvėpavimas palygėjo. 

— Aš Eriksonui nieko nesakiau. 

— Aš juo pasirūpinsiu. Tegu prisijungia prie Kurto Svensono. 
Ar nematei Fastės? 

— Ne. Jis išėjo išsyk po rytinio pasitarimo. 

Bublanskis atsiduso. 


APIE AŠTUNTĄ RYTO MIKAELIS Bliumkvistas išėjo iš 
Sioderio ligoninės namo. Suvokė pernelyg mažai miegojęs, o 
per popietinį susitikimą su Gunaru Bjorku Smodalarėje privalės 
būti budrus. Nusivilkęs nusistatė laikrodį pusei vienuoliktos ir 
geras dvi valandas išmiegojo jėgas grąžinančiu miegu. Nusiprau- 
sė po dušu, nusiskuto, apsivilko švarius marškinius ir jau buvo 
pravažiavęs Gulmarsplaną, kai į mobilųjį paskambino Mudig 
norėdama pakalbėti. Jis paaiškino skubąs, tad pasimatyti nega- 
lis. Ji išdėstė savo reikalą, bet jis nurodė kreiptis į Eriką Berger. 

„Millennium“ redakcijoje nužvelgusi Eriką Berger, Mudig 
nusprendė, kad ši savimi pasitikinti kiek valdinga moteris su 
duobutėmis skruostuose ir trumpais šviesiais kirpčiukais jai ke- 
lia simpatiją. Išvaizda — tarsi šiek tiek pagyvenusios Loros Pal- 
mer iš serialo „Ivin Pyksas“. Nors tai ir neturėjo jokios reikš- 
mės tyrimui, Mudig pasvarstė, kažin ar ji — lesbietė, nes visos 

moterys, pasak Fastės, susijusios su tyrimu, linkusios teikti pir- 
menybę kaip tik šiai seksualinei pakraipai. Vis dėlto prisiminė 
kažkur skaičiusi, jog Berger ištekėjusi už menininko Gregerio 
Baklundo. Išklausiusi jos pageidavimų suteikti pagalbą peržiū- 
rint Dago Svensono kietojo disko turinį, Berger nutaisė susirū- 
pinusią miną. 

— Susidursime su problema. 

— Prašom tiksliau, - paprašė Mudig. 

— Su mielu noru ir nusikaltimą padėtume išaiškinti, ir šiaip 
policijai patalkintume, bet jūs jau turite visą medžiagą Dago 
kompiuteryje. Iškyla etinė dilema. Žiniasklaida ir policija - ne- 
koks derinys. 

— Patikėkit. Aš tuo kaip tik šįryt turėjau progos įsitikinti, — 
šyptelėjo Mudig. 

— Ką turite omenyje? 

— Nieko. Šiaip asmeninis pastebėjimas. 

— Gerai. Kad neprarastų patikimumo, žiniasklaida privalo 
išlaikyti aiškią ribą tarp savęs ir valdžios instancijų. Žurnalistai, 
laiką leidžiantys nuovadose ir bendradarbiaujantys su policijos 
tyrimais, anksčiau ar vėliau tampa policijos pasiuntinukais. 

— Esu tokių mačiusi, - pritarė Mudig. - Bet jei neapsirinku, 
pasitaiko ir atvirkštinių variantų. Ir kai kurie laikraščiai sugeba 
policijai užnerti pavadėlį. 

Berger nusijuokė. 

— Tikra tiesa. Deja, turiu informuoti, kad „Millennium“ 
bendradarbiams kategoriškai draudžiama užsiiminėti asmeni- 
nius finansus lopančia žurnalistika. Šiuo konkrečiu atveju kalba 
eina ne apie prašymą apklausti kurį nors „Millennium“ darbuo- 
toją — su kuo mes be jokių ginčų sutiktume — o apie formalų 
reikalavimą aktyviai talkinti policijos tyrimui jos dispozicijai 
atiduodant žurnalistinę medžiagą. 


Mudig linktelėjo. 

— Taigi - du momentai. Pirma, kalbame apie žurnalo ben- 
dradarbį. Šia prasme, mes, žinoma, padėsime visomis išgalėmis. 
Antras momentas — esama tokios medžiagos, kurios perduoti 
policijai negalime. Tai mūsų šaltiniai. 

— Aš su viskuo sutinku. Galiu įsipareigoti apsaugoti jūsų šal- 
tinius. Mes jais visiškai nesuinteresuoti. 

— Deja, kalbame ne apie sąžiningą jūsų pasiryžimą ar mūsų 
pasitikėjimą jumis. Kalbame apie tai, kad mes jokiomis aplinky- 
bėmis neatskleidžiame savo šaltinių pavardžių. 

— Supratau. 

— Be to, egzistuoja ir toks faktas, kad „Millennium“ vykdo 
atskirą nužudymų tyrimą, laikytiną žurnalistiniu darbu. Šiuo 
atveju aš pasirengusi perduoti informaciją policijai, kai turėsime 
gatavą, publikacijai parengtą medžiagą — bet ne anksčiau. 

Suraukusi kaktą Berger susimąstė. Galiausiai linktelėjo pati 
sau. 

— Bet kad sąžinė manęs neužgraužtų, kam ne viską pada- 
riau... nuspręsim štai kaip... Galėsite dirbti su kolege Erikson. 
Ji nuodugniai susipažinusi su medžiaga ir sugebės atskirti, kur 
eina riba. Jai skiriu užduotį supažindinti jus su Svensono knyga, 
kurios kopiją jūs jau turite. Užduoties tikslas — sudaryti aiškų 
potencialiai įtariamų asmenų sąrašą. 


STOTYJE SĖSDAMA Į PRIEMIESTINĮ Sioderteljės trau- 
kinį, Irenė Neser nė nenujautė, kokios dramatiškos būta nakties. 
Ji vilkėjo pusilgę juodą odinę striukę, tamsias kelnes ir raudoną 
neįmantrų megztinį. Ant kaktos - nusmaukti akiniai. 
Sioderteljėje ji pėsčia paėjo iki Strengneso autobuso stotelės, 
nusipirko bilietą iki Stalarholmeno ir tuoj po vienuolikos išlipo 
gerokai į pietus nuo jo. Aplink stotelę, kiek akis užmato, nebuvo 
jokių pastatų. Galvoje ji atgamino žemėlapį. Už keleto kilomet- 
rų į šiaurės rytus — Melareno ežeras, apylinkėse knibžda už- 
miesčio namelių ir vienbučių gyvenamųjų namų. Nekilnojama- 

sis advokato Nilso Bjurmano turtas stovi vasarnamių teritorijoje 
beveik už trijų kilometrų nuo stotelės. Po gerų keturiasdešimt 
penkių minučių ji buvo vietoje. 

Pirmiausia ji apsuko ratą tyrinėdama kaimynus. Į dešinę iki 
kaimyninės trobelės apie šimtas penkiasdešimt metrų. Nieko 
nebuvo namie. Kairėje — tarpeklis. Praėjusi du vienišus vasar- 
namius, pasiekė nedidelį kaimelį, kur pastebėjo žmonių buvimo 
pėdsakus — atvirą langą ir radijo aparato skleidžiamus garsus. 
Nuotolis iki Bjurmano trobelės - dar trys šimtai metrų. Taigi ji 
galės dirbti palyginti ramiai. 

Iš jo buto pasiimtais raktais be jokių sunkumų atsirakino lau- 
ko duris. Pirmiausia — atsukti langinę užpakalinėje namo pusėje. 
Tai bus atsitraukimo kelias, jei ant priebučio išdygtų nemalonu- 
mai: jos įsivaizdavimu, pavyzdžiui, koks policininkas, kuriam 
šautų į galvą atklysti prie trobelės. 

Bjurmano vasarnamis buvo senokas, gan nedidelis pastatas — 
didysis kambarys, miegamasis ir virtuvėlė su atvestu vandeniu. 
Tualetas — bioišvietė kieme. Per dvidešimt minučių apieškojusi 
spinteles, drabužines ir komodas, Lisbeta nerado nė skiautelės, 
turinčios bent ką bendra su Lisbeta Salander ar Žala. 

Galiausiai išėjusi į kiemą, apžiūrėjo tualetą bei malkinę. Ten 
nebuvo nieko vertingo, jokių dokumentų. Vadinasi, kelionė 
veltui. 

Atsisėdusi ant priebučio atsigėrė vandens, suvalgė obuolį. 

Įėjusi vidun uždaryti langinės, stabtelėjo priemenėje ir įsiste- 
beilijo į metro ilgio aliuminines kopėčias. Grįžusi į didįjį kam- 
bar; pakėlė akis į lentomis iškaltas lubas. Anga į palėpę tarp 
dviejų sijų buvo beveik nematoma. Atsinešusi kopėčias nustūmė 
dangtį ir bematant aptiko penkis A4 formato segtuvus. 


MILŽINĄ BLONDINĄ GRAUŽĖ susirūpinimas. Reika- 
lai smarkiai susikomplikavo, katastrofos pabiro ant galvos kaip 


kruša. 

Pirmiausia, su broliais Rantomis buvo susisiekęs siaubo pa- 
gautas Sandstriomas, kuris pranešė, kad Dagas Svensonas apie 
juos bei jo paties reikalus su kekšėmis planuoja demaskuojantį 
reportažą. Žiniasklaidos ketinimas ištempti į viešumą Sand- 
striomą, milžinui mažai rūpėjo, o Rantos galės kurį laiką kur 
nors patupėti. Taigi broliai sėdo į keltą „Baltic Star“ ir išplaukė 
per Baltijos jūrą kurį laiką pailsėti. Būtų neįtikėtina, jei reikalas 
pasiektų teismą, bet jei įvyktų blogiausia, jie yra ir anksčiau už 
grotų dienas leidę. Priklauso pagal pareigas. 

Bet štai Salander pavyko pasprukti nuo Lundino. Nesuvokia- 
mas dalykas — juk Salander, palyginti su Lundinu, - tik lėlytė, 
visas darbas tebuvo įgrūsti ją į mašiną ir nugabenti į Niukvarno 
sandėlius. 

Vėliau Sandstriomą vėl aplankė Svensonas, šįkart jau ieškoda- 
mas Žalos. Taip įvykiai pakrypo visiškai kita linkme. Bjurmano 
panika ir tolesni Svensono knaisiojimai ėmė darytis pavojingi. 

Profanas - tai gangsteris, kuris nėra pasiryžęs atsakyti už pa- 
sekmes. Bjurmanas buvo absoliutus profanas. Milžinas blondi- 
nas patarė Žalai nekišti nagų į sandėrius su Bjurmanu, bet vien 
jau Lisbetos Salander vardas Zalai turėjo neatsispiriamą trauką. 
Jis nekentė Salander. Tai buvo visiškai neracionalu, nelyg įsijun- 
gus kažkokiam mygtukui. 

Tai, kad milžinas lankėsi Bjurmano namuose kaip tik tą va- 
karą, kai paskambino Svensonas, buvo visiškas sutapimas. Tas 
pats velnio neštas ir pamestas žurnalistas, jau pridirbęs proble- 
mų Sandstriomui ir broliams Rantoms. Po nepavykusio Salan- 
der pagrobimo milžinas važiavo arba apraminti, arba prigrasinti 
advokatą — priklausomai nuo situacijos, bet Svensono skambutis 
Bjurmanui sukėlė nevaldomą paniką. Nei iš šio, nei iš to sugal- 
vojęs trauktis, jis elgėsi kaip nepateisinamas bukagalvis. 

Negana to, Bjurmanas išsitraukė savo kaubojišką pistoletą, 
norėdamas jį pagąsdinti. Apstulbęs milžinas blondinas paspok- 
sojo į Bjurmaną, paskui atėmė pistoletą. Jau buvo apsimovęs 

pirštines, taigi atspaudai nesudarė jokių keblumų. Iš esmės po 
Bjurmano isterijos priepuolio nebebuvo kitos išeities. 

Aišku, Bjurmanas buvo girdėjęs apie Žalą, todėl ir buvo vien 
našta. Milžinas pats negalėjo tiksliai paaiškinti, kam privertė 
Bjurmaną nusivilkti drabužius. Tiesiog iš širdies jo nemėgo ir 
norėjo tai pademonstruoti. Vos nepasimetė pamatęs tatuiruotę 
jam ant pilvo: 


AŠ ESU SADISTINĖ KIAULĖ, 
IŠGAMA IR ŽAGINTOJAS. 


Po valandėlės jam kone pagailo Bjurmano. Būk tu man toks 
visiškas asilas. Bet dirbant tokioje sferoje kaip milžino, maža- 
reikšmiams jausmams nevalia trikdyti praktinės veiklos. Taigi 
parklupdė Bjurmaną nusivedęs į miegamąjį. Pagalvė atstojo 
garso slopintuvą. 

Penkias minutes panaršė Bjurmano butą, ieškodamas bent 
mažiausių užuominų į Zalą. Vienintelis rastas dalykas — jo pa- 
ties numeris, tad dėl viso pikto išsinešė Bjurmano mobilųjį. 

Kita problema — Svensonas. Jei Bjurmanas bus rastas negy- 
vas, Svensonas, be jokios abejonės, susisieks su policija. Jis galės 
paliudyti, kad Bjurmanas buvo nušautas praėjus keletui minučių 
po jo skambučio, kurio metu jis klausė apie Žalą. Nereikėjo per- 
nelyg didelės fantazijos, kad suvoktum, jog Žala tokiu būdu taps 
toli siekiančių spėliojimų objektu. 

Pats save milžinas blondinas laikė sumaniu, podraug nepa- 
prastai gerbdamas kone šiurpą keliantį strateginį Žalos talentą. 

Jie bendradarbiavo jau dvylika metų. Šis dešimtmetis atnešė 
sėkmę, ir milžinas blondinas žvelgė į Žalą su pamaldžia pa- 
garba, laikydamas jį kone dvasiniu vadovu. Galėdavo sėdėti ir 
ištisas valandas klausytis, kol Žala kalbėdavo apie žmogaus pri- 
gimtį ir jo silpnybes ir kaip iš to galima pelnytis. 

Tačiau staiga netikėtai jų verslas susvyravo. Reikalai pakrypo 
rizikinga linkme. 

Iš Bjurmano jis nuvažiavo tiesiai į Enšedę. Baltąjį Vo/vo pasi- 
statė už dviejų kvartalų. Jam pasisekė, nes laiptinės durys nebu- 
vo kaip reikant užtrenktos. Užlipęs laiptais paskambino į duris 
su užrašu „Svensonas-Bergman“. 

Laiko apieškoti butą ar surinkti dokumentus nebuvo. Jis iš- 
šovė du šūvius, mat bute dar buvo ir moteris, pasiėmė Sven- 
sono kompiuterį, stovėjusį ant stalo svetainėje, ir apsisuko eiti. 
Nusileido laiptais, grįžo iki automobilio ir išvažiavo iš Enše- 
dės. Vienintelis neapsižiūrėjimas — faktiškai pamestas pistoletas 
mėginant rankoje išturėti kompiuterį ir tuo pat metu išžvejoti 
automobilio raktus, kad sutaupytų laiko. Jis stabtelėjo dešimta- 
daliui sekundės, tačiau pistoletas nučiuožė laiptais žemyn į rūsį, 
ir jis nusprendė, kad grįždamas jo pasiimti per daug užtruks. Jis 
nepamiršo, kad jo išvaizdą žmonės lengvai įsimena, taigi svar- 
biausia tuo momentu buvo nepastebėtam dingti iš tos vietos. 

Dėl pamesto pistoleto teko pasiklausyti Žalos kritikos — kol 
nepaaiškėjo papildomos aplinkybės. Gyvenime jie dar nebuvo 
taip priblokšti kaip tada, kai policija paskelbė Lisbetos Salan- 
der medžioklę. Taip pamestasis pistoletas tapo neapsakomai lai- 
mingu sutapimu. 

Visgi čia išlindo visiškai nauji keblumai. Salander - vieninte- 
lis likęs nesaugus veiksnys. Ji žinojo apie Bjurmaną, žino ir apie 
Žalą. Ji gali susigaudyti, kas ir kur. Pasitarę juodu su Zala priėjo 
vieningą nuomonę: reikia Salander surasti ir kur nors pakasti. 
Geriausia, kad jos niekas niekada neberastų, o nužudymo tyri- 
mas pamažu persikeltų rinkti dulkių į archyvus. 

Jie spėjo, kad Miriam Vu galėtų juos užvesti ant Salander 
pėdsakų, bet netikėtai vėl viskas susimovė. Pao/o Roberto. Bū- 
tent jis. Iš giedro dangaus. Pasak laikraščių, esąs dar ir Salander 
draugas. 

Milžinas blondinas negalėjo amo atgauti. 

Po Niukvarno jis pasitraukė į Lundino namus Svavelšyje, vos 
už keleto šimtų metrų nuo „Svavelšio MC“ būstinės. Slėptuvė 

neideali, tačiau nėra daugiau iš ko rinktis, be to, reikėjo vietos, 
kur galėtų tykiai patūnoti, kol veide išnyks mėlynės ir jis galės 
nepatraukdamas dėmesio palikti Stokholmo regioną. Jis pasi- 
čiupinėjo pirštais sutriuškintą nosikaulį, palietė guzą pakaušyje. 
Patinimas jau lėgsta. 

Protingai pasielgė grįžęs ir padegęs sušiktus sandėlius. Po 
savęs reikia palikti tvarką. 

Tačiau staiga jam viduriai atšalo. 

Bjurmanas. Kartą vasario bradžioje labai trumpam buvo su juo 
susitikęs vasarnamyje už Stalarbolmeno, kai Žala apsiėmė pasirū- 
pinti Salander. Bjurmanas tąsyk vartė segtuvą apie ją. Kaip, vel- 
niai rautų, jam tai galėjo iškristi 1$ galvos? Segtuvas galėtų privesti 
prie Zalos. 

Virtuvėje susiradęs Lundiną, paaiškino, kad šis privaląs gal- 
votrūkčiais važiuoti į Stalarholmeną ir sukurti dar vieną laužą. 


KRIMINALINIS INSPEKTORIUS BUBLANSKIS pie- 
tus praleido mėgindamas surikiuoti tyrimą, kuris, kaip jam 
sakė nuojauta, jau dardėjo žemyn nuo skardžio. Paskui kartu 
su Svensonu ir Bumanu ilgokai koordinavo Salander gaudy- 
nes. Plūdo vis nauji pranešimai, kad ją matė ir Geteborge, ir 
Noršiopinge, ir daugybėje kitų vietų. Gioteborgą buvo galima 
nedelsiant atmesti, o informacija iš Noršiopingo turėjo silpną 
potencialą. Jie informavo kolegas ir ėmė nepersistengdami sekti 
adresą, kuriuo, kaip buvo pasakyta, pastebėta panašios į Salan- 
der išvaizdos mergina. 

Jis pamėgino surengti diplomatinį pokalbį su Faste, tačiau po 
audringo rytmetinio pasitarimo šis išdundėjo laidydamas per- 
kūnus ir prapuolė, net neatsiliepė mobiliuoju. 

Paskui Bublanskis ėmėsi ikiteisminio tyrimo vadovo proku- 
roro Ekstriomo, mėgindamas išnarplioti nesklandumus su Mu- 
dig. Ilgokai dėstė jam dalykines priežastis, kodėl, jo manymu, 
sprendimas nušalinti Mudig nuo tyrimo begalviškas. Ekstrio- 

mas užsispyręs nesiklausė, tad Bublanskis nusprendė palaukti, 
kas bus po savaitgalio, gal tada pasiseks kaip nors išgelbėti susi- 
klosčiusią idiotišką situaciją. O kol kas sekimų vadovo ir ikiteis- 
minio tyrimo vadovo santykiai liko iki kraštutinumo įtempti. 

Žengęs į koridorių kelios minutės po ketvirtos popiet, pamatė 
iš Mudig kabineto išeinanti Eriksoną. Jis ir toliau tebenagrinėjo 
kietojo Svensono disko turinį. Tai, Bublanskio nuomone, šiuo 
metu buvo beprasmiškas užsiėmimas, nes už nugaros nebestovi 
tikras policininkas, budriai sekantis, kad Eriksonas ko nepra- 
vėpsotų. Bublanskis nusprendė likusiai savaitės daliai pervesti 
Eriksoną pas Kurtą Svensoną. 

Jam dar nespėjus nieko pasakyti, Eriksonas prapuolė tualete 
pačiame koridoriaus gale. Pasikrapštęs ausį Bublanskis patraukė 
į Mudig kabinetą palaukti grįžtančio Eriksono. Nuo tarpdurio 
jis stebeilijo į tuščią jos krėslą. 

Paskui žvilgsnis kliudė lentynoje už krėslo pamirštą Erikso- 
no mobilųjį telefoną. 

Padvejojęs sekundę, Bublanskis pašnairavo į vis dar užrakin- 
tas tualeto duris ir gryno impulso pagautas žengė į vidų, įsikišo 
Eriksono mobilųjį į kišenę ir, sparčiais žingsniais grįžęs į savo 
kabinetą, užsidarė duris, tada atsivertė išeinančių skambučių 
sąrašą. 

Dešimt valandų penkiasdešimt septynios minutės, praėjus 
penkioms minutėms po pasibaigusio karšto rytinio pasitarimo, 
Eriksonas skambino į kitą mobilųjį. Bublanskis pakėlė laidi- 
nio telefono ragelį, surinko numerį. Atsiliepė žurnalistas Tonis 
Skala. 

Padėjęs ragelį jis įsispoksojo į Eriksono mobilųjį. Paskui pa- 
kilo, jo veido išraišką būtum galėjęs pavadinti nuožmia. Jis spėjo 
nueiti du žingsnius iki durų, kai suskambo telefonas ant jo rašo- 
mojo stalo. Grįžęs riaumote išriaumojo savo pavardę į ragelį. 

— Čia Jerkeris. Aš tebesu prie sandėlių už Niukvarno. 

— Ir ką? 

— Gaisras užgesintas. Pastarąsias dvi valandas vykdome nusi- 
kaltimo vietos tyrimą. 

Sioderteljės policija atsivežė apmokytą šunį, kad apuostytų 
teritoriją, ar kas nors ten neguli. 

— Ir ką? 

— Neguli. Bet dabar darom pertraukėlę, nes šuniui reikia tru- 
putį pailsinti nosį. Šuns vedlys sakė, kad taip reikia, nes gaisra- 
vietėj labai stiprūs kvapai. 

— Prie reikalo. 

— Vedlys nuėjo pasivaikščioti ir paleido šunį atokiau nuo gais- 
ravietės. Sargiukas pažymėjo lavoną maždaug už septyniasde- 
šimt penkių metrų nuo sandėlio, miške. Pakasinėjom toj vietoj. 
Prieš dešimt minučių ištraukėm žmogaus koją su pėda ir batu. 
Panašu, kad batas vyriškas. Palaikai guli palyginti negiliai. 

— O velnias. Jerkeri, tau reikės... 

— Aš jau ėmiausi vadovauti radinio vietoje, kasinėjimus nu- 
traukiau. Prieš tęsdamas darbą noriu atsikviesti teisės medikus 
ir tikrus technikus. 

— Šaunuolis, Jerkeri. 

— Tai dar ne viskas. Prieš penkias minutes sargiukas dar kartą 
davė ženklą maždaug už aštuoniasdešimties metrų nuo pirmojo 
radinio vietos. 


ANT BJURMANO VIRYKLĖS LISBETA Salander išsivirė 
kavos, suvalgė dar vieną obuolį ir praleido dvi valandas puslapis 
po puslapio skaitydama Bjurmano užrašus apie ją. Įspūdinga. 
Jis buvo įdėjęs nepaprastai daug darbo atlikdamas užduotį ir sis- 
tematizuodamas informaciją, tarsi tai būtų aistringas hobis. Ji 
rado duomenų apie save, apie kurių egzistenciją net neįtarė. 
Apimta sumišų jausmų perskaitė ir Holgerio Palmgreno die- 
noraštį. Tai buvo dvi įrištos juodos užrašų knygelės. Apie ją jis 
pradėjo rašyti, kai jai buvo penkiolika metų ir ji kaip tik buvo 
pabėgusi iš savo antrųjų globotojų, pagyvenusios poros Sigtiu- 


— 552 — 


MERGINA, KURI ŽAIDĖ SU UGNIMI 


noje, vyriškis — sociologas, moteriškė — vaikų rašytoja. Lisbeta 
prabuvo pas juos dvylika dienų stebėdama, kaip neišmatuojamai 
jie didžiuojasi savo indėliu visuomenės labui, tai yra jai rodoma 
mielaširdyste, ir tikisi iš jos, kad ji išreikš jiems savo gilų dė- 
kingumą. Lisbetos kantrybės taurė persipildė tada, kai išgirdo 
savo absoliučiai laikiną įmotę garsiai besigiriančią kaimynei ir 
postringaujančią, girdi, kaip svarbu kam nors pasirūpinti jau- 
nuoliais, pasiklydusiais gyvenimo klystkeliuose. Aš tau me koks 
socialinės rūpybos projektas, norėdavosi jai sušukti kaskart įmotei 
rodant ją pažįstamiems. Dvyliktą dieną pavogusi šimtą kronų 
iš virtuvės taupyklės, sėdo į Uplands Vesbio autobusą, o paskui 
] priemiestinį traukinį iki Stokholmo centrinės stoties. Policija 
ją aptiko po šešių savaičių, jau spėjusią apsigyventi pas šešiasde- 
šimt septynerių metų dėdulę Haningėje. 

Dėdulė buvo visai nieko. Aprūpino stogu virš galvos ir mais- 
tu. Atsilyginant jai nereikėjo persistengti. Jis tik norėjo paslap- 
čia žiūrėti, kai ji būdavo nuoga, bet nė karto jos nelietė. Ji žinojo, 
kad tokie dalykai apibrėžiami kaip pedofilija, tačiau nė karto iš 
jo nepajuto jokios grėsmės. Jai jis atrodė susikaustęs, socialiai 
neįgalus žmogus. Vėliau jį prisimindama netgi jusdavo jam keis- 
tą giminystę juk abu buvo visuomenės atstumtieji. 

Galiausiai ją pastebėjęs senio kaimynas sukėlė ant kojų poli- 
ciją. Viena socialinės rūpybos asistentė netgi dėjo didžiules pa- 
stangas įkalbinėdama ją parašyti skundą dėl seksualinio išnau- 
dojimo. Ji užsispyrusi nesutiko pripažinti, kad įvyko kas nors 
nepritinkama, šiaip ar taip, jai jau penkiolika metų ir ji esanti 
tam subrendusi. Fuck you. Ją iš ten ištraukė įsikišęs Palmgrenas. 
Matyt, ir dienoraštį apie ją pradėjo rašyti irzdamas ir bandy- 
damas susigaudyti savo paties abejonėse. Pirmieji sakiniai buvo 
užrašyti 1993-iųjų gruodį: 


L. man vis labiau atrodo pats nesuvaldomiausias mano su- 
tiktas vaikas. Klausimas, ar aš elgiuosi teisingai, priešindamasis 

jos grąžinimui į Šv. Steponą. Per tris mėnesius ji perėjo dvi glo- 
botojų šeimas. Per tas savo „ekskursijas“ ji nuolat patiria rimtą 
pavojų patekti į bėdą. Man greit reikės apsispręsti, ar atsisakyti 
įsipareigojimo ir pareikalauti, kad ja pasirūpintų tikri ekspertai. 
Aš nežinau, kas teisinga ir kas neteisinga. Šiandien tarp mud- 
viejų įvyko rimtas pokalbis. 


Lisbeta prisiminė kiekvieną Žodį, ištartą per tą rimtą pokal- 
bį. Jis įvyko Kūčių išvakarėse. Holgeris Palmgrenas parsivedė ją 
pas save į namus ir apnakvindino svečių kambaryje. Vakarienei 
patiekė spagečių su faršo padažu, o paskui pasodino svetainės 
sofoje, pats įsitaisė fotelyje priešais. Jai šmėstelėjo mintis, gal ir 
Palmgrenas užsimanė pamatyti ją nuogą. Tačiau jis prakalbo, 
tarsi ji būtų suaugusi. 

Jo monologas truko dvi valandas. Ji vos girdimai atsiliepda- 
vo, kai jis į ją kreipdavosi. Jis aiškino jai gyvenimišką tikrovę: ji 
privalo rinktis, ar grįžti į Šv. Steponą, ar apsigyventi pas globo- 
tojus. Pažadėjo surasti bent kiek pakenčiamesnius, mainais rei- 
kalaudamas, kad ji sutiktų su jo parinkta šeima. Jis nusprendė, 
kad Kalėdų šventes ji praleis pas jį, kad galėtų neskubėdama 
apmąstyti savo ateitį. Spręsti ne kam kitam, o jai pačiai, tačiau 
vėliausiai antrą Kalėdų dieną norįs išgirsti aiškų jos apsispren- 
dimą ir pažadą. Susidūrusi su sunkumais, ji privalės kreiptis į 
jį, o ne bėgti. Paskui nuvarė ją į lovą, o pats, matyt, sėdo rašyti 
pirmųjų dienoraščio apie Lisbetą Salander eilučių. 

Grasinimas — galimybė, kad ją tarpušvenčiu perveš atgal į 
Šv. Steponą — išgąsdino Lisbetą labiau nei Palmgrenas nujau- 
tė. Kalėdų šventes ji visa nelaiminga praleido įtariai stebėdama 
kiekvieną Palmgreno krustelėjimą. Antrą Kalėdų dieną jis vis 
dar nelindo graibytis ir nerodė jokių požymių, kad ketina slap- 
čia į ją žiūrėti. Atvirkščiai, be galo įširdo, kai ji ėmė jį provokuo- 
ti nuoga nužygiavusi iš svečių kambario į vonią. Jis stipriai už- 

trenkė vonios duris. Ir galop ji davė jam reikalaujamus pažadus. 
Ir tesėjo savo žodį. Šiaip ar taip, bent maždaug. 

Dienoraštyje Palmgrenas metodiškai komentavo kiekvieną 
jų susitikimą. Kartais teparašydavo tris eilutes, o kartais savo 
pamąstymais primargindavo kelis pilnus puslapius. Beskaitant 
jai ne sykį atvipo lūpa. Palmgrenas, pasirodo, daug įžvalgesnis 
nei ji numanė, ne sykį smulkiai atpasakojęs, kaip ji bandžiusi jį 
apmulkinti, o jis ją kiaurai permatęs. 

Paskui ji atsivertė 1991-ųjų policijos tyrimą. 

Staiga viskas stojo į savo vietas. Jai pasirodė, kad po kojomis 
susvyravo žemė. 

Ji perskaitė teisės medicinos ataskaitą, sudarytą dr. Jespero 
H. Liodermano, kurioje labiausiai remtasi eksperto dr. Peterio 
Teleburiano išvadomis. Liodermanas buvo stipriausias proku- 
roro koziris bandant ją, sulaukusią aštuoniolikos, hospitalizuoti 
teismo sprendimu. 

Paskui ji rado voką su Teleburiano ir Bjorko tarpusavio su- 
sirašinėjimu. Laiškai datuoti 1991 m., netrukus po to, kai įvyko 
Tas Baisus Dalykas. | 

Juose nieko nebuvo pasakyta tiesiai, tačiau staiga Lisbetai 
po kojomis atsivėrė vilkduobė. Tik po keleto minučių ji suvokė 
visus loginius ryšius. Bjorkas aiškiai referavo į kažkokį žodinį 
pokalbį. Formuluotėms nebūtum nieko prikišęs, tačiau tarp ei- 
lučių Bjorkas tvirtino, kad geriau ir būti negali, jei Lisbeta likusį 
gyvenimą prasėdės užrakinta beprotnamyje. 


Svarbu, kad vaikas sugebėtų pažvelgti į šiandieninę situaciją 
iš atstumo. Aš negaliu įvertinti jos psichinės būklės bei reika- 
lingos slaugos pobūdžio, tačiau kuo ilgiau ją galima laikyti hos- 
pitalizuotą, tuo mažesnė rizika, kad ji netyčia sudarys keblumų 
einamajai bylai. 


Einamajai bylai. 

Lisbeta kurį laiką skonėjosi šia fraze. 

Teleburianas buvo atsakingas už jos slaugą Šv. Stepono ligo- 
ninėje. Ir tai joks sutapimas. Jau vien iš asmeninio laiškų tono ji 
padarė išvadą, kad šie laiškai nėra skirti pašalinių akims. 

Teleburianas pažįsta Bjorką. 

Lisbeta susimąsčiusi prikando apatinę lūpą. Niekada smul- 
kiau nesidomėjo Teleburianu. Šiaip ar taip, savo karjerą jis pra- 
dėjo teisės medicinos srityje, o saugumo policijai įvairiose bylose 
retkarčiais prireikdavo pasikonsultuoti su teisės mediku ar psi- 
chiatru. Ji staiga suprato, kad pradėjusi rausti rastų sąsajas. Kaž- 
kada profesinio kelio pradžioje Teleburianas, matyt, susidūrė 
su Bjorku. Iškilus būtinybei palaidoti Lisbetą Salander, Bjorkas 
kreipėsi būtent į jį. 

Štai kaip viskas įvyko. Tai, kas anksčiau atrodė kaip atsitik- 
tinumas, staiga įgavo visai kitus apribus. 


JI ILGAI SĖDĖJO NEJUDĖDAMA ir žvelgdama tiesiai į 
tuštumą. Nekaltų nėra. Tik atsakomybė būna įvairaus laipsnio. 
Taigi kažkam tenka atsakomybė už Lisbetą Salander. Ji, be jo- 
kios abejonės, turės apsilankyti Smodalarėje. Ji spėjo, kad nie- 
kas susikompromitavusioje valstybinėje teisinėje sistemoje nebus 
nusiteikęs su ja aptarinėti šios temos, tad nesant kitų tiks ir po- 
kalbis su Gunaru Bjorku. 

Ji ėmė nekantrauti, kad jis greičiau įvyktų. 

Laimei, segtuvų nereikės neštis. Ji perskaitė juos, ir visas tu- 
rinys amžiams įsispaudė jos atmintyje. Ji įsidėjo tik dvi Holgerio 
Palmgreno užrašų knygeles, Bjorko 1991-ųjų policijos tyrimą, 
1996-aisiais sudarytą teisės medicinos išvadą, kuria ją paskelbė 
neveiksnia, bei Teleburiano ir Bjorko korespondenciją. Kuprinė 
jau buvo pilna. 

Ji uždarė duris, bet, nespėjusi jų užrakinti, išgirdo sau už nu- 
garos motociklus. Ji apsidairė, tačiau bandyti slėptis jau buvo 
per vėlu, be to, ji žinojo, kad neturi nė menkiausio šanso pabėgti 

nuo dviejų baikerių su Harley Davidson. Tad lūkuriuodama nu- 
sileido laipteliais ir pasitiko juos vidury kiemo. 


BUBLANSKIS ĮSIUTĘS SKRIEJO KORIDORIUMI, ką 
tik patikrinęs, ar Eriksonas dar negrįžo į Mudig kabinetą. Tua- 
letas jau neužimtas. Pasileidęs tolyn koridoriumi, staiga pamatė 
Eriksoną su plastikiniu puodeliu iš kavos automato Kurto Sven- 
sono ir Sonio Bumano kabinete. 

Nepastebėtas Bublanskis apsisuko tarpduryje ir laiptais pa- 
lypėjo iki prokuroro Ekstriomo kabineto. Atplėšė duris nepa- 
sibeldęs ir be ceremonijų pertraukė Ekstriomą per telefoninio 
pokalbio vidurį. 

— Einam, - paragino. 

— Ką? — nesusigaudė Ekstriomas. 

— Dėk ragelį ir einam. 

Bublanskio veido išraiška buvo tokia, kad Ekstriomas padarė 
kaip lieptas. Tuo momentu būtum nesunkiai supratęs, kodėl ko- 
legos pakrikštijo jį Konstebliu Burbulu. Iš veido jis atrodė kaip 
purpurinis užtveriamasis aerostatas. Jie įsiveržė tiesiai į jaukią 
kavos pertraukėlę Svensono kabinete. Žengęs prie Eriksono 
Bublanskis jį tvirtai sučiupo už kuodo ir atsuko į Ekstriomą. 

— Ai. Kas čia dabar, po velnių? Nesveikas, ar ką? 

— Bublanski! — suriko persigandęs, kone siaubo pagautas 
Ekstriomas. 

Svensonas su Bumanu išsižiojo. 

— Ar čia tavo? - Bublanskis atkišo Sony Ericsson firmos mo- 
bilųjį. 

— Paleiskit! 

- AR ČIA TAVO MOBILUSIS? 

— Taip, velniai rautų. Paleiskit mane. 

— Nieko panašaus. Jūs kaip tik suimamas. 


— Ką? 

— Jūs suimtas sulaužęs Įslaptintos informacijos įstatymą ir už 
tai, kad sukliudėte policijos tyrimui, - paskelbė Bublanskis Erik- 
sonui. — Beje, galbūt norėsite pateikti mums logišką paaiškini- 
mą, kodėl, remiantis išeinančių skambučių sąrašu, skambinote 
žurnalistui Toniui Skalai šįryt devintą valandą penkiasdešimt 
septynios minutės, netrukus po pasibaigusio rytinio pasitarimo 
ir netrukus prieš Skalai paskelbiant informaciją, kurią mes kaip 
tik buvome įslaptinę. 


MAGIS LUNDINAS SAVO akimis nepatikėjo kieme priešais 
Bjurmano vasarnamį išvydęs Lisbetą Salander. Gavęs nurody- 
mus vykti į Stalarholmeną kurti laužo, jis pėsčias nukulniavo 
į klubą apleistoje spaustuvėje Svavelšio pakraštyje ir pasikvietė 
į kompaniją Sonį Niemineną. Prieš tai išstudijavo žemėlapį ir 
išklausė nuodugnaus kelio aprašymo iš milžino blondino. Ore 
buvo šilta, tobulos sąlygos motociklų sezono atidarymui po žie- 
mos. Jiedu įsinėrė į odinius kombinezonus ir neskubėdami įvei- 
kė atstumą nuo Svavelšės iki Stalarholmeno apylinkių. 

O ten pati Lisbeta Salander bestovinti ir belaukianti jų. 

Toks malonus netikėtumas priblokš milžiną blondiną. 

Jie privažiavo jai iš šonų ir sustabdė motociklus už dviejų 
žingsnių. Nuščiuvus varikliams, miške stojo visiška tyla. Lun- 
dinas nelabai žinojo, ką pasakyti, bet galiausiai atgavo amą. 

— Matykit. Mes tavęs, Salander, jau kuris laikas ieškome. 

Ir netikėtai nusišiepė. Salander stebėjo Lundiną bereikš- 
mėmis akimis. Ji atkreipė dėmesį, kad jo veide ant žandikaulio 
tebeliepsnoja skaisčiai raudona, neseniai sugijusi žaizda, kur ji 
perrėžė jam raktų ryšeliu. Užvertusi galvą ji nužvelgė medžių 
viršūnes jam už nugaros. Paskui vėl nudūrė akis į žemę. Jos buvo 
juodos kaip anglis ir kėlė atvykėliams nerimą. 

— Šita savaitė man buvo grynas pragaras, todėl nuotaika su- 
šikta. O žinai, kas blogiausia? Kiekvieną kartą, kai atsigręžiu, 


— 558 — 


MERGINA, KURI ŽAIDĖ SU UGNIMI 


kelią užstoja koks nors pasikėlęs šūdžius su nukarusiu pilvu. 
Dabar man reikia eiti. Traukis. 

Lundinas tik žioptelėjo. Iš pradžių jis pamanė, kad blogai iš- 
girdo. Paskui ėmė nenoromis juoktis. Situacija absurdiška. Štai 
stovi perkarusi mergiūkštė, kuri tilptų jo marškinių kišenėje, ir 
šiaušiasi prieš du stambius vyrus, vilkinčius liemenėmis su „Sva- 
velšės MC“ klubo emblema, kitais žodžiais tariant, du pavo- 
jingiausius iš pavojingiausių, greit tapsiančius visateisiais „Hell's 
Angels“ nariais. Norėdami jie galėtų ją išrinkti dalimis ir sudėti 
į dėžutę nuo saldainių. O ji šerį stato. 

Jei mergelė net ir visiška laukinė beprotė — o, matyt, tokia ir 
yra, juk ir laikraščiai rašė, ir patys va savo akimis mato — bent 
liemenės turėtų sukelti pagarbą. O ji sau stypso kaip niekur nie- 
ko. Tokių dalykų nevalia toleruoti, kad ir kokia absurdiška būtų 
situacija. Jis pašnairavo į Niemineną. 

— Man rodos, lesbė pasiilgo pimpalo, - tarė nuleisdamas mo- 
tociklo pakojį ir nusėsdamas. 

Dviem neskubriais žingsniais prisiartinęs prie Salander, 
nužvelgė ją iš viršaus. Ši - nė krust. Lundinas papurtė galvą, 
niauriai atsidusdamas. Paskui vožė atgalia ranka su ta pačia įsi- 
mintina jėga, kurios Lundo gatvėje teko paragauti Mikaeliui 
Bliumkvistui. 

Jis žiebė į tuštumą. Tą pačią akimirką, kai ranka turėjo pa- 
liesti jos veidą, ji žengtelėjo atgal ir vėl sustingo nejudėdama 
saugiu atstumu nuo jo. 

Užsigulęs ant Z/D ragų, Nieminenas įsilinksminęs stebėjo 
kolegą. Lundinas, išpiltas raudonio, šoko prie jos. Ji vėl atsitrau- 
kė. Lundinas dar padidino apsukas. 

Staiga Salander sustojo kaip įbesta ir ištuštino pusę dujinio 
patrono turinio jam į veidą. Akis ėmė perštėti kaip išdegintas. 
Jos aulinuko nosis pakilo netaupydama jėgos, jo šakume virs- 
dama kinetine maždaug šimto dvidešimties kilogramo jėgos 
kvadratiniam centimetrui stiprumo energija. Lundinas be kva- 

po susmuko ant kelių, taip atsidurdamas Salander patogesniame 
aukštyje. Nusitaikiusi ji dėjo jam į veidą, nelyg spirdama futbolo 
kampinį. Prieš Lundinui be garso tarsi bulvių maišui žnektelint 
ant žemės, kažkas kraupiai trekštelėjo. 

Nieminenas tik po kelių sekundžių susigaudė, kad jo akivaiz- 
doje įvyko kažkas neįtikima. Iš pradžių jis pamėgino nuleisti 
motociklo pakojį, bet slystelėjo koja, teko pasižiūrėti. Nuspren- 
dęs tuščiai nerizikuoti, ėmė graibytis pistoleto, gulinčio vidinėje 
striukės kišenėje. Betraukdamas užtrauktuką, akies kampučiu 
pastebėjo judesį. 

Pakėlęs akis pamatė tiesiai į save tarsi patrankos sviedinį at- 
skriejančią Salander. Pašokusi abiem kojomis ji negailėdama pylė 
jam į klubą, ko neužteko sužaloti, bet pakako norint nuversti ir 
jį, ir motociklą. Tik per plauką neužstrigęs koja po motociklu, 
Nieminenas svirduliuodamas atsitraukė atgauti pusiausvyros. 

Kai ji vėl išdygo jo regos lauke, jis pastebėjo švystelint jos ran- 
ką. Oru atzvimbė kumščio didumo akmuo. Jis instinktyviai pasi- 
lenkė, ir akmuo prašvilpė vos per keletą centimetrų nuo galvos. 

Pagaliau pavyko išsitraukti pistoletą, jis pabandė atlaužti gai- 
duką, tačiau pakėlęs akis trečią kartą pamatė Salander prie pat 
savęs. Žvilgsnyje išskaitęs pikta pranašaujančias užmačias, pir- 
mą kartą pajuto su nuostaba sumišusią baimę. 

— Labanakt, - palinkėjo Salander. 

Ir, įgrūdusi elektrinį pistoletą jam į tarpkojį, paleido septy- 
niasdešimt penkių tūkstančių voltų srovę, spausdama elektrodus 
prie jo kūno mažiausiai dvidešimt sekundžių. Nieminenas su- 
glebo kaip pervirta daržovė. 

Išgirdusi už nugaros šnaresį, Salander atsigręžė ir įsistebeilijo 
į Lundiną. Šis, vargais negalais pakilęs ant kelių, jau rengėsi 
stotis. Ji žvelgė į jį klausiamai. Jis neregėmis akimis klupinėjo po 
deginančią ašarinių dujų miglą. 

— Tau galas! - išriaumojo. 

Jam smarkokai pynėsi liežuvis, rankos grabaliojo bandyda- 
mos sučiupti Salander. Ši pakreipusi galvą mąsliai jį stebėjo. 
Paskui jis vėl subliuvo: 

— Prakeikta kekše! 

Salander pasilenkusi pakėlė Niemineno pistoletą, atkreipda- 
ma dėmesį, kad tai lenkiškas P-8 Wanad. 

Atidariusi ir patikrinusi dėtuvę, įsitikino, kad ginklas, kaip 
ji ir tikėjosi, užtaisytas Makarovo tipo 9 mm skersmens amu- 
nicija. Paskui kaukštelėdama įstūmė kulką į kanalą. Peržengusi 
Niemineną ir prisiartinusi prie Lundino nusitaikė laikydama 
ginklą abiem rankomis ir šovė jam į pėdą. Patyręs šoką jis su- 
staugė ir vėl pargriuvo. 

Ji stebėjo Lundiną dvejodama, ar dar vargintis klausinėjant 
apie milžino blondino, matyto kartu su juo B/omgrens kondite- 
rijoje, tapatybę. Pasak žurnalisto Pero Okės Sandstriomo, blon- 
dinas kartu su Lundinu prie sandėlių nužudė žmogų. Hmm. 
Galbūt derėjo palaukti ir nešauti iš pistoleto, kol nebus visko 
išklausinėjusi. 

Viena vertus, Lundinas atrodė nepajėgus dalyvauti pokalbyje 
kaip žmogus, antra vertus, gali būti, kad kas nors girdėjo šūvį. 
Kitaip tariant, ji turėtų nedelsdama palikti šią teritoriją. Susi- 
rasti Lundiną ir paklausti vėliau, kai aplinkybės bus ramesnės, 
galės bet kada. Ji nuleido gaiduką, įsikišo pistoletą į striukės 
kišenę ir pasikėlė kuprinę. 

Spėjusi keliu nuo Bjurmano vasarnamio nutolti maždaug 
dešimt metrų, sustojo ir atsisuko. Iš lėto grįžusi ėmė tyrinėti 
Lundino motociklą. 

— O Harley Davidson, - apsidžiaugė. - Bus pats tas. 

TREČIADIENIS, BALANDŽIO 


LAUKE BUVO NUOSTABUS PAVASARIS. Mikaelis Bliumk- 
vistas laviravo Erikos Berger automobilį Niuneso plentu pietų 
kryptimi. Juoduose laukuose jau galėjai nujausti žalsvus atspalvius, 
oras spėjęs gerai įšilti — tobulos meteorologinės sąlygos pamiršti 
visas problemas ir, išvažiavus keletui dienų, atsipalaiduoti Sand- 
hamno vasarnamyje. 

Jis buvo susitaręs su Gunaru Bjorku, kad pasirodys pirmą 
valandą, bet atkakęs anksčiau sustojo Dalarėje išgerti kavos ir 
paskaityti vakarinių laikraščių. Susitikimui jis nesiruošė. Bjor- 
kas norėjo kažką papasakoti. Mikaelis savo ruožtu buvo tvirtai 
pasiryžęs nepalikti Smodalarės, kol nebus ko nors išsiaiškinęs 
apie Zalą. Ko nors, kas galėtų užvesti ant kelio. 

Bjorkas pasitiko jį kieme. Atrodė narsiai nusiteikęs ir labiau 
savimi pasitikintis nei prieš dvi dienas. Kokį ėjimą esi suplanavęs? 
Mikaelis nepakratė jam rankos. 

— Galiu jums suteikti informacijos apie Zalą, — tarė Bjor- 
kas, — bet sąlygas statau aš. 

— Sakykit. 

— Neminėsite manęs „Millennium“ reportaže. 

— Okei. 

Bjorkas, regis, nustebo: Bliumkvistas lengvabūdiškai ir be 
diskusijų sutiko su išlyga, dėl kurios Bjorkas ruošėsi ilgai ko- 

vai. Tai buvo vienintelis jo koziris - informacija apie nužudymus 
mainais į anonimiškumą. Ir Bliumkvistas kaip niekur nieko su- 
tiko išbraukti tai, kas spaudoje būtų tapę sensacija. 

— Aš kalbu rimtai, — nepatikliai tarė Bjorkas, — aš noriu raš- 
tiško pasižadėjimo. 

— Gausit savo raštišką pasižadėjimą, bet toks raštas never- 
tas nė sudilusio skatiko. Jūs įvykdėte nusikaltimus, apie kuriuos 
man žinoma ir apie kuriuos praktiškai privalau pranešti poli- 
cijai. Jūs disponuojate informacija, kurią aš noriu Žinoti, tačiau 
naudojatės savo padėtimi norėdamas nupirkti mano tylėjimą. 
Aš apgalvojau visą reikalą ir sutinku. Aš palengvinu jums situ- 
aciją įsipareigodamas neminėti jūsų pavardės „Millennium“. O 
jūs arba pasitikėsite manimi, arba ne. 

Bjorkas susimąstė. 

— Aš taip pat turiu sąlygų, - tęsė Mikaelis. - Mano tylėjimo 
kaina — papasakoti viską, ką žinote. Jei pastebėsiu, kad kažką 
nutylite, nustos galioti bet kokie susitarimai. Tokiu atveju iš- 
kabinsiu jūsų pavardę ant kiekvieno stulpo, lygiai taip pat kaip 
pasielgiau su Venerstriomo afera. 

Vien nuo tokios minties Bjorkui kailis pasišiaušė. 

— Gerai, — tarė jis, — aš neturiu iš ko rinktis. Jūs pažadat, kad 
mano pavardės neskelbsit „Millennium“. Aš papasakosiu, kas 
toks Zala. Šiuo atžvilgiu reikalauju sau šaltinio apsaugos. 

Jis ištiesė ranką. Mikaelis ją suėmė — ką tik sutikęs prisidėti 
nuslepiant nusikaltimą, ir tai jį mažiausiai jaudino. Jis pažadėjo 
tik tiek, kad pats bei žurnalas „Millennium“ nerašys apie Bjor- 
ką. Dagas Svensonas jau buvo aprašęs visą Bjorko istoriją savo 
knygoje. O Svensono knyga bus išleista. Mikaelis buvo tvirtai 
pasiryžęs tuo pasirūpinti. 


PENKIOLIKA VALANDŲ AŠTUONIOLIKA minučių 
kažkas paskambino į skubių policijos iškvietimų skyrių Stren- 
gnese. Skambutis pateko tiesiai į vietinę policijos dispečerinę, o 

ne į valstybinį skubių iškvietimų centrą. Vasarnamio savininkas, 
pavarde Obergas, skambinantis iš vietovės į rytus nuo Stalar- 
holmeno, teigė girdėjęs šūvį, tad nuėjęs patyrinėti, kas atsitikę. 
Ir radęs du sunkiai sužeistus vyrus. Tiesą sakant, vienas suža- 
lotas nesunkiai, bet kankinamas didelių kančių. Beje, trobelė 
priklauso Nilsui Bjurmanui. Taip taip, velioniui advokatui, apie 
kurį tiek daug rašė laikraščiai. 

Strengneso policijai pasitaikė įtemptas rytas, mat visos savival- 
dybės teritorijoje buvo vykdoma planinis plačios apimties eismo 
patikrinimas. Po pietų reidas nutrūko, nes atėjo pranešimas apie 
penkiasdešimt septynerių metų amžiaus moterį, sugyventinio 
nužudytą poros bute Finingėje. Beveik tuo pačiu metu viename 
pastate Sturjerdete prasidėjo gaisras, nusinešęs žmogaus gyvybę. 
Lyg to dar nebūtų gana, ties Varjholmenu ant Enšiopingo plen- 
to priekiais susidūrė du automobiliai. Apie nelaimingus įvykius 
buvo pranešta vos per keletą minučių. Taigi didelei Strengneso 
policijos pajėgų daliai teko atsiraitoti rankoves. 

Budinti pamainos vadė, visgi nuo pat ryto sekdama įvykių 
eigą Niukvarne, spėjo viena ausimi nugirsti, kad tai lyg ir susiję 
su ieškomąja Lisbeta Salander. Kadangi Nilsas Bjurmanas taip 
pat figūravo tyrime, ji nesunkiai sumojo kas kur ir ėmėsi trijų 
dalykų. Ji įsakė vienam būriui autobusiuku, tą darbais apkrau- 
tą dieną buvusiam jos dispozicijoje Strengnese, keliauti į Sta- 
larholmeną. Ji paskambino kolegoms į Siodertelję prašydama 
pagalbos. Sioderteljės policija irgi braukė prakaitą, nes didelė 
policijos pajėgų dalis buvo užimta prie kasinėjimų šalia sude- 
gintų sandėlių į pietus nuo Niukvarno, tačiau galimas ryšys 
tarp Niukvarno ir Stalarholmeno privertė Sioderteljės pamai- 
nos budėtojus skirti du automobilius į Stalarholmeną ir patal- 
kinti Strengneso būriui. Galiausiai budinti Strengneso pamai- 
nos vadė sėdo prie telefono, pasiryžusi pakalbėti su Stokholmo 

kriminaliniu inspektoriumi Janu Bublanskiu. Jį pavyko pasiekti 
mobiliuoju. 

Bublanskis tą akimirką dalyvavo rimties gaubiamame pasi- 
tarime su vykdomuoju „Milton Security“ direktoriumi Draganu 
Armanskiu ir dviem jo bendradarbiais, Freklundu bei Bumanu. 
Kolega Eriksonas pasirodyti nesiteikė. 

Bublanskis irgi ėmėsi priemonių: įsakė Kurtui Svensonui 
skubiai keliauti į Bjurmano vasarnamį ir pasiimti Fastę tuo 
atveju, jei Fastė prieinamas. Valandėlę pamąstęs, Bublanskis pa- 
skambino ir Jerkeriui Holmbergui, vis dar tebesančiam gerokai 
artimesniame taške į pietus už Niukvarno. Beje, Holmbergas 
turėjo naujienų. 

— Kaip tik žadėjau tau skambinti. Ką tik atpažinome lavoną 
duobėje. 

— Neįmanoma. Kaip jūs taip greit? 

— Viskas įmanoma, jei miruoliai paslaugiai pasirūpina prie 
savęs turėti piniginę ir laminuotą tapatybės kortelę. 

— A-a-a. Kas toks? 

— Įžymybė. Kenetas Gustafsonas, keturiasdešimt ketverių 
metų amžiaus Eskilstiunos gyventojas. Pagarsėjęs pravarde Val- 
kata. Girdėtas? 

- Ir dar kaip. Tai še tau, vadinasi, Valkata guli duobėje Niu- 
kvarne. Nebeseku naujienų apie Stokholmo centro recidyvistus, 
bet jis, rodos, buvo gan ryškus personažas prieš dešimt penkio- 
lika metų, smulkus vagišius ir narkomanas. 

— Tas pats. Na piniginėje bent jau jo tapatybės dokumentai. 
Galutinai atpažinti turės teisės medikai. Ir dar mozaiką sudė- 
lioti. Susmulkintas mažiausiai į penkis šešis gabalus. 

— Hmm. Paolo Roberto pasakojo, kad blondinas, su kuriuo 
jis mušėsi, grasino Miriam Vu motoriniu pjūklu. 

— Kūnas tikrai galėjo būti supjaustytas motoriniu pjūklu, bet 
aš per daug nesigilinau. Mes ką tik pradėjom kasti antrojoje ra- 
dinio vietoje. Kaip tik stato palapinę. 

— Aha. Jerkeri, žinau, kad visą dieną arei, bet gal galėtum 
pabūti ir šįvakar? 

— Gerai. Pabūsiu. Pirmiausia nuvažiuosiu į Stalarholmeną. 

Bublanskis atsisveikino, pasitrynė akis. 


STRENGNESO BŪRYS PASIEKĖ Bjurmano vasarnamį 
penkiolika valandų keturiasdešimt keturios minutės. Ant priva- 
žiuojamojo keliuko jie tikrąja to žodžio prasme susidūrė su vyriš- 
kiu, kuris raitas kreivaliuodamas ant Harley Davidson bandė pa- 
sitraukti iš įvykio vietos, tačiau su trenksmu įvairavo į autobuso 
priekį. Susidūrimas nebuvo pernelyg smarkus. Išlipę policininkai 
atpažino trisdešimt septynerių metų Sonį Niemineną, prieš de- 
šimt metų pasižymėjusį netyčiniuose nužudymuose. Jam uždėjo 
antrankius. Iš pažiūros jis buvo prastos formos. Rišdami rankas 
policininkai nustebę atkreipė dėmesį, kad suplyšusi jo odinės 
striukės nugara, pačiame viduryje trūko taisyklingos maždaug 
keturiasdešimties kvadratinių centimetrų dydžio skiautės. Vaiz- 
das buvo keistas. Nieminenas nepanoro komentuoti šio fakto. 

Vėliau būrys su sulaikytuoju tęsė kelionę autobusu dar maž- 
daug du šimtus metrų iki pat trobelės. Ten jie sutiko buvusį 
uosto darbininką Obergą, šiuo metu pensininką, kaip tik tvars- 
tantį Karlo Magnaus Lundino pėdą, trisdešimt šešerių metų 
amžiaus liūdnai pagarsėjusios plėšikų gaujos „Svavelšės MC“ 
prezidentą. 

Būrio vadas Nilsas Erikas Juhansonas išlipo iš autobuso, pa- 
sitaisė perpetę ir nužvelgęs apgailėtiną būtybę ant Žemės ištarė 
klasikinę policininko lūpoms frazę: 

— Tai ką turim? 

Nustojęs bintuoti Lundinui koją, į Juhansoną lakoniškai 
kreipėsi pensininkas dokininkas. 

— Čia aš skambinau. 

— Jūs pranešėte apie susišaudymą. 

— Aš pranešiau, kad girdėjau vieną šūvį ir nuėjau patikrinti, 
ką čia tie tipai susigalvojo. Šitas gavo kulką į pėdą ir gerokai į 
kailį. Man rodos, jam reikėtų greitosios pagalbos. 

Obergas pašnairavo į atvykusius policininkus. 

— Matkaip, nutvėrėt ir antrą šmikį. Kai atėjau, gulėjo pasli- 
kas, bet atrodė nesužeistas. Po kurio laiko atsigaiveliojo ir nu- 
sprendė, kad jam čia nusibodo. 


JERKERIS HOLMBERGAS PASIRODĖ kartu su Sioder- 
teljės policininkais kaip tik iš įvykio vietos išvažiuojant greito- 
sios pagalbos mašinai. Strengneso policija trumpai raportavo 
apie savo pastebėjimus. Nei Lundinas, nei Nieminenas nenorėjo 
aiškinti, kaip atsidūrę įvykio vietoje. Lundinas buvo apskritai 
nepajėgus kalbėti. 

— Aha. Du baikeriai odiniais kombinezonais, vienas Harley 
Davidson motociklas, šautinė žaizda ir jokio ginklo. Ar teisingai 
supratau? — pasitikslino Holmbergas. 

Būrio vadas Juhansonas linktelėjo. Holmbergas valandėlę 
pamąstė. 

— Turbūt nesuklysim manydami, kad vienas tų berniukų ne- 
važiavo ant galinės sėdynės. 

— Kaip suprantu, tai būtų nevyriška, — pastebėjo Juhanso- 
nas. 

— Vadinasi, trūksta motociklo. Kadangi pasigendame ir 
ginklo, galime daryti išvadą, kad trečias veikiantysis asmuo jau 
pasitraukė iš įvykio vietos. 

— Manau, pagrįstas spėjimas. 

— Bet kartu susiduriame ir su logine problema. Jei šiuodu po- 
naičiai atvyko iš Svavelšės užsėdę po motociklą, trūksta ir dar 
vienos transporto priemonės, kuria atvyko trečiasis veikiantysis 


asmuo. Pastarasis turbūt sunkiai būtų galėjęs pasišalinti ir su 

savo transporto priemone, ir su motociklu. O nuo Strengneso 
plento palyginti tolimas kelias. 

— Nebent trečiasis asmuo gyvena trobelėje. 

— Hmm, - tarė Holmbergas, - trobelė, kaip žinoma, priklau- 
so velioniui advokatui Nilsui Bjurmanui, kuris garantuotai čia 
nebegyvena. 

— Galėjo būti dar ir ketvirtas asmuo, išvažiavęs automobiliu. 

— Bet kodėl tokiu atveju neišvažiavus drauge? Aš esu beveik 
tikras, kad ši istorija — tai ne Harley Davidson vagystė, kad ir 
kokie paklausūs jie būtų. 

Pasvarstę dar valandėlę, paprašė būrio skirti du uniformuo- 
tus kolegas pasižvalgyti kokios nors netoliese ant miško keliuko 
paliktos transporto priemonės ir paklausinėti apylinkės žmonių, 
ar nebus kas nors pastebėjęs ko nors neįprasta. 

— Tokiu metų laiku retai kur žmogų sutiksi, - pastebėjo va- 
das, tačiau pažadėjo padaryti viską, kas įmanoma. 

Paskui Holmbergas pravėrė vis dar neužrakintas trobelės 
duris. Jis akimirksniu rado ant virtuvės stalo paliktus segtuvus 
su Bjurmano tyrimu apie Lisbetą Salander. Atsisėdęs ėmė juos 
vartyti, jausdamas augančią nuostabą. 


JERKERIUI HOLMBERGUI PASISEKE. Pradėjus apklau- 
sinėti žmones vos po trisdešimties minučių retai gyvenamuose 
vasarnamiuose policininkai sutiko septyniasdešimt dvejų sulau- 
kusią Aną Viktoriją Hanson, kuri šią pavasario dieną praleido 
rinkdama šiukšles sode šalia į vasarnamių teritoriją sukančio 
keliuko. O kaipgi, jos regėjimas kuo puikiausias. O kaipgi, 
mačiusi žemaūgę merginą tamsia striuke — praėjo pro šalį apie 
pietus. Apie trečią valandą pro šalį motociklais pravažiavo du 
žmonės. Burzgimas nežmoniškas. Netrukus į priešingą pusę 
ant motociklo pralėkė ta pati mergina. Paskui pasirodė policijos 
automobiliai. 

Holmbergui perdavinėjant šią informaciją, į vasarnamį atvy- 
ko Kurtas Svensonas. 

— Kas nauja? — paklausė jis. 

Holmbergas niauriai nužvelgė kolegą. 

— Pats gerai nežinau, kaip čia reikės tau paaiškinti, — tars- 
telėjo. 


— JERKERI, TAI TU BANDAI man pripūsti, kad Lisbeta 
Salander atsibastė į Bjurmano vasarnamį ir viena pati apskaldė 
aukščiausius „Svavelšės MC“ vadus? — paklausė Bublanskis te- 
lefonu. Jo balsas virpėjo nuo įtampos. 

— O ką, ją juk Paolo Roberto treniravo... 

— Jerkeri. Nepliurpk. 

— Faktai tokie. Magnus Lundinas su šautine žaizda pėdoje. 
Ateityje rizikuoja likti šlubas. Kulka išlindo per užpakalinį kul- 
no kraštą. 

— Naji bent į galvą nešovė. 

— Matyt, neprireikė. Kiek aš supratau iš būrio, Lundino veide 
šiurkščios traumos, sulaužytas žandikaulis, išmušti du dantys. 
Greitoji įtarė smegenų sutrenkimą. Be pašovimo jam dar smar- 
kiai skauda pilvo apačią. 

— O Nieminenas kaip? 

— Iš pažiūros visai nesužalotas. Bet pasak žmogelio, kuris 
pranešė apie nelaimę, jam atvykus į vietą Nieminenas gulėjo be 
sąmonės. Su juo nebuvo galima susišnekėti, tik po kurio laiko 
lyg ir atsipeikėjo ir bandė pasišalinti kaip tik atvykstant Streng- 
neso policijai. 

Jau seniai Bublanskiui nebuvo visai užkandę žado. 

— Yra viena mistiška smulkmena... —- pratarė Holmergas. 

— Dar kažkas? 

— Pats nežinau. Niemineno odinė striukė... jis juk atvažiavo 


motociklu. 
— Ir ką? 

— Striukė suplėšyta. 

— Kaip suplėšyta? 

— Trūksta vieno sklypo. Maždaug keturiasdešimties kvadra- 
tinių centimetrų tarsi iškirpta iš nugaros. Kaip tik ten, kur siu- 
vama „Svavelšės MC“ emblema. 

Bublanskis kilstelėjo antakius. 

— Kam Salander išrėžti gabalą striukės? Trofėjus? 

— Neįsivaizduoju. Bet aš čia vieną dalyką pagalvojau, — tarė 
Holmbergas. 

— Ką? 

— Lundinas - geras mėspilvis, blondinas, plaukai surišti į uo- 
degą. Vienas vyrukų, pagrobusių Salander merginą, tą Miriam 
Vu, buvo blondinas storu pilvu ir arklio uodega. 


LISBETA SALANDER NEBUVO patyrusi tokio svaigi- 
nančio jausmo dar nuo to laiko, kai prieš keletą metų lankėsi 
Griona Lunde ir išbandė atrakcioną „Laisvas krytis“. Ji kartojo 
seansą tris kartus ir būtų kartojusi dar tris, jei nebūtų pasibaigę 
pinigai. 

Ji konstatavo, kad valdyti 125 kubų lengvasvorį Kawasaki, ku- 
ris iš esmės tėra tik smarkiai patobulintas mopedas, tai viena. O 
sėsti už 1450 kubų Har/ey Davidson vairo — visai kita. Pirmieji 
jos nuvažiuoti trys šimtai metrų prastai prižiūrėtu Bjurmano 
miško keliuku buvo tarsi amerikietiški kalniukai, kur ji jautėsi 
nelyg gyvas giroskopas. Du kartus vos neišlėkė tiesiai į mišką, 
suvaldžiusi transporto priemonę paskutinę sekundę. Atrodė, lyg 
jotų raita ant panikos ištikto briedžio. 

Be to, šalmas vis užsispyręs smukdavo ant akių, nors sugrūdo 
1 jį odos gabalą, išpjautą iš Niemineno striukės su pamušalu. 

Iš baimės, kad neišlaikys sunkaus motociklo pusiausvyros, ji 
nedrįso sustoti ir pasitaisyti šalmo. Jai nepakako ūgio, kad tvir- 
tai pasiektų kojomis žemę, ir bijojo, kad motociklas apvirs. Jei 
taip atsitiktų, ji nebepajėgtų jo atkelti. 

Vos išvažiavus į platesnį žvyruotą kelią, vedantį į vasarna- 
mių teritoriją, ėmė sektis daug geriau. Po keleto minučių išsu- 
kusi į Strengneso plentą net išdrįso paleisti vairą viena ranka ir 
pasitaisyti šalmą. Paskui nuspaudė greičio pedalą. Atstumą iki 
Sioderteljės ji įveikė per rekordinį laiką, visą kelią šypsodamasi 
tarsi susižavėjęs vaikas. Prie pat Sioderteljės iš priekio atlėkė du 
dažyti automobiliai su įjungtomis sirenomis. 

Protingiausia, žinoma, būtų buvę palikti motociklą jau Sio- 
derteljėje ir pasodinti Irenę Neser į priemiestinį Stokholmo 
traukinį, tačiau Salander nesugebėjo atsispirti pagundai. Iš- 
važiavusi į E4 greitkelį ji tik padidino greitį, drauge atidžiai 
saugodamasi neviršyti leistinos ribos, na bent jau viršyti ne per 
daug, ir vis vien jai atrodė, kad kūnas pasidarė pavaldus laisvo 
kritimo pagreičiui. Ji išsuko iš greitkelio tik prie Elvšės, susirado 
parodų rūmus ir laimingai pasistatė tą bestiją jos neparvertusi. 
Ten paliko motociklą kartu su šalmu ir odine skiaute iš Sonio 
Niemineno striukės su emblema ir jausdama širdyje didžiulį il- 
gesį patraukė į priemiestinį traukinį. Buvo smarkiai sušalusi. 
Pavažiusi vieną stotelę iki Pietinės stoties pėsčia parėjo namo į 
Musebakę ir atsigulė į vonią. 


JO VARDAS - ALEKSANDRAS Zalačenka, - tarė Gunaras 
Bjorkas, — tačiau iš tiesų jis neegzistuoja. Jūs jo nerasite gyven- 
tojų surašymo duomenų registruose. 

Zala. Aleksandras Zalaienka. Pagaliau turime vardą ir pavar- 
dę. 

— Kas jis toks ir kaip man jį rasti? 

— Jis ne iš tų Žmonių, kuriuos patartina rasti. 

— Patikėkit, aš nepaprastai noriu su juo susitikti. 

— Tai, ką dabar papasakosiu, yra įslaptinti duomenys. Jeigu 
išaiškės, kad atskleidžiau tai jums, būsiu nuteistas. Tai viena di- 
džiausių Švedijoje egzistuojančių totalinės gynybos paslapčių. 


= (2 


STIEG LARSSON 


Jūs privalote suprasti, kodėl taip svarbu, kad užtikrintumėte 
man šaltinio apsaugą. 

— Jau užtikrinau. 

- Jūs pakankamo amžiaus, kad prisimintumėte Šaltąjį karą. 

Mikaelis linktelėjo. Arčiau esmės, paprašyčiau. 

— Aleksandras Zalačenka gimė 1940-aisiais Stalingrade, tuo- 
metinėje Sovietų Sąjungoje. Kai jam buvo vieneri, prasidėjo 
Barbarosos operacija ir vokiečių ofenzyva Rytų fronte. Abu Za- 
lačenkos tėvai žuvo kare. Bent jau taip Žalačenka mano. Jis pats 
nežino, kas atsitiko per karą. Ankstyviausi jo prisiminimai yra 
iš vaikų namų Uralo kalnų papėdėje. 

Mikaelis linktelėjo duodamas suprasti, kad seka pasako- 
jimą. 

— Vaikų namai buvo kariniame mieste, išlaikomi Raudonosios 
armijos. Galima teigti, kad Zalačenka labai anksti įgijo karinį 
išsilavinimą. Tai vyko Žiauriausiais stalinizmo metais. Sugriuvus 
Sovietų Sąjungai, pasklido daugybė dokumentų, rodančių, kad 
buvo vykdomi įvairūs eksperimentai norint sukurti eskadroną, 
susidedantį iš ypač gerai treniruotų elitinių kareivių — vaikų naš- 
laičių, auklėjamų valstybės. Zalačenka - vienas jų. 

Mikaelis vėl linktelėjo. 

— Sutrumpindamas ilgą biografiją, pasakysiu tiek: kai jam 
buvo penkeri, jį ėmė leisti į sukarintą mokyklą. Paaiškėjo, 
kad jis nepaprastai talentingas. Sulaukus penkiolikos, tai yra 
1955-aisiais, jį perkėlė į karininkų mokyklą Novosibirske, kur 
kartu su kitais dviem tūkstančiais moksleivių jis per trejus 
metus išėjo mokslus, atitinkančius specnazą, kitaip tariant, 
rusų elitinius dalinius. 

— Supratau, jis buvo narsus vaikas kareivis. 

— 1958-aisiais jį, aštuoniolikmetį, pasiuntė į Minską, į GRU 
specialistų mokyklą. Ar žinote, ką reiškia GRU? 

— Taip. 

— Pažodžiui „Glavnoje razvedyvatelnoje upravlenije“, o tai 
yra karinė žvalgybos tarnyba, tiesiogiai pavaldi aukščiausiajai 
karinei armijos vadovybei. GRU nereikia painioti su KGB, ci- 
viline slaptąja policija. 

- Žinau. 

— Filmuose apie Džeimsą Bondą KGB dažniausiai vaizduo- 
jama kaip svarbiausi užsienio šnipai. O iš tikrųjų KGB - pa- 
grindinė režimo vidaus saugumo tarnyba, prižiūrėjusi kalinių 
lagerius Sibire ir šaudžiusi disidentus į pakaušį Lubiankos ka- 
lėjimo rūsiuose. Atsakingieji už špionažą ir operacijas užsienyje 
dažniausiai dirbo GRU. 

— Jūsų pasakojimas ima virsti istorijos pamoka. Tęskite. 

— Kai Aleksandras Zalačenka buvo dvidešimties, jam teko 
pirmasis paskyrimas į užsienį. Pasitaikė važiuoti į Kubą. Tai 
buvo apmokymų laikotarpis, jis vis dar tebeturėjo atitinkamą 
jaunesniojo leitenanto laipsnį. Ten jis praleido dvejus metus, pa- 
tyrė Kubos krizę ir invaziją į Kiaulių įlanką. 

— Aišku. 

— 1963-iaisiais grįžo į Minsko mokyklą. Paskui išvyko į Bul- 
gariją, vėliau Vengriją. 1965-aisiais tapo leitenantu ir pirmą kartą 
buvo išsiųstas į; Vakarų Europą, ; Romą, kur tarnavo dvylika 
mėnesių. Tai buvo pirmoji jo under cover* užduotis. Tai reiškia, 
kad jis veikė kaip civilis su padirbtu pasu, nepalaikydamas ryšių 
su ambasada. 1967-aisiais buvo perkeltas į Londoną, kur orga- 
nizavo susidorojimą su perbėgėliu kagėbistu. Per artimiausius 
dešimt metų jis tapo vienu iškiliausių GRU agentų. Jis priklausė 
tikrajam atsidavusių politinių kareivių elitui. Išmuštruotas nuo 
vaikystės. Sklandžiai kalbantis mažiausiai šešiomis kalbomis. 
Gali prisistatyti žurnalistu, fotografu, reklamos dizaineriu, jūri- 
ninku... bet kuo. Sugeba išgyventi bet kokiomis sąlygomis ir yra 
kamufliažo bei klaidinančių manevrų ekspertas. Jis kontroliavo 


* Slapta (angl). 

jam priskirtus agentus bei organizuodavo ir vykdydavo asmeni- 
nes operacijas. Ne viena tų operacijų buvo įsakymas nužudyti, 
didžioji jų dalis — trečiajame pasaulyje, tačiau jis vykdė ir šan- 
tažą, grasinimus bei kitus reikalus, kuriuos prireikdavo atlikti 
valdžiai. 1969-aisiais tapo kapitonu, 1972-aisiais buvo pakeltas į 
majorus, 0 1975-aisiais į pulkininkus leitenantus. 

- Kaip jis atsidūrė Švedijoje? 

— Prie to dar prieisiu. Metams bėgant jis bent kiek pasidavė į 
korupciją, pasislėpė pinigų tai šen, tai ten. Ėmė per daug gerti 
ir per daug painiotis su moterimis. Visa tai jo vadovybė dėjosi 
į galvą, tačiau jis ir toliau išliko favoritas, o į smulkmenas buvo 
žiūrima pro pirštus. 1976-aisiais jam buvo paskirta su užduoti- 
mi vykti į Ispaniją. Neverta leistis į smulkmenas, tačiau ten jis 
nusilakė ir apsikvailino. Iš užduoties išėjo šnipštas, taip staiga 
jis pateko nemalonėn ir gavo įsakymą vykti namo į Rusiją. Nu- 
sprendęs ignoruoti įsakymą, atsidūrė dar blogesnėje padėtyje. 
Tada GRU įsakė Madrido ambasados karo atašė susirasti jį ir 
įkalbėti imtis proto. Pokalbio metu įvyko kažkoks rimtas ne- 
susipratimas, ir Žalačenka nužudė vyriškį iš ambasados. Staiga 
nebeliko iš ko rinktis. Visus tiltus jau buvo sudeginęs, tad gal- 
votrūkčiais apsisprendė dezertyruoti. 

— Jis dezertyravo Ispanijoje, sumėtydamas pėdas, atseit pasi- 
davęs į Portugaliją, kur bėgdamas toliau, iš visko sprendžiant, 
pateko į laivo katastrofą. Be to, paleido gandus, jog galbūt per- 
sikėlęs į JAV. O iš tikrųjų pasirinko dezertyruoti į mažiausiai vi- 
soje Europoje tikėtiną valstybę. Atsibastė į Švediją, susisiekė su 
saugumo policija ir pasiprašė prieglobsčio. O tai iš esmės buvo 
gana protingas žingsnis, nes tikimybė, jog mirtį nešantis patru- 
lis iš KGB ar GRU ims jo ieškoti čia, buvo kone minimali. 

Bjorkas pritilo. 

— O toliau? 

— Ką daryti vyriausybei, jei vienas pačių slapčiausių Sovietų 
Sąjungos šnipų staiga dezertyruoja ir pasiprašo politinio prie- 

globsčio Švedijoje? Tai buvo kaip tik ėmus valdyti dešiniesiems, 
jei atvirai, kone pirmasis reikalas, kurį mums teko išdėstyti 
naujai pareigas užėmusiam ministrui pirmininkui. Tie politi- 
niai zuikiai, žinoma, bandė akimirksniu atsikratyti juo, bet negi 
siųsi jį atgal į Sovietų Sąjungą, būtų kilęs didžiulis skandalas. 
Taigi pradėta dėti pastangas išsiųsti jį į JAV arba Angliją, tačiau 
Zalačenka užsispyrė. JAV jam nepatinką, o Anglijoje, jo nuo- 
mone, Sovietų Sajunga, kaip nedaugelyje kitų šalių, sėkmingai 
infiltravusi agentus aukščiausiu žvalgybos tarnybos lygmeniu. Į 
Izraelį jis nenorėjo, nes nemėgstąs žydų. Girdi, jis apsisprendęs 
apsigyventi Švedijoje, ir taškas. 

Visa tai skambėjo taip neįtikimai, kad Mikaeliui šmėstelėjo 
mintis, ar Bjorkas iš jo nesišaipo. 

- Vadinasi, jis pasiliko Švedijoje? 

— Būtent. 

— Ir tai neišaiškėjo? 

— Daugybę metų tai buvo viena geriausiai saugomų karinių 
Švedijos paslapčių. Dalykas tas, kad mums iš Zalačenkos buvo 
nepaprastai daug naudos. Nuo aštuntojo dešimtmečio pabaigos 
iki devintojo pradžios jis buvo dezertyrų grietinėlės pažiba, net- 
gi ir tarptautine prasme. Iki jo nebuvo dezertyravęs nė vienas 
operatyvinis GRU elitinių dalinių viršininkas. 

— Vadinasi, jis turėjo informacijos? 

— Būtent. Jis gerai sulošė savo kortomis, išdalydamas infor- 
maciją porcijomis taip, kaip jam buvo palankiausia. Informaci- 
jos pakako, kad identifikuotume agentą NATO būstinėje Briu- 
selyje. Nelegalų agentą Romoje. Šnipų rato ryšininką Berlyne. 
Samdomų žudikų, dirbusių jam Ankaroje ir Atėnuose, pavardes. 
Jis nelabai ką galėjo pasakyti apie Švediją, tačiau turėjo infor- 
macijos apie operacijas užsienyje, duomenis mes savo ruožtu irgi 
išdalijome porcijomis, už tai mums taip pat nešykštėta paslaugų. 
Jis buvo aukso kasykla. 


— Kitais žodžiais tariant, jūs ėmėte su juo bendradarbiauti. 

— Suteikėme jam naują tapatybę, tereikėjo tik parūpinti pasą 
ir šiek tiek pinigų, visa kita tvarkė jis pats. Kaip tik tam juk ir 
buvo rengiamas. 

Mikaelis valandėlę patylėjo virškindamas informaciją. Pas- 
kui pakėlė akis į Bjorką. 

— Kai praėjusį kartą čia buvau, jūs man pamelavote. 

— Nejaugi? 

— Pareiškėte, kad susipažinote su Bjurmanu Policijos šaulių 
klube devintajame dešimtmetyje. Iš tikrųjų judu pažįstami daug 
ilgiau. 

Bjorkas mąsliai linktelėjo. 

— Reagavau automatiškai. Tai įslaptinti duomenys, neturė- 
jau jokio pagrindo leistis į kalbas, kur mudu susipažinome. Tik 
tada, kai paklausėte apie Žalą, man paaiškėjo ryšys. 

— Pasakokit, kaip buvo. 

— Man buvo trisdešimt treji, buvau išdirbęs slaptojoje polici- 
joje trejus metus. 

Bjurmanui buvo dvidešimt šešeri, ką tik po diplomų teikimo 
gavęs tam tikrų juridinių slaptosios policijos reikalų specialisto 
darbą. Iš esmės — praktikanto vietą. Bjurmanas kilęs iš Karl- 
skrunos, jo tėvas dirbo karinėje žvalgyboje. 

— Ir ką? 

— Nei aš, nei Bjurmanas formaliai neturėjome kvalifikaci- 
jos imtis tokio asmens kaip Zalačenka, tačiau jis atsibeldė pačią 
1976-ųjų rinkimų dieną. Policijos pastate beveik nė gyvos dva- 
sios, visi arba pasiėmę laisvadienius, arba tarnyboje, atlikdami 
rinkimų stebėjimo užduotis ir panašiai. Ir kaip tik tą akimirką 
Zalačenka apsisprendė praverti Normalmo policijos nuovados 
duris, pareikšdamas prašąsis politinio prieglobsčio ir pageidau- 
jąs pakalbėti su kuo nors iš slaptosios policijos. Jis neprisistatė. 
Aš budėjau, pamaniau - paprasčiausias pabėgėlis, tad pasiėmiau 
tik Bjurmaną, atseit juristą. Susitikome su juo toje pačioje Nor- 
malmo nuovadoje. 


Bjorkas pasitrynė akis. 

— Jis kaip niekur nieko atsisėdo ir pasakoja sau ramiai, daly- 
kiškai, kuo vardu, pavarde, kas toks esąs, kuo dirba. Bjurmanas 
užsirašinėjo. Po valandėlės aš suvokiau, kas čia toks sėdi, ir vos 
nesprogau. Pokalbį nutraukiau ir stvėręs Žalačenką su Bjurma- 
nu galvotrūkčiais nėriau iš atvirosios policijos. Nežinojau, ką 
daryti, užsakiau numerį Žlote/ Continenta/ priešais centrinę sto- 
tį, įgrūdau juos į numerį. Liepiau Bjurmanui pabūti aukle, pats 
nubildėjau į registraciją skambinti viršininkui. 

Jis staiga susijuokė. 

— Dažnai pagalvoju, kad elgėmės kaip visiški profanai. Ta- 
čiau taip jau atsitiko. 

— Kas buvo jūsų viršininkas? 

— Koks skirtumas. Neketinu įvardyti daugiau nė vieno asmens. 

Mikaelis truktelėjo pečiais, leisdamas dalykui praslysti be 
kivirčo. 

— Abu su viršininku susigaudėme, kad kalba eina apie aukš- 
čiausio laipsnio slaptumą ir kad privalu įvelti kiek įmanoma 
mažiau asmenų. Ypač tokiam Bjurmanui nederėjo turėti su tuo 
nieko bendra - jo įgaliojimų lygis buvo pranoktas šviesmečiais — 
tačiau kadangi jis jau buvo susipažinęs su paslaptimi, parankiau 
buvo palikti jį, nei įvesdinti dar kitą asmenį. Spėju, kad panašiai 
svarstyta ir dėl tokio jauniklio kaip aš. Kartu sudėjus mūsų iš 
saugumo policijos, žinančių apie Žalačenkos egzistenciją, buvo 
septyni. 

— Tai keli žmonės iš viso sužinojo šią istoriją? 

— Nuo 1976-ųjų iki praeito dešimtmečio pradžios... iš viso 
maždaug dvidešimt žmonių vyriausybėje, aukščiausioje karinėje 
vadovybėje ir saugumo policijoje. 

— O po 1990-ųjų? 

Bjorkas gūžtelėjo pečiais. 

— Vos sugriuvus Sovietų Sąjungai, jis pasidarė nebeįdomus. 

— Bet kas įvyko Zalačenkai persikėlus į Švediją? 

Bjorkas ilgai tylėjo, Mikaelis net ėmė muistytis. 

— Jei kalbėsime atvirai... Zalačenka atnešė mums didžiulę 
sėkmę, mes, su juo susiję, iš jo susirentėme karjeras. Supraskite 
mane teisingai, darbo buvo iki kaklo. Mane paskyrė Zalačenkos 
kuratoriumi Švedijoje, artimiausius dešimt metų mudu susitiki- 
nėjome jei ne kasdien, tai bent porą kartų per savaitę. Tai buvo 
patys svarbiausieji metai, kai šviežia informacija iš jo liejosi per 
kraštus. Tačiau ne mažiau svarbu buvo ir prižiūrėti jį. 

— Ką turite mintyje? 

— Zalačenka slidus kaip velnias. Mokėjo elgtis nepaprastai 
žavingai, tačiau galėdavo virsti visišku paranoiku, bepročiu. 
Retkarčiais užgerdavo ir nebevaldydavo kumčių. Esu ne kartą 
naktį lėkęs narplioti visokių jo kuriozų. 

— Kaip antai?.. 

— Kaip antai, kai jis bare su kažkuo susikivirčijo ir pritalžė 
du apsauginius, bandžiusius jį apraminti. Jis, žmogelis, palyginti 
smulkus ir stamantrus, tačiau artimojoj kovoj nepranokstamas, 
o tai, deja, jis demonstruodavo nelabai tinkamomis progomis. 
Kartą man teko jį atsiimti iš policijos. 

— Paklausius atrodo, kad nesveikas. Juk rizikuodavo patrauk- 
ti į save dėmesį. Profesionalu nepavadinsi. 

— Kad jau toks jis buvo. Švedijoje neįvykdė jokių nusikaltimų, 
nebuvo nei sulaikytas, nei areštuotas. Parūpinom švedišką pasą, 
tapatybės kortelę ir švedišką pavardę. Suradom butą Stokholmo 
priemiestyje, už kurį mokėjo Saugumas. Iš Saugumo jis gauda- 
vo ir atlyginimą, už tai turėjo nuolatos būti pasirengęs pasitar- 
nauti. Bet kaip jam uždrausi vaikščioti po barus ar veltis į meilės 
romanus? Telikdavo tik išmėžti jo paliktą jovalą. Tai ir buvo 
mano uždavinys iki 1985-ųjų, kai mane paskyrė į naują tarnybą, 
o mano įpėdinis perėmė Zalačenkos kuratoriaus vaidmenį. 

— O koks buvo Bjurmano vaidmuo? 

— Atvirai kalbant, Bjurmanas buvo našta. Talentu, ir tuo ne- 
pasižymėjo. Žodžiu, ir netinkamas žmogus, ir ne savo vietoje. 
Juk į Zalačenkos aferą pateko grynai atsitiktinai. Tiesa, jis su 

Zalačenka susidūrė tik patį pirmąjį laikotarpį, ir tai tik keletą 
pavienių kartų, kai reikėjo sutvarkyti tam tikrus juridinius for- 
malumus. Problemą su Bjurmanu išsprendė mano šefas. 

— Kaip? 

— Pačiu paprasčiausiu būdu. Parūpino jam darbą ne polici- 
jos sistemoje, viename advokatų biure, kuris, taip sakant, buvo 
artimai... 

— „Klangas ir Reinė“. 

Bjorkas griežtai pažvelgė į Mikaelį, paskui linktelėjo. 

— Bjurmanas nepasižymėjo perdėtai šviesia galva, tačiau ne- 
blogai su viskuo susidorodavo. Metams bėgant, iš Saugumo nuo- 
lat gaudavo užsakymų, nedidelių tyrimų ir panašiai. Taigi savo 
karjerą jis irgi tam tikra prasme susilipdė Zalačenkos dėka. 

— Kur šiuo metu Žala? 

Bjorkas kurį laiką dvejojo. 

— Nežinau. Mudviejų ryšiai po 1985-ųjų nusilpo, aš jo apskri- 
tai nė karto nebesu matęs, jau greit bus dvylika metų. Paskutinį 
kartą apie jį girdėjau, kai jis 1992-aisiais paliko Švediją. 

— Akivaizdu, kad vėl grįžo. Jis siejamas su prekyba ginklais, 
narkotikais ir žmonėmis. 

— Man nereikėtų perdaug stebėtis, - atsiduso Bjorkas, — ta- 
čiau tiksliai nežinau, ar tai tas pats Žala, ar koks kitas. 

— Tikimybė kad į šią istoriją įpainioti du skirtingi Žalos, ab- 
soliučiai menka. Kokia jo švediška pavardė? 

Bjorkas įsistebeilijo į Mikaelį. 

- Šito atskleisti neketinu. 

- Jūs žadėjote neišsisukinėti. 

— Jūs norėjote sužinoti, kas toks Žala. Aš viską papasakojau. 
Tačiau neketinu jums atiduoti paskutinės kortos, kol nebūsiu 
tikras, kad ištesėsite savo sutarties dalį. 

— Zala greičiausiai įvykdė tris žmgžudystes, policija gaudo 
ne tą žmogų. Jeigu jūs manote, kad aš pasitenkinsiu neišgavęs 
Zalos pavardės, tai klystate. 

— Iš kur žinote, kad žudikė ne Lisbeta Salander? 

— Žinau. 

Staiga pasijutęs tvirčiau, Bjorkas nusišypsojo Mikaeliui. 

— Aš manau, kad žudikas - Žala, - tarė Mikaelis. 

— Klystat. Zala nieko nenušovė. 

— O jūs iš kur žinot? 

— Ogi iš ten, kad Zalai šiuo metu jau šešiasdešimt penkeri, jis 
turi didelę negalią —- amputuotą pėdą, jis sunkiai vaikšto. Todėl 
po Odino aikštę ir Enšedę jis nelakstė ir nešaudė. Susirengęs ką 
nors nužudyti, turėtų užsisakyti savivaldybės kompensuojamą 
neįgaliųjų taksi. 


MALINA ERIKSON MANDAGIAI šypsojosi Sonjai Mudig. 

— Apie tai turėsite paklausti Mikaelio. 

— Ką gi. 

— Jo tyrimų medžiagos su jumis aptarinėti aš negaliu. 

— Bet jei vyriškis, pravarde Žala, yra galimas veiklos vykdy- 
tojas... 

— Tai turėsite aptarti su Mikaeliu, —- pakartojo Erikson. — 
Galiu jums pagelbėti dėl informacijos apie Dago Svensono dar- 
bą, bet ne dėl to, ką patys aiškinamės. 

Mudig atsiduso. 

— Aš suprantu principą. Ką galite pasakyti apie asmenis šia- 
me sąraše? 

— Tik tiek, kiek parašyta Svensono, apie šaltinius — nė Žo- 
džio. Visgi galiu informuoti, kad Mikaelis, patikrinęs maždaug 
tuziną iš šio sąrašo, juos atmetė. Gal bent tai padės. 

Mudig dvejodama linktelėjo. Ne, tai nepadės. Policija vis vien 
turės belstis bas juos atlikti formalių apklausų. Teisėjas. Trys advo- 
katai. Keletas politikų ir žurnalistų... ir kolegų. Tai įsisuks karuselė. 
Mudig suvokė, kad policija privalėjo pradėti tikrinti sąrašo da- 
lyvius jau artimiausią dieną po nužudymo. 

Žvilgsnis užkliuvo už vienos pavardės sąraše. Gunaras 


Bjorkas. 

— Prie šio žmogaus nėra adreso. 

— Teisingai. 

— Kodėl? 

- Jis dirba saugumo policijoje ir gyvena slaptu adresu. Šiuo metu 
turi nedarbingumo lapelį. Svensonui taip ir nepavyko jo susekti. 

— O jums kaip pavyko jį susekti? — šyptelėjo Mudig. 

— Paklauskite Mikaelio. 

Mudig įsistebeilijo į sieną virš Svensono rašomojo stalo. 
Pamąstė. 

— Ar galėčiau užduoti asmenišką klausimą? 

— Prašom. 

— Kaip jūs patys manote, kas nužudė jūsų draugus ir advoka- 
tą Bjurmaną? 

Erikson patylėjo. Ji troško, kad Mikaelis tuo metu būtų bu- 
vęs darbe ir išgelbėjęs situaciją. Buvo nejauku klausinėjamai po- 
licininkės, kad ir kokia nekalta būtų. Dar nejaukiau, negalint 
atskleisti, kokias išvadas padarė „Millennium“ redakcija. Lai- 
mei, už nugaros pasigirdo Erikos Berger balsas. 

— Mūsų išeities taškas toks: žmogžudystės įvykdytos tam, kad 
būtų sukliudyta demaskuoti nusikaltimus, ką padaryti rengėsi 
Svensonas. Tačiau mes nežinome, kas paleido šūvius. Mikaelis 
yra sutelkęs dėmesį į nežinomą asmenį, pasivadinusį Žala. 

Mudig atsigręžė, įsistebeilydama į vyriausiąją „Millennium“ 
redaktorę. Berger Erikson ir Mudig ištiesė po kavos puodelį, 
vieną puošė valdininkų profesinės konfederacijos, kitą —- Krikš- 
čionių demokratų partijos emblemos. Mandagiai nusišypsojusi 
Berger pasuko į savo kabinetą. 

Po trijų minučių ji vėl išdygo tarpduryje. 

— Policininke Mudig. Ką tik skambino jūsų viršininkas. Jūsų 
mobilusis išjungtas. Privalote su juo susisiekti. 


PO PIETŲ ĮVYKIAI PRIE BJURMANO vasarnamio sukėlė 
karštligišką bruzdėjimą. Apskrityje buvo paskelbtas aliarmas — 
horizonte pagaliau pasirodė Lisbeta Salander. Buvo pareikšta, 

kad esama didžiulės tikimybės, jog ji važiuoja Har/ey Davidson 
motociklu, priklausančiu Magnui Lundinui. Taip pat paskleis- 
tas įspėjimas, kad Salander ginkluota ir prie vasarnamio netoli 
Stalarholmeno pašovusi žmogų. 

Prie įvažiavimo į Strengnesą ir Mariefredą bei prie visų įvažia- 
vimų į Siodertelję policija pastatė užkardas. Priemiestiniai Sio- 
derteljės-Stokholmo traukiniai buvo šukuojami kelias valandas. 
Tačiau nedidelio ūgio merginos nei su Harley Davidson, nei be jo 
nerasta. Tik apie septintą vakaro policijos automobilis pastebėjo 
prie Stokholmo parodų rūmų Elvšėje paliktą motociklą, todėl 
operatyvinis sekimas buvo perkeltas iš Sioderteljės į Stokholmą. 
Iš Elvšės taip pat raportuota, kad rasta odinės striukės skiautė 
su „Svavelšės MC“ klubo emblema. Po šio radinio kriminalinis 
inspektorius Bublanskis užsismaukė akinius ant kaktos ir paniu- 
ręs įsistebeilijo į tamsą už tarnybinio kabineto lango Kungshol- 
mene. Visa diena kaip juodžiausia naktis. Salander draugės pa- 
grobimas, Paolo Roberto įsikišimas, vėliau tyčinis padegimas ir 
miškuose Sioderteljės apylinkėse pakasti recidyvistai. Ir galiau- 
siai — sąmyšis Stalarholmene. Įėjęs į didįjį kabinetą Bublanskis 
ėmė tyrinėti Stokholmo ir jo apylinkių žemėlapį. Jo akys vieną 
po kito susirado Stalarhomeną, Niukvarną, Svavelšę ir galiausiai 
Elvšę, keturias vietoves, dėl visai skirtingų priežasčių tapusias 
karštais taškais. Jis perkėlė žvilgsnį į Enšedę, atsiduso. Jo neap- 
leido nejaukus jausmas, kad policiją nuo įvykių centro nuolatos 
skiria mažiausiai keletas kilometrų. Ir nė velnio jis nenuraukia, 
kur slypi tiesa. Kad ir kas įvyko Enšedėje, žmogžudysčių mįslės 
įminimas daug painesnis nei jie manė iš pradžių. 


MIKAELIS BLIUMKVISTAS NE NENUTUOKĖ apie Sta- 
larholmeno dramą. Išvažiavęs iš Smodalarės apie trečią valandą 
po pietų, jis sustojo benzino kolonėlėje išgerti kavos ir pasisteng- 
ti susigaudyti išgirstos istorijos gijose. Jautė gilų susierzinimą. 
Bjorkas pripasakojo jam gausybę detalių, net pribloškė, tačiau, 

kita vertus, užsispyrė neatversti paskutinės kortos — švediškos 
Zalačenkos tapatybės. Mikaelis pasijuto apgautas. Pasakojimas 
nutrūko pačioje įdomiausioje vietoje, o Bjorkas atkakliai spyrėsi 
neišduoti jam atomazgos. 

— Bet mes juk susitarėme, — iš pradžių neatlyžo Mikaelis. — Ir 
aš ištesėjau savo žodį — papasakojau, kas toks tas Žalačenka. Jei 
norėsite naujos informacijos, turėsime sudaryti naują sutartį. Aš 
privalau išgauti garantijas, kad mano pavardė bus visiškai palikta 
nuošalyje, kad nebūtų jokių pasekmių. Kaip aš galėčiau suteikti 
tokias garantijas? Policijos tyrimas man nepavaldus, o anksčiau 
ar vėliau jie prisikas ir prie jūsų. 

— Policijos tyrimas manęs nejaudina. Man reikalingos garan- 
tijos, kad jūs niekada manęs neišduosite rašydamas apie kekšes. 

Mikaeliui nepraslydo pro akis tai, kad Bjorkui iš pažiūros 1a- 
biau kirbėjo nuslėpti savo ryšius su prekyba seksu nei tą faktą, 
kad jis išdavė įslaptintus tarnybinius duomenis. Tai kai ką bylojo 
apie jo charakterį. 

— Aš jau pažadėjau, kad šiomis aplinkybėmis nė žodžio nera- 
šysiu apie jus. 

— O dabar man reikalingos garantijos, kad jūs apskritai nė 
žodžio apie mane neužsiminsite Žalačenkos istorijoje. 

Tokių ar panašių garantijų Mikaelis suteikti nežadėjo. Jis ga- 
lėjo nusileisti tik rašydamas apie priešistorę ir elgtis ten su Bjorku 
kaip su anoniminiu šaltiniu, tačiau negalėjo garantuoti absoliu- 
taus anonimiškumo. Galiausiai juodu sutarė pamąstyti apie tai 
kokią dieną, o paskui pratęsti pokalbį. Sėdėdamas degalinėje ir 
gerdamas kavą iš popierinio puodelio, Mikaelis juto, kad kažkas 
apčiuopiama veriasi pačioje panosėje. Jis taip arti, kad gali numa- 
nyti pavidalus, tačiau susidaryti ryškaus vaizdo nepavyko. Paskui 
jam toptelėjo, kad yra dar ir kitas žmogus, galbūt galintis bent 
kiek nušviesti šią istoriją. Kaip sykis buvo atsidūręs netoli Erstos 
reabilitacijos ligoninės. Žvilgtelėjęs į laikrodį skubiai pakilo su- 
siruošęs aplankyti Holgerį Palmgreną. 

GUNARAS BJORKAS NERIMAVO. Po susitikimo su Mika- 
eliu Bliumkvistu jautėsi visiškai išsekęs. Nugaros skausmai surietė 
labiau nei bet kada. Jis išgėrė tris skausmą malšinančias tabletes, 
bet vis vien teko išsitiesti ant sofos didžiajame kambaryje. Galvoje 
skriejo mintys. Po kokios valandos pakilęs užsivirino vandens ir 
išsitraukė „Lipton“ arbatos maišelių. Klestelėjęs prie virtuvės sta- 
lo susimąstė. Ar galima pasitikėti Mikaeliu Bliumkvistu? Jis jau 
išnaudojo visus kozirius ir atsidavė Bliumkvisto malonei. Tačiau 
pasiliko svarbiausią informaciją. - Žalos tapatybę ir tikrąjį jo vai- 
dmenį šioje istorijoje. Tai buvo lemiama korta, kurią jis tebeslapstė 
rankovėje. Velniai rautų, kaip jis sugebėjo įsivelti į šitokią košę? 
Jis juk ne koks įstatymų laužytojas. Tiek ir kaltas, kad užmokėjo 
kelioms kekšėms. Jis viengungis. Ta prakeikta šešiolikinė net ne- 
pasistengė apsimesti, kad jis jai patinka. Tik spigino akimis pa- 
silykštėjusi. Prakeikta rūra. Jei dar nebūtų buvusi tokia jauna. Jei 
bent būtų buvusi per dvidešimt, jo popieriai nebūtų tokie prasti. 
Jei informacija kada nors nutekės, žiniasklaida jį sumaitos. Blium- 
kvistas juo irgi šlykštisi. Ir net nemėgina to slėpti. Za/ačenka. Su- 
teneris. Kaip ironiška. Jis dulkinosi su kekšėmis, kurių šeiminin- 
kas —- Zalačenka. Tiesa, Zalačenkai pakako košės galvoje nelįsti į 
viešumą. Bjurmanas ir Salander. Ir Bliumkvistas. Išeitis. Kokią va- 
landą palaužęs galvą, kabinete susirado lapelį su telefono numeriu, 
kurį išsitraukė anksčiau tą savaitę lankydamasis darbovietėje. Nuo 
Mikaelio Bliumkvisto jis nuslėpė ne tik tą vieną dalyką. Jis tiksliai 
žinojo, kur, Zalačenka, tik kalbėtis nesikalbėjo dvylika metų. Ir 
dabar neturėjo ūpo to daryti. Visgi Zalačenka — slidus velnias. Jis 
suprastų problemą. Jis galėtų dingti nuo Žemės paviršiaus. Išva- 
jei jį tikrai sulaikytų. Tokiu atveju viskas nugarmėtų į bedugnę. Jis 
ilgai dvejojo prieš pakeldamas ragelį ir surinkdamas numerį. 

- Sveiki. Čia Svenas Jansonas, - tarė Bjorkas. Tai buvo slapy- 
vardis, kuriuo jis jau seniai nebesinaudojo. Zalačenka akimirks- 
niu prisiminė, kas jis toks. 

TREŠIABIENIS, BALANBŽIS 6 — KETVIRTABIENIS, BALANBŽIO 7 


APIE AŠTUNTĄ VAKARO Bublanskis susitiko su Mudig 
prie kavos puodelio ir sumuštinio Waynes kavinėje Vazos gat- 
vėje. Taip niauriai nusiteikusio savo šefo ji dar nebuvo mačiusi. 
Jis informavo ją apie dienos įvykius. Ji ilgai tylėjo. Galiausiai 
ištiesusi ranką uždėjo ją Bublanskiui ant sugniaužto kumščio. 
Palietė jį pirmą kartą — vien draugiškais ketinimais. Jis liūdnai 
šyptelėjo ir paplekšnojo jai per ranką lygiai taip pat draugiškai. 

— Man gal reikėtų į pensiją, - tarstelėjo. 

Ji irgi šyptelėjo, nekreipdama dėmesio į jo pastebėjimą. 

— Tyrimas tuoj visai iširs per siūles, — tęsė jis. - Aš raportavau 
Ekstriomui viską, kas šiandien įvyko, o jis man — nurodymą, 
girdi, daryk, kas tau atrodo tinkamiausia. Turbūt ir pats nebe- 
žino, ko imtis. 

— Nenoriu aš blogai kalbėti apie savo valdžią, bet jei manęs 
kas klaustų, Ekstriomas gali eiti į vieną vietą. 

Bublanskis linktelėjo. 

— Formaliai Žiūrint tu grąžinta į tyrimą. Įtariu, kad jis nežada 
atsiprašyti. 

Ji gūžtelėjo pečiais. 

- Šiuo momentu man toks jausmas, kad visas tyrimas - tai 
tu ir aš, — tarė Bublanskis, — Fastė šįryt išbildėjo su perkūnais 

ir žalčiais, visą dieną mobilųjį išsijungęs. Jei rytoj nepasirodys, 
tikriausiai turėsiu skelbti ir jo paiešką. 

— Dėl manęs tegu Fastė nuo tyrimo laikosi kuo toliau. Kas 
bus su Eriksonu? 

— Nieko. Norėjau sulaikyti ir patraukti atsakomybėn, bet 
Ekstriomas nedrįso. Išspyrėm jį lauk, aš nuvažiavęs kaip rei- 
kiant pakalbėjau su Armanskiu. Bendradarbiavimą su „Milton“ 
nutraukiam, taigi, deja, netenkame ir Bumano. Šiaip gaila. Jis 
nuovokus policininkas. 

— Kaip Armanskis į tai pažiūrėjo? 

— Jam šokas. Įdomiausia, kad... 

— Kas? 

— Armanskis sakė, kad Salander visada nemėgo Eriksono. 
Jis prisiminė, kad yra jam sakiusi prieš porą metų, kad turėtų 
jį išmesti. Sakė, kad Eriksonas šiukšlė, bet nenorėjo paaiškinti, 
kodėl. Armanskis, žinoma, jos neklausė. 

- Še tau. | 

— Kurtas ir toliau Sioderteljėje. Netrukus pradės kratą na- 
muose pas Karlą Magnų Lundiną. Jerkeris iki kaklo užsikasęs 
šalia Niukvarno, tai yra kasa lauk seną belangių klientą Kene- 
tą Gustafsoną-Valkatą ir renka iš gabalų. Visai prieš pat man 
pasirodant čia skambino ir sakė, kad ir antrajam kape kažkas 
guli. Sprendžiant iš drabužių — moteris. Panašu, kad ilgokai 
pragulėjo. 

— Miško kapinės. Žinai, Janai, istorija čia daug šiurpesnė nei 
manėm pradėdami ją narplioti. Spėju, ne Salander įtariama nu- 
žudžiusi žmones Niukvarne. 

Pirmą kartą po daugelio valandų Bublanskis prasijuokė. 

— Ne. Šiuo punktu įtarimai jai atmetami. Bet ji tikrai gink- 
luota, pašovė Lundiną. 

— Atkreipkim dėmesį, kad šovė į koją, o ne galvą. Lundinui 
gal nelabai didelis skirtumas, bet mes juk laikėmės išeities taško, 
kad įvykdęs žmogžudystes Enšedėje žmogus yra puikus šaulys. 

— Sonja... visiškas absurdas. Lundinas su Nieminenu — du 
smurtautojai, kurių biografiją puošia ne vienas teistumas. Lun- 
dinas, tiesa, prisiauginęs kilogramų, jau nebe geriausios formos, 
bet jis pavojingas. O Nieminenas - brutalus bjaurybė, kurio šiaip 
bijo ir labiausiai užkietėję berniukai. Man galvoj netelpa, kaip 
mažutė smulkutė mergytė Salander sugebėjo juos taip pritalžy- 
ti. Lundinas rimtai sužalotas. 

- Hmmm. 

— Nesakau, kad jam ne į sveikatą kailį išvanoti. Aš tik nesu- 
prantu, kaip visa tai įvyko. 

— Reikės jos paklausti, kai surasim. Dokumentuose užfik- 
suota, kad ji gali įsisiautėti. 

— Aš vis vien negaliu įsivaizduoti, kas įvyko prie to vasar- 
namio. Tai du vyrukai, su kuriais pats Kurtas Svensonas bijotų 
susiimti net pavieniui. O Svensonas ne koks lepšis. 

— Aiškintis reikia ne ką kita, o ar ji turėjo priežastį užsipulti 
Lundiną su Nieminenu. 

— Vieniša mergina apleistoje vasarvietėje prieš du pilnakrau- 
jus psichopatus idiotus. Nesunkiai galiu įsivaizduoti ne vieną ir 
ne dvi priežastis, - tarė Bublanskis. 

— Gal jai kas nors padėjo? Gal įvykio dalyvių buvo daugiau? 

— Pasak ekspertizės duomenų, nėra jokių tą rodančių ženklų. 
Salander buvo užėjusi į vasarnamį. Ant stalo rastas kavos puo- 
delis. Be to, sutikome Aną Viktoriją Hanson, septyniasdešimt 
dvejų metų kaimynę, atliekančią gyvenvietės vartų sargo vaid- 
menį ir pastebinčią viską ir visus, kas tik kur sujuda. Ji prisiekė, 
kad matė tik Salander ir tuodu ponaičius iš Svavelšės. 

— Kaip ji pateko į vidų? 

— Atsirakino. Spėju, kad pasiėmė raktą iš Bjurmano buto. 
Prisimeni... 

— ...kad juostelė buvo perpjauta. O kaipgi. Jaunoji panelė ne- 
sėdėjo rankų sudėjusi. 

Mudig kelias akimirkas barbeno pirštais į stalą, paskui nu- 
kreipė kalbą. 

— Ar jau patvirtinta, kad kaip tik Lundinas dalyvavo pagro- 
biant Miriam Vu? 

Bublanskis linktelėjo. 

— Paolo Roberto buvo parodytas albumas su trim tuzinais 
baikerių. Nė nesudvejojęs iškart parodė jį. Tai ir esąs vyriškis, 
kurį jis matė prie sandėlių Niukvarne. 

— O Mikaelis Bliumkvistas kaip? 

— Nepagaunam. Neatsiliepia mobiliuoju. 

— Aišku. Bet Lundinas atitinka požymius Žmogaus, įvyk- 
džiusio užpuolimą Lundo gatvėje. Galime teigti, kad „Svavelšės 
MC“ jau kurį laiką medžioja Salander. Už ką? 

Bublanskis skėstelėjo rankomis. 

— Gal Salander gyveno Bjurmano trobelėje tuo laikotarpiu, 
kol buvo ieškoma? - paklausė Mudig. 

— Man irgi tokia mintis. Bet Jerkeris paprieštaravo. Neatro- 
do, kad trobelė pastaruoju laiku būtų gyvenama, be to, turime 
liudininkę, teigiančią, kad į teritoriją ji atvyko tik šiandien. 

— Ko ji ten ėjo? Abejoju, ar buvo susitarusi susitikti su 
Lundinu. 

— Vargu. Tikriausiai ėjo kažko ieškoti. Radome tik vieną 
dalyką — porą segtuvų su dokumentais - lyg ir asmeniškai Bjur- 
mano sukaupta medžiaga apie Salander. Įvairiausi popieriai iš 
socialinės rūpybos, Globėjų ir rūpintojų priežiūros inspekci- 
jos, seni mokyklinės charakteristikos įrašai. Bet kelių segtuvų 
trūksta. Jie sunumeruoti ant nugarėlių. Radome pirmą, ketvir- 
tą ir penktą. 

— Trūksta antro ir trečio. 

— Ir gal dar kelių vėlesnių. 

— Iš to kyla klausimas: kam Salander ieškoti informacijos apie 
save pačią? 

— Įsivaizduoju dvi galimas priežastis. Arba ji nori nuslėpti ką 
nors, ką, jos žiniomis, apie ją buvo parašęs Bjurmanas, arba ji 
nori ką nors sužinoti. Bet įdomu ir dar kai kas. 

— Nagi nagi. 

— Kam Bjurmanas sudarinėjo tokio plataus masto dosjė apie 
ją ir paskui slėpė vasarnamyje? Iš visko sprendžiant, Salander 
segtuvus aptiko ant aukšto. Jis buvo jos globėjas ir privalėjo rū- 
pintis jos finansais ir panašiai. O iš segtuvų susidaro įspūdis, 
kad jis greičiau kaip apsėstas stengėsi sistemingai išanalizuoti 
visą jos gyvenimą. 

— Man vis labiau rodosi, kad Bjurmanas buvo neaiškus tipas. 
Vis lindo tokios mintys tikrinant klientūros sąrašą „Millen- 
nium“. Tarsi tikėčiausi, kad jo pavardė staiga išnirs tarp jų. 

— Teisingos mintys. Bjurmanas kompiuteryje laikė porno- 
grafinių prievartos filmų kolekciją, pati ją aptikai. Ateityje juos 
prisiminsime. Ar ką nors išsiaiškinai? 

— Pati gerai nežinau. Bliumkvistas tikrina visas sąrašo pa- 
vardes po vieną, bet, pasak tos Erikson iš „Millennium“, nieko 
įdomaus neradęs. Janai... pasakysiu vieną dalyką. 

— Kas yra? 

— Aš netikiu, kad tai padarė Salander. Turiu galvoje Enšedę 
ir Odino aikštę. Iš pradžių kaip ir kiti galėjau galvą guldyti, bet 
dabar nebetikiu. Ir negaliu tiksliai paaiškinti kodėl. 

Bublanskis kinktelėjo. Suvokdamas, kad pritaria Mudig. 


SVAVELŠĖJE PO MAGIO LUNDINO namus neramiai tai 
pirmyn, tai atgal blaškėsi milžinas blondinas. Stabtelėjęs prie vir- 
tuvės lango, pažvelgė į kelią. Tokiu metu jie jau turėjo grįžti. Jis 
juto po duobute besigraužiantį nerimą. Kažkas ne taip. 

Be to, jam buvo ne prie širdies vienam likti Lundino na- 
muose. Namas nepažįstamas. Šalia jo kambario viršutiniame 
aukšte — nešildoma palėpė, visas pastatas nejaukiai girgžda. Jis 
stengėsi atsikratyti slogučio. Milžinas blondinas žinojo, kad tai 

kvailystės, tačiau visada kratydavosi likti vienas. Jis nė truputė- 
lio nebijojo Žmonių iš kūno ir kraujo, tačiau tušti namai kaimo 
vietovėse jam atrodydavo kažkuo nejaukūs. Gausybė garsų pa- 
leisdavo į darbą jo fantaziją. Vis apnikdavo jausmas, kad kažkas 
piktas ir tamsus stebi jį pro durų plyšį. Kartais net atrodydavo, 
kad girdi kvėpavimą. 

Kai buvo jaunesnis, kiti erzindavo dėl tamsos baimės. Tai yra 
jį erzindavo tol, kol vienareikšmiškai nepastatydavo į vietą vien- 
mečių, o kartais ir gerokai vyresnių moksleivių, kuriems tyčio- 
jimasis iš jo teikdavo malonumą. O pastatyti į vietą jis mokėjo 
puikiai. 

Tačiau pats drovėjosi savo baimės. Neapkentė tamsos ir vie- 
natvės. Nekentė būtybių, knibždančių tamsoje ir vienatvėje. 

Jis troško, kad Lundinas grįžtų namo. Lundino buvimas 
atstatytų pusiausvyrą, net nepersimetus nė vienu žodžiu ir net 
nebūnant tame pačiame kambaryje. Jis girdėtų tikrus garsus ir 
judesius ir žinotų, kad šalia yra žmonių. 

Jis pabandė atsikratyti nejaukumo klausydamasis plokštelių, 
bandė nenustygdamas vietoje rasti ką nors skaitoma Lundino 
lentynose. Deja, Lundino intelelektualiniai poreikiai nebuvo 
itin subtilūs, tad jam teko pasitenkinti auto ir pornožurnalų rin- 
kiniu bei aptrintais kišeniniais detektyvais — tos rūšies, kuriais 
jis niekada nesižavėjo. Vienatvė darėsi vis klaustrofobiškesnė. 
Valandėlę jis valė ir trynė alyva asmeninį šaunamąjį ginklą, lai- 
komą krepšyje, ir tai kuriam laikui apramino. 

Galiausiai ilgiau likti viduje pasidarė nebe;manoma. Jis trum- 
pai pavaikštinėjo kieme, kad bent įkvėptų gryno oro, stengda- 
masis nepakliūti kaimynams į akis. Ir vis dėlto stabtelėdavo 
patyrinėti nušviestų langų —- kur yra žmonių. Stovėdamas tylut 
tylutėliai kažkur girdėjo muziką. 

Grįždamas atgal į medinį Lundino laužą pasijuto apimtas 
nepaprastai nejaukaus jausmo ir ilgai stovėjo ant laiptų besi- 

daužančia širdim, kol nusipurtęs nejaukumą ryžtingai pravėrė 
duris. 

Septintą valandą nusileido iš palėpės, įsijungė televizorių, no- 
rėdamas pažiūrėti žinias per TV4. Netekęs žado išklausė naujie- 
nų anonsus, o paskui platesnį reportažą apie šaudymą prie vasar- 
namio Stalarholmene. Tai buvo svarbiausioji dienos naujiena. 

Jis užlėkė laiptais į svečių miegamąjį antrajame aukšte, susi- 
metė asmeninius daiktus į krepšį ir po dviejų minučių jau Žengė 
pro laukujes duris. Jo baltas Vo/vo atsiplėšė iš vietos. 

Jis spėjo išvažiuoti paskutinę akimirką. Vos kilometrą už 
Svavelšės sutiko du policijos automobilius, su mėlynomis šviese- 
lėmis lekiančius į kaimą. 


PO DIDELIŲ VARGŲ Mikaeliui trečiadienio vakare apie 
šeštą valandą pagaliau pavyko susitikti su Holgeriu Palmgrenu. 
Teko pasidarbuoti liežuviu įkalbinėjant personalą, kad įleistų. 
Jis taip spyrėsi, kad atsakingoji slaugytoja paskambino kažko- 
kiam daktarui A. Sivarnandanui, matyt, gyvenančiam netoli 
sanatorijos. Sivarnandanas atvyko vos po penkiolikos minučių ir 
ėmė aiškintis su atkakliuoju žurnalistu, iš pradžių nieko nė gir- 
dėti nenorėdamas. Per pastarąsias dvi savaites Holgerį Palmgre- 
ną atsekė ne vienas žurnalistas, įvairiausiais, kone desperatiš- 
kais metodais stengdamasis išgauti jo pasisakymą. Palmgrenas 
pats atkakliai atsisakinėjo priiminėti tokius vizitus, o personalui 
buvo prisakyta žūtbūt nieko neįleisti. 

Sivarnandanas ir pats su didžiausiu susirūpinimu sekė įvy- 
kius. Kraupdamas nuo antraščių, kurių kaltininkė žiniasklaido- 
je buvo Lisbeta Salander, jis pastebėjo, kad jo pacientas patiria 
gilią depresiją, kurią, kaip Sivarnandanas įtarė, sukėlė tai, kad 
Palmgrenas nepajėgia įsikišti. Palmgrenas net nutraukė reabili- 
taciją ir keletą dienų praleido vien skaitydamas dienraščius bei 
sekdamas per televiziją Lisbetos Salander gaudynes. Likusį lai- 
ką tūnodavo savo kambaryje paskendęs mintyse. 


— 591 — 


STIEG LARSSON 


Mikaelis atkakliai nesitraukė nuo daktaro Sivarnandano 
stalo, tikindamas, kad jokiu būdu neketinąs sukelti Holgeriui 
Palmgrenui kokių nors nemalonių potyrių, kad jo tikslas — ne 
išgauti pasisakymą žiniasklaidai. Pasisakė esąs geras paieško- 
mosios Lisbetos Salander draugas, abejojąs jos kaltumu ir su 
žiburiu ieškąs informacijos, galinčios nušviesti kai kuriuos jos 
praeities įvykius. 

Daktaras Sivarnandanas sunkiai pasiduodavo žavesio kerams. 
Mikaeliui teko prisėsti ir išsamiai išdėstyti savo vaidmenį vyks- 
tančioje dramoje. Ir tik po daugiau kaip pusvalandį trukusios 
diskusijos Sivarnandanas pasidavė. Paprašęs Mikaelio palaukti, 
pats nuėjo pas Palmgreną pasiklausti, ar šis priimtų svečią. 

Sivarnandanas grįžo po dešimties minučių. 

— Jis sutiko pasimatyti su jumis. Jei nepatiksite jam, išmes 
stačia galva pro duris. Jums nevalia imti iš jo interviu ar ką nors 
užsiminti apie šį susitikimą žiniasklaidoje. 

— Aš užtikrinu, kad apie tai nerašysiu nė eilutės. 

Nedideliame Holgerio Palmgreno kambaryje stovėjo lova, 
komoda, stalas ir keletas kėdžių. Jis pats — žilaplaukis, liesas 
tarsi paukščių baidyklė, akivaizdžiai kamuojamas sutrikusios 
pusiausvyros, tačiau vis vien pakilo, kai Mikaeliui buvo paro- 
dyta užeiti į vidų. Rankos neištiesė, tik mostelėjo į kėdę prie 
stalelio. Mikaelis atsisėdo. Daktaras Sivarnandanas liko kam- 
baryje. Mikaelis iš pradžių sunkiai perprato neaiškią Palmgre- 
no kalbą. 

— Kas jūs, kad sakotės esąs Lisbetos Salander draugas, ir ko 
jums reikia? 

Mikaelis atsilošė. Trumpai pagalvojęs tarė: 

— Holgeri, jūs neprivalote man nieko pasakoti. Aš tik prašau 
išklausyti prieš išmetant. 

Palmgrenas nežymiai linktelėjo ir kojas vilkdamas grįžo prie 
kėdės, stovinčios priešais Mikaelį. 

— Pirmą kartą sutikau Lisbetą maždaug prieš dvejus metus. 
Pasamdžiau ją tyrėja vienam darbui, į kurį nei gilintis, nei jo 
apibūdinti negaliu. Ji atvažiavo pas mane į vieną miestelį, kur 
laikinai buvau apsistojęs, ir mes kartu dirbome kelias savaites. 

Pasvarstęs, kiek reikėtų Palmgrenui pasakoti, apsisprendė 
kloti viską kuo arčiau teisybės. 

— Bedirbant atsitiko du dalykai. Viena, Lisbeta išgelbėjo man 
gyvybę. Antra, vienu metu mudu buvome labai geri draugai. 
Susipažinau su ja arčiau ir labai ją pamėgau. 

Nesileisdamas į smulkmenas, Mikaelis apibrėžė jųdviejų 
santykius ir kaip jie visiškai netikėtai nutrūko po Kalėdų šven- 
čių prieš pusantrų metų, paskui Lisbeta prapuolė užsienyje. 

Vėliau papasakojo apie savo darbą „Millennium“ bei apie tai, 
kaip buvo nužudyti Dagas Svensonas ir Mija Bergman, o jis 
pats staiga įsipainiojo į žudiko gaudynes. 

— Kiek suprantu, žurnalistai jums pastaruoju metu neduoda 
ramybės, o laikraščiai publikuoja vieną absurdą po kito. Šiuo 
metu galiu jus tik užtikrinti, kad esu čia ne rinkti medžiagos 
dar vienam straipsniui. Aš čia dėl Lisbetos, nes esu jos draugas. 
Šiuo metu tikriausiai visoje šalyje esu vienas tų išimtinai nedau- 
gelio asmenų, kurie be menkiausių abejonių stoja jos pusėn. Aš 
manau, kad ji nekalta. Aš manau, kad dėl žmogžudysčių kaltas 
žmogus, pavarde Zalačenka. 

Mikaelis padarė pauzę. Paminėjus Žalačenką, kažkas tvyks- 
telėjo Palmgreno akyse. 

- Jei galite patalkinti ir bent kiek nušviesti jos praeitį, dabar 
tinkama proga. O jei nenorite jai padėti, aš tik švaistau savo 
laiką, tokiu atveju žinosiu, ko jūs vertas. 

Holgeris Palmgrenas pratylėjo per visą jo kalbą. Nuskambė- 
jus paskutiniam Mikaelio komentarui, vėl kažkas plykstelėjo jo 
akyse. Tačiau jis nusišypsojo. Ir prakalbo kiek galėdamas lėčiau 
ir aiškiau. 

— Matau, jūs tikrai norite jai padėti. 

Mikaelis linktelėjo. 

Palmgrenas palinko į priekį. 

— Nupasakokite sofą jos svetainėje. 

Mikaelis jam irgi atsakė šypsena. 

— Tada, kai užeidavau pas ją, ji turėjo nudėvėtą, klaikiai bjau- 
rų baldą, turintį tam tikrą retenybės vertę. Spėju, kad šeštojo 
dešimtmečio pradžios gamybos. Du beformiai priegalviai, ap- 
traukti rudu audeklu su kažkokiais geltonais ornamentais. Au- 
deklas keliose vietose sudriskęs, net kamšalas išlindęs. 

Palmgrenas staiga nusijuokė. Jo juokas labiau priminė atsi- 
krenkštimą. Jis pasisuko į daktarą Sivarnandaną. 

— Kad ir kaip ten buvę, jis bent yra lankęsis bute. Kaip dakta- 
rui atrodo, ar būtų įmanoma mano svečią pavaišinti kava? 

- Žinoma, - pakilęs daktaras Sivarnandanas išėjo iš kamba- 
rio. Sustojęs tarpduryje dar linktelėjo Mikaeliui. 

— Aleksandras Zalačenka, - tarė Palmgrenas, kai tik užsida- 
rė durys. 

Mikaelis išpūtė akis. 

— Jums žinoma ta pavardė? 

Palmgrenas linktelėjo. 

— Lisbeta minėjo, kuo jis vardu. Mano galva, svarbu kam 
nors papasakoti šią istoriją... jei aš staiga mirčiau, kas nebūtų 
didelis netikėtumas. 

— Lisbeta? Iš kur ji apskritai žino apie jo egzistenciją? 

— Jis yra Lisbetos Salander tėvas. 

Mikaeliui iš pradžių nesisekė suvokti, ką pasakė Palmgrenas. 
Paskui žodžiai pamažu pasiekė jo sąmonę. 

— Ką jūs, po velnių, šnekate? 

— Zalačenka atvyko į Švediją aštuntajame dešimtmetyje. Jis 
buvo kažkoks politinis pabėgėlis — visos aplinkybės man taip 
niekada ir nepaaiškėjo, o Lisbeta nuolatos šykštėdavo informa- 
cijos. Apie tai nieku gyvu nenorėdavo kalbėti. 

Jos gimimo liudijimas. Tėvas nežinomas. 

— Zalačenka — Lisbetos tėvas, - pakartojo Mikaelis. 

— Per visus tuos metus, kol bendravom, ji tik vieną kartą pa- 
sakojo, kas atsitiko. Tai įvyko likus maždaug mėnesiui iki kol 
man kraujas išsiliejo į smegenis. Bet aš supratau tiek — Zala- 
čenka pateko į Švediją aštuntojo dešimtmečio viduryje, sutiko 
Lisbetos mamą 1977-aisiais, jiedu tapo pora, o to rezultatas — du 
vaikai. 

— Du? 

— Lisbeta ir jos sesuo Kamila. Jos dvynės. 

— Viešpatie, jūs norite pasakyti, kad tokių kaip ji yra dvi. 

- Jos nepaprastai skirtingos. Bet tai jau kita istorija. Lisbetos 
mama buvo vardu Agneta Sofija Šiolander. Kai susipažino su 
Zalačenka, jai tebuvo septyniolika. Tiksliai nežinau, kokiomis 
aplinkybėmis tai įvyko, bet, kiek sugebėjau suprasti, ji buvo gana 
nesavarankiška jaunutė mergina, lengvas grobis vyresniam, la- 
biau patyrusiam vyriškiui. Jis jai padarė įspūdį, ir ji, matyt, iki 
ausų įsimylėjo. 

— Suprantu. 

— Vėliau pasirodė, kad Zalačenka anaiptol nelabai simpatiš- 
kas žmogus. Gerokai už ją vyresnis ir aš spėju, kad jam magėjo 
vien susirasti jo įgeidžius tenkinsiančią moteriškę. 

— Jūs, ko gero, teisus. 

— Ji, žinoma, svajojo apie saugią ateitį kartu su juo, tačiau ves- 
ti jam rūpėjo užvis mažiausiai. Jie taip niekada ir nesusituokė, 
tik 1979-aisiais ji pasikeitė pavardę iš Šiolander į Salander. Taip 
greičiausiai norėjo pabrėžti, kad jie pora. 

— Kaip suprasti? 

— Žala. Salanderis. 

— Viešpatie, - suvaitojo Mikaelis. 

— Prieš pat pasiligodamas pradėjau viską tikrinti. Ji turėjo 
teisę prisiimti pavardę, nes jos motina, Lisbetos močiutė, tikrai 
buvo pavarde Salander. Vėliau man paaiškėjo, kad Zalačenka 
pasirodė esąs baisiausios rūšies psichopatas. Gerdavo ir žiauriai 

mušdavo Agnetą. Kiek supratau, tai tęsėsi per visą mergaičių 
vaikystę. Kiek Lisbeta prisimena, Zalačenka reguliariai pas jas 
atsigriaudavo. Kartais ilgą laiką nesirodydavo, o paskui ir vėl iš- 
dygdavo Lundo gatvėje. Ir kaskart jo apsilankymas vykdavo pa- 
gal tą patį scenarijų. Zalačenka ateidavo pasidulkinti ir prisigerti, 
viskas baigdavosi tuo, kad jis imdavo įvairiausiais būdais kan- 
kinti Agnetą. Lisbeta minėjo smulkmenas, iš kurių sprendžiant 
buvo naudojamas ne tik fizinis smurtas. Jis ateidavo ginkluotas ir 
grėsmingai nusiteikęs, elgdavosi sadistiškai, nesibaidydavo ir psi- 
chinio teroro. Kiek supratau, bėgant metams padėtis vis blogė- 
jo. Didžiąją devintojo dešimtmečio dalį Lisbetos mama gyveno 
jausdama nuolatinį siaubą. 

— Arjis mušė ir vaikus? 

— Ne. Man susidarė įspūdis, kad dukros jo apskritai nedomi- 
no. Jis su jomis vos pasisveikindavo. Atėjus Žalačenkai, mama 
jas nusiųsdavo į mažąjį kambarėlį, iš kurio be leidimo būdavo 
nevalia išeiti. Kartą kitą jis yra pliaukštelėjęs tai Lisbetai, tai 
seseriai, tačiau labiausiai dėl to, kad trukdydavo ar šiaip pasipin- 
davo po kojų. Smurtas buvo nukreiptas į motiną. 

— Galas griebtų. Vargšė Lisbeta. 

Palmgrenas linktelėjo. 

— Visa tai Lisbeta papasakojo maždaug mėnesį iki insulto. 
Tai buvo pirmas kartas, kai atvirai pasikalbėjom apie tai, kas 
įvyko. Aš kaip tik buvau nusprendęs, kad reikia padaryti galą 
toms kvailystėms — neveiksnumui ir panašiai. Lisbeta nė kiek ne 
kvailesnė už mudu su jumis. Aš jau ruošiausi pateikti jos bylą iš 
naujo nagrinėti apylinkės teismui. Paskui man kraujas išsiliejo į 
smegenis... o atsipeikėjęs supratau, kad esu papuolęs čionai. 

Jis skėstelėjo viena ranka. Į duris pasibeldė slaugytoja su kava. 
Palmgrenas patylėjo, kol ji išėjo iš kambario. 

— Šioje istorijoje esama dalykų, kurių aš nesuprantu. Agne- 
ta Salander dešimtis kartų buvo priversta kreiptis medicininės 

pagalbos. Aš skaičiau jos ligos žurnalą. Buvo akivaizdu, kad ji 
patirdavo žiaurų smurtą, į įvykius privalėjo įsikišti socialinė rū- 
pyba. Tačiau nieko panašaus. Lisbeta su Kamila pagyvendavo 
budinčios socialinės tarnybos pensionate, kol motina gydyda- 
vosi. Vos išrašyta ji turėdavo važiuoti namo laukti ateinančio 
karto. Mano galva, paaiškinimas gali būti tik vienas - nesuveikė 
socialinė apsauginė sistema, o Agneta buvo pernelyg įgąsdinta, 
kad galėtų imtis ko nors daugiau, o ne vien laukti savo kan- 
kintojo. Paskui kažkas atsitiko. Lisbeta tai vadina Tuo Baisiu 
Dalyku. 

— Kas įvyko? 

— Zalačenka nosies nerodė kelis mėnesius. Lisbetai sukako 
dvylika. Ji jau beveik buvo patikėjusi, kad jis dingo visiems lai- 
kams. Tačiau, žinoma, jis niekur nedingo. Vieną dieną grįžo. 
Agneta uždarė Lisbetą ir jos seserį kambarėlyje ir pergulėjo su 
Zalačenka. Paskui jis pradėjo ją daužyti. Jis mėgavosi kankin- 
damas ją. Tačiau šįsyk už sienos užrakinti sėdėjo nebe du maži 
vaikai... Mergaitės reagavo visiškai skirtingai. Kamila ir iki tol 
visada jausdavo panišką baimę, kad kas nors sužinos, kas de- 
dasi jų namuose. Ji pasistengdavo viską pamiršti nuduodama, 
kad mamos niekas nemuša. Kai mušimas baigdavosi, Kamila 
paprastai nueidavo, apsikabindavo tėtį apsimesdama, kad viskas 
gerai. 

— Bandė pati apsisaugoti. 

— Teisingai. Tačiau Lisbeta kito raugo. Tąkart ji padarė galą 
smurtui. Iš virtuvės pasiėmusi peilį smogė Zalačenkai į petį. 
Spėjo smeigti penkis kartus, kol jam pavyko peilį atimti ir su- 
duoti jai kumščiu. Žaizdos nebuvo gilios, bet jis kraujavo kaip 
skerdžiama kiaulė, ir paskubėjo pasišalinti. 

— Panašu į Lisbetą. 

Palmgrenas netikėtai prasijuokė. 

— Tai jau. Su Lisbeta Salander juokai menki. Jos požiūris į 
aplinkinius toks: jei kas nors jai grasina pistoletu, ji įsigyja dar 

didesnį pistoletą. Kaip tik tai man ir kelia siaubingą baimę, kai 
šiuo metu vyksta tokia tragedija. 

— Ar tai ir buvo Tas Baisus Dalykas? 

— Ne. Paskui atsitiko du dalykai. Aš jų nesugebu suvokti. Za- 
lačenka taip smarkiai kraujavo, kad jam, matyt, teko važiuoti į 
ligoninę. Pagal viską turėjo vykti policijos tyrimas. 

— Bet? 

— Bet kiek man pavyko atkasti, neįvyko absoliučiai nieko. 
Lisbeta teigia, kad pas jas užėjo kažkoks vyriškis pasikalbėti su 
Agneta. Ji nežino, nei kas buvo pasakyta, nei kas jis per vienas. 
Paskui mama pasakojo Lisbetai, kad Zalačenka viską atleido. 

— Atleido? 

— Ji pavartojo būtent tą Žodį. 

Ir staiga Mikaelis suprato. 

Bjorkas. Arba kuris nors iš jo kolegų. Reikėdavo išmėžti Zalačen- 
kos paliktą jovalą. Prakeiktas kiaulė. Mikaelis užsimerkė. 

— Ką? - paklausė Palmgrenas, 

— Man regis, žinau, kas atsitiko. Ir už tai kai kam teks sumo- 
kėti. Jūs tęskite, tęskite. 

— Zalačenka nesirodė kelis mėnesius. Lisbeta jo laukė ir ruo- 
šėsi. Ji bėgdavo iš pamokų jei ne kasdien, tai kas antrą dieną ir 
saugojo savo mamą. Ji mirtinai bijojo, kad Zalačenka ją sužalos. 
Jai buvo dvylika metų, ji jautė atsakomybę už motiną, nedrįs- 
tančią kreiptis į policiją ir neįstengiančią nutraukti santykių su 
Žalačenka arba galbūt paprasčiausiai nesuvokiančią viso dalyko 
rimtumo. Tačiau kaip tik tą dieną, kai Zalačenka pasirodė, Lis- 
beta buvo mokykloje. Ji grįžo tą akimirką, kai jis ėjo iš buto. Jis 
neištarė nė žodžio. Tik nusijuokė jai į veidą. Viduje Lisbeta rado 
mamą, be sąmonės gulinčią ant virtuvės grindų. 

— Bet Lisbetos Zalačenka nelietė? 

— Ne. Ji pasivijo jį jau sėdant į automobilį. Jis pravėrė langelį, 
turbūt norėdamas ką nors pasakyti. Lisbeta nežiopsojo. Švyste- 

lėjo į saloną pieno pakelį, pripiltą benzino. Paskui sviedė į vidų 
degantį degtuką. 

— Dieve gailestingas. 

— Ji du kartus bandė nužudyti savo tėvą. Šįkart tai bent jau 
atnešė kai kurių pasekmių. Kas galėtų tikėtis, kad niekas nepa- 
stebės, jog Lundo gatvėje stovinčiame automobilyje sėdi vyriš- 
kis, liepsnojantis tarsi fakelas. 

— Visgi jis liko gyvas. 

— Zalačenka siaubingai nukentėjo, patyrė baisius nudegimus. 
Teko amputuoti pėdą. Smarkiai apdegė veidas ir kitos kūno vietos. 
O Lisbeta atsidūrė psichiatrinėje Šv. Stepono vaikų ligoninėje. 


KAD IR MOKĖDAMA ATMINTINAI kiekvieną žodį, 
Lisbeta dar sykį įdėmiai perskaitė medžiagą apie save, rastą 
Bjurmano vasarnamyje. Paskui atsisėdusi lango nišoje pradarė 
tabakinę, dovanotą Miriam. Prisidegė cigaretę ir pažvelgė į Jur- 
gordeną. Jai paaiškėjo keletas jos gyvenimo smulkmenų, apie 
kurias anksčiau nebuvo girdėjusi. 

Į vietą stojo tiek iki tol neaiškių dalykų, kad ją ėmė krės- 
ti šaltis. Labiausiai ją domino policijos tyrimas, 1991-ųjų vasarį 
surašytas Gunaro Bjorko. Ji nebuvo tikra, kas iš to būrio suau- 
gusiųjų, kalbinusių ją, buvo Bjorkas, bet tarėsi numananti. Jis 
prisistatė kita pavarde. Svenas Jansonas. Ji prisiminė kiekvieną 
jo veido raukšlelę, kiekvieną pasakytą žodį ir kiekvieną gestą, 
mostelėtą per tuos tris kartus, kai juodu buvo susitikę. 

Iki tol buvo chaosas. 

Zalačenka liepsnojo automobilyje kaip šiaudų ryšulys. Jam 
pavyko atplėšti dureles ir mestis ant Žemės, tačiau koja įsipai- 
niojo į saugos diržus kažkur ugnies jūroje. Subėgo žmonės ge- 
sinti ugnies. Atvykusi gaisrinė užgesino automobilį. Atvyko 
greitoji, ji stengėsi įtikinti darbuotojus nekreipti dėmesio į Za- 
lačenką ir vežtis mamą. Jie nustūmė ją į šalį. Atvyko policija, 
atsirado liudininkų, bedusių į ją pirštu. Ji bandė paaiškinti, kas 


— 599 — 


STIEG LARSSON 


įvyko, tačiau jos tarsi niekas negirdėjo, ir ji staiga atsidūrė gali- 
nėje automobilio sėdynėje, viskas truko minutes, minutes, mi- 
nutes, kurios virto kone valanda, kol policija galop įėjo į butą ir 
aptiko jos mamą. 

Motina, Agneta Sofija Salander, buvo be sąmonės. Patyrusi 
smegenų traumą. Nuo mušimo įvyko nedidelis kraujo išsilieji- 
mas į smegenis — pirmasis iš visos virtinės. Nuo to karto ji taip 
ir nebepasveiko. 

Lisbeta staiga susigaudė, kodėl niekas nebuvo skaitęs šio po- 
licijos tyrimo, kodėl jo nepavyko gauti Holgeriui Palmgrenui 
ir kodėl net ir šiuo momentu prokuroras Rikardas Ekstriomas, 
vadovaujantis jos paieškoms, nėra su juo susipažinęs. Tyrimą 
vykdė ne atviroji policija. Jį vykdė kažkoks išpera saugumietis. 
Ant jo puikavosi antspaudai, rodantys, kad medžiaga griežtai 
įslaptinta sutinkamai su įstatymu dėl Karalystės saugumo. 

Aleksandras Zalačenka dirbo saugumo policijai. 

Tai nebuvo joks tyrimas. Tai buvo nutildymas. Zalačenka 
buvo svarbesnis už Agnetą Salander. Jo nevalia buvo atpažinti ir 
ištraukti į viešumą. Zalačenka neegzistavo. 

Problema buvo ne Zalačenka - problema buvo Lisbeta Salander, 
pakvaišusi mergiūkštė, per kurią viena svarbiausių Karalystės pa- 
slabčių grėsė išeiti aikštėn. 

Pati Lisbeta iki tol apie tą paslaptį nė nenujautė. Ji susimąs- 
tė. Zalačenka sutiko mamą beveik iškart po savo atvykimo į 
Švediją. Jis prisistatė jai tikrąja pavarde. Dar neturėjo nei slapy- 
vardžio, nei švediškos tapatybės. Taip paaiškėja, kodėl jai nieka- 
da nepavyko rasti jo pavardės viešuosiuose gyventojų duomenų 
surašymo registruose. Nes ji žinojo tikrąją jo pavardę. Tačiau 
Švedijos valdžios organai jam buvo suteikę kitą. 

Jai atsivėrė akys. Jei Zalačenka būtų patrauktas baudžiamo- 
jon atsakomybėn už stambaus masto kūno sužalojimą, Agnetos 
Salander advokatas būtų pradėjęs kapstytis po jo praeitį. Kur jūs 
dirbate, bone Zalačenka? Kokia jūsų dabartinė pavardė? 

Jei Lisbeta būtų patekusi į socialinių tarnybų akiratį, gal ir 
ten kas nors būtų pradėjęs knaisiotis. Ji buvo mažametė ir niekas 
jos negalėjo traukti baudžiamojon atsakomybėn, tačiau jei būtų 
pernelyg smulkiai pradėta aiškintis dėl įvykusio pasikėsinimo su 
Molotovo kokteiliu, rezultatas būtų tas pats. Ji puikiai įsivaizda- 
vo laikraščių antraštes. Taigi tyrimą privalėjo atlikti patikimas 
žmogus. Paskui tyrimą reikėjo įslaptinti ir palaidoti kuo giliau, 
kad niekas nerastų. Lisbeta Salander irgi turėjo būti palaidota 
kuo giliau — kad ir jos niekas nerastų. 

Gunaras Bjorkas. 

Šventas Steponas. 

Peteris Ieleburianas. 

Toks paaiškinimas ją įsiutino. 

Brangioji valstybe... aš dar su tavim pakalbėsiu, jei tik rasiu, kas 
su manim kalbėsis. 

Ji miglotai pasvarstė, ką pamanytų socialinių reikalų minist- 
ras, jei pro ministerijos paradines duris įskristų butelis su pade- 
gamuoju skysčiu. Tačiau nesant po ranka atsakingo asmens, jį 
puikiai galės atstoti Peteris Teleburianas. Mintyse ji pasižymė- 
jo, kad juo reikės rimtai užsiimti, kai tik bus išsprendusi kitus 
reikalus. 

Tik ji ir toliau nesuvokė viso konteksto. Po šitiek metų Za- 
lačenka staiga vėl pasirodė horizonte. Jam iškilo pavojus, kad 
Dagas Svensonas išvilks jį į dieno šviesą. Du šūviai. Dagas Sven- 
sonas ir Mija Bergman. Ginklas su jos pirštų atspaudais... 

Zalačenka ar jo susidorojimo įvykdyti pasiųstas asmuo, Ži- 
noma, negalėjo žinoti, kad ji rado revolverį kartoninėje dėžu- 
tėje Bjurmano rašomojo stalo stalčiuje ir čiupinėjo jį. Tai buvo 
sutapimas, tačiau jai jau nuo pat pradžių buvo aišku, kad tarp 
Bjurmano ir Žalos yra sąsajų. 

Ir vis vien istorijos gijos nesimezgė. Ji toliau laužė galvą, pers- 
tumdydama vieną figūrą po kitos. 

Tėra tik vienas logiškas atsakymas. 

Bjurmanas. 

Bjurmanas sudarė jos asmeninį dosjė, aptiko ryšį tarp jos ir 
Zalačenkos ir kreipėsi į Zalačenką. 

Ji turi filmuotą medžiagą apie tai, kaip Bjurmanas ją prievar- 
tauja. Tai buvo jos kardas, pakibęs virš Bjurmano sprando. Bjur- 
manas tikriausiai prisifantazavo, kaip Zalačenka privers Lisbetą 
atskleisti, kur ji slepia juostą. 

Liuoktelėjusi nuo lango nišos ir atsidariusi rašomojo stalo 
stalčių, ji išsitraukė kompaktinę plokštelę. Ant jos flomasteriu 
buvo užrašiusi Bjurmanas. Ir net į dėklą neįdėjusi. Nebuvo jos 
peržiūrinėjusi nuo to laiko, kai prieš dvejus metus Bjurmano 
namuose įvyko filmo premjera. Ji pasvėrė ją rankoje ir grąžino 
atgal į stalčių. 

Bjurmanas — asilas. Būtų gerai elgęsis, ji būtų paleidusi jį 
nuo kabliuko, kai tik jis būtų sėkmingai atšaukęs jos paskelbimą 
neveiksnia. Zalačenka niekada nebūtų jo paleidęs. Bjurmanas 
būtų virtęs šunyčiu ir amžiais laižęs Zalačenkos padus. Tiesa, 
jis buvo vertas tokios bausmės. 

Zalačenkos ryšiai. Viena jų atšaka siekia „Svavelšės MC“. 

Milžinas blondinas. 

Jis ir yra bendrasis vardiklis. 

Teks jį susirasti ir priversti išduoti, kur yra Zala. 

Ji prisidegė dar vieną cigaretę ir įsistebeilijo į tvirtovę prie 
Šepsholmeno. Perkėlė akis į amerikietiškus kalniukus Griona 
Lundo atrakcionų parke. Staiga garsiai prašneko, imituodama 
balsą, kažkada girdėtą per televiziją viename filme. 

Daaaaddyyyyy, I am coming to get yoo004“. 

Būtų kas nors ją išgirdęs, būtų padaręs išvadą, kad jos vieta 
tikrai psichiatrinėje. Pusę aštuonių ji įsijungė televizorių norė- 
dama pasiklausyti paskutinių naujienų apie Lisbetos Salander 
gaudynes. Jos laukė dar gyvenime nepatirtas šokas. 


* Tėti, aš ateinu tavęs pagauti (angl.). 

BUBLANSKIS HANSĄ FASTĘ pagavo mobiliuoju tuoj po 
aštuonių vakaro. Telefono linijomis nuskambėjo toli gražu ne 
mandagumo frazės. Bublanskis neklausė Fastės, kur šis buvęs, 
tik atšiauriai informavo apie dienos įvykių eigą. 

Fastė buvo sukrėstas. 

Sotus iki kaklo cirku darbe jis padarė tai, ko būdamas tarny- 
boje niekada nebuvo daręs. Užvirus kraujui patraukė į miestą. 
Po kurio laiko išsijungė mobilųjį ir atsisėdęs centrinės stoties 
bare išlenkė du alaus, vis dar kunkuliuodamas iš pykčio. 

Paskui parsigavo namo, palindo po dušu ir užmigo. 

Jam reikėjo pamiegoti. 

Pabudo kaip tik prieš prasidedant Rappor:, besiklausant 
anonsų jo akys kone iššoko iš orbitų. Kapavietė Niukvarne. Lis- 
beta Salander pašovė „Svavelšės MC“ vadeivą. Gaudynės po 
pietinius priemiesčius. Kilpa užsiverš bet kurią akimirką. 

Jis įsijungė mobilųjį. 

Velnio neštas Bublanskis paskambino kone po akimirkos, in- 
formuodamas, kad tyrimas šiuo metu jau oficialiai siekia surasti 
kitą galimą veiklos vykdytoją ir kad Fastė turėsiąs pakeisti Jer- 
kerį Holmbergą tiriant nusikaltimo vietą Niukvarne. Artinantis 
Salander tyrimo atomazgai, Fastei teks rankioti nuorūkas miš- 
ke. O kiti medžios Salander. 

Ką, po velnių, su tuo bendra turi „Svavelšės MC'? 

O kas, jei tos sušiktos lesbės Mudig išvedžiojimuose yra 
tiesos? 

Tai neįmanoma. 

Salander turi būti kalta. 

Jis troško pats sulaikyti Salander. Jis taip troško ją sulaiky- 
ti, kad jam kone plaštaką suskaudo, taip smarkiai ja gniaužė 
mobilųjį. 

HOLGERIS PALMGRENAS RAMIAI stebėjo Mikaelį 
Bliumkvistą, be paliovos žirgliojantį palei langą jo mažytėje pa- 

latoje. Laikrodis jau artinosi prie pusės aštuntos vakaro, jie kone 
be atokvėpio prakalbėjo visą valandą. Galiausiai Palmgrenas 
pabarbeno į stalviršį, norėdamas atkreipti Mikaelio dėmesį. 

— Sėskit, kol visai batų nenuplėšėt, — paragino. 

Mikaelis prisėdo. 

— Visos tos paslaptys, — tarė jis. — Kol nepapasakojote apie 
Zalos priešistorę, vis niekaip neperpratau viso konteksto. Tesu 
matęs tik kaugę visokių išvadų, kuriomis konstatuojama, kad 
Lisbetos psichika sutrikusi. 

— Peterio Teleburiano darbas. 

— Jis turbūt turėjo kažkokią sutartį su Bjorku. Jie kažkaip 
bendradarbiavo. 

Mikaelis mąsliai linktelėjo. Kad ir kas būtų, Teleburianas 
taps aiškinamosios Žurnalistikos objektu. 

— Lisbeta įspėjo mane laikytis nuo jo atokiau. Jis esąs negeras 
Žmogus. 

Holgeris Palmgrenas griežtai pažvelgė į jį. 

— Kada ji taip sakė? 

Mikaelis pritilo. Paskui šyptelėjęs pakėlė akis į Palmgreną. 

— Dar ne visos paslaptys atskleistos. Velnias. Aš juk palaikau 
su ja ryšį, kol ji slapstosi. Kompiuteriu. Iš jos ateidavo trumpi 
tarsi šifruoti pranešimai, bet ji visą laiką kreipė mane teisinga 
linkme. 

Palmgrenas atsiduso. 

— Ir to jūs, žinoma, policijai nepasakojote, - konstatavo jis. 

— Ne. Na, ne visai. 

- Oficialiai jūs ir man to nepasakojote. Šiaip ar taip, ji neblo- 
gai išmano kompiuterius. 

Jūs neįsivaizduojat dar kaip. 

— Aš labai tikiu, kad ji išeis sausa iš vandens. Jai galbūt dabar 
nesaldu, bet ji sugebės išlikti. 

Ne taip jau ir kartu. Ji basivogė beveik tris milijardus kronų. Ji 
tai jau nebadauja. Pepė Ilgakojinė su aukso skrynia. 

— Aš ne visai suprantu vieną dalyką, - tarė Mikaelis, - kodėl 
jūs per visus tuos metus nesiėmėte jokių Žygių. 

Palmgrenas vėl atsiduso. Jautė begalinę gūdumą. 

— Neišdegė, - pripažino, - kai tapau jos rūpintoju, ji tebebuvo 
viena iš daugelio sudėtingų paauglių, turinčių problemų. Tokių 
esu prižiūrėjęs dešimtis. Užduotį gavau iš Stefano Brodenšio, 
tuometinio socialinės rūpybos viršininko. Ji jau buvo uždary- 
ta Šventam Stepone, ir pirmaisiais metais aš jos net nemačiau. 
Pakalbėjau porą kartų su Teleburianu, šis paaiškino, kad jai psi- 
chozė ir kad aprūpinta kuo geriausia slauga. Be jokios abejonės, 
aš patikėjau. Vėliau kalbėjau ir su Junu Beringeriu, tuometiniu 
klinikos vadovu. Nemanau, kad jis turėjo ką nors bendra su šia 
istorija. Mano pageidavimu jis įvertino esamą jos būklę, ir mudu 
kartu sutarėme, kad reikia bandyti padėti jai sugrįžti į visuome- 
nę paskiriant globotojų šeimą. Tada jai buvo penkiolika metų. 

— Jūs ją rėmėt visus tuos metus. 

— Nepakankamai. Į kovą jos pusėje stojau po epizodo metro. 
Tada jau buvau arčiau su ja susipažinęs, ir ji man labai patiko. 
Ne kokia minkštakūnė. Tąkart sukliudžiau jos hospitalizacijai. 
Kompromisas buvo toks — ji bus paskelbta neveiksnia, o aš turįs 
tapti jos globėju. 

— Bjorkas greičiausiai nelandžiojo ir nenurodinėjo teismui, 
kokį sprendimą priimti. Tai būtų pritraukę nereikalingą dėme- 
sį. Jis siekė ją įgrūsti po užraktu, tad pasistengė ją apjuodinti 
pasitelkęs psichiatrų, tarp jų ir Teleburiano, išvadas, taip tikė- 
damasis, kad teismas priims logišką nutartį. Tačiau jie palaikė 
jūsų liniją. 

— Aš niekada neteigiau, kad jai reikia skirti globėją. Tačiau 
būsiu atviras ir man teks prisipažinti, kad stengdamasis, jog 
sprendimas būtų panaikintas, kalnų nenuverčiau. Man reikėjo 
tuo užsiimti anksčiau ir veikti agresyviau. Bet aš be galo žavė- 
jausi Lisbeta ir... nuolatos atidėliojau. Ir per daug darbų dirbau 
vienu metu. O paskui pasiligojau. 

Mikaelis linktelėjo. 

— Mano nuomone, jums nėra ko savęs kaltinti. Jūs vienas tų 
nedaugelių, kurie per tuos metus ją gynė. 

— Bėda ta, kad aš nežinojau, jog man reikia veikti. Lisbeta 
buvo mano klientė, bet apie Zalačenką nė neužsiminė. Išėjusi iš 
Švento Stepono ji tik po keleto metų man apskritai ėmė rodyti 
bent šiokį tokį pasitikėjimą. Tik po bylos nagrinėjimo pajutau, 
kad pamažu ima atsiverti ir kalbėtis ne tik apie būtiniausius 
formalumus. 

— Kaip ji prašneko apie Zalačenką? 

— Spėju, kad vis dėlto pagaliau nusprendė, jog aš patikimas. 
Be to, keletą kartų mėginau užvesti diskusiją apie neveiksnumo 
atšaukimą. Ji svarstė ne vieną mėnesį. Paskui vieną dieną pa- 
skambino prašydama susitikti. Viską, girdi, apgalvojusi. Ir nuo 
pradžios iki galo papasakojo istoriją apie Zalačenką - kas, jos 
manymu, įvyko. 

— Aišku. 

— Neabejoju, kad suprantate ir tai, jog man teko apdoroti ne- 
mažai informacijos. Tada ir pradėjau narplioti šią istoriją. Zala- 
čenkos man, žinoma, nepavyko aptikti jokioje Švedijos duomenų 
bazėje. Tarpais man sunku būdavo spręsti, ar ji nefantazuoja. 

— Kai jus ištiko insultas, jos globėju tapo Bjurmanas. Tai ne- 
galėjo būti atsitiktinumas. 

— Teisingai. Nežinau, ar kada nors galėsime tai įrodyti, ta- 
čiau įtariu, kad pasirausę pakankamai giliai, rastume... kad ir 
kas būtų užėmęs Bjorko vietą, šiuo metu prižiūrintis pėdsakų 
sunaikinimą po Zalačenkos aferos. 

— Man aišku kaip ant delno, kodėl Lisbeta kategoriškai atsi- 
sako kalbėtis su psichologais arba valdžios organais, - tarė Mi- 
kaelis, — kaskart jai pabandžius ką nors pasakyti, padėtis dar 
labiau pablogėdavo. Ji dešimtims suaugusiųjų stengėsi paaiš- 
kinti, kas įvyko, bet niekas nesiklausė. Ji viena bandė išgelbėti 
mamai gyvybę, gindama nuo psichopato. Galiausiai padarė tai, 

kas buvo jos jėgoms. Ir užuot išgirdusi „seniai taip reikėjo“ ar 
„šaunuolė“, buvo įkišta į beprotnamį. 

— Ne viskas taip paprasta. Aš tikiuosi, kad jūs suvokiate, jog 
Lisbeta turi sutrikimų, — griežtai pastebėjo Palmgrenas. 

— Ką jūs tuo norite pasakyti? 

— Neišleiskite iš akių to, kad jos sudėtinga vaikystė, proble- 
mos mokykloje ir visa kita. 

— Kiekvienas laikraštpalaikis rašė. Aš gal irgi būčiau mokyk- 
los chuliganas, jei man būtų tekę augti tokiomis sąlygomis. 

— Jos problemos smarkiai pranoksta bėdas, persekiojusias na- 
muose. Aš skaičiau visas psichiatrų išvadas — jai net nėra nusta- 
tyta diagnozė. Tačiau, manau, sutarsime, jog Lisbeta Salander — 
ne kaip visi normalūs žmonės. Ar esate su ja žaidęs šachmatais? 

— Ne. 

— Jos atmintis fotografinė. 

- Žinau. Supratau bendraudamas su ja. 

— Kitas dalykas - jai patinka mįslės. Kartą, kai vakarieniavo 
pas mane per vienas Kalėdas, apgaule priverčiau ją išspręsti kelis 
Menzos uždavinius intelekto koeficientui patikrinti. Ten tokie 
testai, parodo penkis panašius simbolius ir reikia nuspręsti, kaip 
turėtų atrodyti šeštasis. 

— Ir ką? 

— Pats prieš tai bandžiau atlikti tą testą, teisingai išspren- 
džiau maždaug pusę. Sėdėjau su tais galvosūkiais dvi dienas. Ji 
tik užmetė akį į lapą ir atsakė teisingai į visus iki vieno. 

— Tiesa, — tarė Mikaelis, - Lisbeta nepaprastai savotiška 
mergina. 

— Jai baisiai sunku suartėti su kitais žmonėmis. Spėju, jai 
kažkokia Aspergerio sindromo forma ar kas nors panašaus. 
Jei paskaitysite klinikinius pacientų, kuriems diagnozuotas 
Aspergeris, apibūdinimus, pastebėsite dalykų, kurie labai ati- 
tinka Lisbetos savybes, tačiau daugelis simptomų apskritai jai 
nebūdingi. 

Jis trumpam nutilo. 

— Ji nė trupinėlio nepavojinga žmonėms, kurie duoda jai ra- 
mybę ir elgiasi pagarbiai. 

Mikaelis linktelėjo. 

— Visgi nenuneigsi, kad ji linkusi į smurtą, - Palmgrenas nu- 
leido balsą. - Jeigu ją išprovokuoja arba grasina, jos reakcija gali 
būti ypač žiauri. 

Mikaelis vėl linktelėjo. 

— Klausimas, ką mudu dabar darysime, - tarė Palmgrenas. 

— Surasime Zalačenką, - nusprendė Mikaelis. 

Tą akimirką į duris pasibeldė daktaras Sivarnandanas. 

— Tikiuosi, nesutrukdžiau. Tačiau jei jus domina Lisbe- 
ta Salander, galbūt derėtų įsijungti televizorių ir pasiklausyti 
Rapport. 


— 608 — 


29 SKYRIUS 


TREČIABIENIS, BALANBŽIS 6 — KETVIRTABIENIS, BALAKBŽIS 7 


LISBETA SALANDER DREBĖJO iš įtūžio. Dieną kuo ra- 
miausiai suvažinėjo į Bjurmano vasarvietę. Kompiuterio nebuvo 
įsijungusi nuo vakar vakaro, o dieną buvo pernelyg užsiėmusi, 
kad klausytųsi žinių. Buvo nusiteikusi, kad dėl sumaišties Sta- 
larholmene pasirodys tam tikros antraštės, tačiau visiškai nesiti- 
kėjo šoko, ištikusio besiklausant naujienų per televiziją. 

Miriam Vu paguldyta į Sioderio ligoninę, sumušta milžino 
blondino, pagrobusio ją nuo buto Lundo gatvėje. Būklė rimta. 

Ją išgelbėjo Paolo Roberto. Kaip jis atsidūrė prie sandėlių 
Niukvarne — nesuvokiama. Iš jo, einančio per ligoninės duris, 
bandė imti interviu, bet jis nenorėjo nieko komentuoti. Vei- 
das — tarsi būtų atlaikęs dešimt raundų už nugaros surištomis 
rankomis. 

Dviejų žmonių palaikai rasti užkasti miško teritorijoje, kur 
buvo nuvežta Miriam Vu. Vakare pranešė, kad policija aptiko 
ir trečia vietą, ten bus atliekami kasinėjimai. Teritorijoje galbūt 
esama ir daugiau palaidojimų. 

Taip pat ir Lisbetos Salander medžioklė. 

Tinklas aplink ją jau veržiasi. Tą dieną policininkai ją apsupo 
vasarnamių teritorijoje netoli nuo Stalarholmeno. Ji ginkluota ir 
pavojinga. Ji pašovė Fle//'s Angels narį, galbūt du. Susišaudymas 
vyko prie Nilso Bjurmano vasarvietės. Vakare policija laikėsi 

nuomonės, kad jai galbūt pavyko prasmukti pro tinklą ir palikti 
apsuptą teritoriją. 

Vyko spaudos konferencija, kurią vedė ikiteisminio tyrimo 
vadovas Rikardas Ekstriomas. Jis atsakinėjo išsisukinėdamas. 
Ne, negalįs atsakyti į klausimą, ar Lisbeta Salander turi ryšių su 
He//'s Angels. Ne, jis negalįs patvirtinti duomenų, kad Salander 
pastebėta prie sandėlių Niukvarne. Ne, ženklų, rodančių, kad 
visuomenės padugnės ten aiškinosi santykius, nėra. Ne, nenu- 
statyta, kad Salander buvo pavienė veikos vykdytoja Enšedės 
nužudymų metu - policija, tvirtino Ekstriomas, nė karto nėra 
teigusi, kad ji esanti žudikė, jos paieška paskelbta vien tam, kad 
ją būtų galima apklausti dėl žmogžudysčių. 

Lisbeta suraukė antakius. Akivaizdu, kad policijos tyrimo 
metu kažkas atsitiko. 


JI PRISIJUNGĖ PRIE INTERNETO. Pirmiausia perskaitė 
laikraščių pranešimus, paskui iš eilės peržiūrėjo prokuroro Eks- 
triomo, Armanskio ir Bliumkvisto kietuosius diskus. 
Ekstriomo elektroninio pašto dėžutėje gulėjo daugybė įdo- 
mių Žinučių, visų pirma — tarnybinis pranešimas, septyniolika 
valandų dvidešimt dvi minutės atsiųstas kriminalinio inspek- 
toriaus Bublanskio. Pranešimas buvo trumpas, juo išsakoma 
triuškinanti Ekstriomo kritika dėl vadovavimo ikiteisminiam 
tyrimui metodų. Laiško pabaigoje puikavosi nei daugiau, nei 
mažiau, o tiesiog ultimatumas, surašytas punktais. Bublanskis 
reikalavo: a), kad kriminalinė inspektorė Sonja Mudig būtų ne- 
delsiant grąžinta į tyrimą, b) kad tyrimo dėmesys būtų perkeltas 
į kito galimo veiklos vykdytojo Enšedėje paieškas bei c) kad būtų 


pradėtas rimtas tyrimas apie neaiškų veikėją, pravarde Zala. 


[Kaltinimai Lisbetai Salander grindžiami vienu vieninteliu netie- 
sioginiu įkalčiu — jos pirštų atspaudais ant nužudymo įrankio. Tai 
yra, kaip pats puikiai suvokiate, įrodymas, kad ji lietė ginklą, tačiau 

tai neįrodo, kad ji nuspaudė gaiduką, juo labiau kad buvo nukreipu- 
si ginklą į nužudymo aukas. Šiuo metu mes žinome, jog į šią dramą 
yra įsipainioję ir kiti veikiantieji asmenys, kad Sioderteljės policija 
rado du lavonus, pakastus miško vidury, ir kad nustatyta dar viena 
vieta, kurią reikėtų apžiūrėti. Sandėlių pastatų savininkas yra Karlo 
Magnaus Lundino pusbrolis. Turėtų būti akivaizdu, jog nors Lisbeta 
Salander linkusi į smurtą, nors ir, kokios psichikos savybės jai būdin- 
gos, vargu ar ji su tuo turi ką nors bendra.) 


Baigdamas Bublanskis konstatavo, kad jei jo reikalavimai ne- 
bus patenkinti, būsiąs priverstas palikti tyrimą, o to neketinąs 
padaryti be triukšmo. Ekstriomas atrėžė, kad Bublanskis galįs 
elgtis kaip jam pasirodys geriausia. 

Armanskio kietajame diske Lisbeta rado dar daugiau infor- 
macijos, tiesa, gerokai ją sugluminusios. Trumpu raštu „Milton“ 
atlyginimų skyriui buvo pranešama, kad Niklas Eriksonas iš- 
eina iš įmonės. Jam bus išmokėti sukaupti atostoginiai bei trijų 
mėnesių išeitinė kompensacija. Elektroniniu laišku budėtojui 
buvo įsakyta atvykusį į darbovietę Eriksoną palydėti iki rašo- 
mojo stalo, kad susirinktų asmeninius daiktus, o paskui išsiųs- 
ti. Techninis skyrius elektroniniu laišku buvo informuotas, kad 
elektroninis Eriksono leidimas panaikinamas. 

Tačiau įdomiausia — trumpas Armanskio susirašinėjimas 
su „Milton Security“ advokatu Franku Alenijumi. Armanskis 
jo klausė, kaip geriausia atstovauti Salander tuo atveju, jei ji 
būtų sulaikyta. Alenijus pirmiausia atsakė, kad „Milton“ netu- 
ri pagrindo angažuotis dėl buvusios darbuotojos, įvykdžiusios 
žmogžudystę, likimo. Įmonei įsipainiojus į ką nors panašaus, 
greičiausiai tai neigiamai atsilieptų „Milton Security“ reputa- 
cijai. Armanskis pyktelėjęs rėžė, kad klausimas, ar Salander 
žmogžudė, vis dar atviras, o kalba eina apie paramos suteikimą 
buvusiai darbuotojai, kuri, asmeniniu Armanskio įsitikinimu, 
yra nekalta. 

Atsidariusi Bliumkvisto kietąjį diską, Lisbeta konstatavo, 
kad jis nei ką nors rašė, nei apskritai buvo įsijungęs kompiuterį 
nuo vakar ryto. Taigi čia - jokių naujienų. 


PADĖJĘS SEGTUVĄ ANT PASITARIMŲ stalo Armans- 
kio kabinete, Sonis Bumanas nerangiai atsisėdo. Freklundas 
prisitraukė segtuvą, atsivertė, pradėjo skaityti. Armanskis sto- 
vėjo prie lango, stebeilydamas į Senamiestį. 

— Spėju, kad tai paskutiniai mano pateikiami duomenys, 
nes nuo šiandien esu iš tyrimo darbuotojų atleistas, — tarė 
Bumanas. 

— Tu niekuo dėtas, - paguodė Freklundas. 

— Tikrai, tu niekuo dėtas, - pritarė Armanskis sėsdamasis. 
Visą medžiagą, per beveik dvi savaites jam parūpintą Bumano, 
jis buvo sukrovęs į šūsnį ant: stalo. 

— Gerai padirbėjai, Soni. Aš kalbėjau su Bublanskiu. Jis netgi 
apgailestavo, kad neteko tavęs, bet neturėjo kitos išeities per tą 
Eriksoną. 

— Nieko tokio. Gavau progos pajusti, kad man labiau patinka 
„Milton“ nei Kungsholmene. 

— Gal padarytum reziumė? 

— Ką gi, jei keltas tikslas — surasti Salander, mums visiems 
skaudžiai nepasisekė. Tas tyrimas — palaida bala, visi ienas į savo 
pusę suka, Bublanskis gal ne iki galo kontroliuoja operatyvinį 
sekimą. 

— O Hansas Fastė... 

— Fastė - šlykštus tipas. Tačiau problema ne tik Fastė ir pa- 
drikas tyrimas. Bublanskis padarė viską, kad hipotezės būtų 
patikrintos iki galo. Dalykas tas, kad Salander sugebėjo pakan- 
kamai sumaniai sunaikinti visus pėdsakus. 

— Tačiau tavo darbas buvo ne tik sulaikyti Salander, - įsiterpė 
Armanskis. 

— Būtent, ir aš džiaugiuosi, kad pradėdami darbą neinforma- 
vome Eriksono apie mano antrąją užduotį. Aš taip pat turėjau 
atlikti tavo agento ir informatoriaus vaidmenį bei užtikrinti, 
kad Salander nebūtų nekaltai apšmeižta. 

— Ir kaip tau šiuo metu atrodo? 

— Pradėjęs darbą buvau palyginti tikras, kad ji nusikaltėlė. 
Dabar nebežinau. Paaiškėjo tiek prieštaringų momentų... 

— Taip? 

— ... kad aš jau nebūčiau linkęs laikyti jos pagrindine įtaria- 
mąja. Imu vis labiau pritarti, kad Mikaelio Bliumkvisto išve- 
džiojimuose yra tiesos. 

— O tai reiškia, kad privalome rasti kitus galimus veiklos 
vykdytojus. Gal peržiūrim visą tyrimą nuo pradžių, - nusprendė 
Armanskis, pildamas kavos pasitarimo dalyviams. 


LISBETA SALANDER LEIDO vieną baisiausių savo gyve- 
nimo vakarų. Ji prisiminė akimirką, kaip per Zalačenkos auto- 
mobilio langą įmetė bombą. Vien apie tai pagalvojus, liaudavosi 
košmarai ir ji pajusdavo didžiulę vidinę ramybę. Metams einant 
ją persekiojo kitos problemos, tačiau jos visada buvo susijusios su 
ja ir ji galėdavo jas išspręsti. Tačiau šįkart kalba ėjo apie Mimi. 

Visa sudaužyta Mimi guli Sioderio ligoninėje. Mimi nekal- 
ta. Ji čia niekuo dėta. Vienintelis jos nusikaltimas - pažintis su 
Lisbeta Salander. 

Lisbeta keikė save. Viskas per ją. Kamavo kaltės jausmas — 
nuslėpė nuo visų savo adresą, kruopščiai užsitikrindama kuo 
geriausią asmeninę apsaugą. O paskui persiviliojo Mimi, kad ši 
apsigyventų visiems žinomoje vietoje. 

Kaip ji galėjo būti tokia neapdairi. 

Tai tas pats, jei pati būtų ją šitaip pritalžiusi. 

Ji jautėsi tokia nelaiminga, kad net ašaros ištryško. Nors Lis- 
beta Salander niekada neverkia. Ji nusišluostė ašaras. 

Apie pusę vienuolikos ją apėmė toks nerimas, kad nebegalė- 
jo likti bute. Apsivilkusi viršutinius drabužius išsėlino į naktį. 
Patraukė siauromis gatvelėmis, priėjo Ringvegeną, sustojo prie 
įvažiavimo į Sioderio ligoninę. Norėjosi nueiti į Mimi palatą, 
pažadinti ją ir įtikinti, kad viskas bus gerai. Tačiau pamačiusi 
mėlynas policijos automobilio švieseles prie Žinkensdamo, pa- 
suko į skersgatvį, kol jos dar nepastebėjo. 

Netrukus po vidurnakčio vėl grįžo į namus Musebakėje. Jau- 
tėsi sušalusi, tad nusirengė ir susisuko į kamuoliuką lovoje. Už- 
migti nesisekė. Atsikėlusi pirmą valandą nuoga perėjo per tam- 
sų butą. Nuėjo į svečių miegamąjį, kuriame buvo pastačiusi lovą 
ir komodą, tačiau nuo to laiko nebuvo ir kojos įkėlusi. Ji atsisėdo 
ant grindų nugara atsiremdama į sieną ir įsispoksojo į tamsą. 

Lisbeta Salander įsitaisė svečių kambarį. Anekdotas. 

Prasėdėjo iki antros valandos ryto, kol sušalo taip, kad visa 
ėmė kretėti. Paskui pravirko. Niekaip negalėjo prisiminti, ar 
anksčiau jai yra kada taip buvę. 


PUSĘ TRIJŲ NAKTIES Lisbeta Salander jau buvo išlindusi 
iš dušo ir apsirengusi. Įjungė kavavirę, prisitepė sumuštinių ir 
paleido kompiuterį. Įsibrovė į Bliumkvisto kietąjį diską. Ją ir to- 
liau glumino tai, kad jis vis neatnaujina savo tyrimų medžiagos, 
tačiau tokią naktį ji neturėjo jėgų apie tai mąstyti. 

Tyrimų užrašai tebebuvo neliesti, tad ji įsigavo į segtuvą su 
užrašu 

<LISBETA SALANDER:. Ir akimirksniu aptiko naują do- 
kumentą [Lisbeta - SVARBU]. Atsivertė sukūrimo duomenis. 
Įvestas į atmintį nulis nulis valandų penkiasdešimt dvi minutės. 
Dukart spustelėjusi perskaitė laišką. 


[Lisbeta, tuoj pat susisiek su manimi. Šita istorija baisesnė už bai- 
siausią košmarą. Aš žinau, kas toks Zalačenka, ir manau, kad žinau, 
kas įvyko. Kalbėjau su Holgeriu Palmgrenu. Supratau, koks Telebu- 

riano vaidmuo ir kodėl buvo taip svarbu įkišti tave į vaikų psichiatri- 
jos kliniką. Manau, kad žinau, kas nužudė Dagą ir Miją. Manau, kad 
žinau, kodėl, tačiau man trūksta kelių svarbiausių faktų. Aš nesuvo- 
kiu Bjurmano vaidmens. PASKAMBINK MAN. SUSISIEK SU MANIMI 
NEDELSDAMA. MES GALIME VISA TAI IŠSPRĘSTI./ Mikaelis] 


Perskaitė dokumentą du kartus. Kalis Bliumkvistas kruopš- 
čiai pasidarbavo. Darbštuolis aktyvistas. Nelerntas darbštuolis ak- 
tyvistas. Vis dar mano, kad kažką galima išspręsti. 

Jis nori gero. Jis nori padėti. 

Jis nesupranta, kad jos gyvenimas bet kokiu atveju baigtas. 

Jis baigėsi jai dar nesulaukus trylikos. 

Sprendimas tėra tik vienas. 

Ji atsidarė naują dokumentą, pabandė parašyti repliką Mika- 
eliui, tačiau mintys skriejo ratu, o jai norėjosi pasakyti tiek daug 
dalykų. 

Lisbeta Salander įsimylėjusi. Anekdotas, kaip sau nenori. 

Jis niekada nieko nesužinos. Ji niekada jam nesuteiks malo- 
numo gardžiuotis jos jausmais. 

Ji išmetė dokumentą ir įsispoksojo į tuščią ekraną. Vis dėlto 
jis neužsitarnavo visiškos tylos. Jis ištikimai stypso jos barikadų 
pusėje kaip ištvermingas alavinis kareivėlis. Atidariusi naują do- 
kumentą ji parašė vieną eilutę. 


[Ačiū, kad buvai mano draugas.) 


PIRMIAUSIA REIKIA priimti kai kuriuos logiškus sprendi- 
mus. Jai būtina transporto priemonė. Sėsti į vyšninės spalvos 
Honda, stovinčią Lundo gatvėje — viliojantis variantas, tačiau 
apie tai negali būti ir kalbos. Prokuroro Ekstriomo nešiojama- 
jame kompiuteryje nė žodžiu neužsimenama, kad per policijos 
tyrimą būtų pastebėta, jog ji įsigijusi automobilį. Galbūt dėl to, 
kad pirko jį taip neseniai, kad net nespėjo susitvarkyti registra- 

cijos dokumentų ir draudimo poliso. Tačiau rizikuoti nevalia, 
Mimi galėjo išsiplepėti apie automobilį per policijos tardymą, o 
ji pati žino, kad Lundo gatvę sporadiškai seka. 

Policija žino, kad jai priklauso motociklas, kurį pasiimti iš 
Lundo gatvės sandėliuko būtų dar sudėtingiau. Be to, po keleto 
kone vasariškai šiltų dienų pažadėjo nepastovius orus, o lakstyti 
slidžiais aplytais keliais motociklu ji neturi nė menkiausio ūpo. 

Kitas variantas, žinoma, išsinuomoti automobilį Irenės Ne- 
ser vardu, tačiau tokiu atveju neišvengtų rizikos. Tada esama 
galimybės, kad ją kas nors atpažins, ir Neser tapatybė taptų ne- 
bepanaudojama, o tai katastrofa, nes Neser - jos slaptas kelias į 
užsienį. 

Paskui ji kreivai šyptelėjo. Žinoma, yra dar vienas variantas. Ji 
atsidarė kompiuterį, prisijungė prie „Milton Security“ serverio ir 
nusigavo iki įmonės automobilių kooperatyvo, administruojamo 
priimamojo sekretorės. „Milton Security“ disponuoja devynias- 
dešimt penkiais automobiliais, kurių didžioji dalis — įmonės 
spalvomis dažyti apsaugininkų automobiliai. Dauguma laiko- 
mi didžiuosiuose garažuose įvairiose miesto vietose. Bet yra ir 
keletas paprastų automobilių, naudojamų komandiruotėms. Jie 
statomi pagrindinio „Milton“ biuro garaže prie Sliuseno. Beveik 
už kampo. 

Ji peržvelgė personalo anketas ir pasirinko Markų Kolanderį, 
ką tik išėjus; atostogų dviem savaitėms. Jis buvo palikęs vieno 
viešbučio Kanarų salose telefono numerį. Ji pakeitė viešbučio 
pavadinimą ir sumaišė telefono numerio, kuriuo jį būtų gali- 
ma pasiekti, skaičius. Paskui padarė atžymą, kad prieš išeinant 
atostogų Kolanderiui buvo duota tarnybinė užduotis nuvairuoti 
vieną automobilį į servisą, motyvuojant tuo, kad išklibusi san- 
kaba. Ji išsirinko Toyota Corrola su atomatine pavarų dėže, kuria 
anksčiau buvo važinėjusi, ir pažymėjo, kad automobilis bus grą- 
žintas po savaitės. 

Galiausiai įlindusi į sistemą perprogramavo stebėjimo kame- 
ras, pro kurias bus priversta praeiti. Tarp pusę penkių ir penktos 
rytą jos kartos tai, kas įvyko pusvalandžiu anksčiau, tik laiko 
kodas bus pakeistas. 

Netrukus prieš keturias ryto ji baigė krautis kuprinę. Dvi pa- 
mainos drabužių, du ašarinių dujų patronai ir naujai pakrautas 
elektrinis pistoletas. Ji apžiūrėjo du anksčiau parsineštus gink- 
lus. Atmetusi Sandstriomo Co// 1911 Government, pasirinko len- 
kišką Niemineno P-6; Wanad, kurio dėtuvėje trūko vieno pa- 
trono. Šis ginklas siauresnis, lengviau ranka apimti. Įsikišo jį į 
striukės kišenę. 


LISBETA UŽVOŽĖ POWER BOOK dangtį ir paliko kom- 
piuterį ant stalo. Kietojo disko turinį ji buvo perkėlusi į šifruotą 
internetinę kopiją ir ištrynusi visą diską pačios sukurta progra- 
ma, garantuojančia, kad net pati nebegalės rekonstruoti to, kas 
ištrinta. Tikėjosi, kad kompiuterio jai nebereikės, tik nešiotis 
būtų nepatogu, ir gana. Pasiėmė tik delninį. 

Ji apsižvalgė darbo kambaryje. Neatsikratydama jausmo, kad 
į butą Musebakėje ji nebegrįš, konstatavo, kad čia lieka paslap- 
čių, kurias galbūt derėtų sunaikinti. Tačiau užmetusi akį į ran- 
kinį laikrodį suprato, kad ima stigti laiko. Apsidairiusi paskuti- 
nį kartą, užgesino rašomojo stalo lempą. 


JI PĖSČIA NUSIGAVO iki „Milton Security“, kur perėjusi 
garažą liftu pakilo į administracijos aukštą. Nesutikusi tuš- 
čiuose koridoriuose nė gyvos dvasios, be jokių problemų pa- 
siėmė automobilio raktelius iš nerakinamos sieninės spintos 
priimamajame. 

Po trisdešimties sekundžių apačioje garaže ji jau pyptelėjimu 
rakino apsauginę Corrola spyną. Nusviedė kuprą ant keleivio sė- 
dynės, pasireguliavo vairuotojo sėdynę ir galinį veidrodėlį. Ga- 
ražo vartus atsidarė savo senu elektroniniu leidimu. 

Netrukus po pusės penkių ryto ji išsuko iš Sioder Melar- 
strando prie Vesterio tilto. Ėmė švisti. 


MIKAELIS BLIUMKVISTAS PABUDO pusę septynių 
ryto. Žadintuvo nebuvo užsisukęs, bet vis tiek išmiegojo tik tris 
valandas. Pakilęs įsijungė iBook, atsidarė segtuvą <LISBETA 
SALANDER:. Po akimirkos rado jos glaustą atsakymą: 


[Ačiū, kad buvai mano draugas.) 


Mikaelis pajuto, kaip nugarkauliu nubėgo šiurpas. Ne tokio 
atsakymo tikėjosi, nuskambėjusio tarsi atsisveikinimo eilutės. 
Lisbeta Salander viena prieš visą pasaulį. Jis suvaikščiojo į virtuvę, 
paleido kavavirę ir patraukė į vonią. Apsivilko nutrintus džin- 
sus susivokdamas, kad per praėjusias savaites neatsirado laiko 
išsiskalbti, taigi nebeliko nė vienerių švarių marškinių. Teko po 
pilku švarku vilktis vyšninės spalvos medvilninį megztinį. 

Tepantis sumuštinius virtuvėje, akį staiga pagavo metalas ant 
spintelės tarp mikrobangės ir sienos. Suraukęs antakius šakute 
sėkmingai iškrapštė raktų ryšulėlį. 

Lisbetos Salander raktai. Rado juos po užpuolimo Lundo 
gatvėje ir pasidėjo ant mikrobangės kartu su jos rankine. Bus 
nukritę. Jis pamiršo juos atiduoti Sonjai Mudig, kai ši atsiėmė 
rankinę. 

Jis spoksojo į raktų ryšelį. Trys dideli ir trys maži. Trys di- 
dieji —- nuo lauko durų, buto ir apsauginės spynos. Jos buto. Lun- 
do gatvėj jie netiko. Kur, po velnių, ji gyvena? 

Jis nuodugniau apžiūrėjo tris mažesniuosius raktus. Vienas 
nuo Kawasaki spynos. Antrasis atrodė kaip daugelis kitų nuo 
seifo ar rakinamos spintos. Jis kilstelėjo trečiąjį raktelį. Išgravi- 


ruota „24914. Tarsi kūjui smogus į galvą jis suvokė. 

Pašto dėžutė iki pareikalavimo. Lisbeta Salander turi dėžutę iki 
pareikalavimo. 

Telefonų kataloge jis atsivertė Sioderio pašto tarnybų adre- 
sus. Anksčiau ji gyveno Lundo gatvėje. Ringenas per toli. Gal- 
būt Hurno gatvėje. Arba Rusenlundo gatvėje. 

Išjungęs kavavirę, spjovė į pusryčius ir Erikos Berger BMW 
nuvažiavo į Rusenlundo gatvę. Raktas nelindo. Jis nuvažiavo to- 
liau į pašto tarnybą Hurno gatvėje. Raktas kaip nulietas pritiko 
dėžutei numeris „24914. Atidaręs ją rado dvidešimt dvi siuntas. 
Susikišo jas į išorinę kompiuterio dėklo kišenę. 

Jis nuvažiavo toliau Hurno gatve, pasistatė automobilį prie 
kvartalo kino teatro, papusryčiavo kavinėje Copacabana Berg- 
sundo krantinėje. Laukdamas cajfe /atte, vieną po kito išvartė 
laiškus. Visi adresuoti Wasp Enterprises. Devyni išmesti Šveica- 
rijoje, aštuoni Kaimanų salose, vienas Normandijos salose, o ke- 
turi Gibraltare. Nejausdamas sąžinės priekaištų, praplėšė vokus. 
Pirmuosiuose dvidešimt viename gulėjo banko sąskaitų balansai 
ir įvairių sąskaitų bei fondų ataskaitos. Mikaelis konstatavo, kad 
Salander aptekusi pinigais. 

Dvidešimt antrasis laiškas buvo storesnis. Adresas rašytas 
ranka. Ant voko - įspausta emblema, rodanti, kad laiškas siųstas 
iš Buchanan House Oueensway Ouay Gibraltare. Pridėto popie- 
riaus lakšto viršuje puikavosi antrašas, patikslinantis, kad siun- 
tėjas — Džeremis S. Makmilanas, so/icifor“. Rašysena daili. 


Džeremis S. Makmilanas 

Advokatas 

Brangioji mis Salander, 

Šiuo patvirtinama, kad galutinė įmoka už Jūsų nekilnojamąjį tur- 
tą buvo įnešta sausio 20 d. Pagal mūsų susitarimą aš pridedu visų 
dokumentų kopijas pasilikdamas originalų komplektą. Tikiuosi, kad 
liksite tuo patenkinta. 


* Advokatas, pacikėtinis, įgaliotinis (angl.). 

Leiskite pridurti, kad tikiuosi, jog Jūs, mieloji, laikotės gerai. Likau 
be galo pamalonintas Jūsų netikėto apsilankymo praėjusią vasarą ir 
turiu pabrėžti, kad Jūsų pasirodymas pradžiugino mane. Jei prireiks, 
tikiuosi, kad ir ateityje galėsiu dar pasitarnauti. 

Nuoširdžiai Jūsų 

JSM 


Laiškas datuotas sausio 24 d. Matyt, Lisbeta pašto dėžutę 
ištuština ne pernelyg dažnai. Mikaelis peržvelgė pridedamus 
dokumentus. Tai buvo būsto pirkimo dokumentai. Namo adre- 
sas - Žvejų gatvė 9 prie Musebakės. 

Paskui jis paspringo kava. Pirkinio suma — dvidešimt penki 
milijonai kronų, pirkimas atliktas dviem įmokėjimais su dvyli- 
kos mėnesių pertrauka. 


ATVYKUSI Į ESKILSTIUNĄ, LISBETA Salander šiuo mo- 
mentu stebėjo, kaip stambaus sudėjimo tamsiaplaukis vyriškis 
rakina šonines „Auto Ekspert“ duris. Garažas bei remonto ir au- 
tomobilių nuomos firma, kokių šimtai. Be dešimt minučių sep- 
tynios. Pasak ranka rašyto skelbimo ant pagrindinių durų, firma 
atsidaro tik pusę aštuonių. Ji perėjo gatvę, pravėrė šonines duris 
ir nusekė jam iš paskos į vidų. Išgirdęs ją vyriškis atsigręžė. 

— Refikas Alba? — paklausė ji. 

— Taip. Kas jūs tokia? Mes dar nedirbame. 

Abiem rankomis pakėlusi Niemineno P-85 Wanad, nukreipė 
vamzdį jam į veidą. 

— Neturiu nei ūpo, nei laiko su tavimi terliotis. Man reikia 
pamatyti nuomojamų automobilių registrą. Tuoj pat. Turi de- 
šimt sekundžių. 

Refikas Alba, keturiasdešimt dvejų metų kurdas, kilimo iš 
Dijarbakyro, ginklų per savo gyvenimą buvo prisižiūrėjęs sočiai. 

Jis stovėjo tarsi suparalyžiuotas. Galop jam toptelėjo, kad jei biure 
beprotė moteriškė su pistoletu rankoje, nėra ko burnos aušinti. 

— Kompiuteryje, — tarė jis. 

— Įjunk. 

Jis pakluso. Kol kompiuteris zirzė ir mirguliavo jungdamasis, 
ji paklausė: 

— Kas už tų durų? 

— Drabužinė spinta, ir viskas. 

— Atidaryk duris. 

Viduje kabėjo keli kombinezonai. 

— Gerai. Nesiblaškydamas lisk į spintą, tai man nereikės ta- 
vęs žaloti. 

Jis pakluso neprotestuodamas. 

— Išsitrauk mobilųjį, padėk ant grindų ir paspirk man. 

Jis padarė kaip lieptas. 

— Gerai. Dabar uždaryk duris. 

Tai buvo antikinis PC su Windows 95 ir 280 MB kietuoju 
disku. Kol atsidarė Exce/ dokumentas su nuomos atžymomis, 
praėjo ištisa amžinybė. Ji konstatavo, kad baltą Vo/vo, vairuotą 
milžino blondino, nuomojo du kartus. Iš pradžių dviem savai- 
tėms sausio mėnesį, o paskui nuo kovo 1 d. Jis ir dabar negrąžin- 
tas. Už ilgalaikę nuomą mokamas kassavaitinis mokestis. 

Jo vardas - Ronaldas Nydermanas. 

Ji nužvelgė segtuvus, sustatytus lentynoje virš kompiuterio. 
Ant vieno nugarėlės taisyklingomis raidėmis užrašyta AS- 
MENS DOKUMENTAI. Nusikėlusi segtuvą, atsivertė Ro- 
naldą Nydermaną. Sausį; nuomodamasis automobilį, jis pateikė 
asmens pasą, o Refikas Alba paprasčiausiai pasidarė kopiją. Ji 
akimirksniu atpažino milžiną blondiną. Pagal dokumentą vo- 
kietis, trisdešimt penkerių metų amžiaus, gimęs Hamburge. 
Tas faktas, kad Refikas Alba pasidarė paso kopiją, reiškė, kad 
Ronaldas Nydermanas yra paprasčiausias klientas, o ne pažįsta- 
mas, laikinai pasiskolinęs automobilį. 

Pačioje puslapio apačioje Refikas Alba buvo užrašęs mobi- 
liojo telefono numerį ir pašto dėžutės iki pareikalavimo adresą 
Geteborge. 

Ji padėjo segtuvą į vietą, išjungė kompiuterį. Apsidairiusi ant 
grindų šalia lauko durų pastebėjo guminį pleištą. Pakėlusi priėjo 
ir pistoleto vamzdžiu pabeldė į spintos duris. 

— Ar girdit mane? 

— Taip. 

— Ar žinot, kas aš tokia? 

Tyla. 

Jis aklas, jei manęs nepažino. 

— Aišku. Jūs žinot, kas aš tokia. Ir bijot manęs. 

— Taip. 

— Nebijokite, pone Alba. Aš jūsų neliesiu. Aš čia jau beveik 
baigiau savo reikalus. Atsiprašau, kad teko jums sutrukdyti. 

— Eeee... gerai. 

— Ar užtenka oro kvėpuoti? 

— Užtenka... o ko jūs iš tikrųjų norėjot? 

— Aš norėjau pasižiūrėti, ar viena moteris prieš dvejus metus 
nuomojosi automobilį iš jūsų, - pamelavo ji. — Bet neradau, ko 
ieškojau. Bet jūs čia niekuo dėtas. Aš po kelių minučių išeisiu. 

— Gerai. 

— Po durimis įkišiu guminį pleištą. Durys pakankamai plo- 
nos, galėsit jas išlaužti, tik truputį užtruksite. Policijai skambin- 
ti nereikia. Jūs manęs daugiau niekada nebematysite, šiandien 
atidarykite firmą kaip visada ir apsimeskite, kad nieko neįvyko. 

Tikimybė, kad jis nepaskambins policijai, buvo beveik lygi 
nuliui, tačiau jam nepakenks apgalvoti ir kitas galimybes. Ji iš- 
ėjo iš firmos ir nužingsniavo prie pasiskolintos Toyota Corrola, 
stovinčios už kampo, kur greit persirengė Irene Neser. 

Ji jautė susierzinimą, kad nepavyko gauti normalaus milžino 
blondino adreso, gatvės ir namo numerio, pavyzdžiui, Stokhol- 


— 622 — 


MERGINA, KURI ŽAIDĖ SU UGNIMI 


mo apylinkėse, užuot radus pašto dėžutės iki pareikalavimo nu- 
merį kitame Švedijos gale. Tačiau tai vienintelė informacija. Ką 
gi. Kryptis - Geteborgas. 

Ji nuvairavo iki išvažiavimo į E20 greitkelį ir pasuko į vaka- 
rus Arbogos link. Įsijungė radiją, tačiau žinių transliacija buvo 
ką tik pasibaigusi, ji atsisuko kažkokią reklaminę radijo stotį ir 
ėmė klausytis Deivido Bovio, dainuojančio put/ing out fire with 
gasolinė“. Ji nenutuokė, nei kas dainuoja, nei kokia čia daina, bet 
žodžiai jai pasirodė pranašiški. 


* Gesinant ugnį benzinu (angl). 

KETVIRTABIENIS, BALAMBŽIS 7 


MIKAELIS STEBĖJO ŽVEJŲ gatvės devintojo numerio lau- 
ko duris prie Musebakės. Tai buvo paradinis vieno iš praban- 
giausių ir mažiausiai į akis krintančių Stokholmo namų įėjimas. 
Jis įkišo raktą į spyną. Tiko kaip ten buvęs. Iš skelbimų lentos 
laiptinėje Mikaelis nieko nepešė. Jis spėjo, kad didžioji dalis 
namo butų priklauso firmoms, bet, iš visko sprendžiant, yra ir 
paprastų nuosavų butų. Kad Lisbetos Salander pavardės nebuvo 
laiptinėje, jo nenustebino, tik atrodė neįtikima, kad tai būtų jos 
slėptuvė. 

Jis lipo iš vieno aukšto į kitą, skaitydamas užrašus ant durų. 
Nė vienas nepasirodė pažįstamas. Patekęs į viršutinį aukštą ant 
durų perskaitė V. Kula“. 

Mikaelis pasitrynė smilkinius. Ir staiga šyptelėjo. Jis buvo 
beveik tikras, kad pavarde nesiekta pasityčioti asmeniškai iš jo, 
kad tai tėra tik tam tikras ironiškas pastebėjimas - bet kur Ka- 
liui Bliumkvistui daugiau ieškoti Lisbetos Salander. 

Pirštu spustelėjęs skambutį, minutę palaukė. Paskui išsitrau- 
kė raktus, atrakino apsauginę spyną ir apatinę spyną. 

Tik pravėrus duris pradėjo kaukti įsilaužimo signalizacija. 


* Aliuzija į Pepės Ilgakojinės namus, Vilą Vilaitę, švediškai Villa Villekulla. Ir Kalis Bliumkvistas, ir 
Pepė Ilgakojinė - Astridos Lindgren knygų personažai. 

LISBETOS SALANDER MOBILUSIS supypsėjo jai besant 
E20 greitkelyje ties Glanshamaru tuoj už Orebro. Bematant 
pristabdžiusi pasuko į aikštelę šalikelėje. Mikliai išsitraukusi 
delninį kompiuterį prijungė jį prie mobilaus. 

Kažkas prieš penkiolika sekundžių atidarė jos buto duris. 
Signalizacija nėra prijungta prie jokios apsauginių firmos. Tiks- 
las — tik įspėti ją asmeniškai, kad kažkas įsibrovė arba kaip nors 
kitaip atidarė duris. Po trisdešimties sekundžių signalizacija turi 
išsijungti, o nekviestasis svečias — patirti nemalonų siurprizą — 
dažų bombą, paslėptą elektros dėžutę primenančioje spintelė- 
je šalia durų. Su pasigardžiavimu nusišypsojusi ėmė skaičiuoti 


sekundes. 


MIKAELIS SUSINERVINĘS SPOKSOJO į; signalizacijos 
ekraną prie durų. Kažkodėl jam net nedingtelėjo, kad bute gali 
būti įjungta apsauginė sistema. Jis matė, kaip link nulio tiksi 
skaitmeninis sskundometras. „Millennium“ aliarmas pasileisda- 
vo, jei niekas per trisdešimt sekundžių neįvesdavo keturženklio 
kodo, o netrukus išdygdavo pora raumenimis aptekusių berniu- 
kų iš apsauginių firmos. 

Pirmasis jo impulsas buvo uždaryti duris ir skubiai dingti iš 
ten. Tačiau liko stovėti tarsi įkastas. 

Keturi skaičiai. Atsitiktinai įvesti teisingą kodą neįmanoma. 

25-24-23-22... 

Prakeikta Pepe Ilgakojinė.... 

19-18... 

Kokį kodą tu bats susigalhvotum? 

15-14-13.... 

Jis jautė augančią paniką. 


10-9-8... 

Kilstelėjęs ranką iš nevilties surinko vienintelę kombinaciją, 
atėjusią į galvą. 9277. Skaitmenys ant mobiliojo klaviatūros, ati- 
tinkantys žodį WASP - Vapsva. 

Didžiulei Mikaelio nuostabai laikrodis sustojo likus šešių se- 
kundžių atsargai. Signalizacija cyptelėjo paskutinį kartą, ekra- 
nas persiprogramavo ir užsidegė žalia lemputė. 


LISBETA IŠVERTĖ AKIS. Pamanė, kad neteisingai kaž- 
ką įžiūrėjo ir netgi papurtė rankoje kompiuterį. Ji suvokė vi- 
siškai neracionalų dalyką. Laikas sustojo likus šešioms sekun- 
dėms prieš sprogstant dažų bombai. Dar po akimirkos ekranas 
persiprogramavo. 

Tai ne;manona. 

Joks kitas žmogus visame pasaulyje kodo nežino. Net jokia 
apsauginių firma nėra prijungta prie signalizacijos sistemos. 

Kaip? 

Jai galvoje netilpo, kaip galėjo atsitikti toks dalykas. Policija? 
Ne. Zala? Neįmanoma. 

Mobiliuoju surinko telefono numerį ir ėmė laukti, kol 
įsijungusi stebėjimo kamera ims transliuoti mažos raiškos 
vaizdus į jos mobilųjį. Kamera paslėpta gaisro signalizaci- 
jos įrengimą primenančiame daikčiuke ant holo lubų ir kas 
sekundę nutraukdavo po palyginti neryškią nuotrauką. Ji 
paleido sekvenciją nuo nulio — nuo tos akimirkos, kai atsi- 
darė durys ir buvo aktyvuota signalizacija. Jos veidą pamažu 
iškreipė sukta šypsena — iš viršaus ji matė Mikaelį Bliumk- 
vistą, kuris pusę minutės tarsi tampomas atlikinėjo kažko- 
kią pantomimą, o paskui galiausiai surinko kodą ir atsirėmė 
į staktą tokia veido išraiška, tarsi ką tik būtų išvengęs širdies 
smūgio. 

Ją susekė prakeiktas Kalis Bliumkvistas. 

Atsirakino raktais, kuriuos ji pametė Lundo gatvėje. Jis turi 
pakankamai košės makaulėje, kad prisimintų, jog jos interneti- 
nis slapyvardis - Wasp. Na jei rado butą, galbūt susigaudė, kad 
jis priklauso Wasp Enterprises. Jai tebestebint, Mikaelis vis stab- 
telėdamas pajudėjo iš holo ir netrukus dingo iš objektyvo regė- 
jimo lauko. 

Šūdas. Kaip aš galėjau būti tokia nusbėjama. Ir kam palikau... 
dabar visos jos paslaptys atviras šmižinėjančioms Bliumkvisto 
akims. 

Po dvi minutes trukusios apmąstymų pertraukėlės ji apsi- 
sprendė, kad tai jau nebeturi jokios reikšmės. Ji ištrynė kietąjį 
diską. Tai ir buvo svarbiausia. Galbūt netgi į gera, kad jos slėp- 
tuvę rado kaip tik Mikaelis. Jis ir taip žino daugiau jos paslap- 
čių nei kuris kitas žmogus. Darbštuolis aktyvistas pasielgs kaip 
doras žmogus. Jis jos neparduos. Bent jau ji to tikisi. Ji nuspaudė 
pavarą ir paskendusi mintyse tęsė kelionę į Geteborgą. 


ATVAŽIAVUSI Į DARBĄ PUSĘ devynių, Malina Erikson 
„Millennium“ redakcijos laiptinėje susidūrė su Paolo Roberto. 
Akimirksniu jį atpažinusi, prisistatė ir įleido vidun. Jis smarko- 
kai šlubavo. Pajutusi kavos kvapą, Malina konstatavo, kad Erika 
Berger jau darbe. 

— Sveikutė, Berger. Ačiū, kad sutikai priimti taip greitosio- 
mis, — tarė Paolo. Erika patyrinėjo įspūdingą mėlynių ir guzų 
kolekciją jo veide, paskui pakštelėjo jam į skruostą. 

— Na ir vaizdelis, siaubas, — tarė ji. 

— Esu nos; susilaužęs ir anksčiau. O Bliumkvistas kur? 

- Kažkur. Žaidžia seklius, ieško įkalčių. Kaip visada - su juo 
nesusišnekėsi. Parašė nesuprantamą elektroninį laišką, ir nuo 
vakar ryto daugiau nė mur mur. Ačiū, kad... na, ačiū. 


Ji parodė į jo veidą. 


STIEG LARSSON 


Paolo Roberto nusijuokė. 

— Gersi kavos? Sakei, kad nori kažką papasakoti? Malina, 
prisijunk. 

Jie susėdo į patogius lankytojų krėslus Erikos kabinete. 

— Aš dėl to šėtono blondino, su kuriuo kaliausi. Sakiau Mi- 
kaeliui, kad jo boksas - grybo vietoj. Bet keisčiausia, kad vis sto- 
davo į gynybinę poziciją atkišęs kumščius ir sukdavo ratus lyg 
pratęs boksininkas. Matyt, vis dėlto yra kažkiek treniravęsis. 

— Mikaelis minėjo vakar telefonu, - įsiterpė Malina. 

— Man tas vaizdas niekaip iš galvos nėjo, tai vakar po pietų 
parėjęs namo atsisėdau prie kompiuterio ir išsiuntinėjau laiškus 
į bokso klubus visoje Europoje. Parašiau, kas atsitiko, ir kiek 
galėdamas smulkiau apibūdinau tą vyruką. 

— Nagi nagi. 

— Atrodo, kažką sužvejojau. 

Ant stalo priešais Eriką ir Maliną jis padėjo spausdintą 
nuotrauką, iš pažiūros darytą treniruočių metu bokso salėje. 
Du boksininkai klausosi nurodymų, duodamų pagyvenusio, 
aptukusio vyriškio siaurakrašte odine skrybėle ir treniruočių 
kostiumu. Aplink ringą šlaistosi koks pustuzinis žmogėnų. 
Tolėliau — stambus vaikinas su kartonine dėže rankose. Iš- 
vaizda tarsi skustagalvio. Jis buvo apvestas juodu flomasterio 
ratuku. 

— Nuotrauka daryta prieš septyniolika metų. Vaikinas to- 
lėliau — Ronaldas Nydermanas. Nuotraukoje jam aštuonioli- 
ka, taigi šiuo metu turėtų būti kiek per trisdešimt penkerius. 
Atitiktų amžių milžino, pagrobusio Miriam Vu. Aš negaliu 
šimtu procentu garantuoti, kad tai jis. Nuotrauka truputį per 
sena ir kokybė prasta. Bet galiu pasakyti, kad atrodo velniškai 
panašus. 


— Iš kur tu ją gavai? 

— Man atrašė iš „Dynamic“ klubo Hamburge. Atsiliepė tre- 
neris veteranas, toks Hansas Miunsteris. 

— Na ir? 

— Ronaldas Nydermanas vienerius metus devintojo dešimt- 
mečio pabaigoje pas juos boksavosi. Ar, teisingiau tariant, 
bandė boksuotis už klubo garbę. Gavęs laišką šįryt paskam- 
binau, ir prieš ateidamas pakalbėjau su Miunsteriu. Trumpai 
tariant, Miunsteris pasakė... Nydermanas iš Hamburgo buvo 
susidėjęs su skustagalvių gauja devintajam dešimtmety. Turi 
keleriais metais vyresnį brolį, labai gabų boksininką, per jį 
ir pakliuvo į klubą. Nydermanas turi siaubingai daug jėgos, 
fizinė būklė — kone unikali. Miunsteris sakė, kad gyvenime 
anksčiau nebuvo matęs, kad kas nors smūgiuotų taip smar- 
kiai, net ir tarp elito. Kartą jie matavo smūgio jėgą, jo rod- 
menys — už skalės ribų. 

- Iš visko sprendžiant, būtų galėjęs susikurti boksininko kar- 
jerą, - pastebėjo Erika. 

Paolo papurtė galvą. 

— Pasak Miunsterio, ringe jam ne vieta, o priežasčių tam ke- 
lios. Visų pirma nesugebėjo išmokti bokso taisyklių. Stovėdavo 
nejudėdamas ir švaistydavosi savo girnapusėmis. Nenusakomai 
nerangus, visai kaip tas vyrukas, su kuriuo talžiausi Niukvarne. 
Bet blogiausia, kad nesugebėdavo apskaičiuoti jėgos. Kartkar- 
tėmis suduodavo tokį smūgį, kad trauma būdavo neatitaisoma, 
nors vykdavo tik paprasčiausia treniruotė. Suknežintos nosys, 
sulaužyti žandikauliai, nuolatos beprasmiškos traumos. Jie tie- 
siog nebegalėjo jo laikyti. 

— Žodžiu, ir moka boksuotis, ir nemoka, - susumavo Ma- 
lina. 

— Būtent. Tačiau tiesioginė priežastis, dėl kurios jam teko 


išeiti, medicininė. 

— Kaip suprasti? 

— Tas vaikinas atrodo nenugalimas. Nesvarbu, kiek pats gau- 
davo į kaulus - tik pasipurtydavo ir mušdavosi toliau. Paaiškėjo, 
kad jam gana neįprasta liga, congenita/ analgesia. 

— Congenital... kas taip? 

— Analgesia. Aš pasiskaičiau. Tai paveldimas genetinis defek- 
tas, dėl kurio neuromediatorius nervų sinapsėse veikia ne taip, 
kaip turėtų. Žmogus nejaučia skausmo. 

— Dievulėliau. Ar ne aukso verta savybė boksininkui? 

Paolo papurtė galvą. 

— Atvirkščiai. Tai kone gyvybei pavojinga liga. Beveik visi, ken- 
čiantys nuo nejautros skausmui, miršta palyginti jauni, dvidešimt 
penkerių-trisdešimties. Skausmas - tai organizmo pavojaus signalų 
sistema, rodanti, jog kažkas negerai. Jei padėsi ranką ant raudonai 
įkaitintos kaitvietės, pajusi skausmą ir tuoj pat atitrauksi ranką. 
Sirgdamas šia liga nieko nepajusi, kol nepasmirs deganti mėsa. 

Malina ir Erika susižvalgė. 

— Vadinasi, tai labai rimta? — paklausė Erika. 

— O kaipgi. Nydermanas nieko nejaučia ir gyvena gyveni- 
mą tarsi kiaurą parą gaudamas masyvų vietinį nuskausminimą. 
Jis iki šiol gyvas, nes jam teko ir dar vienas genetinis defektas, 
kompensuojantis pirmąjį. Jo fizinis sudėjimas ypatingas, kaulai 
išskirtinai stiprūs, todėl jis praktiškai nesužeidžiamas. Jo jėga 
fenomenali. Be to, kailis, matyt, paprasčiausiai labai greitai 
gyja. 

— Jau baigiu patikėti, kad tas bokso mačas buvo įdomus. 

— Dar ir kaip. Daugiau nenorėčiau tokiame dalyvauti. Vie- 
nintelis dalykas, jam padaręs įspūdį, - kai Miriam Vu užvažia- 
vo tiesiai į šakumą. Kokiai sekundei jis faktiškai parkrito ant 
kelių... bet tikriausiai tik dėl to, kad su tokio pobūdžio smūgiu 
susijusi tam tikra motorika, nes jis nepajuto jokio skausmo. Ir 

patikėkit manim — aš pats būčiau jau atsisveikinęs su šiuo pasau- 
liu, jei man būtų šitaip pataikę. 

— Bet kaip tu apskritai sugebėjai prieš jį laimėti? 

- Žmonės su šiuo sindromu, žinoma, patiria traumas kaip ir 
visi normalūs individai. Sakykim, Nydermano kaulai iš betono. 
Bet kai vožiau jam lenta per pakaušį, jis susileido. Greičiausiai 
nuo smegenų sutrenkimo. 

Erika pasisuko į Maliną. 


— Tuoj pat skambinu Mikaeliui, — tarė ši. 


MIKAELIS GIRDĖJO MOBILIOJO skambėjimą, bet buvo 
toks apdujęs, kad atsiliepė tik po penktojo signalo. 

— Čia Malina. Paolo Roberto mano, kad atpažino tą milžiną 
blondiną. 

— Tai gerai, — atsiliepė išsiblaškęs Mikaelis. 

— Kur tu? 

— Sunku paaiškinti. 

— Kalbi kažkaip keistai. 

— Atsiprašau. Ką sakei? 

Malina glaustai atpasakojo Paolo istoriją. 

— Tai gerai, - tarė Mikaelis, - aiškinkitės toliau, žiūrėkit, gal 
rasit kokiame registre. Man atrodo, kad reikalas skubus. Skam- 
bink man į mobilųjį. 

Malina net išsižiojo, kai Mikaelis užbaigė pokalbį nė 
neatsisveikinęs. 

Tz akimirką jis stovėjo prie lango gėrėdamasis didingu vaiz- 
du, apimančių tiek senamiestį, tiek tolius iki pat Saltšiono. 
Jautėsi tarsi trenktas kuolu, kone šoko būsenos. Jis ką tik grįžo 
iš ekskursijos po Salander butą. Virtuvė — dešinėje nuo holo. 
Toliau - gyvenamasis kambarys, darbo kambarys, miegamasis 
ir galiausiai nedidelis svečių miegamasis, iš pažiūros nė karto 

nepanaudotas. Čiužinys vis dar apsuktas plastikiniu parduotu- 
vės maišu, jokių lovos skalbinių. Visi baldai nauji, nenudėvėti, 
tiesiai iš /kea. 

Tačiau ne tai svarbiausia. 

Mikaelį sukrėtė tai, kad Lisbeta nusipirko buvusius Persio 
Barneviko apartamentus, skirtus tik pernakvoti, tačiau vertus 
dvidešimt penkių milijonų. Naudingas plotas — trys šimtai pen- 
kiasdešimt kvadratinių metrų. 

Mikaelis keliavo apleistais, kone vaiduokliškai tuščiais kori- 
doriais ir salėmis su raštuotomis įvairiausios medienos parketo 
grindimis bei dizainerės Trišos Gild tapetais, apie kuriuos Erika 
Berger murmėdavo susižavėjimo žodžius. Buto centre nuosta- 
bus šviesus gyvenamasis kambarys su židiniais, kurių, kiek buvo 
matyti, Lisbeta niekada nekūrendavo. Buvo ir milžiniškas bal- 
konas, iš kurio vėrėsi svaiginantis vaizdas. Čia buvo skalbykla, 
sauna, treniruoklių salė, sandėliukų patalpos ir vonios kambarys 
su King Size klasės vonia. Ten buvo netgi ir vyno rūsys, visiškai 
tuščias, išskyrus nepradarytą butelį Ouinta do Nova/ - Nacio- 
nal! - 1976 metų gamybos portveinu. Mikaelis sunkiai įsivaiz- 
davo Lisbetą su stiklu portveino rankoje. Iš pridėtos kortelės 
buvo aišku, kad tai luomą atitinkanti įkurtuvių dovana nuo ne- 
kilnojamojo turto agento. 

Virtuvė prigrūsta įvairių įvairiausios buitinės technikos, su- 
sispietusios aplink švara tviskančią prancūzišką gurmanų viryk- 
lę su dujine orkaite, Corradi Chateau 120, apie kurią Mikaelis 
gyvenime nebuvo girdėjęs ir ant kurios Lisbeta Salander galbūt 
yra užsivirinusi vandens. 

Tačiau espresso kavavirę jis apžiūrėjo kupinas pagarbos, ši net- 
gi stovėjo ant atskiros spintutės. Tai buvo Jura Impressa X7 su 
kabančiais pieno aušintuvais. Aparatas iš pažiūros irgi nenau- 


dotas, greičiausiai įsigijo jį su visu butu. Mikaelis žinojo, kad 

Jura — espresso pasaulio rolsroisas — profesionalų aparatas buiti- 
niam naudojimui, kainuojantis daugiau kaip septyniasdešimt 
tūkstančių kronų. Jis didžiavosi būdamas daug paprastesnės fir- 
mos aparato, pirkto John Wa// parduotuvėje, kainavusio per tris 
tūkstančius penkis šimtus kronų, savininkas — tai buvo viena iš 
nedaugelio ekstravagantiškų investicijų jo buityje. 

Šaldytuve stovėjo praplėštas pieno pakelis, sūris, sviestas, 
baltyminių ikrų tūbelė ir pustuštis stiklainis marinuotų agurkų. 
Podėlyje - keturi praimti pakeliai vitaminų, arbatos maišeliai, 
kava paprastų paprasčiausiam serijinės gamybos kavos aparatui, 
stovinčiam prie kriauklės, du duonos kepalai ir maišelis džiū- 
vėsių. Ant virtuvės stalo — pinta vaza su obuoliais. Šaldiklyje — 
žuvies apkepas ir trys porcijos plokštainio su šonine. Tai ir visas 
bendrai sudėtas maisto kiekis, kurį Mikaelis rado bute. Šiukšlių 
maišelyje šalia gurmaniškos viryklės jis rado keletą tuščių po- 
pierinių pakuočių nuo Bi//ys Pan Pizza. 

Jį pribloškė toks absurdas. Lisbeta pasivogė kelis milijardus ir 
įsigijo butą, kuriame tilptų visas dvaras. Nors jai tereikėjo tik tų 
trijų kamabarių, kuriuos ir buvo apstačiusi baldais. Likę aštuo- 
niolika kambarių stovėjo tušti ir nenaudojami. 

Pažintinę kelionę Mikaelis užbaigė darbo kambario vidury. 
Visame bute nė vienos gėlės. Ant sienų jis nepastebėjo nė vieno 
paveikslo ar bent afišos. Jokių kilimų ar dekoratyvinių staltie- 
sėlių. Niekur nė vienos dekoratyvinės vazelės, žvakidės ar šiaip 
kokio kito niekniekio, bent jau pretenduojančio į namų jaukumą 
ar tiesiog pasilikto prisiminimui. 

Mikaelis pajuto, kad kažkas sugniaužė širdį. Panoro surasti 
Lisbetą Salander ir priglausti prie savęs. 

Ji tikriausiai jam įkąstų, jei jis tik pabandytų. 

Prakeiktas Zalaienka. 

Paskui jis atsisėdo prie rašomojo stalo ir atsivertė segtuvą 
su Bjorko 1991-aisiais sudarytu tyrimu. Neskaitydamas visos 

medžiagos, vien permetė akimis, bandydamas susumuoti, ką 
skaitąs. 

Jis įsijungė PowerBook su septyniolikos colių ekranu ir 200 GB 
HD bei 1000 MB RAM. Jis buvo visiškai tuščias. Viskas ištrin- 
ta. Toks ženklas nieko gera nežadėjo. 

Jis pradarė rašomojo stalo stalčius ir iškart rado g mm Co/ž 1911 
Government single action su pilna dėtuve — septyniais patronais. 
Tai buvo pistoletas, kurį Lisbeta atėmė iš žurnalisto Pero Okės 
Sandstriomo, Mikaelis apie tai nė nenujautė. Sąraše jis dar ne- 
buvo pasiekęs raidės S. 


PASKUI JIS RADO kompaktinę plokštelę su užrašu Bjurmanas. 

Įsidėjęs ją į savo kompiuterį su siaubu pažiūrėjo dalį filmo. 
Sėdėjo sukaustytas tylaus šoko, matydamas, kaip Lisbetą muša, 
prievartauja ir beveik nužudo. Buvo akivaizdu, kad filmas įra- 
šytas slapta kamera. Visos juostos nežiūrėjo, šokinėdamas nuo 
skyriaus prie skyriaus, vieno žiauresnio už kitą. 

Bjurmanas. 

Jos globėjas ją išprievartavo, ji užfiksavo visą įvykį iki smulk- 
menų. Skaitmeninė data rodė, kad filmas įrašytas prieš dvejus 
metus. Tai buvo prieš jiems susipažįstant. Į vietas stojo daugelis 
dalykų. 

Bjorkas ir Bjurmanas kartu su Zalačenka aštuntajame de- 
šimtmetyje. 

Zalačenka, Lisbeta Salander ir Molotovo kokteilis, pasiga- 
mintas iš pieno pakelio dešimtojo dešimtmečio pradžioje. 

Paskui vėl Bjurmanas, dabar jau kaip jos globėjas po Holge- 
rio Palmgreno. Ratas užsidarė. Jis užpuolė savo globotinę. Jis 
manė, kad ji psichiškai nesveika, bejėgė mergaitė, tačiau Lisbeta 
Salander nėra bejėgė. Tai mergaitė, kuri būdama dvylikos, stojo 
į kovą su dezertyravusiu profesionaliu žudiku iš GRU ir suluo- 
šino jį visam gyvenimui. 

Lisbeta Salander — tai moteris, nekenčianti vyrų, nekenčian- 
čių moterų. 

Mikaelis prisiminė tuos laikus, kai susipažino su ja Hedes- 
tade. Tai turėjo būti praėjus keliems mėnesiams po išžaginimo. 
Jis neprisiminė, kad ji bent vienu žodžiu būtų prasitarusi, kad 
yra patyrusi ką nors tokio. Ji apskritai nedaug ką apie save jam 
atskleidė. Mikaelis net negalėjo įsivaizduoti, ką ji padarė Bjur- 
manui — tačiau ji jo nenužudė. Kad ir kaip keista būtų. Antraip 
Bjurmanas būtų Žuvęs jau prieš dvejus metus. Ji tikriausiai kaž- 
kokiu tikslu ir kažkokiu būdu jį kontroliavo, bet kas pasakys 
kaip. Paskui Mikaelis suvokė, kad kontrolės įrankis guli priešais 
jį ant stalo. Kompaktinė plokštelė. Kol ji jos rankose, Bjurmanas 
jos bejėgis vergas. Tad Bjurmanas kreipėsi į tą, kuris, jo galva, 
turėtų tapti jo sąjungininkas. Zalačenka. Jos baisiausias priešas. 
Jos tėvas. 

Paskui visa įvykių grandinė. Bjurmanas nušautas, paskui Sven- 
sonas ir Bergman. 

Bet kaip?.. Kaip Dagas Svensonas galėjo pavirsti mirtina 
grėsme? 


Ir staiga Mikaelis suprato, kas, ma/yt, įvyko Enšedėje. 


DAR PO AKIMIRKOS MIKAELIS ant grindų prie lango 
pastebėjo popieriaus lakštą. Lisbeta buvo išspausdinusi puslapį, 
suglamžiusi į kamuoliuką ir nusviedusi šalin. Jis išlygino popie- 
rių. Tai buvo internetinės A/žonbladet versijos kopija apie Mi- 
riam Vu pagrobimą. 

Mikaelis nežinojo, koks Vu vaidmuo šioje dramoje - jei apskri- 
tai ji tokį turėjo — tačiau ji buvo viena nedaugelio Lisbetos draugų. 
Galbūt vienintelė jos draugė. Lisbeta padovanojo jai savo senąjį 
butą. Ir štai Vu atsidūrė ligoninėje žiauriai sumušta. 


Nydermanas ir Zalačenka. 

Pirma mama. Paskui Miriam. Lisbeta turėtų būti netekusi 
proto iš neapykantos. 
Vargu ar galima labiau ją išprovokuoti. 


oo oyo0o 


APIE PIETUS DRAGANAS Armanskis sulaukė skambučio iš 
Erstos reabilitacinės sanatorijos. Pokalbio su Holgeriu Palmgre- 
nu jis tikėjosi daug anksčiau, bet pats vengė su juo susisiekti. 
Baiminosi, kad bus priverstas raportuoti, jog Lisbeta, be jokios 
abejonės, kalta. Šiuo momentu jis bent jau galėjo pradžiuginti, 
kad dėl to pagrįstai abejojama. 

— Kaip toli pasistūmėjote? — paklausė Palmgrenas nešvaisty- 
damas laiko mandagumo frazėms. 

— Kuria prasme? - pasitikslino Armanskis. 

— Su tyrimu apie Salander. 

— Kas jus verčia manyti, kad aš vedu tokį tyrimą? 

— Negaišinkit manęs. 

Armanskis atsiduso. 

— Jūs teisus, — tarė jis. 

— Norėčiau, kad atvažiuotumėt manęs aplankyti, - tarė Palm- 
grenas. 

— Gerai. Galėsiu atvažiuoti savaitgalį. 

— Nieko nebus. Man reikia, kad atsirastumėt šįvakar. Turim 
daug ką aptarti. 


MIKAELIS LISBETOS VIRTUVĖJE išsivirė kavos ir pa- 
sidarė sumuštinių. Jis pusiau juokais tikėjosi, kad staiga išgirs 
spynoje žvangant raktus, tačiau nesivylė rimtai. Tuščias kietasis 
jos kompiuterio diskas davė suprasti, kad ji visiems laikams pa- 
liko savo slėptuvę. Jis per vėlai rado jos namus. 

Pusę trijų po pietų jis vis dar tebesėdėjo prie Lisbetos rašo- 
mojo stalo. Tris kartus perskaitė Bjorko — tyrimu nepavadin- 

si - rašliavą. Dokumentas sudarytas kaip tarnybinis pranešimas 
neįvardytam viršininkui. Rekomendacijos nesudėtingos. Surasti 
prijaukintą psichiatrą, kuris porai metų priimtų Salander į vaikų 
psichiatrijos kliniką. Mergaitė, šiaip ar taip, pakrikusios psichi- 
kos, tą rodo visas jos elgesys. 

Mikaelis žadėjo artimiausioje ateityje gerai pasidomėti Bjor- 
ku ir Teleburianu. Jis netgi iš anksto tuo gardžiavosi. Minčių 
tėkmę pertraukė subirbęs mobilusis. 

— Čia vėl aš, Malina. Man rodos, kažką radau. 

— Ką? 

— Joks Ronaldas Nydermanas Švedijoje neregistruotas. Nėra 
nei telefonų kataloge, nei mokesčių mokėtojų sąrašuose, nei au- 
tomobilių savininkų sąrašuose, nei dar kur nors kitur. 

— Supratau. 

— Bet tu paklausyk. 1998 m. Patentų departamente užregis- 
truota akcinė bendrovė „KAB Import AB“, adresas — pašto dė- 
žutė iki pareikalavimo Geteborge. Bendrovė užsiima elektroni- 
kos importu. Valdybos pirmininkas —- Karlas Akselis Budinas, 
kitaip tariant, KAB, gimęs 1941 m. 

— Man tai nieko nesako. 

— Man irgi. Likę valdybos nariai — revizorius, priklausantis 
dar „niolikai“ bendrovių, kurioms jis sudarinėja metinius ba- 
lansus. Panašu, kad tiesiog tvarko smulkių įmonių deklaracijas. 
Šiaip ar taip, įmonės veikla iš esmės nuo pat įkūrimo įšaldyta. 

— Supratau. 

— Trečiasis valdybos narys — asmuo, pavarde R. Nyderma- 
nas. Radau gimimo metus, bet paskutiniųjų asmens kodo skai- 
čių nėra. Taigi jis neturi švediško asmens kodo. Gimęs 1970-ųjų 
sausio 18, pažymėtas kaip įmonės atstovas Vokietijos rinkai. 

— Gerai, Malina. Labai gerai. Ar, be pašto dėžutės, yra dar 
koks adresas? 

— Nėra, bet aš atsekiau Budiną. Jis įtrauktas į mokesčių mo- 
kėtojų sąrašus Vakarų Švedijoje, gyvenamasis adresas — 612-oji 
pašto dėžutė Gosebergoje. Patikrinau, panašu, kad kažko- 
kia ūkininko sodyba, netoli nuo Nosebro, į šiaurės rytus nuo 
Geteborgo. 

— Ką mes apie jį žinome? 

— Prieš dvejus metus deklaravo du šimtus šešiasdešimt tūks- 
tančių kronų pajamų. Pasak mūsų draugo policijoje, teistumo 
registre nefigūruoja. Turi leidimą laikyti ginklą - medžioklinį 
ir šratinį šautuvą. Du automobiliai, Ford ir Saab, abu nenau- 
jo modelio. Jokių atžymų pas antstolius. Nevedęs, tituluojasi 
ūkininku. 

— Anonimas, nė karto nesusikirtęs su teisėsauga. 

Mikaelis keletą sekundžių pagalvojo. Reikėjo apsispręsti. 

— Dar vienas dalykas. Tavęs šiandien kelis kartus skambino ir 
ieškojo Armanskis iš „Milton Security“. 

— Supratau. Ačiū, Malina. Aš paskambinsiu. 

— Mikaeli... ar tau nieko neatsitiko? 

— Kai kas atsitiko. Aš paskambinsiu. 

Jis žinojo, kad daro klaidą. Kaip doras pilietis privalėtų pa- 
kelti ragelį ir paskambinti Bublanskiui. Tačiau taip padaręs būtų 
arba priverstas papasakoti tiesą apie Lisbetą Salander, arba pa- 
kliūti į painią situaciją, iš kurios tektų suktis pusiau meluojant, 
pusiau nutylint. Tačiau problema ne ta. 

Lisbeta Salander išsirengė medžioti Nydermano ir Zalačen- 
kos. Mikaelis nežino, kiek toli ji pasistūmėjusi, tačiau jei Malina 
sugebėjo rasti 612-ą4ją pašto Gosebergoje, tai sugebės ir Lisbeta 
Salander. Vadinasi, tikimybė, kad ji jau pakeliui į Gosebergą, 
didžiulė. Tai būtų logiškiausia. 

Jei Mikaelis paskambintų ir praneštų, kur slepiasi Nyder- 


manas, būtų priverstas papasakoti, kad Salander jau greičiau- 

siai vyksta tenai. Jos ieško dėl trijų žmogžudysčių ir šaudymo 
Stalarholmene. O tai reikštų, kad būtų pasitelktos nacionalinės 
specialiosios paskirties pajėgos ar koks nors kitas atitinkamas 
medžiotojų būrelis jai sulaikyti. 

Tikėtiniausia, kad Lisbeta Salander imtų jėga ir smurtu 
priešintis. 

Mikaelis išsitraukė popieriaus ir pieštuką ir sudarė sąrašą da- 
lykų, kurių jis negali arba nenori pasakoti policijai. 

Pirmiausia užrašė Adresas. 

Lisbeta įdėjo didžiulių pastangų, įsigydama slaptą gyvena- 
mąją vietą. Čia gyveno savo gyvenimą, čia saugojo paslaptis. Jis 
neketina jos išduoti. 

Paskui jis užrašė Bjurmanas ir padėjo klaustuką. 

Jis pašnairavo į kompaktinę plokštelę ant stalo. Bjurmanas 
išprievartavo Lisbetą. Ir vos nenužudė, pasinaudojęs tarnybine 
padėtimi. Dėl to nėra jokių abejonių. Jį reikia demaskuoti, kad 
visi pamatytų, koks buvo padugnė. Tačiau čia esama etinės di- 
lemos. Lisbeta nėra pranešusi apie įvykį. Ar ji norėtų, kad ži- 
niasklaida narstytų jos kaulelius dėl policijos tyrimo, kurio in- 
tymiausios smulkmenos būtų parduotos vos per keletą valandų? 
Ji niekada jam to neatleistų. Kompaktinė plokštelė — tai įkaltis, 
jos kadrai vakariniuose laikraščiuose būtų įspūdingi. 

Valandėlę pamąstęs nusprendė, kad Lisbetai pačiai reikės 
apsispręsti, kokių Žygių imtis. Tačiau jei jam pavyko susekti jos 
butą, policija anksčiau ar vėliau irgi turėtų tą sėkmingai pada- 
ryti. Jis įsikišo plokštelę į dėklą savo krepšyje. 

Paskui jis užrašė Bjorko tyrimas. 1991-aisiais rašytas raportas 
buvo įslaptintas. Jame nušviečiami visi įvykiai. Jame įvardija- 
mas Žalačenka ir paaiškinamas Bjorko vaidmuo. Paviešinus 
tyrimą kartu su klientūros sąrašu, buvusiu Dago Svensono 
kompiuteryje, Bjorkui tektų kelias valandas maudytis prakaite 

prieš Bublanskį. Susirašinėdamas su Bjorku uodegą jau įmerkė 
ir Teleburianas. 

Segtuvas nuvestų policiją į Gosebergą... bet jis vis vien lenk- 
tų juos bent keletu valandų. 

Galiausiai jis įsijungė programą Word ir punktais užsirašė vi- 
sus esminius faktus, nustatytus per praėjusias dvidešimt keturias 
valandas, pokalbių su Bjorku ir Palmgrenu metu bei medžiago- 
je, kurią rado pas Lisbetą. Visas darbas užtruko gerą valandą. 
Baigęs nukopijavo dokumentą į kompaktinę plokštelę, kur laikė 
savo paties vykdomo tyrimo medžiagą. 

Paabejojęs, ar nederėtų susisiekti su Armanskiu, nusprendė 
spjauti. Jau ir taip gana palaidų galų. 


UŽSUKĘS Į „MILLENNIUM“ redakciją, Mikaelis užsidarė 
su Erika Berger. 

— Jo pavardė Zalačenka, - Mikaelis net nepasisveikino, — jis 
senas sovietų samdomas žudikas ir žvalgybininkas. Dezertyra- 
vo 1976-aisiais, gavo leidimą gyventi Švedijoje, imdavo algą iš 
saugumo policijos. Sugriuvus Sovietų Sąjungai, kaip ir daugelis 
kitų, tapo gangsteriu, pragyvenančiu vien iš prekybos žmonė- 
mis, ginklais ir narkotikais. 

Erika atidėjo rašiklį. 

— Aišku. Tik kodėl man nė trupučio nekeista, kad į įvykius 
yra įsipainiojusi KGB? 

— Ne KGB. GRU. Karinė žvalgybos valdyba. 

— Vadinasi, tai rimta. 

Mikaelis lintelėjo. 

— Nori pasakyti, jis nužudė Dagą ir Miją? 

— Ne jis asmeniškai. Jis kažką pasiuntė. Ronaldą Nydermaną, 
kurį Malina atkapstė. 

— Tu gali tai įrodyti? 

— Iš bėdos. Kai kas — tik spėlionės. Bet Bjurmanas buvo 
nužudytas todėl, kad prašė Zalačenkos pagalbos susidoroti su 
Lisbeta. 

Mikaelis papasakojo, ką matė filme, kurį Lisbeta laikė savo 
rašomojo stalo stalčiuje. 

— Zalačenka - jos tėvas. Formaliai žiūrint, aštuntojo dešim- 
tmečio viduryje Bjurmanas dirbo saugumo policijai. Jis buvo 
vienas tų, kurie priėmė dezertyravusį Zalačenką. Paskui tapo 
advokatu ir tikru šunsnukiu. Atlikdavo paslaugas siauram 
saugumo sistemos padaliniui. Nenustebčiau, jei paaiškėtų, 
kad egzistuoja išskirtinai uždara kompanija, retkarčiais susi- 
renkanti vyrų pirtyje ir sprendžianti, kaip valdyti pasaulį bei 
išsaugoti Zalačenkos paslaptį. Spėju, kad likę saugumiečiai 
kaip gyvi nėra girdėję apie tą tipą. Per Lisbetą grėsė pavojus, 
kad paslaptis išaiškės. Todėl ją ir įgrūdo į vaikų psichiatrijos 
kliniką. 

— Nepatikėsiu. 

— Tai tiesa, - tarė Mikaelis, - buvo, žinoma, ir daugiau aplin- 
kybių, su Lisbeta nei tada, nei dabar nelengva susitarti ... bet nuo 
dvylikto gimtadienio ji ėmė kelti pavojų valstybės saugumui. 

Jis paskubomis trumpai atpasakojo istoriją. 

— Nieko sau informacija, — tarė Erika, — tai Dagas su 
Mija... 

— „buvo nužudyti dėl to, kad Dagas aptiko sąsajas tarp Bjur- 
mano ir Žalačenkos. 

— Tai kas dabar bus? Turbūt reikėtų visa tai pranešti poli- 
cijai? 

— Iš dalies, bet ne viską. Visą esminę informaciją perkėliau 
į šitą kompaktinę plokštelę — tiesiog padariau kopiją, jei, ne- 
duokdie, kas nors. Lisbeta gaudo Zalačenką. Noriu pabandyti ją 
surasti. Iš šios plokštelės negalima pagarsinti nė vieno fakto. 

— Mikaeli... man nepatinka. Slėpti informaciją nuo nužudy- 
mo tyrimo draudžiama. 

— Mes ir neslėpsim. Aš tuoj paskambinsiu Bublanskiui. Bet, 
mano spėjimu, Lisbeta dabar pakeliui į Gosebergą. Ji ieškoma kaip 
triguba žudikė, jei paskambinsim į policiją, jie pasileis su specia- 
liosios paskirties būriais, paramos ginklais su medžiokline amuni- 
cija, o pavojus, kad ji priešinsis - nemažas. Baigtis gali visaip. 

Jis sudelsė nusišypsodamas bedžiaugsme šypsena. 

— Tu žinai, policiją reikia laikyti nežinioje jau vien dėl to, kad 
specialiosios paskirties būriai nepatirtų pernelyg didelių nuos- 
tolių. Pirmiausia aš ją turiu surasti. 

Erika dvejojo. 

— Nesirengiu išduoti Lisbetos. Bublanskis jos paslaptis turės 
savarankiškai išgliaudyti. Tavęs prašysiu padaryti man paslau- 
gą. Šitame segtuve - Bjorko 199:-aisiais darytas tyrimas bei da- 
lis Bjorko ir Teleburiano korespondencijos. Būk gera, padaryk 
kopiją ir pasiųsk su žmogum Bublanskiui ar Mudig. Aš pats po 
dvidešimties minučių išvažiuoju į Geteborgą. 

— Mikaeli... 

— Žinau. Šitoj kovoj kovosiu Lisbetos pusėj iki galo. 

Erika sučiaupė lūpas ir nieko nebesakė. Paskui linktelėjo. 
Mikaelis pasuko prie durų. 

— Būk atsargus, - ištarė Erika, kai jis jau buvo išėjęs. 

Ji pagalvojo, kad reikėtų sekti jam iš paskos. Tai būtų vie- 
nintelis doras sprendimas. Bet ji vis dar nebuvo papasakojusi, 
kad ketina išeiti iš „Millennium“ ir kad viskas baigta, nesvar- 
bu, kad ir kas įvyktų. Pasiėmusi segtuvą ji pasuko prie kopija- 
vimo aparato. 


DĖZUTĘ JI RADO PAŠTO skyriuje, įsikūrusiame kažko- 


kiame prekybos centre. Lisbeta nepažinojo Geteborgo ir tiks- 

liai nesusigaudė, kur atsidūrusi, tačiau pašto skyrių visgi atse- 
kė ir įsitaisė kavinėje, iš kurios per siaurą plyšį reklaminėje ką 
tik atsigavusios Svedijos pašto sistemos afišoje iš bėdos matė 
dėžutę. 

Irenės Neser makiažas į akis krito kiek mažiau nei Lisbetos 
Salander — ji segėjo kelis kvailus pakabučius ir skaitė „Nusikalti- 
mą ir bausmę“, rastą gretimo kvartalo knygyne. Ji niekur nesku- 
bėjo, tolygiais tarpais vis perversdama puslapį. Ji pradėjo stebė- 
jimus apie pietus, nė neįsivaizduodama, kada dėžutę ištuština, 
ar tai vyksta kasdien, ar galbūt tik kas antrą savaitę, ar šiandien 
ją jau tikrino, o gal dar kas nors ateis. Tačiau tai buvo vienintelis 
pėdsakas, ir ji laukdama gėrė caffe Jažte. 

Ji buvo kone prisnūdusi atviromis akimis, tik staiga pastebė- 
jo dėžutę atsidarant. Pašnairavo į laikrodį. Be penkiolikos dvi. 
Pasisekė kaip aklai vištai. 

Lisbeta skubiai pakilo ir priėjusi prie lango pamatė vyriškį 
juoda odine striuke, išeinantį iš dėžučių skyriaus. Pasekė jį gat- 
ve. Tai buvo liesas, maždaug dvidešimtmetis vaikinas. Pasukęs 
už kampo atsirakino ten pastatyto Renau/? dureles. Įsiminusi 
registracijos numerius, Salander nulėkė atgal prie Corro/a, sto- 
vinčios toje pačioje gatvėje už kokių šimto metrų. Pasivijusi jį 
prie posūkio į Linėjaus gatvę, nuvažiavo iš paskos iki Aveniu ir 
Nurdstano. 


Į GREITĄJĮ TRAUKINĮ, išvažiuojantį septyniolika dešimt, 
Mikaelis spėjo paskutinę akimirką. Už bilietą susimokėjo jau 
traukinyje kreditine kortele ir įsitaisęs tuščiame vagone restora- 
ne užsisakė vėlyvus pietus. 

Jis jautė maudžiantį nerimą diafragmos srityje ir baiminosi, 
kad per vėlai išsirengė į kelią. Vylėsi, jog Lisbeta jam paskam- 
bins, tačiau žinojo, kad ji to nedarys. 

Ji bandė nužudyti Zalačenką 199:-aisiais. Po šitiek metų jis 
sudavė atsakomąjį smūgį. 

Holgeris Palmgrenas teisingai išanalizavo padėtį. Lisbeta 
Salander turi sukaupusi gausią praktinę patirtį, rodančią, kad 
kalbėtis su valdžios organais neapsimoka. 

Mikaelis žvilgtelėjo į krepšį su kompiuteriu. Buvo įsidėjęs 
koltą, rastą Lisbetos rašomojo stalo stalčiuje. Nebuvo tikras, 
kam pasiėmė ginklą, tačiau instinktyviai jautė, kad nereikia pa- 
likti jo bute. Pats pripažino, kad tai nelabai protingas poelgis. 

Traukiniui pervažiavus per Orstos tiltą, jis iš mobilaus pa- 
skambino Bublanskiui. 

— Ko norit? — atsiliepė suirzęs Bublanskis. 

— Padaryti galą, - atsakė Mikaelis. 

— Kam padaryti galą? 

— Visai šitai košei. Ar norit sužinoti, kas nužudė Dagą, Miją 
1r Bjurmaną? 

— Jei turit tokios informacijos, su malonumu išklausysiu. 

— Žudikas yra Ronaldas Nydermanas. Tai tas milžinas 
blondinas, su kuriuo mušėsi Paolo Roberto. Vokietijos pilie- 
tis, trisdešimt penkerių metų amžiaus, dirba išgamai, pavarde 
Aleksandras Zalačenka, žinomam Zalos vardu. 

Bublanskis ilgokai tylėjo. Paskui triukšmingai atsiduso. Mi- 
kaelis girdėjo, kaip jis pervertė popieriaus lapą ir taukštelėjo 
pieštuku. 

— Jūs tuo tikras? 

— Taip. 

— Gerai. O kur yra Nydermanas ir tas Zalačenka? 

— Kol kas nežinau. Bet kai tik išsiaiškinsiu, pasakysiu. Ne- 
trukus Erika Berger atsiųs pas jus Žmogų su 1991-aisiais darytu 
policijos tyrimu. Kai tik nukopijuos. Ten rasite visą įmanomą 
informaciją apie Zalačenką ir Salander. 

— Ką turite mintyje? 

— Žalačenka yra Lisbetos tėvas. Tai dezertyravęs samdomas 
rusų žudikas iš Šaltojo karo laikų. 

— Samdomas rusų žudikas, — aidu atkartojo Bublanskis su 
abejone balse. 

- Grupelė Švedijos saugumo sektantų dangstė jį ir naikino jo 
padarytų nusikaltimų pėdsakus. 

Mikaelis girdėjo, kaip Bublanskis atitraukė kėdę ir atsisėdo. 

— Manau, geriausia bus, jei užeisit ir duosit oficialius liudi- 
ninko parodymus. 

— Deja. Neturiu laiko. 

— Atsiprašau? 

— Aš šiuo metu ne Stokholme. Bet atsiliepsiu, kai tik rasiu 
Zalačenką. 

— Bliumkvistai... Jums nieko nebereikia įrodinėti. Aš taip 
pat abejoju dėl Salander kaltumo. 

— Gal galėčiau priminti, kad esu tik paprastas privatus seklys, 
nė vėlnio neišmanantis apie policijos darbą. 

Jis žinojo, kad tai vaikiška, tačiau nutraukė pokalbį jo neuž- 
baigęs. Ir paskambino Anikai Džianini. 

— Sveika, sese. 

— Sveikas. Kas nauja? 

- Šis bei tas. Man rytoj gali prireikti gero advokato. 

Ji atsiduso. 

— Ką pridirbai? 

— Kol kas nieko rimta, bet mane gali sulaikyti už kliudymą 
policijos tyrimui ar ką nors panašaus. Bet aš ne dėl to skambinu. 
Pati man atstovauti negalėsi. 

— Kodėl? 

— Todėl, kad prašysiu apsiimti ginti Lisbetą Salander. Ginti 


ir manęs, ir jos negalėsi. 

Mikaelis trumpai išdėstė visą istoriją. Anikos tylėjimas ne- 
žadėjo nieko gero. 

— Ir tai tu gali pagrįsti dokumentais... — ištarė ji galop. 

— Taip. 

— Man reikia pagalvoti. Lisbetai reikės baudžiamųjų bylų 
advokato... 

— Tu tiksi tobulai. 

— Mikaeli... 

— Klausyk, sese, ar ne tu vaikščiojai surūgusi, nes neprašiau 
tavo pagalbos, kai man jos reikėjo? 

Po pokalbio Mikaelis kurį laiką svarstė. Paskui surinko Hol- 
gerio Palmgreno numerį. Skambinti nebuvo jokios ypatingos 
dingsties, bet, jo galva, senuką sanatorijoje vis dėlto reikėjo in- 
formuoti, kad jis seka kai kuriais pėdsakais tikėdamasis, jog is- 
torija baigsis per artimiausias valandas. 

Problema, žinoma, ta, kad tuo metu kai kuriais pėdsakais 
sekė ir Lisbeta Salander. 


NENULEISDAMA AKIŲ NUO sodybos Lisbeta Salander iš 
kuprinės išsitraukė obuolį. Ji paslika gulėjo miškelio pakraštyje, 
pasitiesusi improvizuotą paklotą — automobilio grindų kilimėlį. 
Buvo persirengusi ir dabar vilkėjo žalias neperpučiamas kelnes 
su kišenėmis ant klešnių, storą megztinį ir medžiaginę striukę 
iki liemens su šiltu pamušalu. 

Goseberga stūksojo maždaug už keturių šimtų metrų nuo 
plento. Sodybai priklausė du pastatai. Pagrindinis statinys sto- 
vėjo maždaug už šimto dvidešimties metrų nuo Lisbetos. Pa- 
prastas baltas medinis dviejų aukštų namas, ūkinis pastatas ir 
daržinė už kokių septyniasdešimties metrų nuo gyvenamojo 
namo. Pro daržinės duris ji matė balto automobilio priekį. Spė- 
jo, kad tai baltas Vo/vo, tačiau negalėjo būti visiškai tikra, nes 
atstumas buvo per didelis. 

Tarp jos ir pastato dešinėje plytėjo molio laukas, besitęsiantis 
gerus du šimtus metrų nedidelio ežerokšnio link. Lauką kir- 
to privažiuojamasis keliukas, dingdamas miškelyje plento link. 
Prie keliuko stovėjo dar vienas pastatas, iš pažiūros apleista sena 
kumetynė, langai uždangstyti šviesiomis marškomis. Į šiaurę 
nuo šio pastato dunksojo miškas, atstodamas uždangą nuo arti- 
miausių kaimynų — būrelio namų už beveik šešių šimtų metrų. 
Taigi sodyba jai priešais palyginti gerai izoliuota. 

Ji buvo atsidūrusi netoli Anteno ežero, kraštovaizdis - kup- 
roti ozai, laukų virtinės, pajvairintos tai nedidelių gyvenviečių, 
tai neįžengiamų miškų. Iš kelio žemėlapio nepavyko susidaryti 
detalesnio apylinkių vaizdo, ji tiesiog E20 greitkeliu iš Getebor- 
go atsekė paskui juodąjį Renault, Alingsose pasukusi į vakarus 
Solebruno link. Maždaug po keturiasdešimties minučių mašina 
staiga nėrė į miško keliuką prie rodyklės į Gosebergą. Ji sustojo 
prie kažkokios daržinės miškelyje maždaug už šimto metrų į 
šiaurę nuo posūkio ir grįžo pėsčiomis. 

Kaip gyva nebuvo girdėjusi apie Gosebergą, bet kiek suprato, 
taip vadinosi jos stebimi gyvenamasis namas ir ūkiniai pastatai. 
Pravažiuodama ji paplentėje matė pašto dėžutę. Ant jos buvo para- 
šyti skaitmenys PD192 - K. A. Budinas. Pavardė jai nieko nesakė. 

Apsukusi pastatą pusračiu, galop rūpestingai išsirinko ste- 
bėjimų punktą. Vakaro saulė švietė į nugarą. Nuo to laiko, kai 
atkako į vietą apie pusę keturių po pietų, įvyko iš esmės tik 
vienas dalykas. Ketvirtą valandą Renau// vairuotojas išėjo iš 
namo. Tarpduryje dar persimetė keletu žodžių su jai nematomu 
žmogumi. Paskui vaikinas išvažiavo savais keliais ir nebegrįžo. 
O šiaip kieme ji nepastebėjo jokio judėjimo. Ji kantriai laukė 
stebėdama pastatą pro mažytį, aštuonis kartus didinantį žiū- 
roną Minolta. 

MIKAELIS SUIRZĘS BARBENO pirštais į vagono restorano 
staliuką. Greitasis traukinys nejudėdamas stovėjo Katrineholme. 
Dėl kažkokio mistinio vagono gedimo, kurį, pasak garsiakalbio, 
būtina pašalinti, traukinys prastovėjo beveik valandą. „Švedijos 
valstybiniai geležinkeliai“ išreiškė apgailestavimą dėl vėlavimo. 

Jis niršdamas atsiduso ir atsinešė dar kavos. Traukinys truk- 
telėjęs pajudėjo tik dar po penkiolikos minučių. Jis pasižiūrėjo į 
laikrodį. Aštuonios. 

Reikėjo sėsti į lėktuvą arba išsinuomoti automobilį. 

Jausmas, kad išsiruošė per vėlai, vis stiprėjo. 


APIE ŠEŠTĄ KAŽKAS viename apatinio aukšto lange įjungė 
šviesą, netrukus įsižiebė ir apšvietimas ant priebučio. Lisbeta 
matė šmėkščiojančius šešėlius, kaip ji suprato, virtuvėje, dešinė- 
je nuo lauko durų, tačiau jai nepavyko įžiūrėti veidų. 

Visai netikėtai atsidarė lauko durys, ir milžinas blondinas, 
Ronaldas Nydermanas, išėjo laukan. Jis vilkėjo tamsiomis kel- 
nėmis ir prigludusiu megztiniu aukštu kaklu, išryškinančiu rau- 
menis. Lisbeta linktelėjo pati sau. Pagaliau įrodymas, kad ji at- 
važiavo ten, kur reikia. Ji dar kartą konstatavo, kad Nydermanas 
be juokų tikras raumenų kalnas. Tačiau jis padarytas iš kūno ir 
kraujo kaip ir kiti žmonės, nesvarbu, ką būtų patyrę Paolo Ro- 
berto ir Miriam Vu. Nydermanas apėjo namą ir keletui minučių 
prapuolė daržinėje prie automobilio. Grįžo nešinas nedideliu 
krepšeliu, kabinamu ant riešo, ir įėjo į namą. 

Vos po keleto minučių jis vėl pasirodė lauke. Jį lydėjo atletiš- 
kas nedidelio ūgio pagyvenęs vyriškis, šlubuojantis ir besirams- 
čiuojantis ramentu. Buvo per tamsu, kad Lisbeta įžiūrėtų kokius 
nors veido bruožus, tačiau pajuto, kaip sprandu nušliaužė ledinis 
šaltis. 

Daaaddyyy, I am beeeree“... 


* Tėti, aš čia... (angl). | 

Ji stebėjo Zalačenką ir Nydermaną, einančius privažiuojamuo- 
ju keliuku. Jie sustojo prie ūkinio pastato, Nydermanas prisikrovė 
malkų. Paskui jie grįžo į gyvenamąjį namą ir uždarė duris. 

Jiems grįžus, Lisbeta Salander nejudėdama pragulėjo kele- 
tą minučių. Paskui nuleido žiūroną ir atsitraukė atgal kokius 
dešimt metrų, kol ją visai paslėpė medžiai. Ji atsisegė kuprinę, 
išsitraukė termosą, įsipylė juodos kavos ir įsikišusi į burną ėmė 
čiulpti cukraus gabalėlį. Suvalgė sumuštinį iš vakuuminės pa- 
kuotės, kurį dieną pirko vienoje degalinėje dar važiuodama į 
Geteborgą. Ji mąstė. 

Užvalgiusi iš kuprinės išsitraukė lenkišką Niemineno P-6; 
Wanad. Išėmė dėtuvę ir patikrino, kad niekas neblokuotų spy- 
nos ar kulkos griovelio. Pabandymui iššovė tuščiais. Dėtuvėje 
turėjo šešis g mm kalibro Makarovo patronus. Turėtų užtekti. 
Ji grąžino dėtuvę į vietą, įstūmė vieną kulką į griovelį. Nuleido 
gaiduką ir įsikišo ginklą į dešinę striukės kišenę. 


LISBETA PAJUDĖJO PASTATO LINK, skverbdamasi per 
mišką lanku. Nuėjusi maždaug šimtą penkiasdešimt metrų, ne- 
tikėtai sustojo per vidurį žingsnio. 

Savo „Aritmetikos“ egzemplioriaus paraštėje Pjeras de Fer- 
ma pakraigaliojo žodžius Turiu tikrai nuostabų šio teiginio įrody- 
mą, tačiau paraštė ber daug siaura, ir jis ten netelpa. 

Kvadratas, paverstas kubu (x* + y? = 2“). Matematikai išti- 
sus šimtmečius ieškojo Ferma mįslės įminimo. Kad išspręstų 
galvosūkį, mūsų laikais Endriu Vailzas stengėsi dešimt metų, 
pasitelkęs pačią sudėtingiausią kompiuterinę programą visame 
pasaulyje. 

Ir staiga ji viską suprato. Atsakymas būtų bet ką nuginklavęs 
savo paparastumu. Skaičių žaismas, visa aibė išsitiesė ir nelauk- 
tai stojo į savo vietas, į paprasčiausią formulę, kurią labiau pa- 
laikytum rebusu. 

Juk Ferma neturėjo kompiuterio, vadinasi, Endriu Vailzo 
sprendimas pagrįstas matematika, kuri tais laikais, kai Ferma 
sugalvojo savo teoremą, net nebuvo atrasta. Ferma gyvenime 
nebūtų sugebėjęs pateikti Vailzo įrodymo. Ferma sprendimas, 
be abejo, buvo visiškai kitas. 

Ji taip apstulbo, kad buvo priversta atsisėsti ant kelmo. Jos 
žvilgsnis tikrinant lygtį buvo įbestas tiesiai priešais. 

Štai ką jis turėjo mintyje. Kas čia keista, kad matematikai blau- 
kus rovėsi. 

Paskui ji sukikeno. 

Filosofas būtų turėjęs didesnį šansą išspręsti šį galvosūkį. 

Ji su malonumu būtų susipažinusi su Ferma. 

To velnio būta nepėsčio. 

Po valandėlės ji pakilo tęsti žygio per mišką. Ją ir gyvenamąjį 
pastatą teskyrė tik tvartas. 

KETVIRTABIENIS, BALANBŽIS 7 


LISBETA SALANDER ĮLINDO į tvartą per seno laida- 
rio angą. Sodyboje gyvulių nebuvo. Ji apsidairė ir akimirksniu 
konstatavo, kad be trijų automobilių - balto Vo/vo iš „Auto Eks- 
pert“, pagyvenusio Ford ir bent kiek šiuolaikiškesnio 5aa6 - vi- 
duje daugiau nieko nėra. Gilumoje gulėjo surūdijusios akėčios ir 
kiti įrankiai iš tų laikų, kai sodyboje buvo ūkininkaujama. 

Ji tūnojo tvarto tamsoje stebėdama gyvenamąjį namą. Lauke 
tvyrojo tamsa, visuose apatinio aukšto languose plieskė šviesos. Ji 
nepastebėjo jokio judėjimo, tačiau lyg ir užmatė televizoriaus mirgė- 
jimą. Žvilgsnis į rankinį laikrodį. Devyniolika trisdešimt. Ra6port. 

Ji buvo suglumusi. Kam Zalačenka nusprendė apsigyventi tokia- 
me nuošaliame name? Nepanašu į vyriški, kurį ji prisiminė. Kaip 
gyva nesitikėjo rasti jo kaime, baltame ūkininko name, jau greičiau 
anoniminėje priemiesčio viloje arba kur nors kurorte užsienyje. Per 
savo gyvenimą jis turėjo įsigyti daugiau priešų, ne vieną Lisbetą. 
Kaip tik tai ją ir trikdė, nes vieta iš pažiūros tokia neapsaugota. 
Tiesa, ji beveik neabejojo, kad namuose jis laiko ginklus. 

Ilgai dvejojusi ji prietemoje išsliuogė iš daržinės. Nuskubėjo 
per kiemą žemės kojom nesiekdama ir sustojo nugara prisiploju- 


si prie namo fasado. Staiga ausis sugavo silpnus muzikos garsus. 

Ji tylutėliai apėjo namą, bandydama ką nors įžiūrėti pro langus, 
tačiau jie buvo per aukštai iškirsti. 

Instinktas sakė Lisbetai, kad prielaidos ne pačios geriau- 
sios. Pirmą savo gyvenimo pusę ji pragyveno jausdama nuola- 
tinį siaubą dėl šiame name esančio vyriškio. Antrąją gyvenimo 
pusę, nuo tada, kai jai nepavyko jo nudėti, ji praleido laukdama, 
kada jis jos sugrįš. Šįkart ji nebeketina padaryti jokių klaidų. 
Zalačenka gal ir senas luošys, tačiau jis specialiai apmokytas žu- 
dikas, gyvas išėjęs ne iš vieno mūšio lauko. 

Be to, teks atsižvelgti ir; Ronaldo Nydermano egzistenciją. 

Labiausiai jai būtų norėjęsi užklupti Žalačenką lauke, kur 
nors kieme, bejėgį. Ji nelabai buvo nusiteikusi su juo kalbėtis 
ir būtų likusi patenkinta, turėdama ginklą su optiniu taikikliu. 
Tačiau tokio ginklo ji neturėjo, be to, senis sunkiai vaikšto. Jis 
tik kartą prašmėžavo jai pro akis lydėdamas milžiną į malkinę. 
Tuščia viltis, kad jam šaus į galvą vienam išeiti pasivaikščioti po 
vakaro orą. Vadinasi, norėdama sulaukti geresnės progos, ji bus 
priversta atsitraukti atgal ir nakvoti miške. Miegmaišio nebuvo 
pasiėmusi, ir, nors vakaras drungnas, naktis bus šalta. Galėda- 
ma jį dabar ranka pasiekti nebenorėjo rizikuoti, kad jis vėl išslys. 
Lisbeta pagalvojo apie Miriam Vu ir mamą. 

Ji prikando apatinę lūpą. Teks įsigauti į namą, o tai pats blo- 
giausias variantas. Ji, žinoma, galėtų pasibelsti į duris ir paleisti 
kulką tą pat akimirką, kai kas nors jas atidarys, o paskui leistis 
po namą medžioti likusio išgamos. Tačiau tai reiškia, kad an- 
trasis jau bus įspėtas ir greičiausiai spės apsiginkluoti. Pasekmių 
analizė. Kokie kiti variantai? 

Staiga ji pastebėjo Nydermano profilį, praslenkantį pro langą 
vos už keleto metrų. Dirstelėjęs pro petį į kambario gilumą jis 
kažką kažkam pasakė. 

Abu yra patalpoje į kairę nuo lauko durų. 

Lisbeta pasiryžo. Išsitraukė pistoletą iš striukės kišenės, at- 
laužė gaiduką ir be garso užlipo į priebutį. Kairėje rankoje lai- 
kydama ginklą, begaliniai iš lėto nuspaudė rankeną. 

Neužrakinta. Ji dvejodama suraukė antakius. Duryse dvigu- 
bos apsauginės spynos. 

Zalačenka nebūtų palikęs durų atrakintų. Ant sprando pasi- 
šiaušė žąsies oda. 

Negera nuojauta. 

Priemenėje juoda kaip pragare. Dešinėje ji pastebėjo laiptus 
į antrąjį aukštą. Tiesiai priešais —- dvejos duris, kairėje dar vie- 
nerios. Ji matė pro vienerių plyšį viršuje besiskverbiančią švie- 
są. Sustojusi įsiklausė. Paskui išgirdo balsą ir atitraukiamą kėdę 
kambaryje kairėje pusėje. 

Žaibiškai žengusi du žingsnius, atplėšė duris ir nukreipė 
ginklą į... kambarys tuščias. 

Už nugaros išgirdusi sušiugždant drabužius, apsigręžė greit 
kaip reptilija. Tą pat akimirką, kai pamėgino pakelti ir nutaikyti 
pistoletą, milžiniška Ronaldo Nydermano plaštaka tarsi geležinis 
lankas sugniaužė jai kaklą, o antroji sučiupo ranką su ginklu. Jis 
sugriebė ją už pakarpos ir pakėlė nuo grindų tarsi lėlę. 


AKIMIRKĄ JI SPURDĖJO pakilusi į orą. Paskui apsisukusi 
spyrė Nydermanui į tarpkojį. Nepataikė, spyris kliudė klubą. 
Atrodė, lyg būtų dėjusi į medžio kamieną. Jis suspaudė jai ka- 
klą, jai užtemo akyse, pajuto, kaip iškrito ginklas. 

Velnias. 

Paskui Nydermanas sviedė ją į kambario gilumą. Ji su trenks- 
mu nukrito ant sofos ir nuslydo ant grindų. Pajuto, kaip krau- 
jas siūbtelėjo į galvą, apdujusi pakilo ant kojų, ant stalo pamatė 
sunkią trikampę peleninę iš masyvaus stiklo ir vienu ypu pačiu- 
pusi paleido tarsi skraidančią lėkštę. Nydermanas sugriebė jai 

už dilbio per vidurį metimo. Laisvąja ranka pasigraibiusi kelnių 
kišenėje ji išsitraukė elektrinį pistoletą, apsigręžė ir įvarė Nyder- 
manui į antį. 

Pati juto, kaip stiprus elektros srovės kirtis atsklido ranka, 
kurią laikė Nydermanas. Tikėjosi, kad jis susmuks raitydamasis 
iš skausmo. Tačiau jis tik pažvelgė žemyn į ją sutrikusia veido iš- 
raiška. Lisbetos akys išsiplėtė nuo patirto šoko. Buvo akivaizdu, 
kad jis pajuto kažkokį nemalonų jausmą, tačiau iš esmės skaus- 
mą ignoravo. Jis nenormalus. 

Nydermanas pasilenkęs atėmė iš jos pistoletą, apžiūrėjo jį 
ta pačia sutrikusia veido išraiška. Paskui vožė jai antausį atvira 
ranka. Tarsi kuoka trenkė. Ji nuvirto ant grindų prie sofos. Pa- 
kėlusi akis sutiko Nydermano žvilgsnį. Jis smalsiai ją apžiūrinė- 
jo tarsi svarstydamas, koks bus jos tolesnis ėjimas. Tarsi katinas, 
besirengiantis pažaisti su laimikiu. 

Paskui ji pastebėjo judesius durų angoje kambario gilumoje. 

Ji pasuko galvą. 

Jis iš lėto žengė į šviesą. 

Pasiramščiuodamas ramentu. Ji matė ir iš kelnių klešnės ky- 
šantį protezą. 

Kairioji ranka — suluošinta bigė, kuriai trūko poros pirštų. 

Ji pakėlė akis į jo veidą. Kairioji pusė — tarsi skiautinys iš nu- 
degimo paliktų randų. Ausis vien mažytė atauga, antakių nebe- 
buvo. Visiškai nuplikęs. Ji prisiminė vyrišką, atletiško sudėjimo 
vyrą juodais banguojančiais plaukais. Šimto šešiasdešimt penkių 
centimetrų ūgio, be lašelio riebalų ant kūno. 

— Sveikas, tėti, — tarė ji blausiu balsu. 

Aleksandras Zalačenka stebėjo dukrą taip pat be jokios iš- 
raiškos veide. 


RONALDAS NYDERMANAS UŽDEGĖ šviestuvą palubė- 


je. Braukdamas per drabužius patikrino, ar ji daugiau nebeturi 

ginklų, paskui nuleido P-4; Wanad gaiduką ir ištraukė dėtuvę. 
Zalačenka vilkdamas kojas praėjo pro šalį ir atsisėdęs į fotelį 
kilstelėjo distancinio valdymo pultelį. 

Lisbetos akys įsmigo į televizoriaus ekraną jam už nugaros. 
Žalačenka spustelėjo mygtuką, ji staiga pamatė žaliai mirgu- 
liuojantį teritorijos vaizdą už daržinės ir šiek tiek privažiuoja- 
mojo keliuko prie namo. Kamera su tamsos optika. Jie žinojo, kad 
aš jau pakeliui. 

— Buvau pradėjęs manyti, kad neišdrįsi, - prašneko Žalačen- 
ka. — Mes tave sekam nuo ketvirtos valandos. Paleidai beveik 
visus sodybos signalizacijos punktus. 

— Judesių jutikliai, — susigaudė Lisbeta. 

— Du prie privažiuojamojo keliuko ir keturi kirtavietėje, kitoj 
pievos pusėj. Įsirengei stebėjimo punktą kaip tik toj vietoj, ku- 
rią mes prijungę prie aliarmo. Kaip tik iš jos patogiausia stebėti 
kiemą. Dažniausiai per arti prieina briedžiai arba stirnos arba 
kartais koks uogautojas. Žymiai rečiau pasitaiko pamatyti ką 
nors sėlinant su ginklu rankoje. 

Jis sekundę patylėjo. 

— Tu ką, tikrai manei, kad Zalačenka tupės kaimo troboj be 
jokios apsaugos? 


LISBETA PASIMASAŽAVO SPRANDĄ ir pabandė 
atsistoti. 

— Lik ant grindų, - įsakė Žalačenka. 

Nustojęs krapštytis prie jos ginklo, Nydermanas ėmė ne- 
skubėdamas ją apžiūrinėti. Kilstelėjęs antakį nusišypsojo jai. 
Lisbeta prisiminė sumaitotą Paolo Roberto veidą televizoriuje 
ir nusprendė, kad likti sėdėti ant grindų — visai gera mintis. Ji 
iškvėpė orą ir nugara atsilošė į sofą. 

Zalačenka ištiesė sveiką dešiniąją ranką. Nydermanas išsi- 
traukė iš kelnių juosmens ginklą, nuspaudė nuleistuką ir padavė 

jam. Lisbeta atkreipė dėmesį, kad tai S:g Sauer, standartinis po- 
licijos ginklas. Zalačenka mostelėjo galva. Nepersimetus dau- 
giau nė žodžiu, Nydermanas vietoje apsigręžė, užsimetė striukę 
ir išėjo. Lisbeta girdėjo, kaip atsidarė ir užsidarė lauko durys. 

— Kad nesugalvotum krėsti kokių kvailysčių. Jei tik bandysi 
stotis, aš šausiu tiesiai tau į pilvą. 

Lisbeta atsipalaidavo. Kol jį pasieks, jis spės pataikyti du, gal 
tris kartus, greičiausiai naudoja amuniciją, nuo kurios ji nukrau- 
juotų per keletą minučių. 

— Kaip tu atrodai, — baisėjosi Zalačenka, besdamas pirštu į 
auskarą antakyje, - kaip prakeikta kekšė. 

Lisbeta įsmeigė į jį akis. 

— O va akys tavo - kaip mano, - pastebėjo jis. 

— Ar skauda? - paklausė ji smakru rodydama į protezą. 

Zalačenka ilgai ją tyrinėjo. 

— Ne. Jau nebeskauda. 

Lisbeta linktelėjo. 

— Taip jau maga mane nužudyti, - jis palaikė pokalbį. 

Ji neatsiliepė. Jis staiga susijuokė. 

— Aš vis apie tave pagalvoju. Maždaug kaskart pažiūrėjęs į 
veidrodį. 

— Reikėjo mamą palikti ramybėje. 

Zalačenka nusikvatojo. 

— Tavo motina buvo paleistuvė. 

Lisbetos akys pajuodo kaip naktis. 

— Jokia ji paleistuvė. Dirbo maisto prekių parduotuvės kasi- 
ninke, stengėsi ištekti pinigų pragyvenimui. 

Zalačenka vėl nusijuokė. 

— Gali sau fantazuoti kas tik tau patinka. Bet aš žinau, kad 
buvo pasileidusi. Pasistengė kuo greičiau užsitaisyti pilvą, o pas- 
kui bandė priversti ją vesti. Lyg aš vesiu kekšę. 

Ji neatsiliepė. Žvelgė į pistoleto žiomenis tikėdamasi, kad jis 
akimirkai praras budrumą. 

— Gudriai tu su ta padegamąja bomba. Nekenčiau tavęs. Bet 
paskui pasidarė nebesvarbu. Neverta dėl tavęs energijos švaisty- 
ti. Būtum viską palikusi kaip yra, būčiau nusispjovęs. 

— Šnekėk šnekėk. Bjurmanas tave pasamdė manęs sutvarkyti. 

— Tai visai kitas reikalas. Tai verslo susitarimas. Jam reikėjo 
filmo, kurį tu turi, o aš teikiu reikiamas paslaugas. 

— Ir tu manei, kad aš tau atiduosiu filmą. 

— O kaipgi, brangioji dukrele. Nė neabejoju. Tu neįsivaiz- 
duoji, kokie žmonės pasidaro sukalbami, kai jų ko nors paprašo 
Ronaldas Nydermanas. Ypač jei jis užveda motorinį pjūklą ir 
nupjauna vieną koją. Mūsų atveju tai būtų netgi labai tinkama 
kompensacija... koja už koją. 

Lisbeta pagalvojo apie Miriam Nydermano rankose sandėly- 
je prie Niukvarno. Zalačenka ne taip suprato jos veido išraišką. 

— Nėr tau ko jaudintis. Mes tavęs gabalais nekaposim. 

Jis pažvelgė į ją. 

— Ar tikrai tave Bjurmanas išprievartavo? 

Ji neatsakė. 

— Tfu, prastas jo skonis. Laikraščiuose perskaičiau, kad tu 
ten kažkokia atseit lesbė. Man nenuostabu. Aš suprantu, kad 
joks vaikėzas tavęs nenori. 

Lisbeta ir toliau nieko neatsakė. 

— Gal paprašyti Nydermano tave išbarškinti. Iš pažiūros tau 
būtų į naudą. 

Jis apgalvojo savo žodžius. 

— Nors Nydermanas neguli su mergom. Ne, jis ne žydras. Jis 
tik neguli. 

— Teks tau mane išbarškinti, - ėmė provokuoti Lisbeta. 

Prieik arčiau. Padaryk klaidą. 

— To tai jau tikrai ne. Būtų iškrypimas. 

Jie valandėlę patylėjo. 

— Ko mes laukiam? - pasidomėjo Lisbeta. 

— Mano kompanionas greit grįš. Tik nuvarys tavo mašiną ir 
atliks vieną reikaliuką. Kur tavo sesuo? 

Lisbeta gūžtelėjo pečiais. 

— Atsakyk man. 

— Nežinau, ir, atvirai tariant, man padėt. 

Jis vėl nusijuokė. 

— Tai tau seseriška meilė. Va Kamila turėjo košės galvoj, o tu 
buvai ir likai niekam verta šiukšlė. 

Lisbeta tylėjo. 

— Bet turiu prisipažinti, kad man tikras malonumas vėl ma- 
tyti tave iš taip arti. 

— Zalačenka, —- prakalbo ji, —- kaip tu man nusibodai. Ar 
Bjurmaną Nydermanas nušovė? 

— Tai aišku. Nydermanas — tobulas karys. Išdresuotas ne tik 
paklusti įsakymams, bet ir imtis iniciatyvos, kai tai būtina. 

— Iš kur tu jį ištraukei? 

Žalačenka tyrinėjo dukters veidą keista išraiška. Pravėrė bur- 
ną tarsi norėdamas kažką sakyti, tačiau sudvejojo ir liko tylėti. 
Paskui pašnairavęs į lauko duris, staiga šyptelėjo jai. 

— Nori pasakyti, kad dar neatspėjai, — tarė jis, - o pasak Bjur- 
mano, esi ypač profesionali tyrėja. 

Paskui Zalačenka nusikvatojo visa gerkle. 

— Mes ėmėm bendrauti Ispanijoj dešimtojo dešimtmečio pra- 
džioje, kai aš vis dar tebebuvau reabilitacijoj po tavo bombelės. 
Jam buvo dvidešimt dveji, jis tapo mano rankomis ir kojomis. Jis 
man nedirba... tai partnerystė. Mūsų verslas klesti. 

— Prekyba žmonėmis. 

Jis truktelėjo pečiais. 

— Galima sakyti, kad mūsų verslas — plataus profilio, mes 
platiname daugybę prekių ir teikiame įvairias paslaugas. Verslo 
idėja — laikytis atokiau ir niekada neišlįsti į viešumą. Bet tu ti- 
krai nesusigaudai, kas toks Ronaldas Nydermanas? 

Lisbeta sėdėjo tylėdama, iš pradžių nesuprasdama, ką jis turi 
mintyje. 

— Jis tavo brolis, - tarė Zalačenka. 

— Negali būti, - Lisbetai užėmė kvapą. 

Zalačenka vėl nusijuokė. Pistoleto žiomenys ir toliau nejudė- 
dami grėsmingai žvelgė į ją. 

— Iš tikrųjų — pusiau brolis, - patikslino jis. - Romano, vyk- 
dant vieną užduotį Vokietijoje 1970-aisiais, rezultatas. 

— Tu pavertei savo sūnų žudiku. 

— O ne, aš tik pagelbėjau jam realizuoti savo potencialą. Jis 
sugebėjo žudyti dar gerokai prieš man perimant jo išsilavinimą 
į savo rankas. Kai manęs nebebus, jis dar ilgus metus vadovaus 
šeimos verslui. 

— Arjis žino, kad mes pusiau brolis ir sesuo? 

- Žinoma. Bet jeigu tu manai, kad galėsi apeliuoti į jo gimi- 
niškus jausmus, mesk tai iš galvos. Aš - jo šeima. Tu tik taškelis 
palei horizontą. Galiu paminėti, kad jis ne vienintelis tavo ne- 
tikras brolis. Turi dar mažiausiai keturis brolius ir tris seseris 
įvairiose šalyse. Vienas tavo brolių šiaip jau idiotas, bet, pavyz- 
džiui, kitas tikrai išeis į žmones. Jis tvarko įmonės filialą Taline. 
Bet Ronaldas - vienintelis mano vaikas, tikrai nedarantis gėdos 
Zalačenkos genams. 

— Spėju, kad mano seserims vietos šeimos versle neatsirado? 

Zalačenka apstulbo. 

— Žalačenka... tu tik paprasčiausias atmata, nekenti moterų. 


Kam jūs nužudėt Bjurmaną? 

— Bjurmanas — asilas. Savo akimis nepatikėjo išsiaiškinęs, 
kad tu - mano duktė. Juk jis vienas iš nedaugelio šioje šalyje, ži- 
nančių mano priešistorę. Turiu prisipažinti, kad sunerimau, kai 
jis nei iš šio, nei iš to atsiliepė, bet paskui juk viskas išsisprendė 
į gera. Jis mirė, o kaltė teko tau. 

— Bet kam jūs jį nušovėt? — pakartojo Lisbeta. 

— Jei atvirai, tai nebuvo planuota. Aš iš anksto džiaugiausi 
būsimu ilgamečiu bendradarbiavimu su juo. Be to, visada pra- 
vartu turėti atsarginį įėjimą į saugumo policiją. Net jei duris ati- 
darinėtų ir asilas. Bet tas žurnalistas iš Enšedės kažkokiu būdu 
aptiko ryšį tarp manęs ir jo ir paskambino Bjurmanui kaip tik 
tada, kai Ronaldas buvo jo bute. Bjurmanas pasidavė panikai, 
puolė į isteriją. Ronaldas buvo priverstas akimirksniu priimti 
sprendimą. Jis pasielgė visiškai teisingai. 


LISBETOS ŠIRDIS NUGRIMZDO krūtinėje tarsi akmuo, 
kai tėvas patvirtino jos jau anksčiau suprastą tiesą. Dagas Sven- 
sonas buvo radęs ryšį. Ji kalbėjo su Dagu ir Mija daugiau kaip 
valandą. Mija jai iškart patiko, Dago atžvilgiu ji laikėsi šalčiau. 
Pasiutusiai jau jis priminė Mikaelį Bliumkvistą - nepakenčiamą 
svieto lygintoją, manantį, kad užteks jam parašyti knygą ir pa- 
saulis pasikeis. Tačiau ji pripažino, kad jo paskatos sąžiningos. 

Iš esmės vizitas pas Dagą su Mija buvo tuščias laiko švaisty- 
mas. Jie negalėjo užvesti jos ant Zalačenkos. Svensonas aptiko 
jo pavardę, ėmė raustis, tačiau nesugebėjo jo identifikuoti. 

Vis dėlto lankydamasi pas juos ji padarė lemtingą klaidą. 

Ji žinojo, kad tarp Bjurmano ir Zalačenkos turi būti sąsaja. 
Taigi klausinėjo apie Bjurmaną bandydama išsiaiškinti, ar Sven- 
sonas nebus užėjęs jo pavardės. To jis nebuvo padaręs, tačiau pa- 
sižymėjo šuniška uosle. Beregint nutaikęs objektyvą į Bjurmano 
pavardę, pats apibėrė ją klausimais. 

Nors Lisbeta Svensono pernelyg neaprūpino informacija, šis 
suprato, kad ir ji - dramos veikėja. Jis taip pat susigaudė, kad 
pats disponuoja jai reikalingomis žiniomis. Jie susitarė po šven- 
čių susitikti dar kartą ir tartis toliau. Paskui Lisbeta nuvažiavo 
namo ir atsigulė. Pabudusią ją per rytmetines naujienas pasitiko 
žinia, kad Enšedėje bute nužudyti du žmonės. 

Savo apsilankymo metu Svensonui ji pateikė vienintelius jam 
naudingus duomenis — Nilso Bjurmano pavardę. Matyt, Sven- 
sonas čiupo ragelį ir paskambino Bjurmanui tą pat akimirką, 
kai ji išėjo iš jų buto. 

Tai ji sieja visus tragedijos veikėjus. Nebūtų užėjusi pas Sven- 
soną, juodu su Mija tebebūtų gyvi. 

Zalačenka nusijuokė. 

— Tu neįsivaizduoji, kaip mes apstulbom, kai policija dėl 
žmogžudysčių pradėjo persekioti tave. 

Lisbeta prikando apatinę lūpą. Zalačenka stebėjo ją. 

— Kaip tu mane radai? — paklausė jis. 

Ji gūžtelėjo pečiais. 

— Lisbeta... Ronaldas grįš bet kurią akimirką. Galiu papra- 
šyti, kad sulaužytų tau kiekvieną kaulelį, kol imsi atsakinėti. 
Neversk mūsų taip vargti. 

— Radau dėžutę iki pareikalavimo. Susekiau Nydermano ma- 
šiną pagal nuomos punktą, Geteborge palaukiau, kol tas spuo- 
guotas snarglius ateis išimti pašto iš dėžutės. 

— Aha. Kaip paprasta. Ačiū. Turėsiu omeny. 

Lisbeta kurį laiką pagalvojo. Pistoleto žiomenys ir toliau te- 
bebuvo nukreipti į viršutinę jos kūno dalį. 

— Negi tu tikrai manai, kad taip viskas ir praeis be niekur 
nieko? — paklausė ji. — Tu padarei per daug klaidų, policija at- 
pažins tave. 

- Žinau, - atsakė tėvas, — Bjorkas vakar skambino ir sakė, 
kad kažkoks žurnalistas iš „Millennium“ suuodė istoriją ir kad 

tai tik laiko klausimas. Galimas daiktas, kad turėsim kaip nors 
reaguoti į to žurnalisto elgesį. 

— Ilgas išeis sąrašas, — pastebėjo Lisbeta, - Mikaelis Blium- 
kvistas ir vyriausioji redaktorė Erika Berger, redakcijos sekre- 
torė ir kiti „Millennium“ bendradarbiai. Paskui dar Draganas 
Armanskis ir būrys „Milton Security“ darbuotojų. Be to, poli- 
cininkas Bublanskis ir visi kiti tyrimo dalyviai. Kiek žmonių tu 
pasirengęs nužudyti, kad užgniaužtum šią istoriją? Jie atpažins 
tave. 

Zalačenka vėl nusijuokė. 

— Na tai kas? Aš nieko nenušoviau, prieš mane nėra nė men- 
kiausio įkalčio. Jie gali atpažinti, kas tik jiems į galvą ateina. 
Patikėk... šitame name gali daryti kiek užsimanęs kratų ir ne- 
rasi nė dulkelės, kuria galėtum susieti mane su kokia nors nu- 
sikalstama veikla. Į kvaišnamį tave įkišo saugumas, o ne aš, ir 
jie, garantuoju, nė piršto nepajudins, kad būtų atskleistos visos 
kortos. 

— Yra dar Nydermanas, - priminė Lisbeta. 

— Jau rytoj anksti rytą Ronaldas kuriam laikui išvažiuos į už- 
sienį atostogų, kur ir galės laukti įvykių finalo. 

Zalačenka triumfuodamas pažvelgė į Lisbetą. 

— Tu ir toliau lieki pagrindine įtariamąja. Taigi jei tylutėliai 
dingsi, nė lapė nesulos. 


UŽTRUKO BEVEIK PENKIASDEŠIMT minučių, kol su- 
grįžo Nydermanas avėdamas aulinius. 

Lisbeta pašnairavo į vyriškį, kuris, pasak jos tėvo, yra jos 
netikras brolis. Ji nesugebėjo įžiūrėti absoliučiai jokio pana- 
šumo. Atvirkščiai, jis buvo diametrali jos priešingybė. Tačiau 
Lisbeta negalėjo atsikratyti jausmo, kad Nydermanui kažkas 
ne taip. Gremėzdiškas kūno sudėjimas, silpnavališkas veidas 

bei balsas, neperėjęs mutacijos, atrodė kaip kažkokios gene- 
tinės klaidos. Visiškai nepajuto elektrinio pistoleto iškrovos, 
rankos neapsakomo dydžio. Viskas Nydermano asmenyje at- 
rodė nenormalu. 

Panašu, kad Zalaienkos šeimoje gausu genetinių klaidų, pagal- 
vojo ji su kartėliu. 

— Viskas? — paklausė Zalačenka. 

Nydermanas linktelėjo. Jis ištiesė ranką siekdamas Sig Sauer. 

— Aš eisiu kartu, - tarė Zalačenka. 

Nydermanas sudvejojo. 

— Reikia galiuką paeiti. 

— Aš eisiu kartu. Paimk mano striukę. 

Gūžtelėjęs pečiais, Nydermanas pakluso. Paskui vėl ėmė 
krapštytis prie savo ginklo, o Zalačenka rengėsi, trumpam 
pradingęs šalimais esančiame kambaryje. Lisbeta stebėjo Ny- 
dermaną, kol jis užsukinėjo adapterį su namų gamybos garso 
slopikliu. 

— Na tai eime, - tarė Žalačenka nuo tarpdurio. 

Nydermanas pasilenkęs pakėlė ją ant kojų. Jų akys susitiko. 

— Tave aš irgi nudėsiu, — tarė ji. 

— Tau bent jau netrūksta pasitikėjimo savimi, — pagyrė ją 
tėvas. 

Nydermanas švelniai jai nusišypsojo ir išstūmė pro lauko du- 
ris į kiemą, tvirtai laikydamas už sprando. Pirštai kaip niekur 
nieko apėmė visą jos kaklą. Jis kreipė ją į mišką, į šiaurę nuo 
daržinės. 

Pasivaikščiojimas vyko lėtai, Nydermanas vis kartkartėmis 
sustodavo palaukti Zalačenkos. Jie nešėsi stiprius kišeninius 
žibintuvėlius. Įėjus ; mišką, Nydermanas paleido jos kaklą, 
bet laikė pistoleto Žžiomenis maždaug metro atstumu jai nuo 


nugaros. 


— 663 — 


STIEG LARSSON 


Kokius keturis šimtus metrų jie smelkėsi sunkiai praeinamu 
taku. Lisbeta du kartus kluptelėjo, bet abu kartus ją pakėlė ant 
kojų. 

— Suk čia, į dešinę, - liepė Nydermanas. 

Už kokių dešimties metrų jie priėjo miško laukymę. Lisbeta 
pamatė duobę. Nydermano žibintuvėlio šviesoje ji išvydo į že- 
mių kauburį įbestą kastuvą. Staiga jai paaiškėjo, kokiu reikalu 
buvo išėjęs Nydermanas. Jis stumtelėjo ją prie duobės, paslydusi 
ji parvirto ant visų keturių, rankos giliai į;smego į smėlio krūvą. 
Ji atsistojo ir be išraiškos įsistebeilijo į jį. Zalačenka neskubėjo, 
Nydermanas ramiai jo laukė. Ir nė akimirkai neatitraukė nuo 
Lisbetos pistoleto žiomenų. 


ZALACENKA GAUDĖ KVAPĄ. Prakalbo tik daugiau kaip 
po minutės. 

— Man reikėtų ką nors pasakyti, bet, regis, neturiu ko, — pra- 
dėjo jis. 

— Nieko baisaus, — atsiliepė Lisbeta, — aš irgi tau nelabai ką 
turiu pasakyti. 

Ji kreivai jam nusišypsojo. 

— Na tai negaiškim laiko, — tarė Zalačenka. 

— Aš be galo patenkinta, kad paskutinis mano žygis - pakišti 
tave, — tarė Lisbeta, — policija pasibels pas tave jau šiąnakt. 

— Plepalai. Aš taip ir tikėjausi, kad blefuosi. Tu čia atvažiavai 
manęs nužudyti, nieko daugiau. Ir nieko apie tai neįspėjai. 

Lisbeta nusišypsojo dar plačiau. Staiga jos veido išraiška pa- 
sidarė pikta žadanti. 

— Gal galiu tau, tėti, kai ką parodyti? 

Ji iš lėto įkišo ranką į kairę kelnių klešnės kišenę ir išsitraukė 
keturkampį daiktą. Ronaldas Nydermanas sekė kiekvieną jos 
judesį. 

— Kiekvienas žodis, kurį tu ištarei per pastarąją valandą, nu- 
skambėjo per internetinį radiją. 

Ji kilstelėjo delninį kompiuterį. 

Zalačenkos kakta susiraukšlėjo toje vietoje, kur turėtų būti 
antakiai. 

— Nagi parodyk, - jis atkišo sveikąją ranką. 

Lisbeta švystelėjo delninuką jam. Jis pagavo jį ore. 

— Plepalai, - nukirto Zalačenka, — čia paprastas Pa/n. 


KAI RONALDAS NYDERMANAS pasilenkęs dirstelėjo į 
kompiuterį, Lisbeta Salander sviedė saują smėlio jam tiesiai į 
akis ir beregint apakino, tačiau jis automatiškai paleido šūvį iš 
pistoleto su garso slopikliu. Lisbeta jau buvo pajudėjusi per du 
žingsnius į šoną, tad kulka tik perskrodė orą toje vietoje, kur ji 
prieš tai stovėjo. 

Sugriebusi kastuvą užsimojo ašmenimis į pistoletą laikančią 
ranką. Iš visų jėgų pataikiusi jam per krumplius, pastebėjo, kaip 
Sig Sauer plačiu lanku nulėkė tolyn nuo jų, kažkur į krūmus. Ji 
matė, kaip kraujas muša čiurkšle iš gilios žaizdos per sąnarį virš 
smiliaus. 

Jis turėtų riaumoti iš skausmo. 

Sumaitota ranka Nydermanas grabinėjo sau priešais, ant- 
rąja tuo pat metu desperatiškai trindamasis akis. Vieninte- 
lė jos galimybė laimėti kovą — sukelti gausius tiesioginius 
sužalojimus. Jei prasidėtų fizinis susirėmimas, jos dainelė 
būtų bematant sudainuota. Jai reikėjo penkių sekundžių 
atsargos, kad galėtų pabėgti į mišką. Įsiūbavusi kastuvą 
plačiu lanku iš peties, mėgino taip pasukti rankeną, kad 
pirmiausia tikslą pasiektų ašmenys, tačiau pati stovėjo ne- 
tinkamoje pozicijoje. Plokščiąja puse ji pataikė Nyderma- 
nui tiesiai į veidą. 

Nydermanas tik suniurzgėjo, kai nosikaulis lūžo antrą kar- 
tą vos per keletą dienų. Jis ir toliau negalėjo atsimerkti, tačiau 
skėstelėjęs rankomis sugebėjo nubloškti Salander šalin. Ji slyste- 
lėjo atbula, kryptelėjo koją, užmynusi ant šaknies. Ant žemės ji 
išbuvo vieną sekundę, paskui vėl akimirksniu pašoko ant kojų. 
Nydermanas tam kartui nukenksmintas. 

Viskas bus gerai. 

Ji dėjo du šuolius šabakštyno link, tačiau akies kampučiu — 
trekšt - pamatė, kaip Aleksandas Zalačenka kilsteli ranką. 

Tūs išmata irgi turi pistoletą. 

Mintis tarsi botago kirtis perliejo galvą. 

Tą pačią akimirką, kai buvo paleistas šūvis, ji pakeitė judė- 
jimo kryptį. Kulka pataikė jai į klubo išorę, dėl to ji pasisukusi 
neteko pusiausvyros. 

Skausmo nepajuto. 

Antroji kulka pataikė į nugarą, įstrigdama ties kairiuoju 
mentikauliu. Kūną nutvilkė aštrus paralyžiuojantis skausmas. 

Ji susmuko ant kelių. Keletą sekundžių nesugebėjo pajudėti. 
Ji suvokė, kad Zalačenka jai už nugaros, maždaug už šešių me- 
trų. Iš paskutinių jėgų dantis sukandusi pakilo ant kojų ir žengė 
netvirtą žingsnį saugumą žadančių krūmų uždangos link. 

Zalačenka turėjo laiko nusitaikyti. 

Trečioji kulka pataikė maždaug du centimetrus už viršutinio 
kairės ausies kraštelio. Kulka prakirto kaukolės kaulą, kiaušu tar- 
si voratinklis nuvilnijo įskilimų spinduliai. Švininė kulka įsiveržė 
į galvą ir sustojo poilsio pilkojoje medžiagoje maždaug keturių 
centimetrų gylyje po smegenų dangalu šalia didžiųjų smegenų. 

Medicininis būklės apibūdinimas jai būtų buvęs pernelyg 
akademinis. Operuojant praktiniais terminais, kulka akimoju 
sukėlė masyvią traumą. Paskutinis Lisbetos užregistruotas po- 
jūtis — iki raudonumo įkaitęs šokas, perėjęs į baltą šviesą. 

Paskui — tamsa. 

Trekšt. 

Žalačenka bandė paleisti dar vieną šūvį, tačiau rankos dre- 
bėjo taip smarkiai, kad jis nebegalėjo nusitaikyti. Nedaug trū- 
ko, kad būtų pabėgusi. Galiausiai jis suvokė, kad ji jau nebegyva, 
visas kretėdamas nuleido ginklą, o adrenalinas pulsavo po visą 
kūną. Jis pažvelgė į savo ginklą. Buvo žadėjęs palikti pistoletą 
namie, bet nuėjęs įsikišo į striukės kišenę, tarsi staiga būtų pa- 
nūdęs pasiimti talismaną. Mons/ras. Jie du suaugę vyrai, o vienas 
jų - Ronaldas Nydermanas, tarp kitko, dar ginkluotas Sig Sauer. 
O ta brakeikta kekšė beveik pabėgo, nedaug trūko. 

Jis žvilgtelėjo į dukters kūną. Kišeninio žibintuvėlio šviesoje 
ji atrodė kaip kruvina skudurinė lėlė. Jis nuleido gaiduką, įsikišo 
pistoletą į striukės kišenę ir prisiartino prie apsiašarojusio Ro- 
naldo Nydermano, kraujas varvėjo jam iš rankos ir nosies. Pas- 
taroji dar nebuvo užgijusi po čempionų mačo su Paolo Roberto, 
o plokščioji kastuvo pusė vėl sukėlė gausius naujus sužalojimus. 

— Man rodos, vėl susilaužiau nosį, - pasiskundė jis. 

— Idiotas, — sušnypštė Zalačenka, — nedaug trūko ir būtų 
pabėgusi. 

"Nydermanas toliau trynėsi akis. Skaudėti neskaudėjo, bet te- 
kėjo ašaros, ir jis beveik nieko nematė. 

— Ir baik verkšlenti, velniai rautų, - Zalačenka paniekinamai 
papurtė galvą. - Ką tu, po velnių, be manęs darytum? 

Nydermanas tankiai mirkčiojo. Zalačenka nušlubčiojo prie 
dukters kūno, sugriebė už striukės prie apykaklės. Pakėlęs 
nutempė prie kapo, kuris tebuvo tik negili duobė žemėje, per 
maža, kad kūnas galėtų išsitiesti visu ūgiu. Jis pakėlė ją taip, 
kad kojos iš pradžių pakibo virš išrausos ir numetė ją tarsi bul- 
vių maišą. Ji nukrito kniūbsčia embriono poza, kojos palindo 
po kūnu. 

— Užversk, ir einam pagaliau namo, — sukomandavo 
Zalačenka. 

Pusaklis Nydermanas sugaišo gerą valandėlę, kol nuvertė Žže- 
mes. Likučius, nebetilpusius į duobę, išbarstė aplink, ssmdamas 
pilnus kastuvus. 

Stebėdamas, kaip Nydermanas darbuojasi, Zalačenka rūkė 
cigaretę. Vis dar krėtė drebulys, tačiau adrenalinas jau pradėjo 
slūgti. Staiga jis pajuto palengvėjimą — jos jau nebėra. Vis dar 
nepasimiršo jos akys tą momentą, kai ji prieš šitiek metų sviedė 
į jį Molotovo kokteilį. 

Kai Zalačenka apsidairęs linktelėjo, buvo jau devinta valanda 
vakaro. Po krūmais jiems pavyko surasti Nydermano Sig Sauer. 
Paskui jie grįžo į namą. Zalačenka jautėsi keistai užganėdintas. 
Kurį laiką jis tvarkė Nydermano ranką. Kastuvo kirtis buvo gi- 
lus, teko išsitraukti siūlą su adata ir sukabinti žaizdą — to meno 
buvo išmokęs dar sukarintoje Novosibirsko mokykloje būdamas 
penkiolikos. Na, bent jau neprireikė nuskausminti. Kita vertus, 
žaizda, galimas daiktas, tokia rimta, kad Nydermanui gali pri- 
sieiti kreiptis medicininės pagalbos. Jis uždėjo pirštui įtvarus ir 
subintavo. 

Baigęs atsikimšo butelį alaus, o Nydermanas vis lakstė į vo- 
nią plautis akių. 

MIKAELIS BLIUMKVISTAS ATKAKO į Geteborgo cent- 
rinę stotį tuoj po devynių. Paspaudęs greitasis traukinys laimėjo 
šiek tiek prarasto laiko, tačiau vis vien gerokai pavėlavo. Pas- 
kutinę kelionės valandą jis skambinėjo į automobilių nuomos 
punktus. Iš pradžių bandė susirasti automobilį Alingsose, ke- 
tindamas ten ir išlipti, tačiau paaiškėjo, kad taip vėlai vakare 
tai neįmanoma. Galiausiai vis dėlto sėkmingai susiorganizavo 
Volkswagen kartu su užsisakytu viešbučiu Geteborge. Automo- 
bilį reikėjo atsiimti prie Geležies aikštės. Nusispjovęs į galvą 
susukantį komunalinį vietos transportą ir nesuvokiamą bilietų 
sistemą, kuriai perprasti reikia mažų mažiausiai raketų inžinie- 
riaus, sėdo į taksi. 

Pagaliau įsitaisius automobilyje, paaiškėjo, kad daiktinėje 
nėra kelių žemėlapio. Teko važiuoti į vėlai dirbančią degalinę 
nusipirkti. Valandėlę pasvarstęs įsigijo ir kišeninį žibintuvėlį, 
butelį mineralinio bei kavos išsinešimui, įsistatė popierinį puo- 
delį į laikiklį šalia prietaisų skydelio. Laikrodis jau rodė pusę 
vienuoliktos vakaro, kai jis, pravažiavęs Partilę į šiaurę nuo 


Geteborgo, pasuko Alingsoso kryptimi. 


PUSĘ DEŠIMTOS LISBETOS Salander kapą praėjo lapinas. 


Sustojęs neramiai apsidairė. Instinktyviai jautė, kad šioje vietoje 

kažkas užkasta, tačiau nusprendė, kad laimikis pernelyg sunkiai pa- 
siekiamas, tad raustis neverta. Yra ir lengviau sugaunamo grobio. 

Kažkur netoliese sušnarėjo neatsargus naktinis žvėrelis, 1a- 
pinas bematant įtempė klausą. Atsargiai žengė žingsnelį. Bet 
prieš pratęsdamas medžioklę kilstelėjo užpakalinę koją ir pasi- 
žymėjo savo teritoriją čiurkšle. 


TAIP VĖLAI VAKARE Bublanskis darbiniais reikalais pa- 
prastai neskambindavo, tačiau šįkart nesugebėjo atsispirti pa- 
gundai. Pakėlęs ragelį surinko Sonjos Mudig numerį. 

— Atsiprašau, kad ne laiku skambinu. Dar nemiegi? 

— Nieko baisaus. 

— Aš ką tik perskaičiau 1991-ųjų tyrimą. 

— Kaip suprantu, ne tik man, bet ir tau jį sunku pamiršti. 

— Sonja... kaip tu paaiškintum tai, kas vyksta? 

— Man atrodo, kad Gunaras Bjorkas — iškili sąrašo pavardė. 
Įkišo Salander į kvaišnamį, kai ji bandė apginti save ir savo mo- 
tiną nuo bepročio žudiko saugumiečio. Čia jam talkino Peteris 
Teleburianas, kurio išvadomis ir mes didžiąja dalimi grindėme 
jos psichinės būklės vertinimus. 

— Tai visiškai keičia mūsų nuomonę apie ją. 

- Šis tas tikrai paaiškėjo. 

— Sonja, gali manęs užvažiuoti rytoj aštuntą? 

- Žinoma. 

— Nuvažiuoti į Smodalarę pašnekėti su Gunaru Bjorku. Aš 
patikrinau jį. Pasiėmęs biuletenį dėl reumatizmo. 

— Laukiu nesulaukiu. 

— Man atrodo, Salander įvaizdį teks gerokai pakoreguoti. 


GREGERIS BAKMANAS DIRSTELĖJO į žmoną. Erika 
Berger stovėjo prie lango svetainėje, žvelgdama į vandenį. Ran- 
koje ji laikė mobilųjį. Jis žinojo, kad laukia Mikaelio skambučio. 
Atrodė tokia nelaiminga, kad priėjęs apkabino ją. 

— Bliumkvistas — didelis berniukas, — tarė, — bet jeigu taip 
nerimauji, paimk ir paskambink tam policininkui. 

Erika Berger atsiduso. 

— Tai man reikėjo padaryti jau prieš kelias valandas. Bet aš 
ne dėl to nelaiminga. 

— Ar aš kažko nežinau? — sukluso Gregeris. 

Ji linktelėjo. 

— Pasakok. 

— Aš nuo tavęs kai ką nuslėpiau. Ir nuo Mikaelio. Ir nuo visų 
kitų redakcijos narių. 

— Nuslėpei? 

Atsigręžusi į vyrą pasipasakojo gavusi vyriausiosios redakto- 
rės darbą „Svenska Morgon-Posten“. Gregeris išpūtė akis. 

— Aš tik nesuprantu, kodėl tu nieko nepasakojai, — tarė jis, — 
juk tai tau taip svarbu. Sveikinu. 

— Tai kad jaučiuosi kaip išdavikė, turbūt dėl to. 

— Mikaelis supras. Visi žmonės kada nors pasiekia ribą, kai 
metas žengti tolesnį žingsnį. Dabar - tavo metas. 

- Žinau. 

— Ar tu tikrai apsisprendei? 

— Taip. Aš apsisprendžiau. Tik nedrįsau niekam pasakoti. 
Jausmas toks, kad palieku visus mūšio lauke. 

Jis apkabino žmoną. 


DRAGANAS ARMANSKIS PASITRYNĖ akis, pažvelgė į 
tamsą už lango Erstos reabilitacijos ligoninėje. 

— Reikėtų paskambinti Bublanskiui, —- pastebėjo jis. 

— Nereikia, — paprieštaravo Holgeris Palmgrenas, - nei Bub- 
lanskis, nei joks kitas valdžios atstovas nė karto dėl jos nėra nė 
piršto pajudinęs. Tegu ir dabar pati tvarkosi. 

Armanskis akimis tyrinėjo buvusio Lisbetos Salander glo- 
bėjo veidą. Pats vis tebesijautė suglumęs, kad taip akivaizdžiai 
pagerėjo Palmgreno sveikatos būklė, palyginti su Kalėdų šven- 

tėmis. Šveplavimas išliko, bet Palmgreno akyse spindėjo visiškai 
nauja gyvybė. Nuo Palmgreno sklido ir įsiūtis, kurio Armanskis 
anksčiau neturėjo progos pastebėti. Vakarui bėgant, Palmgrenas 
smulkiai papasakojo istoriją, kurią iš gabalėlių sulipdė Mikaelis 
Bliumkvistas. Armanskis patyrė šoką. 

— Ji bandys nužudyti savo tėvą. 

— Galimas daiktas, - ramiai reagavo Palmgrenas. 

— O galbūt Zalačenka bandys ją nužudyti. 

— Tai irgi įmanoma. 

— O mes ką - lauksim, ir viskas? 

— Draganai... jūs geras žmogus. Bet ko imsis Lisbeta Salander 
ar ko ji nesiims, ar ji išgyvens, ar žus, tai ne jūsų atsakomybė. 

Palmgrenas skėstelėjo rankomis. Staiga pajuto atgavęs seniai 
prarastą judesių koordinaciją. Tarsi pastarųjų savaičių drama 
būtų išaštrinusi užtemusias jusles. 

— Aš niekada neprijaučiau žmonėms, perimantiems įstatymus 
į savo rankas. Antra vertus, nesu girdėjęs apie kitą žmogų, kuris 
turėtų tokių pagrįstų motyvų. Nors ir rizikuodamas pasirodyti 
ciniku... tai, kas įvyks šiąnakt, įvyks visiškai nepriklausomai 
nuo mano ar jūsų nuomonės. Taip buvo lemta jau nuo pat jos gi- 
mimo. Viskas, kas mudviem su jumis lieka, - tai tik apsispręsti, 
kokios pozicijos laikysimės, jei Lisbeta sugrįžtų. 

Armanskis nusiminęs atsiduso ir dirstelėjo į senąjį advokatą. 

— Ojei artimiausius dešimt metų ji praleis Hinsebergo kalėji- 
me, tai bus jos pačios sprendimas. Aš ir toliau būsiu jos draugas. 

— Nė neįsivaizdavau, kad jūsų toks laisvamaniškas požiūris į 
žmogų. 

— Man ir pačiam naujiena, - pripažino Holgeris Palmgrenas. 


MIRIAM VU SPOKSOJO Į LUBAS. Žibėjo naktinė lempe- 
lė, radijas tyliai grojo muziką. Naktinė radijo stoti grojo „On a 
Slow Boat to China“. Prieš tai dieną ji atsibudo ligoninėje, kur ją 

nuvežė Paolo Roberto. Ji miegojo neramiai, atsibusdavo ir vėl už- 
migdavo be jokios tvarkos. Šiaip ar taip, jai reikėjo poilsio. No- 
sikaulis irgi sulaužytas, lūžę trys šonkauliai, visas kūnas nusėtas 
įdrėskimais ir mėlynėmis. Kairysis antakis toks sutinęs, kad iš 
akies teliko tik siauras plyšys voke. Vos pamėginusi pasisukti, pa- 
jusdavo skausmą. Suskausdavo, kai tik įtraukdavo oro į plaučius. 
Skaudėjo sprandą, ir ji dėl viso pikto dėvėjo fiksacinę apykaklę. 
Laimė, gydytojai užtikrino, kad būklė visiškai atsistatys. 

Kai ji atsibudo vakarop, palatoje sėdėjo Paolo Roberto. Išsi- 
šiepęs paklausė, kaip savijauta. Ji sau pagalvojo — negi ir ji atrodo 
taip pat baisiai kaip jis. 

Ramybės nedavė spiečius klausimų, Miriam tikėjosi, gal Ro- 
berto galės kai ką paaiškinti. Kažkodėl visai nesinorėjo stebėtis, 
kad jis - geras Lisbetos draugas. Nepėsčias velnias. Lisbetai pa- 
tikdavo nepėsti, o pasipūtėlių nekęsdavo. Skirtumas minimalus, 
tačiau Paolo Roberto priklauso pirmajai kategorijai. 

Jis papasakojo, kaip atsitikę, kad staiga kaip iš giedro dan- 
gaus išdygęs prie sandėlių Niukvarne. Ji apstulbo, kad jis taip 
kietakaktiškai užsispyręs vijosi juodąjį furgoną. Žinia, kad po- 
licija atkasinėja lavonus aplink sandėlių teritoriją, ją išgąsdino. 

— Ačiū, - padėkojo, - kad išgelbėjai man gyvybę. 

Jis papurtė galvą ir ilgokai tylėjo. 

— Bandžiau Bliumkvistui paaiškinti. Jis nelabai susigaudė. 
Manau, tu supranti. Juk pati boksuojies. 

Ji suprato, ką jis turi mintyje. Niekas, nebuvęs tame sandėlyje 
Niukvarne, gyvenime nesupras, ką reiškia muštis su skausmo ne- 
jaučiančiu monstru. Ji prisiminė, kokia tuo momentu buvo bejėgė. 

Paskui paprasčiausiai suėmė jo subintuotą ranką. Jie daugiau 
nebekalbėjo. Ką čia besakysi. Kai ji vėl atsibudo, jis jau buvo 
išėjęs. Ji troško, kad atsilieptų Lisbeta. 

Tai jos Nydermanas ieškojo. 

Miriam Vu bijojo, kad suras. 

LISBETA SALANDER NEGALĖJO kvėpuoti. Ji buvo pra- 
radusi laiko nuovoką, tačiau suprato, kad ją pašovė, taip pat — ir 
tai buvo greičiau instinktas nei racionali mintis — kad ji guli pa- 
laidota. Kairioji jos ranka buvo nebenaudinga. Ji negalėjo pakru- 
tinti nė raumenėlio, nejusdama, kaip nuo peties atvilnija skaus- 
mo bangos, prieš jos valią tai atimančios, tai vėl grąžinančios 
apsiblaususią sąmonę. Man reikia oro. Galva sprogo nuo iki tol 
nepatirto pulsuojančio skausmo. 

Dešinioji ranka buvo atsidūrusi po veidu, ir ji instinktyviai 
pradėjo rausti žemę iš nosies ir burnos. Žemė buvo smėlėta ir 
palyginti sausa. Jai pavyko prakrapštyti kumščio didumo ertmę. 

Kiek laiko pragulėjo kape, nė neįsivaizdavo, tik suprato, kad 
jos padėtis pavojinga gyvybei. Galiausiai pavyko suregzti rišlią 
mintį. 

Jis mane palaidojo gyvą. 

Suvokus tai užklupo panika. Ji negali kvėpuoti. Ji negali paju- 
dėti. Tona žemės laiko ją sukausčiusi po velėna. 

Ji pabandė pajudinti koją, tačiau vargiai galėjo įtempti raume- 
nis. Paskui padarė klaidą, bandydama atsistoti. Ji kilstelėjo galvą, 
norėdama atsistoti, tačiau akimirksniu skausmas tarsi elektros iš- 
krova perskrodė smilkinius. Kad /i4 nevemčiau. Ji susmuko nete- 
kusi sąmonės. 

Vėl atgavusi gebėjimą mąstyti, atsargiai pasitikrino, kurios 
kūno dalys dar gali pasitarnauti. Ji galėjo pajudinti tik dešinę 
ranką — keletą centimetrų prie veido. Man reikia oro. Oro buvo 
virš jos, virš kapo. 

Lisbeta Salander ėmė rausti. Paspaudinėjus alkūne, jai pavy- 
ko pasidaryti šiek tiek erdvės manevravimui. Išorine plaštakos 
puse ji praplėtė skylę priešais veidą, stumdama žemes nuo savęs. 
Reikia kasti. 

Galiausiai ji susigaudė, kad po ja tarp torso ir kojų yra numa- 
noma tuštuma. Ten ir kaupėsi didžioji dalis išnaudoto oro, vis 


dar palaikančio jai gyvybę. Ji ėmė desperatiškai sukinėti viršu- 

tinę kūno dalį, jausdama, kaip po ja byra žemės. Spaudimas ant 
krūtinės ląstos šiek tiek palengvėjo. Netrukus ji jau galėjo kelis 
centimetrus pajudinti dilbį. 

Kad ir būdama pusiau be sąmonės, ji darbavosi nesustodama. 
Rausė smėlingą žemę nuo veido, stumdama saujomis į tuštumą 
po savimi. Pamažu jai pavyko atlaisvinti ranką tiek, kad galėjo 
atstumti žemes sau virš galvos. Pajutusi kažką kieta staiga ran- 
ka užčiuopė šaknies nuolaužą ar pagaliuką. Ėmė kapstyti juo, 
skverbdamasi aukštyn. Žemė tebebuvo iri, nesusigulėjusi. 

Buvo truputis po dešimtos, kai pro Lisbetos Salander kapą vėl 
praėjo lapinas grįždamas į savo olą. Lapinas buvo suėdęs pelėną 
ir jautėsi patenkintas gyvenimu, kai staiga pajuto šalia kažką kita. 
Sustingęs tarsi statula įtempė ausis. Snukis ir ūsai ėmė virpėti. 

Staiga iš požemių tarsi kažkas pamėkliška išsiveržė Lisbetos Sa- 
lander pirštai. Jei šalia būtų pasitaikęs žmonių giminei priklausan- 
tis žiūrovas, jis būtų pasielgęs kaip ir lapinas. Šis pasipustė padus. 

Lisbeta pajuto, kaip palei ranką ėmė plūsti šaltas oras. Ji vėl 
galėjo kvėpuoti. 

Ji sugaišo dar pusvalandį, kol visai išsilaisvino iš kapo. Paties 
proceso nebeatsiminė. Ji stebėjosi, kad nevaldo kairės rankos, bet 
toliau mechaniškai kapstė žemę ir smėlį dešiniąja. 

Jai reikėjo kokio nors įrankio. Po kurio laiko sugalvojo, iš kur 
jį paimti. Įtraukusi ranką į skylę, sėkmingai užčiuopė kišenę ant 
krūtinės ir išsitraukė tabakinę, dovanotą Miriam. Prakrapščiu- 
si ėmė kasti ja tarsi kaušu. Pamažu ji išjudino žemę, mesdama 
tolyn, kiek siekė riešas. Netikėtai pavyko pajudinti dešinįjį petį 
ir ištraukti jį iš po žemių sluoksnio. Paskui ji nurausė smėlį ir 
žemes ir laimingai atitiesė galvą. Taip dešinioji ranka ir galva at- 
sidūrė virš kapo paviršiaus. Išlaisvinusi dalį torso, ji centimetras 
po centimetro pradėjo rangytis aukštyn, kol žemė staiga paleido 
jos kojas. 

Užmerktomis akimis nušliaužė šalin nuo kapo ir sustojo tik 
petimi atsitrenkusi į medžio kamieną. Ji iš lėto apsigręžė, kad 

galėtų atsiremti nugara į medį, ir atbula ranka prieš atmerkda- 
ma akių vokus išsišluostė iš jų purvą. Aplink tvyrojo juodžiau- 
sia tamsa, oras šaltas kaip ledas. Ją pylė prakaitas. Ji jautė buką 
skausmą galvoje, kairiajame petyje ir klube, tačiau nešvaistė 
energijos galvodama apie tai. Pasėdėjo nejudėdama dešimt mi- 
nučių ir kvėpuodama. Paskui suprato, kad negali čia pasilikti. 

Teko įdėti milžiniškas pastangas, kad pakiltų ant kojų, visas 
pasaulis svyravo. 

Atsistojusi bematant pajuto pykinimą, pasilenkė žemyn ir iš- 
sivėmė. 

Paskui pradėjo eiti. Ji neįsivaizdavo, kuria kryptimi eina. 
Kairė koja sunkiai judėjo, tad protarpiais ji vis suklupdavo ant 
kelių. Kaskart galvą perliedavo neapsakomas skausmas. 

Ji nežinojo, kiek laiko jau eina, kai staiga akies kampučiu pamatė 
šviesą. Ji pakeitė kryptį ir ėmė klupinėdama gautis į priekį. Tik sto- 
vėdama prie ūkinio pastato kiemo pakraštyje susigaudė, kad parėjo 
tiesiai į Žalačenkos namus. Sustojusi susvirduliavo kaip girta. 

Fotodetektoriai ant privažiuojamojo keliuko ir kirtavietėje. Ji 
ateina iš kitos pusės. Jie jos nepastebėjo. 

Suvokimas suglumino ją. Ji suprato, kad nėra kaip dar kartą 
susiremti su Nydermanu ir Zalačenka. Ji stebeilijo į baltą gyve- 
namąjį namą. 

Trekšt. Medis. Trekšt. Ugnis. 

Ji užsisvajojo apie benzino kanistrą ir degtuką. 

Ji sunkiai pasisuko į ūkinį pastatą ir nusvyravo iki durų, už- 
remtų skersiniu. Pavyko jį nustumti pakišus po apačia dešinį 
petį. Ji suvokė garsus, skersiniui nukritus ant žemės ir triukš- 
mingai atsitrenkus į durų briauną. Ji žengė į tamsą ir apsidairė. 

Tai buvo malkinė. Ir jokio benzino. 


IŠGIRDĘS, KAIP ANT ŽEMĖS bumptelėjo ūkinio pastato 
durų skersinis, prie virtuvės stalo sėdintis Aleksandras Zalačen- 
ka pakėlė akis. Atlenkęs virtuvės užuolaidos kampelį prisimer- 


— 676 — 


MERGINA, KURI ŽAIDĖ SU UGNIMI 


kęs ėmė žiūrėti į tamsą. Kol akys įprato, užtruko keletą sekun- 
džių. Vėjas vis stiprėjo. Oro prognozė žadėjo audrotą savaitgalį. 
Paskui jis pamatė, kad malkinės durys praviros. 

Po pietų juodu kartu su Nydermanu parsinešė malkų. Tai 
buvo nereikalingas žygis, kurio pagrindinis tikslas — galutinai 
įtikinti Lisbetą Salander, kad ji pataikė teisingu adresu ir prisi- 
vilioti ją. 

Negi Nydermanas būtų pamiršęs užšauti skersinį? Kartais jis 
būdavo pasakiškas vėpla. Zalačenka pašnairavo į gyvenamojo 
kambario duris, kur ant sofos buvo prisnūdęs blondinas. Pa- 
svarstęs, ar nepažadinus, nusprendė, kad tegu miega kaip mie- 
gojęs. Zalačenka pakilo nuo virtuvės kėdės. 


NOREDAMA RASTI BENZINO, Lisbeta turėtų nusigauti į 
daržinę, kur sustatyti automobiliai. Sunkiai alsuodama ji pasi- 
lenkė prie malkų kapojimo kaladės. Reikia pailsėti. Ji pasėdėjo 
tik kokią minutę, nes išgirdo atšlepsinčio Zalačenkos protezo 
žingsnius jau visai šalia malkinės. 


TAMSOJE MIKAELIS PASIKLYDO ties Melbiu, į šiaurę 
nuo Solebruno. Užuot pasukęs Nosebro link, nuvažiavo tolyn į 
šiaurę ir nesuprato suklydęs, kol nepasiekė Triošiornos. Sustojęs 
pasitikrino atlase. 

Nusikeikęs apsigrįžo pietų kryptimi atgal į Nosebrą. 


LISBETA SALANDER DEŠINIĄJA ranka kirvį nuo kala- 
dės čiupo vos akimirką prieš Aleksandrui Zalačenkai įžengiant 
į malkinę. Neturėdama pakankamai jėgų iškelti virš galvos, už- 
simojo juo laikydama viena ranka lanku iš apačios į viršų, per- 
keldama svorį ant sveikojo klubo ir sukdama kūną pusračiu. 

Tą akimirką, kai Zalačenka pasuko elektros jungtuką, ašme- 
nys pataikė jam į dešinę veido pusę, sutrupindami žandikaulį, ir 
įsmigo keletą milimetrų į kaktą. Jis taip ir nespėjo suvokti, kas 


— 677 — 


STIEG LARSSON 


atsitiko, bet jau kitą sekundę smegenys užregistravo skausmą, ir 
jis subliuvo kaip skerdžiamas. 


RONALDAS NYDERMANAS KRŪPTELĖJĘS pabudo ir 
suglumęs atsisėdo. Jis girdėjo staugimą, kuris jam iš pradžių pa- 
sirodė ne šio pasaulio. Garsai sklido iš lauko. Paskui suvokė, kad 
staugia Zalačenka. Jis skubiai pašoko. 


LISBETA SALANDER UŽSIMOJO ir įsiūbavo kirvį dar 
kartą, tačiau kūnas neklausė jos įsakymų. Ji ketino pakelti kirvį 
ir palaidoti jį savo tėvo galvoje, bet jau buvo išeikvojusi visas 
jėgas ir pataikė gerokai toliau nuo numatyto tikslo, po pat ke- 
lio girnele. Visgi dėl sunkaus kirvio svorio ašmenys įsirėžė taip 
giliai, kad kirvis įstrigo ir išslydo jai iš rankų, kai Zalačenka 
parvirto kniūbsčias. Jis be paliovos staugė. 

Ji pasilenkė vėl norėdama sugriebti kirvį. Žemė susvyravo, 
galvoje tvykstelėjo žaibas. Teko atsisėsti. Ji ištiesė ranką ir apgrai- 
bomis iškratė jo kišenes. Pistoletas tebegulėjo dešiniojoje. Lisbeta 
stengėsi sutelkti žvilgsnį, o žemė suposi po kojomis. 

Brauningas, dvidešimt antras kalibras. 

Sušiktas bionieriškas pistoletas. 

Štai kodėl ji vis dar gyva. Būtų jai pataikiusios Nydermano 
Sig Sauerer kulkos arba šiaip stambesnė amunicija, jos makaulė- 
je kiaurai žiojėtų didžiausia skylė. 

Vos suvokusi šią mintį, ji išgirdo apsimiegojusio Nydermano 
žingsnius. Jo pavidalas užpildė visą ūkinio pastato durų angą. Jis 
sustojo kaip įbestas ir įsispoksojo į atsivėrus; vaizdą nieko nesu- 
prantančiomis, plačiai išsprogintomis akimis. Žalačenka mau- 
rojo, tarsi jam gyvam kailį dirtų. Veidas — vien kruvina kaukė. 
Į kelį įvarytas kirvis. Purvina ir išsikruvinusi Lisbeta Salander 
sėdėjo ant grindų šalia jo. Atrodė, tarsi būtų nužengusi iš siaubo 
filmo, kurių Nydermanas buvo prisižiūrėjęs iki šleikštulio. 

RONALDAS NYDERMANAS, NEJAUČIANTIS skausmo 
ir sudėtas kaip šarvuočius triuškinantis robotas, niekada nemė- 
go tamsos. Kiek pats galėjo prisiminti, tamsa jam visada siejosi 
su grėsme. 

Savo akimis jis matydavo pavidalus tamsoje, kur jo nuolat 
tykojo neapsakomas siaubas. Ir štai siaubas materializavosi. 

Mergina ant grindų negyva. Dėl to nėra jokių abejonių. 

Jis pats ją palaidojo. 

Taigi būtybė ant grindų nėra mergina, o padaras, sugrįžęs iš 
anapus, vadinasi, jo nenurungsi žmogaus jėga ar ginklu. 

Žmogaus virsmas negyvėliu jau buvo prasidėjęs. Jos oda buvo 
pavirtusi į driežą primenantį kiautą. Apnuoginti dantys - adatos 
aštrumo kapliai, pasiruošę išplėšti mėsos gabalus iš savo grobio 
kūno. Kyščiojo reptiliškas liežuvis, laižydamas burną. Kruvinų 
rankų pirštai baigėsi decimetro ilgio skutimosi peiliuko aštru- 
mo nagais. Jis matė, kaip žaižaruoja jos akys. Jis girdėjo, kaip 
ji dusliai urzgia, ir matė, kaip ji įtempia raumenis ruošdamasi 
šuoliui prie jo gerklės. 

Staiga jis aiškiai, nedvejodamas pamatė, kad išsirietė jos uodega 
ir ėmė grėsmingai blakti aslą. 

Paskui ji pakėlė pistoletą ir iššovė. Kulka pralėkė taip arti 
Nydermano ausies, kad jis pajuto vėjo šuorą. Jam pasirodė, kad 
iš jos burnos į jį išsiveržė ugnies liepsna. 

To užteko. 

Jis nustojo galvoti. 

Jis apsigręžė vietoje ir nulėkė tarsi bėgdamas nuo mirties. Ji 
paleido dar vieną šūvį, nulėkus; į dausas, tačiau jis tarsi suteikė 
jam sparnus. Jis peršoko per tvorą briedžio šuoliu, ir jį prarijo 
plento kryptimi tįstančių laukų tamsa. Jis bėgo genamas neval- 
domos baimės. 

Ji nuvilko kojas prie durų angos ir įsistebeilijo į tamsą, ta- 
čiau jo nesimatė. Po valandėlės Zalačenka nustojo rėkti, tačiau 

tebegulėjo dejuodamas nuo šoko. Ji patikrino pistoletą ir konsta- 
tavo, kad turi dar vieną patroną, tad ėmė svarstyti, gal nušovus 
Zalačenką į galvą. Paskui priminė pati sau, kad Nydermanas vis 
dar kažkur tamsoje, gal geriau bus pataupyti paskutinę kulką. Jei 
jis puls, jai tikriausiai prireiks daugiau nei vienos dvidešimt antro 
kalibro kulkos. Bet tai vis vien geriau nei nieko. 

Ji sunkiai pakilo, išklibinkščiavo iš malkinės ir uždarė duris. 
Dėdama skersinį užtruko penkias minutes. Ji nusvirduliavo per 
kiemą į namą, virtuvėje ant spintelės rado telefoną. Surinko nu- 
merį, kuriuo nesinaudojo dvejus metus. Jo nebuvo namie. Įsijungė 
telefono atsakiklis. 

Sveiki. Čia Mikaelis Bliumkvistas. Šiuo metu negaliu atsiliepti, 
prašom palikti pavardę ir telefono numerį, aš baskambinsiu kiek galė- 
damas greičiau. 

Pyyyp. 

— Mir-g-krali, — išspaudė ji suvokdama, kaip gargždžia balsas. 
Ji nurijo seiles, - Mikaeli, čia Salander. 

Paskui nebežinojo, ką daugiau pasakyti. 

Ji iš lėto padėjo ragelį. 

Nydermano Sig Saurer gulėjo išrinktas, paruoštas valyti ant vir- 
tuvės stalo jai panosėje, šalia - Niemineno P-8; Wanad. Ji numetė 
Zalačenkos brauningą ant grindų, vos laikydamasi ant kojų pakėlė 
Wanad, norėdama patikrinti dėtuvę. Rado ir savo delninuką, įsi- 
kišo į kišenę. Paskui šlitiniuodama pasiekė kriauklę, prisipylė ne- 
plautą puodelį šalto kaip ledas vandens. Išgėrė keturis puodelius. 
Pakėlusi akis staiga išvydo savo veidą sename skutimosi veidrodė- 
lyje, kabančiame ant sienos. Iš gryno išgąsčio vos nepaleido šūvio. 

Ji išvydo būtybę, labiau primenančią žvėrį, o ne žmogų. Ji iš- 
vydo beprotę perkreiptu veidu ir išžiota burna. Padengtą purvu. 
Veidas ir kaklas — stingstanti kraujo ir molio buza. Ji ėmė nujausti, 
koks vaizdas pasitiko Nydermaną malkinėje. 

Eidama dar arčiau prie veidrodėlio, staiga suvokė, kad kairė 
koja tik velkasi iš paskos. Jai smarkiai skaudėjo klubą, kur pataikė 

pirmoji Žalačenkos kulka. Antroji kulka pataikė į petį ir paralyžia- 
vo kairiąją ranką. Skaudėjo ir ten. 

Tačiau galvos skausmas buvo toks aštrus, kad jai linko keliai. 
Iš lėto pakėlusi dešinę ranką apsičiupinėjo pakaušį. Pirštais staiga 
pajuto įėjimo angos kraterį. 

Ji pagrabinėjo skylę kiauše, su staigiu kraupuliu suvokdama, 
kad liečia savo pačios smegenis, kad ji taip rimtai sužeista, jog jau 
miršta, o gal jau turėtų būti mirusi. Neįstengė suvokti tik vieno — 
kaip ji dar pastovi. 

Staiga ją parbloškė marinantis nuovargis. Ji nesusigaudė, ar 
alpsta, ar tuoj užmigs, bet nusigavusi iki virtuvės suolo atsargiai at- 
sigulė ir padėjo dešiniąją, nesužalotąją galvos pusę ant priegalvio. 

Reikia pagulėti ir atgauti jėgas, tačiau ji žinojo, kad negali ri- 
zikuoti ir leisti sau užmigti, kol lauke tebesitranko Nydermanas. 
Anksčiau ar vėliau jis grįš. Anksčiau ar vėliau ir Zalačenkai pavyks 
išsiveržti iš malkinės ir parsivilkti į vidų, o ji nebepajėgia net stačia 
išsilaikyti. Jai buvo šalta. Ji atlaužė pistoleto gaiduką. 


RONALDAS NYDERMANAS NERYŽTINGAI stypsojo ant 
plento tarp Solebruno ir Nosebro. Jis buvo vienas. Aplink tam- 
su. Vėl pradėjęs racionaliai mąstyti, ėmė gėdytis savo pabėgimo. 
Jis nesuprato, kaip tai galėjo įvykti, tačiau priėjo logišką išvadą, 
kad ji, matyt, liko gyva. Ma/yt, kažkokiu būdu jai pavyko išsikasti į 
paviršių. 

Šiuo metu jis reikalingas Zalačenkai. Taigi derėtų grįžti atgal į 
namą ir nusukti jai sprandą. 

Podraug Nydermano neapleido jausmas, kad viskas baigta. Ši 
nuojauta jį persekiojo jau ilgai. Reikalai nebesiklostė jau nuo tos 
akimirkos, kai į juos kreipėsi Bjurmanas. Vos išgirdus Lisbetos Sa- 
lander vardą, Žalačenką tarsi kas būtų pamainęs. Visos atsargumo 
ir laikymosi nuošaly taisyklės, apie kurias pats metų metus skaity- 
davo pamokslus, nustojo egzistuoti. 

Nydermanas dvejojo. 

Zalačenkai reikia gydytojo pagalbos. 

Jei ji dar jo nenudobė. 

Vadinasi, bus klausinėjama. 

Jis prikando apatinę lūpą. 

Jis išbuvo tėvo partneriu daugybę metų. Tie metai atnešė 
sėkmę. Jis turėjo atsidėjęs pinigų, be to, žinojo, kur Žalačenka 
slepia savo turtą. Jam pakako lėšų ir kvalifikacijos, kad galėtų 
tęsti verslą. Racionaliausia būtų nesidairant į šonus pasišalinti. 
Jei Zalačenkai ką ir pavyko įkalti jam į galvą, tai būtinybę bet 
kokiomis aplinkybėmis išsaugoti sugebėjimą neištyžtant pasi- 
traukti iš situacijos, kuri atrodo nevaldoma. Tai pagrindinis išli- 
kimo principas. Nė piršto nepajudink dėl prarasto reikalo. 

Ji nėra antgamtiška. Bet iš jos gero nelauk. Jo netikra sesuo. 

Jis neįvertino jos. 

Ronaldą Nydermaną iš vidaus draskė du troškimai. Viena jo 
pusė norėjo grįžti į namą ir nutraukti jai galvą. Kita pusė troško 
toliau bėgti naktyje. 

Užpakalinėje kišenėje jis turėjo pasą ir piniginę. Jis nebeno- 
rėjo grįžti atgal. Iš sodybos jam nieko nebereikia. 

Nebent automobilio. 

Automobilių žibintų skleidžiamą šviesą, besiartinančią iš ki- 
tos aukštumos pusės, jis pamatė vis dar stovėdamas ir dvejoda- 
mas. Jis atsisuko. Gal transportą galima susiorganizuoti ir kitaip. 
Viskas, ko jam reikia, tai priemonės nusigauti iki Geteborgo. 


PIRMĄ KARTĄ PER SAVO gyvenimą - bent jau nuo to lai- 
ko, kai paliko ankstyviausią vaikystė stadiją — Lisbeta Salander 
nesugebėjo valdyti situacijos. Per tuos metus buvo įsivėlusi į muš- 
tynes, patyrė smurtą, tapo ir valstybinių priverčiamųjų gydymo 
priemonių, ir privačių asmenų prievartos objektu. Ir jos kūnui, ir 
sielai teko daugiau antausių nei bet kuriam normaliam žmogui. 

Ir vis dėlto ji kaskart įstengdavo sukilti. Užsispyrusi neatsa- 
kinėjo į Ieleburiano klausimus, o patirdama fizinį smurtą suge- 
bėdavo ištrūkti ir atsitraukti. 

Ji galėtų gyventi su sulaužyta nosimi. 

Tačiau gyventi su skyle galvoje negalės. 

Šįkart nebepavyks nušliaužti namo į lovą, užsitraukti antklo- 
dę ant galvos ir išmiegoti dvi paras, o paskui atsikelti ir grįžti 
prie kasdienės rutinos, tarsi nieko nė nebūtų įvykę. 

Ji buvo taip rimtai sužeista, kad pati savarankiškai nebege- 
bėjo išspręsti situacijos. Ji buvo tokia nusikamavusi, kad kūnas 
nebeklausė jos komandų. 

Man reikia valandėlę pamiegoti, pagalvojo ji. Ir staiga pasijuto 
tikra, kad tikimybė, jog atsipalaidavusi ir užvėrusi akis niekada 
nebeatsibus, milžiniška. Ji išanalizavo šią išvadą, bet po kurio 
laiko įsitikino, kad jai nebesvarbu. Netgi atvirkščiai. Pasijuto 
netgi viliojama šios minties. Pai/sėti. Kad nebereikėtų atsibusti. 

Paskutinė jos mintis buvo skirta Miriam Vu. 

Atleisk man, Mimi. 

Užmerkdama akis rankoje tebelaikė Niemineno pistoletą at- 
laužtu gaiduku. 


MIKAELIS BLIUMKVISTAS JAU iš tolo žibintų šviesoje 
pamatė ir bematant atpažino Ronaldą Nydermaną. Sunku buvo 
apsirikti, ar tai tas pats dviejų metrų penkių centimetrų ūgio 
milžinas blondinas, sudėtas tarsi šarvuočius triuškinantis robo- 
tas. Nydermanas makalavo rankomis. Mikaelis įjungė pažibin- 
čius ir ėmė stabdyti. Įkišęs ranką į kompiuterio krepšio išorinę 
kišenę išsitraukė koltą 19171 Government, rastą Lisbetos rašoma- 
jame stale. Jis sustojo už gerų penkių metrų nuo Nydermano ir 
prieš atidarydamas dureles išjungė variklį. 

— Ačiū, kad sustojot, — uždusęs prašneko Nydermanas. Prieš 
tai jis bėgo. - Mane ištiko... motoro gedimas. Gal galėtumėt 
pametėti iki miesto? 

Jo balsas buvo keistai aukštas. 

— Be abejo, galiu pasirūpinti, kad jūs pakliūtumėt į mies- 
tą, - tarė Mikaelis ir nukreipė ginklą į Nydermaną, - gulkit ant 


žemės. 

Šiąnakt, regis, nebuvo galo Nydermanui skirtiems išbandy- 
mams. Jis dvejodamas spoksojo į Mikaelį. 

Nydermanas nė per nago juodymą nebijojo nei pistoleto, nei 
jį laikančio personažo, tačiau jis gerbė ginklus. Visą gyvenimą 
praleido tarp smurto ir ginklų. Jo nuostata tokia — jei kas nors 
nukreipia į jį pistoletą, vadinasi, žmogus puolęs į neviltį ir yra 
pasiruošęs juo pasinaudoti. Prisimerkęs pamėgino nustatyti, ko 
vertas vyriškis, laikantis pistoletą, tačiau žibintų šviesoje jis virto 
vien juodu pavidalu. Policininkas? Nepanašu iš manierų. Polici- 
ninkai paprastai prisistato. Bent jau fslmuose. 

Jis perkratė savo galimybes. Žinojo, kad jei pultų kaip jautis, 
galėtų atimti ginklą. Tačiau vyriškis su pistoletu atrodė šalta- 
kraujiškas ir stovėjo užsiglaudęs už automobilio durelių. Spė- 
tų įsegti vieną, galbūt dvi kulkas. Jei jis judėtų greitai, vyriškis 
galbūt prašautų arba bent jau nepataikytų į gyvybiškai svarbius 
organus, tačiau net jei jis ir liktų gyvas, kulkos apsunkintų, o gal 
ir visai sukliudytų atsitraukimą. Geriau palaukti tinkamesnės 
progos. 

- TUOJ PAT ANT ŽEMĖS! - suriaumojo Mikaelis. 

Pakreipęs vamzdį keletą centimetrų, šovė į pakelės griovį. 

— Kitas šūvis pataikys į kelio girnelę, - tarė Mikaelis aiškiu ir 
skardžiu būrio vado balsu. 

Nydermanas atsiklaupė apakintas automobilio žibintų šviesos. 

— Kas jūs toks? — paklausė jis. 

Mikaelis ištiesė ranką į kišenę automobilio durelėse, išsi- 
traukė žibintuvėlį, įsigytą degalinėje, ir nukreipė šviesos pluoštą 
Nydermanui į veidą. 

— Rankas už nugaros, — sukomandavo Mikaelis, — kojas 
išskėst. 

Jis palaukė, kol Nydermanas nenoromis įvykdė įsakymą. 

— Aš žinau, kas tu toks. Jei sugalvosi kokią kvailystę, šausiu 
be įspėjimo. Nusitaikau į plautį po mentikauliu. Tikriausiai ga- 
lėtum mane sutvarkyti... bet tai pigiai neatsieis. 

Jis padėjo žibintuvėlį ant žemės, išsitraukė diržą ir susuko jį 
į kilpą, lygiai taip, kaip buvo išmokytas Kirunos šaulių batalio- 
ne, kai prieš du dešimtmečius atliko karinę tarnybą. Atsistojęs 
milžinui blondinui tarp kojų užmovė kilpą ant rankų ir suveržė 
aukščiau alkūnių. Taip didysis Nydermanas praktiškai atsidūrė 
bejėgiškoje padėtyje. 

Kas toliau? Mikaelis apsidairė. Tamsoje ant plento jie buvo 
visiškai vieni. Paolo Roberto neperdėjo, apibūdindamas Nyder- 
maną. Tikras milžinžmogis, tik klausimas, ko šis pabaisa atlėkė 
vidury nakties tarsi būtų vaikomas paties šėtono. 

— Aš ieškau Lisbetos Salander. Spėju, pažįsti ją. 

Nydermanas neatsiliepė. 

— Kur Lisbeta Salander? - paklausė Mikaelis. 

Nydermanas pažvelgė į jį keistomis akimis. Jis nebesuvokė, 
kas dedasi šią keistą naktį, kai viskas klostosi tik blogai. 

Mikaelis gūžtelėjo pečiais. Grįžęs į automobilį, atsidarė baga- 
žinę ir išsitraukė buksyrą. Nevalia palikti Nydermano vieno ant 
kelio. Mikaelis apsidairė. Už trisdešimties metrų šalikelėje bliz- 
gėjo eismo ženklas. Įspėjamasis ženklas „Atsargiai, briedžiai“. 

— Stokis. 

Jis prispaudė ginklo žiotis Nydermanui prie pakaušio, nuvedė 
prie kelio ženklo ir privertė lipti į pakelės griovį. Išgirdęs įsaky- 
mą sėsti nugara į ženklą, Nydermanas dar dvejojo. 

— Viskas labai paprasta, — tarė Mikaelis, - tu nužudei Dagą 
Svensoną ir Miją Bergman. Jie buvo mano draugai. Aš tavęs 
nebepaleisiu, taigi arba sėdėsi pririštas, arba aš tau šausiu į kelio 
girnelę. Rinkis. 

Nydermanas atsisėdo. Mikaelis užmetė buksyrą jam ant 
kaklo ir priveržė galvą. Paskui aštuoniolika metrų lyno apvy- 
niojo milžiną per torsą ir liemenį. Pasiliko virvės galą, kad ga- 
lėtų pririšti prie stulpo dilbius, sutvirtindamas keliais stipriais 
buriuotojų mazgais. 

Baigęs darbą Mikaelis vėl paklausė, kur Lisbeta Salander. 
Nesulaukęs atsakymo, gūžtelėjo pečiais ir paliko Nydermaną. 
Tik sugrįžęs prie mašinos pajuto, kaip tvinksi adrenalinas, ir su- 
vokė, ką padaręs. Mijos Bergman veidas šmėstelėjo jam akyse. 

Mikaelis prisidegė cigaretę, atsigėrė mineralinio iš plasti- 
kinio butelio. Gerdamas stebėjo pavidalą, pririštą tamsoje prie 
kelio ženklo. Paskui sėdo už vairo, pasikonsultavo su kelių že- 
mėlapiu ir konstatavo, kad jam liko koks kilometras iki posū- 
kio į Karlo Akselio Budino sodybą. Jis užvedė variklį ir paliko 
Nydermaną. 


JIS IŠ LĖTO PRAVAŽIAVO posūkį su rodykle į Gosebergą ir 
pasistatė mašiną šalia daržinės prie miško keliuko, už šimto metrų 
į šiaurę. Pasiėmė pistoletą ir įžiebė žibintuvėlį. Pastebėjęs šviežius 
ratų pėdsakus molyje, suprato, kad šioje vietoje ne taip seniai sto- 
vėjo kitas automobilis, tačiau į šį faktą nesigilino. Grįžęs atgal prie 
posūkio į Gosebergą, pasišviesdamas perskaitė užrašą ant pašto 
dėžutės —- PL192 — K. A. Budinas. Jis patraukė keliuku. 

Buvo beveik vidurnaktis, kai pamatęs Budino sodybos žibu- 
rius sustojo pasiklausyti. Išstovėjo nejudėdamas keletą minučių, 
tačiau, be įprastų nakties garsų, neišgirdo nieko kito. Užuot ėjęs 
tiesiu keliu į kiemą, pasuko palei pievos pakraštį ir ėmė artintis 
prie pastato iš tvarto pusės. Stabtelėjo prie kiemo už trisdešim- 
ties metrų nuo namo. Visi nervai įtempti. Keliu bėgantis Nyder- 
manas — tai ženklas, kad sodyboje kažkas atsitiko. 

Mikaelis buvo pusiaukelėje per kiemą, kai išgirdo triukšmą. 
Apsisukęs krito ant kelių ir iškėlė ginklą. Jis užgaišo keletą se- 
kundžių, kol nustatė, kad garsas sklinda iš ūkinio pastato. Atro- 
dė, lyg kas dejuotų. Paskubomis perėjęs veją sustojo prie jo ir pa- 
žvelgęs iš už kampo, pastebėjo, kad pašiūrės viduje dega šviesa. 

Jis įsiklausė. Kažkas viduje judėjo. Nukėlęs skersinį stumte- 
lėjo duris ir sutiko porą mirtinai persigandusių akių kruviname 
veide. Ant grindų gulėjo kirvis. 


— 686 — 


MERGINA, KURI ŽAIDĖ SU UGNIMI 


— Viešbatieaukštybėseirvisivelniųvelniai, - sumurmėjo jis. 

Paskui jis pamatė protezą. 

Zalačenka. 

Abejonių nebeliko — Lisbeta Salander tikrai buvo užėjusi 
vizito. 

Sunkiai sekėsi įsivaizduoti, kas čia įvyko. Paskubom uždaręs 
duris, jis uždėjo skersinį. 


PALIKĘS ZALAČENKĄ MALKINĖJE, o Nydermaną su- 
raišiotą prie kelio į Solebruną, Mikaelis sparčiai perėjo per kie- 
mą ir užlipo į gyvenamąjį namą. Galimas daiktas, yra dar koks 
nors trečias jam nežinomas asmuo, galįs kelti pavojų, tačiau na- 
mas atrodė tuščias, beveik negyvenamas. Nuleidęs ginklą jis at- 
sargiai atidarė lauko duris. Įėjo į tamsų prieangį, pamatė šviesos 
keturkampį virtuvėje. Vienintelis garsas — sieninio laikrodžio 
tiksėjimas. Priėjęs prie virtuvės durų iškart pamatė Lisbetą Sa- 
lander ant suolo. 

Trumpą akimirką stovėjo tarsi suakmenėjęs, žvilgsniu tyri- 
nėdamas sumaitotą kūną. Pastebėjo, kad ji laiko pistoletą, ranka 
suglebusi ir nusvirusi per suolo kraštą. Iš lėto priėjęs susmuko 
ant kelių šalia jos. Prisiminęs, kaip rado Dagą ir Miją, vieną 
mirksnį manė, kad ir ji nebegyva. Paskui pamatė, kad vos vos 
kilnojasi krūtinės ląsta, išgirdo silpną švokščiantį alsavimą. 

Ištiesęs ranką ėmė atsargiai laisvinti pistoletą jai iš pirštų. Vi- 
siškai netikėtai ranka kiečiau sugniaužė buožę. Ji pramerkė akis 
tarsi siaurus plyšelius ir keletą begalinių sekundžių spoksojo į jį. 
Žvilgsnis apsiblausęs. Paskui jis išgirdo ją murmant tokiu tyliu 
balsu, kad vos galėjo suvokti žodžius. 

Kalis Bliam Bliumkvistas. 

Ji vėl užmerkė akis ir paleido pistoletą. Jis padėjo ginklą 
ant grindų ir išsitraukęs mobilųjį surinko gelbėjimo tarnybos 
numerį. 

Mikaelis Bliumkvistas, karingas žurnalistas ir Millennium žurnalo leidėjas, rengiasi 
išspausdinti straipsnį, demaskuojantį didelį sekso vergijos tinklą tarp Rytų Europos ir Švedijos, 
su kuriuo susiję gerai žinomi, aukštas pareigas užimantys švedų visuomenės, verslo ir politikos 
arstovai. Bet straipsnis redakcijos nepasiekia: išvakarėse randami žiauriai nužudyti du straipsnį 
rengę žurnalistai. Tačiau Bliumkvistą labiau sukrečia kita žinia: ant ginklo palikti pirštų ats- 
paudai priklauso genialiai kompiuterių įsilaužėlei, serijinį žudiką jam surasti padėjusiai Lis- 
betai Salander... 

Spausdino UAB „Spindulio spaustuvė“, 

30 milijonų tiražu jau parduota Stiego Larssono „štFĖ 
trilogija yra unikalus literatūrinės sėkmės pavyzdys. JAV ir 
daugelyje Europos šalių knygų sensacija tapusi pirmoji 
trilogijos dalis Mergina su drakono tatuiruote virto populiariu 
kino filmu, o antroji, Mergina, kuri žaidė su ugnimi, laikoma ta 
reta išimtimi, kai tęsinys geresnis už pirmąją knygą. Kritikai 
teigia, kad Millennium serija - kaip narkotikai: žmonės, 
atsiverčiantys šias knygas, turi būti įspėti! 


* Mikaelis Bliumkvistas, principingas žurnalistas ir Millennium žurnalo leidėjas, 
rėngiasi išspausdinti straipsnį, demaskuojantį didelį sekso vergijos tinklą tarp 
Rytų Eūropos-ir Svedijos, su kuriuo susiję gerai žinomi, aukštas pareigas 
užimantys švedų visuomenės, verslo ir politikos atstovai. Bet straipsnis redakcijos 
nepasiekia: išvakarėse randami žiauriai nužudyti du straipsnį rengę žurnalistai. 
Tačiau Bliumkvistą labiau sukrečia kita žinia: ant ginklo palikti pirštų a L aa 
priklauso genialiai kompiuterių įsilaužėlei, serijinį žudiką jam surasti padėjusiai 
Lisbetai Salander... Kai aptinkamas nekenčiamo Lisbetos globėjo lavonas, poličijai 
nebelieka abejonių. Tik bėda, kad mergina su drakono tatuiruote dingo kaip | 

vandenį! Įsitikinęs merginos nekaltumu Bliumkvistas aks nepriklausomą 
aa Ir ne trukus aptinka I ai, ko tikrai nesitikėjo rasti 


1954 m. Svedijoje gimusio Stiego Larssono profesinė 
karjera nepaprastai primena Millennium serijos 
veikėjo Mikaelio. Pradėjęs dirbti grafiniu dizaineriu 
[T naujienų agentūroje Larssonas iškilo iki Expo 
žurnalo, Kovojančio su rasizmu ir dešiniojo sparno 
ekstremizmu, redaktoriaus. Millenium romanus jis 
pradėjo rašyti po vieno pokalbio su kolega tiesiog, 
pramogai ir taip „ųžsižaidė“, Kad leidėjui juos 
parodė tik įpusėjęs trečiąjį, Mergina, kuri užkliudė 
širšių lizdų. Ištikus širdies smūgiui, 5. Larssonas mirė 
2004 m., taip tr neišvydęs, Kaip jo Kaygos virsta 
pasaulinė sensacija. 

